
PROLOGAS 


Lincas, 1895-ųjų išvakarės 


Brangioji mano pussesere Anerle, 

kaip Tu jau žinai, netrukus aš išvažiuoju iš Austrijos Veng- 
rijos ilgesnei kelionei po Prancūziją, be to, kiek laiko gy- 
vensiu Paryžiuje. 

Labai džiaugiausi, kad pamačiau Tave prieš tris mėne- 
sius Ense, pakeliui iš Sankt Peterburgo į Miuncheną, ir per 
tas kelias valandas, kurias praleidome vienos, daug Tau pa- 
sakojau. Kad skambinau pianinu carui, taip pat parodžiau 
deimantus, kuriuos jis man įteikė, atsidėkodamas už nepa- 
mirštamą koncertą. 

Dabar Tu žinai daugiau negu Tavo motina - apie aud- 
ringą mano gyvenimą nuo tada, kai esu suaugusi. 

"Tačiau apie mano jaunystę esi girdėjusi tik gandus. Tau 
nieko nepasakojo todėl, kad esu rojaus paukštė, femme fata- 
le, menininkė, gyvenanti pagal savus įstatymus. Giminaičiai 
apie mane nekalba, nes nenori, kad Tu taptum tokia kaip aš. 

Per pastaruosius dešimt metų mudvi beveik nesimatė- 
me. Tačiau iš visų giminaičių Tu esi panašiausia į mane. 
Moki dainuoti ir muzikuoti, turi humoro jausmą, esi pro- 
tinga, ir aš trokštu, kad Tu kada nors būtum laiminga. 

Todėl pasakiau sau: gana tų paslapčių. Metas Tau suži- 
noti tai, ką dar ir šiandien man prikiša Tavo motina, kas iš 
tiesų nutiko Ense anuomet, prieš dvidešimt metų: apie ma- 

no pirmąją meilę, liūdnai pagarsėjusias piršlybas ir kaip 
buvo žūtbūt bandoma suvesti mane su įtakingu didiku. 

Papasakosiu Tau viską, nes netrukus turi ištekėti. Už tur- 
tuolio, kurio beveik nepažįsti, kurio netgi bijai, kaip man 
rašei. Papasakosiu dar ir todėl, kad dabar Tau penkiolika. 
Kaip tik tiek metų, kiek tada buvo man. 

"Tu užaugai padoriuose namuose. O padoriuose namuo- 
se nieko neaiškinama. Tau pasakė, kad vaikus atneša gan- 
dras. O jeigu suabejojai, tai su niekuo nepasikalbėsi, nes 
visi alpsta iš gėdos. 

Mes vis dar gyvenam pernelyg droviais laikais. Griežtas 
tabu viskas, kas susiję su kūnu. Jaunystė nieko nereiškia. 
"Taigi kol sukaks keturiasdešimt metų, tu neturi ko pasakyti 
pasauliui, tad verčiau prikąsk liežuvį. Be to, nieko nepasi- 
klausi. Tokios elgesio taisyklės. 

Be to, mums pasakyta: mylisi tik tarnaitės. Kilmingai mer- 
ginai to nereikia, ji išteka už vyro, kurį jai skiria ponas tėtė. 
"Tačiau patikėk manim, Anerle, ne šis kelias veda į laimę. 

Dabar man beveik trisdešimt šešeri, ir štai ką Tau pasa- 
kysiu: aš pažįstu pasaulį. Noriu apsaugoti Tave nuo bjau- 
rios staigmenos vestuvių naktį ir noriu, kad teisingai nu- 
spręstum: tekėti ar ne? Tau nereikia pratęsti išnykstančios 
dinastijos. Taigi neskubėk. Kuo ilgiau džiaukis jaunyste, pa- 
reigos užgrius pakankamai anksti. Papasakosiu "Tau, kaip 
anuomet aš ištraukiau galvą iš kilpos — prisipažįstu, anaip- 
tol ne paprastai, - tačiau papasakosiu Tau viską su humo- 
ru, elegantišku lengvu stilium, kad puikiai suprastum, o kada 
nors vėliau duotum persiskaityti savo dukteriai. 

O kai perskaitysi, prašau nepraverti burnos. 

Nė žodžio niekam. Net savo tėvams, ir prisiek - juo la- 
biau Herminai fon Frišenbach. Jai niekuomet nevalia suži- 
noti mano nuotykių, įvykusių tada jai už nugaros 1875 me- 
tais Aukštutinėje Austrijoje, Enso mieste. 

Taip pat papasakosiu Tau, kiek pagrįstas gandas, kad 
gražioji mūsų imperatorienė Elžbieta yra mano teta, o aš 
tikra jos dukterėčia. Ir trumpai drūtai išklosiu, kodėl Tu 
atsiradai per mane. 

Aš pakeičiau "Tavo tėvų vardus. Atsarga gėdos nedaro. 
"Tačiau netrukus Tu įspėsi, kas jie. 

O dabar patogiai įsitaisyk ant raudonosios sofutės, kurią 
palikau Ense Tau kaip dovaną kartu su rašomuoju stalu ir 
fortepijonu, turinčiu suteikti daug džiaugsmo. 

Tikiuosi, Cilė pakūrė koklinę krosnį, kad skaitydama ne- 
šaltum. O dabar panardinsiu Tave į sūkurį prašmatniojo 
amžiaus, kuris laikomas tokiu, žvelgiant į praeitį, nes anuo- 
met Vienoje gyveno Hansas Makartas. Žinai, kad aš dar pa- 
žinojau šį genialų tapytoją. Ir imperija tebebuvo nepadaly- 
ta, sosto įpėdinis gyvas, o Majerlingas tiktai tyli medžioklės 
pilis, o ne skandalinga istorija, kuri žaibo greitumu paskli- 
do visame pasaulyje. 

Atsiųsiu Tau savo adresą Paryžiuje, o keliaudama galvo- 
siu apie Tave. Gali man parašyti ir paklausti, kad ir kas rū- 
petų. 

"Tačiau pirmiausia brūkštelėsiu keletą žodžių apie gim- 
tuosius savo namus, apie juos irgi niekuomet nekalbama — 
kad galop liautųsi spėliojimai ir tu žinotum, ko tikėtis. 

"Taip, mažyle, dar linkiu tau gerų Naujųjų metų, daug 
džiaugsmo, laimės, sveikatos, jėgų, nesileisk stumdoma ir 
būk tvirta. Ir nepamiršk manęs, kol pasimatysim. 

Je tembrasse bien fort*, 

"Tavo Minka 
Pour toujours.** 


*Aš tave bučiuoju (pranc.). 
**Amžinai (pranc.). 


PIRMAS SKYRIUS 


Kad ir kas pasakojama - aš nesu našlaitė, pamestinukė, 
neturtingų tėvų atžala, o ne. Gimiau fabrikanto šeimoje. 
Snieguotą vasario rytą 1860 metų vasario 2 dieną, tai laiko- 
ma laimingu ženklu. 

Buvo šventė - Grabnyčios. O tas, kas gimsta šią dieną, 
šoka saulėtojoje gyvenimo pusėje, kaip magnetas traukia 
meilę, ir jo kelio netemdo joks šešėlis. 

Tačiau mano kelias buvo vienų mįslių. Iš pat pradžių. 
Mgslinga jau tai, kad gimiau pernelyg anksti, septynių mė- 
nesių, tačiau visiškai išsivysčiusi ir itin stipri. Mįslinga ir tai, 
kad mano akys juodos ir juodi plaukai. Tačiau visi mano 
giminaičiai geltonplaukiai. 

Mano tėvas Riudigeris Hiubšas (apgaulinga pavardė)*. 
Jis atrodo kaip mopsas, tačiau turi fesų fabriką prieš Vienos 
vartus. 

Motina - geltonplaukė ensietė, išmokusi virėjos meno 
Enzego pilyje iš paskutinės kunigaikštienės Aueršperg, ir 
tai trečioji mįslė. 

Be abejo, Aueršpergų virtuvė garsi visoje imperijoje. Ir 
motina tikrai gerai uždirbo Vengrijos pilyje, kur pirmąkart 
gavo tarnybą. Tačiau anaiptol ne tiek, kad susitaupytų ne- 
įtikėtiną kraitį, padėjusį suklestėti mano tėvo verslui. 

Iš kur tie pinigai? 


* Žavus, dailus (vok.). 


Tiesa, mano motinos giminaitė yra Juliana Tancer, tu- 
rinti garsųjį „Juodojo erelio“ viešbutį. Jiedvi antros eilės 
pusseserės, cotė mėre * - geros Enso šeimos. Tačiau cotė 
pėre ** laimė nuo mūsų nusigręžė. Mamos tėvas buvo gel- 
tonplaukis čekas, neapsakomai gražus ir mielas, tačiau pli- 
kas kaip tilvikas, tuo tarpu Julianos tėtė - kreivakojis, tačiau 
su keletu didelių malūnų. Mano motina visuomet buvo „varg- 
šė giminaitė“. Ir vis dėlto ji gavo kraitį GRYNAISIAIS. 
AUKSU! Ir tokį didelį, kad mano tėvas iškart po vestuvių 
galėjo priimti naujų darbininkų ir dvigubai išplėsti fabrikėlį. 

1861-ųjų vasarą, praėjus vieneriems metams po mano 
gimimo, jis jau tiekė gražiausius fesus - raudonus, su juo- 
dais kutais - imperijos musulmonų bendruomenėms: dau- 
gybei turkų, graikų, egiptiečių, albanų, gyvenančių didmies- 
čiuose — Vienoje, Ofene, Pešte, Trieste - dažniausiai 
pasiturintiems verslininkams. 

Taip, tėvas dar įdarbino ir siuvinėtojų. Pirko brangius 
audinius ir siuvo pirmuosius fesus ponioms, be galo 
brangias įstabias kepuraites, padabintas žydrais kuteliais, 
auksinėmis virvutėmis, sidabrinėmis plokštelėmis ir tik- 
rais perlais. 

Fabrikas klestėjo. 

Aš atnešiau savo tėvui laimę. Tačiau jis man niekuomet 
šito neparodė. Beveik jo nemačiau. Jis neturėjo laiko. O 
linksma liekna mano motina tvarkė didelį namą, rengė po- 
nioms arbatėles ir vakarėlius, nešiojo šilko suknias ir tikras 
brangenybes, leisdama manim rūpintis Herminai fon Fri- 
šenbach, guvernantei iš Enso, kuri dar ir šiandien ištikima 
mano bičiulė. 


* Iš motinos pusės (pranc.). 
** Iš tėvo pusės(pranc.). 

Hermina yra mano angelas sargas. Jeigu kas nors mane 
nuoširdžiai myli, tai tik ji. Maža ir energinga, apvalaus vei- 
do ir žvitrių tamsių akių, viską pastebinčių. Ji narsi ir pro- 
tinga, visai ne tuščiagarbė, nes beveik nesispaudžia korse- 
tu. Tačiau vieną silpnybę ji vis dėlto turi: avi aukštakulniais 
bateliais ir į tamsius plaukus rišasi didžiulius ryškiaspalvio 
šilko kaspinus, kad atrodytų aukštesnė. Šiaip ar taip, ji la- 
bai išsimokslinusi, taigi čia jau ketvirtoji mįslė. 

Mano motina moka skaityti, tačiau rašyti - ne. Tėtė pui- 
kiai skaičiuoja. Bet jis niekuomet nėra parašęs bent vieno 
laiško, nors niekam tai nekliūva. Tik 1869-aisiais, praėjus 
devyneriems metams po mano gimimo, buvo įvestas priva- 
lomas mokymasis. Anksčiau niekas nevertė lavintis. Mokyklą 
lankė tas, kas norėjo, kas norėjo likti namie, liko. Beraščių 
buvo visur. Tačiau mane išauklėjo kaip princesę. 

Būdama trejų metų, aš jau kalbėjau prancūziškai. Val- 
giau su peiliu ir šakute, mokiausi rašyti ir skaityti, o sulau- 
kusi ketverių jau skambinau pirmąsias gamas pianinu. Vai- 
kystėje mokyklos nelankiau. Lavinausi namie, ir Hermina 
išmokė mane to, ko reikia kilmingų tėvų dukrai: skaityt iš 
natų, dainuoti, istorijos ir tikybos. Nerti vąšeliu, siuvinėti 
paveikslus. Geografijos, zoologijos ir botanikos. Piešti iš na- 
tūros. Lieti akvareles. Išmokau taip pat ir tapyti portretus. 

Nuolat buvo dailinamas mano elgesys: „Minka! Tučtuo- 
jau nukelk alkūnes nuo stalo! Taip daryti nevalia! Merci! O 
kalbama tik tada, kai paklausiama. Ir prie žmonių nežio- 
vaujama. Ir NIEKUOMET negalima KASYTIS!!! Nebent 
esi viena. Juk tu ne beždžionė, tiesa, mon bijou?* 

Herminos žodis man buvo įsakymas. Ji pažinojo platųjį 
pasaulį. Išmanė, kas man gerai ir kas blogai. Aklai ja pasiti- 


* Mano brangioji (pranc. ). 

kėjau, ji visuomet buvo teisi. Taip, kiek galiu prisiminti, 
Hermina fon Frišenbach nebuvo suklydusi nė vienintelio 
karto. 

Kaip jau sakiau, tėvas laikėsi atstu nuo manęs. 

Tačiau viskas pasikeitė, kai gimė mano brolis Albrech- 
tas. Pagaliau — sūnus. Ir nuo tos akimirkos aš tapau „kilnią- 
ja panele“. Tėvas atkreipė į mane dėmesį. Tačiau matė tik 
klaidas. Staiga pasidariau didžiuokle: „Manot esanti geres- 
nė?“ Staiga pasidariau tuščiagarbe: „Nuolat stypso prie veid- 
rodžio, o pati bjauri kaip naktis“. Aš painiojausi jam po ko- 
jų. Visur. Namie man niekur nebuvo vietos. Taip truko 
kelerius metus. Aš nebesupratau pasaulio. Nebesupratau 
prasmės. Tai kuriam galui auklėjo mane kaip kilmingą pa- 
nelę? Kad galėtų prikaišioti, jog esu „geresnė“? 

Be to, juk jis buvo namų galva. Galėjo nutraukti mano 
mokymą. Bet kurią dieną išvaryti Herminą. Tai kodėl to 
nepadarė? Tačiau apie tai negalėjo būti nė kalbos. O keis- 
čiausias dalykas: jis bijojo Herminos. Ji netgi miegojo savo 
kambaryje! Anuomet guvernantėms tai buvo negirdėta pra- 
banga. Guvernantės visuomet miegodavo su vaikais. Tik ne 
Hermina! Ir mano motina kuo labiausiai gerbė mažąją Fri- 
šenbach. Žodžiu: Herminos padėtis mano tėvų namuose 
buvo nepajudinama kaip uola. Tačiau kodėl: Dažnai apie 
tai mąstydavau. Kodėl? 

Aišku, Hermina buvo kilminga. Tačiau to nepakako. Juk 
ji neturėjo nei turto, nei namų, nei pilies. Nuosavybę pa- 
veldėjo jos brolis Fricas. O mano tėvas vertino pinigus. Gerbė 
tik turtuolius. Herminos galia turėjo kitų priežasčių. '[a- 
čiau kad ir kiek sukau galvą, jų neatspėjau. 

Tačiau mano penkioliktojo gimtadienio vakarą padėtis 
paaštrėjo. Pradėjo smarkiai snigti, ir aš jau gulėjau lovoje, 
kai staiga į kambarį įžengė tėvas, nors mano gyvenime to 

dar nebuvo nutikę. Jis atrodė keistai: geltoni kaip šiaudai 
plaukai po tinkleliu (ką tik sugarbanoti rytoj rengiamam 
miesto pokyliui), geltoni ūsai prispausti baltu raiščiu, kurio 
galai sumegzti pakaušyje, o rankoje raudona naktinė lem- 
putė, nuo kurios ant lubų krito keistas šešėlis. O kur dar 
putnūs raudoni žandai, išsprogusios bespalvės akys, kresna 
figūra — mopsas su antsnukiu. Štai ir viskas. Netgi elegan- 
tiškas rudo aksomo naminis švarkas nesuteikė jam tauru- 
mo. Ir dar jis dvokė taboka, o priėjęs arčiau keliskart apsi- 
dairė, tarytum ko nors ieškodamas. Paskui prisitraukė kėdę 
prie mano lovos ir atsisėdo. 

— Skaityti kilmingoji panelė moka, - prašneko jis kaip 
visuomet atžariai, - tai dabar man pasakysi: kas parašyta 
prie vėduoklių fabriko Vienoje, Gvazdikų gatvė Nr. 4, pri- 
klausančio mano draugui Venceliui Kernui? 

— „Vencelis Kernas ir sūnus“, - atsakiau tvirtu balsu. (Tik- 
tai jokios baimės. Tai man buvo įkalusi Hermina.) 

— O kas parašyta virš viešbučio „Auksinė blakė“ pavadi- 
nimo? 

— „Ignacas Klocas ir sūnus . 

— O prie šilkinių siūlų verpyklos Briliantų sklype, kurią 
nusipirko mano pusbrolis Leopoldas? Kas tenai parašyta? 

— „Savininkas: Leopoldas Hiubšas ir sūnus“. 

— Taigi! Ir kas tau krito į akis? 

Tylėjau. 

— Tu moki skaityti, rašyti ir prancūzų kalbą. Spėju, kad 
gali ir logiškai mąstyti. 

Nuleidau akis ir atsidusau. Numaniau, kas bus toliau. 

— Nežinai? Taigi paklausiu: ar kur nors Vienoje, Praho- 
je, Kraino Spiše, ar kur nors Austrijos-Vengrijos 1mperijoje 
esi mačiusi, kad iškaboje būtų parašyta: „Savininkas Fricas 
Miūleris ir duktė“ ?Ar matei? Taip ar ne? 

— Ne, - pasakiau trumpai. 

— O kodėl ne? Ar kilmingoji panelė žino, kodėl ne? 

Jis pergalingai žvelgė virš ūsų raiščio, pradėjusio sma- 
giai trūkčioti. 

— Tikriausiai pernelyg išmintinga tavo galva atspės. 

Tylėjau. 

— Ne? Kvaila avis! Tai leisk tau pasakyti: nes taip nebū- 
na. „Fricas Miūleris ir duktė“, nei vienas, nei du! Visame 
pasaulyje nieko panašaus nerastum! Prašyta kaip dera: „Fri- 
cas Miūleris ir sūnus“. -— Jis įdėmiai mane nužvelgė, tada 
atsistojo ir žengė durų link. - Šitaip bus ir pas mus, - sušu- 
ko, įsitvėręs durų rankeną, - čia, mano namuose. Fabriką 
gaus Albrechtas. O prie jo vartų bus parašyta: „Savininkas: 
Riudigeris Hiubšas ir sūnus“! Prisimink tai! 

Tuomet atskubėjo Hermina su raudonu chalatu ir de- 
gančia žvake rankoje. 

— Non!!! Monsieur!!! Ką čia darot pačiam vidurnakty? 
Gąsdinat mano Minką? Aš jums draudžiu! 

"Tėvas nunarino galvą. Staiga jis pasidarė panašus į vai- 
ką, sučiuptą vagiant. 

— Atsiprašau, panele fon Frišenbach, - sumurmėjo nuo- 
lankiai, ir jam pakumpo nugara, - neatidėliotinos aplinky- 
bės, ėėė... aiškinantis esminius dalykus... tai daugiau ne- 
pasikartos. Bučiuoju rankutę. Labanakt. Bučiuoju rankutę. — 
Ir jis išnyko. 

Likau sukrėsta iki sielos gelmių. Fabrikas man nerūpė- 
jo. Nieku gyvu netroškau siūti fesų. Čia buvo kalbama apie 
mane. Ar meilė traukia kaib magnetas? Nesąmonė. Buvau 
tikra netikėlė. Pasipūtusi, bjauri, įkyri ir bloga. 

O didžiausia blogybė: negalėjau pasikeisti. Kad ir kaip 
gražiai dainuosiu, skambinsiu pianinu, megsiu, kad ir kaip 
uoliai mokysiuos, piešiu gražiausius paveikslus, atmintinai 

deklamuosiu visas pjeses - NIEKUOMET nebūsiu sūnus, 
kurio vardas parašytas iškaboje ir kuriuo didžiuojasi tėvas. 

Mąsčiau ištisą naktį. 

Pastaruoju metu tėvas visąlaik buvo suirzęs. Ir visąlaik 
išvažiavęs su reikalais į Leopoldštatą, staiga visi sušneko, 
kad jis neteko krūvos pinigų, prieš dvejus metus, 1873-iai- 
siais, per Pasaulinę Vienos parodą. Tačiau ne jis vienas. Kad 
ir kokia puiki buvo paroda, kad ir kaip išgarsino Austriją — 
praėjus aštuonioms dienoms po jos atidarymo biržoje kilo 
krizė. Veliau paplito cholera. Paskui stojo siaubingi orai ir 
daugelis svečių neatvažiavo. Į parodą buvo investuota devy- 
niolika milijonų guldenų, susigrąžinta tik keturi. Tačiau ne 
dėl mano kaltės. Aš buvau niekuo dėta. Ko norėjo tėvas? 
Kas tvenkėsi man virš galvos? 

Viskas paaiškėjo kitą dieną dvyliktą valandą. Mes, Her- 
mina ir aš, šįkart pietavome ne mano kambaryje, o su tė- 
vais prie stalo. Ir man nereikėjo stovėti, kaip paprastai el- 
giasi vaikai. Gavau kėdę tarsi suaugusi. Puiku. Antraip jau 
atnešus pirmąjį patiekalą (veršiuko liežuvį su pikantišku pa- 
dažu - o liežuviu aš visuomet bjaurėjausi) būčiau nualpusi. 

Šiurpdama išgirdau, kaip sugriuvo mano ateitis, nes nors 
šiems metams viskas buvo numatyta — pasiūti kraitį, o ru- 
denį atšokti pirmąjį pokylį (jau ketveri metai lankiau vaikų 
šokių pamokas), tėvas staiga viską pakeitė. 

— Tavo Minka turi išmokti amato, - šiurkščiai paskelbė 
jis mamai. - Po ilgų svarstymų ir kruopščiausių skaičiavimų 
paaiškėjo: aš negaliu duoti jai kraičio. Kraitis...ėėe... pa- 
kenktų fabrikui. 

Puikiai prisimenu. Mane ėmė krėsti čia šaltis, čia karš- 
tis. Jokio kraičio? Ar gerai išgirdau? Aš būsiu be kraičio? 
Tada jau verčiau mirti nuo raupų! Šitokios ateities neįsi- 
vaizdavau! 

Mano motina išbalo, metė maldaujamą žvilgsnį į Her- 
miną ir padėjo ant stalo įrankius. 

— Kokio amato? — paklausė tada. - Mūsų luomo dukte- 
rims nėra amatų. Nieko nesuprantu, Riudigeri. Aš atne- 
šiau tau kraitį, o tu šykštauji? Ir kaip tik mano vaikui? Jei 
tiksliai supranti mane, šitaip planuota nebuvo. Tai žodžio 
laužymas. Minka išauklėta dideliems namams. Išsilavinu- 
siam vyrui. Ir staiga imama skaičiuoti ir svarstyti, O jai pri- 
valu pačiai pelnytis duoną? Aš mirsiu iš gėdos. Kokia ne- 
garbė! Turėtum nusišauti! Jei būtum garbingas vyras! 

Hermina tylėjo. Tėvas pasitampė ūsus, palūkėjo, kol buvo 
patiekta sriubos, paėmė šaukštą ir nežiūrėdamas į mus pa- 
sakė: 

— Nuo to laiko, kai įvestas privalomas mokslas, reikia 
mokytojų. Imperatorius nori, kad tauta būtų apsišvietusi. 
Nebus jokios gėdos, jei tavo išmintingoji duktė taps moky- 
toja. Nei tau, nei man, nei mūsų namams. Argi ne taip, 
panele fon Frišenbach? Tai garbė. Be to, vaikas bjaurus kaip 
naktis, argi ne?! Net ir su didžiausiu kraičiu ji negaus pado- 
raus vyro. 

Motina plojo delnu per stalą. 

— Mokytoja? - sušuko ji įtūžusi. - Tai kodėl ne vienuole? 
Klysti, mielasis. Ji partout* NEBUS mokytoja!!! Tada jai ne- 
bus galima tekėti. Juk žinai įstatymą! Nei vaikų, nei šeimos, 
nei nuosavų namų. Nenoriu, kad Minka būtų senmergė. O 
dabar basta! Gana, šnekos baigtos! 

- Valdykis, Amanda, - šiurkščiai sudraudė tėvas, - šitaip 
sugadinsi apetitą! Kaip mokytoja, Minka bus apsirūpinusi 
visam gyvenimui. Gaus mėnesinį atlyginimą. Pensiją! Ir nie- 
kuomet netuštins kišenių savo broliui. 


* Tikrai (pranc. ). 

— Tačiau jai bus užginta viskas, kas gražu. Mon Dieu! 
Niekada jokio vyro. Nė vieno pokylio. Daugiau niekuomet 
Jokio šokio, o juk ji taip mėgsta šokti. Tada iškart uždaryk 
ją; kalėjimą. 

— Reikėjo bausti tave... 

— Jau esu nubausta. Merc:! Taigi man nebus galima reng- 
ti švenčių savo dukrelei kaip debiutantei. Jau daug metų iš 
anksto tuo džiaugiausi. Mielasis, tu juk skriaudi mane. Tu 
sadistas! Hermina, maldauju! "Tark savo tvirtą žodį, vargšelė 
Minka, visą gyvenimą vilkėti drabužiais be iškirptės... tiktai 
tamsiai rudais ir pilkais. Ir jokio papuošalo. Jokios puikios 
įmantrios šukuosenos. Ir jokių gerbėjų. Ir jai nevalia įsimylė- 
ti. Tai ne gyvenimas karštakraujei mano dukrelei. 

Mano tėvas ciniškai išsiviepė: 

— Įsimyli tiktai tarnaitės. Kilmingų tėvų dukrai to nerei- 
kia. Meilė - šeimynykščiams. Ir niekada ponams! 

Motina išraudo kaip žarija, skubiai nugėrė gurkšnį vyno 
ir, lyg nieko nebūtų girdėjusi, pasakė: 

— Be to, ji daugeliui metų būtų uždaryta pensione. UŽ 
PINIGUS. Ir nemažus. 

Pensione? Aš suklusau. Staiga išvydau šviesą ties hori- 
zontu. Hermina taip pat mokėsi pensione. Ir ten jai labai 
patiko. 

— Pensionas kaštuoja pigiau negu kraitis, - pasakė tėtė ir 
įniko valgyti antrą lėkštę sriubos. 

"Tačiau motina nenusileido: 

— Mano Minkai jau penkiolika. O pensione mokomasi 
nuo keturiolikos. Juk aš sakau tiesą, mieloji Hermina? Ir 
priimamos tik aukštesniųjų valdininkų dukterys. PAD 
tų vaikai tenai nepageidaujami. 

"Tėvas susiraukė lyg paspringęs. O paskui dar ciniškiau 


drebė: 

— Jeigu aš neapsirinku, Amanda, tau tai ne kliūtis. "Turi 
reikiamų pažinčių. Tik atgaivinau prisiminimus. Neabejo- 
ju, kad tavo vunderkindui bus padaryta išimtis! 

Dabar jau mano motina nutilo. Įsiviešpatavo tyla. "Ta- 
čiau aš mąsčiau kaip pašėlusi. Nė trupučio nenorėjau visą 
gyvenimą vilkėti tamsiais drabužiais, tačiau dar labiau ne- 
norėjau priklausoma, nemylima ir be kraičio nykti tėvų 
namuose. Žinojau apie tokius likimus. Bet koks kitoks gy- 
venimas būtų geriau. Tada jau verčiau rudenį keliauti į 
pensioną. O po vienerių, dvejų metų pasižiūrėsim, kaip 
dugną dėsim. 

Paprašiau mane išklausyti. 

— Čia dabar kas? - irzliai sušuko tėvas, nes prie stalo kal- 
bėdavo tik suaugusieji. 

— Norėčiau būti mokytoja, - skubiai šūktelėjau. 

— Ką??? — Motina įsistebeilijo į mane. — Tu net nesupranti, 
ką kalbi. 

- Suprantu, mama. Prašau leisti, aš mielai važiuosiu į 
pensioną. 

— Girdi, - staiga labai patenkintas sušuko mano tėvas, — 
viskas savaime susitvarkys. Tik jokio seilėjimosi. Tavim dė- 
tas, dabar kuo greičiausiai sukrusčiau. - Jis atsistojo ir nu- 
mete ant stalo servetėlę: —- Atsiprašau, turiu skubėti į Leo- 
poldštatą. 

Kitą dieną Hermina parašė ilgą laišką. Ir tada prasidėjo 
jaudinamas metas. Visi tik ir šnibždėjosi, o kadangi aš uo- 
liai klausydavausi prie durų, nugirdau keletą žodžių: „gimi- 
naičiai vengrai“, „pasiruošę padėti“, „imperatorienė“, „di- 
džiulis talentas“. Kad ir ką tai būtų reiškę, nieko nesuvokiau. 
Beje, Vengrijoje mes neturėjom giminių. Ir, anot tėtės, aš 
neturėjau jokio talento. Tačiau tai dar ne viskas: gavom te- 
legramų. Ir sulaukėm atvykstant geltonplaukio pono mo- 

kytojo. Jis nupiešė mano portretą, kurį kaipmat išsiuntė — 
aš nemačiau nė akies krašteliu. Atsikrausčiusi namų siuvėja 
pasiuvo man melsvą suknią iš plono ripso. Ir dar man nu- 
pirko švelnių pilkų kurmenų movą. Taip, tas laiškas buvo 
penktoji mįslė. 

O paskui, vieną miglotą žiemos dieną, mane išsivežė. 
"Tamsiai raudonomis, žvilgančiomis, naujintelaitėmis rogė- 
mis. Pakinkytomis dviem širmiais, eikliais, puikiai šeriamais 
arkliais. Į jų karčius buvo įpinti raudoni kaspinai, nugaros 
apklotos raudonomis gūniomis, jų kvapas šaltame ore virto 
į garo kamuolius. 

Vežėjas buvo apsivilkęs pilkais karakulio kailiniais tokia 
ilga ir plačia apykakle, kad ji karojo netgi iki alkūnių. Gerai 
prisimenu: Hermina važiavo su manim. Įsisupusios į minkš- 
tus kelionės apklotus mes nuskriejome į Pietus, į snieguose 
skendinų Hinterbriūlį. Į dailų, gerai prikūrentą namą, kur 
mes papietavome, o paskui aš turėjau dainuoti, skambinti 
pianinu ir deklamuoti eilėraštį. Mane labai išgyrė. 

O vėliau, kai dar tebesėdėjau prie pianino, prie manęs 
priėjo jaunas ponas, negalėjau patikėti savo akimis, ir pa- 
sakė dailų komplimentą apie mano balsą. Jis buvo keleriais 
metais vyresnis už mane ir, regis, nė nepastebėjo, kad aš 
bjauri. Ne itin aukštas, tačiau plačiapetis, tamsiais, trumpai 
kaip kariškio kirptais plaukais ir įstabiomis akimis — mėly- 
nomis, tokio mėlynumo kaip rugiagėlės - ir juodomis blaks- 
tuienomis. Dar niekuomet nebuvau mačiusi tokių gražių akių. 
Ir mane pakerėjo jų linksmas atviras žvilgsnis. 

— Ar leisit, gerbiamoji panele? - Jis padavė ranką ir nu- 
vedė mane atgal į vietą. O tada atnešė gabalėlį torto, balto, 
aplieto marcipanų glajumi. Ant glajaus didelė vyšnia, o jo- 
Je - pistacijos branduolys. Nieko gardesnio savo gyvenime 
nebuvau valgiusi. Kiekvienas kąsnis — tikras malonumas. 

Dar nutiko ir kai kas daugiau. 

Visą laiką gretimame kambaryje du elegantiški pagyve- 
nę ponai žaidė šachmatais. Mačiau juos pro atviras duris, 
sėdėdama prie pianino, - o juodu matė mane. Paskui, kai 
jau stovėjome parke po apsnigtais medžiais ir sakėme „su- 
die“, vyresnis iš tų ponų staiga žengė prie mūsų. Jis buvo 
vešliais žilstelėjusiais plaukais ir neįtikėtinai gyvų tamsių 
akių. Kaip vėliau sužinojau, jam jau buvo gerokai daugiau 
negu aštuoniasdešimt metų, tačiau laikysena tiesi kaip ka- 
rininko. Pasivijęs tarnas apsiautė pono pečius ilgais, iki pat 
žemės kailiniais. 

— Ačiū, Joška, - padėkojo jis sodriu balsu, kuris man pa- 
tiko. O tada šypsodamas iš aukšto ilgai žvelgė į mane. 

— Kaip šiame pasaulyje sekasi mažajai panelei? - galop 
paklausė prancūziškai. 

— Je vais bien, monsieur, merci. - Aš žemai pritūpiau. 

— Džiaugiuosi. Gražiai dainavot ir skambinot pianinu. Ir 
atnešėt man laimę. Aš laimėjau visas partijas. - Jis įsikišo 
ranką į kišenę ir įdėjo man ant delno šaltą daiktą. - Čia 
Jums. Mano laimėjimo dalis. 

Auksinė moneta! Brangi dovana. O paskui jis atkišo man 
pirštą, kad pabučiuočiau. 

— Dėl jos nereikia gėdyus, - tarė jis Herminai, kuri susi- 
Jaudinusi stovėjo šalia, - ji yra tvirto būdo, talentinga ir pa- 
dykusi. Norėčiau vėl ją pamatyti. Pasirūpinkit tuo. 

Ir jis liko stovėti sniege mojuodamas. Mes irgi mojome 
iš rogių, kol jį matėme. 

Per visą kelionę atgal į Vieną Hermina glaudė mane prie 
krūtinės. Iš jos akių supratau, kad ji labai manim patenkin- 
ta. Tačiau kas buvo tas ponas? Hermina nesakė. Tik kai 
paklausiau penktąjį kartą, tarė. 

- Grafas Šandoras. Ir jis kai ką padarys dėl tavęs! 

— Kas tas grafas Šandoras? Iš kur jį pažįstat? Kodėl jis 
dėl manęs ką nors darys? Kada vėl jį pamatysim? 

Hermina tik juokėsi, užuot atsakiusi į visus šiuos klausi- 
mus. Taip, grafas Šandoras. Šeštoji mįslė. 

Ir iš tikrųjų po dviejų savaičių specialus pasiuntinys at- 
nešė antspauduotą laišką iš Vienos rūmų kanceliarijos. Tai 
buvo kvietimas į Jozefštatą laikyti priėmimo egzamino gar- 
siajam imperijos mergaičių pensione, kur buvo rengiamos 
mokytojos visai imperijai. 

Laiškas buvo parašytas herbiniame Habsburgų popie- 
riuje. Beje, pensioną buvo įsteigęs imperatorius, o globojo 
viena erchercogienė. Egzaminas trukdavo savaitę. Svarbiausi 
dalykai: vokiečių kalba 1r muzika. 

— Kodėl muzika? - parūpo man. 

Hermina paaiškino: 

— Mokytoja Austrijos-Vengrijos imperijoje yra ypatingas 
asmuo, ji - tautos mūza. Ji puoselėja kultūrinį paveldą. Ir 
turi kitokių pareigų, ne vien mokyti. - Ir tada Hermina įsi- 
leido pasakoti smulkmenas. 

Sužinojau, kad mokytoja vadovauja ne vien mokinių cho- 
rui. Ji pati dainuoja, groja, kuria muziką ir mokosi teatro 
pjesių. Ji akompanuoja per vyrų choro repeticijas ir kon- 
certus. Moko skambinti pianinu, griežti smuiku ir dainavi- 
mo. Bažnyčioje groja vargonais per sutuoktuves, krikšty- 
nas, sekmadienio mišias. Jos pilna visur, bet koks darbas 
jos jėgoms, todėl ji turi būti labai labai muzikali. Kaip žinia, 
tik talentinga asmenybė gali auklėti vaikus! 

— O kodėl vokiečių kalba? - Tačiau aš jau pati žinojau 
atsakymą. Imperijoje, kur šnekama vengriškai, čekiškai, ser- 
biškai, itališkai, slovėniškai, kroatiškai, rumuniškai, ruteniš- 
kai, rusiškai, albaniškai, jidiš ir lenkų kalbomis, reikia vo- 
kiečių kaip valstybinės kalbos. Antraip kas būtų! 

— Puikus vokiečių kalbos žodžiu ir raštu mokėjimas, — 
baigė pasakojimą Herminą, — pageidautina be akcento. Vai- 
kai turi ją mokėti, nes imperatorius negalės valdyti. Nes 
bus kalbų susimaišymas kaip Babelio bokšte. Ir dar vienas 
dalykas, brangioji. Mokytoja toje vietovėje yra pagrindinė 
sekretorė. Ji rašo laiškus visiems, kurie nemoka skaityti ir 
rašyti. Ji taip pat kuria iškilmingas kalbas ir sutuoktuvių 
linkėjimus, nekrologus ir sveikinimus, eilėraščius gimtadie- 
nių proga ir tarnybinius laiškus - dailyraščiu, su visokiais 
išraitymais ir brūkšniais, ir be klaidų! Dabar supranti, ko- 
dėl mokytojai nevalia tekėti. Ji neturi laiko rūpintis vyru ir 
vaikais! 

Supratau, nors tai manęs ir nelietė. 

Vyras ir vaikai? Kantrybės. Iš pradžių egzaminas, o pas- 
kui pažiūrėsim... Ir su geriausiais ketinimais ir besidaužan- 
čia širdžia, lydima Herminos, aš išvažiavau į Vieną. 

"Tris dienas buvau egzaminuojama vien muzikos Ir - o 
stebukle! — aš išlaikiau geriausiai! 

Aš turiu aukštą, skambų lyg varpelis sopraną, įsimenu 
bet kokią melodiją ir net vaikystėje galėjau antruoju ar tre- 
čiuoju balsu pritarti bet kokiai dainai. Pianinu skambinti 
vienuolika metų mane mokė Hermina, kuri pati yra puiki 
pianistė. Kad ir ką man davė per egzaminą, skambinau iš 
natų, taip pat mokėjau ir improvizuoti. Taip, ne veltui mo- 
komasi! Valandų valandos gamų, kadencijų, Černio etiudų, 
vertėjo kasdien barškinti. Lyg Hermina būtų numaniusi, 
jog kada nors man viso šito žūtbūt prireiks. 

Gerai sekėsi ir vokiečių kalbos egzaminas. 

Dvi dienos rašinių ir diktantų. Atmintinai išmokta ilga 
baladė. Įvairūs laiškai, sukurta vakaro malda, eilėraštis ir jo 
didenybės imperatorius pašlovinimas. Perskaityta teatro pje- 
se, pasiskirsčius vaidmenimis, - čia aš buvau kaip žuvis van- 

deny. Beje, pasak Herminos, aš turiu lakią vaizduotę, tai 
dabar ją ir pasitelkiau: mano rašiniai buvo ilgiausi, o šlovi- 
namoji kalba beveik kaip romanas. Be to, aš buvau metais 
vyresnė už kitas mergaites, vieneriais metais brandesnė, vis- 
kas man sekėsi lengviau, ir po prancūzų, anglų kalbų, isto- 
rijos, dailyraščio ir tikybos egzaminų mes patenkintos grį- 
žome namo. Buvome svetur aštuonias dienas, miegojome 
ir maitinomės pensione, o prieš Sekmines sužinojau: Viena 
mano. Aš išlaikiau egzaminą. Naujas gyvenimas prasidės 
rudenį. 

Tačiau iki rudens dar buvo marios laiko. 

Per egzaminų savaitę mano tėvas užsakė nupiešti naują 
iškabą. Auksinės raidės tamsiai raudonam fone: FESŲ 
FABRIKAS - RIUDIGERIO HIUBŠO IR SŪNAUS. Dide- 
lė spindinti lentelė kabojo virš vartų, ir nuo to laiko gimtie- 
Ji namai tapo man iš tiesų svetimi. 

Kaip paprastai, paguodą radau skambindama pianinu - 
kol uždraudė tėvas. 

Rezultatas: aš susirgau, turėjau gulėti, beveik nenorėjau 
valgyti ir miegojau kiauras dienas. 

"Tada Hermina parašė antrąjį laišką. Kam - nesakė. Sep- 
tintoji mįslė. Tačiau po savaitės geltonplaukė mano motina 
Įėjo į kambarį išraudusiais skruostais ir labai susijaudinusi. 

Ji atsisėdo ant lovos, ir aš supratau: atsitiko stebuklin- 
gas, negirdėtas dalykas. 

— Minka, - sušuko ji uždususi ir griebdama man už ran- 
kos. — Vis dar negaliu patikėti, tačiau tavo tėtė ką tik leido: 
tu iškeliauji. Važiuoji į Aukštutinę Austriją. Į Ensą!// Ką pa- 
sakysi dabar? Įvyko stebuklas. 

— Į Ensą? - pakartojau nesusigaudydama. 

— Taip. Tavo teta kviečia ten praleisti vasarą. Viešbutyje. 
Tik įsivaizduok, gyvensi „Juodajame erelyje“, gražiausia- 

me miesto name. O Dieve, Ensas... 17 Aukštutinė Austri- 
ja... tau patiks. Nepatikėsi, kaip tenai puiku. 

— O panelė fon Frišenbach? 

— Taip pat važiuos. Ji tave lydės, tad būsi ne viena. Aš 
klaikiai tavęs ilgėsiuos. Pasimatysim tik rudenį... nebent 
įvyktų antrasis stebuklas. Kas žino? Gal man bus leista jus 
aplankyti. - Ji pagalvojo, tačiau paskui papurtė galvą: - Ne, 
greičiausiai ne. Juk pažįsti savo tėtę. Jis niekuomet neleis 
manęs į Ensą! 

Dar tą pačią dieną pasijutau sveikesnė. 

Kitą rytą nuovargio kaip nebūta, vėl galėjau valgyti, o 
vakare jau pradėta krauti daiktus: drabužius, knygas, raša- 
lą, plunksnas, krucifiksą. Natas, kamertoną, metronomą. 
Elementorių, katekizmą, rožinį. Krikšto žvakę. Lėlę Eliza- 
betą. Piešimo dažus. Paletę, molbertą. Smuiką. Dienoraštį. 
Užrašų knygą. Rašinių sąsiuvinius. Siuvinėjimo rėmelius. 
Liutnią su gražiais siuvinėtais kaspinais, taip, buvo išardy- 
tas netgi mano rašomasis stalas, suvyniotas į pilkas gūnias 
1r sudėtas į didelę medinę dėžę. 

Naktiniai marškiniai, apatiniai drabužiai, pirštinės, šali- 
kai. Kojinės, keliaraiščiai, Užgavėnių kostiumai, skrybėlai- 
tės, skėčiai, mova, rožinis apsiaustas, žvakės, žvakidės, plau- 
kų sagės, maldaknygė. 

Stovėjau ir mąsčiau: labai jau panašu į išsikraustymą. Per- 
nelyg daug daiktų vienai vasarai. Tačiau nieko nepasakiau. 

Svarbiausia, kad būsiu toli nuo tėvo. 

Jis su manim net neatsisveikino. 

Buvo išvažiavęs su reikalais 1 Leopoldštatą kaip visuo- 
met, su mūsų ekipažu, abiem gražuoliais keršiais ir naujuo- 
ju vežėju Liucu - man buvo tas pats, nieko nepraradau. 

Užtat mane išbučiavo 1r daug laimės palinkėjo šeimy- 
nykščiai. Virėja, kambarinė, tarnaitė, skalbėja, sekretorius, 

o motina prispaudė prie širdies lyg bijodama, kad daugiau 
nebepamatys. 

Atsisveikinimo dieną ji atrodė labai gražiai su nauja bal- 
ta suknia, kurios rankovės ir apačia buvo išsiuvinėta varpe- 
liais, suspaustas liemuo apjuostas plačiu rožiniu diržu, o 
geltonuose plaukuose - šviežios rožės iš sodo. 

Šios suknios motina ilgai laukė. Ji buvo ką tik baigta. 
Anksti rytą ją atsiuntė „Gretelės Manoun“ siuvėjų salonas 
antspauduotoje pašto dėžėje. 

Mama ja apsirengė mano garbei: „Kad kai galvosi apie 
mane, prisimintum gražią“. Buvo net apsisegusi savo bliz- 
guliuojančią briliantų apyrankę. 

Už vartų ji apibėrė mane galybe gerų patarimų. 

— Kiek įmanydama būk meilesnė tetai Julianai, —- galop 
pasakė ji. 

— Taip, mama. Aš labai stengsiuos. 

— Ir jos vyrui, dėdei Luji. 

- Taip. 

— Ir visiems, kad ir su kuo susipažintum. 

— Klausau. 

— Ense reikia elgtis mandagiai ir dailiai. Parodyk, kad 
esi gerai išauklėta. Gal kada nors ten mokytojausi. Tad jau 
dabar turi būti pavyzdžiu. Nepadaryk man gėdos, Minka. 
Ar pažadi? 

— Pažadu. 

Ji nužvelgė mane. 

— Tavo teta neturi vaikų. Neįkyrėk jai, ji nepratusi. 

— Taip, mama. Neįkyrėsiu. 

- Ir kas savaitę parašyk man laišką. Su piešiniu. Tu taip 
puikiai pieši. Tada viską galėsiu įsivaizduoti. Tavo kambarį 
viešbutyje, baldus. Ir nupiešk didelį mano mielosios Julia- 
nos portretą. Kitados ji buvo gražiausia moteris Ense. Tu- 

rėjo tikrą vapsvos liemenį, keturiasdešimt penkių centimet- 
rų. Tokį pat kaip mūsų :mperatomienė. Vyras būtų galėjęs 
apimti delnais... norėčiau sužinoti, ar jis vis dar toks pat. O 
pirmiausia nuliesi didelę pagrindinės aikštės ir miesto bokš- 
to akvarelę ir kuo skubiau atsiųs: man. O Dieve! Kaip bėga 
laikas. Jau aštuoniolika metų nebuvau namie. Galvoj netel- 
pa... - Ji mąsliai įsižiūrėjo į mane iš aukšto. Paskui išsiėmė 
auksinį kišeninį laikrodį. - O dabar kalbėsiu rimtai, - pasa- 
kė, - ir kol nepamiršau, mieliausioji Minka, visuomet pri- 
valai daryti tai, kas svarbu. "Tu pateksi į naują miestą. Į nau- 
jus namus. Susipažinsi su naujais žmonėmis. Dabar gerai 
manęs paklausyk: gyvenimas dažnaj užgriūva kaip vėtra. 
Vienu metu nutinka keletas dalykų, ir neaišku, kaip apsi- 
spręsti. Ir jeigu taip nutiks, atidžiai įsiklausyk į save ir tada 
padaryk tai, kas svarbu. Tik tai, kas svarbu. Ar supranti? 
Visa kita susitvarkys savaime. 

— Taip, mama. - Pabučiavau jai ranką ir žemai tūpte- 
lėjau. 

— Ar tu 1š tiesų supratai? - Ji palinko prie manęs. 

— Puikiai, mama. Visuomet darysiu tai, kas svarbu. 

— Tada gyvenime tau nieko nenutiks. Tegu Dievas tave 
saugo, vaikeli. - Atsisveikindama ji pabučiavo mane ir pasi- 
gręžė į Herminą. - Ačiū už viską, - tarė tyliai, - esu tau be 
galo skolinga. Ir nežinau, ar mudvi dar pasimatysime. Nuo- 
lankiausiai dėkoju ir... na... tu juk žinai, kam. Išbučiuok jį 
daugybę kartų. Ir pasakyk, kad aš... kad aš esu laiminga. O 
tau linkiu kuo geriausios kloties ateityje. Lik sveika, bran- 
giausioji Hermina. Retkarčiais prisimink mane. 

Mes sulipome į juodos ir geltonos spalvos fiakrą, kuris 
nuvežė į stotį. Beje, važiavome iškilmingai, traukiniu. Im- 
peratorienės Elžbietos geležinkeliu. Ir ne trečiąja ar ketvir- 
tąja, o pirmąja klase. Vienos kupė. 

Bilietai kainavo nemenkai. Kas už juos sumokėjo? Aš 
nežinojau. Vėl mįslė. Jau aštuntoji. 

"Tačiau ilgai galvos nesukau, nes dar tą patį vakarą atva- 
žiavome į Ensą. 

Ir prasidėjo visiškai naujas gyvenimas, apie kokį niekuo- 
met nesvajojau. 


ANTRAS SKYRIUS 


Negaliu net apsakyti, kaip džiaugiausi Ensu.Buvau gir- 
dėjusi pasakiškų dalykų apie šį miestą, tačiau neturėjau nė 
mažiausios vilties kada nors išvysti jį savo akimis. Beje, ma- 
no tėvui Ensas buvo raudona skepeta. Niekad nebuvo mi- 
nimas šis pavadinimas. Tik vienintelį kartą ištarė jį, prieš 
daugelį metų mano motinos kambaryje. Buvo naktis. Juo- 
du ginčijosi. 

— Nori atgal į Ensą? Į ENSĄ?! - sušvokštė tėtė. - Daugiau 
niekuomet neleisiu tavęs tenai. Tu nepataisoma, Amanda... 
Elkis kaip padori moteris, ne kaip Babilono ištvirkėlė... 

Nežinojau, kas yra ištvirkėlė, juo labiau Babilonas, ta- 
čiau supratau: Ensas buvo tabu. Tad smukau atgal į šiltą 
savo lovą (slapčiom klausiausi prie durų) ir nusprendžiau 
viską pamiršti. 

Tačiau negalėjau. 

Po tos nakties su Babilono ištvirkėle ėmiau davinėtu taiklius 
klausimus. Ir mama mielai atsakinėjo, jei šalia nebuvo tėtės. 

Sužinojau, kad Ensas yra įgulos miestas. Ir pats elegan- 
tiškiausias visoje imperijoje. 

— Ensas — tai mažasis Austrijos-Vengrijos Paryžius, - išdi- 
džiai kalbėjo mano motina. - Pas mus karinę tarnybą atlie- 
ka erchercogai. Ar žinai, kas jie yra? Mūsų didenybės gimi- 
naičiai. Į Ensą suvažiuoja visi jauni aristokratai, Vengrijos 
didikų sūnūs, imperijos žemių princai. Aš nemoku papasa- 
koti tau apie gyvenimą ten. Turi pamatyti savo akimis. 

— O kąjjie veikia Ense? — paklausiau smalsiai. 

—-Mokosi dar geriau jodinėti. Ense stovi kavalerija. Prū- 
sijos Albrechto šeštasis dragūnų pulkas. Jie mokosi ginti 
tėvynę. Rikiuotės, kautis kardais ir pulti priešą su nuogu 
kardu rankoje. Ir kaip vyrai narsiai grumtis su priešu... 

— Ar sunku to išmokti? 

- Taip, labai! Žinai, jie dėvi uniformą, kuri prigulusi prie 
kūno. Be menkiausios raukšlelės. Ir kai jie taip joja per mies- 
tą į pratybų aikštę Enghagene, o priekyje - karo orkestras... 
tai toks smagumas... toks smagumas! Kaipmat įsimyli... Ak, 
kokie niekai! - Ji pritildė balsą: - Minka, vaikeli, ką aš no- 
rėjau pasakyti: pas mus, Ense, garsiausia žiemos jojimo mo- 
kykla ir didžiausios visoje milžiniškoje Habsburgų 1mperi- 
joje kavalerijos kareivinės. O, kaip jau žinai, mes esam 
didžiausia Europos šalis, didesnė už Vokietiją, didesnė už 
Prancūziją, Angliją ir Italiją. Mus pranoksta tik Rusija. Aust- 
rijos-Vengrijos imperija po jos. Ir tuo didžiuojamės. 

— O kur gyvena ta daugybė dragūnų? 

— Visur. Kareivinėse. Viešbutyje. Butuose. O imperato- 
riaus giminaičiai Ensego pilyje. Žiūrint, kas kiek turi turto. 
Tie, kas turi daug pinigų, gyvena „Juodajame erelyje“ pas 
tavo tetą, o kai kurie suvažiuoja į Ensą kaip valdantieji ku- 
nigaikščiai. - Jos veido išraiška pasidarė svajinga. - Jie atsi- 
veža savo virėjus, savo tarnus ir muzikantus. Ir savo bež- 
džiones bei papūgas. Ense gyvena trejus metus. Tai daug 
laiko. Jie turi savo arklius, savo baldus. Ir mieste išleidžia 
krūvas pinigų. Pirštinių siuvėjui. Balniui. Uniformų siuvė- 
jJui. Ginklininkui. Batsiuviui. Kavinėse ir restoranuose. Pul- 
kas yra palaima miestui. Iš jo pelnosi visi miestiečiai! 

— Argi jie tiek daug uždirba? - nusistebėjau. 

— Jie nieko neuždirba. Viską apmoka iš savo kišenės. O 
karininkai gauna elgetišką algą, ir visi lošia kortomis ir žai- 

džia azartinius žaidimus, lažinasi kaip pagonys, laimėtojas 
iškart surengia didelę šventę draugams ir padovanoja savo 
mylimajai apyrankę su briliantais. Pardon, turėjau galvoje 
nuotakai. Daugelis atvažiuoja į Ensą jau susižadėję. O nuo- 
taka visuomet gauna galybę dovanų. 

— O kas yra mylimoji? - skubiai paklausiau. 

Mano motina atsiduso. 

— Taip, kaip čia tau paaiškinti. Tai žemesnės kilmės nuo- 
taka. Laisva meilė. Be santuokos. Kuo griežčiausiai drau- 
džiama. Tačiau Ense vyrų kur kas daugiau negu moterų, 
todėl retkarčiais koks nors dragūnas įsimyli ensietę. Ir ži- 
nai, ką jis tuomet daro? Nes yra kilmingas ponas? Padova- 
noja jai puikų kryžių su briliantais. Ir grandinėle. Ir jeigu 
ensietei ant kaklo kabo kryžius su briliantais, tai žinantys 
supranta, kad ji turi kilmingą gerbėją. 

— Ojei jis išlošia, tai mylimoji gauna ir apyrankę? 

— Taip. Tik... apyrankės reikšmė dar ir kitokia. - Ji vėl 
sudvejojo. - Apyrankė reiškia, kad reikalas sutartas. Jeigu 
moteris mūvi apyrankę su eile žėrinčių akmenų, vadinasi: 
šalin rankas nuo šitos poniutės, antraip būsi iššauktas į 
dvikovą! 

— Tokią apyrankę... kaip jūsų? - paklausiau susijaudinusi. 

— Kaip?! —- sušuko pasipiktinusi mama. - Mano apyran- 
kė visiškai kitokia! Maniškės susegimas su rubinu. Man ją 
padovanojo tavo tėvas, kai tu gimei. Tos apyrankės, apie 
kurias kalbu, baltut baltutėlės. Balti briliantai ir susegimas 
iš baltojo aukso. 

— Ir dragūnams leidžiama įsimylėti? Juk įsimyli tiktai 
tarnai... 

— Teoriškai, brangute. Teoriškai, - paskubėjo nutraukti 
mane motina, — teoriškai išsilavinę žmonės nepripažįsta 

meilės. Tačiau praktiškai tai susimaišo, viskas apsiverčia 
aukštyn kojom... bet tu dar pernelyg jauna tokioms kal- 
boms. Pati nesuprantu, kodėl tau tai pasakoju. Tu pernelyg 
klausinėji! Ir nepasakysi nė žodžio panelei fon Frišenbach. 
Pažadi? Ir, žinoma, nė žodžio tėtei! 

Pažadėjau, tada nubėgau pas Herminą ir ėmiau klausi- 
nėti ją. Ir mano guvernantė buvo ensietė, karštai garbinan- 
ti savo gimtąjį miestą. Iš jos sužinojau, kad Ensas klesti ir 
auga. Kad namai ten pilni brangių baldų, o vaikai mokosi 
prancūzų kalbos ir skambinti pianinu. Kad mažne kasdien 
tame mažajame Paryžiuje vyksta teatro spektakliai ir kon- 
certai. Kad tenai nėra vargšų, tik keli visam miestui pažįsta- 
mi girtuokliai, jų atžalos ir Solferino kaime žuvusių karei- 
vių našlės ir našlaičiai. 

Be to, aš sužinojau - tai man didžiuodamasi pasakė 
Hermina, - kad Enso miestiečių manieros geriausios vi- 
soje Aukštutinėje Austrijoje. Niekas nesusimuša net per 
rinkimų dienas. Tuo tarpu kituose miestuose tai įprastas 
dalykas! 

— Ense keturi tūkstančiai gyventojų, - pranešė man Her- 
mina, - tai mažas miestelis, bet labai labai taurus. Kavinėse 
yra žurnalų iš Briuselio, Londono, Paryžiaus ir laikraščių iš 
viso pasaulio. Mes, ensietės, visuomet žengiam su mada koja 
kojon, tik mūvime trumpesnius negu Vienoje sijonus. Kai 
kas tvirtina, jog tai skandalas. Tačiau aš nepritariu šiai nuo- 
monei. Tiesa, kyšo batelių galai, tačiau galima eiti kur kas 
greičiau, o drabužio apačia nesivelka purvina gatve! 

— Teisybė, - pasakė mano motina, kai jai pakartojau Her- 
minos žodžius, - mes, ensietės, esam ypatingos. O žinai, 
kodėl? Mat mūsų miestas - pats seniausias Austrijoje. Miesto 
teises mums suteikė imperatorius Karakala 212 metais! Ir 

jau 1212-aisiais Ensas buvo miestas. Tada Berlynas tebuvo 
turgus, o Niujorko dar ilgai nebuvo nė pėdsako! 

Pasakojimą užbaigė Hermina: aš sužinojau, kad jau Ro- 
mos imperijos laikais Ensas buvo nuostabus miestas. Tada 
jis dar vadinosi Lauriakumu, ten buvo tik šventyklos ir pir- 
tys, pilaitės ir vilos, 17 nenugalima šešių tūkstančių kareivių 
įgula. 

O iki Romos imperijos ten buvo keltų miestas su fach- 
verkiniais namais, šokių salėmis, geležies liejyklomis ir kal- 
vėmis, o anksčiau - dar senesnis, nes Ense buvo senovinis 
druską gabenančių laivų uostas, todėl jau žiloje senovėje jis 
buvo turtingas ir garsus. 

— Ensas yra senas kaip pasaulis, - pabaigai pasakė ma- 
ma, - galėtum kasti ir kasti ir po kiekvienu namu rastum dar 
senesnį, 0 po juo - dar kitą ir dar kitą iki pat Adomo ir Ievos, 
pačios laiko pradžios. O dabar, Minka, atskleisiu tau paslap- 
tį. Gerai įsidėmėk: Ense buvo rojus. Kitaip net negalėjo būti! 

Į šį uždraustą rojų pirmąkart žengiau 1875 metų birže- 
lio gale. Su didžiausiu pasitenkinimu. Niekuomet nepamir- 
šiu jaudulio traukinyje, kai dūmėme kelionės tikslo link. 
Dar dvi stotelės. Dar viena. Dar dešimt minučių. 

— Ruoškis, Minka! Atvažiavom! 

O paskui mudvi stovėjom Enso stotyje! 

Mes atvažiavom. 

Pasakysiu teisybę, atrodėm kraupiai: skrybėlaitės ir pirš- 
tinės suodinos, kelioniniai drabužiai suglamžyti, skruostai 
išblyškę, o akys paraudusios nuo lekiančių kibirkščių. Visu 
keliu mums svaigo galva, nes traukinys lėkė pašėlišku grei- 
čiu: trisdešimt kilometrų per valandą posūkiais, penkias- 
dešimt aštuonis — tiesiu keliu. Koks jau čia kultūringumas. 
O pravažiavus Amšteteną ant kupė grindų staiga nukrito 

žibalinė lempa ir apliejo kilimą. Hermina kaipmat išsiėmė 
uostomąjį buteliuką, tačiau tai nieko negelbėjo. Mus abi už- 
supo, todėl negalėjom ir valgyti, tad linkstančiais keliais, 
visiškai nusiplūkusios, stovėjom perone ir laukėm, kol mus 
pasitiks. 

Tačiau niekas nepriėjo! 

Buvo iškrauta mūsų manta, o mes vis dar tebestovinia- 
vom vienos. 

— Ką darysim? - paklausiau priblokšta, nes vyliausi en- 
tuziastingo sutikimo. 

— Lauksim! - narsiai tarė Hermina. — Vis tiek kas nors 
ateis. Neleis mums čia mirti badu! 

Atvažiavo traukinys iš Linco, ir iš jo išlipo stebėtinai daug 
žmonių, tarp jų keletas karininkų paradinėmis uniformo- 
mis, kurie juokdamiesi ir linksmi būreliais patraukė aukš- 
tyn į miestą. | 

— Kažkas čia vyksta, - spėjo Hermina, lydėdama juos aki- 
mis, - šitiek žmonių suplūdo vakariniu traukiniu... Gal šven- 
tė kareivinėse? — Toliau ji nieko nebepasakė, nes prie mūsų 
atskubėjo geltonplaukis ponas civiliniais drabužiais. Vidu- 
tinio ūgio, veikiau stambokas, su vešliomis žandenomis ir 
su - o stebukle! - monokliu dešinėje akyje. Niekuomet ne- 
buvau to mačiusi. 

— O! Pats ponas burmistras, - sušnibždėjo man Hermi- 
na. - Nesikūprink! 

Ponas jau stovėjo priešais mus. 

— Sveika pargrįžusi, panele fon Frišenbach, - sušuko jis 
balsiai, ir akimirką aš maniau, kad ją apkabins. - Pagaliau 
jūs vėl čia, neištikimoji. Mums visiems jūsų labai trūko. — 
Jis karštai išbučiavo Herminai abi rankas ir nusišypsojo. 

Hermina išraudo, nuleido akis ir pralemeno: 

— Kaip jums sekasi? Tikiuosi, puikiai? 

— Kuo geriausiai. Dėkui! O jums? 

— Nuostabiai! - Hermina susitvardė, kostelėjo ir pasitai- 
sė pirštinaites: - Sakykit, mielasis, kas jus atsiuntė? Mes lau- 
kėm karietos. Iš „Juodojo erelio“. 

— Ak, „Juodajame erelyje“ pasaulio pabaiga. 

— O Viešpatie! Ar atvažiavome ne laiku? 

— Ne laiku? Jūs? Mieliausioji Hermina, skaičiuojamos 
minutės, kai jus bus galima apkabinti. Štai kas: netyčia su- 
žinojau, kad šiandien jūs atvykstat, ir prisimindamas senus 
gerus laikus... - Dabar burmistras sumišo: - Taip, kaip jau 
sakyta... Norėjau pirmasis jus pasveikinti! 

Hermina tylėjo. Paskui skubiai paėmė mane už rankos. 

— Gal leistumėt jus supažindinti? Minka Hiubš. Mano 
auklėtinė iš Vienos. 

— Labai džiaugiuosi, - maloniai tarė burmistras. - Daug 
apie jus girdėjau, panele, nekantravau pamatyti. Ar leisi- 
te? - jis atkišo Herminai ranką. - Gal malonėsite eiti su 
manim, ponios? Jūsų bagažu pasirūpins Karlas. Jis atva- 
žiuoja iš paskos. O aš nuvešiu jus tiesiai į „Juodąjį erelį“. 
Ten jūsų laukia didelė staigmena. Tačiau daugiau nepra- 
tarsiu nė žodžio. 

Į miestą skriejom karieta, pakinkyta dviem žirgais. Ant 
pasostės — vežėjas, vardu Hansas, žirgai - du nuostabūs šir- 
miai, mes važinėdavom kur kas prastesniais. Giliai atsikvė- 
piau. Oras regėjos kaip balzamas, saldus ir tyras po trauki- 
nio dūmų ir dvoko. Vakaras buvo šiltas, kregždės skraidė 
aukštai danguje, ir nors sėdėjau it prarijusi mietą, kaip ma- 
ne mokė Hermina, žemyn nudūrusi akis, vogčiom šnaira- 
vau į prieš mus sėdintį burmistrą ir monoklį, nes jis mane 
kerėjo. 

- Jūs visiškai nepasikeitėt, - po valandėlės tarė mūsų ka- 
valierius. Jis ryte rijo Herminą akimis. 

— O jūs padarėt didelę karjerą. 

— Ir vis dar neturiu prie šalies žmonelės. 

— Tada jums pats metas vesti, - pasakė Hermina, nežiū- 
rėdama į jį. - Juk tikrai Ense ir jo apylinkėse galima rasti 
tokią, kuri jums patiktų. O kaip sekasi vežėjų verslas? 

— Šiaip sau. Vos sukamės. Juk žinot, mūsų ko nesužlugdė 
geležinkelis. Tačiau jau dveji metai aš dar gaminu sodos 
vandenį. Jį iš manęs plėšte plėšia. Aprūpinu juo „Juodąjį 
erelį“ —- žinau, siūloma prekė pigi, - tačiau aš tebesu gera 
partija. Kaip ir anksčiau... 

Hermina atsiduso ir nukreipė žvilgsnį į laukus. 

— Kaip kelionė? - paskui lyg tarp kita ko paklausė bur- 
mistras. - Tikiuosi, nepernelyg varginanti. , 

— O taip! Labai varginant! - Hermina vėl atgavo žadą: - 
Manau, geležinkelis neturi ateities, nebent prekiniai trau- 
kiniai. Tačiau kultūringiems žmonėms jis netinka. Bilietai 
labai brangūs, o kai atsidarai langą, tau į veidą bloškia juo- 
dų smirdančių dūmų debesis. Kam įmanoma įpiršti tokią 
kelionę? Aš kaip gyva daugiau nelipsiu į jokį traukinį. Ir 
mano Minka taip pat. Kitąkart plauksim laivu. 

Burmistras supratingai linktelėjo galvą. Stojo tyla. Ne- 
trukus mes aplenkėm visus pėsčiuosius. Lengva risčia, kad 
nesukaistų žirgai, netrukus važiavom išlakių tuopų alėja. Už 
jos plytėjo laukai, pievos, miškai. O kairėje iš lėto vėrėsi 
Enso vaizdas. 

- Štai, Minka, dabar!!! — staiga linksmai kaip vaikas su- 
šuko Hermina. — Aš jau matau miesto bokštą. Gerai įsižiū- 
rėk, tai mūsų simbolis. Na, ką pasakysi, ma petite? Argi jis 
ne gražus? Ir senovinė siena. Ir Kepėjo bokštas. Ar aš tau 
pernelyg daug žadėjau? Ar esi kada nors regėjusi gražesnį 

Hermina sakė tiesą. Juo labiau artinomės, juo labiau gra- 
žėjo Ensas. Žirgai įsuko į stačią Vienos gatvę ir šauniai trau- 
kė karietą aukštyn, Pagrindinės aikštės link, ir staiga prieš 
mus visa savo didinga prabanga išniro miesto bokštas. Nie- 
kuomet nebuvau tokio mačiusi. Akmeninis, o žalvarinis 
gaubtas stogas man priminė kareivišką šalmą. Po juo spindė- 
jo didžiulis laikrodis. Ant stogo, ant rutulio, šokėjo poza 
stovėjo angelas. Jo pečiai ir kulkšniukai su sparnais. Kas čia 
galėjo būti? 

— Ar gražu? — vėl paklausė Hermina. 

— Prašmatnu. - Laiminga linktelėjau galvą. 

— Ir mes taip manom. - Atidžiai pasižiūrėjęs į mane bur- 
mistras šypsodamas ėmė pasakoti: - Toks bokštas vieninte- 
lis pasaulyje, - išdidžiai pasakė jis, — ir štai kokia jo paslap- 
tis: jį padėjo pastatyti milžinė. Ilgą laiką išliko jos šonkaulis, 
mano tėvas dar matė. Aukštai bokšte, po stogu, prie sun- 
kios geležinės grandinės... 

— Kokia nesąmonė, - nutraukė jį Hermina, - sakmė! Min- 
ka! Kad man nepatikėtum milžine! 

— Prašau atleisti, tačiau milžinė... 

— Niekuomet neegzistavo, — nutraukė jį Hermina moky- 
tojos balsu. - Meldžiu jus, mielasis Peregrinai, nekvailinkit 
vaiko. Stengiuosi išauklėti ją be prietarų, naujųjų laikų dva- 
sia, ir tai pakankamai sunku, nes jos vaizduotė labai laki. O 
čia dar jūs su savo milžine. Minka, atidžiai paklausyk: ka- 
daise čia stovėjo sena bažnyčia. Reformacijos laikais ją su- 
griovė protestantai. Visai paprasti žmonės. Jokios milžinės 
nė kvapo. Iš bažnyčios akmenų jie pastatė bokštą pačiame 
Pagrindinės aikštės viduryje, kad katalikams išvaikytų links- 
mybes. Ir pačiame viršuje iškart pakabino varpą. Ar supran- 
ti, ką tai reiškia? 

— Prašau atleisti, ne! 

— Tai reiškia, jog čia stovi protestantų statinys. Aukštes- 
nis už bet kokį bažnyčios bokštą! Senoje katalikų žemėje. 
Pasikliaunant protu, jį derėjo nugriauti. Tačiau kas gi nuti- 
ko? Bokštas tokio dieviško gražumo, kad visi jį pamilo. Nie- 
kas nė pirštu jo nepalietė ištisus šimtmečius, kiek jis stovi. 
Ensas būtų ne Ensas be mūsų karštai mylimo siaubūno. Ir 
ko tu, vaike, gali iš šito pasimokyti? — Ji skvarbiai nužvelgė 
mane. - Gali pasimokyti, kad meilė yra stipresnė už protą. 
"Tačiau: kas gerai bokštui, anaiptol nėra gerai mums, žmo- 
nėms... 

— Šventa teisybė, - per monoklį nužvelgė Herminą bur- 
mistras, - mylimajai atleidžiama bet kokia kiaulystė! 

- Attention! * Vaikui tik penkiolika! Minka, tau buvo ne- 
valia klausytis. Iškart pamiršk, ką išgirdai. 

- Ir mylimam valdovui atleidžiama už pralaimėtą mūšį... 

— Labai prašau, - piktai šūktelėjo Hermina, - nekriti- 
kuoti mūsų didenybės! 

— Ir mylimai valdovei atleidžiama, jei vengrus ji myli la- 
biau nei savo tautą... 

— Mielasis Peregrinai, mane tučtuojau ištiks smūgis, — 
pasibaisėjusi sušuko Hermina, - aš nebepažįstu jūsų. Kas 
čia per bedieviškos šnekos? Ir vengrai jos tauta. Visos 1m- 
perijos tautos jai priklauso, ir mūsų imperatorė vienodai 
myli jas visas!!! Visa kita tėvynės išdavimas! 

Burmistras griausmingai nusikvatojo. 

— Tai tik pokštas. Ar iš jūsų atėmė humoro jausmą? Te- 
nai Vienoje? 

Herminos žandai ėmė pavojingai rausti. 


* Atsargiai! (Pranc.) 

— Ar galėčiau paklausti? - skubiai sušukau, nes mano gu- 
vernantė visuomet gindavo imperatorius, lyg būtų jų gimi- 
naitė. 

— Klausk, vaikeli! 

— O kur dabar tas šonkaulis? Milžinės? Ar tai žinoma? 

— Be abejo! - Burmistras pasitaisė monoklį. - Jį pavo- 
gė prancūzai. Napoleonas...Jis norėjo užkariauti visą pa- 
saulį, atžygiavo į Vieną, vėliau į Maskvą, bet anksčiau, 1809 
metais, įvyko Ebelsbergo mūšis. Visai netoli nuo mūsų. 
Tą mūšį laimėjo generolas Masena. Ir vos tas Masena 
mus nugalėjo, ištuštino visą Ensą, o paskui pagrobė šon- 
kaulį, dabar jis vienoje Prancūzijos pilyje. Ten jį galima 
pamatyti. 

— Kokioje pilyje? — piktai šūktelėjo Hermina. 

— Nežinau. Aš tik žinau, panele Hiubš, Napoleonas bu- 
vo pas mus Enzego pilyje. Tris dienas laikėsi. Pasakysiu 
jums, kad nieko nesivaržė. Su savo artilerija suluošino šim- 
tus ensiečių. Praėjo šešiasdešimt šešeri metai, tačiau nie- 
kas jo nepamiršo. O per žygį į Rusiją belaisviams ant ran- 
kos liepė karšta geležimi išdeginti „B“. Bonaparto. Įdagus 
lyg gyvuliams... 

— Pasigailėkit! - skubiai įsiterpė Hermina. - Mielas Pe- 
regrinai, negąsdinkit vaiko jau pačią pirmąją dieną Ense. 
Įsitikinau, kad ir jūs nė kiek nepasikeitėt. Labiausiai mėgs- 
tat pasakoti šiurpias istorijas. Kaip ir anksčiau. Gal leistu- 
mėt paprašyti, kad kalbėtumėt apie ką nors kita? 

"Tačiau viskas savaime susitvarkė. Mus pralenkė du rai- 
teliai. Pirmieji mano kavaleristai. Kukliai nunarinau galvą, 
tačiau atidžiai dilbakiavau į dešinę. Motina sakė tiesą: tai 
bent elegantiškumas! Priekyje jojo išdidus ponas juodais 
kaip derva plaukais ir nukarusiais juodais ūsais, apsirengęs 
prašmatnia uniforma, raudona su aukso virvelėmis: gene- 

rolas vengras. Tiesus kaip žvakė jis sėdėjo ant grėsmingo 
juodo eržilo, o paskui jį jojo jaunuolis, kuris pasirodė man 
pažįstamas. Ant sarto žirgo, apsirengęs Vienos Karo akade- 
mijos uniforma. Abu ponai šauniai pasisveikino. Hermina 
ir burmistras jiems atsakė. 

Paskui mūsų žirgai įsuko į Pagrindinę aikštę, palengva 
darnia žingine pravažiavo pro miesto bokštą iš kairės. 

— Trrr! - maloniai šūktelėjo vežėjas. Ir mes sustojome 
prie „Juodojo erelio“ viešbučio. 

Atsargiai pakėliau akis. 

O Dieve, koks gražus Ensas! Vienas namas puikesnis už 
kitą, ir beveik kiekviename užeiga arba kavinė su gražiais 
darželiais durininkams prie durų. O jau viešbutis! Tokio 
tauraus pastato net neįsivaizdavau. Laiminga apžiūrinėjau 
didelį keturių aukštų namą, nuo kurio sklido saugumas ir 
jaukumas. Itališko stiliaus pagal Paladijų. Dailiai suskirsty- 
tu fasadu ir šešiomis akmeninėmis vazomis ant stogo kraš- 
to. Nudažytą geltonai su švytinčiais baltais lipdiniais, o abi- 
pus vartų dideliuose žaliuose mediniuose kubiluose - šeši 
žydintys, apkarpyti kaip rutuliai apelsinmedžiai. Tikrai pie- 
tietiškas vaizdas. 

Aš visa atgijau. Nėra ko nė lyginti su mūsiškiu fesų fabri- 
ku namie. Kilstelėjau galvą ir trupučiuką pauosčiau. Nė 
dvelktelėjimo šlapio lyginamo fetro kvapo, tokio įprasto 
gimtinėje. Vos atsidavė arklių mėšlu, kaip ir kiekviename 
mieste, tačiau tai užgožė snapučių ir glicinijų aromatas. Ta- 
čiau smarkiausiai dvelkė nuotykiu. Vienoje to niekuomet 
nebūtų buvę. 

Apžiūrėjau iškabą. Ir vėl smūgis: „JUODOJO ERELIO" 
VIEŠBUTIS. Aukso raidės tamsiame fone. 

SAVININKAI JULIANA IR LUJI TANCERIAI. Jokio sū- 
naus! Trokšte troškau uždainuoti. Tačiau Hermina būtų 

supykusi. Taigi susikryžiavau rankas ant krūtinės ir nulei- 
dau galvą. Ir vis dėlto, nors ir stovėjau tokia kuklia poza, 
mačiau pakankamai. Aikštėje knibždėte knibždėjo žmonių. 
Todėl mes sustojome ne prie pat vartų. Mat tenai jau laukė 
galybė karietų, iš kurių lipo šventiškai pasidabinusios po- 
nios aukštomis įmantriomis šukuosenomis, lydimos frakuotų 
vyriškių. Tie vyriškiai atkišdavo ponioms rankas, ir visi vil- 
tingai žengdavo į viešbutį. 

Tačiau daugiausia čia buvo neapsakomai gražių unifor- 
muotų jaunuolių. Niekuomet nebuvau mačiusi šitiekos ka- 
riškių vienoje vetoje. Jie stovėjo būreliais po du, po tris, 
spalvingos uniformos buvo dailiai apgulusios liemenį, ilgi 
kardai nerūpestingai įremti į grindinį, visi labai linksmi, 
viską pastebį žvitriomis akimis, besijuokią, pilni lūkesčių. 

— Kas čia vyksta? - nustebo Hermina. - Toks antplūdis? 
Šitokiu metu? 

Burmistras pasilenkė į priekį. 

— Tai staigmena, panele fon Frišenbach. Viešbutyje ope- 
ros vakaras. Didžiulis labdaros renginys Solferino mūšyje 
žuvusių draugų našlėms ir vaikams. Suplūdo visa aukštuo- 
menė iš Linco, Šteiro ir Enso. Manau, kad pamatysit visus 
savo pažįstamus! 

— O kas gi bus rodoma? - susijaudinusi paklausė Hermina. 

— „Jaunoji gelbėtoja“. Vaikiška opera. Ją sukūrė panelė 
Šenbek. 

— Olimpija Šenbek? Mokytoja? Ištisą operą? 

— Taip, — išdidžiai pareiškė burmistras, - sako, kad tai 
genialus kūrinys. 

— Minka, ar tu džiaugiesi? — visa nušvitusi paklausė Her- 
mina. —- Vos mudvi pasirodėm, ir jau surengiamas vakaras. 
Kaip tipiška. "Tu atneši laimę! 

— Ponios, gal galėčiau jūsų paprašyti? Ar palauksit ma- 
nęs? Turiu trumpam užbėgti į viešbutį... tučtuojau grįšiu... 

Vos burmistras nutolo, arčiausiai stovintys karinin- 
kai atsigręžė ir ėmė vogčiomis, bet įdėmiai mus apžiūri- 
nėti. Dėjausi nieko nepastebinti, bet staiga išgirdau pa- 
žįstamą balsą: 

— Labas vakaras, ponios! Bučiuoju rankutę. Bučiuoju ran- 
kutę! 

Ir ką gi aš pamačiau? Prieš mus stovėjo jaunas ponas: 
platūs pečiai. Trumpi tamsūs plaukai, mėlynos kaip rugia- 
gėlės akys su juodomis blakstienomis, atviras, linksmas 
žvilgsnis... Anas raitelis, mano gerbėjas iš Hinterbriūlio, 
tik dabar uniformuotas, ir aš nė nebūčiau jo pažinusi. 

Nudžiugusi tamsiai išraudau. 

— Ar prisimenat mane, gerbiamoji panele? Gaboras fon 
Borozis. Mudu susipažinom pas mano tetą žiemą. Jūs nuo- 
stabiai dainavot ir skambinot pianinu. Gražus jūsų balsas 
mane pakerėjo. Ar Ense pabūsit ilgiau? - Jis linksmai ap- 
žiūrinėjo mane. 

— Visą vasarą, - pralemenau sutrikusi ir užsismaukiau 
ant veido kelioninę skrybėlaitę. 

— O kur gyvenat, jeigu leistumėt paklausti? 

— Čia. Viešbutyje. 

— Aš irgi, - gyvai šūktelėjo Gaboras. - Koks sutapimas. 
Aš gyvenu čia su savo tėte. Jis man nė žodžiu neprasitarė, 
kad laukiama jūsų. Mes čia būsim iki rugpjūčio pabaigos. 
Žūtbūt turiu vėl išgirsti jus dainuojant. Ar kada nors tai pa- 
darysit dėl manęs? 

— Gaborai!!! Kur tu dingai?! - nuskardėjo griausmingas 
balsas, ir staiga čia atsirado generolas vengras. - Dediesi 
esąs galantiškas ponas? Tavęs ieško. Princesė Valerija. Ji sė- 

di restorane ir nuobodžiauja. Paskubėk. Viena koja čia, kita 
ten. Kuo greičiau! 

— Klausau, tėte. Lekiu. - Gaboras nusišypsojo mums ir 
garsiai tarė: — Likit sveikos, ponios! - O paskui šnibžtelė- 
jo: - Aš jūsų paslaugoms. Netrukus apie mane išgirsit. — 
Jis nusisuko ir veržliais žingsniais nuskubėjo prie viešbu- 
čio durų. 

Palaimingai atsilošiau sėdynėje. Štai ir turiu pažįstamą 
Ense. Kas būtų pamanęs? Mieste nuotykiais ne tik atsidavė. 
Vieną jau patyriau!!! Aš jūsų paslaugoms. Netrukus apie 
mane išgirsit... Taip kalbama su suaugusia panele, ne su 
vaiku. 

— Ką jis tenai murmėjo? - griežtai riktelėjo Hermina. 

— Deja, nesupratau. 

— Nuo kada tu neprigirdi? Ir prašau sėdėti tiesiai. Viešai 
nevalia elgtis storžieviškai. Ir pasitaisyk skrybėlaitę. "Tu vis 
slepi veidą. Nederamas įprotis. 

Atsisėdau tiesiai kaip žvakė ir lydėjau akimis Gaborą, 
kol pradingo viešbutyje. Kokia daili uniforma. Melsvos kel- 
nės. Pilkas švarkas, apgulęs liemenį, be menkiausios raukš- 
lelės. Skaisčiai raudoni atlapai. Ir kepurė, juoda, padabinta 
auksu. O kaip šauniai jis ėjo. Buvo ūgtelėjęs per tą laiką. O 
pats geriausias dalykas: jis /žkra: apsidžiaugė mane pama- 
tęs. Vis dar nepastebėjo, kad esu be galo šlykšti. Suspau- 
džiau pirštais skėtį ir nunarinau akis, nes Hermina stebeili- 
jo mane. Tiktai įdomu, kur jis galės man pasitarnauti? Ir 
kaip? Ir kada? Aš niekuomet nebūdavau viena. Vienai net- 
gi neleidžiama išeiti iš namų. Argi jis nežinojo, kad jaunos 
merginos visuomet griežčiausiai saugomos? 

"Tuo tarpu generolas apėjo ratu aplink mūsų karietą. Ka- 
rininkai kuo nuolankiausiai davė jam kelią. Jis atidarė du- 
reles mano guvernantei. 

— Bučiuoju rankutę, gerbiamiausioji, - sugriaudėjo, - tai 
bent staigmena. Ar atvažiavot pailsėti? Palaukit, leiskit jums 
padėti. Čia taip lengva suklupti. Enso grindinys pavojingas 
ponioms, man taip sakė. 

— O ne! - Hermina paėmė jo ranką ir grakščiai išlipo. - 
Žinot, aš esu užsigrūdinusi. Pažįstu ponus meistrus, visas 
klastas ir spąstus... bet guelle chance*. Gal leisit paklausti, 
kas jus čia atvedė? 

— Neleisiu, - sugriaudėjo generolas. - Kuo griežčiausia 
pareiga tylėti. Slapta misija. 

— Tikiuosi, maloni? 

— Garbės žodis, tik...Kavalierius mėgaujasi ir tyli. 

Hermina nuovokiai šyptelėjo ir pasigręžė į mane. 

— Eikš, Minka. Tačiau atsargiai. Pamina labai aukštai. 

Valandėlę delsiau. Ar Gaboro tėtė dabar ir mane... Ne! 
Jam tai nė į galvą neatėjo. Užtat vežėjas žaibiškai stryktelėjo 
nuo pasostės ir stipriomis rankomis nukėlė mane ant žemės. 

- Tai ji, jūsų prakilnybe, - sušuko Hermina, kai stovėjau 
greta, - mano globotinė Minka, kurią aš išauklėjau. Gražiai 
pasisveikink: bučiuoju ranką, chėrie. O kad viską supras- 
tum: priešais tave stovi baronas Zoltanas Borozis, husarų 
generolas. Vienas iš geriausių raitelių pasaulyje. Jis jodinė- 
ja su mūsų imperatore, kviečiamas į Giodiolo, lydi ją per 
visas medžiokles, ir visi jam labai pavydi... 

Žemai tūptelėjau, tačiau geriausias raitelis net nemirk- 
telėjo. Žiūrėjo, tarsi nematydamas manęs. 

— Vakar atvažiavo mano pusbrolis, — tarė jis šiurkščiai, — 
ar dėl jos? 

— Jis žino, kad mes čia. Taip. Viskas sutarta. 


* Kokia sėkmė (pranc.). 

Generolas suraukė kaktą. Juodų kaip anglis įkypų toto- 
riškų akių žvilgsnis grėsmingai sužibo. 

— Tai mane siutina, - drėbė piktai, - aš velniškai nepa- 
tenkintas. Mudu nesikalbam jau daugelį metų. Man nusi- 
spjaut į brangius jo išsidirbinėjimus. Jis sugadins man gra- 
Žžią vasarą Ense. Nenoriu turėti su juo jokių reikalų. Pasakykit 
jam trumpai drūtai, kad esu nesukalbamas! 

Nuleidau galvą. Aš supratau. Ir vėl viskas dėl manęs. 
Generolas pyko, kad atvažiavo pusbrolis, kuris jam nepa- 
tinka. Ir nors aš to pusbrolio nei pažinojau, nei turėjau su 
juo (ar su brangiu jo išsidirbinėjimu) kokių nors reikalų, 
buvau kalta. Vėl mįslė. Kaip ir Vienoje. Ar niekada nebus 
tam galo? 

— Žinai ką? - Hermina skubiai čiupo man už rankos. — 
Dabar pasisveikinsim su tavo teta Juliana. Ji taip džiaugia- 
si, kad atvažiavai. Prašom mums dovanoti, jūsų prakilnybe. 
Pasimatysim viršuje, teatro salėje, sudie. 

Tą valandėlę sugrįžo burmistras, O šalia jo žengė po- 
nas, neapsakomai išvaizdus. Kilmingas. Tamsiaakis. Vešlūs, 
pomada sutepti ir dailiai užriesti juodi ūsai. Labai aukšto 
ūgio, su fraku ir cilindru, todėl atrodąs dar aukštesnis, pa- 
sirengęs geltoną kaip saulė blizgančio šilko liemenę ir atla- 
pe įsisegęs tokios pat spalvos rožę. 

— Mieliausioji Hermina fon Frišenbach, - išskėtė jis ran- 
kas, - galų gale jūs vėl čia. Ensas be jūsų atrodė tuščias. Jūs 
žavinga. Ir vis jaunėjat. Ar mūsų burmistras tai jums jau 
pasakė? 

— Nepasakė, - nusišypsojo Hermina, kuri šalia aukšta- 
ūgio vyriškio regėjosi trapi kaip kūdikis. - Jūs pirmasis, mie- 
las Luji. O čia mūsų Minka. Minka, tai tavo dėdė Luji. Šio 
prašmatnaus viešbučio bendrasavininkis. Pasisveikink su juo 
ir pasakyk, kaip džiaugiesi, kad esi čionai pakviesta. 


44 


Vėl tūptelėjau ir itin žemai nusilenkiau. Čia mano dė- 
de? Laiminga pakėliau į jį akis. Jis man nusišypsojo. Mudu 
patikom vienas kitam iš pirmo žvilgsnio. 

— Ji juk dailus...miela maža panelė, - dėdė Luji paėmė 
man už smakro ir atidžiai apžiūrėjo, — tačiau šitoks panašu- 
mas. Ir ko tik nebūna. Iš tiesų stulbina. Taip... ponios, ge- 
rai, kad jau esat čia. Opera prasideda po dvidešimties mi- 
nučių. Nuostabu. 

Ketinau kažką pasakyti, tačiau netekau amo. Ar šis gra- 
žuolis, panašus į kompozitorių Johaną Štrausą, vos nepava- 
dino manęs... dailia? 

Ne! Negali būti. Anot tėtės, aš bjauri kaip naktis, ir net- 
gi Hermina, kuri mane mylėjo, niekuomet geru žodžiu nė- 
ra minėjusi mano išvaizdos. Tiesa, mano plaukai buvo itin 
tankūs, žvilgantys, ilgi ir tamsūs, o akys, anot mamos, „juo- 
dos kaip vyšnios“, tačiau visa kita, be abejonės, pasibaisė- 
tina. 

Veikiausiai aš turėjau riestą nosį. Ir burną kaip daržinės 
durys. Ir per dideles ausis. Nežinojau, kas mane labiausiai 
bjaurino, nes vengiau veidrodžio kaip maro. Nuo tada, kai 
gimė mano brolis, penkeri metai, nebesu žiūrėjusis į veid- 
rodį. O ir kuriam galui žiūrėti? Kad įskaudinčiau save? Ne 
ne. Laikiausi kuo toliau nuo savo atvaizdo. Be to, - ir be 
veidrodžio mačiau, kad esu per liesa. Dar neišsivysčiusi. Jo- 
kio apvalumuko. Per mylių mylias nuo imperijos gražuolių, 
kurias apdainavo visas pasaulis. O kaip žino visi, nėra nie- 
ko bjauresnio už liesą moterį. Ak, kaip nemalonu vadintis 
Huubš ir atrodyti kaip aš. 

Tačiau šiandien staiga manimi susižavėjo du ponai. Ga- 
boras, naujasis mano draugas, ir šis patrauklus naujas gi- 
minaitis. Aiškiai aš buvau panaši į tetą Julianą. Kodėl ma- 

ma man niekada nebuvo to sakiusi? Tik Juliana buvo graži. 
O aš — argi tai ne prieštaravimas? 

Tačiau ilgai negalvojau, nes gyvenimas staiga pasidarė 
klaikiai smagus. Ačiū Dievui, kad atvažiavau į Ensą. 

Tvirtai suspaudžiau Herminos delną ir glustelėjau prie 
jos. Ji padrąsindama man šyptelėjo. 

Ir nė trupučiuko nenutuokdamos apie manęs laukiantį 
drąsos išbandymą mudvi įžengėme į prašmatnų viešbutį. 


TREČIAS SKYRIUS 


Didelis holas buvo skaisčiai apšviestas ir išpuoštas gėlių 
girliandomis. Sumaišties dar daugiau negu lauke: ponios 
vakarinėmis sukniomis, ponai su frakais. Generolai paradi- 
nėmis uniformomis. Karininkai. Tarnai. O tarp jų - vaikai, 
kurie dainavo operoje, jau nugrimuoti, su perukais ir kos- 
tiumais, spalvingais tautiniais imperijos žemių drabužiais. 
Aplink vaikus - išdidūs tėvai, broliai, seserys, draugai, gi- 
minaičiai. 

Ir nors aš niekada niekam nepavydžiu - nuo šito vaizdo 
ko neapalpau iš pavydo. 

Būčiau be galo troškusi dainuoti „Jaunojoje gelbėtojo- 
je“, su malonumu pasipuikavusi Gaboro akyse. Drąsos turė- 
Jau ganėtinai. „Pirmyn kaip vyras, - mokė mane Hermina, - 
nors ir tylomis. Žygdarbiai yra vyrų teisė. Nepageidauja- 
ma, kad jaunos merginos būtų drąsios. Tačiau prireikus tu 
nepabūgsi. Tokia yra naujųjų laikų dvasia. O visa kita - mie- 
lojo Dievulio valioje . 

Aš nepabūgau per egzaminą Vienoje. Ir čia, kaip jau sa- 
kyta, nebūčiau prieštaravusi. Būtų buvusi puiki gyvenimo 
Ense įžanga. 

"Tačiau kas gi čia dabar? Kai sekiau paskui Herminą ir dė- 
dę Luji, kuris skynė mums kelią per minią, mane staiga visą 
apėmė susijaudinimas. Nuo galvos iki kojų išmušė karštus. Su- 
pratau, kad šiandien dar kažkas nutiks. Jaudinama ir svarbu. 
Niekuomet neklystu, kai šitaip išpila karštis. Tačiau kas??? 

Dėdė Luji sustojo. Atidarė duris. 

— Voila, ponios. Prašom įeiti. Tai mūsų nauja Raudonoji 
svetainė. Na kaip, mieliausioji Hermina? Yra ko stebėtis. 
Viskas kaip gražiausiuose Vienos miesto rūmuose, pagal Ma- 
karto stilių. Atsigaukit, kiek užkąskit ir neskubėkit. Maniš- 
kė Juliana ateis jūsų laiku. 

Jis kilstelėjo cilindrą ir paliko mus vienas. 

— Mon Dieu! - pratarė Hermina ir apsidairė. - Ne, pa- 
saulis nebeilgaamžis. 

Buvom nedideliam koridoriuke. Prieš mus - Raudonoji 
svetainė. Tokios puikios patalpos dar niekuomet nebuvau 
mačiusi. Sienos išmuštos žvilgančiu raudonu šilku. Rytie- 
tiškas raudonas kilimas. Minkštučiukas. Mano batai ko ne- 
nugrimzdo. Egiptietiški gultai. Ant aukštų stovų — vazos iš 
Pompėjos. Jose egzotiški žalumynai, šilkinės gėlės, stručių 
plunksnos. Venecijietiškas veidrodis, kairėje, prie lango, alie- 
jinis paveikslas auksiniais rėmais - o Viešpatie, ar gerai ma- 
tau? — besimaudanti ponia, nuogut... nuogutelaite!!! "Tuč- 
tuojau nusisukau. 

"Tamsaus medžio, raižytas valgomasis stalas, ilgas, ova- 
lus, pačiame viduryje, aplinkui jį - dvylika patogių kėdžių. 
O tolėliau gale, beveik paslėpta sunkios raudonos aksomi- 
nės užuolaidos, kone vienų veidrodžių niša, joje - raudona 
sofa, aptraukta pliušu ir itin plati. Ji čia netiko, kaip ir praus- 
tuvė už ištaigingos raudono aksomo širmos. 

Mudvi lėtai įžengėme į šį teatro, valgomojo ir buduaro 
mišinį, ir aš nesuklydau: atsidavė bulgarišku rožių aliejum, 
o ore tvyrojo kažkas gundoma ir nuodėminga. 

— Tikrai, sėbarėe, - sumurmėjo Hermina ir sunkiai at- 
siduso. 

— Kas, prašau? 

— Sėparėe, - pakartojo ji nenoriai ir nė kiek ne garsiau. 

— Niekuomet nesu girdėjusi šito žodžio. 

— Nesvarbu. 

— Prašau pasakyti, ką jis reiškia? 

— Anksčiau čia, Ense, nieko panašaus nebuvo. 

— Taip, tačiau ką tai reiškia? Sėbarėe? 

— Neklausinėk, mums metas nusiprausti. Atrodom kaip 
kaminkrėčiai, o po ketvirčio valandos prasideda opera. Ir 
nežiūrėk į šį vulgarų moters paveikslą ant sienos. Tai nuo- 
dėmė, kurią privalu išpažinti. 

"Tūptelėjau. Nusirengiau rudą, ilgumo iki pat žemės ap- 
siaustą, numečiau ant kėdės. Nusiėmiau skrybėlaitę ir pasi- 
žiūrėjau į savo kuklią pilką kelioninę suknelę. Atrodžiau kaip 
vienuolė, palyginti su linksma išsipusčiusia draugija lauke, 
už durų. 

"Tuo tarpu Hermina apžiūrėjo praustuvę. 

— Vozla, chėrie. Vanduo ąsotyje pašildytas. Rankšluosčiai 
irgi čia, skirt mums. O kas gi tenai? Kiek suprantu, mar- 
murinis keksas. Ar jau gali valgyti? Minka! Ar tavo skrandis 
susitvarkė? Žinai, ką tik suvokiau, kad alpstu iš bado. 

Nuskubėjau prie stalo, atpjoviau didelį kekso gabalą, įdė- 
Jau į lėkštę ir nunešiau savo guvernantei. 

— Mmm, kaip gardu. O tu nieko nevalgysi? 

— Kąsniuką šokolado? Jeigu galima? 

Mat šalia kekso stovėjo didelė sidabrinė pilna saldainių vaza. 

— Kiek tik telpa. Šokoladas suteikia jėgų. - Hermina nu- 
siprausė nuo kaktos suodžius. - Ar skanu? 

— Nepaprastai, - sušukau, stovėdama toli nuo veidrodžio, 
atsukusi nugarą nuogalei, šukuodamasi ir pindamasi storas 
Juodas kasas, - niekuomet nesu valgiusi tokių skanumynų. 
Čia geriausias šokoladas pasaulyje. 

— Malonu girdėti, - nuo durų atsklido skambus balsas, — 
viską pagamino mano šaunieji šeimynykščiai. Minka! Her- 
mina! Pagaliau jūs čia. Minka, aš tavo teta Juliana. Sveika 
atvykusi po mano stogu. Jauskitės kaip namie. 

Pakėliau galvą. 

Tarpdury stovėjo grakšti geltonplaukė ponia, aukštėles- 
nė už mane, vilkinti geltona kaip saulė, klostyta ir raukta 
suknia su nedideliu krinolinu ir tokia trumpa, kad kyšojo 
batų galiukai. Buvo tokia panaši į mano mamą, kad aš išsi- 
gandau. Tas pats skaistus veidas. Tokios pat išlenktos lū- 
pos. Tokia pat balta it lelija oda. Tik veido bruožai buvo 
smulkesni, akys ne mėlynos, o rudos kaip riešutas ir spin- 
duliuojančios gyvenimo džiaugsmu. 

Ojos liemuo - iš tikrųjų. Vapsvos kaip imperatorės. Her- 
mina šalia jos atrodė storulė. Ir kai abi ponios apsikabino, 
o paskui atėjo mano eilė, itin žemai tūptelėjau ir pagarbiai 
pabučiavau jos švelnią rankutę. 

Stengdamasi nespoksoti į jos šukuoseną. Mat šviesūs 
plaukai buvo kruopščiai sukelti aukštyn, pačiame viršuje 
įtupdytas rudo aksomo paukščio lizdas, o jame - žydro ko- 
librio išskėstais sparnais iškamša. Ir kai ši nepaprastai ele- 
gantiška būtybė palenkė prie manęs savo brangiai pada- 
bintą galvą ir nuoširdžiai pabučiavo į kaktą, suuodžiau, kad 
ji kvepia angliška pomada, ir pamačiau, jog jos suknelė to- 
kios pat spalvos kaip dėdės Luji liemenė ir rožė jo frako 
atlape. Pašėliškai elegantiška. 

"Tačiau aš nebuvau nė kruopelės panaši į ją. Kad ir kaip 
norėtum, apie tai negalėjo būti net kalbos. Keistas daiktas. 
Tai į ką aš turėjau būti panaši Ense? 

Gražuolė teta padėjo man atsitiesti ir valandėlę sustin- 
go priešais. 

— Tuoj apalpsiu, - šūktelėjo paskui, — tas pats veidas. Vi- 
sai kaip... - Herminos smilius kaipmat atsidūrė jai prie lū- 
pų, - ... visai kaip... kaip aš ją ir įsivaizdavau, - paskubėjo 
baigu sakinį teta. - Ko čia norėjau jūsų paklausti, ar turit 
viską, ko reikia? 

— Dėkojame. Turim daugiau negu reikia. Tiesa. Valan- 
dėlę, Juliana. Ar nepaskolintum man dailios peteliškės plau- 
kams? Maniškė visai išsisuodino per kelionę. Ir kokia ele- 
gantiška tavo šukuosena, aš jaučiuosi kaip vargšė giminaitė 
iš kaimo vidurio. 

— Mielai... Tegu Jozefa paieško. Gal tarp mano daiktų 
ras ką nors tau. 

Ir tikrai netrukus žvitri juodukė, vardu Cilė, atnešė šilko 
peteliškę, didžiulę, raudoną kaip aguona ir net kiek per 
ryškią kukliai tamsiai mėlynai Herminos suknelei. 

— Siunčia gerbiamoji ponia, - pasakė ji tūptelėdama, - 
gal ponia leistumėt padėti? — Ir ji mikliai kibo į darbą, o 
Hermina stebėjo jos triūsą veidrodyje. 

- Visai neprastai, - tarė ji, kai Cilė išėjo. - Žinai ką? Pa- 
prašysim, kad mums paskirtų ją kambarine. Aš iš tiesų at- 
rodau daug aukštesnė, kai peteliškė prisegta labiau į prie- 
kį. Kaip manai, vaikeli? 

— Ji pašėliškai jums tinka. 

— Meldžiu, nesakyk visą laiką „pašėliškai“, neapkenčiu 
šio madingo žodžio. 

— Ak, pardon. Ar galėčiau kai ko paklausti? 

— Klausk. 

— Kaip manot, ar teta panaši į mano motiną? 

— Kaip du vandens lašai! Jos lyg seserys. 

— Tačiau tada į ką panaši aš? Juk daugiau giminaičių 
Ense neturiu. 

— Tu?! - paklausė Hermina, lyg niekuomet anksčiau ne- 
girdėjusi šio žodžio. - O į ką turėtum būti panaši? Kas čia 
tau šovė į galvą? 

— Mano dėdė taip išsigando pirmai. „Šitoks panašumas 
stulbina“, - pasakė jis. Tačiau panašumas į ką? O teta... 

— Vaikeli, tai tikriausiai klaida. 

— Argi jūs negirdėjot? Kad ji tuoj apalps? 

— Ne. 

— Bet... 

— Jokių „bet“, - griežtai šūktelėjo Hermina, - išauklėti vai- 
kai nebombarduoja suaugusiųjų klausimais. Jei ko nors ne- 
supranta, laukia, kol jiems bus paaiškinta. Tinkamu metu. 

— Tačiau prašau pasakyt, kada bus tas tinkamas metas? 

— Dar ne dabar. Eikš! Trupučiuką pasikvėpink. Kad už- 
muštų geležinkelio dvoką. Ir prašyčiau atnešti mano vėduok- 
lę. Ir išsitiesk. Jau vėl slepi veidą. Galvą aukštyn, brangute. 
Pečius atgal. Atstatyk krūtinę. Įtrauk pilvą. Taip! O dabar 
jaukiai praleisim vakarą. Mudvi to nusipelnėm. 

Apie jaukų vakarą negalėjo būti nė kalbos. Vos susėdom 
didelėje teatro salėje, kilo pirmasis barnis: pernelyg daug 
svečių ir pernelyg mažai vietų. 

"Taigi jaunimas buvo sustatytas gale, palei sieną. Man lei- 
do sėdėti trečioje eilėje, šalia Herminos, nes buvau po įtemp- 
tos kelionės. 

"Tačiau salė buvo sausakimša - graži salė, su lipdiniais, 
didele scena, gobelenų uždanga, - o žmonės vis dar grūdo- 
si. Visas miestas troško patekti į vidų. Tokios spūsties dar 
niekuomet nebuvau mačiusi. 

Pro šalį praskubėjo Juliana, už rankų vesdamasi šventiš- 
kai pasidabinusias mergaites. Kolibris jai ant galvos siūba- 
vo. Ji trumpam stabtelėjo. 

— Minka, - šūktelėjo ji savo skambiu balsu, - čia Gala 
Pumb. Jos tėvas garsus cukrainės Vienos gatvėje savinin- 
kas. O čia Emsė Kropf, mėsininko iš Pagrindinės aikštės 
duktė. Jūs visos bendraamžės. 

Mes susišypsojome. 

Gala man iškart patiko. Ji turėjo žvilgančias rudas kasas, 
rudas akis ir meilų veidelį. Emsė buvo geltonplaukė put- 
niais raudonais žandais, atrodanti kur kas vyresnė už mud- 
vi. Jau išsivysčiusi, su korsetu, tikra moterėlė. Man ji nepa- 
tiko. Nuo šitos, pamaniau, laikysiuosi atstu. 

— Atsistokit tenai, gale, - nurodė Juliana merginoms, — 
tiesiai prieš vidurinį tarpą, iš ten puikiai matyti. O po spek- 
taklio visi susitinka žemai, restorane. Tenai, jei norėsit, ga- 
lėsit susidraugauti. 

Tada ji atsisėdo šalia mūsų, visiškai uždususi, išskleidė 
vėduoklę ir ėmė vėsintis sukaitusį veidą. 

Galų gale daugiau svečių nebeatėjo. Buvo uždarytos sa- 
lės durys. 

Kur pragaišo Gaboras? Atsargiai apsižvalgiau. Aha. Jis 
stovėjo su draugais prie sienos. Jo kepurė buvo atsmaukta 
ir pakreipta. Gal tyčiom? Jis atrodė be galo šauniai. Tada 
pastebėjo mane ir nusišypsojo. Išraudau kaip burokas ir iš- 
kart nusukau akis. 

— Ko ieškai? — griežtai paklausė Hermina. 

— Nieko. Tiktai... taip gardžiai kvepia gėlės. Man parū- 
po pasižiūrėti, iš kur tas kvapas. 

— Tiktai jau ne iš galo... įsidėmėk vieną sykį visam lai- 
kui, nedera gręžiotis į jaunus ponus. 

— Ji užuodė kvapnią alyvą, - užsistojo mane teta, - jos 
pripylėme į lempas. Labai džiaugiuosi, kad tai pastebėjai, 
širdele. 

Žmonės ėmė ploti. 

Mat pasirodė panelė Šenbek, droviai nusilenkė, atsisė- 
do prie šventiškai apkloto fortepijono, kuris stovėjo ant sce- 
nos kairėje, priešais užtrauktą gobeleną. 

— Bravo! Bravo! - šaukė žiūrovai. Čia, Ense, ji buvo gar- 
senybė. Atidžiai į ją žiūrėjau. Ir aš galėjau kada nors tokia 
būti. Jeigu jau iš tiesų turėsiu tapti mokytoja, tai taip pat 
kursiu muziką, koncertuosiu, o žiūrovai man plos - visai 
neprasta mintis. 

Panelė Šenbek vilkėjo pilka suknele, uždara iki pat kak- 
lo, su nedideliu krinolinu. Beveik nesusispaudusi liemens, 
o plaukai kukliai susukti ant pakaušio į kuodą. Jokio pa- 
puošalo, jokių kaspinų, peteliškės ar šukų, tačiau jos veidas 
buvo dailus, laikysena tobula - maloni ypata. Salėje įsivieš- 
patavo tyla. 

Geltonplaukis berniukas, akivaizdžiai jaudindamasis, su 
balta jūreiviška eilute uždegė žvakes pulto dešinėje ir kai- 
rėje. Nekantriai atsilošiau atgal ir ėmiau džiugiai lauku pir- 
mojo garso. 

"Tačiau kas gi čia dabar? Krūptelėjau nuo spigaus riks- 
mo. Vaikiukas staiga sužviegė lyg skerdžiamas, nušoko nuo 
scenos, pribėgo prie savo motinos antroje eilėje ir įsikniau- 
bė veidu jai į sijonus. Kas jį taip išgąsdino? 

Ištempiau kaklą, tačiau nieko neišvydau. 

— Žvėris! — staiga sušuko kažkas pirmojoje eilėje. Visi ka- 
rininkai kaipmat pašoko. 

Į mus atsisuko ulonų kapitonas: 

— Nebijokit, ponios, aš jus apginsiu. 

Jis išsitraukė ilgą kardą ir nuožmiai apsižvalgė. 

— Žiū! - šūktelėjo Hermina, kuri stovėjo pasistiebusi. — 
Minka, koks mielas padarėlis. Tenai priekyje ratu laksto bež- 
džionėlė. 

Aš jau irgi stovėjau. O lia lia. Ant scenos užšoko gyva 
beždžionė, ruda, juodu kaip anglis veidu,smailiomis ausi- 
mis ir ilga uodega. Gal tokio dydžio kaip tinginys, tačiau 
neapsakomai vikri. Džiaugsmingai klykaudama ji šuoliavo 
aplink fortepijoną ir Olimpiją Šenbek, kuri sėdėjo ant kė- 
dutės sustingusi iš baimės. 

— Kokia ji graži! - visa gerkle sušuko Hermina. 

— Bjaurybė, —- pasakė mano teta. 

— Kaip, tu ją pažįsti? Iš kur? 

- Ji mūsų generolo. - Teta Juliana išsiviepė. - Šis gyvū- 
nas — didžiausias jo numylėtinis, kuriam leidžiama daryti 
viskas, ko tik įsigeidžia. 

— Tačiau tai ne šimpanzė. 

— Beždžionė iš Javos. 

— Viešpatie aukščiausiasis! - sugriaudėjo Gaboro tėtės bal- 
sas. — Stebukle! Tučtuojau eikšen! Ir kuo greičiau! 

Apgniaužę kardus karininkai pasikeitė nustebusiais 
žvilgsniais, paskui slapčiom nusišaipė ir vėl atsisėdo. 

— Ak tu prakeiktas šunsnuki, - šaukė generolas, - tai jau 
niekuo nebegalima pasikliauti? Man reikia stebuklo... - Jis 
pašoko. Hermina pasilenkė prie mano tetos: 

— Argi jis iš rimtųjų tikisi stebuklo vien todėl, kad jam 
paspruko beždžionė? 

Mano teta abiem rankom užsidengė veidą ir pratrūko 
kvatotis. 

— Ar supratai mane, Juliana? 

Teta nuleido rankas. 

— Pardon, tai bent pokštas. 

— Koks pokštas? - įsižeidusi sušuko Hermina. 

— Mat... Stebuklas yra vardas. - Ji vis dar kikeno. 

— Vargšę beždžionytę jis pavadino Stebuklų? 

— Taip. 

— Bet kodėl? 

- Jo prakilnybė mano, kad tikras stebuklas, jog ji ne žmo- 
gus, nors yra tokia protinga. 

— Jis užgaidus, - įsitikinusi pareiškė Hermina, - tą pa- 
stebėjau, vos atvažiavome. 

Generolas su raudona puošnia uniforma grėsmingai su- 
stingo priešais sceną. 

— Užsispyrusi bestija! 

Stebuklas pakėlė galvą, iššiepė dantis, o paskui apvirto 
aukštielninkas, koketiškai žvairakiuodamas į žiūrovus. 

— Tu man ir vėl darai gėdą? 

Stebuklas dusyk smagiai pašoko į orą, sužadindamas di- 
delį linksmumą, o paskui vėl atsitūpė palei Olimpijos kojas 
ir ėmė rimtai apžiūrinėti jos suknelės apačią. Panelė išbalo 
kaip drobė, o jos akys ėmė virsti iš kaktos. 

Generolui to buvo gana. Jis staigiai užšoko ant scenos, 
tačiau Stebuklas buvo greitesnis, nudūmė dešinėn ir žaibiš- 
kai užsirepečkojo uždangos kraštu aukštyn. Jo nebebuvo 
įmanoma pasiekti, ir kai generolas atsistojo apačioje, bež- 
džionė iš viršaus ėmė jam kažką pliaukšti savo kalba, kurios 
nesuprato nė vienas žmogus, bet kuri skambėjo taip juo- 
kingai, kad keli karininkai pratrūko kvatotis. 

"Tas kvatojimasis įkvėpė Stebuklą. Jis lipo vis aukščiau ir 
aukščiau taip juokingai maivydamasis, kad ponios kikenda- 
mos užsidengė veidus vėduoklėmis, o ponai krito iš padų. 

— Tyyylos! - sugriaudėjo generolas, ir iškart stojo kapų 
tyla. - Klausyk, parše. Rytoj kiaurą dieną pasninkausi, jei- 
gu greitai greitai nenulipsi žemyn. 

Beždžionė atidžiai klausėsi, kojom ir viena letena įsiki- 
busi uždangos. Paskui laisvąja letena energingai pasikasė 
smakrą, o paskui be galo susidomėjusi ėmė apžiūrinėti sa- 
vo ilgą uodegą. 

Įžeistas generolas smarkiai išraudonijo. 

— Erni! - sustaugė jis. - Kur tas kretinas? Kodėl Stebuk- 
las laksto palaidas? Gaborai! Tempk jį, gyvą ar mirusį, čio- 
nai kartu su kopėčiomis ir prespapjė nuo mano rašomojo 
stalo! 

Netrukus ant scenos'užsikorė menkas gyslotas vyrutis 
atsikišusiomis ausimis ir nustebusiomis rudomis akimis. Jam 
iš paskos pasiuntinys Karlas bogino ilgas kopėčias. 

— Aš laukiu! - suriaumojo generolas, o vešlūs juodi jo 
antakiai susiliejo į vieną brūkšnį. 

— Meldžiu atleidimo, jūsų prakilnybe, - žemai nusilen- 
kė Ernis, — šitas patrakėlis pasislėpė. Ir vos kėliau koją iš 
kambario, movė kaip nušutintas pro tas prakeiktas duris, 1r 
gaudyk vėją laukuos. 

— Laukuos? - įsiuto generolas. - Jis kabo štai ten, aukštai. 

— Taip, dabar tai kabo, - rimtai linktelėjo galvą Ernis, - 
lyg šlapia lupata... 

— Nestoviniuok čia kaip koks kvėša, - įniršo Zoltanas fon 
Borozis, - statyk kopėčias, čiupk prespapjė ir kuo spėriau 
kabarai kabarai aukštyn! 

— Prašau, aš žaibiškai, jūsų prakilnybe. - Ernis mąsliai 
pasikasė kaklą, lėtai nuslinko prie kopėčių ir ėmė atsargiai 
ropštis aukštyn. 

— Kuriam galui jam prireikė prespapjė? - sušnibždėjo 
Hermina, kuri labai mylėjo gyvūnus. - Tikiuosi, nemuš tuo 
daiktu beždžionės. 

— Nieku gyvu, - išgirdo ji raminamą atsakymą, — tačiau 
šis brangus šaunuolėlis nieko nebijo. Letena ima netgi de- 
gančią žibalinę lempą. Šalin sprunka tik nuo prespapjė. 

— Kodėl? 

— Mat tas daiktas gyvatės pavidalo. 

Užgniaužusios kvapą stebėjome, kaip Ernis lipa prie 
plafono. Stebuklas paleido savo uodegą ir meilingai įsi- 
spoksojo į vyrutį, kuris pamažėle artėjo. Staiga beždžiony- 
tė tiestelėjo laisvąją leteną ir švelniai kažką čiauškėdama 
įžnybo jam į ausį. Salė linksmai sustaugė. Tada Ernis atki- 
šo prespapjė. 
uždangos kraštu ir aimanuodamas nušoko ant scenos. 

— Čiupkit! - suriaumojo generolas. Tačiau Stebuklas bu- 
vo pernelyg vikrus. Drąsiu šuoliu jis stryktelėjo ant fortepi- 
jono, kaip akrobatas nusvyruliavo pakelto fortepijono dang- 
čio kraštu prie pašiurpusios panelės Šenbek, vieninteliu 
elegantišku šuoliuku perskriejo jai virš galvos ant grindų ir 
nuskuodė už gobeleno. Jį nusivijo Ernis, Karlas ir genero- 
las. Kaipmat iš už kulisų pasigirdo vaikų spiegimas, o pas- 
kui pergalingas šūksnis — ir jo prakilnybė vėl pasirodė ant 
scenos — kupinas laimėjimo džiaugsmo. 

— Neklaužada sučiuptas, - griausmingai pareiškė jis sa- 
lei mums virš galvų, - širdingiausiai prašau dovanoti už su- 
trukdymą... - Bet nieko daugiau pasakyti nebespėjo. Lai- 
mė dar kartą jį apleido. Mat jis netyčia užkliuvo už 
fortepijono ir deganti žvakė iš žvakidės iškrito vargšei Olim- 
pijai tiesiai ant kelių, o paskui viskas vyko pašėlišku greičiu: 
nesusitvardžiusi panelė suklykė: „Gelbėkit! Gaisras!“, nu- 
sviedė šalin žvakę, pašoko, apversdama kėdutę, suklupo ant 
jos ir pargriuvo ant grindų, kur ir liko gulėti tylutėliai de- 
juodama. 

— Ji susižeidė ranką, - šūktelėjo Hermina, - žiū, Juliana, 
vargšelė nebepajėgia atsistoti. 

- Švenčiausioji Marija! Kokia nelaiminga diena. - Mano 
teta pašoko, tuo tarpu visi žiūrovai sukilo ir puolė prie sce- 
nos padėti didžiai gerbiamai panelei. 

Be paliovos atsiprašinėdamas Zoltanas fon Borozis jau 
pasodino panelę ant kėdutės. Toji sėdėjo narsiai, iš pasku- 
tiniųjų stengdamasi nuryti ašaras. Tačiau panelei aiškiai 
skaudėjo dešinę ranką, nes prilaikė ją kairiąja. 

— Sėdėk čia! - paliepė man Hermina, sekdama paskui 
tetą Julianą. - Ir lauk, kol aš grįšiu. Net nepasijudink iš 
vietos. 

Daktaras Kneiferis, miesto gydytojas, sėdėjęs mums už 
nugarų, jau apžiūrėjo panelės Šenbek ranką. 

— Dėkui Dievui, nesulaužyta, tačiau, deja, deja, labai su- 
mušta, - šūktelėjo jis žiūrovams. - Didžiai apgailestauju, po- 
nios ir ponai, su grojimu šiandien nieko nebus. 

Jis atsisegė krepšį ir, kol visi triukšmingai erzeliavo, ap- 
tvarstė ranką. 

Generolas pasilenkė prie Olimpijos ir ėmė susijaudinęs 
kuždėti. Paskui vėl pakėlė balsą: 

— Ieškom panelės Prechtl, - perrėkė jis erzelynę. - Ar 
panelė Prechtl salėje? 

Panelės Prechtl niekur nebuvo matyti. 

— Keista, — tarė teta Juliana, vėl klestelėjusi šalia manęs, — 
ir kur ji dingo? Jodvi mokėsi šį kūrinį, ir ji gali pakeisti 
nukentėjusiąją. 

— Panelė Prechtl nuoširdžiausiai atsiprašo, - šūktelėjo po- 
nas iš galinių eilių, vyresnysis mokytojas Mėjeris, - ją pa- 
guldė gripas. Staiga pašoko karštis, ėmė svaigti galva, ir aš 
išsiunčiau ją namo. 

"Tada ant scenos išdrįso užlipti Ana Pumb, Galos moti- 
na, daili brunetė slyvų mėlynumo suknia. 

— Ji puikiai skambina fortepijonu, — tarė mano teta ir su 
palengvėjimu atsiduso: - Išsigelbėjome. 

Ponia Pumb ilgai vartė natas.Tada apgailestaudama pa- 
purtė galvą. 

— Neapsakomai apgailestauju. Nesugebėsiu skambinti iš 
natų. 

Tarp žiūrovų pasigirdo nusivylimo šūksnių. 

Vargšė mano teta vėl ėmė mosuoti vėduokle, kolibris lin- 
gavo pirmyn ir atgal. 

— Neįmanoma išvaryti žmonių, - pasakė ji susijaudinu- 
si. — Savaičių savaites buvo repetuojama, siuvami kostiumai, 
piešiamos dekoracijos, vaikai taip žavėjosi... ypač tėvai! O 
surinktus pinigus ketinome skirti Solferino žuvusiųjų naš- 
lėms. Visa aukštuomenė susirinko. Štai, tiesiai prieš mus, 
pilies kunigaikščiai... su giminėmis... O greta sėdi komen- 
dantas. Tas storas ponas su daugybe ordinų pirmojoje eilė- 
je kairėje —- Rusijos ministras, jis gyvena mūsų viešbutyje. 
Šalia jo - Prūsijos pasiuntinys. O ar matai tą aukštą ruda- 
plaukę ponią? Tai princesė Valerija. Jai iš kairės kapitonas 
Šileris, jos sutuoktinis. Bet... kodėl... - Ji kiek pasikėlė nuo 
kėdės. - Kas šovė į galvą mūsų Herminai? 

"Tuo metu ant scenos išniro mažoji mano guvernantė, 
atsisėdo šalia panelės Šenbek, pradėjo su ja kuždėtis ir uo- 
liai vartyti natas. 

— Nuostabu, mano brangiausioji! Grokit, - sudundėjo ge- 
nerolas, -— išgelbėkit vakarą. Niekuomet sau nedovanosiu... 
Fortes fortuna adiuvat - drąsiems ir laimė padeda. Būsiu 
amžinai jums dėkingas... 

Hermina sušnibždėjo kažką, ko aš nesupratau. Zoltanas 
fon Borozis nepatenkintas papurtė galvą. 

Hermina keliskart ryžtingai linktelėjo, leidosi nuveda- 
ma nuo scenos ir aukštakulniais bateliais atkaukšėjo prie 
mūsų. Tuo tarpu dėdė Luji nuramino svečius: 

— Didžiai gerbiami ponai, mes ką nors rasime. Meldžiu 
nesijaudinti. Gal galėčiau jūsų paprašyti? Ar nemalonėtu- 
mėt susėsti? Merci. 

Žmonės, sklidini vilčių, pakluso. 

— Taip, - džiugiai pasakė Hermina, —- dabar jiems paro- 
dysim. Ypač generolui. Netrukus jis patirs antrąjį stebuklą. 
"Tik šįkart tikrą. Gros mūsų Minka. 

— Pardone?! — Aš išpūčiau akis. Man reikės groti? Be re- 
peticijos? Tokiai daugybei nepažįstamų žmonių? Aš dar neiš- 
sikrausčiau iš galvos! 

Mano teta užsidengė vėduokle veidą. 

— Manai, kad ji sugebes? — sušnibždėjo. 

— Be jokios abejonės. Minka, chėrie, viskas parašyta c- 
dur. Paskui - a-moll. Valso taktu. Lengvai įsimenamos me- 
lodijos. Juokais susidorosi, ma petite. 

Sėdėjau lyg ištikta paralyžiaus. Niekuomet nebūčiau pa- 
maniusi, kad mielasis Dievulis čia, Ense, tučtuojau pildys 
kiekvieną mano norą. Jeigu būčiau tai nutuokusi, net ne- 
būčiau galvojusi apie operą. O gal šitaip esu baudžiama už 
pavydą? 

— Nebūk bailė, - padrąsino mane Hermina, - tu išgel- 
bėsi savo garbę jo prakilnybės akyse, nes jis mirtinai nusi- 
galuos iš sarmatos, kad taip nemandagiai su tavim elgėsi. 

— Bet jeigu ji nesugebės, tai apsijuoks prieš visą 721e5- 
tą, - išsigandusi pralemeno teta Juliana. 

— Mano Minkai šitaip nepasitaiko. Manai, kad ji neskam- 
bino visokiausių kūrinių iš natų per priėmimo egzaminą 
Vienoje? 

— Šit kaip? - pasigirdo abejojantis atsakymas. — Taip... 
Jeigu ji tikrai sugebės, Dievo padedama... pamėginkim. 

- Jis dar 1ms tave gerbti, tas ponas baronas. - Hermina 
pasigręžė į mane ir piktdžiugiškai nusijuokė. 

— Tačiau aš jam nepatinku, - pasakiau tyliai. 

— Dar ne, brangute. 

— Jis sakė, kad yra neperkalbamas. 

— Neprieštarauk. Dabar tu padarysi jam gėdą. Drąsiau, 
Minka. Pirmyn kaip vyras. 

— Bet... ar jau taip svarbu jo nuomonė apie mane? 

— Labai svarbu. Net jei tu ir nesupranti. 

— Ar pirma man galima pasižiūrėti į natas? 

— Žinoma. Aš eisiu su tavim. - Mano teta atsistojo, pač- 
mė mane už rankos, ir nė susivokti nespėjau, kas darosi, 
mums buvo padėta užlipti ant scenos, o salėje įsiviešpatavo 
tyla. Visų žvilgsniai susmigo į mus. 

— Mieli ir gerbiami svečiai, - sušuko teta skambiu bal- 
su, - suteiksiu jums vilties šiam vakarui. Mūsų mažoji 
viešnia — ką tik atvažiavus: iš Vienos — gal pakeis panelę 
Olimpiją. 

Iškart kilo smarkus džiūgavimas! 

— Drąsiau!!! - sušuko Gaboras, stovėdamas šone. Pasigir- 
do plojimai, o Gaboro draugai ėmė svaidyti į orą kepures. 

Tūptelėjau priešais panelę Šenbek, atsisėdau šalia ir įsi- 
gilinau į partitūrą. 

— Ar sugebėsi? — paklausė ji susijaudinusi. 

— O jūs man parodysit, kada įstoti? 

— Aš sėdėsiu šalia ir versiu lapus. Štai: čia uvertiūra, 
paskui rečitatyvas. Tada dainuoja choras. Tada pirmoji ari- 
ja. O čia duetas. Paskui akompanimentas - kaip manai, 
sugebėsi? 

— Taip, prašau. Man didelė garbė. 

Tą valandėlę mano akys nukrypo į Gaboro tėtę. Jis sė- 
dėjo tiesiai prieš mane, pirmojoje eilėje, susikryžiavęs ant 
krūtinės rankas ir suspaudęs lūpas. Totoriškos jo akys nuož- 
miai žvelgė į mane. Man kaipmat išgaravo visas ryžtas. 

— Kas nutiko? — sušnibždėjo teta Juliana. 

— Tai neįmanoma. 

— Kodėl taip staiga? 

— Na... aš neturiu kuo apsirengti. Mūsų bagažo dar ne- 
atgabeno. 

Teta su palengvėjimu atsiduso: 

— Čia ne kliūtis. Eime su manim. Panele Olimpija, ne- 
trukus mudvi grįšim. Minka, mes turim puikių teatrinių 
kostiumų ir rasim ką nors tau. Mielieji mano svečiai, - su- 
šuko paskui balsiai, - spektaklis išgelbėtas. Pradėsim po ket- 
virčio valandos. 

Aidint audringiems plojimams ji vėl paėmė mane už ran- 
kos ir nuvedė į kambarėlį užkulisiuose. Tenai viešpatavo 
neįtikėtina netvarka. Ant kėdžių pūpsojo krūvos drabužių. 
Ant komodos prikrauta spalvingų uniformų. Ant sienų pri- 
kabinta skrybėlaičių, perukų ir kaukių. Iš vienos dėžės ky- 
šojo povo plunksnos, iš kitos - vėduoklės ir šydai. Mums 
po kojų painiojosi skydai ir mediniai kardai, o kambarėlio 
viduryje stovėjo žąsies iškamša. 

— Vaikai viską sujaukė, - pasiskundė teta Juliana. - Kur- 
gi aš dabar... kai reikia šitaip skubėti... Pala! Kokia laimė! — 
Ji išėmė iš spintos violetinę suknią. - Geroji fėja iš „Mie- 
gančiosios gražuolės ! Neseniai ja vilkėjo Gala Pumb... jū- 
sų figūros mažne vienodos. Kuo greičiau nusirenk... Luk- 
telėk, aš tau padėsiu... 

Suknia buvo kone vienų raukinių. Pūstas sijonas, pūstos 
rankovės, du pasijoniai su raukiniais, nedidelis krinolinas. 

— Nesuklydau, lyg tau siūta. O dabar išpinsim tavo kasas 
ir plaukus surišim sidabriniu kaspinu. Patikėk, tai puikiai 
atrodo ant scenos. 

— Labai norėčiau paprašyti vieno dalyko, - pratariau ty- 
liai. - Ar negalėtumėt paleisti man plaukų taip, kad jie kuo 
labiau užkristų? 

- Žinoma, bet kodėl? Aš nesuprantu. 

— Tuomet bus ne tiek daug matyti mano veido. 

— O kodėl neturi matytis tavo veido? 

— Šiaip sau, - pralemenau graudžiai, - tik šį kartą. 

Teta Juliana pakraipė galvą taip, kad net sudrebėjo ko- 
libris, tačiau padarė kaip prašoma. Baigusi žengtelėjo atgal 
ir atidžiai pasižiūrėjo į mane. 

— Klaiku, mielas vaikeli. Kaip raganiūkštė. Ne, šitaip nieko 
nebus. Tu apskritai neišmanai, kas tau tinka. Tau reikia su- 
šukuoti plaukus aukštyn. Palauk... mes tuoj... taip, dabar 
tu man patinki. 

Ji privedė mane prie didelio veidrodžio. Žaibiškai nusi- 
sukau. Teta vėl energingai mane apgręžė. Ir aš, nespėjusi 
užsimerkti, išvydau save. Pirmąkart po penkerių ilgų metų. 

Ir gavau smūgį. Į mane žvelgė visiškai nepažįstama mer- 
gaitė. Grakšti. Dailaus veidelio. Jokios riestos nosies. Jokių 
dramblio ausų. Jokių daržinės durų. Argi čia aš? Anaiptol 
ne bjauri. Ar galėjo taip būti? 

— Tau reikia dėvėti šviesių spalvų drabužius, — linksmai 
pasakė mano teta. - Rudi ir pilki netinka. 

Beveik negirdėjau jos. Galva garsiai ūžė iš laimės. Aš ne 
bjauri. Aš nesu bjauri! Nėra dėl ko slėpti veido. Man nerei- 
kia gėdytis savo išvaizdos. Esu tokia pat kaip kiti - košma- 
ras išsisklaidė. Prapliupau balsu kūkčioti ir puoliau tetai 
ant kaklo. 

— Ačiū...ačiū... - lemenau. 

— Už ką ačiū? - sušuko ji nustebusi. 

— Kad aš nebesu bjauri. 

— Tu? Kodėl? Kas sako, jog tu bjauri? Tu tik ne taip ren- 
giama. Bet aš iškart pamačiau, kad esi meilutė, pala... - Ji 
išsiėmė iš rankovės nėrinių nosinaitę ir nušluostė man aša- 
ras. - Nebeverk. Viskas gerai... taip, šaunuolė... o dabar 
žengte. Antraip mūsų svečiai neteks kantrybės. 

Ir ji išėjo pirma, o aš, kone alpdama iš laimės, nusekiau 
įkandin. Kur tau nusekiau. Nuskriejau padebesiais. Aš pa- 
sirodysiu žiūrovams, nebebūdama bjauri. Galėsiu rodytis be 
skrybėlaitės Gaborui, generolui, visam miestui! Tačiau vos 
priėjome prie scenos, man pečius prislėgė dviguba jaudi- 
nimosi našta. 

— Na na na, - sušnibždėjo teta Juliana ir paliko mane 
vieną. Pro akutę pažvelgiau į sausakimšą salę, į neaprėpia- 
mą smalsių akių jūrą. 

Ne! Negaliu, pamaniau pasibaisėjusi. O po akimirkos 
jau žengiau priešais uždangą. 

Man linko keliai. Buvau viena kaip pirštas. Prapliupo 
plojimai. Žemai pritūpiau. Ir vėl mano žvilgsnis kliudė ge- 
nerolą. Jis pašaipiai vypsojo. Tačiau ką dar išvydau? Kas 
sėdi šalia jo? Anksčiau ta vieta buvo tuščia. O dabar pama- 
čiau pažįstamą veidą. Gyvos tamsios akys, vešlūs išpuoselė- 
ti žili plaukai. Ar iš tikrųjų? Čia juk žavusis grafas Šandoras 
iš Hinterbriūlio. Mano gerbėjas! Padovanojęs man auksinę 
monetą. Kaip jis čia atsidūrė? 

Atsisėdau prie fortepijono lydima garsių šūksnių ir dar 
audringesnių plojimų. Salėje įsiviešpatavo lūkestinga tyla. 
Širdis daužėsi man krūtinėje. Rankos pasidarė švininės. 
Akies kampučiu regėjau generolą. Šnibždėjosi su grafu. Ne. 
Ne. Ne. Kokias apkalbas apie mane tas skleidžia? Man įky- 
rėjo iki gyvo kaulo. Parodysiu jam, ką sugebu. Be to, juk 
nebesu bjauri. 

— Dabar, - šnibžtelėjo Olimpija Šenbek, - dabar pradėk. 

Paskambinau pirmąjį taktą. Fortepijonas nepažįstamas, 
skambinti sunku, o aš nepratusi. 

— Garsiau. Energingiau! - Olimpiją pagavo siaubas: — 
Čia ne operetė. Čia Austrijos Vengrijos imperijos šlovini- 
mas. Galvok apie mūsų didenybę. Drąsiau! 

Aš sukaupiau visas jėgas, kuo stipriau daužiau klavišus 
ir iš tiesų paskambinau uvertiūrą su įkvėpimu ir dviem veik 
negirdimomis klaidomis. 

Kai pakilo uždanga ir į sceną žengė pirmieji vaikai, jau 
pripratau prie fortepijono ir darbavausi iš peties. Tai buvo 
graži opera, patriotinis kūrinys, pilnas visų imperijai pri- 
klausančių šalių melodijų. Kaire ranka Olimpija dirigavo, 
vaikai dainavo šauniai, o aš taip įsigilinau į natas, kad net 
nesekiau veiksmo. Nė kiek nenutuokiau, kam akompanuo- 
ju ir kodėl, tačiau argi tai buvo svarbu? Aš neklysdama spau- 
džiau reikiamus klavišus. 

— Gerai! Gerai! - pašnibždomis palaikė mane Olimpija. 
Pagyrimas! Pajutau tikrą malonumą. Pamiršau generolą. 
Įstodavau tada, kai reikėdavo. Scenoje viešpatavo nuostabi 
nuotaika. Pašėliškai skambinau pasažus, ir žiūrovai vis 1a- 
biau žavėjosi. 

Jau per antrąjį veiksmą po kiekvienos arijos sugriaudė- 
davo plojimai. O paskutinis veiksmas taip patiko, kad turė- 
jo būti kartojamas ištisai. Galų gale uždanga nusileido - aš 
buvau tarytum apsvaigusi, - ir kilo niekaip nesiliaunantis 


šurmulys. 
— Bravo!!! - šaukė žiūrovai, pašokę iš vietų. — Tegyvuoja 
panelė Šenbek! Valio!!! - Ir toliau plojo stačiomis. Nepa- 


prastas momentas. Stovėjo visa salė, patys kilmingiausi sve- 
čiai taip plojo, kad jiems net įskaudo delnai. 

Vaikai turėjo lenktis ir lenktis. Garbstomą Olimpiją pri- 
vedė prie rampos. Burmistras miesto tarybos narių vardu 
įteikė jai auksinį laikrodį su ilga grandinėle ir garbės pilie- 
tės diplomą. Dėdė Luji padovanojo gryno sidabro vazą su 
įrašu: Talentingajai Olimpijai Šenbek — atminčiai. „Jau- 
noji gelbėtoja“. Ensas, 1875 m. birželio 24 d.“ Ir vėl ploji- 
mų audra. Lipdama nuo scenos Olimpija verkė. 

O paskui visi spektaklio dalyviai dar lenkėsi atskirai, po 
vieną. Galų gale jie palengva nulipo nuo scenos, tačiau plo- 
jimai nesiliovė. Taip, jie vis stiprėjo ir stiprėjo, lyg būtų kažko 
laukiama. Tačiau ko? Nežinodama viena sėdėjau prie for- 
tepijono. Kada gi mane nusives Hermina? Kaip man dingti 
nuo scenos? Gal atsistoti ir eiti? 

Staiga suvokiau, kad visi žvilgsniai nukreipti į mane, taip, 
visa salė, šimtų šimtai veidų šypsojo man. Man linkčiojo 
galvomis, rodė rankomis - stokis. Stokis. Išraudonijau kaip 
burokas. Ar man stotis? Kaip dera elgtis? Sutrikusi spokso- 
jau sau į skreitą. 

"Tada prie manęs žengė dėdė Luji, apsirengęs elegantiš- 
ku fraku ir išdidžiai šypsodamas. Padavė ranką lyg suaugu- 
siai, ir turėjau eiti su juo į priekį, visai prie rampos. 

— Bravo! Bravo! - šėlo žiūrovai. 

— Tegyvuoja Jaunoji gelbetoja! - Gaboro balsas. Susiė- 
miau violetinę šilko suknią ir žemai pritūpiau, paskęsdama 
tarp raukinių. Dieviška akimirka. Mane tiesiog užliejo žiū- 
rovų meilė. O paskui vėl tūptelėjau, iškėlusi galvą, juk ne- 
bebuvau bjauri - ir nusišypsojau salei. 

Dėdė Luji pakėlė ranką. Kaipmat stojo tyla. 

— Didžiai gerbiami svečiai, mieli mūsų bičiuliai, — sušu- 
kojis balsiai. - Ši šauni muzikantė yra mūsų dukterėčia Min- 
ka Hiubš, kuri rudenį mokysis Vienos Imperatoriškajame 
merginų pensione. Ji išlaikė egzaminus su pagyrimu ir taps 
mokytoja. 

— Bravo, panele Hiubš!!! - Dar audringesni plojimai. 

— Kartu dėkoju už dosnumą ir ir nuoširdžiausiai kviečiu 
į restoraną. Tenai padengtas stalas visiems žiūrovams. Ti- 
kiuosi, kad bus puiki puota. 

Jo kalbą pabaigė griaudėjantys plojimai, o kai dėdė Luji 


nuvedė mane nuo scenos, pirmosios ponios pripuolė ar- 

tyn, glėbesčiavo ir bučiavo mane, kol galų gale išlaisvino 
Hermina. Ji prasibrovė pro mane apstojusių žmonių ratą, 
o kai pagaliau atsistojo priešais, jos skruostai skaisčiai rau- 
donavo, o akys buvo pilnos ašarų. Niekuomet nebuvau ma- 
čiusi jos tokios laimingos. 

— Manoji Minka! - Ji priglaudė mane prie krūtinės. — 
Nuostabiai skambinai. Aš tavim didžiuojuosi. Ir tu neužsi- 
dengei veido. Pirmąkart laikeisi comme i! faut*. 

Už jos stovis Gaboras nusilenkė man ir sušuko: 

— Bravo, gerbiamoji panele. Nepaprastas malonumas. 

Paskui priėjo Gala Pumb, dailioji jos mama, teta Juliana 
ir burmistras, o tada nutiko Herminos lauktas stebuklas. 

Prie mūsų žengė mano priešas, generolas. Tačiau ar čia 
buvo tas pats žmogus? Aukštai iškėlęs galvą, susižavėjimu 
spindinčiomis įkypomis akimis, kurios matė vien mane. 

- Sveikinu! Fėlicitation! - sugriaudėjo savo vado balsu. — 
Gerai skambino! Su polekiu! Ir su paprika! - Jis apglėbė 
mane ir stipriai priglaudė prie savo raudono, auksinėmis 
virvelėmis papuošto husarų švarko. 

— Oi! - surikau mažne uždusinta. 

Generolas kaipmat mane paleido, tačiau griebė už gal- 
vos, skambiai išbučiavo akis, kaktą ir plaukus, švelniai pa- 
tekšnojo per skruostą - lyg myluodamas arklį - ir pasigrę- 
žė į Herminą. 

— Nuostabiai talentinga, —- sugriaudėjo, tuo tarpu aš svy- 
ruodama stovėjau šalia, - kiek laiko mergučė skambina? 

— Nuo ketverių metų, jūsų prakilnybe. 

— Tai kiek metų? 

— Mano Minkai dabar yra penkiolika su puse. 

— Kaip?! Penkiolika su puse? - Generolas pasibaisėjęs 
atsitraukė per žingsnį atgal. — Ir aš bučiuoju ją kaip nauja- 


* Pavyzdingai (pranc.). 


68 


gimę? Maniau, kad ji kur kas jaunesnė, kokių vienuolikos... — 
Jis kostelėjo trumpai kaip tikras kariškis. - Už darbą priva- 
lu atsilyginti. Ar ponios man leis netrukus jas pakviesti į 
grynai vengrišką puotą? 

— Kur? - dėl visa ko paklausė Hermina. 

— Čia. Viešbutyje. Kaip manot? Esu vienišas našlys, be 
žavios draugijos... 

— Kvietimas priimtas, - pasigirdo man už nugaros pažįs- 
tamas balsas. Atsisukau. Tai buvo grafas Šandoras, ir jis mer- 
kė man kaip suokalbininkas. - Priimu kvietimą, mielasis Zol- 
tanai, su sąlyga, kad ir aš būsiu laukiamas svečias. 

— Laukiamas? - sugriaudėjo generolas. - Tu mano gar- 
bės svečias. Šandorai, mūsų nesutarimai pamiršti. Aš buvau 
neteisus. Prašau man atleisti. Suklydau. 

Abu ponai apsikabino, paskui grafas atsisuko į mane ir 
uždėjo išpuoselėtas rankas man ant pečių. 

— Ji nepadarė man gėdos, - pagyrė. - Gerai atrodė ant 
scenos, puikiai skambino, o suknia jai labai tinka. Be to - 
vėl atnešė man laimę. Aš laimėjau lažybas... 

— Lažybas? - nutraukė jį Hermina. - Man niekas nesa- 
kė, kad buvo lažinamasi. 

Generolas, labai suglumęs, vėl kostelėjo. 

— Taip, na... factum est, mieliausioji pussesere, neširsk... 
ši narsi balandėlė... Aš ja nepasitikėjau. Susilažinau su pus- 
broliu, kad daugių daugiausia per antrąjį veiksmą ji apsi- 
verks ir palūš. „Šandorai, - pasakiau, kai ji ištipeno ant sce- 
nos su savo raukinių suknia, nežiūrėdama nei į kairę, nei į 
dešinę, - palauk. Tai bus pati didžiausia nesėkmė po Dievo 
prakeiktos Adomo ir Ievos nuodėmės. Rausiesi plaukus, kad 
atvažiavai į Ensą, taip ji tave apjuoks . 

— Dvidešimt guldenų, - pasakė grafas Šandoras ir atkišo 
delną. 

— Gausi rytoj. Raitelio garbės žodis. Tačiau, ponios, grįž- 
kim prie muzikos, per puotą aš jus palepinsiu. Atsivežiau 
savo čigonus, aš juos nuviliojau iš vieno Esterhazių. Mano 
geriausias muzikantas, jis griežia smuiku, tokio pasaulis dar 
negirdėjęs. Jis ne gražuolis, atrodo lyg pakvaišęs pavianas, 
tačiau turi paprikos... ėė... kraujyje. - Paėmė Herminos ran- 
ką ir pabučiavo. - Brangute, fZlicitation jūsų vaikui. Šando- 
rai, eime su manim. Turim pasikalbėti. Mano pagarba... 
Bučiuoju rankutę... 

— Kodėl jis sakė „pussesere“? - paklausiau, vos genero- 
las atsitolino. 

— Vengrai visada elgiasi, lyg būtų tavo giminės. Visi jie 
dėdės arba tetos. Tai nieko nereiškia, pamiršk jo kalbas. 
Žinai, dabar aš surasiu princesę Valeriją ir pristatysiu tave 
jai. Lik čia. Netrukus grįšiu. 

Ir vėl Hermina paliko mane tarp nepažįstamų ponių, 
kurios glamonėjo ir bučiavo, kol man ėmė degti skruostai, 
o sidabrinis kaspinas nusmuko ant kaklo. Pagaliau Hermi- 
na sugrįžo už parankės su princese, kuri atrodė įspūdingai. 

Nepasakytum, kad gražuolė, mat buvo pernelyg aukšta. 
Ir nesusispaudusi liemens, samanų spalvos suknelė nema- 
dinga ir per ilga, užtat pirštinaitės per trumpos. Kokia gė- 
da - plikomis alkūnėmis! Tačiau labiausiai krito į akis jos 
ryškiai rudi plaukai. Sukelti aukštyn ir padabinti garnio 
plunksnomis. Ir akys traukė dėmesį: didelės, apskritos, mels- 
vos kaip porcelianas ir atviros. Graži tiesi nosis, dailių apy- 
braižų lūpos, energingas smakras — čia stovėjo tvirto būdo 
moteris. Iškart matyti. 

Princesė į raudoną cilindrą rinko aukas. Jis buvo su kaupu. 

— Mielos ponios, - džiugiai tarė ji žemu kimiu balsu, - 
šįmet surinkom dvigubai daugiau negu pernai. Kai kas me- 

tė net auksines monetas. - Šyptelėjo man: - Panelė atnešė 
mums laimę. 

Tūptelėjau ir pabučiavau jai ranką. 

— Stokis, stokis, - sušuko ji nekantriai. - Tu tikra muzi- 
kantė. Jau daug apie tave girdėjau. Turėsi greitai aplankyti 
mane ir paskambinti su mano Ksenija keturiomis ranko- 
mis. Bet luktelėk, kaip tu atrodai... — Ji pastatė cilindrą ant 
grindų ir pataisė mano kaspiną: - Štai...dabar vėl viskas 
gerai. Ponai, - paskelbė ji stovintiems ratu, - pagrobiu iš 
jūsų jaunąją gelbėtoją. Pasimatysim apačioje, restorane. 

Visi kaipmat davė mums kelią. Gaborui buvo leista nešti 
sunkų cilindrą. Ir įkandin ko nesprogstančios iš puikybės 
Herminos, lydima ilgos gerbėjų vilkstinės, aš, vos negyvai 
neužbučiuota, išėjau iš salės. 

"Tokia buvo pirmoji mano diena Ense. 

Ir kitos turėjo būti ne mažiau audringos. 


KETVIRTAS SKYRIUS 


Nesunkiai įsigyvenau Ense. 

Po „Jaunosios gelbėtojos“ sėkmės tapau kylančia miesto 
žvaigžde, ir nė diena nepraėjo be kvietimo į gražius namus 
dainuoti, groti, į teatrą ar koncertą, o Hermina visur lydėjo 
mane, paraudusi iš puikybės ir mėgaudamasi mano triumfu! 

Valgiau prie vieno stalo su suaugusiais! 

Man buvo leidžiama dainuoti su vyrų choru. Mane kvie- 
tė į merginų sąjungą, kur vėl sutikau Galą ir Emsę Kropt. 
Panelė Šenbek pakvietė arbatos ir vedėsi į bažnyčios choro 
repeticijas. Kad ir kaip ten būtų - pirmasis mano laiškas į 
Vieną buvo prikimštas žinių apie mano pergalės žygius aukš- 
tuomenėje, ir jeigu nebūčiau taip ilgėjusis mamos, būčiau 
buvusi laimingiausia visame pasaulyje! 

Atvirai prisipažinsiu, iš pradžių kasnakt verkdavau. Ia- 
čiau paskui man palengvėjo, nes gyventi dideliame viešbu- 
tyje buvo taip smagu, egzotiška ir nauja, jog vis rečiau pasi- 
gesdavau mamos. 

„Juodasis erelis“ iš tiesų buvo prašmatniausi namai En- 
se. Pas mus apsistodavo visi kilmingi ir garsūs svečiai: mi- 
nistrai ir pasiuntiniai, aukšti karininkai užsieniečiai, rūmi- 
ninkai ir imperatoriaus palyda - su livrėjuotais tarnais, 
didžiulėmis drabužių skryniomis, skrybėlaičių dėžutėmis, 
rankiniu bagažu bei tam tikru saldžiu didžiojo pasaulio aro- 
matu, man visiškai nepažįstamu ir iš pradžių be galo pa- 
traukliu. 

— Kas atvažiavo šiandien? - toks būdavo pirmasis mano 
klausimas per pusryčius. Ir visuomet būdavo apsigyvenęs 
įdomus svečias. 

"Tačiau lankėsi ne tik ponai. 

Kas savaitę pasirodydavo viena ar dvi aukštuomenės po- 
nios iš tolimiausių imperijos žemių, kad aplankytų sūnus, 
tarnaujančius kariuomenėje. Apmokėdavo jų skolas. Ragin- 
davo neišlaidauti, žavėdamos visą Ensą savo apdarais, skry- 
bėlaitėmis ir brangenybėmis, nešykštėdamos arbatpinigių, 
ir vėl išvažiuodavo. 

Kartais net nepaklaususi jau atspėdavau, kas pas mus 
apsistojęs. Jeigu vestibiulis trenkdavo stipriais salsvais kve- 
palais, žinodavau: karininkai rusai. 

Jeigu skalbėjos skųsdavosi padvigubėjusiu darbu, vadi- 
nasi: apsigyveno kariškiai rumunai. Beje, rumunai buvo kur 
kas didesni puošeivos už rusus. Po uniforminiais švarkais 
buvo pasivilkę ankštus korsetus ir netgi dažydavosi: skruos- 
tus raudonai, antakius juodai. Kasnakt išterliodavo dažais 
patalynę, kasryt reikėdavo viską pervilku, o arbatpinigių 
anaiptol ne visuomet palikdavo. 

Jei iš Raudonosios svetainės sklisdavo balsai, prislopin- 
tas juokas, dainos ir muzika, tai reikšdavo: “Ponai su slapta 
misija . Sykį pas mus buvo apsistojusi maurų trupė su im- 
presarijum misteriu Vaitu. Ji surengė Moterų gatvelės alu- 
dėje šokių spektaklį, apie kurį paskui buvo šnekama ištisas 
savaites. 

"Tačiau patys įdomiausi svečiai buvo Gaboras ir jo tėtė. 
Gaila, kad juos taip retai matydavau. Gaboro tėvas buvo 
turtuolis, stambus dvarininkas ir žirgyno savininkas, šešias- 
dešimt penkerių metų amžiaus ir jau našlys, trečiąkart. 

Jis atbildėjo į Ensą asmeniniu traukiniu iš keturių vago- 
nų: salono, miegamojo, virtuvės ir skirto žirgams. Pastarojo 

sienos minkštai išmuštos, kad per kelionę karštai mylimi 
gyvuliai nesusižeistų. 

Visas Ensas kalbėjo apie generolo traukinį. Kaip ir apie 
jo guminį kelioninį naktipuodį. Ir apie jo kirpėją Tamą, su 
kuriuo generolas šnekėjosi tik lotyniškai. Žinoma, ir apie 
Stebuklą, prijaukintą kaip šunį ir sugebantį valgyti prie sta- 
lo iš lėkštės. 

Gaboras ir jo tėtė gyveno elegantiškuose kambariuose 
antrajame aukšte. Tačiau prabangiausiai gyveno Stebuklas: 
paauksuotoje pagodoje su tualetu, kuriuo naudojosi kaip 
žmogus. 

Ir jis buvo lepinamas kaip žmogus. 

Kartą per savaitę vienkinkiu vežimaičiu generolo virė- 
jas, lydimas Ernio ar Karlo, važiuodavo į Lincą. Tenai pirk- 
davo geriausių vaisių, be to, džiovintų bananų ir datulių iš 
Rytų šalių, visko, kas gera ir brangu, nes ponui baronui plyš- 
davo širdis dėl savo numylėtinio: „Gyvena nelaisvėje, varg- 
šelis. Taigi bent nebadauja“. 

Su neapsakomu malonumu aš irgi būčiau važiavusi į Lin- 
cą, nes tas miestas buvo ne tik labai gražus, su teatru ir 
pilimi, pastatytas ant Dunojaus kranto, iš kur atsiverdavo 
Urfaro ir Pestlinbergo vaizdas. Lince buvo ir pačių patrauk- 
liausių parduotuvių, kokias tik galima įsivaizduoti. Ten gau- 
davai viską, ką Austrijos Lloido laivai pargabendavo iš toli- 
mųjų pasaulio jūrų. Kai buvo nutiestas geležinkelis, Lincas 
vis labiau populiarėjo kaip didžiųjų jūros uostų Hamburgo 
ir Triesto perkraunamoji vieta. O Triestas jau penki šimtai 
metų priklausė Austrijai ir buvo imperijos vartai į platųjį 
pasaulį. 

Man niekada neleisdavo važiuoti, tačiau visuomet par- 
veždavo brangių dovanų: pasišiaušusį kokoso riešutą iš Ny- 
derlandų Indokinijos; kietų rožinių vyšnių iš mandarinų ša- 

lies, žalią bananą, ilgą kaip kardas, storą kaip ranka, kurį 
reikėdavo kepti ir valgyti lyg daržoves; šešis kilogramus sve- 
riantį ananasą. Su pono generolo mandagybėmis. 

Taip, jo prakilnybė, baronas Zoltanas Borozis, pasidarė 
antruoju dosniu Herminos ir mano garbintoju. Jis nepa- 
miršo ir kvietimo į puotą: antradienį, liepos 13 dieną, de- 
vintą valandą vakare mudvi būsim jo viešnios. Anksčiau ne- 
išeina, taip liepė jis perduoti. Tiek laiko bus rengiamasi mus 
nustebinti. O kol kas, kaip jau minėjau, mes beveik jo ne- 
matėme. 

Jo ir Gaboro ištisai nebūdavo namie, nes buvo iki kaklo 
apsivertę žirgų lenktynių su kliūtimis ir be jų rūpesčiais, 
kvietimais į aplinkines pilis ir įgulas. Svarbiausia - nebuvo 
praleidžiamas nė vienas vasaros pokylis, nes slapta genero- 
lo misija buvo susirasti nuotaką. Jis ketino vėl vesti. Vėlių 
vėliausiai rudenį. 

Todėl jis buvo išėjęs pusei metų atostogų, važinėjo į Vie- 
ną ir Gracą, Kronštatą, Abaziją 17 Meraną, tačiau vis grįžda- 
vo be nuotakos. Paskutinė stotis buvo Ensas. Aukštutinės 
Austrijos moterys buvo laikomos itin geidžiamomis. Todėl 
Jis 1r apsigyveno šiame viešbutyje. 

Žinoma, tai buvo griežta paslaptis, tačiau kaip ir visos 
paslaptys lyg epidemija paplito mieste, tuo tarpu jau kiek- 
vienas, nuo pilies valdovų iki menkiausio kareivinių tri- 
mitininko, žinojo: generolas fon Borozis ketina vesti ket- 
virtąkart. 

Pasekmės aiškiai krito į akis. Jeigu generolas pietauda- 
vo viešbutyje, prie jo stalo plūsdavo pažįstami: tėvai su te- 
kintinomis dukterimis, dar beveik vaikais, tačiau jau su- 
spaustomis korsetais, išpuoštomis, išpuoselėtomis, o 
daugybė gerų bičiulių su netekėjusiomis seserimis, dukte- 
rėčiomis, pusseserėmis irgi atsitiktinai valgydavo viešbučio 

restorane. Tada visi kartu gerdavo juodą kavą ir leipdavo 
juokais. Šiaip ar taip, generolą supo spiečiai gerbėjų, nė 
kruopelės panašumo į vienišą našlį. 

Jei pasitaikydavo, kad vakare jis likdavo viešbutyje, tai 
vakarieniaudavo Raudonojoje svetainėje su linksma drau- 
gija. Tuomet per duris sklisdavo tranki čigonų muzika, tau- 
rių skambėjimas, juokas, griaudėdavo jo bosas, ištisą naktį 
padavėjas lakstydavo pirmyn ir atgal, tik paryčiais viskas 
pamažėle nurimdavo. 

Mes susidomėję laukėm sužadėtuvių. 

— Jau netrukus, - pasakė gražioji mano teta, nekantrau- 
dama surengti didžiules iškilmes. - Įsivaizduokit, kokia nuo- 
stabi partija: vengras didikas, pilis kaime. Rūmai Budapeš- 
te. Asmeninis traukinys! Kelionės su imperatore, rūmų 
pokyliai Vienoje, gražiausi žirgai, vieta kilmingiausioje aukš- 
tuomenėje — juk nė viena tokiam neatsispirs. Iki birželio 
pabaigos jis susiras išrinktąją, o paskui taip švęsim, kad net 
sienos drebės. 

Liepos pirmąją taip ir atrodė. 

Generolą pakvietė [lisburgan į pokylį, suteikusį progą 
didžiausioms viltims. Prie stalo šalia jo buvo pasodinta po- 
nia, kurios jis dar nepažinojo: gražuolė Trauno grafaitė, 
puiki raitelė, kuri dar rašė lyrinius eilėraščius ir tarytum 
nebijojo nutekėti į kaimišką Vengriją. Be to, buvo kilusi iš 
senos aristokratų giminės, su šešiolika rūmuose pristatytų 
protėvių. Su savo mama ji buvo ką tik grįžusi iš poilsio Karl- 
sbade. 

Gaboras į pokylį nėjo. 

Jis valgė su mumis viešbutyje, šeimos svetainėje, prie 
bendro stalo po šakotais ragais briedžio, kurį nušovė dėdė 
Luji, kai dar medžiodavo. Prieš Solferiną. ( Nuo tada jis 
tapo pacifistu ir nė pirštu nebeprisiliesdavo jokio ginklo.) 

Jaukiai sėdėjom kampe ant suolo, Hermina - tarp ma- 
nęs ir Gaboro - ir kaip tik valgėm desertą (žalią migdolų 
kremą iš širdies pavidalo marcipanų), kai atsidarė durys ir 
įėjo mano teta. Apsirengusi blyškiai rožine vakarine suk- 
nia, su balzaminų žiedais plaukuose, tikrais perlais ausyse 
ir ant kaklo. 

— Nekreipkit į mane dėmesio, - sušuko ji savo skambiu 
balsu. - Noriu trumpai paklausti: ką manot apie Trauno 
grafaitę? 

— Kodėl klausi? - pasidomėjo Hermina, padėdama šaukštą. 

— Dabar kaip tik lažinamasi. Burmistras sako, kad rytoj 
jis spurdės grafaitės tinkle, ir stato aštuonis guldenus. O 
kapitonas Šileris tvirtina, jog generolo ji nesugaus, ir reika- 
lauja dvylikos guldenų. 

— Kapitonas laimės, - pasakė Gaboras. 

- Šit kaip? - Teta Juliana uždarė duris. - Ką jūs žinot 
apie grafaitę? Jau pažįstat ją? 

— Neturėjau šio malonumo. Deja..: tik jos popieriai pras- 
ti. Senajam mano ponui ji, be abejo, pernelyg stora ir per- 
nelyg liesa. 

— Pardon, tai jau kiniškai, - atkirto mano teta. - Perne- 
lyg stora ir pernelyg liesa. Galima būti pernelyg storai arba 
pernelyg liesai. Tik ne tokiai ir tokiai iškart. 

Gaboras nusijuokė. 

— Pas mus galima. Garbinamoji ponia turi būti tokia ap- 
kūni, kad apvalumai veržtųsi iš korseto viršuje ir apačioje. 
Ir kartu tokia liekna per liemenį, kad ją būtų galima apimti 
rankomis. Mano tėtė svajoja apie kūningą moterį su vaps- 
vos liemeniu. O be jūsiškio, miela gerbiamoji ponia, Ense 
dar nemačiau kito vapsvos liemens. 

— Tuomet pasiųskim jį į Paryžių, - sušuko mano teta, — 
tenai gražiausios figūros pasaulyje. Prancūzės kur kas grakš- 

tesnės už mus. Neseniai mačiau paveikslą, keturiasdešimt 
du centimetrai per liemenį, ne daugiau. 

— Nesuprantu, - šūktelėjo Hermina. - Anksčiau jam te- 
rūpėjo tik apvalumai apvalumai apvalumai —- nuo kada su- 
sižavėjo liemeniu? 

— Nuo paskutinio rudens. Viskas prasidėjo Giodiolo. Juk 
žinot, ten jis kviečiamas kiekvieną rugsėjį, medžioklės vyksta 
keturiskart per savaitę, ir štai sykį imperatorienė nukrinta 
nuo žirgo, tėvas, ilgai nesvarstydamas, nušoka žemėn, puo- 
la prie jos, apglėbia per liemenį, pakelia...Nieko nuosta- 
biau nebuvo patyręs, vis kartoja jis dabar, nuo mano varg- 
šės mamos mirties, tas lieknas liemuo tarp pirštų, smulkutėlė 
nepaprastos moters talija, ir jis vėl trokšta šito... 

— Tačiau kartu trokšta, kad jai liptų iš korseto viršuje ir 
apačioje. 

— Taip, jeigu pasiseks. 

— Tačiau mūsų imperatorienė niekur neišpampusi. 

— Prancūzės irgi ne, - pritarė mano teta, - tikros smėlio 
laikrodžio pavidalo figūros — abejotina, ar tokių apskritai 
būna. 

— O šiaip dar kokia turi būti naujoji baronienė? - pa- 
klausė Hermina. - Kokio būdo? 

— Prašmatni moteris. Kupina paprikos. Mėgti medžiok- 
lę ir jodinėti kaip jos didenybė, be baimės šokti per aukš- 
čiausias žalitvores ir giliausius griovius... O namie jam rei- 
kia balandėlės, tylios, kuklios ir švelnios. 

— Tai prieštaravimas, - šūktelėjo Hermina. - Arba me- 
džiotoja, arba balandėlė, tik ne abi kartu. 

— Ar ji turi būti ir išsilavinusi? — paklausė mano teta. 

— Labai. Skaityti tas visas naujas knygas, tačiau nereikšti 
savo nuomonės. Tėtė draudžia jam prieštarauti. 

— Niauri ateitis, - džiugiai šūktelėjo Hermina. 

— Kas jau čia bus tokia kvaila ir prieštaraus generolui, — 
įsikarščiavo mano teta, - juk protas byloja, kad iš to jokios 
naudos. Bet nesijaudinkit, gal viskas eina kaip per sviestą, 
grafaitės liemens apimtis yra keturiasdešimt du centimet- 
rai... tėetė vėl įsimylėjo... 

— Lažinamės iš šimto guldenų, kad ne? - sušuko Gaboras. 

— Nebūk toks greitas, jaunuoli. Aš žinau paslaptį. - Teta 
Juliana nusišypsojo man. - Ponas baronas Lince pirko pa- 
puošalų. Volfarto juvelyrinėje, kur imperatoriaus Prano Juo- 
zapo aikštėje. Aukščiausios kokybės kryžių su briliantais. Ir 
užsakė apyrankę, tikrai nepaprastą. O jeigu ponas perka 
papuošalus tokioje juvelyrinėje, vadinasi, jis nusprendęs... 

— Dovanokit, kad jus pertrauksiu, - sušuko Gaboras, — 
tačiau tai nieko nereiškia. Mano tėtės širdis auksinė, jis mėgs- 
ta teikti gražias dovanas... Tai menkniekiai. Nuotakai jis 
atsivežė visai ką kita. Tauraus. 

— Ką gi? - smalsiai sušuko teta ir išskleidė vėduoklę. 

— Mano bavarietės prosenelės diademą. 

— O kokie akmenys joje? 

— Patys brangiausi, stambūs rubinai, perlai, briliantai... 

— Tad ji tinka juodaplaukei nuotakai, - svajingai tarė te- 
ta Juliana. - Ar kas nors žino, kaip toji grafaitė atrodo? 

— Ne, - pasakė Gaboras, - bet tai ir nesvarbu. Tėtė ap- 
važiavo visą imperiją ir nieko nerado. Šiemet dalyvavo net- 
gi Vienos Užgavėnių šventėje, o tenai būna didžiausias nuo- 
takų pasirinkimas visame pasaulyje. Rezultatas - šnipštas. 
Jau šešeri metai tas pats, ir man tai patinka. - Jis ir Hermi- 
na pasikeitė reikšmingais žvilgsniais. - Man nereikia pamo- 
tės. Ko jau nepasigendu, tai jos. 

— Tikra tiesa, - pritarė mano guvernantė. - Nesupran- 
tu. Jis vis nepasiduoda ir nepasiduoda. O juk su moterimis 
Jam taip nesiseka... 

Atsidarė durys. Įėjo dėdė Luji. 

— Juliana! Tavęs ieško. Ten tavęs reikia. 

Mano teta suskliaudė vėduoklę. 

— Aš einu, vaikučiai. Turiu atsisveikinti su svečiais. Ir, 
Gaborai, aš lažinuosi ne iš šimto, o iš dešimties guldenų, 
kad Trauno grafaitė bus nuotaka. 

— Mieloji mano Juliana, - švelniai tarė Hermina, - mū- 
sų Zoltanas ieško ypatingos nuotakos. O viena moteris ne- 
gali turėti tų visų ypatybių. 

— Aš esu optimistė. 

— Dešimt guldenų, kad tu klysti. 

— Sutinku. 

— Ar per daug pinigų turi kasoje? - linksmai sušuko Her- 
mina. 

— Ne. Tačiau pernelyg ilgai laukiu. Sudie. 

— Sudie. Tačiau įspėju tave: mūsų Gaboras neklysta. 

Ir jis iš tiesų neklydo. Generolas sugrįžo iš pokylio nei 
įsimylėjęs, nei susižadėjęs. Tai sužinojom kitą rytą po pus- 
ryčių, prieš dešimtą valandą. Grafaitė pasirodė ponui baro- 
nui pernelyg jauna ir kvaila. Teta Juliana viską mums pa- 
pasakojo ir sumokėjo dešimt guldenų, kuriuos Hermina 
džiūgaudama įsidėjo į savo papuošalų dėžutę. 

Tačiau aš sužinojau dar daugiau: grafaitė iš tiesų buvo 
per stora :7 per liesa, tai kilmingasis ponas papasakojo dė- 
dei Luji prieš pat pietus koridoriuje, o aš kaip tik lipau že- 
myn laiptais. 

— Siaubinga ypata! - griaudėjo generolas. - Visiškai be- 
kraujė kaip žuvis. Pernelyg aukšta, visiškai nenutuokia apie 
arklius, nei kartelio nebuvusi medžioklėje. O jau gudragal- 
vė! Kalba eilėmis. Liemuo kaip iš molio drėbtas. Šiaip visa 
plokščia. Kaip lenta. Jokios krūtinės. Per stora ir per plona 
ne ten, kur reikia. Ilga kaip kartis. Ar suprantat, mielas Lu- 
ji? Priekis ten, kur sagė! 

Abu ponai įsikvatojo kaip kvaili berniūkščiai ir nutolo 
koridorium. O aš apstulbusi sustingau vietoje. Kas čia per 
šnekos? Niekuomet nebuvau girdėjusi, kad išauklėti vyrai 
šitaip nepagarbiai apkalbėtų moterį. Draugijoje apie mo- 
teris apskritai atsiliepiama tik su didžiausia pagarba. Ne- 
svarbu, nuolaidžiauji ar ne, visuomet esi gerbiamiausioji, 
maloningiausioji, geriausioji. Visuomet „bučiuoju rankutes“, 
„puolu po kojų“, visuomet grožimasi ir šaukiama „žavinga 
suknelė“, „kerinti šukuosena“. Tačiau vargšė grafaitė buvo 
„visa plokščia“, taigi be iškilios krūtinės, todėl išjuokta. „Prie- 
kis ten, kur sagė!“ 

Aš irgi plokščia kaip lenta. Ir aš neturėjau krūtinės, nė 
menkiausios žymės. Tiesa, nebebuvau bjauri, tačiau dar ne- 
turėjau nei liemens, nei strėnų. Ar ir apie mane netrukus 
bus šitaip kalbama? Tikiuosi, ne. Bet man jau penkiolika! 
O Viešpatie! Kada aš pagaliau imsiu storėti?! 

Ilgai apie tai mąsčiau. Tačiau paskui viską pamiršau. Gy- 
venimas „Juodajame erelyje“ buvo pernelyg puikus. O pats 
geriausias dalykas: teta kaip įmanydama mane lepino. Jai 
buvau duktė, kurios taip ir nesuteikė dangus. Buvo pildo- 
ma bet kokia mano užgaida. 

Kai savaitę miegojau Herminos kambaryje, gavau nuo- 
savą. Nelabai didelį, tačiau mielą ir šviesų, trečiajame aukš- 
te. O pati didžiausia prabanga: nuosavas nuostabus, minkš- 
tas ir storas samanų žalumo kilimas iš Linco vilnos audinių 
fabriko. Kambaryje stovėjo apvali koklių krosnis, balta ir 
pagražinta auksu, aukštumo iki pat lubų, didžiulis veidro- 
dis virs praustuvės, skaitymo pultas, žibalinė lempa su žaliu 
gaubtu ir didelė drožinėta drabužių spinta. 

Mano rašomasis stalas buvo pastatytas tarp langų. Ant 
jo - gaublys. Mano knygos sukrautos į stiklinę spintą, kurią 
iš savo kambarių liepė atnešti teta Juliana, o lova apklota 
auksu siuvinėtu balto šilko užtiesalu. 

Hermina miegojo gretimam kambary. Kasryt, pusę aš- 
tuonių, mudvi susitikdavom jos kambaryje, nes tenai mums 
patiekdavo pusryčius: karšto šokolado, pieniškų bandelių 
su razinomis, sviesto, medaus, juodos duonos, po minkštai 
virtą kiaušinį. Iš virtuvės buvo kuo skubiausiai atnešama vis- 
ko, ko tik įsigeisdavo širdis. 

Tačiau prieš pusryčius atsistodavome prie lango, lyg at- 
likdamos ritualą. Mat lygiai pusę aštuonių pro viešbutį, sker- 
sai miesto, į pratybų aikštę Enghagene jodavo dragūnai. 
Juos lydėdavo karinis orkestras. Prašmatnus reginys. Nie- 
kuomet nebuvau mačiusi tokių išnašių raitelių, o jau spalvų 
gražumas: raudonos kelnės, lyg nulieti tamsiai mėlyni švar- 
kai 1r lenkti šalmai, blizgą saulėje. Per pasaulinę parodą 
Paryžiuje 1867 metais šios uniformos laimėjo pirmąją pre- 
miją. Pro mus jojo elegantiškiausi žemės rutulio kariai. Ma- 
no motina buvo teisi: bet koks apgailėtinas bernas, apreng- 
tas dragūno uniforma, atrodė įspūdingai. 

O jau žirgai žirgai! Litaurininko stambus juodis. "Trimiti- 
ninkas joja obuolmušiu eržilu. Ir tos smagios melodijos. Ko- 
Jos pačios kilnojasi. Prajojus dragūnams išsiblaivai. Ir pra- 
linksmėji. Kitąmet tarp jų bus ir Gaboras. Kaip kavalerijos 
karininkas. 

Ense Gaboras mažne kaip namie. Beje, jis pulko vado 
giminaitis - tą man pasakė teta Juliana, be to, po vieno kito 
taiklaus klausimo aš sužinojau, jog jis 1r Herminos giminai- 
tis, velionės jos pusseserės Irmos sūnus. Herminos močiu- 
tė kilusi iš Borozių giminės. Generolas jai svainis 7 pusbro- 
lis. Todėl ir pavadino ją mieliausiąja pussesere, o ne kad 
šitaip paprastai kreipiamasi Vengrijoje. 

Valio, viena mįslė įminta: Hermina - pono barono gimi- 
naitė, taigi ir grafo Šandoro giminaitė, todėl grafas ir do- 
misi Manim. 

Sukau galvą: kodėl grafas globoja nekilmingą vaiką? Juk 
aristokratai visada palaiko vieni kitus. Tačiau suprantama, 
kai tavim domimasi kaip jo giminaitės globotine. 

Deja, teta nepasakė, į ką čia, Ense, aš panaši. 

— Gal niekuomet to ir nesužinosi, — tarė apgailestauda- 
ma, - aš negaliu išplepėti, turėjau duoti priesaiką, šventą 
priesaiką, todėl prikąsiu liežuvį. 

Taip, vos nepamiršau: grafas Šandoras gyveno Enzego 
pilyje. Tačiau dažnai pas mus valgydavo, tad matydavom jį 
beveik kasdien. 

Vasara. Atostogos. 

Aš taip puikiai pasirodžiau Vienoje, kad nebeturėjau 
mokytis. Nekaip mokėjau tik anglų kalbą, todėl dabar ki- 
bom į ją. 

Kasryt papusryčiavusios uoliai kalėme. Lygiai pusę de- 
vynių Karlas atnešdavo iš pašto Londono laikraštį. Būdavo 
parenkamas lengvas straipsnis, išrašomi nežinomi žodžiai 
ir išmokstami atmintinai. 

"Tobulinau tarimą, verčiau antraštes ir parašus po nuo- 
traukomis. Paskui ateidavo pamokų iš vadovėlio eilė. 

Hermina buvo puiki mokytoja. 

Taip prabėgdavo lygiai dvi valandos, tikras malonumas. 
Paskui būdavau laisva. Ir jei niekur nebūdavom kviestos, aš 
skambindavau pianinu saulėtoje tuščioje teatro salėje, griež- 
davau smuiku, piešdavau paveikslus, kaip buvau pažadėju- 
si mamai, rašydavau laiškus, lydėdavau Herminą per pasi- 
važinėjimus karieta, taip, aš jaučiausi kaip žuvis vandeny. 

Teta Juliana kasdien man pozuodavo. Dažniausiai vėlai 
po pietų, po pogulio, kurio ji griežčiausiai paisydavo. Ir nors 
buvo silpnos sveikatos (nuo tada, kai mes atvažiavom, jau 
dukart apalpusi), visuomet turėdavo laiko man. „Jau seniai 
nebuvau gavusi tokios puikios dovanos kaip tu, — sakė ji 

maloniu balsu. - Niekada tavęs neišleisiu. Žinai ką? Liksi 
gyventi su mumis Aukštutinėje Austrijoje“. Bučiuodavo ir 
šypsodavosi man. Ir prigalvodavo staigmenų. 

Liepė man pasiūti batukus. Juodo lako. Elegantiškesnių 
nebūna. Peržiūrėjo mano atsivežtus drabužius ir pagraži- 
no: tikrų nėrinių apykaklėmis ir rankogaliais. Rankovių 1r 
sijonų apačių siuvinėjimais. Liepė viską patrumpinti, kad 
nebesivilktų žeme. 

— Taip, - pareiškė patenkinta, - dabar šie drabužiai tin- 
ka dėvėti Ense. 

Namų siuvėjai liepė pasiūti man tris puošnias sukneles, 
lyg debiutantei, ieškančiai jaunikio: baltą su violetiniais šla- 
kais, smaragdo žalumo, siuvinėtą karoliukais ir blizgučiais, 
ir rožinę su kreminiais mezginiais, be to, apatinių sijonų su 
raukiniais. Gavau ir nedidelį krinoliną. 

— Paversiu tave gražuole, -- mėgo gražbyliauti teta, - tik- 
ra beautė. Visos moterys mūsų šeimoje dailios. Neturi būti 
pirmoji Pelenė. 

Rezultatas: trys naujosios suknelės buvo siauros, aptem- 
piančios figūrą kaip suaugusiai. Todėl man reikėjo korseto. 
Pirmojo korseto. Svarbus žingsnis moters gyvenime. Teta jį 
man nupirko Lince. Didysis matavimasis vyko mano kam- 
baryje. Korsetas buvo pasiūtas iš standaus audinio, sutvir- 
tintas plokštelėmis iš banginio ūsų. Užpakalyje — kilpos, 
priekyje — stora geležis, suspaudžianti pilvą, atrodė kaip balti 
šarvai. 

— Prašau įsitverti lango rankenos, - įsakė teta, tuo tarpu 
Jozefa atsistojo už manęs su virvele varstymui rankoje, - o 
dabar iškvėpk, kiek gali. Pilvą vidun! Įtrauk jį. Ir nekvė- 
puok. Netrukus pamatysim, kas iš tavęs išeis. Labai rimtai 
įtariu... ką gi, Jozefa, pirmyn. Pradėk. 

Pajutau į kryžkaulį įremtą Jozefos kelį. Ji ėmė tempti 
šnopuodama, tempti ir tempti, korsetas vis labiau ir labiau 

spaudė, tarytum milžinė būtų norėjusi taip mane suvarsty- 
t, kad uždusčiau. 

— Baigta, - sušuko mano teta, - paleisk. O dabar kvė- 
puok atsargiai, mieliausioji Minka, vos vos. 

Atsisukau gaudydama orą. 

— Tik nebijok, - ramino ji mane, - ša ša,širdele, štai taip. 
Viskas ne taip jau baisu. Priprasi. 

"Tada paėmė mane už rankos ir privedė prie didelio veid- 
rodžio drabužių spintos duryse. 

Man jau seniai buvo išgaravusi veidrodžių baimė. Po „Jau- 
nosios gelbėtojos“ spektaklio kiekvienas veidrodis tapo šir- 
džiai mieliausiu draugu - ir atvirai prisipažinsiu: didžiau- 
sia palaima pasaulyje yra laikyti aukštai iškėlus galvą ir 
nebebūti bjauriai. Tačiau dabar aš išpūčiau akis. Negali bū- 
ti! Man staiga atsirado plonutėlis liemuo. O žemiau pūtėsi 
apvalios strėnos. Įvyko stebuklas! 

— Centimetrą, Jozefa! Kiek? 

— Keturiasdešimt penki centimetrai, gerbiamoji ponia. 

— Ar aš nesakiau? - sušuko iš laimės mano teta. - Mano 
nuojauta neklaidinga. Mieloji Minka, daugumą moterėlių 
galima veržti korsetu, kol jos uždus, tačiau jų figūros vis 
vien nebus geros. Vapsvos liemeniui reikia iš prigimties 
grakštaus ir lankstaus juosmens, tokio kaip mūsų, tavo ir 
mano. Dabar vyras apimtų tave rankomis. Gali didžiuotis. 

Džiugiai linktelėjau galvą, grožėdamasi savimi iš visų pu- 
sių. Pirmąkart gyvenime atrodžiau kaip moterytė, o ne kar- 
tis. Kiek iškilumo krūtinei, galvojau, ir pažvelgus į mano 
figūrą užgniauš kvapą. 

— Pala, - sušuko mano teta, - prašau dar sykį apsisuku, 
širdele. Dabar pamažėle iškelk dešinę ranką virš galvos, kaip 
šokėja. Nagi, Jozefa, mano meilute: argi ji ne panaši? Kak- 
lo linija, pečiai. Ir grakščios rankos... 

— Iškart krinta į akis, gerbiamoji ponia, - sutiko ener- 
gingoji geltonplaukė kambarinė, - aš tuoj pat pastebėjau, 
kai tik gerbiamoji panelė nusivilko suknelę. Lyg motina ir 
duktė. 

— Ir laikysena tokia pat. Sakau tau, mieloji, mes susi- 
krausim kapitalą... Šitokia proga! Tik idiotas gali žiopsoti. Min- 
ka, nesprogink taip akių. Man nevalia tau nieko sakyti. Turi 
mumis pasikliauti. O dabar kalbėk, vaikeli. Kaip jautiesi? 

— Ačiū, gerai... - sušvokščiau. — Tiktai aš... negaliu... kal- 
bėti. 

Nei: kvėpavau vargais negalais. 

— Ak, tai susitvarkys, - buvau nuraminta. - Dabar klus- 
niai atsisėsi ant lovos ir dvi valandas nė krust. O ryt vėl tave 
suspausim dviem valandoms, poryt - trim, ir pamatysi, kad 
netrukus tau nieko nebeskaudės. Oro tai visąlaik mažumė- 
lę trūks. Tačiau prie to pripranti. 

Ką gi, tai buvo netiesa. Didžiulė laimė, kad aš niekuomet 
nepripratau - ir vėliau mano gyvenime tai turėjo neįtikėti- 
nų pasekmių. Tačiau užbėgu į priekį. 

Atvirai prisipažinsiu, gyvenimas su korsetu nesulygina- 
mas su gyvenimu be jo. Anksčiau buvau laisva. Savo gyve- 
nimo valdovė. O dabar surišta lyg paketas, be jokio sava- 
rankiškumo. Jaučiausi mažne suluošinta. Nebegalėjau 
susilenkti. Ką nors pakelti įstengiau tik su didžiausiomis 
kančiomis. Nebegalėjau viena nei nusirengti, nei apsireng- 
ti. Dabar ir man reikėjo kambarinės - kaip kiekvienai su- 
augusiai moteriai. Herminai paprašius, mums paskyrė sto- 
rulę Cilę. Ji mane nurenginėjo ir aprenginėjo, o vakarais 
kantriai masažuodavo, kol nuo nugaros išnykdavo raudoni 
ruožai. 

Greitai netekdavau pusiausvyros. Vis svaigdavo galva. 
Laiptais pajėgdavau lipti tik pamažėle. O užlipusi gaudy- 

davau orą. Jei tik paspartindavau žingsnį, pradėdavo ūžti 
ausyse, o bėgti apskritai nebegalėjau. Tačiau mielajai mano 
tetai visa tai atrodė gerai. 

— Kilminga panelė niekuomet pati nesiriša batraiščių, — 
paskelbė ji man, - ir niekuomet nesilanksto! Juk kam nors 
pakelti yra ponai. O juda iš lėto ir gracingai. Įsidėmėk vi- 
sam gyvenimui, Minka: grožiui kenkia skubėjimas! Nesku- 
bek, širdele. Visa kita yra vulgaru. 

Paskui ji liepė susiaurinti visus mano drabužius — tik ne 
baltas mokyklines sukneles, - taigi beveik neliko nė vienos 
popietės ir vakaro be korseto. 

Iš pradžių bijojau. Visą gyvenimą vaikščioti suspaustai 
lyg ryšulys... nė dienos, kad kvėpuočiau visa krūtine - niauri 
ateitis. 

Tačiau viską narsiai ištvėriau, nes galėjau pasirinkti tik 
išjuokiamą kartį, priekis ten, kur sage, ir grožio idealą, karš- 
tai trokštamą vapsvos liemenį - nėra jokios abejonės, ką pa- 
sirinkau. Norėjau būti graži, tokia graži, kokia tik įmano- 
ma. Ir tam buvo priežastis. 

Dar neminėjau, tačiau vienas dalykas mane sujaudino 
labiau negu nauji batai, elegantiški apdarai, korsetas ir fak- 
tas, kad nebebuvau šlykšti, - trumpai drūtai: man „davė ži- 
nią Gaboras. 

Tų neįvykusių sužadėtuvių vakarą, liepos pirmąją, kai 
Tilisburge šurmuliavo puota, Herminai nematant, Gabo- 
ras mikliai įspraudė man į delną laiškelį, kurį aš kaipmat 
paslėpiau suknios rankovėje. 

Vėliau, kone susirgusi iš jaudulio, perskaičiau jį savo kam- 
baryje: DIENĄ NAKTĮ MĄSTAU APIE JUS. OMNIA 
VINCIT AMOR. 

O kitoje pusėje parašyta: „Prie palmių teatro salėje . 
OMNIA VINCIT AMOR. Meilė viską nugali. 

Skaičiau tikrai kokius šimtą kartų. Ak, kad būtų pama- 
tęs tėvas. Jis vadino mane šlykščia lyg naktis. Net ir su di- 
džiausiu kraičiu ji negaus jokio vyro. O dabar aš neturėjau 
Jokio kraičio, tačiau turėjau žavingiausią visame mieste ger- 
bėją. Jį ištiks smūgis, kai sužinos. 

"Tačiau bus geriau, jeigu nesužinos. 

Nevalia žinoti ir Herminai, nors — niekuomet nesu nie- 
ko nuo jos slėpusi. Štai kur dilema. Tačiau aš mikliai ją iš- 
sprendžiau. Pirmą ir vienintelį kartą pasielgsiu kitaip - dėl 
Gaboro. 

Rytojaus dieną atidžiau apžiūrėjau palmes. Tarp smai- 
lių lapų nieko nekabojo. Kaip ir apačioje, tarp rudų raizga- 
lų, apipynusių žalius kamienus. Tai kurgi... Pasilenkiau že- 
miau ir įsmeigiau akis į žemę. Juoda, smulki, apibarstyta 
baltais žvirgždukais, kuriais buvo papuoštas vazono kraš- 
tas. Lyg pakerėta ėmiau kilnoti ir versti tuos akmenukus. 
Daug laiko neturėjau. 

Mes skambinome keturiomis rankomis su Hermina, ir ji 
trumpam nuėjo į tualetą, bet greitai grįš. Štai. Kas čia? Pa- 
čiame gale, dešiniajame kampe? Apskritas kamštis. Įkištas 
į cigaro kandiklį. Atsargiai ištraukiau kandiklį ir atkimšau. 

Valio! Vėl laiškas. Trumpučiukas: SKAIČIUOJU DIENAS 
IKI LIEPOS 13-OSIOS. OMNIA VINCIT AMOR. 

Paskubėjau vėl įgrūsti kandiklį į žemę. Būčiau galėjusi 
plyšauti iš laimės. Ir nuo tada mudu ėmėme susirašinėti. 
Kad ir kada ponai apsilankydavo viešbutyje, rasdavau laiš- 
kelį. Ir kartais „atrašydavau“. Na, palikdavau piešinuką. Šir- 
dį. Gėlę. Tačiau savo ranka parašyti laiškelį - ne. Pernelyg 
pavojinga. 

Likus keturioms dienoms iki vengriškojo vakarėlio buvo 
pasiūti nauji drabužiai. Pasirodžiau su jais per pietus dėdei 
Luji ir Herminai, suveržta korsetu ir palaidais plaukais. Ma- 

no guvernantė nieko nepasakė. Tačiau po pietų ji įpykusi 
nulėkė prie tetos Julianos kambario, triukšmingai padaužė 
duris, nors buvo pokaičio metas, ir įpuolė vidun, o aš kaip 
paprastai nusėlinau jai iš paskos ir pasiklausiau prie durų. 

— Kodėl šitaip su manim elgiesi? - aiškiai atsklido iki ma- 
no ausies. - Kodėl gadini man vaiką? Auklėju ją kuklią, ji 
tiki, kad yra bjauri, ir elgiasi kaip dera, o tu kvaršini jai 
galvą niekais. Mano Minkai nereikia nei naujų drabužių, 
nei korseto, nei vapsvos liemens, nes rudenį ji važiuos į pen- 
svoną. Kaip manai, ką ten dėvi mokinės? Tūmsias unifor- 
mas. Paskui ji galvos, kad turi atgailauti už nuodėmes. 

— Kaip tik taip! Vargšelė. Noriu, kad ji pasilinksmintų. 
Bent šias keletą trumpų savaičių mano namuose. 

— O aš noriu, kad ji būtų laiminga Vienoje. 

— Tame griežtame pensione? Tu pati netiki. Bet gerai, 
kad atėjai. Jau seniai ketinu kai ką su tavim aptarti... kaip 
manai, ar sutiktum, jeigu aš išleisčiau Minką už vyro? Dar 
Šią vasarą? 

— Kaip!!! - pasibaisėjusi suriko Hermina. - Be kraičio? 
Ką tu manai? Nori ją iškišti? Išsižiojusiam kvėšai, kuris ves 
iš pasigailėjimo? Tu beširdė. 

— Tačiau, mieliausioji Hermina... 

— Ji dar net nesubrendusi. Kad tau būtų aišku, dar net 
neserga mėnesinėmis. 

— Maldauju, paklausyk manęs... aš turiu nuostabų 
planą... 

- Ir ji neapkenčia vedybinio gyvenimo. 

- Šit kaip? Juk net nežino, koks jis yra. 

- Žino. Aš jai papasakojau. 

- Tu? 

— Taip, aš. 

Teta taip įkvėpė oro, jog net buvo girdėti. 

— Ar tau būtina ginčytis? Paklausyk. Mūsų Minka neturi 
kraičio, bet jai sekasi. Prisimink jos panašumą į... 

— Nutilk. 

— Kodėl? Tai didžiausias jos švietalas. Ir turim juo pasi- 
naudoti. 

— Visi prisiekėm, kad niekuomet šito neminėsim nė žo- 
džiu. Šventai prisiekėm, jeigu teikiesi prisiminti. 

— O Dieve, tu visuomet į viską žiūri taip be galo rimtai. 
Klausyk, štai ką tau pasakysiu. Gyvenime būtina ir pasilinks- 
minti. Antraip mirsi ir nieko nebūsi patyręs. Minka traukia 
akį. Iškart pastebėjau. Ir aš turiu planą. Jeigu jis išdegs, visi 
būsim patenkinti. Jeigu ne, rudenį ji vis dar galės važiuoti į 
tavo kalėjimą Vienoje. 

Hermina pratrūko prieštarauti, bet aš nebesiklausiau. 
Ant pirštų galų partykinau į savo kambarį. Mat iš kur vėjas 
pučia. Teta pastebėjo, kad patinku Gaborui, ir norėjo mus 
sujungti, kad galėčiau likti su ja čia, Ense. Man prieš akis 
smagi vasara. Dar daugiau kvietimų. Aš vėl galų gale šoksiu. 
Todėl ir nauji drabužiai. Antraip kuriam galui jų reikia? 

"Tačiau viskas buvo anaiptol ne taip paprasta. 

Dėl vieno dalyko Hermina neklydo. Aš nebenorėjau iš- 
tekėti. Tuo buvo pasirūpinusi mažoji mano guvernantė. 

Kai tėvas atėmė iš manęs kraitį, ji pradėjo pasakoti apie 
vedybinio gyvenimo trūkumus. O aš, kaip jau sakyta, aklai 
ja tikėjau. 

— Dabar tau atskleisiu didelę paslaptį, - bylojo ji, - mie- 
loji mano Minka, paslapt, apie kurią niekuomet nešneka- 
ma. Nuo ko čia pradėjus. Paklausyk. Kiekviena santuoka... 
hm... turi dalykų, kurie itin šlykštūs padoriai moteriai. 

Išsigandusi įsmeigiau į ją akis. 

— Itin šlykštūs, - pakartojo ji griežtai, — ir jie vadinami 
santuokine pareiga. 

— O kas yra santuokinė pareiga? 

— Gyvuliški vyro ir moters santykiai. Labai šlykštūs, ta- 
čiau jų negalima išvengti. 

— Taip, o kodėl? 

— Nes prisiekiama atlikti vedybinę pareigą. Dievo ir žmo- 
nių akyse. Per vestuves. Prie altoriaus. 

Į kitus klausimus Hermina atsakinėjo be galo šykščiai. Ji 
pati esanti mergina, pasakė, ačiū Dievui, tai jai negresią. 
"Tačiau iš geriausių jos draugių pasakojimų aiškių aiškiau- 
sia, kad TAI esanti šlykščiausia vedybinio gyvenimo pusė. 
Kadangi kitaip neįmanoma, tai su TUO susitaikoma. O pas- 
kui tikimasi kuo ilgiau TO vengti. Mat visuomet skauda. Ir 
sukelia migreną ar isteriją, šiaip ar taip, nieko baisesnio iš- 
tekėjusios moters gyvenime nėra už santuokinės pareigos 
atlikimą. 

Taip! Patikėjau Herminos žodžiais. 

Kodėl tokia daugybė ištekėjusių ponių nuolat sirguliuo- 
ja? Kodėl mano motina vidurnaktų klykia: „Ne! Riudigeri! 
Maldauju! Duok man ramybę! Šiandien aš negaliu!“ 

Esu girdėjusi šimtus kartų. Ir gražuolę mano mamą TAI 
kankino! Todėl aš ir nenorėjau. Man gana ir korseto! 

Ne. Ne. Ne. Tegu Gaboras toks ir lieka: kavalierius, ku- 
ris garbina mane, meilinasi ir rašo gražius žodžius. Apskri- 
tai tegu ponai nesikeičia, taip, niekuomet. Man patiko, kai 
Jie mumis žavėjosi, bučiavo rankas, atidarinėjo duris, pa- 
dėdavo įlipti į karietą, pakeldavo nuo žemės nukritusius 
daiktus, kad buvo herojai, pasiryžę dvikovai, gindami mū- 
sų garbę, tėvynės gynėjai, saugą mus nuo pavojų. Man to 
gana. Merci. Tegu gyvuliškieji vyro ir moters santykiai, pa- 
slaptingasis TAI palaukia. Man netgi neįdomu. 

Nusižiovavau ir priguliau pokaičio ant lovos. Ir ėmiau 
galvoti apie Gaborą. Gražias jo akis. Ir apie paskutinį laiš- 


9] 


ką, tokį jaudinamą, kad man iškart pradėjo daužytis širdis: 
KURIU PLANĄ, KAD GALĖČIAU DAŽNIAU JUS 
MATYTI. OMNIA VINCIT AMOR. 

Dieve. Dieve. Kokį planą? Nebuvo jokio pagrindo maty- 
tis dažniau. Jis gyveno kaip jaunas baronas, jam buvo atvi- 
ras pasaulis, o aš kiūtojau namie, ir mus abu nuolat saugo- 
jo, mane - Hermina, jį - tėtė. Tačiau per vengrišką vakarėlį 
visą naktį praleisim kartu. | 

Iš džiaugsmo garsiai atsidusau. Jau greitai. Tačiau ką man 
daryti per šokius? Per šokių pamokas Vienoje buvo tik mer- 
gaitės. Visiškai nenutuokiu, kaip šokti - su ponu. 

Gal dar galėčiau trupučiuką pasimokyti? Gala Pumb tu- 
ri šokių mokytoją nuo gegužės pradžios. Gal man leistų pa- 
sižiūrėti? Kokį kartą ar du? Teta leistų, šokiai tikrai jos pla- 
no dalis. 

Valio! Juk aš taip mėgstu šokti. Polką, valsą, kadrilį, ko- 
tiljoną, pagaliau aš išmoksiu šokti kaip suaugusi... Paten- 
kinta užmigau. 

"Tačiau žmogus galvoja, o Dievas vairuoja. 

Šią vasarą išmokau visiškai ko kito. 

"Tačiau tai jau atskira kalba. 


PENKTAS SKYRIUS 


Iškart pasakysiu: man neleido lankyti šokių pamokų 
su Gala Pumb. Hermina pasipriešino. Užtat vengriškojo 
vakarėlio išvakarėse patyriau sukrėtimą, ne tik naujai 
nušvietusį mano mįslę, bet ir pridengusį ją naujais še- 
šėliais. Pirmiausia pavojingai susvyravo mano nuomo- 
nė apie savo gimimą. Tačiau geriausiai pradėsiu pasako- 
ti 1š eilės. 

Liepos dvyliktąją, po anglų kalbos pamokos, teta papra- 
šė ateiti į jos kambarį. Buvo vėsi, lietinga diena. Man įėjus, 
teta rymojo prie savo drožinėtos komodos, kurios viršuti- 
nysis stalčius buvo atidarytas. Rankoje ji laikė du dageroti- 
pus, kuriuos trumpai palygino su manim, kad paskui džiu- 
giai pakinkavusi galvą padėtų vaizdu žemyn į stalčių - 
kaipmat užrakintą. 

— Mielas vaikeli, - tarė ji linksmai, eidama manęs pasi- 
tikti, - programa mažumėlę pasikeitė. Šiandien nepiešim, 
šiandien puikiai praleisim popietę ir nusimaudysim. 

Ji atkišo man mažą ryšulėlį ir smalsiai įbedė akis. 

— Mmm. Kaip kvepia. Mieloji teta, gal leisit paklaust, 
kas tai? 

— Balzaminų muilas. Namų darbo. Nežinojai apie jį? Tai 
tau staigmena. Vakare ištrinksim tau galvą, o rytoj - ar ži- 
nai, ką veiksim rytoj? Paversim tave į grafaitę. Tačiau, mal- 
dauju - nė žodelio madam guvernantei! Tegu jai būna staig- 
mena. 

— Kaip liepsite, - tūptelėjau aš, - tačiau kaip jūs mane 
paversit? Ar galiu spėti? Perrengsit? 

— Pakeisim šukuoseną. 

— O kuria iš naujųjų suknelių apsivilksiu? 

— Grafaitės. Balta su rožiniais šlakais. Pas mus, Ense, kartą 
jau buvo vilkėta tokia suknele. Tačiau tai paslaptis. Ir mes, 
jeigu pasiseks, pabandysim suspausti tave iki keturiasde- 
šimties centimetrų. 

— Taip smarkiai? — sušukau išsigandusi. 

— Jeigu pasiseks. - Teta atkišo ranką pabučiuoti. — Taigi, 
brangute, liepsiu atvesti tave ketvirtą valandą popiet. Kad 
man būtum pasiruošusi laiku. 

Taip ir padariau. Mat maudynių neketinau atsisakyti. 
Mudvi, Hermina ir aš, sykį netgi maudėmės, vos atvažiavu- 
sios. Tačiau ne „Juodajame erelyje“, o pono Romano Gru- 
berio alaus darykloje, tiksliau - salyklinėje. 

Beje, toji patalpa nuo gegužės iki spalio mėnesio ne- 
naudojama ir paverčiama pirtimi, o medinės rėčkos atstoja 
vonias. Jos tokios ilgos, kad ten galima gulet:. Normaliose 
voniose paprastai sėdima, kaip ir viešbutyje mūsiškėse, ku- 
rios svečių pageidavimu boginamos į kambarius, su didžiu- 
liais variniais, sklidinais karšto vandens ąsočiais. Tačiau to- 
se rėčkose galima išsitiesti, kiek geidžia širdis. Nepatirta 
palaima. 

— Namie maudomės už dyką, - tarė mano teta, kai lygiai 
ketvirtą vėl įžengiau į jos kambarį, - tačiau pas Gruberį links- 
miau. Man negaila keleto kreicerių. Įsikalk į galvą: žmogui 
būtina per tam tikrus laiko tarpus pasilepinti, taip išlieki 
žvalus ir sveikas. 

Kai mes įėjome, pirtis buvo kone tuščia. Užimtas pasku- 
tinis iš trijų kambarėlių. Mus pasitiko pirtininkė Elza Hopf, 
paemė mūsų skrybėlaites, skėtį, apsiaustus bei pirštinaites 

ir nuvedė į antrąjį kambarėlį. Jau žinojau jį iš ano apsilan- 
kymo. 

Jis buvo prikūrentas, nes lauke vėsu. Tenai stovėjo dvi 
didelės medinės rėčkos, ir kai mes susėdome ant kėdžių, 
ponia Hopf ėmė pilti į vonias vandenį iš aukštų mėlynų 
ąsočių. 

Vanduo buvo maloniai šiltas. Už keletą kreicerių ji dar 
įpylė levandų aliejaus, ir iškart pasklido malonus aromatas. 
Pirmoji rėčka buvo mažne pilna, kai mano teta staiga atsi- 
stojo. 

— Mieloji Elza, Minka, nepykit. Aš eisiu namo. Mūsų ge- 
nerolas visiškai perstato Raudonąją svetainę. Man neramu, 
nes jau sudaužė gražų šviestuvą. Verčiau pati prižiūrėsiu. 
Minka, turėsi nusimaudyti viena. O po dviejų valandų ta- 
vęs parsivesti ateis Jozefa. - Ji padėjo man nusirengti, at- 
varstė suspaustą korsetą, susegė pakaušyje plaukus ir ap- 
rengė atsineštais marškiniais, siekiančiais kulkšnis. - Taip, - 
ištarė patenkinta, meiliai pabučiavo mane į lūpas ir sušu- 
ko: — Šok į vandenį! Sudie, brangute. - Ir išėjo. 

Išvaduota iš banginio ūsų šarvų, panirau į šiltą vandenį. 
Koks malonumas! 

- Ar gerbiamoji panelė turi viską, ko jai reikia? - pa- 
klausė Elza Hopf. 

— Taip, ačiū. Viskas nuostabu. 

— Jeigu ko nors pageidausit, prašom tiktai paskambin- 
ti! - Ir ji parodė į varpelį, stovintį ant stalelio šalia rėčkos. 
Ant jo dar buvo stiklinė, raižyto stiklo vandens grafinas, o 
šalia - raudona lėkštė su pūpsančiu atsineštuoju muilu. 

Beje, aš ketinau išsimuilinti kaip reikiant, ne per marš- 
kinius, kaip visuomet, o šįkart nuogą kūną. Tai buvo drąsi 
mintis, nes nuogybė - šlykšti nuodėmė, tačiau šito pareika- 
lavo gražioji mano teta. 

— Jauna dama turi būti patraukli visais atžvilgiais, - pa- 
aiškino ji man dar namie, - švari kaip katė ir kvapni kaip 
gėlė. Turi išsiplauti intymiausius kampelius, mieloji, kur 
šiaip niekuomet nesiprausi. Ar supranti? 

Supratau. Ir pagalvojau apie mažąją savo guvernantę, 
kuri manė visiškai priešingai. Buvo nuoširdžiai įsitikinusi, 
jog kūnas toks bjaurus, kad jo reikia gėdytis, be to, nuo 
smakro žemyn netyras. „Tas, kas liečia lytinius organus, nu- 
sideda. Jie netgi vadinami negražiai, kad nepamirštum, ko- 
kie yra blogi“. 

Tačiau, galvojau aš, atsistodama savo rėčkoje, jei nevalia 
jų liesti, tai kaip tuomet išsiprausti ir kvepėti lyg gėlei? Ir 
pasikėlusi šlapius marškinius aš kuo kruopščiausiai išsimui- 
linau visas draudžiamas vieteles. Tarp... na, aišku. Ir ten, 
kur negalima pavadinti: mat jeigu jau nusidedu, tai iš rim- 
tųjų. Plušėjau, kol visa, po marškiniais ir virš jų, pasiden- 
giau baltomis putomis. Ir linksmai niūniavau. 

Tą valandėlę gretimame kambarėlyje išgirdau skambų 
juoką. Sustingau. Aš jį pažinojau. "Tai juk... Ir vėl... skam- 
bus, tikrai užkrečiamas kvatojimasis. Be jokios abejonės. Tai 
Lizi. Mūsų patissiėre. Kepėja, daili lenkė iš viešbučio. Su- 
klysti negalėjau. Jokia kita taip nesijuokia. 

Vėl panirau į šiltą vandenį ir taip ištempiau ausis, kad 
net suskaudo. Tačiau negalėjau suprasti, kas kalbama. 

Lizi švaisto pinigus pirčiai? Niekuomet nebūčiau pama- 
niusi. Nors -— ji visuomet labai išsigašinusi ir švyti tuo trapiu 
šviesiu grožiu, kuris išgarsino austriškosios Galicijos mote- 
ris visame pasaulyje. Vešlūs, geltoni kaip auksas Lizi plau- 
kai paleisti siekė iki kulkšnelių. Ji buvo mano ūgio, tačiau 
itin apvalaina, akys mėlynos kaip turkis, o veido oda balta 
lyg brangus baltas porcelianas. Ji man labiausiai patiko iš 

visų viešbučio darbuotojų, nes skleidė gaivią linksmybę ir 
kalbėjo pačia juokingiausia vokiečių kalba, kokią tik įma- 
noma įsivaizduoti. 

Tačiau labiausiai ji traukė dėmesį vienu dalyku: veržėsi 
liemenį korsetu kaip tikra dama. Liemuo buvo toks plonas, 
kokio niekuomet nepamatysi tortų kepėjų. Ir ikipiet baigu- 
si triūsti virtuvėje, visuomet nešdavosi į savo kambarį ąsotį 
karšto vandens. Po laisvų valandų nulipusi į apačią, ji nuo- 
stabiai kvepėdavo. 

O šiandien štai leido pinigus brangiai maudynei. Nesu- 
vokiamas daiktas. Ar ir ji ėjo į vakarėlį? 

Staiga man šovė mintis. Tylutėliai išlipau iš rėčkos, paė- 
miau nuo stalo stiklinę, priglaudžiau ją prie sienos ir prie 
jos prispaudžiau ausį. Dabar viską girdėjau taip aiškiai kaip 
per piltuvėlį. 

— Vargšas meilutis iš viso nelaimėlis, - kaip tik sakė Li- 
zi, - jam niekuomet nesiseka. Paskui verkia aimanuoja, o 
man jį maldyk. Tada viskas vėl būna gerai. 

Elza Hopf pasakė kažką, ko aš nesupratau. 

— Po puotos, - atsakė Lizi, - ir po pokylio. Kaskart, galvą 
dedu. Visuomet nusivilia, o paskui vidurnakų kviečiasi ma- 
ne. Geisdamas smagumų. O jau karštakraujis. Stiprus kaip 
lokys. Mėgsta papriką lovoje! 

Ir ji skambiai nusikvatojo. 

Elza vėl paklausė, bet aš nieko nesupratau. 

— Man jau sakė. Rytoj žūtbūt reikės manęs po vakarė- 
lio, - išpylė balsiai Lizi. - Palinksminsiu jį. Juk turtingas kil- 
nus ponas. 

— Ar jis atsilygina? — paklausė pirtininkė. 

Lizi vėl prajuko. Išgirdau pliuškenimąsi, o paskui susi- 
žavėjusį Elzos Hopf balsą: 

— Ale koks grožis! Ar jis tikras? 

— Kaip ir mano širdis! Iš Linco. Pono Volfarto. Stambaus 
juvelyro iš Prano Juozapo aikštės. Dabar kiekvienas gali ma- 
tyti, kad aš nesidomiu vežėjais, kamerdineriais ar anglinin- 
kais. Parodžiau Jozefai. Ji tvarko gerbiamosios ponios pa- 
puošalus. Puikiai nusimano. „O lia lia! Lizi! - pasakė. - Tegu 
Dievas mane nubaudžia, bet tokių gražių akmenų dar nesu 
regėjusi!“ 

— Jūs protinga moteris, - sušuko Elza Hopf. 

— Sukiesi, kaip įmanydama, - kukliai atsakė Lizi. - Tie- 
sa, man būtų maloniau su dailučiu vištyčiu, bet nieko neiš- 
eina. Pirma — kišenėje švilpauja vėjai. O antra - įsimėkli- 
nęs kitą. 

— Ką? - smalsiai paklausė Elza Hopf. 

Vėl nesupratau atsakymo, nes Liza vartėsi rėčkoje. Taip 
primygau ausį prie stiklinės, kad ji degte degė, tačiau nu- 
girdau tik nuotrupas! Nors pasiusk! 

— Per jauna, - pagaliau vėl supratau, - puikiai išauklėta 
ir visiška neišmanėlė! Ne ne! Jokios galimybės. Tikra tra- 
gedija. Vargšelė be pasogos! Velniškai painūs santykiai šei- 
moje. Ne! Ne! Ne! Vaikelis nieko nenutuokia. Man išpasa- 
kojo Jozefa, gerbiamosios ponios kambarinė. Griežtai 
draudžiama kalbėti. Tai valstybės išdavimas. Prašau tylėti 
kaip žemė. Juk taip, Elza? Aš jumis pasitikiu. 

Tą valandėlę užpakalyje išgirdau bildesį. Atsisukau. Tik- 
rai, vėrėsi durys. Kaipmat vėl šmurkštelėjau į vandenį. Įėjo 
mėsininko Kropto pati, su šlapiu apsiaustu ir skėčiu, aki- 
vaizdžiai įpykusi, kad niekas jos nepasitinka. 

— Laba diena, ponia Kropf, - pasakiau ir įslydau dar gi- 
liau į savo šiltą vonią. 

Lidija Kropf linktelėjo galvą. Ji buvo mažaūgė ir ketur- 
kampė, putniais raudonais žandais ir pilkais kaip pelės kai- 

liukas raitytais plaukais. Kilusi iš Dalmatijos, piečiausios im- 
perijos dalies, ir taip nelaimingai gyvenanti su vyru, kad 
nebesugebėjo nuslėpti. Visas Ensas žinojo: ponas ir ponia 
mėsininkai mušasi, ir nors vargšė Lidija dirbo už du, nie- 
kas jos neklausė, nei namie, nei mėsinėje, o anot kalbų, 
duktė Emsi buvo kaip iš akies luptas tėvas. 

— Ak mieloji, jūs jau čia. - Elza Hopf atskubėjo iš greti- 
mo kambario. - Laukiau jūsų. Gal leistumėt pakviesti jus į 
trečiąjį kambarį, - pasakė, pašnairavusi į mane, - šita vonia 
teka, — ir parodė šalia mano rėčkos stovinčią tuščią. 

Labai keista! 

Neseniai, kai mano teta norėjo maudytis, ji buvo svei- 
kutėlė. Kas čia vėl yra? Ar nuo manęs slepiamas naujas 
nutikimas? Mat Elza Hopf viską kuo puikiausiai žinodavo. 
Garsėjo Ense tuo, kad pirmoji išgirsdavo visas paskalas. Ir 
kokias paskalas! Niekur kitur nebuvo šitiekos neklusnių 
dukterų, slaptų sužadėtuvių, sudaužytų širdžių, įniršusių 
tėvų, dvikovų, intrigų ir suvedžiojimų kaip garnizono mies- 
te. Man pasakojo teta Juliana! Todėl nenuleidau rankų. 
Vos ponia Kropf atsisėdo į savo rėčką, skubiai iššokau iš 
savosios ir vėl prilipau prie sienos. Trys moterys čiauškėjo 
viena per kitą, nieko nesupratau. O paskui nuskambėjo 
pavardė „Reška . 

Apie šį skandalą žinojau. Leitenantas Reška neseniai 
už bausmę buvo perkeltas. Į patį tolimiausią imperijos 
užkampį. Galiciją. Prie pelkėtos sienos su Rusija. Jo nu- 
sikaltimas: broliavimasis su liaudimi. O imperatorius to 
nemėgo. 

Baronas Reška „sugadino“, kaip paprastai būdavo vadi- 
nama, dailutę pono pašto viršininko dukterėčią. Tačiau šis 
nutikimas buvo mikliai „užglostytas“, taip man pašnibždė- 
jo teta, ensiškiai įgudę šitaip elgts. 

— Ji nuteka į Šteirą, - staiga aiškiai išgirdau garsų Lidi- 
jos Kropf balsą, - už staliaus Holcerio. Jis gauna krūvą pi- 
nigų. Taigi nusipirks didelį namą ir išplės verslą. 

— Ačiū Dievui, - pasakė Elza Hopf, - dabar ji bus padori 
moteris. Niekas nebegalės jai prikaišioti... 

Lizi nusijuokė. 

— Prikaišioti tai ne, mieloji Elza. Tačiau bet kas, kas su- 
geba suskaičiuoti iki devynių, supras. Tai kada laukiama vai- 
kelio? 

— Po Naujųjų metų. Taip bent girdėjau. 

— Labai gudru. Ar tik ne per anksti gims? - Skambus 
kvatojimasis. - Mažulytis septynių mėnesių bamblys? 

— Turbūt, - pasakė Elza Hopf, - tačiau prašom - san- 
tuokinis. 

— Tačiau bet koks idiotas žinos, kad pradžia pernelyg 
ankstyva, palyginti su pabaiga. Įtars tėvus. Septyni mėne- 
siai po vestuvių. Kvepia skandalu. 

— Tik ne Šteire, kur jos niekas nepažįsta. - Lizi sukike- 
no. - Juk gyvenimas tenai ne Mėnulyje. Man gaila mažylės. 
Tėvas jos nemėgsta, visur paslaptys, niekur ji netinka, visur 
kalta be kaltės... 

Dunkstelėjimas į sieną. 

— Ak, pardon, - sušuko pirtininkė, - mieloji Lizi, ar aš 
jus užgavau? 

— Nieko, nieko. Tačiau, Elza, gal malonėtumėt nutrinti 
man nugarą? Ir įpilti dar trupučiuką karšto vandens? 

Paskui ėmė pliaupti vanduo ir aš nieko nebesupratau. 
"Tačiau man nebebuvo svarbu. Vis tiek stypsojau it mietą 
prarijusi. £4 aš nugirdau? Tėvai įtariami, jeigu vaikas gimsta 
septynių mėnesių? Kvepia skandalu? Juk ir aš gimiau per 
anksti. Tai 1r mūsų padėtis tokia pat? O staliaus Holcerio 

nuotaka" Iš kur visi sužinojo, kad ji laukiasi vaiko? Kai dar 
net nebuvo ištekėjusi! 

Na gerai. Vaikų gimimas — opi tema. Padoriuose namuose 
apie tai NIEKADA nekalbama. Tačiau Hermina išauklėjo 
mane Naujųjų laikų dvasia ir atskleidė, kaip viskas vyksta. 

Pirmiausia privalu ištekėti. O po medaus mėnesio iškart 
perduodi savo pageidavimą pribuvėjai. Pastaroji po devy- 
nių Mėnesių atneša į namus vaiką. Dideliam krepšy. Ir vi- 
sus tuos devynis mėnesius motina laukiasi, negeria nei ka- 
vos, nei vyno, be to, turi saugotis. O vėliau gimdo, iš didžiulio 
džiaugsmo pusantro mėnesio neišeina iš kambario. Taip bu- 
vo ir mūsų namuose, kai gimė mano brolis Albrechtas. 

"Tačiau su manim viskas tetruko septynis mėnesius. Pri- 
buvėja atnešė mane per anksti. Ir jeigu Lizi kalbėjo tie- 
są... mano tėvai nebebuvo padorūs, o mano gimimas su- 
kėlė skandalą. 

- Pala! Šitaip negalima! - staiga vėl kuo aiškiausiai išgir- 
dau už sienos Lizi balsą. - Negalima taip greitai pasmerk- 
ti... — Ir vėl klegesys, vienas balsas permuša kitą. Šit kaip, 
jau kita tema! Nebe apie Rešką, o apie kitą vyrą. Lizi ap- 
skritai nebepritarė kitoms, keliskart susijaudinusi pertrau- 
kė pašnekoves, ponia Kropf pamokslavo, o pirtininkė irgi 
buvo įsikarščiavusi. | 

Liepsnojo ginčas, bet aš nesupratau nė žodžio. Po per- 
kūnais, apie ką taip aistringai liežuvaujama? Galop riksmas 
aprimo. 

— Graži? - vėl supratau. 

— Yra ir gražesnių, - Lidijos Kropf balsas, - tačiau tur- 
tinga. Architekto Holterio iš Sen Floriano našlė. Karštai my- 
lisi ir sutaria. Burkuoja kaip pora balandėlių. Sako, kad vos 
ne kiekvieną popietę tenai joja. 

"Tu tik pažiūrėk! Tai čia apie kitą porelę? Įdomu! Pažino- 
jau ponią Holter. Išvaizdi, šviesiaplaukė, juki, itin garbina- 
ma ir kur kas gražesnė už storulę ponią Kropf. Sekmadie- 
niais ji su sūnumi pietaudavo pas mus. Tačiau kas jos naujasis 
kavalierius? 

— Netikiu nė vienu žodžiu, - pasipiktinusi sušuko Lizi. — 
Seniai būčiau pastebėjusi. Mano akys kaip lūšies. Didesnės 
nesąmonės nesugalvosi. 

— Sakau jums!!! - Vėl Lidija Kropf. - Viti jį matė. Kaip 
tik priešais gyvena. Prisiekinėja, kad tai buvo JIS! Ponia 
architektienė neturi kur akių dėti. Įsivaizduokit, nusipir- 
ko jojamąjį arklį!!! O rudenį važiuoja į pramoginę kelio- 
nę. Į Kaprį! 

Jojamasis arklys? Kapris? Aristokratų užmačios. Negir- 
dėtas daiktas paprastoms miestietėms. Tai kam ponia Hol- 
ter apsuko galvą? Vienam iš kilmingųjų mūsų viešbučio sve- 
čių? Ar „Aukso jaučio“ šeimininkui? Tas irgi gyveno poniškai 
ir garsėjo kaip moterų širdžių ėdikas. 

Man ėmė tarškėti dantys. Klaikiai sušalau. Šlapi marški- 
niai prilipo prie kūno, ir buvau iki soties prisiklausiusi. "Ta- 
čiau staiga pamiršau viską aplinkui, nes man ausyse nuskam- 
bėjo du vardai. „Juliana Tancer ir jos Luji“. 

Mon Dieu! 

Tai visąlaik jos tauškė apie mano dėdę? Dėdę Luji ir gra- 
žuolę našlę? Tai jis tas kavalierius? O ne, negali būti. Tačiau 
jis turėjo jojamąjį arklį. Ir popiet vis išjodavo. Ir ponia ar- 
chitektienė, atėjusi pas mus pietauti, visuomet būdavo šir- 
dingiausiai sveikinama ir garbstoma. Visuomet ilgai bučiuo- 
davo jai rankas, ir ji gaudavo geriausią stalą... 

- Ir vėl pliurpalai, - pasipiktino ponia Kropf. - Juliana 
kalta. Jos motina mirė gimdydama. Dabar ji bijo. Kaip? Kaip 

brolis ir sesuo. Juozapo santuoka, - prajuko ji, - kaip Mari- 
ja ir Juozapas Šventojoje Žemėje. 

— Kaip aš norėčiau šitokios, - pasakė Elza Hopf, - Juo- 
zapo santuokos. Tačiau su mano Viliu neįmanoma. Reikia 
galuotis kasnakt. 

— Tačiau jūs drūta ponia, - vėl išgirdau Lizi balsą. - Ger- 
biamoji ponia Tancer trapaus sudėjimo. 

- Trapaus? - pasipiktino ponia mėsininkė Kropt. - Ji 
stangri kaip guma, tik taip susivarsčiusi, kad vos gyva. 

— Noriu tik pasakyti, - kalbėjo toliau Lizi, - kad jai būti- 
na gulėti vienai lovoje, antraip neišsimiega. O gerbiamasis 
ponas niekuomet prie manęs nekibo. Nei prie Cilės, nei 
prie Jozefos... Neištikimi vyrai visuomet pabando lįsti prie 
tarnaičių. Tačiau mūsų šeimininkas temato tiktai savo pa- 
čią. Ir jis tikras džentelmenas. Deja, turiu jums papriešta- 
rauti. Jūs nuklydot į šunkelius. 

Ir aš taip maniau. Susimąsčiusi vėl įlipau į rėčką. Tai 
buvo labiausiai pamokomos maudynės mano gyvenime. Ir 
kai manęs parsivesti atėjo Jozefa, galva plyšo nuo minčių. 
Teta Juliana gyveno Juozapo santuokinį gyvenimą. Ar tai 
santuoka be TO? Ir vaikų ji neužsisakė. Labai protingas el- 
gesys, nes dabar jau žinojau, kad galima mirti ir gimdant. 
Staiga man apskritai viskas paaiškėjo: motinystės ir santuo- 
kos blogybės buvo slepiamos nuo manęs iki to laiko, kol 
tėvas atsakė kraitį. O tada viskas apsivertė aukštyn kojom. 
Lyg perkūnas iš giedro dangaus trenkė TAI, o gimdyvės 
gyvybei grėsė mirtis! O mano gimimą lydėjo skandalas... 
Kas bus toliau? 

Tačiau didžiausią įdomybę Lizi pasakė iki ateinant po- 
niai Kropf: kas siunčia jos pakviesti? Vidurnaktį? Po kiek- 
vienos šventės? Stiprus kaip lokys vyras, smaguriaująs pa- 
prika? Lovoje!!! Matyt, tikras laukinis! O ką parodė Lizi 

Elzai Hopf? Papuošalą? Laikrodėlį? Už ką jį gavo? Ir kokią 
paslaptį jai atskleidė Jozefa? Apie velniškai painius šeimos 
santykius — kieno?! Ir kokio vištyčio kišenėje švilpauja vė- 
jai? O kas per jauna ir visiška neišmanėlė? Ko neišmano? O 
ką reiškia: ji be pasogos? Tačiau labiausiai mane sujaudino 
sakinys: „Vaikelis nieko nenutuokia“. Buvau mažne linkusi 
spėti, kad kalbėta apie mane. 

- Ar kas nors atsitiko, gerbiamoji panele? - paklausė su- 
sirūpinusi Jozefa, kai ėjome namo. Nustojo lyti, ir grindi- 
nys beveik išdžiūvo. - Nepažįstu jūsų tokios tylios. Tikiuo- 
S1, jūs čia mums nesusirgsit? 

— Staiga pasijutau labai pavargusi ir net nežinau kodėl. 

— O, taip būna po karštos pirties. Jei daugiau nieko nė- 
ra, tada viskas gerai. Iki pietų turėtumėt pagulėt. Kai va- 
kare plausime galvą, būsit kaip atgimusi. 

Taip ir įvyko. 

Tačiau užmigti negalėjau. Vos padėjau galvą ant mezgi- 
niuotos pagalvės, vėl išgirdau Lizi juoką ir mįslingojo pa- 
šnekesio sakinių. Kad ir kaip keista, niekaip nepajėgiau iš- 
mesti iš galvos žodžio PASOGA. Jis skambėjo taip 
grėsmingai. Visą vakarą tik apie tai ir galvojau. 

Po vakarienės man ištrinko galvą. Su muilu iš Marselio. 
O išskalavo šalavijų nuoviru ir nušluostė kalnais rank- 
šluosčių. O kad išdžiūtų per naktį, Cilė aprišo man galvą 
drobine skepeta. Sunaudojom tris varinius ąsočius karšto 
vandens. Baisi procedūra. 

Kai atėjo Hermina paskaityti iš prancūziškos knygos, man 
lipo akys. 

— Ar negalėčiau šio to paklausti? - prašnekau, kai ji bai- 
gė skyrių. 

— Klausk, vaikeli. - Hermina užvožė knygą ir išsiėmė iš 
už juostos laikrodį. - Tačiau trumpai, jau vėlu. 

— Kokia santuoka yra Juozapo? Santuoka be TO? 

— Taip, - nustebusi atsakė Hermina. — Kaip čia tau atėjo 
į galvą klausti? 

- Šiaip. O ar dažnai jų pasitaiko? 

— Itin retai. Ponai to nemėgsta. 

— Tačiau retkarčiais pasitaiko. 

— Taip, kada ne kada. Tačiau itin retai. 

— O ką reiškia tai, kad ponas siunčia pakviesti ponios? 
Vidurnaktį? 

Hermina išbalo. 

— Kas išdrįso... Ar lindo prie tavęs? Minka! Tai labai rim- 
ta! Tučtuojau pasakyk... 

— Ne manęs. Suaugusios ponios. Ką tai reiškia? 

— Kad toji moteris yra nepadori ypata ir mirtinai nusi- 
deda. Mirusi nugarmės į pragarą. Kas ji tokia, Minka? Kuo 
greičiau pasakyk! Ar iš viešbučio? 

— Ne. Girdėjau praeidama. Iš svečio. 

— Ačiū Dievui, - su palengvėjimu atsiduso Hermina. - 
Bet kaip tu mane išgąsdinai! Žinai ką? Aš užrakinsiu tavo 
kambario duris nakčiai. Atsarga gėdos nedaro. - Ji atsisto- 
jo ir susimąsčiusi iš aukštai pasižiūrėjo į mane. - Ma chė- 
rie, dar niekuomet nesi šitaip keistai klausinėjusi. Sakyk, ar 
teta tau ką nors pasakojo... ką nors nederama... ko tu ne- 
supratai? 

— Ne, visiškai nieko! - Aš užsimerkiau. Dar ir skepeta 
pernelyg spaudė kaktą. 

— Tačiau jeigu ji pabandys, girdi, tučtuojau ateik pas ma- 
ne. Tada viską išsiaiškinsime. Apskritai prieš vakarėlį reikia 
dar kai ką aptarti. Bet tu jau miegi. Taigi atidėsime rytdie- 
nai. - Ji užpūtė žvakę. - Labanakt, mano brangioji. - ir pa- 
kštelėjo man į kaktą. 

Vos Hermina išėjo ir užrakino duris, aš vėl pažvalėjau, 
tylutėliai išlipau iš lovos, tvirčiau susirišau ant galvos ske- 

petą, basa pertipenau per tamsų kambarį, atsargiai prada- 
riau langą (vos vos) ir pažvelgiau į vasaros naktį. Išsigiedri- 
no. Danguje žibėjo žvaigždės. Rytoj bus graži diena. 

Iš „Aukso jaučio“ viešbučio sklido muzika. Po manim, 
restorane, svečiai dar vakarieniavo ir juokėsi. Ir Gaboras 
ten. Vakarieniauja su draugais prie kavaleristų stalo. Jo te- 
tė šįvakar svečiavosi Enzego pilyje. 

Atsistojau ant pirštų galų ir pažvelgiau žemyn į aikštę. 

Keli uniformuoti ponai kaip tik ėjo iš viešbučio, nuolan- 
kiausiai išlydėti durininko. 

Gaboro tarp jų nebuvo. 

Kartkartėmis, kai jis pavalgydavo apačioje, paskui lėtai 
apsukdavo bokštą - norėdamas pamatyti, ar aš stoviu prie 
lango. Jau keliskart mudu vogčiom susilinkčiojom galvo- 
mis. Jaudinamos akimirkos. 

Beveik slepiama sunkios aksominės užuolaidos aš ste- 
bėjau, kas vyksta lauke. Ir mąsčiau apie paskutinę slaptą 
Gaboro žinutę, apskritai pačią geriausią. 

PLANAS PASISEKĖ. MES BŪSIM KARTU. OMNIA 
VINCIT AMOR. 

Ką jis sumanė? Valandų valandas vakar lakdinau vaiz- 
duotę, tačiau, be pagrobimo ar sužadėtuvių, nieko nesugal- 
vojau. 

Pagrobimas manęs nežavėjo. 

Neatsisveikinus su Hermina naktį, gaubiamai miglos, per 
kalnus sprukti į svetimą šalį iš Enso, kur pirmąkart gyveni- 
me tikrai buvau laiminga - o ne. Be to, aš nemoku joti, 
taigi vis tiek nieko nebūtų išėję. 

O sužadėtuvės? 

Taip, gal Gaboras susitarė su mano teta, abu sukūrė pla- 
ną, ir rytoj per vakarėlį jis paprašys mano rankos. 

Mon Dieu. Koks pašėlimas. Sužadėtuvės. Be jokio krai- 
čio. Vos po trijų savaičių Ense. 

Tačiau po sužadėtuvių seka jungtuvės. Šlykštusis TAI. O 
gimdant galima mirti. 

"Tai ne man. Kad ir kaip žaviuosi Gaboru, tik ne tai. 

Jeigu ištekėčiau, tai kaip mano mieloji teta: Marija ir 
Juozapas Šventojoje Žemėje - ir vaikų aš neužsisakinėsiu. 

Iškart pralinksmėjau. 

Dar paskutinis žvilgsnis į Pagrindinę aikštę - Gaboro nė 
žymės. 

Ir nors jaudulys mane mažne smaugė, labai ramiai, be 
Jokio bildesėlio, tvirta ranka uždariau langą. 


ŠEŠTAS SKYRIUS 


Išaušo geidžiamoji diena. 

O kai pabudau, ankstėliau negu paprastai, užuolaidos 
buvo atitrauktos, langas atdaras, saulė, žydras dangus - ir 
ant mano lovos sėdėjo Hermina. 

Ji tebebuvo su duksliais naktiniais marškiniais, be pete- 
liškės 1r dar net nesusišukavusi. Susivėlusių tamsių plaukų 
garbanėlės krito ant pečių... Niekuomet nebuvau mačiusi 
jos tokios. Nesusišukavusios. Be peteliškės plaukuose. Ar ji 
susirgo? 

Išsigandusi atsisėdau. 

- Bonjour, ma petite, - tarė ji, tačiau nepabučiavo ma- 
nęs kaip visuomet. 

- Bonjour de mėme. - Tvirtai apkabinau ją ir prisispau- 
džiau skruostu prie minkšto jos kaklo. 

Hermina paglostė man petį. O paskui nurišo nuo galvos 
skepetą ir panardino savo pirštus į mano garbanas. 

— O... plaukai jau sausi, - pasakė išsiblaškiusi, - labai 
pagražėję... 

— Tai kiek jau valandų? 

— Dar nėra septynių. 

- Šitaip anksti? 

- Taip, anksti. Turiu su tavim kai ką aptarti. 

— Ką gi? 

- Tuoj pasakysiu. - Ji nuslopino žiovulį, atsistojo, užda- 
rė langą, stabtelėjo prie suknelės, kuria šiandien turėsiu 

apsivilkti ir kuri kvapni, ką tik išlyginta ir kerinti gulėjo 
patiesta ant krėslo, prarijo pastabą ir vėl prisėdo šalia ma- 
nęs. — Likimas nesigaili manęs... ar bent iu gerai miegojai, 
ma chėrie? 

— Dėkui. Labai gerai. O jūs ne? 

— Ne, kamavo košmarai. 

— Tik ne dėl manęs. 

— Dėl tavęs ir tavo tetos, ir pamišėliško jos elgesio su 
tavim. Kartais galvoju, ar mudvi nesuklydome, atvažiuoda- 
mos į Ensą. 

— O ne. Šitaip dar niekuomet nesilinksminom. 

Hermina atsiduso. 

— Gal tau ir linksma, tačiau man ne. Tas korsetas. Tas 
apgailėtinas varstymasis. Nuo jo susiraukšlėja kepenys. Tu 
gali mirti. Kaip manai, kodėl ji, tavo teta, vis alpsta ir alps- 
ta? Ir tos gundančios suknelės, o šiandien tave kitaip sušu- 
kuos! Ji įsikalė į galvą, kad padarys iš tavęs beautė. Bet, Min- 
ka, esu tau šimtąsyk kartojusi: grožis kenkia moteriai. Veda 
prie puikybės, o šią didžiąją nuodėmę tu turi išpažinti. Jeigu 
mirsi neišpažinusi, pateksi į pragarą. Nepamiršk to. 

Aš tylėjau. | 

— Pusę nakties galvojau, ar tau sakyti, - kalbėjo toliau 
Hermina. - Tavo teta nenori, kad taptum mokytoja. Turi 
likti Ense ir ištekėti, ir ji sukūrė beprotišką planą, na, bent 
jau paliepė mūsų Gaborui pakviesti draugų į vakarėlį. Ka- 
rininkų iš įgulos. Kas per nesąmonė! Ar žinai kodėl? 

— Kodėl? 

— Juk nė vienas negali tavęs vesti, nors ir visi karštai tave 
įsimylėtų. 

— Nesuprantu. 

— Tuoj paaiškinsiu. - Hermina numetė skepetą ant grin- 
dų ir atsiduso. 

— Dabar atskleisiu tau vieną dalyką, kurio tu dar nežinai. 
Kad vestų, karininkui reikia pasogos. 

PASOGOS! Ir vėl tas bjaurus žodis. 

— Kas atsitiko? — išsigandusi sušuko Hermina. - Tau bloga? 

— Ne, visai ne. - Prisiverčiau nurimti, kaip ji buvo mane 
mokiusi, ir nusišypsojau. 

— Pasoga yra didelis kraitis, bent dvidešimt penki tūks- 
tančiai guldenų. Nėra pasogos, nėra imperatoriaus leidi- 
mo tuoktis. Toks įstatymas. 

— Dvidešimt penki tūkstančiai guldenų? - šūktelėjau pa- 
sibaisėjusi. 

Hermina linktelėjo galvą. 

— Didžiulis turtas. Už jį išsinuomojamas namas. Ir neva- 
lia apgauti, nes pinigus reikia sumokėti ministerijai prieš 
vedybas, ten jie saugiai padedami, 0 jaunoji pora gyvena iš 
nuošimčių. O jeigu kyla karas ir moteris tampa našle, ji 
gauna pensiją ir gali deramai išauklėti vaikus... taip? Ko 
nori paklausti? 

— Kiek uždirba karininkas? 

— Menką algą. Tikrai juokingą. Tu pažįsti poną Martiną 
Huberį? Mašinų fabriko savininką? Savo darbininkams per 
mėnesį jis moka keturiasdešimt guldenų, ir lygiai tiek pat 
gauna jaunas karininkas. Vėliau - truputį daugiau. Tačiau 
vien iš atlyginimo tu neišmaitinsi nei leitenanto, nei kapi- 
tono, nei rotmistro. Tai ypatingi ponai. Jie dėvi imperato- 
riaus uniformą, todėl negali padaryti jai gėdos. - Ji pasi- 
lenkė ir užkišo man už nugaros pagalvę: - Sėdėk tiesiai, 
Minka. Pečius atgal. Negalima knapsoti susilenkus, net sa- 
vo lovoje. Taip, ką dar norėjau pasakyti; karininkas visuo- 
met privalo elgtis kaip parade. Todėl jam reikia gražiausių 
uniformų. Šventinės uniformos. Paradinės uniformos, ka- 
rininkas nedėvi civilių drabužių. Jam reikia jojamų arklių 

ir pasiuntinuko patarnauti, atnešančio pusryčius, blizginan- 
čio batus ir tvarkančio drabužius. Kad ir kaip ten būtų, ka- 
rininkui privalu gyventi kaip kilmingam ponui. Todėl jam 
reikia turtingos žmonos. Jo amatas - prabangos amatas. Jam 
reikia švaistytis arbatpinigiais ir nešykštint lošti kazino. Su- 
mokėti lošimo skolas per parą ir laikytis duoto žodžio... 
"Taip, vaikeli! Kas yra? 

— Nieko... Nieko. Klausausi jūsų. 

- Ir jo žmonai reikia gražių pašvitų ir tikrų brangeny- 
bių. Jo vaikai auklėjami poniškai. Karininkas atstovauja kil- 
mingiausiajam ponui. Jo namai dideli, išpuoselėti, vaišin- 
gi, o tam reikia pinigų. Juk žinai, ką vis kartoja princesė 
Valerija: „Mano vyras uždirba kišenpinigius. Aš išlaikau vi- 
sus namus“. Ji netgi perėmė jo lošimo skolas. Tarp mūsų 
kalbant. 

— Ar princesė sumokėjo ir pasogą? 

— Trisdešimt tūkstančių guldenų! Iš savo turto! 

Nurijau seiles. Taigi ne sužadėtuvės. Gaboras nepasie- 
kiamai nutolo, todėl pasidarė dvigubai geidžiamas. 

— O jeigu... jaunas karininkas... kilęs iš turtingos šei- 
mos... 

— Spėju, kad kaip mūsų Gaboras. 

— Taip. 

Hermina skvarbiai nužvelgė mane. Išbalau. Ar ji aptiko 
slaptą mūsų susirašinėjimą? Kad ir ką ji žino, viską neigsiu!!! 

— Kaip mūsų Gaboras, - pakartojo Hermina, - taigi kal- 
bėsiu apie reikalo esmę. Aš nesu akla, vaikeli. Jau seniai 
pastebėjau, kaip į tave žiūri Gaboras. O tu? Ar ir tau jis 
patinka? 

Nunarinau akis. Daugiau Herminai ir nereikėjo. 

— Kaip tik taip ir maniau. Tučtuojau išmesk jį iš galvos, 
ar supranti mane? Taip? Pakelk galvą. Pasakiau - tučiuo- 

Jau, kol nutiks didesnė nelaimė. Gaboras tau tabu dėl kele- 
to priežasčių, kurių, kad ir kaip trokšdama, negaliu tau iš- 
kloti. O kol kas: netikras jo brolis Ilmaras paveldi didelį 
turtą. Mūsų Gaboras beveik nieko negauna. Tad jam reikia 
turtingos moters. Jeigu Gaboras ves, tai tik jauną ponią iš 
gerų namų, turinčią pasogą. Ir tik tokią, kurią jam parinks 
tėvas. Galiu tau netgi pasakyti ką: Elvyrą Fogoši iš Vengrijos! 

Didysis Dieve! Juo toliau, juo blogiau. Gaboras mergina 
mane, O iš tiesų net nebėra laisvas? 

Iš baimės man ėmė trūkti oro. 

— Neliūdėk, Minka. Prieš faktus nepašokinėsi. 

— O kas ta...toji...toji Fogosi? - pagaliau paklausiau, mė- 
gindama dėtis visiškai abejinga. 

— Borozių kaimynė. Jos tėvas buvo garsus didikas, o naš- 
lė, baronienė Piri, puiki jojikė. Ji augina arklius, turi di- 
džiulį dvarą, kurį pati valdo. Šiaip ar taip, partija šauni. 
Nebūna geresnio pagrindo sėkmingai santuokai. 

— Tai kada vestuvės? 

— Dar negreit. Gal po dvejų, trejų metų. 

— Ar juodu susižadėję? 

— Kaip ir. Tiktai laukiama, kol Gaboras atitarnaus. 

— O kada sutarta, kad Gaboras Elvyrą... 

— Amžinybė, - nekantriai atkirto Hermina, - juk žinai, 
kaip daroma kilmingose šeimose. Kai sulaukia įpėdinio, iš- 
kart, kaip ir dera, ima žvalgytis tinkamos partijos. Vaikai 
neturi jokios gyvenimo patirties, ir tik tėvai žino, kur jų 
laimė. 

— Bet... jis nemyli jos. 

Hermina sunkiai atsiduso. 

— Juk visiškai nesvarbu, myli ar ne. Apskritai nuo to nie- 
kas nepriklauso. Įsimyli tiktai tarnaitės. Gera partija svarbi 
kuo kitu. Pavarde. Dvaru. Turtais. Puikia vieta aukštuomenė- 

je. One tokiais laikinais dalykais kaip jausmai. - Tačiau stai- 
ga ji paėmė mane už rankos: - Tu esi mano vienintelė, pa- 
klusnioji, numylėtoji Minka. O dabar štai ką tau pasakysiu, 
ir tu žinai, jog aš visuomet teisi. Meilė neamžina. Šiandien 
ji gyva, orytoj - mirusi. Tau irgi bus ne kitaip, ir Gaboras su 
tuo susidoros. O dabar trumpai drūtai apie tavo tetos Žy- 
gius. — Ji pradėjo glostyti mano ranką. - Taigi. Patikėsi ar 
ne, ji parašė tavo mamai, kad gal būtų įmanoma duoti tau 
kraitį. Tačiau, Minka, mano galva, iš to jokios naudos. Jei 
tavo tėvas turėtų lėšų, privaletų tau duoti. Taip... sutarta. 
"Tačiau jis užsispyręs tvirtina, kad neturi. Ir jeigu, sakykim, 
jis tau duos nedidelį kraitį, tai niekuomet nesumokės paso- 
gos. Todėl tu esi tabu kiekvienam karininkui. Nė vienas ne- 
gali imti tavęs į žmonas, nebent iš šalies. 

— O ką tai reiškia? Iš šalies? 

— Tai reiškia, kad jis tave pagrobia ir paslepia kur nors 
varganam bute išgalvota pavarde, dedasi esąs tavo sutuok- 
tinis ir slaptai su tavim gyvena keletą metų - summa sum- 
marum: tu atlieki visas žmonos pareigas, bet neturi jokių 
teisių. Tai yra laisva meilė. O tu tam pernelyg gera! 

— Visas pareigas? Ir... 1r santuokines? 

— Kaip tik jas. O jei užsimanysi vaikų, tai jie bus be lėšų. 
Pavainikiai. Tu netgi nenutuoki... taip... gyveni nuodėmin- 
gai ir, be jokios abejonės, pateksi į pragarą, 0 viešuomenei 
tu mirusi. Kad ir kaip gražiai dainuotum ir skambintum 
pianinu, niekas tavęs nebekvies. Visi plaks liežuviais. Tai ne 
gyvenimas mano Minkai. Tu gyvensi skurdžiai. Kaip puo- 
lusi moteris. O žinai, kas bus paskui? Kai išgaruos meilė? 
Šaunusis tavo kavalierius mes tave ir ves kitą, su pasoga! Ir 
su ja gyvens savo malonumui! Dabar suprantu, kodėl aš ne- 
noriu, kad šįvakar tave teta pristatytų kaip gražuolę, tinka- 
mą vedyboms. Mažame miestelyje reikia būti itin budriai. 
Lengviausia sutepti gerą vardą. 

— Tačiau mano vardui niekas nepakenkė. Visi mane myli. 

— Juk esi kukli, puikiai išauklėta panelė. Tačiau jeigu te- 
ta padarys iš tavęs gražuolę, kaipmat aplinkui pasklis ap- 
kalbos. Rytoj visos kareivinės žinos: susispaudusi korsetu ir 
išsidabinusi beautė be pasogos. Ir tu nebebūsi saugi... 

— Ense? 

— Būsi saugi lyg toji nelaiminga ožka Afrikoje, pririšama 
prie medžio kaip jaukas, medžiojant liūtus. Ponai meilikaus 
tau, nersis iš kailio, kad pasimatytų su tavim slapčiomis. 
Painiosis mums po kojų vaikščiojant, šlaistysis po viešbutį. 
Prisiek man dabar, Minka: jeigu kas nors perduos tau pa- 
puošalą, briliantinį kryžių ar laišką - ryžtingai grąžinsi. Nie- 
ko nepriimsi. O jeigu ką nors rasi savo kambaryje, tučtuo- 
jau man parodysi, kad galėtume nusiųsti atgal, iki pasklis 
gandas, jog priimi dovanas. Juk žinai, nevalia meilintis ne- 
tekėjusiai panelei. Tam ponas turi gauti tėvų sutikimą. O 
tokį sutikimą jis gauna tik tada, jei gali tapti žentu. Ir netgi 
tada jis turi /aukti, kol tėvas pasakys: „Taip! Dabar gali ro- 
dyti pagarbą vaikui“. Įsidėmėk visam gyvenimui, Minka: 
paslaptys nedoros. Jeigu kas nors slapčiomis tau prisipa- 
žins mylįs ir paprašys rankos, neatsiklausęs manęs, tai no- 
rės tik vieno dalyko: tavo nuopuolio. 

Mon Dieu! Tai Gaboras norėjo mano nuopuolio? Ne, 
ne. Jis turėjo planą. OMNIA VINCIT AMOR. 

— Tu išbalusi kaip drobė, - išgąstingai šūktelėjo Hermi- 
na. - Palauk, atnešiu tau stiklinę vandens. 

Ji atsistojo. 

— Ar negalėčiau paklausti? — tariau, nurijusi gurkšnį. — 
Kokio didumo būtų buvęs mano kraitis? 

— O... labai didelis. - Hermina nusuko akis. 

— Tačiau mažesnis už pasogą. 

— Ne. 

Kaip, už pasogą? Aš tik per plauką negavau pasogos! 
Dvidešimt penkių tūkstančių guldenų. Turtingų namų!!! 

Vėl turėjau atsigerti vandens. Hermina atnešė dar vieną 
stiklinę. 

- Žiūrėk, - tarė ji paskui ir giliai atsiduso, - kada nors 
vis tiek sužinosi: tavo motina ištekėdama atsinešė didžiulį 
turtą. Buvo sutarta, kad jis bus investuotas į fabriką. Iki ta- 
vo vedybų. Tada tu būtum gavusi viską kaip kraitį. Būtum 
buvusi puiki partija, ištekėjusi už kilmingo vyro ir aprūpin- 
ta visam gyvenimui. Taip buvo manyta. 

— Už karininko? 

— Bent jau. 

— Kodėl „bent jau“? 

— Yra geresnių. Ponų, gyvenančių savo dvaruose kaip 
mano brolis Fricas. Jis šaiposi iš visų kariškių. Vadina jų 
gyvenimą vargingu čigonišku bastymusi iš įgulos į įgulą. Jis 
ponauja savo pilyje, gyvena kaime iš žemės. Nieko daugiau 
šiame pasaulyje pasiekti negalima, tai iš tiesų elegantiška. 

— Tačiau įgulos mieste linksmiau. 

— Teisybė. Tačiau brolis niekuomet nebūtų manęs išlei- 
dęs už karininko... Bet tiek to. Vis tiek aš niekuomet nete- 
kėsiu. Nugyvensiu kaip panelė, ir man šitaip patinka. 

— Ar galėčiau dar kai ko paklausti? 

— Klausk. 

— Kodėl mūsų imperatorius nemoka savo karininkams 
padoraus atlyginimo? Juk jie rizikuoja gyvybe dėl jo. 

— Trūksta lėšų. Todėl. 

— Kodėl? Austrijos-Vengrijos imperija - turtinga šalis. 

— Tikrai. Tačiau žinai, pas mus mokesčius moka tik tur- 
tuoliai. "Tie, kas turi pilį arba daug žemės. Arba kalnų ka- 
syklą, geležinkelį ar banką. Tavo dėdė moka mokesčius už 
savo viešbutį. O teta - už du malūnus, kuriuos ji paveldėjo. 
Ir mano brolis Fricas moka. Tačiau jeigu tau nepasisekė ir 

turi užsidirbti duonos kąsnį, nieko nemoki. Juk neatimsi iš 
nuskurėlio, kuris neturi jokio turto, to, ką jis užsidirba. Ir 
ką tai reiškia, vaikeli? 

— Nežinau. 

— Kad valstybės iždas ne kaupinas. Netgi imperatorius 
pasiryžo kitais metais mokėti mokesčius. Jis ir visi jo gimi- 
naičiai. Ir vis dėlto to nepakaks, kad karininkams būtų ge- 
riau mokama. Tačiau mūsų imperatorius atsilygina kitaip. 
Titulais, ordinais, medaliais, pakėlimu į bajorų luomą. Nuo 
Marijos Teresės laikų kiekvienas karininkas, ištarnavęs tris- 
dešimt metų, gauna titulą. Dabar supranti, kaip yra? Kari- 
ninkas į santuoką atsineša „fon“, o nuotaka gražius namus, 
baldus, sidabrą, prabangą ir jaukumą su savo pasoga. 

— Trisdešimt tūkstančių guldenų. Kas turi šitiek pinigų? 

— Gerai paklausei. Nedaug kas. Todėl du trečdaliai kari- 
ninkų lieka viengungiai. Ir todėl tiek daug sužlugdytų mo- 
terų kiekvienam įgulos mieste. 

— Jei tėvas atsiųstų man nedidelį kraitį - už ko aš galė- 
čiau ištekėti? 

— Už menko valdininko. Kareivinių raštininko, kuriam 
neprivalu prašmatniai gyventi. 

— Raštininko? 

— Arba kasininko. 

— Mat kaip. 

— Apie tai iš viso negali būti nė kalbos. Tu moki angliškai 
ir prancūziškai, o jis gal net dorai nemoka vokiečių. Esi 
išauklėta kaip kilminga panelė, moki elgtis geriausioje drau- 
gijoje, tu niekuomet negerbsi savo vyro ir būsi neapsako- 
mai nelaiminga. 

— Ir aš taip manau. 

— O geresnio luomo... taip...galėtum ištekėti už našlio, ku- 
ris jau palaidojęs vieną ar dvi žmonas. Ar senio, kuriam nebe- 
reikia kurti namų ūkio. Nepatikėsiu, jog tave tai vilioja... 

— Anaiptol. 

Hermina atsiduso. 

— Paklausyk. Žinoma, tavo kraičio istorija tragiška. Ta- 
čiau tu talentinga, žavi ir puikiai įsikursi šiame pasaulyje. 
Be to, mokytojos gyvenimas nėra toks jau blogas. Kad ir 
panelė Šenbek. Visi ja žavisi. Ji mylima ir garbinama, Čia, 
Ense, ji yra didžioji mūza... 

— Taip, tiesa. 

— O vienai gyventi tikrai smagu... Esi pati sau ponia, 
gali daryu, kas tik šauna į galvą, niekas neseka tavęs dieną 
ir naktį, ir ar žinai, ką vakar perskaičiau „Linzer Tagespost“ 
laikraštyje? Ištekėjusios moterys miršta greičiausiai. O il- 
giausiai gyvena netekėjusios. Iš visų gyventojų. Ar ši mintis 
tave guodžia? 

— Dar ir kaip, - skubiai sutikau, nors iš tiesų man buvo 
nė motais. Galvojau apie savo Gaborą. Ir apie pasogą, ku- 
rią iššvaistė bjaurus mano tėvas - kartu iššvaistydamas ir 
mano laimę. Nes staiga visame pasaulyje neliko labiau gei- 
džiamo dalyko kaip ištekėti už karininko. 

Beje, karininkas tikrai priklauso rinktinei visuomenei. 
Mačiau čia tai diena po dienos. Jis kviečiamas imperato- 
riaus į rūmus Vienoje. Į elegantiškiausius pobūvius. Jam 
atviros visos pilys, visi prašmatniausi miesto rūmų salonai. 
Spalvingoji uniforma visur pageidaujama, kaip kiekvienos 
šventės pažiba. 

O karininko žmona maloniai gyvena įguloje, apsupta ka- 
valierių, ja visi žavisi, ją lepina, jai meilikauja. Be to, nuolat 
kas nors vyksta: operos spektakliai, koncertai, kaukių baliai 
ir pokyliai, vasaros šventės, iškylos, teatro vakarai, šaudy- 
mo varžybos, mugės, vakarėliai, vasarą - žirgų lenktynės, 
žiemą — pasivažinėjimas rogėmis, o tu visur dalyvauji. 

„Už ko norėtum ištekėti?“ - būdavo klausiama mergy- 
čių Ense. „Už karininko!“ Visada išgirsdavai tą patį atsaky- 

mą. Nė viena nenorėjo „nuskurusio civilio“ be uniformos. 
Aš atsidusau. Karininkai yra patys brangiausi vyrai pasauly- 
je. Tačiau jie graibstyte graibstomi. 

Ak, pavydžiu Valerijai! 

Ji plačiai gyvena čia, Ense, beveik priešais mus, elegan- 
tiškame būste Kunigaikščių gatvėje. Kiekvieną antradienį 
ir trečiadienį rengia jour, tada jos svetainė pilna svečių, mies- 
to grietinėlės. Pietaujama, muzikuojama, politikuojama, ne 
kartą buvau kviesta tenai dainuoti... Taip, ir aš galėčiau ši- 
taip gyventi su savuoju Gaboru. Pagal Juozapo santuoką, 
drauge su bendraminčiais. Jei nebūtų tos kvailos Fogoši ir 
nesėkmės su mano pasoga! 

Hermina atsistojo. 

- Keiskim temą. Šiandien su jumis nepietausiu. Esu pa- 
kviesta į Enzego pilį. Aš dar nesakiau tau, tačiau mane iš- 
rinko į rengėjų komitetą. Didžiojo vasaros pokylio. Minka! 
Ar girdi, ką tau sakau? 

— Taip! Sveikinu. Tai garbė. 

— Ir aš taip manau. Juk žinai. Didysis pokylis vyks rug- 
pjūčio 18-ąją, imperatoriaus gimimo dieną. Ense jis ren- 
giamas ypač elegantiškas. Aš organizuosiu daiktinę loteri- 
ją. Pelnas bus skirtas našlėms ir našlaičiams, ir kaip tik tą 
šiandien aptarsime pilyje per anglišką lančą. 

— Angliškas lančas? Prašom pasakyti, kas tai yra? 

— Tai paskutinis mados žodis. Iš Anglijos, kaip byloja pa- 
vadinimas. Užkandžiai pirmą valandą. Ne iš šešių patieka- 
lų, kaip mes pratę, o tik iš keturių. Sako, labai sveikas daly- 
kas. Įsivaizduok: patiekiama mišrainės iš žalių agurkų! 

— Bet... juk agurkai valgomi tik virti! 

- Žinau. Žmogui kenkia nevirtas maistas. Ir tai jį skiria 
nuo gyvulio. Tačiau greičiausiai nuo to nemirštama. Ponios 
anglės valgo taip kasdien ir garsėja gražia veido oda. 

— Ir kaip galima valgyti žalius agurkus! — Aš nusipurčiau. 

— Kas kaip moka, taip ir šoka. - Hermina pabučiavo ma- 
ne į kaktą. - Atleisk, bet turėsi viena ir pusryčiauti. Pasima- 
tysim tik gerokai po pietų. Nepamiršk pasimokyti anglų. O 
dėl vakarėlio: nesimaivyk šįvakar. Elkis santūriai. Kalbėk, 
tik paklausta. O jei kas nors į tave įsispoksos, tučtuojau nu- 
leisk akis. Tik akiplėšos stebeilija vyrams į veidus. Visa tai 
liečia 17 mūsų Gaborą. Nepamiršk: rudenį važiuosi į pen- 
sioną. Žmonėms tai daro įspūdį. Patikėk manim, Minka: 
privalu būti atsargiai. Visuomet turi prisiminti, ką sako žmo- 
nės. Nesusigadink ateities. —- Tačiau staiga ji pasilenkė ir 
abiem delniukais suėmė mano veidą. - Nežiūrėk taip liūd- 
nai. Gyvenimas gerokai lengvesnis be tos neprotingos mei- 
lės. Išauklėta jauna panelė kur kas aukščiau jos. Ir meilės 
jai nereikia. - Ji pabučiavo mane į kaktą. - Šiandien tau pa- 
tieks pusryčius tiesiai į lovą. Cilė tuojau atneš. Su staigmenė- 
le. - Hermina atsitiesė ir nusibraukė nuo veido juodas gar- 
banėles. - Na, brangute, tai palieku tave. Kaip nors ištversim 
ir tą vakarėlį. Sudie! Sudie! Pasimatysim apie ketvirtą. 

Ką man pasakyti? Sukaupiau visas jėgas, kad nepratrūk- 
čiau verkti, ir, laimė, susitvardžiau. Nes vos praėjo dešimt 
minučių, kai išskubėjo Hermina, pasibeldusi pro duris įgriu- 
vo storulė Cilė, o pirmoji taisyklė tokia: neverkiama, jeigu 
mato tarnai. 

— Labas rytas, gerbiamoji panele, - sušuko ji uždususi, — 
šiandien atnešiau jums gardumyno. Ponia teta siunčia šios 
dienos proga ir linki gero apetito. - Ji padėjo sunkų sidab- 
rinį padėklą ant naktinio stalelio, 17 pasklido nuostabus aro- 
matas. 

— Tikra kava? 

— Tikrų pupelių. Tačiau turit įsipilti labai daug pieno ir 
įsidėti cukraus, taip man buvo liepta perduoti, antraip jums 
nepatiks. Tikra kava, kokią paprastai geria tik suaugusieji. 

Mane sujaudino šitokia gausybė meilės, nes kavos viri- 
mas užima daug laiko. Gera kava lašinama po trupučiuką, 
ir kavinukas būna pilnas po ištisos amžinybės. O iš pradžių 
reikia paskrudinti žalias pupeles, rūkstant aitriems dūmams, 
bei ilgai ilgai malti. Ir šiandien visa tai buvo padaryta dėl 
manęs. 

"Tačiau nuo kavos aš klaikiai įsiaudrinau, per pietus maž- 
ne nevalgiau, atsisakiau saldaus patiekalo ir iškart nulipau 
žemyn į teatro salę. Tarp palmių nieko nebuvo, taigi trupu- 
čiuką pagrojau iš „Šikšnosparnio“, naujo genialaus Johano 
Štrauso kūrinio, kurį pernai girdėjau Vienos teatre. Her- 
mina griežtai atsisakė padovanoti man natas, jau nėra ko ir 
kalbėti apie libretą, nes operetė pasirodė jai nedorovinga. 
Taigi skambinau iš atminties, kol trečią valandą atėjo ma- 
nęs pakviesti, nes reikėjo šukuotis. 

Labai džiaugiausi. 

Tačiau tai virto bjauria kankyne. 

Pasirodė Jozefa, sunkiai nešdama spiritinę lempelę, plau- 
kų žnyples, šepetį, šukas, o jai iš paskos sekė teta, kaip vi- 
suomet, uždususi, su rankiniu veidrodėliu, skraiste ir pinti- 
ne dirbtinių gėlių. Pačiame viršuje, vaizdu žemyn, gulėjo 
tuodu dagerotipai, su kuriais ji mane lygino prieš aną įspū- 
dingą maudymąsi. 

Aš didžiavausi savo plaukais. Jie dar niekuomet nebuvo 
kirpti, ypač tankūs ir gražūs. „Plaukai kaip imperatorie- 
nės“, - iškart pastebėjo mano teta, ir aš visuomet pinda- 
vausi kasas, iki tos dienos, kai atvažiavau į Ensą. 

Ense Cilė nakčiai juos susukdavo ant popieriukų, sudrė- 
kinus: saldžiu vandeniu, ir tas žvilgančias kaip kamščia- 
traukiai garbanas paprastai pasileisdavau iki pat juosmens. 

O vakar mes išplovėme lipnų cukrų, ir dabar užvirė dar- 
bas: žnyplėmis garbanojo mano plaukus, išteptus kvapnia 

pomada, o paskui sukėlė aukštyn ir kuodą prikaišiojo roži- 
nių ir baltų žiedų, padirbtų iš žvilgančio šilko, tų pačių spalvų 
kaip mano suknelė. 

— Dabar - svarbiausias dalykas, - galop sušuko mano te- 
ta, paėmė abu atvaizdus ir ilgai juos tyrinėjo. - Le point 
d'or! 

Dvi garbanos palei smilkinius buvo supintos į ilgas plo- 
nas kasytes, perrištos per kaktą lyg juosta ir prisegtos pa- 
kaušyje. Už jų rūpestingai, viena šalia kitos, vėl užkištos 
gėlės. Atrodė, kad aš užsidėjusi ant kaktos gėlių vainiką. 

— Dabar nuostabu! Ką gi, Jozefa, mudvi gerai padirbėjo- 
me! - Teta žengė atgal, jos žvilgsnis pergalingai švietė. — 
Šukuosena kaip du vandens lašai. Štai ką jums pasakysiu: 
vienas kitas faktas bus tinkamai nušviestas. Kai kuriems žmo- 
nėms. Argi ne taip? Pažadins gražius prisiminimus. Ir tik- 
rai pats metas! 

Jozefa uoliai palinkčiojo, dar patampė garbanas iš visų 
pusių, o kai ji baigė, man svaigo galva. 

Atvirai prisipažinsiu: anaiptol nebuvo gera. Ištisas tris 
valandas it mietą prarijusi prasėdėjau ant paauksuotos kė- 
dutės, sustingusi lyg statula, suspaustu iki keturiasdešim- 
ties centimetrų liemeniu. 

Zefi badė mane smeigtukais. Spiritinė lempelė dvokė. 
Nuo svylančių plaukų kvapo mane pykino. 

— Atsiprašau, netrukus aš apalpsiu. 

"Tada teta atkišo man veidrodį. Iškart pasijutau geriau. 

Ar čia aš? Švelni balta oda, didžiulės juodos akys, ant 
galvos —- tamsios prašmatnios garbanos, ant kaktos - žiedų 
Juosta - man šypsojosi jauna panelė. Nebe vaikas. Neįtikė- 
tina, kad galima šitaip pasikeisti. 

— Dabar pas mus, Ense, atsirado nauja beautė, — iš lai- 
mės sušuko mano teta. - Ar tu patinki sau? Taip? Ar šito 
būtum tikėjusis prieš tris savaites, kai atvažiavai pas mus? 

— Ne. Niekuomet... bet prašau... atleisti, nenoriu būti 
nemandagi, tiktai... aš vos...kvėpuoju... ir negaliu... kal- 
bėti. - Ėmiau gaudyti orą. 

— Nuostabu, — pasakė teta Juliana, - taigi iškart sužino- 
si, kaip elgtis per vakarėlį: šypsokis, tylėk, niekada neprieš- 
tarauk, nieko nepeik, o jeigu apalpsi, į sveikatą. Ponai pasi- 
jus esą globėjai, tave pakels ant rankų, atsidursi dėmesio 
centre. Tiktai įsidėk į galvą: švelniai nuslysk ant grindų. 
Nesiplok ant žemės kaip lenta. Beautė ir apalpusi turi būti 
žavinga. Tuomet visi ponai taps tavo vergais. - Ji pratrūko 
kikenti kaip mergaičiukė: - Kalbu iš patirties. Taigi pasi- 
kliauk manim. 

Jozefa vėl susidėjo pintinę. Teta padavė man savo vė- 
duoklę. Geltoną kaip saulė, su raudonais šlakais; ji links- 
mai pjovėsi su rožiniais žiedais mano plaukuose. 

- Širduliuk, dabar tu čia dailiai pasėdėsi. Nejudink gal- 
vos, kol ateis Zefi. Paskui ji tave aprengs. Pusę devynių atei- 
siu tavęs palydėti į apačią, ir lažinuosi iš viešbučio, kad šian- 
dien mes kai ką išgyvensim. Jeigu neklystu, bus keletas naujų 
aistringų gerbėjų. 

Ji pamojo man nuo durų, 0 Jozefa netgi tūptelėjo. 

Galų gale viena. 

Skubiai išskleidžiau vėduoklę. Ak... tyro oro. Tą valan- 
dėlę suvokiau, kodėl šio pasaulio elegantiškosios ponios n2e- 
kuomet nesirodo be vėduoklės. Ne maivydamosi visur tąso- 
si tą daikčiuką, o ne! Kad liktų gyvos. Ne iš pasipūtimo, o iš 
tikro vargo. Veduoklė ir korsetas, supratau pirmąkart, vie- 
nas be kito neįmanomi. Be vėduoklių suvarstytosios ponios 
seniai būtų uždususios. Ir jeigu kada nors korsetas išeis iš 
mados, vėduoklės irgi prasmegs lyg skradžiai žemę. Taip 
tikriausiai ir bus. 

Staiga man įsiskaudėjo galvą. Ėmė diegti smilkinius. Nie- 
kuomet nebūčiau pamaniusi, kad suaugusios moterys lei- 

džiasi šitaip kankinamos. Grožiui reikia aukotis, taip skam- 
ba senas posakis. Kokia tiesa, kokia tiesa! 

Valandėlę klaikiai gailėjausi savęs. O paskui išsitempiau 
it styga. Jokia mano pažįstama moteris nėra skundusis. Ir 
aš nebūsiu pirmoji. Be to, sėkmė to verta. 

Be galo patenkinta sviedžiau žvilgsnį į didelį veidrodį 
prie mano drabužių spintos durų. Aš beautė. Net drąsiau- 
siose svajonėse savęs tokios neregėjau. 

"Tuo tarpu teta Juliana slapčiomis buvo įkalusi man de- 
šimt moteriškojo grožio priesakų, ir septynis aš jau įvyk- 
džiau: mano oda buvo balta kaip lelijos žiedas, nes niekada 
neidavau iš namų be skrybėlaitės, pirštinių ir skėčio. Šito 
žiūrėjo Hermina nuo to laiko, kai man sukako treji metai. 
Mano liemuo buvo plonutėlis. Mažos rankos ir pėdos. Di- 
delės akys, ir dar juodos, geidžiamiausia spalva imperijoje, 
kur moterys daugiausia buvo geltonplaukės. Mano burna 
buvo nedidelė, plaukai ilgi 17 tankūs, ir aš buvau neaukšta. 

Man trūko iškilios krūtinės, plačių strėnų ir apvalių pe- 
čių. O jeigu visai sąžiningai: burna irgi nebuvo labai jau 
maža. Bet ir ne vulgarios daržinės durys. Ir, dėkui Dievui, 
lūpos plonos, nes storos lūpos apskritai buvo viena iš di- 
džiausių grožio ydų. 

Pasilenkiau į priekį, kad geriau įsižiūrėčiau į save. 

Šukuosena. Ir ką ji man primena? 

Visąlaik apie tai galvojau. Ir staiga prisiminiau. 

Herminos papuošalų dėžutėje buvo miniatiūra. Gražios 
moters, panašios į mūsų imperatorienę, tik juodaakės ir 
tamsiaplaukės. Sykį prieš keletą metų Hermina man ją pa- 
rodė. Ir ji buvo su tokia šukuosena. 

Nežinojau, kas ji tokia. Tuomet nepaklausiau. Dar tuo 
nesidomėjau. Tačiau dabar man viskas atrodė kitaip. 

Greit pašokau ir pažvelgiau pro langą. Penkios minutės 
po šešių! Kaip kvaila! Nors saulė vis dar pliskino miesto 

bokštą, buvo pernelyg vėlu. Mat staiga pajutau nenumal- 
domą norą nusėlinti į Herminos kambarį 1r paieškoti mi- 
niatiūros. Kitoje pusėje tikriausiai būtų parašytas vardas. 

Pala. Ne. Išauklėta panelė nenaršo po svetimus kamba- 
rius. Tai didžiausias nediskretiškumas. Be to, kaip jau saky- 
ta, nebebuvo kada. Netrukus grįš Hermina. 

Kaip tik po dešimties minučių smarkiai pabeldė į mano 
duris. 

— Kas ten? 

— Tai aš. 

— Malonu. Prašau įeiti. 

Nuleidau vėduoklę ir nutaisiau pozą: galva aukštyn, krū- 
tinė priekin... Hermina jau įpuolė per slenkstį - ir sustin- 
go lyg nudiegta. Jos akys vis labiau lipo iš kaktos, ji garsiai 
šnopavo per nosį. 

— Margita - kaip gyva, - paskui išsiveržė jai iš lūpų, ir ji 
susmuko ant mano lovos. 

— Pardon, kas kaip gyva... 

— Margita, - sumurmėjo mano mažoji guvernantė, aiš- 
kiai sutrikusi, kad nesusivaldė. - Tipiškas elgesys. Tavo teta 
tyčiom tai iškrėtė. Užsispyrusi kaip asilė. Puola į kraštuti- 
numus ir netiki, kad iš to nieko nebus... 

— Jei man bus leista paklaust, prašau pasakyti, kas ta 
Margita? 

Niekuomet nebuvau girdėjusi šio vardo. 

— Mano...mano...patrakėlė... atsitiktinė pažįstama. No- 
riu pasakyti, jau mirusi. Tačiau tikra tiesa, tu visiškai kito- 
kia dabar, visai nebe mano mieloji mažoji Minka. 

— Aš jums nebepatinku? - Suskliaudžiau vėduoklę ir pa- 
sukiojau galvą į visas puses. 

- Žinoma, patinki. - Hermina jau nusiramino. -Tikėsi 
ar ne, pilyje viena ponia buvo panašiai susišukavusi. 

— Ar pilyje buvo gera? 

— Taip gera, kad vėliau net nebenorėjau grįžti namo. 

— O žali agurkai? 

— Bjaurastis. Neįkandami. Reikia kramtyti labai atsar- 
giai, antraip jie siaubingai gurgžda tarp dantų. Tačiau prie 
jų skonio būtų galima įprasti... ilgainiui. — Ji atsistojo. - Ką 
dar norėjau pasakyt, aš veltui rūpinausi. Apačioje sutikau 
mūsų poną baroną. Iš kareivinių ateis tik vienintelis jo drau- 
gas, Atila Nadis, jaunas leitenantas, puikiai jį pažįstu, o šiaip 
būsim vien en famille. Atvirai prisipažinsiu, man akmuo 
nusirito nuo širdies. Tačiau vis dėlto elkis comme 1! faut. * 
Nežiūrėk Nadžiui į akis. Ir nekoketuok su Gaboru. Neno- 
riu dėl tavęs gėdytis. - Ji priėjo arčiau ir ilgai mane apžiū- 
rinėjo nuo galvos iki kojų, susitvardė nenusišypsojusi, o pas- 
kui taikiai pareiškė: - Šitaip vaikai suauga. Taip... o dabar 
metas man paskubėti. Tu ne vienintelė, iš kurios reikia pa- 
daryti gražuolę. Už durų laukia Cilė... Tad sudie, brangu- 
te. Pasimatysim apačioje. 

Ir ji išskubėjo. 

Aha. Margita. Bent jau vardą sužinojau. Patrakėlė, kad 
1r ką tai reikštų, tačiau aiškiai mylima, nes teta Juliana kal- 
bėjo apie gražius prisiminimus. 

"Tačiau reikalas keblus. Toks keblus —- ėmiau greitai mo- 
juoti vėduokle, - kad nepriekaištingoji mano Hermina... 
pamelavo! Atsitiktinė pažįstama? Idiotiškiau nebūna. Nie- 
kas nesinešioja menkai pažįstamų moterų miniatiūrų. Ir ši- 
taip nesigąsčioja, jei netyčia regi ką nors į jas panašų. 

Staiga man kilo įtarimas, tačiau toks absurdiškas, kad 
kaipmat jį pamiršau. Be to, - mane išgąsdino šnaresys už 
nugaros. 


* Deramai (pranc.). 

Atsigręžiau. Durys uždarytos. Tačiau jaučiausi stebima... 
kas gi čia? Pro durų apačią į mano kambarį kažkas įkišo 
geltono popieriaus lapą. Paskui išgirdau tylius tolstančius 
žingsnius. Ir vėl viskas nurimo. 

Man širdis daužėsi krūtinėje. Pritipenau prie durų, ta- 
čiau nepajėgiau pasilenkti. Korsetas! Ką daryti? Puoliau ant 
žalio kilimo keturpėsčia, sukandau lapą dantimis, vėl pri- 
ropojau prie savo kėdutės ir atsitiesiau. Paskui perskaičiau 
žodžius popieriuje: 

NUOLANKIAUSIAS JŪSŲ GERBĖJAS ŠIANDIEN 
PRAŠO MEILĖS ĮRODYMO! PASITIKĖKIT MANIM. 
OMNIA VINCIT AMOR. 

Gaboras! Prispaudžiau lapą prie širdies. 

Iškart viskas pasidarė gerai! Ir kodėl šįryt taip kanki- 
nausi? OMNIA VINCIT AMOR! 

Išbučiavau žodį po žodžio, o paskui paslėpiau laišką kny- 
gų spintoje. 

Gaboras mane myli! Taip, kai dar laikiau save bjauria, 
jam jau atrodžiau žavinga. Jis atnešė man torto. Pagyrė bal- 
są. Plojo man po „Jaunosios gelbėtojos“. Kai apsilankydavo 
viešbutyje, visuomet rasdavau laišką, ir jis sugebėdavo pa- 
daryti taip, kad netyčia susitiktume. 

Jis žinojo, kada eidavau valgyti. Kada skambindavau for- 
tepijonu teatro salėje. Kada užlipdavau į savo kambarį po- 
kaičio. Ir sveikindavosi su manim taip, kad man iškaisdavo 
skruostai. 

Mudu dar nebuvom persimetę nė žodžiu vieni. Tačiau 
tai pasikeis dabar, kai jis sugalvojo planą. Na, o toji Fogoši, 
didiko dukra, aptekusi pinigais — šįvakar aš ją užtemdysiu. 
Staiga gyvenimas man nušvito skaisčiausiomis rožinėmis 
spalvomis. Iš bjauriojo ančiuko pavirtau į baltąją gulbę. 

Gal nutiks antrasis stebuklas ir teta Juliana sumokės man 
pasogą? 

Tačiau kokį niekutį aš padovanosiu Gaborui? Nosinaitę? 
Žiedą iš plaukų? Kurį nors iš šių daiktų. Tegu jis visuomet 
prisimena, kokia graži aš buvau per pirmąjį mūsų vakarėlį. 

"Tačiau kaip visa tai padarysiu, kad nepamatytų Hermi- 
na? Turiu pasukti galvą. 

Na, nelengva užduotis. Ir kai grįžo Jozefa manęs apreng- 
ti, vis dar nieko nebuvau sugalvojusi. Dieve! Aš tokia susijau- 
dinusi. Kiek prisimenu, niekuomet taip puikiai negyvenau. 

— Prašau nekrutėti, - iškilmingai paprašė Jozefa. 

Paskui aprengė mane švariais apatiniais: tamprios bal- 
tos kojinės. Mezginiuotos kelnaitės iki blauzdų, apgulusios 
juosmenį, su prarėžu. Baltas apatinis sijonas su banginio 
ūsais, savotiškas krinolinas, nors ir ne toks platus, kokie 
buvo madingi dar prieš penketą metų. Virš jo dar du baltos 
drobės sijonai su plačiais raukiniais — tai ilgokai užtruko. 

Pagaliau atėjo eilė suknelei. Ji buvo plona ir švelni, ir 
kai Jozefa atsargiai apvilko ja mane per galvą, pamaniau 
paskendusi baltam šyde. Ji buvo pasiūta iš kelių plonutėlai- 
čio medvilninio batisto sluoksnių, o jausti balto 17 rožinio 
šilko šlakai gundomai žvilgėjo. Kai buvau aprengta, su roži- 
niu šaliku, lakuotais bateliais ir balta šilkine vėduokle ran- 
koje, Jozefa vėl tūptelėjo priešais, lyg iš tiesų būčiau jau 
suaugusi. „Gerbiamoji panelė šįvakar kaipmat užkariaus vi- 
sas širdis“. Ir ji privedė mane prie veidrodžio duryse. Spok- 
sojau į save nekvėpuodama. "Tai buvo trumpiausia suknelė 
mano gyvenime. Iš po jos kyšojo batų galai!!! O liemuo. 
"Toks laibas, kad, regis, perlūš. Apskritai beveik nepažinau 
savęs. Šitoji neapsakomai elegantiška būtybė - ar iš tikrųjų 
čia aš? 

- Ačiū, Jozefa. Labai išgražinai mane. 

— Anoks čia menas, kai panelė šitaip sudėta. 

— Dar pasakyk man, nuo ko mirė grafaitė Margita? - pa- 
klausiau abejingai. 

— Ją sudraskė tigras, - kaipmat išpylė Zefi. 

— Kaip!!! Cirke? 

— Bengalijoje. - Paskui ji plojosi delnu sau per lūpas ir 
išraudonijo. - Kas papasakojo gerbiamajai panelei apie le- 
di Margitą? 

— Mano guvernantė. Pasakyk dabar atvirai. Ar aš tikrai 
tokia panaši į ją? Ir tu taip manai? 

Jozefa kažką sumikčiojo ir taip sutriko, kad nusprendžiau 
jos nebekankinti. Argi taip jau svarbų — viena misle dau- 
giau ar mažiau? Jei likimas lems, viską sužinosiu dar čia, 
Ense. 

O dabar buvau labai susijaudinusi. Artėjo mano vaikys- 
tės pabaiga: pirmasis vakaras ponų draugijoje. Pirmasis ma- 
no vakarėlis. Ir laukiąs gerbėjas. Nuolankiausias. Prašom! 

Ir kai teta atėjo manęs vestis be ketvirčio devintą, pate- 
pė man paausius tikru rožių aliejumi, netekusi žado, nes 
pritrenkiau ją grožiu, korsetas staiga ėmė nebespausti ir 
kvėpuoti pasidarė lengva. Ir kaip ant sparnų leidausi že- 
myn laiptais šalia jos, trokšdama patirti viską, ką pasiūlys 
gyvenimas vos iškeptai beautė. 


SEPTINTAS SKYRIUS 


Būna valandų, kurių niekuomet nepamirši. Iš tokių bu- 
vo ir vengriškasis vakarėlis. Jis nulėmė naują audringą ma- 
no gyvenimo atkarpą, ir jeigu kas nors būtų pranašavęs, 
kad netrukus aš surizikuosiu prarasti viską —- savo auklėji- 
mą, Herminą, tėvus, požiūrį į pasaulį, taip, netgi pačią sa- 
ve, - būčiau pareiškusi, kad jis tikras pamišėlis. 

"Tai kas gi nutiko? Aš įsimylėjau. Kaip tarnaitė. 

"Tačiau geriausia pradėsiu pasakoti nuo pat pradžių. 

Hermina laukė manęs apačioje, jos mielas apskritas vei- 
das iš susijaudinimo buvo baltutėlis. Buvo labai elegantiška 
su mėgstamiausia savo suknia (juodos ir geltonos spalvos), 
geltona didžiule peteliške aukštai sukeltuose tamsiuose plau- 
kuose, apsiavusi bateliais aukščiausiais kulniukais, nes ūgiu 
pranoko ir mane. Greitai pabučiavau jai ranką, o tada įžen- 
gėeme į šviesomis plieskiančią Raudonąją svetainę, kuri bu- 
vo paversta į pasakų šalį. 

Persiško kilimo nebebuvo. Parketas taip nušveistas, kad 
žvilgėjo. Dingusios visos skulptūros, egiptietiški gultai, o 
sienos apkarstytos spalvingais kaspinais, raudonais, baltais 
ir žaliais — Vengrijos spalvų. Žvilgt į kairę - nuogalės pa- 
veikslas tebebuvo, rėmai netgi apipinti ąžuolo lapų vaini- 
ku. O po juo stovėjo vaza, pilna įvairiaspalvių gvazdikų, ku- 
rie taip kvepėjo, lyg viskas būtų apšlakstyta kvepalais. 

Šviesa švelni. Ne žibalinių lempų, o ne, degė šimtai bran- 
gių vaško žvakių raudono, balto ir žalio medžio žvakidėse. 

"Tačiau gražiausiai atrodė stalas. Kaip nedidelis apskriti- 
mas po gluosnio šakomis, kurios buvo apkabinėtos raudo- 
nomis, baltomis ir žaliomis paprikos ankštimis, viena greta 
kitos. Sėdėjai lyg po įvairiaspalvių daržovių dangumi. Nie- 
kuomet nebuvau to mačiusi. 

Kiti svečiai jau buvo čia, stovėjo prie nišos, ir vos mes 
prisiartinome, visi atsigręžė ir sustingo, lyg būtų išvydę 
šmėklą. 

Gaboras pakėlė galvą, jam išsprogo akys. Svetainėje įsi- 
viešpatavo kapų tyla - buvo girdėti, kaip spragsi žvakės. Pa- 
galiau generolas išskėtė rankas, sušuko: „Maloniai pra- 
šom!“ — ir burtai išsisklaidė. Visi juokdamiesi apsupo mus, 
iš visų pusių pasipylė komplimentai. 

— Nebeįmanoma jos pažinti, - griaudėjo generolas, 
žvilgsniu smeigdamas liaunutį mano liemenį. — Vos trys sa- 
vaitės Ense, ir jau beautė. Ne, širdele, ne, ne, ne. Nebevalia 
tūpčioti. Tie laikai jau praėjo. 

Jis padėjo man atsitiesti ir pabučiavo ranką. 

Iškaitau kaip burokas. Generolas bučiuoja ranką pen- 
kiolikmetei. Tokia garbė teikiama tik ištekėjusioms mote- 
rims. Ir niekuomet nesuteikiama jaunai mergaitei. 

- Taip, taip, vaikas krinta į akį, - kimiu balsu sušuko prin- 
cesė Valerija, apsirengusi žydra suknia, kuri vilkosi grindi- 
mis, nes buvo pernelyg ilga, palyginti su nešiojamomis En- 
se, ir aš turėjau pasisukti į visas puses. - Meilutė, labai labai 
meilutė, - pasakė ji savo vyrui. - Kaip jūs manot, Edi? Pri- 
tariat man? 

Kapitonas Šileris tylėjo, tačiau niekas nesistebėjo. Jis 
garsėjo kaip didžiulis tylenis. Kalbėjo princesė, jis tik 
klausėsi. 

- O, mano Minka, - sušuko grafas Šandoras. - Ji atrodo 
kaip mūsų... kaip tikra moteriškutė. Taip, kaip bėga laikas... 

O tada prie manęs žengė Gaboras, jam iš akių atvirai 
sklido susižavėjimas. Hermina kaipmat įspėjamai kilstelėjo 
pirštą, ir aš nunarinau galvą. 

— Gerbiamoji panelė atrodo kaip pasakų fėja, - išgirdau 
sakant Gaborą, - ir tai ne tuščios pagyros. Tačiau dabar... 
Ar galėčiau supažindinti? Mano draugas Atila Nagis. 

Pakėliau žvilgsnį - prieš mane stovėjo nepažįstamas vy- 
ras. Kiek vyresnis už Gaborą, be to, aukštesnis ir lieknesnis, 
itin krintančiu į akis pietietiškais bruožais veidu. Juodi kaip 
anglis lygūs plaukai, juodos akys, tiesi nosis, romėniškas 
profilis. Su siaurais aristokratiškais ūsiukais, ir jis taip grakš- 
čiai man nusilenkė, kad pamiršau nudelbti akis. Vėpsojau į 
Jj; kaip pakerėta, jis atsitiesė, nusišypsojo, o Viešpatie. Kas 
čia dabar? Stambūs balti nelygūs dantys, staiga jis pasidarė 
panašus į vilką. Išalkusį... ko? Tačiau nebesuskubau prisi- 
minti, nes tarp mūsų įsispraudė generolas su prašmatnia 
raudona, auksu dabinta uniforma. 

- Šalin letenas, Nagi. Balandėlė priklauso man. 

Jis atkišo man ranką ir pats asmeniškai palydėjo į vietą. 
Tačiau kokią vietą! Šįkart atsisėdau ne prastajame gale, kaip 
dera jaunuomenei. Iškilmingai įsitaisiau iš dešinės jo prakil- 
nybei, kaip tik priešais Gaborą, ir iš kairės grafui Šandorui, 
kuris it užburtas sekė kiekvieną mano krustelėjimą, lyg regė- 
damas pirmąkart. Ir visąlaik jo lūpos susižavėjusios šypsojo. 

— Maloniai sveikinu atvykusią į mano csarda,* - sugriau- 
dėjo Zoltanas fon Borozis ir linktelėjo man. - Šiandien švę- 
sim kaip gražiajame Vengrijos krašte. Valgysim, gersim, dai- 
nuosim ir šoksim, turi būti /zaksma. Gyvenimas puikus. Hic 
et nunc! * - Ir jis parodė į veidrodinę nišą, kurios nebebu- 
vo įmanoma atpažinti. 


Ž Smuklė (veng.) 
** Cia ir dabar (/ot.). 

Ji buvo paversta muzikos paviljonu. Plačioji pliušinė so- 
fa išnešta, o po raudonos, baltos ir žalios spalvos audeklo 
baldakimu laukė čigonai ryškiai žydrais, auksu siuvinėtais 
drabužiais: Moras, pirmasis smuikininkas, Janošas, antra- 
sis, Karolis, kontrabosininkas, ir garsusis cimbolininkas Ma- 
tijas, — ir generolui mostelėjus jie užgrojo. 

— Eljen, Minka!!! Tai čardašas! Su paprika... - susižavė- 
jęs šūktelėjo jo prakilnybė, o aš turėjau iš paskutiniųjų tvar- 
dytis, kad nepradėčiau koja mušti takto. Niekuomet gyve- 
nime nebuvau girdėjusi aistringesnės muzikos. Beveik: nė 
nepastebėjau, kaip buvo patiekti valgiai —- mane visiškai pa- 
kerėjo melodijos. Kai kurios prasidėjo lėtai nuo malonaus 
liūdesio, paskui vis greitėjo ir greitėjo, darėsi vis linksmes- 
nės ir pasiutesnės, ir visos baigdavosi gyvenimo džiaugsmo 
klyksmu. 

Prie mūsų priėjo Moras, pirmasis smuikininkas, nusi- 
lenkė, atsistojo šalia princesės Valerijos ir ėmė griežti jai 
tiesiai į ausį aukščiausias, ploniausias, skambiausias melo- 
dijas. Suokė lyg paukštis, džiūgavo iš laimės. O paskui pri- 
ėjo prie Herminos, tada aš vėl iškaitau, nes jis prisigretino 
prie manęs, ir aš atsidūriau dėmesio centre. Ak, ta saldi 
muzika. O kur dar deginantys gerbėjų Gaboro ir Atilos 
žvilgsniai. Man visiškai nauja padėtis. Tačiau tokia, prie ku- 
rios būtų galima priprasti. 

Generolas sodriu, kurtinančiu bosu pritarė, kai būda- 
vo pradedamos griežti dainos „Akacijų kelias ir „Vakare 
paragavau.raudono vyno“. Buvo patiekti užkandžiai. Su- 
glumusi žiūrėjau į lėkštę. Stambiai maltas saliamis. Rie- 
kė riebaus pašteto. Trys skiltelės rauginto agurko, tokios 
permatomos, kad net pabalusios... Nurijau seilę. Virėjo 
vengro menas. Valgyti šito negalėjau, nieku gyvu. Mūsų 
vyriausiasis virėjas buvo prancūzas. Buvau pratusi prie 

lengvo valgio. O nuo tada, kai dėvėjau korsetą, mano 
skrandis streikuodavo, kaip ir tetos Julianos, kuriai irgi 
po kas antro kąsnio darydavosi bloga. Tačiau ir be korse- 
to nieko nebūčiau nurijusi, nes nuo Gaboro artumo man 
užgniaužė gerklę. Kai manydavo, kad niekas nemato, jis 
rydavo mane akimis, aš irgi gaudžiau jį žvilgsniu. Kukliai 
nuleidusi blakstienas stebėjau kiekvieną jo judesį, buvo 
taip nuostabu ir nedora, kad pasisotinau vien susijaudini- 
mu. O puota vos prasidėjo. Mums šauniai atnešė pupelių 
sriubos su lašiniais, žalumynų sriubos su aštriomis raudo- 
nomis dešrelėmis iš Debreceno, omleto su spirgučiais, 
ankštpipirių su aliejum, tokių aštrių, kad man degė net 
skrandis. Ir dar skrudintos, sviestu varvančios duonos su 
česnakais. 

Bejėgiškai pasižiūrėjau į Herminą, kuri irgi beveik nie- 
ko nevalgė Ji kaipmat pakėlė galvą. „Tai barbariškumas, - 
bylojo jos žvilgsnis, - taip nevalgo joks kultūringas žmo- 
gus“. Gaboras irgi beveik nevalgė, daugumą maisto paliko 
lekštėje. 

"Tačiau kiti jautėsi kaip žuvys vandenyje. Kimšosi nejti- 
kėtinus kalnus maisto, kvatojosi, gėrė ir gyrė, kad viskas 
nuostabu. O ant stalo nešė vis daugiau: Segedo guliašo, 
vengriško veršienos guliašo, vištienos su paprika, kiaulie- 
nos, dar daugiau ankštpipirių, žalėsių, grietinėlės, lašinių — 
mane pykino vien nuo vaizdo. Prieš mane dėjo didžiules 
porcijas. Uoliai baksnojau po valgius šakute, tačiau itin re- 
tai keldavausi ją prie burnos. Deja, mano vaišintojui tai ne- 
prasprūdo pro akis. 

— Skanaukit, skanaukit, paukšteliuk. Valgykit, tik tuomet 
kas nors iš jūsų išeis. Va šito vyniotinio. Tik mes, vengrai, 
mokam gaminti tokį valgį. Mėgstam gardų maistą... - Jis 
neatitraukė akių, kol nurijau kąsnelį. — Šaunu! Na, nurijot 

liežuvį? — Jis pakėlė taurę: — O dabar išgersim už mano gra- 
žiąją tėvynę. Už Dunojų. Už Tisą. Už stiprią, šlovingą, nar- 
s1ą vengrų tautą!!! 

O paskui išpylė mėgstamiausią savo posakį: „Extra hun- 
gariam non est vita!“ Lotyniškai. Akibrokštas, nes jo reikšmė: 
„Tiktai Vengrijoje gyvenimas puikus!“ "Tai šovinizmas ir gė- 
da, taip aš mokiausi. 

Pažvairavau į Herminą. Ji prikando lūpą. Tačiau šauniai 
kilstelėjo taurę ir nusišypsojo vakarėlio šeimininkui. "Taip, 
ji netgi išgėrė jo garbei, ir, be manęs, niekas nežinojo, kaip 
ji kentėjo. Iš viso vakarėlis buvo ne jos skonio - nėra ko nė 
kalbėti apie pakeistą mano išvaizdą, - tai pastebėjau, vos 
mudvi peržengėme slenkstį. 

Hermina tikėjo Habsburgais. Buvo matyti jau iš jos suk- 
nios. Juodos ir geltonos spalvos! Ji mylėjo imperatorių, ne- 
paisančią tautiškumo Austriją. Ir neapkentė nacionalizmo, 
kuris darėsi vis madingesnis. Kaip ji kalbėjo vakar? „Impe- 
rija — tai turtinga, taikiais pagrindais susivienijusi Vidurio 
Europa. Tačiau visos tautos turi gerbti viena kitą, kad taip 
ir liktų. Bet čekus, serbus ir rumunus pagavusi didybės ma- 
nija. Kaip ir kitas tautas. O vengrai apskritai laiko save to- 
buliausiais Dievo kūriniais. Po sutarties jie išmano viską kur 
kas geriau negu Vienos imperatorius. Ir mūsų priešai už- 
sienyje tai žino. Jie kursto ir kursto, o jeigu ir toliau taip 
bus, tai netrukus visa Europa skaldysis makaules. Palauk! 
"Tu dar pamatysi!“ 

— Apie ką galvojat, mieloji pussesere? - sugriaudėjo ge- 
nerolas, užgerdamas Herminą. - Morai! Matijau! „Graži ma- 
no mieliausioji!“ - Ir jis padainavo Herminai vengrišką mei- 
lės dainą, kurią ta išklausė su narsia šypsena. Visi puotautojai 
audringai paplojo, tada patiekė citrininių ledų, ir nelemto- 
sios vaišės baigėsi. 

Nuo stalo nukraustė kalnus lėkščių ir dubenų. Staltiesę 
apibarstė rožių žiedlapiais. Apšlakstė gaivikliais. Atnešė deg- 
tinės, o ponioms — šokolado ir vyšnių likerio. Sužinojom, 
kad tortų bus patiekta vėliau. 

Generolas pakėlė ranką. 

— Mieliausioji princese, mano Hermina, Šandorai, bran- 
gusis Edi, Atila, Gaborai, šįvakar mes surengėme šventę mū- 
sų žaviosios Margitos... 

— Ne Margitos! Minkos!!! - skubiai riktelėjo Hermina, 
tačiau generolas jos neišgirdo. 

— Žaviosios Margitos, išgelbėjusios mane iš bjauriai ne- 
malonios padėties, garbei. Dėl manęs ji atliko žygdarbį. - 
Jis susijaudinęs nusišypsojo. — Ji pasirodė prieš visiškai ne- 
pažįstamus žmones. Scenoje. Be baimės. Šauniai pagrojo 
visą operą iš natų kaip tikra virtuozė. Ir nepadarė mums 
gėdos, atvirkščiai! Tapo Enso heroje. Todėl norėdamas at- 
silyginti užsakiau šią menką dovanėlę, - jis išdidžiai nusi- 
šypsojo, - kukliam šio vakaro atminimui. Panele, tikiuosi, 
kad jums patiks! 

Jis padavė man plonos baltos odos dėžutę. Joje - ant 
granato raudonumo aksomo - pūpsojo auksinė apyrankė. 
Vienų natų. Ketvirtinių, pusinių, sveikųjų, takto brūkšnių, 
penklinių, viskas buvo meniškai sudėliota ir sudarė raštą, 
atrodantį kaip nėriniai. Užsegimas - smuiko raktas. O iš 
kiekvienos sveikosios natos - jų čia nukalta apsčiai — žaiža- 
ravo tikras briliantas! 

Žvilgt į Herminą - ar man leidžiama priimti dovaną? Ji 
linktelėjo galvą. Iš džiaugsmo mane visą užliejo karštis. Aš 
dar neturėjau papuošalų. Tai buvo pirmoji tikrai vertinga 
mano brangenybė. 

— Tai gražiausi „Jaunosios gelbėtojos“ taktai, - paaiški- 
no jo prakilnybė, - nukalti iš aukso, kad niekuomet neiš- 

nyktų! Toks pat amžinas bus ir mano dėkingumas. - Jis čiu- 
po už mano kėdės, veržliai prisitraukė ją artyn, paėmė ma- 
no ranką ir pabučiavo! Gaboro tėtė antrąkart pabučiavo man 
ranką! O paskui jis iškilmingai užsegė apyrankę, ir lyg pa- 
gal komandą svečiai pakėlė taures ir pratrūko šaukti: „Va- 
lio! Minka! Bravo!!!“ Čigonai užgrojo linksmą dainą: „Žir- 
go didelė galva, te jis liūdi už mane...“ Kvepėjo gvazdikai, 
tai buvo visiškos palaimos valandėlė! 

Daina pasibaigė. Generolas liepė muzikantams išeiti, kad 
jie parūkytų ir pavalgytų. Ir vos likome vieni, jis vėl pakėlė 
ranką. 

— Ko nepamiršau svarbiausio dalyko. Mūsų talentingoji 
šaunuolė Margita... 

Valerija 17 Hermina pasikeitė išgąstingais žvilgsniais. 

— Pardon, jūsų prakilnybe, Minka! - nutraukė generolą 
princesė sodriu balsu, ir šįkart ją išgirdo. 

- Atsiprašau! Minka... šiaip ar taip, ši meili mažulė... 
gyvenimas suteiks jai progą... — jis mūktelėjo didelį gurkš- 
nį degtinės, staiga tarytum labai susijaudinęs, - šis dailus 
angelėlis... man trūksta žodžių. - Pasisuko į sūnų: - Gabo- 
rai, geriausiai papasakosi tu! — Ir jis plačiu mostu susivertė 
visą taurę. 

— Kaip liepsit, tėte. 

Gaboras pasilenkė į priekį, nusišypsojo visiems, o aš 
sutrikusi įsistebeilijau į apyrankę, ko nealpdama iš smal- 
sumo. 

— Mano dėdė, pulko vadas, - maloniai prašneko Gabo- 
ras, - nesupranta, kad čia, Ense, aš esu pats geriausias rai- 
telis iš visų vyrų. Kitų metų rudenį aš baigiu karo akademi- 
ją. Tuomet būsiu leitenantas. O ką aš girdžiu? Kas nutinka, 
stojus į tarnybą? Esi pristatomas puskarininkiams ir priva- 
lai jiems paklusti. Sako, kad šie ponai jau dvidešimt metų 

moko jodinėti, taigi ištisą mėnesį tu nė mur mur ir tik klau- 
sai. Jei pareikši savo nuomonę, tūpsi į daboklę. 

Šįkart ir kapitonas Šileris pravėrė burną. 

— Niekuomet nekenkia paklusnumas, - tarstelėjo jis. 

— Joti mane išmokė mano garsusis tėtė, - išdidžiai pa- 
reiškė Gaboras, - aš klausau tik jo. 

— Nuostabu! - Hermina gurkštelėjo vyšnių likerio. - Bet 
gal malonėtum mums paaiškinti, apie ką čia kalbama? 

— Žinoma, mieliausioji teta. Aš susilažinau su savo dėde, 
kad išmokysiu visiškai nepatyrusį raitelį joti žingine, šuo- 
liuoti ir elegantiškai šokti per kliūtis. Ir kur kas greičiau, 
nei tai sugeba bet koks iš jo jojimo mokytojų. 

— Iki kurio laiko? 

— Iki 1mperatoriaus gimtadienio rugpjūčio 18-ąją. 

— Bet juk liko vos penkios savaitės, - sušuko Valerija. 

— Penkios arba trys, - su palengvėjimu pasakė Hermi- 
na, - man nuo krūtinės nusirito uola. Jau išsigandau, kad 
tavo lažybos susijusios su mumis. 

— Jos ir susijusios, - meiliai pratarė Gaboras. 

Hermina suskliaudė vėduoklę. 

- Šiandien popiet suderinome sąlygas. Mano dėdė ne- 
nusileidžia nė per nago juodymą. Jis reikalauja išmokyti 
ponią, dar niekuomet nesėdėjusią ant žirgo. 

— Tačiau ne vieną iš mūsų, — pasibaisėjusi sušuko Her- 
mina. 

— Jeigu leisit, tai iš jūsų. - Gaboras žavingai nusišypso- 
jo. - Su mumis tarėsi mano tėtė. Jis irgi nė kiek neabejo- 
ja... gerbiamoji panelė būtų pati tinkamiausia. 

Tai štai koks planas. Skaisčiai išraudonijau. Ne sužadė- 
tuvės. Jojimo pamokos. Mon Dieu! 

Hermina ėmė gaudyti orą. 

— Mesk tą iš galvos, - suriko pasipiktinusi. - Mano Min- 
ka yra puikiai išsilavinusi jauna panelė, rudenį ji važiuos į 


137 


pensioną! Nepakęsiu, kad ji būtų įtraukta į beprotiškas jū- 
sų lažybas! 

— Bet, Hermi...Neni... - linksmai sušuko generolas. 

— Ne!!! Niekuomet! Manot, kad atvežiau ją į Ensą, kad 
numesčiau jums po kojų? Sutrypti?! 

— Tikra tiesa, - žemu bosu pritarė jai Valerija, - pamirš- 
kit vaiką. Nieku gyvu nevalia! 

— Deja, mes negalim, - vienu balsu sušuko Gaboras ir 
generolas. 

— Gal leistumėt paklausti, kodėl ne? 

— Mat... - Abu ponai pasikeitė suokalbininkų žvilgs- 
niais: - Mudu prarastume didžiulį turtą! 

— Jeigu išmokysiu gerbiamąją panelę joti iki imperato- 
riaus gimimo dienos, dėdė suplos man penkiskart po šimtą 
ir penkiasdešimt guldenų, - paaiškino Gaboras. - Jeigu ne- 
galėsiu, nesvarbu dėl kokios priežasties, tokią sumą turėsiu 
sumokėti jam. Štai kaip yra. Aš atsiprašau. 

— Penkis šimtus penkiasdešimt guldenų? - pasibaisėju- 
si pakartojo Valerija. - Šitiek mano Edis uždirba per visus 
metus. 

- Tu susilažinai dėl mano Minkos, net nepaklausęs ma- 
nęs? — pasipiktino Hermina. —- Kuo čia mudvi dėtos? 

— Kaip sakoma, tai buvo tik būtinybė. 

— Koks įžūlumas! 

— Mielasis mano Gaborai, - princesės balsas pažemėjo 
per vieną oktavą, - ar esi kada nors regėjęs išauklėtą pane- 
lę ant žirgo? 

— Ne, dar niekuomet. 

— Ir vargu ar regėsi, - pabrėždama tarė Hermina. - Im- 
peratoriškojo mergaičių pensiono auklėtinės ne dragūnai. 

— Savaime suprantama. Taip. Tačiau gal dėl mūsų bus 
padaryta išimtis? 


138 


— Nė nesapnuok, - sušuko Hermina, ir mielas apvalus 
jos veidas iškaito. - Prašom man pasakyti, kodėl moteris 
turi sėstis ant žirgo, jei nėra jokios būtinybės? Kad susiga- 
dintų rankas ir prisitrintų nuospaudas kaip vežėjas? Kad 
būtų kratoma iš vidaus ir iš išorės, kad viskas jos galvoje 
susimaišytų, kad nusilaužtų koją ir visą gyvenimą šlubuotų? 
Niekuomet nelipsiu ant žirgo. Nelips ir mano Minka. 

— Mieliausioji teta, aš net neabejojau, kad jūs mus pa- 
remsite. 

- Ir kaip tau šovė į galvą ši bjauri mintis? - raudona iš 
pykčio suriko Hermina. - Nebenoriu šito klausytis! Dau- 
giau nė balso! - Ji pašoko suspaudusi lūpas, čiupo už savo 
kėdės, apsuko ją ir atsisėdo, atgręžusi stalui nugarą. Deja, 
dabar ji atsidūrė tiesiai prieš besimaudančią nuogalę, tad 
skubiai nuleido galvą ir įsistebeilijo į parketą. 

— Gaborai! Tučtuojau atsiprašyk! - sugriaudėjo genero- 
las. - Kaip tu tai papasakojai, priekvaiši! Kur tavo protas? 
Finis skandalingam kuklumui. Kad tuoj pat šnekėtum, kas 
reikia, antraip kalbėsiu aš. - Ir vėl čiupęs taurę degtinės 
išlenkė ją vienu mauku. 

Gaboras atsistojo, priėjo prie Herminos ir artistiškai pri- 
klaupė prieš ją ant vieno kelio. 

— Karštai mylima vienintele teta, - paėmė jos ranką ir 
pabučiavo, — puolu jums po kojų, reikalaukit mano galvos, 
tačiau dar paklausykit dvi minutes. 

— Kuriam galui turėčiau klausyti? 

— Juk jūs negalėsit atmesti mano prašymo. 

- Šit kaip? Tai bent gražumas. Stokis, stuobry. Pasipūtęs 
pamaiva! - Hermina iš paskutiniųjų tvardėsi, kad nenusi- 
Juoktų. 

Gaboras pašoko ir pagarbiai pažvelgė žemyn į mano gu- 
vernantę. 

— Na tai kalbėk, greitai. Kas yra? 

— Jei laimėsiu lažybas, man bus leista pareikšti savo nuo- 
monę per jojimo pamokas - ir tik tai man rūpi. Penkiskart 
po šimtą ir penkiasdešimt guldenų man nė motais. Jie skir- 
ti jums, jūsų vargšams. Vasaros pokylio daiktinei loterijai. 
Štai ką ketinau pasakyti, mieliausioji teta. Merci. 

— Klausykit, klausykit! - džiugiai sušuko Valerija. 

- Štai taip! - sugriaudėjo generolas. - Va koks planas. — 
Visi šoko ploti Gaborui, Hermina vėl atsisėdo prie stalo, 
sučiurleno juokas ir kalbos, tik aš sėdėjau pasibaisėjusi. Kaip 
tik jojimas. Kur kas mieliau būčiau pasimokiusi fechtuoti. 
Ar vaikščioti per lyną. Ar ryti ugnį... 

— Aš jau padalinau pinigus, - sušuko princesė. - Hermi- 
na, paklausyk. Užsakysim žieminius batus visiems vaikams ir 
įsteigsim šalpos fondą. O girtuoklių vaikus išsiųsim į mokyk- 
las, taigi Ense nebeliks beraščių. Sumokėsim už mokslą, nu- 
pirksim rašymo priemonių, o jei koks nors vaikas bus gabus 
ir norės studijuoti, apmokėsim jo mokslą universitete. 

- Šventa tiesa. - Hermina linktelėjo galvą: - O jeigu bus 
gabi mergaitė, ją auklės geriausi mokytojai. 

— Arba galima kaip reikiant pakvailioti, - prašneko Atila 
Nadis, — ir viską staiga išdalyti... tuomet vargšai nuskurė- 
liai bent sykį savo gyvenime gaus po krūvą pinigų. 

— Girtuokliams nevalia nieko duoti, - pasakė Valerija, — 
kaipmat viską išleis. Kiekvienas kreiceris nukeliaus į užei- 
gą, o vaikams nieko nebeliks. 

- Sumanymas steigti šalpos fondą nepaprastas. - Grafas 
Šandoras apmetė visus susirinkusius akimis. - Ką gi, Gabo- 
ras, jei jis iš tiesų yra toks geras jojimo mokytojas, kaip sa- 
kosi, ir jei mūsų šaunioji Margita nori pagelbėti vargšams... 
aš laiminu šią mintį. 

— Valio, Šandorai! - sušuko generolas, ir dabar visų žvilgs- 
niai vėl nukrypo į mane. 

— Eikš eikš eikš, - šūktelėjo man Valerija. 

— Ma chėrie, o tu ką pasakysi? - Herminos balsas buvo 
labai susijaudinęs, tačiau ji bandė jį prislopinti smarkiai mo- 
suodama vėduokle. - Tavęs niekas neverčia. Gerai pagal- 
vok, svarbiausia - neskubėk. 

"Tačiau man buvo iškilusi dilema. Factum est: aš klaikiai 
bijojau arklių. Tiesa, kitus gyvūnus mylėjau: šunis, paukš- 
čius, beždžiones, kates, rupūžes, varles; man nieko nebai- 
su, galiu išgelbėti bet kokį vabzdį. Tačiau arkliai per dideli! 
Vos prie jų prisiartini, jie ima rodyti geltonus dantis, vartyti 
akis ir stotis piestu, lyg ketindami sutrypti kanopomis. 

- Atidžiai manęs paklausyk, - kalbėjo toliau Hermina, - 
nepageidaujama, kad pensiono auklėtinės šoktų. Tačiau nie- 
kur neparašyta, jog draudžiama mokytis jojimo. Nemanau, 
kad susilauksi nemalonumų. 

— Nė lapė nesulos, - pritarė jai princesė Valerija, - ir, 
mieloji mano Minka, aš taip pat mokiausi joti. Žinai, tai 
princesių auklėjimo dalis. Labai vargau. Tačiau... aš tik du- 
syk susilaužiau ranką ir kartą vos nenusisukau sprando, prieš 
pat savo vedybas, taip, tačiau iš rimtųjų nenukentėjau. 

— Mieloji mano princese, - sušuko generolas, - ar jums 
reikėjo tą sakyti? Kaip tik dabar? Nelaimė nutiko jojant naktį, 
juk taip? Mes jodinėsim dieną. 

Atila Nadis sukikeno, vėl atrodydamas kaip išbadėjęs 
vilkas. 

— Gerbiamoji panelė bus Enso herojė. - Jis perliejo ma- 
ne liepsningu žvilgsniu: - Gaborai, tik gaila, kad jodinėti 
mokysi tu. O gal perleistum lažybas man? Ko už tai reika- 
lautum? 

Kaip??? Mane mokytų šitas nepažįstamasis? Išsyk atga- 
vau balsą ir generolui pasakiau: 

- Žirgai tokie stambūs, jūsų prakilnybe. Ir nemėgsta manęs. 

Generolas raminamai paplekšnojo man per ranką. 

— Įsidėmėtina nesąmonė! Aišku, jie. mėgsta jus. Turiu 
tris nuostabius arklius. Ryt vieną išsirinksit. Su vienu tai jau 
tikrai sutarsit. Ir atvirkščiai. Juk jūs ne baidyklė, kiek gali- 
ma matyti. 

— Tačiau aš bijau... 

— Bijot? Tik jau ne mano mažytės Ados. Ji mylės jus kaip 
seserį. Pripratinta prie moteriško balno. Stebuklas, ne ku- 
melė. Bėra. Ir veikiau smulki. 

- Ir pati geraširdiškiausia kumelė pasaulyje, - paskubė- 
jo sušukti Gaboras. - Nė sykelio nėra įkandusi ar spyrusi. 
Aplink ją sukiojasi vaikai ir šunys. Ji viską pakenčia. Ir tik 
įsivaizduokit: vakar katė jai tarp kojų atsivedė kačiukų. To- 
kį ji žadina pasitikėjimą. 

- Taip, mano mieloji, mažoji Ada, - gražbyliavo genero- 
las. - Atsivežiau ją savo būsimajai nuotakai. Tačiau pasaulis 
tuščias ir nykus, aš jos dar neradau. Taigi ji padės mūsų 
mažylei laimėti pergalę. Ak, ta raganiūkštė Ada! Jos krau- 
jas su paprika. Geriausios kilmės meilutė. Parva sed apta. 

Ir vėl lotyniškai: maža, bet šauni. Kaip jau minėta, ge- 
nerolas puikiai mokėjo lotyniškai, kaip ir visi išsilavinę jo 
tėvynainiai. Lotynų kalba Vengrijoje buvo valstybinė dar 
prieš savarankiškumą, ir kilmingieji ją tebevartojo. Tačiau 
iš to buvo aišku, kad geriausias raitelis įkaušęs. Žinojom tą 
iš Gaboro. 

— Carpe diem! - vėl pasakė man generolas. - Pasinau- 
dok diena! Ar pasiryžot? Metas. 

Pažvelgiau į visus. 

Mane vėrė septynios akių poros. 

- Širdele, jūs apsupta. Esat suokalbio auka. Pasiduokit. 

— Neturiu jojimo batų, - tariau tyliai. 

— Puiku, - generolas globėjiškai nusišypsojo, — ryt susi- 
tiksim. Ir žengte pas Eibelsbergerį matuotis batų. Paskui 
šmaukšt pas ponią Cyrmiler. 

— Jojamosios suknelės? — susijaudinusi paklausė Hermi- 
na, nes Lili Cyrmiler turėjo Ense siuvyklą ponioms. 

— Gražiausios, kokią tik įmanoma pasiūti. Iš geriausios 
medžiagos, prašmatniausią, mes ne skudurininkai. Argi ne, 
Šandorai? Jei jau mes, husarai, ko nors imamės, tai iš pe- 
ties. Su paprika. 

— O ką darysim, kol viskas bus gatava? - susirūpino Her- 
mina. - Laikas tai bėga. 

Gaboras pritardamas linktelėjo galvą. 

— Ryt jau turėtume treniruotis. Vakare manieže. Gal kol 
kas ponios ką nors surastų! Kaip pakaitalą? 

- Žinai, Minka, tu gausi mano dukterėčios Eugenijos ba- 
tus, - sušuko princesė. - Manau, jūsų dydis vienodas. O te- 
atre yra jojamoji suknelė, turėtų tau tikti. Tiesa, ne visai 
tavo spalvos, kavos rudumo, su rožiniais pagražinimais, ta- 
čiau ryt pasižiūrėsim, ar ji tinka. 

— Moteriškas balnas paruoštas. - Gaboras pasižiūrėjo į 
mane maldaujančiomis akimis, o jo balsas virpėjo: — Pasi- 
kliaukit manim, gerbiamoji panele. Saugosiu jus kaip savo 
akies vyzdį. Jeigu jums kas nors nutiks, garbės žodis... aš 
nusišausiu. 

Visi nusikvatojo iš jo patikinimo, tačiau aš susijaudinau 
iki širdies gelmių. Jo žvilgsnis, balsas... Jis atrodė tikrai nu- 
siminęs. Ir man buvo labai jo gaila. Įsitempęs jis sėdėjo prie- 
šais, neatitraukdamas nuo manęs savo gražių mėlynų akių. 
O greta jo Atila rijo mane įsimylėjusiu žvilgsniu. 

- Na, kaip? - paklausė grafas Šandoras. - Sprendimas 
priimtas? 

— Jeigu panelė fon Frišenbach sako, kad aš sugebėsiu, - pra- 
tariau kuo nerūpestingiau, - tai iš paskutiniųjų pasistengsiu. 

- Ar aš neįspėjau? - sugriaudėjo generolas. — Širdulės 
kraujyje yra paprikos. - Ir nė nesusigaudžiau, kas nutiko, 

kai jis apglėbė mane per pečius, priglaudė prie krūtinės, 
kilstelėjo mano galvą - ir pabučiavo į lūpas. 

Tiesa, iškart mane paleido, tačiau aš iškaitau kaip žarija, 
nusisukau ir užsidengiau vėduokle. Vis dėlto pamačiau, kaip 
sustingo Hermina. Valerija išpūtė akis, Atila Nadis suraukė 
antakius, o Gaboras išbalo kaip sniegas. Paskui skubiai čiu- 
po taurę, kilstelėjo į mane, sušuko: „Valio panelei!“, išlenkė 
ją vienu mauku ir trenkė į sieną. 

Atila tuojau pasekė jo pavyzdžiu. Ir kapitonas Šileris, ir 
grafas Šandoras, ir generolas. Dūžtančias šukes užtrenkė 
muzika, nes grįžę čigonai pradėjo groti, ir vėl tas svaigi- 
nančias melodijas, saldžias ir patrakėliškas vienu metu. 

Generolas pašoko. 

— Hermi... Neni. Tu leisi? 

— Tačiau labai trumpai, - griežtai sušuko Hermina. 

Generolas nusilenkė man. 

- Ar galiu pakviesti? Dabar rimtai pasimokysim čarda- 
šo. Raitelei tai privalu. - Ir nusivedė mane ant parketo. — 
Taigi. Pirštus ant mano peties. Tik tvirtai įsikibkit. - Jis apė- 
mė delnais mano liemenį. - Dabar du žingsnelius į dešinę. 
Ir du žingsnelius į kairę. Žingsnelius. Elegantiškai. 

Čigonai užgrojo aistringą dainą: „Miela, atidaryki man 
duris . Mudu pradėjome šokti. 

Buvo labai linksma. Jutau į nugarą įsmeigtas Gaboro akis 
ir stengiausi šokti ypač grakščiai. Nesunku - du žingsneliai 
į dešinę, du žingsneliai į kairę. 

— Tiesiai, - šaukė generolas. - Įsidėmėkit: lyg prarijusi 
mietą. Atstatyt krūtinę. O ypač svarbu: mesikraipykit. "Tai 
ne turkiškas pilvo šokis. Suktis visu kūnu. Taip. Galvą aukš- 
tyn. Žvilgsnis išdidus. Ugningas, bet ne gašlus. 

Mudu atšokom iki nišos, mano sijonai plaikstėsi į visas 
puses, pasidarė karšta, trūko oro, tačiau pirmąkart šokau 

su vyru kaip suaugusi, ir viskas atrodė iš tiesų pikantiška, 
nes Gaboras ir Atila rijo mane akimis. 

— Matot, - švelniai pasakė generolas, - vedžioju aš, ta- 
čiau mudu esam vienas kūnas. Kaip ir jojant. Ten irgi ne- 
svarbu, katras yra šeimininkas, o katras arklys. Būtina susi- 
lieti, kai joji ir kai šoki, antraip trūks paprikos ir nebus jokio 
polėkio. 

Šokome, kol baigėsi daina. Ir staiga princesė Valerija at- 
sistojo ir priėjo prie mūsų. 

- Zoltanai. Pašokit su manim. Nebepajėgiu nusėdėti! Ši 
muzika varo mane iš proto. 

- Su didžiausiu malonumu, - sušuko generolas. - Tik pa- 
lydėsiu panelę... 

"Tačiau tada pašoko Gaboras. 

— Ar leisit man, tėte. Gal mes trupučiuką pasimokytu- 
me? — Generolas maloningai linktelėjo galvą. Čigonai už- 
grojo „Nemyliu geltonplaukių“. 

— Aš irgi nemyliu, - nesitverdamas laime sušuko Gabo- 
ras, — myliu karštakraujes juodaplaukes. - Ir apėmė delnais 
mano liemenį. 

Tą valandėlę pasikeitė pasaulis. 

Staiga mano sieloje kažkas uždainavo, daina vis garsėjo, 
kol pasiekė mano ausis. Beveik nebegirdėjau čigonų groji- 
mo. O kai uždėjau rankas ant plačių Gaboro pečių ir paju- 
tau stiprias jo rankas, manyje dar smarkiau uždainavo... 
šįkart ir pilve. 

O paskui pradėjom šokti. Du žingsneliai į dešinę, du 
žingsneliai į kairę, kol viduje visa virpėjau, lyg nuo pat gal- 
vos iki pirštų būtų buvusios ištemptos storos, skambančios 
stygos, lyg būčiau muzikos instrumentas, keista vizija. O kai 
Gaboras mažumėlę tvirčiau priglaudė mane prie krūtinės, 
uždainavo ne tik mano pilve, galvoje, krūtinėje, regis, stai- 
ga aš atsiplėšiau nuo žemės ir pakibau virš parketo. 

O Viešpatie! Kas gi tai?! Ar man prasideda džiova? Ma- 
žų Mažiausiai! 

— Jūs šokat lengvai lyg plunksnelė, - pasakė Gaboras, 
žvelgdamas susižavėjusiomis akimis, — jūs šokat kaip tikra 
vengrė. Lyg visuomet būtumėt mokėjusi. Je vous aime, ma 
chėrie. Je vous aime. 

Ir staiga man tarytum nušvito akys. 

Tai ne džiova! Tai meilė! 

Šitaip jautiesi, kai myli! 

Nair jėga! Panaši į jaudulį per „Jaunąją gelbėtoją - ge- 
ras palyginimas. 

Lyg apalpusi leidausi vedama Gaboro, mes apsukome 
apskritą stalą, atsidūrėme priešais nišą šalia generolo. 

— Huūzd ra czigūny! - šūktelėjo Gaboras čigonams. 

— Huūzd ra czigūny! - sugriaudėjo generolas. 

Kita melodija buvo dar greitesnė Nuostabu. Dabar jau 
girdėjau muziką ir atsidaviau Gaborui, lyg būtume šokę dau- 
gelį metų. Buvom vienas kūnas, kaip ką tik sakė generolas, 
pasaulis aplink mus išnyko, taip puiku, taip puiku... Bū- 
čiau galėjusi klykti iš laimės. 

"Tačiau staiga priešais išdygo generolas ir iš aukšto nu- 
žvelgė mane totoriškomis akimis: 

— Gaborai, tu šoksi su princese. 

Nė nesusigaudžiau, kas nutiko, jis prisitraukė mane artyn. 

Tučtuojau nutilo daina ir aš lioviausi skriejusi. Tebesto- 
vėjau ant parketo, bet neilgai. Zoltanas fon Borozis prispau- 
dė mane prie krūtinės ir ėmė sukti ratu, vis greičiau ir grei- 
čiau, kol man apsvaigo galva ir nebesiekiau bateliais žemės. 

Tada generolas ėmė juoktis. Sugriaudėjo: „Elfen, Min- 
ka!“ ir iškėlė mane aukštyn, delnais suspaudęs liemenį. 

— Tai... vaps-vos... lie-muo... vien... pažiūr-ėjus... gali- 
ma... pa-milti. 

Ir jis vis kėlė mane aukščiau ir aukščiau sau virš galvos. 
Šoko svirduliuodamas ir batais garsiai mušdamas ritmą. 

Ar čia dar čardašas? Tikrai ne. Tačiau nieko nespėjau 
pagalvoti. Čigonai apsupo mus ratu, ragino garsiais šūks- 
niais ir taip grojo, lyg ketindami padegti pragarą. Mano 
ausyse skambėjo cimbolai, oras įkaito nuo daugybės žva- 
kių, viskas aplinkui svyravo. 

Generolas vėl nuleido mane ant grindų ir užsidėjo ma- 
no rankas sau ant pečių. Įsikibau į jį, antraip būčiau par- 
griuvusi. Jis vėl nusijuokė, tvirtai suspaudė mane per lie- 
menį ir ėmė sukti lyg vilkuų. O paskui šaižiai sušvilpė ir 
sviedė mane į orą. Suklykiau iš siaubo, tačiau jis mane su- 
gavo. 

— Minka! Minka! Gražuolėlė Minka! - dainavo jis kurti- 
namu bosu. 

— Liaukitės!!! - Tai buvo Herminos balsas. - Tuoj pat liau- 
kitės, dar ją užmušit! 

Mažoji mano guvernantė prasibrovė pro čigonus ir da- 
bar stovėjo tiesiai prieš mus. Apvalus jos smakras drebėjo iš 
pasipiktinimo. Liovėsi šokę ir Gaboras su Valerija. Pusgyvė 
kabojau generolo glėbyje, čigonai grojo toliau. 

— Ar niekas manęs negirdi? — suriko Hermina, dabar jau 
paraudusi iš pykčio. - Duokit jai ramybę, jei jau ji turi mo- 
kytis joti! Arba tuojau pat manęs paklausysit, arba mes 7ytoj 
išvažiuojam)! 

Tai padėjo. Generolas šypsodamasis jai nusilenkė ir pa- 
leido mane. Hermina apsikabino mane ir nusivedė atgal 
prie stalo. Pavargusi susmukau ant savo kėdės, visiškai su- 
plukusi, gaudydama kvapą. 

Prakeiktas korsetas. Turėjau sukaupti visas jėgas, kad ne- 
šnopuočiau kaip dumplės. Tačiau tikrai damai šnopuoti ne- 
valia. Skubiai išskleidžiau vėduoklę ir ėmiau kvėpuoti išsi- 

žiojusi, vos traukdama orą, kaip man buvo rodžiusi teta Ju- 
liana. Oro! Oro! Oro! - galvojau. Dūstu. Tikriausiai Gabo- 
ras to nepastebės. Gal paskui nebemylės manęs. Beje, jis 
labai susirūpinęs žvilgčiojo į mane. Tačiau man į pagalbą 
atskubėjo lemtis. 

Raudonosios svetainės durys atsidarė - ir pasirodė Lizi, 
stumdama gėlėmis išpuoštą vežimėlį, ant kurio stovėjo trys 
sidabriniai padėklai su puikiais tortais. 

Ji kaipmat prikaustė visų žvilgsnius. Buvo apsirengusi 
suknele, su kokia dar niekuomet nebuvau jos mačiusi: tur- 
kio spalvos, kaip ir jos akys, šone raukta, su baltais žirne- 
liais ir tokia ankšta per liemenį, kad, matyt, ko neapalpo, 
verždamasi korsetu. Juosmens apimtis buvo daugių dau- 
giausia penkiasdešimt septyni centimetrai, puikus laimėji- 
mas, mat nors Lizos gražumynai apačioje bei viršuje ir ne- 
lipo iš korseto, ji buvo stebėtinai apvalaina ir žydinti. 

Tačiau suknelė atidengė ir kaklą. Ir kas gi taip džiugiai 
spindėjo ant šio putnaus, balto kaip sniegas kaklo? Nuosta- 
bus briliantinis kryžius. Išsigandusi paleidau iš rankos vė- 
duoklę. Lizi turėjo kilmingą garbintoją. Ir dabar tai rodė 
mums. Be to, ji buvo be prijuostės ir baltos kepuraitės. Veš- 
lūs, geltoni kaip auksas plaukai išmoningai sukelti aukštyn 
ir supojos veidą kaip vainikas. Ji buvo tokia žavi, kad taip ir 
likau išsižiojusi. Be tarnaitės drabužių ji atrodė kaip kil- 
minga ponia. Tačiau juk jai nederėjo šitokiai staipytis prieš 
mus. Ar jai pasimaišė? Dėl šios priežasties galėjo būti at- 
leista. 

— Na, tu ir išsigašinai, - tarė princesė Valerija savo žemu 
balsu. Lizi tūptelėjo, išdidžiai šypsodamasi raudonomis lū- 
pomis. 

— O, štai ir ji! Mūsų tortų fėja, - sugriaudėjo genero- 
las. - Eikš greičiau pas mane, dailusis padarėli. Tai ką tu 
atnešei mieliesiems mano svečiams - pasigardžiavimui? 

— Jums leidus: „Esterhazių“ tortą. „Zacherių“ tortą ir „Do- 
bošų“ tortą. - Lizi nusišypsojo jam ir žemai pritūpė: - Py- 
ragaičių su kremu, orinių, vamzdelių su plakta grietinėle. 
Visi šviežutėliai ir skanutėliai. Šiandien man darbas ranko- 
se tirpte tirpo. 

— Matyti. - Jo prakilnybė čiuptelėjo jai už smakro. - Gra- 
žuolių ir kepiniai gražūs. Žinai, Lizi... 

Daugiau nieko nebegirdėjau, nes apsižiūrėjusi pakrau- 
pau: kairysis mano keliaraištis! Aš jį pamečiau. Kai genero- 
las pažaidė su manim kaip su kamuoliu, jis atsipalaidavo, o 
kai vogčiom pasigrabinėjau po stalu - jo nebebuvo! 

O Viešpatie! Gal jis tįso ant parketo? 

Nepastebimai pasikėliau nuo kėdės. Be reikalo jaudi- 
nausi! Nieko nematyt. Taigi jis dar ant mano kūno. Ta- 
čiau kur? 

Dešiniu bateliu po keletu sijonų atsargiai persibraukiau 
per kairę koją. Štai kur jis. Lyg žiedas kabo palei čiurną. 
Kiek jau laiko? Dabar negalėjau išeiti iš kambario. Kai šito- 
kio trumpumo suknelė, kokios dėvimos Ense, jį pamatytų 
visi. Atila! Grafas Šandoras. O Gaborui pasirodyčiau juo- 
kinga. Neįmanomas daiktas. 

Daug nesvarsčiusi, nusimoviau jį. Štai. Dabar guli po sta- 
lu. Tačiau... kaip man jį paimti? Susilenkti nepajėgiau, bet 
to nepagalvojau. Tai buvo ypatingas keliaraištis, ne odinis 
su sege, ne - iš brangios brazilietiškos gumos, pagražintas 
rožiniais šilkiniais lapeliais. Ir ant jo baltais mažulyčiais stiklo 
karoliukais buvau išsiuvinėjusi savo vardą. 

Pašnairavau į Gaborą ir susidūriau žvilgsniu su Atila. Jis 
apžiūrinėjo Lizi nuo galvos iki kojų vėl lyg išbadėjęs vilkas. 
Taigi mėgsta saldumynus. 

— Ko kremtasi mūsų balandėlė? - pasigręžė į mane ge- 
nerolas. - Valgyti! Valgyti! Tada pamiršti visus rūpesčius. — 

Ir ant mano lėkštės atsidūrė putnus pyragaitis. — Štai, — jis 
atkišo man degtinės taurelę, - prašom išlenkti. Ji išvalo 
skrandį. Paskui lyg niekur nieko susikimšit penkis gabalė- 
lius torto. 

Pirmąkart gyvenime paragavau degtinės, ir gėrimas nu- 
svilino mane kaip ugnis. Tačiau alkio nesukėlė, o tik ap- 
svaigino. Todėl pamiršau keliaraištį, per vėduoklės kraštelį 
visąlaik žvilgčiojausi su Gaboru ir beveik neprisiminiau, kaip 
baigėsi vakarėlis. Staiga Lizi išgaravo. Buvo patiekta vaisių 
krištolinėse vazose. O paskui, nebeprisimenu kelintą valan- 
dą, staiga atsirado Ernis. Su trumpais pilkais naktiniais marš- 
kiniais, basas, žiūrėdamas į mus nustebusiomis rudomis aki- 
mis. Jo atsikišusios ausys raudonavo. 

— Daug daug kartų atsiprašau, nenorėjau trukdyti jūsų 
puotos. Tačiau Stebuklas šėlsta. 

- Šėlsta? — pakartojo generolas grėsmingai ramiu bal- 
su. - Kodėl? 

— Nenori miegoti. Nori maištauti. 

Generolas, ką tik labai patenkintas savimi ir pasauliu, 
suraukė kaktą. Juodi antakiai susiliejo į tiesų brūkšnį. 

— Maištauti? —- pakartojo jis grėsmingai. - Kodėl? 

— Nes, - maloniai paaiškino Ernis, - jo širdis kaip emen- 
talis. Vienų skylių. O kiekvienoj skyliukėj lindi išdykęs vel- 
niūkštis ir vypso. Sudraskė patalus, nebėr gražiojo naujo 
apkloto. Visas kilimas nuklotas brangiausiomis skiautėmis. 

— Sudraskė apklotą? - sugriaudėjo generolas. - Jis taip 
elgiasi tik tada, kai būna pririštas. Viešpatie aukščiausiasai. 
Tai vėl pririšai virve vargšę beždžionėlę ir pasprukai? Bu- 
vai pasivaikščioti, taip? Apačioje, pas Puka, taip? Gertynės 
arklidėje? 

— Ne gertynės, - maloniai patikslino Ernis. 

— Ne gertynės? 

— Ne gertynės. Aš išmečiau tik mažą... 

— O smegenys vis tiek nuseko! - pasiuto generolas. - Jei- 
gu naktį manęs nėra, turi sėdėti su Stebuklu. Kartojau šim- 
tus sykių. O dabar dumk. Atnešk jį čia. 

Ernis romiai spoksojo į plikus kojų pirštus. 

- Šiandie tas nenauda manęs nemėgsta, - tarė jis švel- 
niai. - Kandžiojasi, vos prisitaiko. 

Gaboras pašoko: 

- Jums leidus, tėte, aš viską sutvarkysiu. 

Generolas maloningai linktelėjo. Paskui mostelėjo, ir Er- 
nis galėjo pasišalinti. Meiliai šypsodamasis ir žemai lanks- 
tydamasis, jis nuėjo, tačiau pirma Hermina vogčiomis 
įspraudė jam į ranką pilną pyragaičių savo lėkštelę. Ernis 
palaimingai išsiviepė, generolas apsimetė nieko nematęs, 
o netrukus sugrįžo Gaboras, nešinas Stebuklu, kuris atrodė 
visai nepašėlęs, bet apsimiegojęs. Gaboras atnešė jį glėbyje 
kaip vaiką, priėjo prie mūsų, padėjo beždžionę tėvui ant 
kelių ir vos palytėjo mano kairę ranką. Žaibas nebūtų stip- 
riau nukrėtęs. 

Ir vėl viskas mano viduje uždainavo, regėjos, kad visos 
Jėgos perėjo Gaborui, o aš likau čia galutinai išsekusi. 

— Taip, mano spurgiuk, vargšas mažulėli, - šūktelėjo su- 
sijaudinęs generolas, - ir vėl kankinamas tik todėl, kad esi 
gyvulėlis, o ne žmogus? Pririšti mano branguoliuką? 'Ta- 
čiau jis narsiai gynėsi. Sudraskė patalus ir išvijo Ernį. Tas 
daugiau niekuomet nekiš nagų. Ne, ne, ne. Sakykit, - pa- 
klausė manęs generolas, - ar kada nors matėt tokį meilų, 
klusnų, išauklėtą beždžioniuką? 

— Niekuomet, jūsų prakilnybe, - pralemenau. 

— Kas nutiko? Jūs baltutėlė kaip popierius? 

— Ji pavargo, - suriko Valerija, atidžiai stebėjusi mane 
visą laiką. —- Vaikui metas miegoti. 

Tą valandėlę ilgomis letenomis Stebuklas apsikabino 
generolą už kaklo, ir visus labai sužavėjo toks meilus elge- 
sys. Paskui jis atsistojo ant užpakalinių letenų ir gudriai 
apsidairė. 

— Atsargiai! — įspėjo Gaboras. 

Tačiau pavėlavo. Vienu vieninteliu elegantišku šuoliuku 
Stebuklas stryktelėjo ant stoginės ir klykaudamas iš smagu- 
mo ėmė šokinėti mums virš galvų. Pasipylė raudonų, baltų 
ir žalių ankščių lietus, tada Stebuklas šastelėjo ant grindų, 
balsu krykšdamas nulėkė palei sieną, vikriai apvertė vazą 
su gėlėmis po nuogale ir, žviegdamas iš laimės, įkišo galvą 
tarp šlapių gvazdikų. 

— Ar tu išprotėjai? — įniršo generolas. 

Gaboras su Atila kaipmat pašoko, ir prasidėjo gaudy- 
nės. Spiegdamas iš linksmumo Stebuklas strykčiojo, be jo- 
kių pastangų lyg atsimušantis kamuolys. Tada kapitonas Ši- 
leris užtvėrė jam kelią, ir beždžionė it patrakusi šmurkštelėjo 
po stalu - kur gulėjo rožinis mano keliaraištis! Gaboras ir 
Atila suklupo ant kelių ir kuo skubiau nulindo jai iš paskos. 

Matyti negalėjau nieko, nes staltiesė siekė parketą. 'Ta- 
čiau tučtuojau prablaivėjau. Čigonai liovėsi groję, staiga 
įsiviešpatavo tyla, krykštelėjimas — kas gi čia dabar? Kaž- 
kas palietė... mano dešinę koją!!! Pirštai apglėbė čiurną, 
nuslydo aukščiau, po sijonais, per blauzdą mažne iki pa- 
ties kelio!!! Sėdėjau lyg suparalyžiuota. Nedovanotinas įžei- 
dimas. 

Staltiesė sujudėjo. Išniro Atila, rydamas mane akimis. 
Ar šis nepažįstamasis išdrįso?.. Paskui jį - Gaboras su bež- 
džione glėbyje. O gal Gaboras? 

— Duok čia, tą bestiją. 

Generolas paėmė ant rankų savo numylėtinį, kuris iš- 
kart vėl paspruko, įšoko į veidrodžių nišą ir išplėšė iš pir- 

mojo smuikininko stryką. Generolas pratrūko grėsmingais 
lotyniškais keiksmažodžiais, visi sukilo, 1r per tą sumaištį aš 
sutikau Gaboro žvilgsnį. Jis vėrė mane - trumputėlę aki- 
mirką, sklidinas ilgesio, meilės ir laimės. Paskui Gaboras 
nusisuko. 

"Tačiau ką aš pastebėjau, kai jis bėgo prie kitų? Pamačiau 
iš dešinės jo rankovės išlindusį rožinio šilko galiuką. 

Gaboras turėjo mano keliaraištį! 

Sėdėjau lyg ištikta smūgio. Jis gavo meilės įrodymą. Ir 
tikrai galvojo, kad tyčiomis numečiau. Mon Dieu! Kuo jis 
mane laikė? 

Visa išraudonijau ir užsidengiau vėduokle. 

"Taip baigėsi mano pirmoji įsimylėjusios beautė diena. 
Kiti įvykiai vėliau buvo ne mažiau audringi. 


AŠTUNTAS SKYRIUS 


Tą trumpą naktį po vengriškojo vakarėlio iš susijaudini- 
mo nesudėjau nė bluosto. Gulėjau aukštielninka savo gra- 
žioje lovoje ir, kai pirmasis strazdas saldžiu balsu paskelbė 
dieną, vis dar nemiegojau. 

Mąsčiau apie meilę. Apie Gaborą, jojimo pamokas, ke- 
liaraištį ir svetimą ranką ant savo kelio. Man nedavė ramy- 
bės ir Valerijos jojimas naktį. Tačiau labiausiai stebėjausi 
pačia savimi. Aš iš tikrųjų įsimylėjau. Kaip tarnaitė. Ir man 
patiko. 

Niekuomet nesijaučiau esanti tokia graži kaip tada, kai 
mane smaigstydavo susižavėjęs Gaboro žvilgsnis. O tas dai- 
navimas ir skriejimas, tas jaudulys ir laimė — tai sau leisti 
galėjo Jozefa ir storulė Cilė, ir Lizi, ir bet kuri skalbėja, 
virėja, jos parankinė, bet kuri mergina, neturinti nei luo- 
mo, nei padėties ir pati užsidirbanti duonos kąsnį gali leisti 
sau meilę. Ir yra laisva. Gali tekėti iš meilės, ne iš pareigos. 
O Dieve, kaip toms moterims gera! 

Dabar supratau ir Valeriją. Dar neminėjau, tačiau Vale- 
riją taip pat gaubia paslaptis, laimė, mano teta mėgsta pi- 
kantiškas istorijas ir išklojo man viską tučtuojau, žinoma, 
kai švenčiausiai prisiekiau tylėti. O buvo taip: 

Edis Šileris, jos vyras, buvo Valerijos brolių fechtavimo 
mokytojas: geltonplaukis šaunuolis, mylimas ir elegantiš- 
kas, tačiau žemakilmis, neturtingas ir nieku gyvu neprilygs- 

tąs Valerijai, nes ji Bavarijos princesė, mūsų imperatorie- 
nės giminaitė. Ji galėjo ištekėti tik už princo, geriausia — 
valdančios giminės, taip manė 1r ji pati, kol išvažiavo į ke- 
lionę aplink pasaulį. Dvejus metus ji maišė Indiją ir Afriką, 
lydima tik kompanionės, kambarinės ir apsauginių, ir grį- 
žo visiškai pasikeitusi. Staiga ėmė palaikyti respubliką, 
smerkti imperatorių ir karalius, stojo už meilę ir prieš tiky- 
bą. Ji nebetikejo pragaru! 

Ir troško matyti moteris, studijuojančias universitete! 

Kaip visi žino, princesei nevalia patirti asmeninės lai- 
mės. Ji teka tik tada, kai vedybos atneša naudos tėvynei. Tai 
valstybinis reikalas. Tačiau Valerija iškart atstūmė penkis 
kunigaikščius, du prūsus, du austrus ir vieną saksą, sumai- 
še savo seserims protą meilės, laimės ir laisvo vyro pasirin- 
kimo reikalavimais, o paskui staiga pamilo fechtavimo mo- 
kytoją, taip, ji buvo aptikta jo stipriam glėby prieskoninių 
žalumynų darže už pilies vieną rasotą gaivų gegužės rytą. 

Tikras skandalas! Šilerį kaipmat išvijo, o Valerija turėjo 
prisiekti daugiau su juo nesimatyt. Tačiau niekas ja nepa- 
sitikėjo. Ji buvo saugoma kaip valstybės iždas, tačiau niekas 
nepadėjo. Valerija davėsi pagrobiama, tikrai meistriškai pa- 
grobiama iš Miuncheno miesto rūmuose jos dėdės sureng- 
tos puotos. 

Po užkandžių ji išėjo — ten, kur ir imperatorius vaikšto 
pėsčias, išlipo pro langą, apsitaisiusi melsva vakarine suk- 
nia, o apačioje jos laukė Edis Šileris ant žirgo, vedinas kitu, 
jau pabalnotu, ir juodu nušuoliavo tolyn, į naktį. Ir kol pa- 
stebėjo, kad ji pabėgusi, jos 1r pėdos seniai buvo ataušusios, 
Ji gyveno užsienyje, varganam bute ir saugi. 

"Tačiau tas varganas butas netrukus virto gražiu, nes Va- 
lerija turėjo pasogą. Ense buvo suruoštos ramios vestuvės, 
audra nurimo, skandalą visi pamiršo. 

Dabar Šileris yra dragūnų kapitonas, Valerija - paprasta 
Jo Žmona, tačiau vis dėlto visi vadina ją „princese“. O vy- 
riausia jos duktė Ksenija, - jei man bus leista pabrėžti, — 
gimė septynių mėnesių, kaip ir aš. 

Šiaip ar taip, tas garsusis jojimas įvyko pagrobimo naktį, 
kai ji vos nenusilaužė sprando. 

Ši mintis vėl sugrąžina mane prie jojimo pamokų, apie 
kurias vis svarsčiau pusę nakties. Ar ir Gaboras turi galvoje 
pagrobimą? 

Gal turėjau išmokti lėkti risčia, šokti per tvoras ir grio- 
vius todėl, kad jis paspruktų nuo turtingosios Elvyros? Kad 
jeigu prireiks, galėtų pagrobti mane ir apgyvendinti varga- 
nam bute? 

Kadangi laiko mane nedorovinga, nes atsakinėju į jo laiš- 
kus ir mėtau keliaraiščius kaip meilės įrodymą? 

Ne. Priežastis jojimo pamokoms tiesiog genialiai sugal- 
vota. Mat ar dažnai gali matytis jauni? Vieną, du kartus per 
savaitę per koncertų ir spektaklių repeticijas, sekmadieniais 
ir per šventes bažnyčioje, ne dažniau. O mudu matysimės 
kiekvieną vakarą. Kasdien iki rugpjūčio 18-osios. Trisde- 
šimt šešis kartus! Štai koks planas. Be to, Gaboras anaiptol 
ne aklas. Jis pastebėjo, kad jo tėvui atrodau labai miela. Gal 
turiu išmokti joti, kad jis nuoširdžiai mane pamiltų? Ir pri- 
imtų kaip marčią? Ir - kas žino - padovanotų pasogą? 

Krūptelėjau, išgirdusi skambų šaižų trimito balsą. Pen- 
kios valandos. Signalas iš kareivinių. Keičiasi raitelių sargy- 
ba. Jau seniai prašvitę. 

Rankomis apsičiupinėjau kūną. Dar viena priežastis ne- 
migos nakčiai: kankinamas skausmas. Po klaikaus suveržimo 
iki keturiasdešimties centimetrų mano liemenį išmargino 
skausmingi, melsvai raudoni, duriantys ir degantys ruožai. 

Atrodė siaubingai. Ir kai atsiguliau, ten taip tvinksėjo krau- 
Jas, lyg mano juosmenyje būtų atsiradusi antra širdis. Siutau 
vien nuo minties, kad po dviejų valandų vėl turėsiu lįsti į 
korsetą... tačiau neilgai. Dėl Gaboro dar sykį būčiau taip pat 
smarkiai veržusis, tačiau šiandien nereikėjo. 

"Turėjau apsivilkti geltona vasarine suknele iš Vienos, 
penkiasdešimties centimetrų pločio per juosmenį, nes kad 
1r kas būtų, reikėjo eiti į madų ateljė. 

Be to, buvau pakankamai graži. Šukuosena dar tvarkin- 
ga. Kaip jau minėjau, gulėjau aukštielninka, ant prancūziš- 
ko volelio po sprandu ir su tinkleliu ant galvos - baisingai 
nepatogu, tačiau plaukai lyg ką tik sušukuoti. Net ir be šil- 
ko gėlių vis dar atrodžiau kaip jauna panelė, ne kaip vaikas, 
o man tik šito ir reikėjo. 

Švariai nusipraususi ir apsirengusi, Cilės padedama, laiku 
nuėjau pas Herminą. Pusryčiai jau buvo patiekti - beje, ne- 
pamirštami, nes po jų mano pasoga atsidūrė kitoj šviesoj. 

Vos susėdome prie apskrito pintinio stalo, apdengto baltu 
damastu, energingai pasibeldė ir vidun įėjo mano teta, visa 
suplukusi, nes lipo du aukštus kaip pajėgdama greičiau. 

Apsirengusi melsva suknele ir apsimovusi melsvą turba- 
ną, nes dar nesusišukavusi, ji susmuko priešais mus ant pin- 
tinio suolo ir kaip pašėlusi ėmė mosuoti vėduokle. 

— Ar tai tiesa? — sušuko susijaudinusi. - Mūsų Minka mo- 
kysis joti? 

— Taip, - atsakė Hermina, - tik įdomu, iš kur tu žinai. 
Mes niekam net neužsiminėme, o ponai, kurie tai žino, dar 
miega. 

— Visi namai žino, - įsikarščiavusi sušuko mano teta, - 
virtuvėje tik apie tai ir tarška, o Lizi viską papasakojo man, 
su smulkmenomis, anksti rytą, kol dar nebuvo atnešta ka- 
vos. Pamaniau, kad ji svaičioja. 

— Lizi? Iš kur ji žino smulkmenas? - nusistebėjo Hermi- 
na. - Pala. Taip. Ji juk patiekė mums tortus. Tačiau tuomet 
niekas nė žodžiu nepaminėjo jojimo. 

— Vadinasi, tai tiesa? 

— Tiesa. Ir prasidės netrukus. Po pusryčių susitinkame 
Cyrmiler ateljė. Rinksim jojimo suknelę. 

- Čia tai bent, - uždususi nusistebėjo teta. - Kokią suk- 
nelę? 

— Kokią nors ypatingą. Valerija neseniai matė vieną, už- 
sienietiškam madų žurnale, sakė, kad atsineš jį 1r mus pri- 
blokš. 

— Princesė? - išsigando teta. - Kad ir kaip ją gerbčiau, ji 
juk labai išsilavinusi ir protinga, tačiau elegantiškumas ne 
jos stiprybė. 

— Kas taip sako? Visiškai nieko nepastebėjau. 

— Bet, mieliausioji Hermina, meldžiu. Pasižiūrėk, kaip ji 
rengiasi. Šitos ilgos suknios, o neseniai restorane ji ponams 
tiesiai į akis išdrožė, kad nesvarbu, kuo vilki dama, o ką ji 
turi pasakyti. Ar esi kada nors girdėjusi tokią nesąmonę? 

— Ne, niekada, - abejingai pareiškė Hermina. 

— Ir aš taip manau. 

— Bet, Juliana, pakalbėkim dabar apie ką kita. - Ji pa- 
delsė. - Žinau, kad apie pinigus nedera kalbėti... tik, kiek 
pas jus uždirba Lizi? 

— Tikrai gerai, - patenkinta pasakė teta. - Beje, mote- 
rims mes mokam beveik tiek pat, kiek ir vyrams, mes tuo 
garsėjame. 

— Nors tu ir antra tiek jai mokėtum: vakar tavo Lizi ant 
kaklo turėjo briliantinį kryžių, šito ji negali susitaupyti iš 
savo atlyginimo. 

— Ak, štai kas. Ji man jau rodė. Jai atsiuntė motina. Iš 
Lenkijos. Žinai, mama gavo palikimą ir kada ne kada dova- 

noja dukrai kokį gražų papuošalą. Lizi dar turi auksinį laik- 
rodį, aš pati mielai tokį... 

— Tačiau tu juk žinai, ką tai reiškia! 

— Kas? 

— Briliantinis kryžius Ense. 

— Taip, Ense. Tačiau ne Lenkijoje. Ten jis reiškia tiktai 
dorą gyvenimą. 

— Juk tu pati tuo netiki. 

— Tačiau ji taip sakė. Be to, aš ginsiu savo tarnus. Lizi 
puiki patiss2ėre, tokios geros aš niekuomet nebegausiu. Įsi- 
vaizduokit, ji moka skaityti 27 rašyti... 

— Ar vakarais ji dažnai išeina? 

— Niekuomet. 

— Tu tikra? 

— Be abejo. Lizi visuomet namie. Ir jokių meilavimųsi su 
padavėjais, vežėju ar durininku. Tokios padorios moters kaip 
Lizi su žiburiu nerastum. Ji netgi skaito knygas!!! Ar suži- 
nojai apie ją kokių nors paskalų? 

— Ne... 

— Taigi. Tačiau dabar pakalbėkim apie ką nors kita. Ar 
pasikviesit ir mane kartu rinkti suknios? Aš nepasitikiu Va- 
lerija. Ji dar pavers mūsų mieląją Minką kaliause... 

Krūptelėjom nuo trankios muzikos. Dragūnai! Lyg pa- 
gal komandą pašokom, prilėkėm prie lango ir pasižiūrė- 
jom pro jį. Štai jie, mūsų raiteliai, ryškiai apšviesti ryto sau- 
lės, joja į pratybų aikštę Enghagene. 

— Va Nadis, - sušuko Hermina, - tai bent laikysena! Te- 
galėčiau pasakyti tik vieną žodį: pagarba! 

Atila sėdėjo ant išdidaus blizgančio bėrio ir vedė savo 
vyrus lyg kunigaikštis valdovas. Graži jo galva buvo aukštai 
iškelta, nugara tokia tiesi, lyg būtų prarijęs mietą, o romė- 
niškas profilis atrodė dar tauresnis negu vakar vakarą. 

Hermina ir teta Juliana pradėjo mojuoti. Atila pakėlė 
žvilgsnį, išvydo mus, sužaibavo akimis ir nutolo nuo mūsų 
lango. 

- Taip, mano Minka, - staiga linksmai pasakė teta, - gal 
po kelių savaičių ir tu taip pat išdidžiai sėdėsi ant žirgo. 

— Tikiuosi, mieloji teta. Tačiau gal nusisukusi sprandą 
tysosiu griovyje. 

— Griovyje? Ar nori, kad gaučiau širdies smūgį? 

— Neklausyk jos. "Tai vis ta pernelyg laki vaizduotė. - Her- 
mina mojavo, kol iš akių dingo paskutinė uniforma ir nuti- 
lo muzika bei kanopų kaukšėjimas. - Taip, gražus vaizdas. 
Kaip man jo trūko Vienoje. 

— Ar Nadis vedęs? - paklausė teta Juliana, kai grįžome 
atgal į kambarį. 

— Ne, - atsakė Hermina, - net nesusižadėjęs. 

— Tai kodėl jis nepietauja pas mus? Nesu nė karto ma- 
čiusi prie kavaleristų stalo. 

— Mat jis turi gyventi iš savo atlyginimo. Nė skatiko ne- 
gauna iš namų. Tėvas piešia herbus, dar yra aštuonetas bro- 
lių ir seserų. Atila duoda jojimo pamokas, kad sudurtų galą 
su galu. 

— Bet jis juk gali kuo ramiausiai imti į skolą. Kaip visi 
karininkai. Kada nors jam tikrai pavyks išlošti, o gal laimės, 
susilažinęs iš didžiulės sumos... tada susimokės skolas, kas 
čia tokio? Tegu Gaboras jam perduoda mano žodžius. "Toks 
gražuolis, sa malonumu matyčiau jį savo didžiajame valgo- 
majame. Ir jam patinka Minka. Ar tu pastebėjai? 

— Mūsų Minka neturi pasogos... 

— Tačiau kad kokios būtų turėjusi, - piktai šūktelėjo ma- 
no teta. - Be to, labai įtariu, kad ten, Vienoje, ponas fesų 
fabrikantas sukčiauja. Juk sakei, kad jis vis važiuodavo ver- 

slo reikalais į Leopoldštatą. Prisimeni? O ką šiandien per- 
skaičiau „Neuen Freien Presse“? Niekur tiek daug nestato- 
ma kaip tenai. Ten geriausia investuoti pinigus, žemė pigi, 
imperatorius kiekvieną, kuris tenai statosi, žada atleisti nuo 
mokesčių, ištisus dešimt metų, nes trūksta butų. Ir šalia pa- 
rašyta, juodu ant balto, kad daug fabrikantų ten stato nuo- 
mojamus namus! Butus su dujine šviesa. Ir stiklinėmis du- 
rimis. Ir parketu. Gal vieno iš jų pavardė Hiubšas? Gal ten 
jis kaip tik ir leidžia mūsų Minkos kraitį? 

— Juliana, būk gera, - Hermina atsisėdo, - juk tu pati 
tuo netiki. Mes gavom jo garbės žodį. Jeigu tai paaiškėtų, 
Jis turėtų nusišauti. Minka, užsiimk ausis. Tu tuoj pat pa- 
mirši, ką išgirdai! O dabar pusryčiausim. - Hermina rūpes- 
tingai apdengė servetėle mano kelius. Tada padavė pieniš- 
ką bandelę su sviestu ir medum: - Valgyk, chėrie, šiandien 
tau prireiks jėgų. Ir prašau neapsilašinti - geltonam audi- 
ny dėmės iškart matyti. 

Prisiverčiau nuryti kąsnį, tačiau mano mintys nuklydo į 
Leopoldštatą. Dieve, laimink mano tetą. Už tai, kad ji mo- 
ka skaityti — ir rašyti! Nuomojamas namas už mano pini- 
gus. Labai panašu į mano tėvą. Ir kiek pažinojau šauniąją 
savo tetą, ji nenusiramins, kol viskas bus aišku kaip dieną. 
Valio! Dar yra vilties gauti pasogą! 

Teta Juliana atsisėdo ant laisvos kėdės mano dešinėje. 

— Ar nauja šukuosena padarė įspūdį? - paklausė ji po 
valandėlės. 

— Ją vadino Margita. Tačiau dangus neužgriuvo, nors ji 
panaši į... - teta žaibiškai užėmė man ausis, — ... numylėti- 
nę, - išgirdau pabaigą. - Ak, pardon, prašau atleisti, ko ne- 
nusprūdo nuo liežuvio, tu varai mane iš proto savo amžino- 
mis priekabėmis, Juliana! 

— Čia tik pradžia, - įspėjo mano teta, - jei nieko nesi- 
griebsi, va tada tai užvirs košė. O tu juk žinai, kaip aš galiu 
priekabiauti. 

— Dama dėl pinigų nesiginčija. 

— Taip taip. Su šypsena leidžiasi apmulkinama, nes taip 
tauriau. 

— Mano šeimoje verslu rūpinasi komerciniai patarėjai. 

— Mieloji mano Hermina, dabar jau tikrai su tavim susi- 
barsiu... 

— Ar negalėtume pakeisti temos? Gal išgersi su mumis 
kavos? 

— Ačiū, ne. Nuo per daug kavos man 1ma daužytis širdis. 
"Tik dar vienas klausimas. Ar leisi? Ką tu iki šio laiko nuvei- 
kei dėl Hiubšo? 

Hermina pamaišė puodelyje cukrų, nurijo didelį gurkš- 
nį ir sunkiai atsiduso. 

— Parašiau pilies valdytojui į Vengriją. 

— Ką??? — suriko mano teta. - Jis juk Hiubšo dede. 

— Jis sąžiningas Žmogus. 

— Manai, kad jis pakenks savo sūnėnui? 

— O kodėl ne? 

— Giminės visuomet išvien. Jums reikia sumanaus /e2s1- 
ninko, kuris asmeniškai nesusijęs su jūsų reikalais. 

— Nuostabu. Svetimo žmogaus? Kad sužinotų intymiau- 
sias mūsų paslaptis? Apie tai negali būti nė kalbos. - Her- 
mina išsiėmė sidabrinį kišeninį laikrodį: - Mieloji mano Ju- 
liana. Be ketvirčio devinta. Jei iš tiesų nori eiti kartu... 

— Noriu! 

— Ar gali pasiruošti per ketvirtį valandos? 

— Be abejonės. - Mano teta atsistojo. — Ar eina ir ponai? 

— Jei tik bus išsimiegoję. 


162 


— Ką gi, Minka, su tavim nepanuobodžiausi. O dabar tu 
išmoksi jodinėti kaip princesė. 

- Išeinam po ketvirčio valandos, - įspėjo Hermina, ir nė 
sekundės vėliau. 

— Jau girdėjau. Nesu kurčia. 

— Bet tu dar nesusišukavusi. 

— Žinau. - Mano teta veržliai nuskubėjo prie durų ir dar 
kartą atsigręžė: —- Manai, kad nepasinaudosiu tokia proga? 
Per visą savo gyvenimą nesu rinkusi jojamosios suknelės. 
Lauksiu jūsų apačioje prie durininko. Būsiu pasiruošusi ly- 
giai devintą valandą. 

Didžiausiai mūsų nuostabai, ji ir laukė. 


DEVINTAS SKYRIUS 


Nė nenutuokdamos, koks jaudulys mūsų laukia, lygiai 
devintą išėjome iš „Juodojo erelio“ į Pagrindinę aikštę. 

Saulė švietė, buvo pats turgaus įkarštis, visur stovėjo me- 
diniai stalai, nukrauti vaisiais, daržovėmis, gėlėmis, žalė- 
siais, bulvėmis, kiaušiniais, didžiuliais duonos kepalais, put- 
niais papločiais, ir, sveikindamosi į visas puses, mes 
nužygiavome pagal moto: GROŽIS NIEKUR NESKUBA. 

Mano teta buvo susiveržusi iki keturiasdešimt penkių cen- 
timetrų, tad jau po dešimties žingsnių užduso ir tylėjo kaip 
trapistas. Galėjo arba eiti, arba kalbėti, tačiau ne viską da- 
ryti iškart, bet jos žavesys nė trupučio nenukentėjo. 

Per trumputį ketvirtį valandos ji padarė stebuklą, apsi- 
rengė vyšnios raudonumo suknią, susigrūdo geltonus plau- 
kus po raudona skrybėle ir atrodė taip, tarytum visą rytą 
būtų praleidusi priešais veidrodį. 

Kaip sakyta, ji gavosi į priekį lėtai lyg sraige. 

Tačiau tai jai nesutrukdė netrukus aistringai mane gin- 
ti. Būdama trapaus sudėjimo, ji turėjo tikros stiprybės (kie- 
takaktė, šnibžtelėjo man Hermina) ir apsaugojo mane nuo 
bjaurios suknelės. Tačiau kai ėjome, aš to dar nežinojau. 

Ačiū Dievu:, kelias nebuvo tolimas. 

Ateljė buvo kone priešais viešbutį. Didžiulė patalpa gra- 
žaus seno namo pirmajame aukšte, ir, kai įžengėme į vi- 
dų, degė visos lempos, nors, kaip jau minėta, lauke švietė 
saulė. 

Niekuomet nebuvau lankiusis madų ateljė, tad juo la- 
biau mane pakerėjo tai, ką išvydau: didžiulis kirpimo sta- 
las; didžiulis stovimasis veidrodis; Cyrmiler madų nuotrau- 
kos ant sienų. Audinių, žibalo, levandos ir apdailos darbų 
kvapas. Tačiau labiausiai mane paveikė įžymių klienčių ma- 
nekenai, kiekvienas su kortele, kurioje buvo parašyta pa- 
vardė, kai kurie tik uždengti audeklu, kiti aprengti beveik 
baigtomis sukniomis, o vienas jau su mažne pasiūta praš- 
matnia nuotakos suknia. Giliai atsidusau: kokia prabanga. 
"Turėti savo manekeną madų ateljė. Tuomet šį tą reiški pa- 
saulyje. 

Ponų dar nebuvo. 

Užtat pamatėme princesę Valeriją ir jos kambarinę Sta- 
ni, stambią geltonplaukę iš Triesto. Abi stovėjo atsukusios 
mums nugaras prie kirpimo stalo, apsuptos siuvėjų, jų mo- 
kinių ir parankinių, visos išraudusiais veidais ir uždususios. 

Valerija, su violetine skrybėlaite ir rožine raukta suknia, 
nederančia prie rudų jos plaukų, žemu balsu kalbėjo Lili 
Cyrmiler — ta, vos mus pamačiusi, iškart atsiprašė ir atsku- 
bėjo artyn. 

— Labas rytas, ponios, - sušuko ji balsiai. Aukšta, gelton- 
plaukė, santūriai elegantiška pilka suknia, aptaisyta mėly- 
nai, su geltonu centimetru ant kaklo. - Kuo nekantriausiai 
laukėme jūsų. Ar čia ta mažoji jojikė? — Nusišypsojo man, 
kupina užuojautos, lyg ką tik sužinojusi, kad sergu raupais. 

— Taip, čia ji, - sušuko Valerija, - ir kaip sakiau, mes no- 
rim, kad ji padarytų įspūdį. - Tada paėmė iš savo kambari- 
nės prancūzišką iliustruotą žurnalą, kurį, kaip vėliau suži- 
nojome, buvo pasiskolinusi iš Eibelhuberio kavinės, tėškė 
ant stalo ir riktelėjo: - Prašyčiau pasižiūrėti dar ir šitą. 

Hermina žvilgtelėjo į spalvotą viršelio nuotrauką ir šai- 
žiai įtraukė orą. Teta Juliana užsiėmė rankomis burną. O aš 
išbalau kaip siena. Pokštas čia ar nežinia kas? 

Nuotraukoje buvo kuprota moteriškutė be skrybėlės. Ta 
kupra nusmukusi jai žemiau juosmens, tiesiai ant tos kūno 
dalies, kurios pavadinimo nevalia ištarti, ir toji dalis dar 
pastorinta daugeliu metrų audinio, raukinių, peteliškių bei 
kaspinų, ji atrodė lyg išpampęs raudonas, baltas, žydras 
gumbas... žąsis su puošnia suknele būtų atrodžiusi elegan- 
tiškiau. 

Mano teta kostelėjo. 

— Ką ten šita nelaimingoji moteris... dovanokit, turi ant 
U-Ž-P-A-K-A-L-I-O? — kuo rimčiausiai prakalbo ji, sutrik- 
dydama įtemptą tylą. 

— Volelį, - skubiai įsiterpė ponia Cyrmiler, - tai į krūvą 
suimtas šleifas, Prancūzijoje vadinamas turniūru. 

— Tikrai, - nudžiugo Valerija, - jis pakeičia krinoliną. Ar 
matot, koks genialus išradimas? Priekyje suknia lygiai krin- 
ta žemyn, apatiniam sijonui nebereikia banginio ūsų, pa- 
pūsta tik sėdynė. Be jokios abejonės, tai pažanga. Ir aš jai 
pritariu. 

— Kadangi nebereikia banginio ūsų? — pasibaisėjusi su- 
šuko mano teta. 

— Ar tai iš viso jojamoji suknelė? - nepatikliai paklausė 
Hermina. - Argi galima elegantiškai sėdėti balne su pūp- 
sančia našta ant strėnų? 

— Tai dar me jojamoji suknelė. Tačiau tokią mes ją pada- 
rysim. 

— Tik jau ne mano Minkai. Nori, kad eidama ji krypuotų 
kaip žąsis? 

— Kaip kas? 

- Žąsis. 

— Kodėl žąsis? Ką bendra turi žąsis su voleliu? 

Šįkart Hermina paklausė ir mane: 

— Brangioji, ar tau patinka suknelė? 

— Nelabai, - sušnibždėjau. 

— Ne suknelė, o nelaimė, — skambiu balsu sušuko mano 
teta, pamiršusi bet kokį mandagumą, - iš priekio lygi kaip 
skardis, o iš užpakalio - kaip balkonas... 

— Bet čia paskutinis mados klyksmas... 

— Tiktai Paryžiuje, - sukuždėjo Lili Cyrmiler ir paliepė 
savo padėjėjoms grįžti prie darbo. - Netikiu, kad apverstų 
aukštyn kojom Ensą. 

— O kodėl ne? - subambėjo įsižeidusi Valerija. 

— Pernelyg nepadori, - balsiai pareiškė Hermina. 

— Ji juk be jokios iškirptės. 

— Tačiau tokia vulgari... pasižiūrėk. Brangiausioji vie- 
ta... neįtikėtinai išpūsta. Kuriam galui yra krinolinas? Kad 
būtų paslėptas užpakalis. 

— Vieta, kurios pavadinimo nevalia ištarti... 

— ... reikalinga sedeti. Džiugu, kad jos niekas nemato. 

— Tačiau tik pas mus, - išdidžiai tarė Valerija. - Mieloji, 
tu pamiršti, kad esu keliavusi. Afrikos kafrų, hotentotų ir 
vatusių grožio idealas yra stangrus, mielas, riebus... užpa- 
kaliukas. 

— Tačiau mes ne Afrikoje, - atkirto Hermina. - Ačiū Die- 
vui, mes gyvenam devynioliktojo amžiaus imperijoje. Jokia 
kultūringa moteris laisva valia nesutiks atkreipti dėmesio į 
savo...bon! Tas žodis stringa man gerklėje. Šiaip ar taip, 
mano Minka jo neturi. Pasakau, kad žinotum. 

— Šit kaaaip? — Valerija išpūtė melsvas akis 

— Bent jau viešai! Juo labiau rugpjūčio aštuonioliktąją. 
Nevaidink dramos, Valerija. Po mūsų sijonais nėra nieko 
daugiau, tik oras. 

— Tai pasikeis, - pareiškė pranašystę princesė savo ki- 
miu balsu ir atsisėdo ant lankytojų kėdės. 

Mano teta išsiėmė uostomąjį buteliuką. 

— Netrukus aš apalpsiu. Pagaliau atsirado mergaičiukė 
su dailute figūrėle ir be jokios priežasties norima ją aprengti 
kaip laukinę tik todėl, kad siuvėjas prancūzas iš mūsų ty- 
čiojasi? Mane krečia šiurpas nuo šito volelio. Nieko čia, pas 
mus, jam nereikia, ypač ant manosios Minkos strėnų... — 
Maldaudama pagalbos ji įsmeigė žvilgsnį į Herminą. 

— Tu neklysti, - įsikarščiavusi sušuko pastaroji, - priva- 
lom gintis. Kas dar bus toliau? Prisipažinsime turinčios ko- 
jas? Ak! Pardon. — Apvalus jos veidas išraudo kaip aguo- 
na. - Minka, /učtuojau pamiršk tai, ką pasakiau. Man tik 
šiaip išsprūdo. 

— Bet, Hermina, - papriekaištavo mano teta ir susmuko 
ant laisvos kėdės šalia princesės Valerijos, - argi šitaip vul- 
gariai kalbama Vienoje? 

— Ponios, prašyčiau man atleisti, - mandagiai, lyg negir- 
dėjusi nė žodžio įsiterpė Cyrmiler, - drįstu paklausti, ar pa- 
sirinkot volelį? 

— Tiktai per mano lavoną, - iškart sušuko teta Juliana. 

— Klystat, - pasakė Valerija, - netrukus tai bus madin- 
giausias dalykas pasaulyje. /ūs nešiosit volelį, mieloji mano 
Lili, taip pat ir tu, Hermina, ir jūsų Minka maldaus jo, o 
dabar ji galėtų būti pirmoji. 

— Pradininkė mados, kuri taip ir neateis į madą, - kovin- 
gai suriko mano teta. - Mieloji mano princese, kad ir kaip 
Jus gerbiu, mes garsėjame geru skoniu Aukštutinėje Austri- 
Joje, tokia mada negali pas mus įsiviešpatauti. 

— Įsiviešpatauja viskas, kas ateina iš Prancūzijos, - pa- 
prieštaravo Valerija, - to mus pamokė istorija. Prisiminkit 
Napoleoną Pirmąjį ir jo ampyrą. Visa Europa staipėsi su 
naktiniais marškiniais. Be korseto, be krinolino, diržas tie- 
siai po krūtine. Pasaulis niekuomet dar nebuvo regėjęs ši- 
tokios beprotybės. Tačiau Paryžiuje tai buvo madinga, ir 
mėgdžiojo visi. 

— Ampyro jau nė kvapo neliko, - karštai sušuko Hermi- 
na. - Prancūzija dabar nuskurdusi respublika ir nieko ne- 
belemia pasaulyje. Jeigu dabar fenai tokia mada - įžūlios 
moterys, viešai rodančios... tą vietą ir dar užsidėjusios vo- 
lelį - tai labai ačiū, merci. Kitados Prancūzija buvo kultū- 
ringiausia šalis, tačiau jau penkeri metai, kaip to nebėra, 
po pralaimėjimo prūsams. Tiuilri rūmai sugriauti, rotušė 
irgi, imperatorius išvytas. Nė padujų banginio ūsų, kaip pati 
sakai, tai kaipgi vystysis mada, kuria būtų galima sekti? Pa- 
doriai moteriai? 

— Tuojau tau paaiškinsiu... 

— Sutik pagaliau. Jau penkeri metai elegantiškumas įsi- 
kūręs Vienoje. Vienos mada valdo pasaulį. Vienos birža svar- 
biausia visame žemyne. Nuo 1870 metų Austrijos-Vengrijos 
imperija yra pasaulio širdis. Tūkstančių tūkstančiai pran- 
cūzų pabėgo pas mus, pati grietinėlė. Juk kas nori gyventi 
šalyje, kurioje nėra imperatoriaus? 

— Aš, - sumurmėjo Valerija, - man patiktų tenai, Paryžiuje. 

— Tarp griuvėsių? - abejodama sušuko Hermina. 

— Griuvėsių? Tai jau praeitis. Tiesa, Tiuilri rūmai neat- 
statyti — tenai sodas, - tačiau daugiau niekas nebeprimena 
karo. Net Operos teatras baigtas. Atidarytas sausį, Garnjė 
rūmai, žinai. Prašmatnumėlis... 

— Gerai, kad tu šitą pasakei, - linksmai atkirto Hermi- 
na, - o pono Garnjė, architekto, net nepakvietė į premjerą. 
Jis turėjo pirktis sėdimą vietą. Nuosavam operos teatre, sa- 
vo gyvenimo kūriny. Respublikos papročiai. 

— Gerai, kad tu šitą pasakei, - prajuko Valerija. - O kur 
yra mūsų didžiosios Vienos Operos statytojai, kurgi j:e? Jie 
po žeme, toks atlygis tavo numylėtojoje imperijoje. Iš įnir- 
šio Sikardsburgas gavo smūgį, o van der Niulis pasikorė iš 
sielvarto... 

Nuslopinau žiovulį. Ir vėl prasidėjo. "Tas amžinas politi- 
kavimas. Vis tas pats. Valerija - už respubliką, Hermina — 
griežtai prieš. Tačiau laikas nelaukia. Netrukus pasirodys 
Gaboras! 

Maldaujamai pasižiūrėjau į tetą, ta kaipmat mane su- 
prato. 

— Mano mielos, — nutraukė ji ginčą, - laikas bėga, taigi 
mes nusprendėme atsisakyti šios suknelės? 

— Ne, - tarė Valerija, - anaiptol ne. 

— Tuomet aš įsakysiu kaip teta. Minka, mudvi einam na- 
mo. Neleidžiu tau mokytis joti. 

— O! - suglumusi riktelėjo princesė. 

Teta atsistojo. 

— Eikš, brangute, kad ir kaip man gaila... 

Valerija irgi atsistojo. 

- Jeigu paryžietiška suknelė nepatinka, - skubiai pasa- 
kė ji, - turiu kitą pasiūlymą: kodėl Minkai nepasiuvus rai- 
telio frako? 

— Raitelio frako? — nepatikliai pakartojo Hermina. - Juk 
šitaip rengiasi tik ponai. Ne, ne, nieko nebus. Mano vaikas 
išstatytas pajuokai, aprengta kaip vyras, kad visiems pilvai 
sprogtų iš juoko per imperatoriaus gimimo dieną... 

— Turiu galvoje tokį fraką, kokį dėvi mano pusseserė. 
Vienoje. 

Kaipmat įsiviešpatavo pagarbi tyla. Pusseserė Vienoje 
buvo mūsų imperatorienė. Jeigu tik kada nors Valerija rei- 
kalaudavo pagarbos, minėdavo garsiąją savo giminaitę. Po- 
veikis būdavo žaibiškas. 

— O kaip jis, tas frakas, atrodo? - nuolankiai paklausė 
Hermina. 

— Jei ponios malonėtų eiti į matavimosi ložę, - tarė Lili 
Cyrmiler, - galėčiau parodyti. 

Nesitverdamos smalsumu, nusekėme paskui ją į kamba- 
rėlį su trimis veidrodžių sienomis. Ant ketvirtosios, šalia lan- 
go, kabojo didelis mūsų imperatorienės paveikslas, ant žir- 
go, priešais vengriškąją jos medžioklės pilį Giodiolo. Šalia 
jos, irgi raitas, nepažįstamas ponas šauniais ūsais, o toliau — 
imperatorius. | 

— Na, ką pasakysit? - sušuko Valerija džiugiai, kupina valties. 

Nuostabu, pamaniau, tačiau kaipmat supratau, šitokio 
drabužio man niekuomet neleis. Hermina tučtuojau surau- 
kė savo lygią kaktą. Galvodama sustingo priešais paveikslą. 
Išskleisdama ir vėl suskliausdama vėduoklę. 

— Nepaprasta, - galop tarė ji, - tačiau ne mano Minkai. 

— Kodėl? 

— Pernelyg drąsu. 

— Per drąsu? Juk viskas uždengta. 

— Tai vyriškas drabužis. 

— Bet jis su sijonu. 

— Juk viršutinė dalis grynai vyriško kirpimo. Man pri- 
mena... - Hermina nutilo. 

Žinojau, ką jai tai primena. Skandalingąjį žymaus Linco 
dailininko Johano Baptisto Reiterio paveikslą, pavadintą 
„Emancipuotoji“, kur pavaizduota moteris kirpiais plau- 
kais, be korseto, apsimovusi kaip vyras pantalonais ir su ci- 
garete rankoje! Absurdiška vizija, kuri niekuomet neišsipil- 
dys, nes jokia moteris laisva valia neatsisakys vienintelio 
ginklo, kurį turi šiame pasaulyje: grožio ir elegantiškumo. 

— Nieko negali tau priminti, - pareiškė Valerija. - Beje, 
kirpimas dar nesenas, mano pusseserė pati jį sukūrė, visiš- 
kai viena, žinai, nes toks drabužis patogesnis už bet kokią 
jojamąją suknelę. 

— Gal, - griežtai tarė Hermina, — tačiau sijonas pernelyg 
siauras. Imperatorienė gali sau tai leisti, tačiau penkiolik- 
metė mergaitė - ne. 

Sijonas iš tiesų buvo siauras. Gulėjo tarsi nulietas, be 
menkiausios raukšlelės, lyg antroji oda. Frakas taip puikiai 
pasiūtas, kad matyti nuostabus imperatorienės kūnas. Vaps- 
vos liemuo. Strėnos. Skreitas. Visos linijos pabrėžtos, regė- 
jos, nė viena nepaslėpta - jeigu šiuo juodu fraku būtų apsi- 
rengusi kita moteris, Hermina iškart būtų pavadinusi jį 
begėdišku. 

— Siuvėjos akims tai tobulas kūrinys, - labai pagarbiai 
pasakė Lili Cyrmiler. 

— Argi ne? - antrino jai Valerija. - Mano pusseserė viską 
siūdinasi Vengrijoje. Ir - jums bus įdomu - matuoja ne ant 
lėlės, o matuojasi pati. Labai varginančios procedūros. 'Ta- 
čiau pasiuvimas — aukščiausios kokybės. 

— Beje, - pasakė Hermina, - juk pusseserė tiesiog ka- 
bo virš žirgo. Balno apskritai nematyti. Tikriausiai jis ma- 
žutėlis. 

- Irgi specialaus darbo. Praktiškai tik dvišakumas. 

— Tai kaip ji išlaiko pusiausvyrą? 

— Puikiai išsitreniravusi nuo pat vaikystės, - paaiškino 
Valerija. - Mes, bavarai, aistringai mylim arklius, tai glūdi 
kraujyje. Sisi jau nuo dešimties metų puikiai jodinėjo. Tu- 
rėjo geriausius mokytojus, tėvas tuo pasirūpino, pasaulinio 
garso artistus iš Renco cirko. Tai jau aukštoji mokykla. Ir ji 
tikrai talentinga. Ar žinot, kur ji važiuos šią vasarą? Į Sasto 
le Mokondiuji. 

— O kur tai yra? - paklausė mano teta. 

— Prancūzijoje, Normandijoje. Ji išsinuomojo tenai nuo- 
stabaus grožio pilį, norėdama treniruotis iki rugsėjo galo, 
ypač šuolius, o žinot kodėl? — Princesė įspūdingai patylė- 
jo. - Mat ketina keliauti į Angliją. Į lapių medžioklę. 

— Kaip? - pasibaisėjusi sušuko Hermina. - Jos juk be ga- 
lo pavojingos. Visur taip sakoma. 

— Nutrūktgalviškos! - Valerija pasikišo rudą garbaną po 
savo violetine skrybėlaite. - Tačiau jeigu jau užsimanom, 
mes, bavarai, puolam į nuotykius ir nė kiek nebijom. Mes 
visi drąsūs raiteliai. O jei jau ką įsikalam į galvą, tai ir pada- 
rom. 

- Ir tai tu vis mums įrodai, - kandžiai įgėlė Hermina. - 
Pardon, Juliana, tu norėjai kažką pasakyti? Aš neleidžiu tau 
pratarti nė žodžio. 

— Aš tik norėjau paklausti, mieloji princese, apie šį vaps- 
vos liemenį. Ant žirgo tai atrodo be galo elegantiškai... ta- 
čiau... visko prisiklausai... kokios apimties 1š tikrųjų mūsų 
imperatorienės liemuo? 

— Keturiasdešimt šeši centimetrai. 

— O! - sušuko gražioji mano teta, itin patenkinta, kad 
jos liemuo vienu centimetru laibesnis. 

— Tačiau kartais, - paslaptingai pasakė princesė, - tegu 
tai ir lieka tarp mūsų, ji mes:veržia korsetu. Apsirengia kaip 
ponas, sėdasi į balną kaip amazonė, o tada šuoliuoja per 
puštą, laisva lyg vyras... 

— Be korseto? — pasibaisėjusi sušuko mano teta. 

— Ji gerokai daugiau pralenkusi savo epochą, nei mes 
manome... 

Tą valandėlę išgirdome griausmingą kvatojimąsi. Paži- 
nau tą balsą. Generolas! O kur yra generolas, netoli 1r Ga- 
boras. 

— Ak, mūsų Zoltanas, - linksmai sušuko Hermina. - Pa- 
našu, kad jis aptiko Paryžiaus madų žurnalą, paskubėkim, 
dabar bus smagu... - Ir ji puolė pro duris. 

Hermina neklydo. Generolas stovėjo prie kirpimo sta- 
lo, laikė žurnalą rankoje ir ko nesprogo iš juoko. Juodi ūsai 
drebėjo, įkypos akys buvo virtusios į siaurus plyšelius, aša- 
ros ritosi per skruostus, o šalia stovėjo Gaboras, irgi juok- 

damasis. Paskui jis pamatė mane, ir jo akys sublizgo. Aha. 
Patikau jam ir su kuklia geltona vasarine suknele bei vaikiš- 
ka šiaudine skrybėlaite. 

— Pričikit, ponios, - pasimojo mus generolas. - Pasilinks- 
minkim drauge... Čia matot naujausią modelį Paryžiaus žąsų 
pokyliui... | 

— Atiduokit, - riktelėjo Valerija ir paėmė jam iš rankos 
žurnalą. - Tai naujausia sportinė suknelė iš Prancūzijos. 

— Sportinė suknele? — sududeno generolas. - Nuo kada 
moterims reikia sportinių suknelių? Ar pagąsdinimui? 

— Ne, sužavėjimui. Atsinešiau jį, nes... 

— Tai čia naujas modelis, kuris sudrebins pasaulį? - nu- 
sijuokė generolas. - Mieloji mano princese, tai apie jį iš- 
ūžėt man visas ausis per vakarėlį? Ką gi, apie tai negali būti 
nė kalbos. Šitaip mes apsijuoktume iki pat Kronštato. Jo- 
kios paprikos... 

— Tai jūs prieš pažangą? - pasipiktino Valerija. 

— Aš neapkenčiu pažangos. Noriu elegantiškumo, ponia 
Cyrmiler. Vienos elegantiškumo. Pūsto sijonuko. Laibo lie- 
mens. Argi neturit mados žurnalų, kur galima pamatyti ką 
nors tikrai miela? 

— Daugybę, - su palengvėjimu šūktelėjo Lili Cyrmiler, — 
šimtą. Gal jūsų prakilnybė teiktumėtės prieiti čionai, prie 
šio stalo? Tai paskutinė Vienos mada, gražiausia pasaulyje. 

— Paskui mane! —- sugriaudėjo generolas, ir mes nusekė- 
me jam įkandin prie lango skaitomajam kampe, tuo tarpu 
Lili Cyrmiler nusiuntė mokinę pas cukrainininką Pumbą 
atnešti mums midaus. Ir biskvitinių sausainių. Ir selterio iš 
„Bohemijos miško . 

Generolas skubiai pervertė keletą žurnalų. Be žado sė- 
dėjom aplink jį. Retkarčiais aš vogčiomis žvilgčiojau į Ga- 
borą, sėdintį šalia tėvo. Man buvo grąžinamas liepsningas 
žvilgsnis. Iš susijaudinimo ėmiau alsuoti greičiau. 

— Nešnopuok šitaip, - sukuždėjo Hermina, - nieko bai- 
saus nenutiks. Generolo skonis puikus. 

Hermina neklydo. 

- Štai, tai bent saldumėlis, - staiga labai patenkintas su- 
šuko jo prakilnybė. - Gaborai, parodyk ponioms. 

Gaboras pašoko ir atnešė mums žurnalą. Vos prisilietė 
prie mano skrybėlaitės, o mane nuo galvos iki kojų pervėrė 
žaibas. Mėšlungiškai pasistengiau nusiraminti, įsikibau Her- 
minai į parankę, pasilenkiau ir įsižiūrėjau į dailų spalvingą 
vario raižinį. | 

Tai buvo labai graži suknelė. Uždara, stačia apykakle, 
apspausta iki pat liemens, su ilgu, minkštomis klostėmis 
krintančiu sijonu, be krinolino, tačiau raukiniais išplatinta 
kairėje ir dešinėje, kad strėnos atrodytų putnesnės, o lie- 
muo laibesnis. Puiki suknelė mano figūrai. 

Žurnalas buvo perleistas ratu. Net Valerijai modelis pa- 
sirodė mielas. 

— Ponia Cyrmiler, - pašaukė generolas ir pamojo, - eik- 
šekit. Ką pasiūlysit jūs? Mums reikia spalvos, derančios prie 
bėros kumelės ir išryškinančios puikius juodus mūsų mer- 
gučės plaukus. 

— Samaninę, - pasakė Lili Cyrmiler, — geriausia tiktų sa- 
manų žalumo aksomas. 

— O apdailai? 

— Ryškiai raudona, - kaipmat pasigirdo atsakymas. - Yra 
stangraus šilko iš Šanchajaus, galėčiau užsisakyti Trieste; iš 
jo pasiūtume pamušalą ir apvadus. Dar pasiūlyčiau: žalias 
raitelio cilindras, be šydo, trupučiuką užsmauktas ant kak- 
tos, o plaukai susukti į kuodą ant pakaušio, pabrėžiant tau- 
rumą. Jokių pašvitų. Kaip manot? 

— Nuostabu! - sugriaudėjo generolas. - Specialistės žo- 
džiai... Aksomas ir šilkas... imkit geriausius iš geriausių, 

mes, vengrai, nemėgstam karstytis lupatomis. Jei jau mes, 
husarai, ko nors griebiamės, tai tik su paprika! 

— Tad man dar šiandien telegrafuoti ir užsakyti audi- 
nius? 

- Prašyčiau, dėl manęs kad ir tuojau. 

- Ir gal dar leistumėt man pasiūlyti... Tikriausiai reikė- 
tų iškimšti lėlę pagal panelės išmatavimus. Girdėjau, kad ji 
turės kasdien treniruotis. Taip jai susitaupys laiko. 

Lėlę? Ar teisingai nugirdau? Minkos lėlė madų ateljė. 
Mano vertė viešuomenėje pašoko. 

— Leidimas lėlei duotas, - sududeno generolas, - o kada 
bus baigtas tas meno kūrinys? Kalbu apie suknelę. 

— Maždaug rugpjūčio dešimtąją. Anksčiau nieko nepa- 
žadu. Turim tris sudėtingas vakarines sukneles imperato- 
riaus pokyliui, be to, dieną naktį siuvam vestuvinę suknelę 
panelei Justinai, dabar kaip tik siuvinėjam. — Ji parodė į 
baltą vestuvinę suknelę, prie kurios palanko dvi atsiklau- 
pusios siuvėjos siuvo mažyčius karoliukus. 

— Pono pašto viršininko giminaitei? 

— Taip, jūsų prakilnybe. Gera partija. Stalius Šteire, turįs 
didžiules dirbtuves... 

— Mažylė Justina dailutė, - nieko nenutuokdamas pareiš- 
kė generolas, - tėvai irgi puikūs žmonės. Visi labai myli tą 
gražų vaikutį. Neaišku, kodėl ji teka už nusususio civilio. 
Maniau, ištekės už karininko ir taps viena iš mūsiškių. 

Lili Cyrmiler skubiai čiupo geltoną savo centimetrą. Ma- 
no teta ir Hermina pasikeitė sutrikusiais žvilgsniais. 

— O Dieve, kodėl? - sušuko princesė Valerija. - Vis ta 
pati sena istorija... - Tačiau daugiau nieko nespėjo pa- 
sakyti. 

— Prašau man dovanoti, tik, jeigu leisite, norėčiau pradėti 
matavimą. —- Lili Cyrmiler mostelėjo man, ir aš atsistojau. — 
Kokia turi būti jojamosios suknelės juosmens apimtis? 

— Kad galėčiau suspausti jį rankomis, - šūktelėjo gene- 
rolas, —- geriausia — kaip vakar vakare. 

— Pernelyg siaura, - paprieštaravo Hermina. - Mano 
Minkai ant žirgo juk dar reikės alsuotu. 

— Penkiasdešimt penki centimetrai? — paklausė ponia 
Cyrmiler. 

- Taip! 

— Mieloji Lili, - sušuko mano teta, - pasiūkit suknelę, 
kurios juosmuo būtų keturiasdešimt penkių centimetrų. 

— Tokią siaurą? Gerbiamoji ponia, tai juk jūsų liemuo. 
"Tokio nė viena Ense daugiau neturi. 

— Be mažosios mano seserėčios, - pasigirdo išdidus at- 
sakymas, - jos figūra kaip mano, ir jūs nepatikėsit, tačiau 
vakar suveržėme ją iki keturiasdešimt centimetrų. Tai Eu- 
ropos rekordas. 

- Ir ji šoko čardašą, - sušuko jo prakilnybė, - tačiau jo- 
jant nereikia šitokio griežtumo. Pritariu jums, gerbiamoji 
ponia, - pasisuko jis į tetą Julianą, - keturiasdešimt penki 
centimetrai, ir nė vieno daugiau. 

- Ar būtina siūtu tokią siaurą? — graudžiai suriko Hermina. 

— Būtina! - sududeno generolas. - Visame pasaulyje nėra 
nieko gražesnio kaip moteris vapsvos liemeniu ant žirgo. 

— Ką gi, - nusileido Hermina. - Džiaugiuosi, kad bent 
nebus respublikoniškos pūstos suknelės. 

- Ką aš girdžiu? - mėgaudamasis sušuko generolas. — 
Jūs pasakėt respublikoniškos? Ponios vėl politikavo, taip? 
Galiu jus nuraminti, mieliausioji Hermina. Austrija niekuo- 
met nebus respublika. 

— Kas taip sako? - kaip baiminausi, suriko Valerija. - Ar 
sugebat numatyti ateitį? 

Ir vėl įsiliepsnojo tas amžinas ginčas. Beje, generolas ir- 
gi niekuomet nepasiduodavo: 

— Jūsų žiniai, pasaulyje yra tik trys respublikos: mažytė 
kietakaktė Šveicarija, Amerikos puslaukinių ir pikčiurnų 
prancūzų, ir patikėkit manim - nė viena ilgai neišsilaikys. 

— O kodėl ne? - pasipiktino Valerija. 

— Visa tai bandymai! Respublika yra pati silpniausia vals- 
tybės forma. Liaudis be imperatoriaus - kūnas be galvos. 
Jokio polėkio. Jokios jėgos. Didžių minčių stygius... 

— Tik jau ne Prancūzijoje. Tenai dar šiame amžiuje... 
niekuomet neatspėsit... Kaip manot, kas tenai planuoja- 
ma? Pastatyti aukščiausią bokštą pasaulyje — Paryžiuje. 

— Aukštesnį už mūsų miesto? - paklausė ponia Cyrmi- 
ler. - Juk jis šešiasdešimt penkių metrų aukščio. 

— Penkiskart aukštesnį. Daugiau negu trijų šimtų metrų. 

— Penkis kartus aukštesnį už miesto bokštą? Ar tu esi 
tikra, mieloji Valerija? Panašu į didybės maniją. - Hermina 
pakraipė galvą. 

— Jie turi genialų inžinierių, — narsiai drožė toliau Vale- 
rija, — pavarde Eifelis. Stato ne iš akmenų, o iš geležies. 

— Fe! Geležinis bokštas Paryžiuje. Sugadins visą miestą. 

— Tas Eifelis kuria neįtikėtinas grožybes. Tiltus, viadu- 
kus - tokius elegantiškus, kokių pasaulis dar neregėjęs. 

— Klausykit, mieloji, - globėjiškai pareiškė generolas, — 
tas jūsų genijus, Eifelis, kaip jis pritvirtins savo bokštą, kad 
nepargriūtų? Trijų šimtų metrų aukštumo? Jis turėtų gremž- 
tis tris šimtus metrų po žeme, kad paklotų pamatus. Kas 
jam mokės? Spėju... tai klaiki nesąmonė. Jei iš to kas nors 
apskritai išeis, tai tik antrasis Babelio bokštas... Jūsų karš- 
tai mylimos respublikos pražūtis. Taigi visai nereikia jokio 
bokšto. Visos respublikos pasmerktos žlugti. Dar pasakysiu 
jums kodėl. 

— Kodėl? 

Zoltanas fon Borozis pranašiai nusišypsojo: 

— Mat respublika negali laimėti karo. 

—Taaaip? —- sušuko Valerija. - Nesu girdėjusi. 

— Patikėkit karvedžiu, jūs maištininke! Visos respublikos 
Jėgos sukauptos viduje, kur draskosi partijos. O išorei, ka- 
rui, nieko nebelieka. Po penkiasdešimties metų nebebus nė 
vienintelės respublikos. Ši panelytė pamatys tai savo aki- 
mis. Prancūzija ir Šveicarija taps karalystėmis. Amerika grįš 
į Anglijos glėbį. O dabar - jautį už ragų! Politika ne mote- 
rims. Ši auksinė paukštytė, - su šypsena jis pasižiūrėjo į ma- 
ne, - jau nuobodžiauja. Ponia Cyrmiler, matuokit. O pas- 
kui - presto presto. Gaborai, palydėsi ponias pas pirštinių 
siuvėją. Ir batsiuvį. Mums reikia pačių ploniausių, megztų 
pirštinių, trisdešimties porų, baltų kaip sniegas... 

— Ne odinių? - apstulbo Hermina. 

— Oda pernelyg glotni. Slysta pavadis. Geriau megztos. 
Lengviau jausti. 

- Tačiau ji susigadins rankas! - susirūpinusi šūktelėjo teta 
Juliana. 

— Nesusigadins, jei kaip gražioji 1mperatorienė apsimaus 
iškart tris poras. Gaborai, kad devynios poros jau būtų ga- 
tavos poryt. Ir jeigu ponios pernelyg nepavargs, paskui pa- 
lydėsi jas į kareivinių arklidę ir pristatysi joms mūsų mažylę 
Adą. Mūsų mergužėlė pamatys, - staiga juodos totoriškos 
Jo akys jausmingai sublizgo, - kad žirgai ne pabaisos, o mie- 
liausi keturkojai bičiuliai, kokie tik gali būti. O dabar labai 
apgailestaudamas atsisveikinu su jumis... — Jis stenėdamas 
atsistojo. 

Stenėdamas, nes buvo neišsimiegojęs. Beje, vakar naktį, 
kai mes išėjome, generolas uliojo toliau. Dar ilgai iki mano 
kambario sklido jo griausmingas bosas. 

Kiti irgi atsistojo. 

— Padėkok, - šnibžtelėjo Hermina. 

— Dėkui jums už dosnumą, - pasakiau, paleidau Lili Cyr- 
miler ranką ir žemai pritūpiau. 

— Jokių tūpčiojimų daugiau, - sušuko jo prakilnybė. — 
Tai jau praeitis. Dabar ateina geresni laikai. Ji bus mūsiškė. 
Man buvo labai malonu, ponios. Visoms bučiuoju rankutes. 
Mano pagarba, princese. Ponia Cyrmiler: cižius, altius, for- 
tius. "Taigi — greičiau, aukščiau, toliau. Pasiūkit mums am- 
žiaus suknelę, kad galėtume jumis didžiuotis. 

— Taip, jūsų prakilnybe. 

= Gaborai, aš pietausiu „Juodajame erelyje“ pusę ant- 
ros. Tu man raportuosi, kaip sekėsi žirgeliams ir mūsų mei- 
lutei... 

Linktelėjo galvą, šyptelėjo man ir sunkiais žingsniais, ta- 
čiau nepriekaištinga laikysena atsitolino. 


DEŠIMTAS SKYRIUS 


Būna dienų, kurių pradžia labai daug žada, o pabaiga - 
tikra nelaimė. Kaip tik toks ir buvo šis trečiadienis, 1875- 
ųjų liepos keturioliktoji. Atsiguliau verkdama. Tačiau ge- 
riausia papasakosiu viską iš eilės. 

Kai išėjome iš madų ateljė, išskleidėme skėčius nuo sau- 
lės ir atsisveikinome su Stani, mano teta ir Valerija, pasau- 
lis dar tebebuvo sveikas. Ir Gaboras, nepratariąs nė poros 
žodžių savo pono tėvo akivaizdoje, staiga pavirto į kitą žmo- 
gų. Pas pirštinių siuvėją jis apipylė mane meilikavimais, sa- 
kė, niekur nematęs tokių grakščių baltų rankelių. O pasi- 
matavus batus (kai turėjo palaukti gatvėje) jis iš tiesų pasiūlė 
visą kelią į kareivines eiti pėsčiomis. Drąsumėlis! 

Mat ponios niekuomet nevaikšto pėsčios, nebent trupu- 
čiuką po miestą. Visur važiuojama. Tačiau, didžiausiai ma- 
no nuostabai, guvernantė pasakė: „Taip . Nors buvo persi- 
valgiusi vakar per puotą. O tokiais atvejais judėti griežtai 
draudžiama. Kad suvirškintų maistą, kūnui reikia ramybės. 
Jau lopšyje buvau tą įsikalusi. 

"Tai buvo pirmasis pasivaikščiojimas mano gyvenime. Ir 
netrukus man baisingai įskaudo kojas. Batai trynė kulnus, 
korsetas dūrė, tačiau retkarčiais sutikdavau Gaboro žvilgs- 
nį... tos gražios mėlynos akys... ir tada, regis, atsiplėšdavau 
nuo žemės ir pakibdavau virš dulkėtos gatvės. Taip, meilė! 
Va čia tai galybė! 

Kaip jau sakyta, iš smagumo Gaboras nesitvėrė savo kai- 
lyje, 1 mes ko nepatrūkome, kvatodamosi iš jo pasakojimų 
apie karo akademiją. Galop jis dar paporino apie leitenan- 
tą Kosaniką, kuris atsikėlė į Ensą neseniai ir nesutarė su 
savo vyrais. Buvo šiurkštus, bukaprotis, jojo kaip prasčio- 
kas ir, vos davus komandą: „Šuoliais pirmyn, valio!“, nusiri- 
to nuo žirgo ir kardu persidūrė batus. 

Sužinojom, kad „Šuoliais pirmyn, valio!“ yra ženklas pul- 
ti. Taip raiteliai puola priešą su nuogais kardais rankoje. 

— Nuo tada eskadrone prigijo pokštas, - kalbėjo Gabo- 
ras, - kad per kitą karą Kosanikas bus panaudotas kaip slap- 
tasis ginklas. 

— Kodėl? - stebėdamasi sušuko Hermina. 

— Na... tik pagalvokit, duodamas signalas. Mūsų kavale- 
rija veržiasi pirmyn, O pats pirmasis oru skrieja Kosanikas, 
lyg iššautas iš patrankos... Karas laimėtas. Juk priešas pasi- 
duos iš juoko. 

Balsu nusikvatojau - tik todėl, kad manęs niekas nema- 
tė. Beje, panelei nevalia viešai kvatotis, tai vulgaru. Tik šyp- 
somasi ištempiant lūpas, kaip aš ir elgiausi, jei kas nors ei- 
davo priešais. Tačiau pats kelias buvo tikras malonumas. Į 
užmiestį, vėliau dešinėn, o paskui po aukštais pavėsingais 
medžiais į kareivines (visi Austrijos-Vengrijos imperijos ke- 
liai buvo nuostabios alėjos), o kai galop pasiekėme tikslą, aš 
įsitikinau: meilė padarė dar vieną dalyką. Išnyko mano bai- 
sėjimasis arkliais - dabar aš tik baiminausi. 

Vidun į arklidę! 

"Tai bent staigmena: kokia prabangi arklidė. Aukšta, erdvi, 
išvėdinta, saulėta, švarutėlaitė, tikri arklių rūmai. Pro lan- 
gus vidun ir laukan skraidžiojo kregždės, kurių lizde čiep- 
sėjo jaunikliai. 

Nieko panašaus neįsivaizdavau. 

"Tikrai jauki patalpa. 

Žirgai irgi ne tokie jau laaabai dideli. 

Gaboras čia jautėsi kaip namie. 

Dar niekada nebuvau mačiusi jo tokio laimingo. Jis ėjo 
nuo žirgo prie žirgo, žinojo kiekvieno vardą, ir kiekvienas 
žirgas gaudavo dovaną: cukraus gabalėlį. 

— O dabar parodysiu jums ypatingą žirgą, - pasakė slap- 
tingai tada, kai buvo kaip senus bičiulius pasveikinęs, pa- 
bučiavęs ir patapšnojęs bene dvidešimt žirgų, - įžymųjį Ha- 
dą. Ar esat apie jį girdėjusios? 

— Aš esu, - atsakė Hermina, - tačiau mano Minka ne. 
Tad papasakok. 

Gaboras sustojo priešais karališką eržilą, kuris iš džiaugs- 
mo tuoj pat sužvengė. 

- Jis yra mano dėdės, pulko vado. Pažįstu jį nuo pat vai- 
kystės. Ar Žinot jo amžių? Spėkit. 

— Penkiolika metų, - pratariau. 

— Ne. 

— Senesnis ar jaunesnis? 

— Senesnis. 

— Dvidešimt? Ne? Dvidešimt penkeri? Irgi ne? — Pama- 
žėle ėmiau jaustis kaip kvailė. Tačiau Gaboras nusišypsojo. 

— Bandykit toliau. Netrukus atspėsit. 

— Trisdešimt? Vėl nepataikiau? Trisdešimt penkeri? 

— Trisdešimt penkeri! Tikrai! Pasižiūrėkit. Jis visai palai- 
das. Čia jis gerbiamas. Jei susigrumia du žirgai, jei juodu 
neduoda ramybės naktį, ar žinot, ką jis daro tuomet? 

— Nežinau. 

— Pasielgia kaip budintis karininkas. Atsistoja piestu, nu- 
eina tenai, pasako savo nuomonę, ir tvarte įsiviešpatauja 
rimtis! Nesuvokiamas dalykas, tačiau visi jam paklūsta. Ar- 
gi ne smagu? Ir gyvuliai turi vadą. 

— Tikiuosi, jis neišeis į lauką, - pasakiau ir atsitraukiau. 
Hadas buvo neapsakomai stambus žirgas. 

— Nebijokit. - Gaboras saugodamas mane atsistojo prie- 
šais, kol milžinas su regimu malonumu ir stebėtinu triauš- 
kesiu kramtė cukraus gabaliuką. - Jis nieko jums nepada- 
rys. Tačiau štai ką jums pasakysiu: niekuomet, niekuomet 
nesistokit už arklio. Jie bailūs. Ir jeigu išsigąs, iškart spirs. 
Ir smūgis gali būti mirtinas. Taigi niekuomet nevalia stotis 
už arklio. Kaip ir už Ados. Tai pirmoji auksinė taisyklė. Nuo 
šito priklauso jūsų gyvybė. 

- Ji įsidėmės, - patikino Hermina. - Kaip ir tai, kad ar- 
klidėje turi kalbėti tyliai. 

— Galima sakyti bet ką, tik ne šaukte, - pritarė Gabo- 
ras. - Žirgai mėgsta savim pasitikinčius žmones. Mūsų ar- 
klininkas, Puka, skleidžia ramumą, tai nuostabu. Jis joja 
Dzeusu, su pypke tarp dantų, iš dešinės vedasi Adą, iš kai- 
rės Apoloną, per didžiausią miesto kamšatį, ir arkliai eina 
kartu, kuo ramiausiai ir nieko nesibaidydami. Taigi visuo- 
met privalu būti labai draugiškam ir švelniam. Jokio karšt- 
ligiškumo, jokios skubos, šnekučiuotis su žirgais kaip su vai- 
kais, meiliai, bet ryžungai. Tai antroji auksinė taisyklė. 

Iš tiesų arklidėje tvyrojo maloni tyla, kada ne kada trik- 
doma tylaus šnopštimo. Į vidų mes irgi įsmukome pirštų 
galais pro dvivėres apmuštas duris, nepraleidžiančias išori- 
nio pasaulio triukšmo. Ir priešais arklides turėjo visuomet 
būti ramu. Tai geležinis kavalerijos įstatymas. 

- Čia, Ense, mes visi pamišę dėl arklių, - tarė Gaboras ir 
šypsodamas pasigręžė į mane: - Gal ir jūs tapsit mūsų ben- 
drijos nare, gerbiamoji panele? Kaip manot? 

Išraudau. 

Anaiptol taip nemaniau, - nors Ada man iškart patiko. 
Ji buvo nuostabus gyvulys, ne per aukšta, puikaus sudėji- 

mo, tikra beautė tarp arklių. Blizgančiu kaštoniniu kailiu, 
juodais karčiais ir juoda uodega. Žvilgsnis gyvas ir protin- 
gas, O pamačiusi mus, ji nei išsišiepė, nei atsistojo piestu. 
Ne, ji pasisveikino su Gaboru ir Hermina draugišku šnarpš- 
timu, o paskui susidomėjusi mane apuostė. 

Ką čia pasakyti? Nebuvo labai malonu. Kai didžiulė ar- 
klio galva atsidūrė prie pat mano veido, mane taip ir pa- 
traukė nerti į žavingą alpulį ant patikimos žemės. "Tačiau 
neapalpau. Mat ką tik buvau mačiusi, kaip apalpusiai mo- 
teriai perpjovė korseto raištelius, kad ji neuždustų, ir stai- 
ga... toji moteris dvigubai pastorėjo! Ne, koks jau čia alpi- 
mas. Stovėti ir elgtis drąsiai. Tačiau bent užsimerkiau. 

Gaboras nusijuokė. 

— Nebijokit! Ada jums nieko nepadarys. Pratarkit jai ko- 
kį malonų žodelį. Pagirkit. Tiesa, Ada? "Tu mėgsti pagyras. 
O ką pati pasakysi gražiajai panelei, kurią atvedžiau pas 
tave? Taip, ji tau patinka. O ir kam ji nepatinka...liaukis!!! 
Paleisk. Ak tu nenaudėle! Tik šito ir trūko! 

Praplėšiau akis ir pamačiau, kaip Gaboras traukia Adai 
iš dantų baltos šiaudinės mano skrybėlaitės kraštą. Tačiau 
kokia iš to nauda? Ji jau susidomėjo mano skarele, gau- 
biančia pečius. Netrukus krimstelės man į kaklą, galvojau. 
Kaipmat vėl užsimerkiau. Pajutau aksomines Ados šnerves, 
lytinčias odą. Paskui šiltą jos alsavimą, trūksniais, kaip iš 
dumplių... keista...visai malonu. 

— Paglostykit ją, - paliepė Gaboras, —- už ausų. Ji mėgsta. 
Ir maldauju, pasakykit pagaliau jai ką nors malonaus, ant- 
raip ji ims manyti, kad jūs nebylė. 

— Šaunuolė Ada, gražuolė Ada, - sukuždėjau marksty- 
damasi ir užsikirsdama. O paglostyti - pernelyg daug pa- 
reikalauta. 

— Dabar duokit jai gabaliuką cukraus. 

Kumelė iškart pakėlė galvą. 

— Paduokit ištiesta ranka! Nesugniaužkit pirštų. Taip, la- 
bai gerai. Matot, kaip ji 1ma? Atsargiai atsargiai. O jeigu 
tarp dantų paklius jūsų pirštas, Ada jums neįkąs. Taip, ma- 
noji Ada. Mano princese, mano širdele, aukseli... - Akies 
kampučiu jis stebėjo mane: - Mažyte mano mylimoji. Ma- 
no akies vyzdy... 

Išraudau kaip burokas. Be jokios abejonės, šiuos meili- 
kavimus jis taikė man —- ne kumelei. 

— Tačiau dabar turit ją paliesti, - paskui labai švelniai 
tarė Gaboras, - dėl manęs. Pabandykit. Turit pasitikėti mu- 
mis, Ada ir manim. Kiekvienam gyvuliui reikia švelnumo, 
kaip ir kiekvienam žmogui. O dabar pasakysiu jums trečią- 
ją auksinę taisyklę, pačią svarbiausią: žirgas niekuomet ne- 
sistengs kiek pajėgdamas iš baimės, tačiau viską padarys 
dėl jūsų - iš mezlės! 

Tada aš uždėjau delną ant žvilgančio šilto kumelės kak- 
lo. Gaboro ranka gulėjo visai šalia. Ir nors abu buvom su 
pirštinėmis, nudegiau, lyg prisilietusi ugnies. Ir vėl parau- 
dau, net Hermina pastebėjo. Ačiū Dievui, ji pamanė, kad 
kaistu bijodama arklių. 

— Bet, Minka, - tarė ji meiliai ir apkabino mane per lie- 
menį, — ar iš tiesų taip jau baisu? Įsivaizduok, kad Ada yra 
didelis šuo. Juk taip myli šunis. Atlasas, mylimiausias mano 
brolio Frico eržilas, visur sekiojo jam įkandin kaip taksas, 
toks buvo jaukus. Jeigu jam būtų atidarytos durys, kaipmat 
būtų įkaukšėjęs į svetainę 

— Tikra tiesa, - sutiko Gaboras, - be to, gyvuliai yra išti- 
kimesni už ištikimiausią žmogų... na, kai kurie žmonės irgi 
tokie, būna ištikimi iki mirties... — Vėl gražių jo akių žvilgs- 
nis vogčiomis man net kojas pakirto. - Ir garantuoju: Adai 
jūs patikot. Mes laimėsim lažybas. Viribus unitis - laimė- 
sim bendromis jėgomis. 

Ir dar kaip, galvojau apimta eutorijos. Jeigu imperato- 
rius su viribus unztis (beje, tai jo rinkimų šūkis) gali valdyti 
savo didžiulę 1mperiją, nuo kalnų iki Adrijos jūros, nuo Be- 
sarabijos iki Bodeno ežero, tai ir aš, padedama Gaboro, iš- 
moksiu joti gražiajame Ense. 

"Tačiau dar tą patį vakarą viskas pasirodė kitaip. 

Dabar aš išklosiu priežastį, dėl kurios atsiguliau verk- 
dama, kuo trumpiau - tai raitelių žargonas. Kaltas buvo 
ne Gaboras, o generolas, netrukus sužinosit, kaip viskas 
nutiko. 

Naujų aukštutinių kareivinių žiemos jojimo mokykla yra 
pati didžiausia ir gražiausia visoje imperijoje. Vos įžengi, 
tave apima pagarba. Tiktai kad viską išsyk pamiršti, kai rei- 
kia sėstis ant žirgo, pirmąsyk gyvenime, ant mažne nepa- 
žįstamo žirgo, ir ant šio gyvulio išsilaikyti, vienui vienai — 
veriamai griežto totoriško įžymaus raitelio ir husarų gene- 
rolo žvilgsnio. 

Na, iš pradžių mes nebuvom vieni. Atvirkščiai! Paspok- 
soti į pirmuosius mano bandymus atskubėjo visi: Atila Na- 
dis, vėl tarytum išbadėjęs vilkas, grafas Šandoras su svečiais 
iš Enzego pilies, visiškai nepažįstamais! Žinoma, ir prince- 
sė Valerija su kapitonu Šileriu, jau nekalbant apie tetulę 
Julianą ir Herminą. O Gaboras vėl elgėsi abejingai ir rim- 
tai, kaip visuomet savo pono tėtės akyse. 

"Tačiau pats didžiausias nusivylimas: Gaboras nepagel- 
bėjo man užsėsti ant Ados. Tai padarė generolas. Jis atkišo 
ranką, turėjau pasilipti ant jos, ir tada jis mane kilstelėjo, 
lyg apskritai būčiau buvusi besvorė. Neblogai pavyko. Ta- 
čiau aš iš anksto taip džiaugiausi Gaboro prisilietimu. Jo 
artumu. Bet jis laikėsi atstu. 

Nelaiminga kiūtojau aukštai, keistai pasisukusi į kairę ir 
gaudydama pusiausvyrą. Anaiptol ne lengva. Krestelėjimas 

po krestelėjimo, mane purtė taip, kad nieko nebesinorėjo. 
O dar tas moteriškas balnas. Kietut kietutėlis! 

Be to, jaučiausi neapsakomai bjauri su sena, kavos ru- 
dumo jojamąja suknia iš teatro drabužinės, juoda vėduokle 
prie riešo ir plokščia kaip blynas, ruda skrybėlaite, priden- 
gusia gražią mano šukuoseną. Buvau susivarsčiusi iki pen- 
kiasdešimties centimetrų. Ir nors ant Ados nugaros buvo 
visai neblogai, bijojau kyboti tiek aukštai nuo saugios že- 
mės, tuo tarpu kiti juokėsi, pokštavo ir pasakojo apie savo 
pirmąsias jojimo pamokas taip, lyg manęs čia nė nebūtų. 

Generolas neatitraukė nuo manęs akių. 

— Ji sėdi nieko sau, - tarė paskui, - bet pernelyg įsitem- 
pusi. Bijo be jokios priežasties. Gaborai, paaiškink meilutei. 

— Taip, tėte. Panele Hiubš, prašau paklausyti. Nuo vyriš- 
ko balno labai lengva nuslysti. Tačiau jūs juk turit minkštą 
gugą tarp... tarp... na, priešais save. Ir įsakibkit šios gugos 

Nuleidau galvą. Siaubingą valandėlę jau baiminausi, 
kad Gaboras pasakys tarp... aišku tarp ko. Nebūčiau to 
ištvėrusi. Juk panelė neturi... taip, bet, matyt, vengrai irgi 
šitą žino. 

- Taip! — sugriaudėjo generolas. - Įsikibkit gugos. Ir šyp- 
sokitės. Veidas laimingas, nors jus kapotų į gabalus. - Tada 
Jis pasisuko į žiūrovus: - Ponai, šitaip nieko nebus. Maišo 
kiekvienas žodis. Man reikia visiškos ramybės. Prašyčiau mus 
palikti. Hermine, tai skirta ir jums. 

— Bet aš nenoriu! - pasipiktinusi sušuko Hermina. 

— Jus laisva. Grįšit po penkiasdešimties minučių ir išsi- 
vesit savo mergikę. Nė akimirkos anksčiau. Tai įsakymas. 

Tokiam įsakmumui nepaprieštarausi. Visi atsisveikino, 
linksmai palinkėję man sėkmės, o Atila net ranka pasiuntė 
bučkį. Ir vis dėlto aš netekau drąsos. Kad ir kaip troškau 

pasilikti su Gaboru viena, man nepatiko likti vienai su juo 
17 jo tėte be Herminos. Staiga puikiai supratau - nutiks kaž- 
kas baisaus. 

Iš tikrųjų! 

Vos man iš akių dingo Hermina, praradau pusiausvyrą 
ir virtau dešinėn, staiga kaip maišas sukniubau skersai Ados. 
Galva nukaro žemyn. Skrybėlaitė nuskriejo. Gražioji šukuo- 
sena iširo, ilgos juodos garbanos ėmė šluoti smėlį. Tik iš 
paskutiniųjų laikiausi už balno. 

— Gelbėkit!!! - sušukau, beveik dusdama. - Gelbėkit... 
prašau... pagalbos... 

— Lyg pagrobta sabinė, - smagiai pasakė generolas. - Gar- 
bės žodis, žavingas vaizdelis. - Paskui jis davė Gaborui žen- 
klą, Ada sustojo, ir generolas asmeniškai vėl mane pasodino. 

— Prašau dovanoti, - tariau gaudydama kvapą, - manau, 
aš per silpna joti. Jau dabar man trūksta oro. O kaip... bus... 
toliau? 

— Jei man bus leista pareikšti pasiūlymą, - Gaboras pa- 
kėlė mano skrybėlaitę ir nuvalė smėlį, - ar leisit, tėte? Pa- 
nele Hiubš, siūlau jums per treniruotes atsisakyti savo kan- 
kinimų instrumento, kalbu apie, dovanokit, - korsetą. Per 
tokį trumpą laiką aš irgi negalėčiau išmokti joti, jei būčiau 
suspaustas replėmis iš banginio ūsų. 

Aš perbalau. Be korseto? Suspaustas mano liemuo buvo 
vienintelė šios šlykščios rudos suknios puošmena. Atsisaky- 
ti korseto? Kad Gaboras pamatytų, kokia aš iš tikrųjų plokš- 
čia? Tik per mano lavoną. Niekuomet nepasirodysiu gene- 
rolui ir Gaborui be korseto, nuspręsta. 

Zoltanas fon Borozis abejodamas pasižiūrėjo į sūnų. Švel- 
niai pataisė mano sijono klostes ir keistai meilių judesiu 
atmetė atgal mano garbanas, dabar palaidai krintančias man 
ant pečių, gerokai žemiau liemens. 

— Duok jai ramybę, - sumurmėjo, - argi nematai, kad ji 
nenori? 

— Bet, tėte, gerbiamoji panele, būtų daug sveikiau... 

— Sveikiau? Juk ne tai svarbu. Tai nerūpi nė vienai mote- 
riai. Moterys trokšta būti gražios, nors tas grožis jas Ir pr?- 
baigtų. Jei tokia bus mada, jos prisikals į kelius vinių. Be 
korseto! Ir kaip tu gali tėkšti tokį be galo kvailą pasiūlymą. 
Gaborai, tu ničnieko nenutuoki apie gražiąją lytį, taigi pri- 
kąsk liežuvį. 

Gaboras nutilo, o aš nevalingai įsispitrėjau į žemę. 

Mane permatė kiaurai!!! Tačiau tai geriau, negu nusi- 
mauti korsetą! Ada vėl pajudėjo. Be žodžių įsikibau gugos 
ir prisiekiau, kad daugiau niekuomet man taip nenutiks! 
Aukštyn - žemyn! Aukštyn - žemyn! Dievas sukūrė arklių 
nugaras ne sedėjimui. Tas amžinas kratymas. Visa mano 
apačia jau tikrai mėlyna. Be to, nuo balno man šlapo tarp... 
na, žinia, kur. 

Generolas įdėmiai mane sekė. Paskui nužirgliojo prie 
sūnaus, pasakė jam vengriškai kažką, ko nesupratau, ir vėl 
sugrįžo. 

— Kas čia per kankinės veidas? - staiga sušuko jis visai 
kitonišku balsu - labai priešišku. — Jeigu kas ir turi priežas- 
tį įsiŽžeisti, tai mano kumelaitė. Moteriškas balnas yra sun- 
kus, svoris išdėstytas netolygiai, gyvuliui vienas vargas. Vis 
dėlto ji taip šauniai žengia, manoji Ada, ir net nesispyrioja 
šetoniukė. Gaborai. Ar tu užmigai? Presto. Presto. Greičiau! 
Greičiau. Tėmpo. Trūksta paprikos. 

Ada paspartino žingsnį, o aš beviltiškai gaudžiau pusiau- 
svyrą. Aukštyn - žemyn! Aukštyn - žemyn! O kas, jei nukri- 
siu? Mane užplūdo klaiki baimė. 

- Nesusirieskit, - sugriaudėjo Zoltanas fon Borozis kaip 
kareivinėse. - Laisvai. Stuburą ištiest. Ramiai ir laisvai. Su- 
augti su žirgu! 

Kaip suaugti? Su žirgu? Niekuomet nebuvau tokia su- 
trikusi. 

— Ar negirdit? — suriko generolas taip, kad nuaidėjo per 
visą salę. - Jūs turit suaugti su Ada. Prakeikimas! Suaukit 
su žirgu! Žirgas ir raitelis yra vienas kūnas ir kraujas! Ir 
šimtąjįsyk sakau, nesuraukit sėdynės! Atpalaiduokit užpa- 
kalį! 

Išbalau kaip drobė. Padori moteris neturi... neturi... argi 
niekas to nežino? Aukštam generolo poste? 

— Nesuspaust užpakalio! - šėlo Zoltanas fon Borozis. — 
Pa-lai-dai! Lais-vai! Rit-min-gai! Skrie-te! Ar jūs kurčia? Kas 
yra? Praskydot? Išsigandot mano žargono? Aš jus atpra- 
tinsiu. Tučtuojau! Mes, vengrai, vadinam daiktus tikrais 
vardais. Jūs sėdit ant užpakalio, o jojant subinė atpalai- 
duojama! 

Iš siaubo pamiršau kvėpuoti. Kas čia dabar? Niekuomet 
per visą gyvenimą joks vyras man girdint nevartojo šitokių 
žodžių. užaugau pasaulyje, kur iš gėdos dengiamos stalo 
kojos, o fortepijonas iki pat žemės užklojamas sunkiais ap- 
dangalais. O dabar?! Mano Gaborui girdint? Staiga man 
ėmė kaisti akys. Jojimo salė išnyko. 

— Kas čia, po velnių... - sugriaudėjo jo prakilnybė. - Kas 
yra? Ašaros? Na, šito tai jau nebus! Verksniai nejodinėja. 
Laikysena, panele! Tiesiai. Lyg mietą prarijusi. Pečius at- 
gal. Užsičiaupt. Kas gi vėl nutiko? Neskėskit alkūnių. Ar jūs 
vėjo malūnas? Alkūnes prispausti prie pat kūno. Ryt atsi- 
nešit dvi knygas. Kam - paaiškinsiu vėliau. Stot!!! Ko taip 
siūbuojat? Viršutinę kūno dalį ramiai! Koks bjaurus tas lin- 
gačiavimas! Ar jūs marionetė? O dabar gerai paklausykit: 
gana to įsižeidusio mopso veido. Bet kam praeitų noras. 
Greičiau, Gaborai. Daugiau paprikos. Tempo. Tempo... Ga- 
lima užmigti. 

Visa išraudonijusi sėdėjau balne. Paskui vogčiom dirs- 
telėjau į Gaborą: jis vos pastebimai papurtė galvą. Gra- 
žios akys buvo sklidinos užuojautos. Jis kentėjo kartu su 
manimi. 

Kaipmat atgavau jėgas. Išsitiesiau kaip žvakė - lyg pra- 
rijusi mietą, — nurijau ašaras ir laukiau tos laimingos aki- 
mirkos, kai jis, generolas, pasitrauks. Šiaip ar taip, mano 
mokytojas Gaboras. Tai jo lažybos. Bet veltui laukiau. 

Lyg uola Zoltanas fon Borozis stūksojo šalia sūnaus, ten 
1r liko, nutaisęs rūstų veidą. Nė akimirkos nepaliko mūsų 
vienų. Ant manęs pylėsi kandi kritika, kol nebesusivokiau, 
kur sukaupti dėmesį. Tuo tarpu man jau viskas skaudėjo: 
nugara, pečiai, pilvas, galva, bet labiausiai tos dalys, kurių 
pavadinimai netariami. Ir kas būtų manęs, kad joti taip siau- 
binga? Dar niekuomet per visą savo gyvenimą nesijaučiau 
tokia vargšė. Troškau tik vieno dalyko: nulipu nuo Ados, 
išlįsti iš korseto, įsmukti po minkštais patalais — tačiau apie 
tai negalėjo būti nė kalbos. Dar vienas ratas. Ir dar vienas! 

Ir kaip tik tada, kai galvojau: nebegaliu, paprasčiausiai 
griūsiu, ir tada mano kančios baigsis, generolas sušuko: „Ga- 
na!“, davė Gaborui ženklą, ir Ada klusniai sustojo. 

— Brangiausioji panele, o dabar - didžioji akimirka! Pir- 
mąkart gyvenime dabar paimsit į rankas pavadį, - ir jis nu- 
sijuokė, lyg nepadoriai pajuokavęs, - taigi atidžiai! —- ITrum- 
pai paaiškino, kaip vesti Adą, ir pridūrė: - Ypač svarbu 
lengva ranka. Iš to pažįstu, gabus raitelis ar ne. Pavadį lai- 
kyti palaidai. Atkištais delniukais. Taip. Tiesiai. Lyg dvi stik- 
lines vandens. Nepakreipti!!! Kaip dvi stiklines vandens! 
Ar neprigirdit? Atkišti letenėlės! O dabar risčia! 

Pirmasis ratas pavyko. Tačiau paskui sekundės dalelytei 
nusvarinau rankas, ir vėl užvirė tikras pragaras. 

— Norit pasmaugti man arklį? Taip? Nesbauskit Adai kak- 
lo! Įsikalkit visam gyvenimui: jokios jėgos! Lengva ranka. 
Ranka turi kyboti. Tik prisiliesti prie kailio, lyg prie karštos 
koklių krosnies. Supratot? "Tai garsioji koklių krosnies te- 
orija. Kaip??? Nežinot jos??? Koklių krosnies teorijos?! Nė 
karto apie tai negirdėjot? Nesuvokiamas daiktas. Austrijoje 
iš tiesų gyvenama kaip Mėnulyje. Vengrijoje tai net vaikai iš 
miegų žino. 

Taip tęsėsi ir toliau - kaip man rodės, amžinybę. Nie- 
kaip neįtikau generolui. O jei išdrįsdavau paklausti, sugriau- 
dėdavo: „Silentium! Čia kalba tik vienas. Aš!“ Kad likau 
gyva po šitokios valandos, turiu dėkoti Gaborui. Pagaliau, 
pagaliau kančios baigėsi. 

— Viskas! Žemyn nuo arklio! - sušuko ponas baronas ir 
padėjo man nulipti nuo Ados nugaros. Drebančiomis kojo- 
mis stovėjau ant smėlio. Nedrįsau nė žvilgtelėti į Gaborą. 
Jis tikrai pasibaisėjo mano bukaprotiškumu. Tai mano pir- 
moji ir paskutinė jojimo pamoka. Aš visus nuvyliau. 

"Tuo momentu sugrįžo Hermina, labai susirūpinusi, ar 
aš nesusilaužiau visų kaulų. Pats laikas. Dar niekuomet taip 
neapsidžiaugiau ją pamačiusi. 

— Taip, bet... kas nutiko tavo šukuosenai? - Išsigandusi 
ji nužvelgė mane nuo galvos iki kojų. - Dėl Dievo, vaikeli. 
Ar nukritai? 

— Ne, vos nenukritau. Bet man viskas skauda. 

— Vargšelė. - Hermina patapšnojo man per skruostą, ap- 
kabino ir tarė ponams: - Kaip sekėsi? Ne per blogiausiai? 

- Ada liko gyva, - atkirto generolas, - tačiau šitas vaikas, 
kalbu apie jūsų numylėtinę, nepakelia jokio rimtesnio žo- 
džio. Pernelyg jau išpopinot ją, mieloji, Vienoje, pas tą fesų 
fabrikantą! 

— Fesų fabrikantas - ne husarų generolas! - įsikarščiavu- 
si riktelėjo Hermina ir paleido mane. - Nerėkaloja kaip 
pratybų aikštėje. Aš nugirdau, vos atėjusi. Jūs šaukiat ir nirš- 
tat, o juk mano Minka - ne rekrūtė! 

— Deja, - drėbė generėlas ir švelniai patekšnojo Adai per 
kaklą, —- ant tokios būtų galima kaip reikiant pašūkaloti. O 
dabar vis prikandi liežuvį, kad neįžeistum jautrios būtybės. 

Padėjau galvą Herminai ant peties. Jei ji žinotų, kokius 
žodžius jis svaidė man į veidą! Ėmiau tylutėliai kūkčioti. 
Hermina ramindama glostė man galvą. 

— Raitelis neverkia, - tarė generolas ir davė Adai cuk- 
raus. — Vyras su raitelio dvasia nejaučia skausmo. 

— Bet ji ne vyras, - tėškė suirzusi Hermina, - ar nesu- 
prantat, kad ji stengiasi kaip įmanydama? Siūlau baigti šį 
bandymą. - Ji žengė prie Gaboro, paėmė iš jo mano skry- 
bėlaitę, kurią jis ištisą valandą laikė kairėje rankoje, susira- 
do šilkiniam savo krepšely ilgą smeigtuką ir prismeigė skry- 
bėlaitę man prie garbanų. - Mano vaikas nejodinės! 

— Jodinės, - atkirto generolas šėtoniškai vypsodamas, — 
gutta cavat lapidem! Lašas po lašo ir akmenį pratašo! Aš 
jau apdorosiu jūsų gražuoliukę. 

— Tik ne šitokiais kankinimais! Ar nebūtų galima elgtis 
galantiškiau? Juk svarbu ne kas sakoma, o kaip sakoma! 

Generolas sutramdė šypseną: 

— Viskam sava priežastis, mieliausioji. Nesmarkaukit! 

— Kokia priežastis, prašyčiau pasakyti? 

- Jums bus pranešta, mieliausioji pussesere, kai tik pla- 
nas bus vykdomas toliau, tiesa, Gaborai? Be paslapties nie- 
ko neišeis! 

Hermina pagalvojo. 

— Tačiau rytoj padarysim pertrauką. Vaikui reikia pailsėti! 

— Va čia tai jūs didžiai klystat. - Generolas man linktelė- 
jo: - Rytoj pradėsim rimtai darbuotis. Ir nepamirškit atsi- 
nešti dviejų knygų. 

— Dviejų knygų? - sušuko Hermina. - Kuriam galui? 

— Dvi knygos! Ir paprašyčiau punktualumo. Tuo pačiu 
metu. — Jis nusilenkė Herminai ir linksmai nužvelgė ją iš 
aukšto įkypomis juodomis akimis: - Man buvo malonu. Bu- 
Čiuoju švelnias rankutes. Eime, Gaborai. Leiskit atsisveikinti. 
Sudie. 

— Sudie, ponios. - Gaboras paėmė Adą už kamanų. O 
paskui žaibiškai prisidėjo prie lūpų didįjį pirštą ir smilių ir 
giliai įtraukė oro lyg rūkydamas. 

Supratau. Žinutė. Kandiklyje. Po palmėmis. Slapčiomis 
linktelėjau ir pašnairavau į Herminą. Ji nieko nepastebėjo. 

Atsisveikindamas Gaboras nusišypsojo man. Ta pačia pa- 
žįstama dievinančia šypsena. Tai jis galutinai nepaniekino 
manęs? Na, tai jau stebuklas. 

Ir skaudamais kaulais, tačiau trupučiuką aprimusi, įsiki- 
busi Herminai į parankę, šiaip taip nusvyravau prie maniežo 
durų. 


VIENUOLIKTAS SKYRIUS 


JŪS ESAT BANDOMA. IŠTVERKIT. BŪKIT DRĄSI. 
OMNIA VINCIT AMOR. 

Tai šitokius žodžius kitą dieną radau po palmėmis. Tad 
viskas tik žaidimas. 

Generolas nepyko 1š rimiyjų, tik apsimetinėjo. Nenorė- 
jo iš rimtųjų manęs įžeisti, jam rūpėjo sužinoti, kiek toli 
gali nueiti, kol aš inkšdama palūšiu. Bet kuriam galui šis nau- 
jas bandymas. Juk jau pakanka ir to, kad turiu tramdyti savo 
arklių baimę ir mokytis joti. Ir suprask tuos suaugusius. 

Ką gi, buvau įspėta, ir kita pamoka sekėsi geriau. Vos 
atsisėdau į balną - šįsyk man padėjo Gaboras, ir nuo jo ar- 
tumo aš visiškai praskydau, — vos jis rūpestingai pataisė klos- 
tes mano suknios, senamadiškos ir tokios ilgos, kad sijonas 
kone vilkosi žeme, jo prakilnybė įspraudė man po pažasti- 
mis atsineštąsias knygas, vieną po kaire, kitą po dešine, da- 
vė į rankas pavadį ir atsitraukęs luktelėjo. 

— Nuolankiai meldžiu, nenoriu įkyrėti, tačiau šitaip aš 
negaliu joti, - pasipriešinau neryžtingai. 

— Kvaili niekai, - sugriaudėjo generolas, - taip rezkia jo- 
ti. Argi nesuprantat? Knygos trukdys jums praskėsti alkū- 
nes ir apsijuokti viso miesto akyse. Juk jūs ne cirko beždžio- 
nė. Alkūnių vieta prie pat kūno, tad jau verčiau iškart 
pripraskit. 

Na, aš ir stengiausi. Kada ne kada knyga išslysdavo ir 
dunkstelėdavo ant smėlio. Gaboras pakeldavo, paduodavo 

ją savo ponui tėtei, o tas, negailėdamas keiksmų, vėl pakiš- 
davo ją man po pažasčia. 

— Ak tu šunpalaiki, - sugriaudėjo jis trečią kartą, - nors 
ir kąsk kekšei į subinę. Jai vis dar neišeina. 

Paskui įbedė į mane savo įkypas akis, laukdamas, ką aš 
darysiu, - bet nieko nesulaukė. 

Verkti? Išgrauš. Keiksmai vis baisėjo, balsas garsėjo - iš- 
tvėriau tai su tauria rimtimi. Beje, naktį prisiekiau sau: kol 
aš gyva, Zoltanas fon Borozis niekuomet daugiau nematys 
mano ašarų. 

Gaboras paslapčiom linktelėjo man. Generolas nusivai- 
pė. Tačiau jo balsas liko šiurkštus, rytojaus dieną ir poryt, 
visą pirmąją savaitę jis kuo šlykščiausiai keikėsi. O prie sie- 
los kančių prisidėjo fizinės: man skaudėjo visą kūną! 

Net ir krustelėti buvo kančia. Kiekvieną raumenėlį gėlė 
ir maudė. Mano rankos, regis, buvo prismaigstytos adatų, 
nugaroj kyšojo peilis, niekuomet nesijaučiau tokia išsekusi. 

Nepajėgiau nei sėdėti, nei gulėti, nei vaikščioti, nei sto- 
vėti — kai atsistodavau, valandėlę sustingdavau pasilenkusi, 
nes negalėdavau ištiesti nugaros. Ir dar tas korsetas - bu- 
vau tikras vargo kamuolėlis. 

Tačiau aš buvau įsimylėjusi. 

Ir jeigu Gaboras būtų pareikalavęs, būčiau mokiusis joti 
net ant laukinio tigro. 

Todėl tiksliai laiku, diena po dienos, eidavau į maniežą 
atlikti savo pareigos. Netrukus man ėmė stebėtinai sektis. 
Sėdėjau balne tiesi, iškėlusi galvą. Laikiau delnus kaip dvi 
stiklines vandens ir beveik nebebijojau nugriūt. Alkūnės 
nevalingai prisispausdavo prie kūno. Viršutinė kūno dalis 
nejudėdavo. Pečiai būdavo tiesūs, o koklių krosnies teoriją 
būčiau išpylusi net pro miegus. Išmokau valdyti Adą, į deši- 
nę - šmaikščiu, į kairę - koja. 

— Tiktai kepštelėti, vos vos, - įspėjo generolas, - trupu- 
čiuką šmaikščiu, Margta, įsidėmėkit! Mano kumelaitė - ne 
nusikaltėlė, kurią reikia plakti. Ir nemojuokit aplinkui! Ra- 
ginkit kuo nepastebimiau! Niekuomet nematyti, kai geras 
raitelis ragina žirgą. Komandos turi būti nematomos, lyg 
žirgas būtų savarankiškas. 

Mane išgelbėjo Ada. Dieve, suteik jai amžiną palaimą! 
Galybę kartų ji būtų galėjusi man parodytu, kad ne aš šei- 
mininkė, o ji! Gyvuliai irgi žaismingi, o miklus mano skry- 
dis iš balno - nieko nebūtų buvę smagiau. Arklys iškart su- 
vokia, koks raitelis ant jo sėdi. Tačiau Ada valdėsi. Neiškrėtė 
man jokio pokšto, kol ant jos nugaros pasijutau saugi. Ne- 
žinia kodėl ji mane mylėjo, ir aš jos nebebijojau. 

Išmokau joti šuoliais. Nebuvo lengva. 

— Ne!!! - dienų dienas graudžiai kartojo Gaboro tėtė. — 
Trūksta paprikos! 

Tačiau penktadienį, liepos 23-1ąją, aš jam įtikau, visai 
nelauktai, ir prasidėjo naujas gyvenimas. 

Pirmąkart išjojom iš maniežo, grožiu garsėjančiomis lan- 
komis palei Ensą, skaidrią, žalią, veržlią kalnų upę, pagal 
kurią ir pavadintas miestas. Saulė švietė, gaivumu dvelkė 
vanduo, o Gaboras padėjo man užsėsti ir giliai pažvelgė į 
akis. Ada risnojo lyg savaime, ir pirmąkart aš pajutau, kad 
blogiausia jau praeity. Mane pripažino du karštakraujai po- 
nai, tapau jiems saviškė. 

O tada sulaukiau ugnies krikšto. Staiga sutikome dėdę 
Luji, jojantį savo juodžiu Rio Grande. 

Jau minėjau, kad mano dėdė jodinėdavo kasdien, daž- 
niausiai prieš penktą, kol viešbutyje vakarais prasidėdavo 
darbymetis. Jis dažnai pabrėždavo, kad tai vienintelis jo ma- 
lonumas, ir dar niekuomet nebuvo matęs manęs jojančios. 

Juo labiau nustebo dabar. Jo akys sužibo. 

— O, Minka, - sušuko jis, - neįtikėtina! Iš tikrųjų sėdi 
balne tiesutėlė lyg dragūnas ir šypsosi, ir elgiasi taip, lyg 
visuomet būtų mokėjusi joti! 

— Ji moka dar daugiau, - riktelėjo generolas, - mielas 
Luji, mažylė turi kraujyje paprikos. Šuoliuoja lyg tikras puš- 
tos vaikas. Ar norit pamatyti? - Ir nelaukdamas atsakymo 
nutaisė siaubingą veidą, sušuko: „Šuoliais pirmyn! Valio!“ — 
ir rovė į priekį. 

Kad tik neapsigėdinčiau, smilktelėjo man mintis. Da- 
viau Adai ženklą, ir mudvi nuskriejome iš paskos. Kaip pa- 
trakę medžiotojai palikome ramią lanką ir įsukome į platų 
jojamąjį kelią. Šuoliavome pirmyn, iš dešinės ir kairės šmėkš- 
čiojo medžiai, kanopos drebino kietą žemę. Mane taip kra- 
tė, kad nieko nebenorėjau, tačiau aš nepasimečiau. Sėdė- 
jau balne, ir, beje, tvirtai. O kai po ištisos amžinybės 
generolas pakėlė ranką, visiškai lengvai sustabdžiau Adą. 
Dėdė Luji, jojęs mums įkandin, nešykštėjo pagyrų. Gabo- 
ras švytėjo iš laimės, o Zoltanas fon Borozis nužvelgė mane. 

— Gerai! Magna cum laude* — tarė paskui. - Bravo, Mar- 
gita! Ir toliau šitaip! 

Tačiau kai išjojome kitą dieną, jis matė daugybę trūku- 
mų, paskui vėl ėmėme treniruotis manieže, ir aš nieko ne- 
bedariau teisingai, visur nuolat klydau! 

Tas šeštadienis po pirmojo pagyrimo buvo pats blogiau- 
sias per visą mano jodinėjimą. Vienuoliktoji mano pamokų 
diena. 

Generolas buvo apniukęs kaip debesis. Neišsimiegojęs, 
paraudusiomis akimis, pabalusiais išpurtusiais skruostais, 
matyt, vel šventęs atskiruose kambariuose pusę nakties. Oras 


* Su dideliu pagyrimu (lot.) - kai kurių šalių aukštųjų mokyklų mokslo 
baigimo laipsnis. 

pranašavo audrą, per tvankumą nebebuvo kuo kvėpuoti, 
viskas įsielektrinę, Ada išsiblaškiusi, daviau vieną po kitos 
dvi neteisingas komandas, daugiau ir nereikėjo! 

— Stot!!! - sustaugė Zoltanas fon Borozis taip, kad net 
sudrebėjo sienos. - Ar pakvaišot? — Jis šoko prie manęs ir 
išplėšė iš rankos kamanas. - Jūs vos neįsmeigėt mano Adai 
pentinų. Bestija jūs. Ką sau /eidžiat? - Jis gręžė mane žė- 
rinčiomis totoriškomis akimis, kilstelėjo ranką, ir aš pama- 
niau: „Iaip, dabar jis man smogs“. Tačiau neatsitraukiau, o 
šaunioji Ada irgi neišsigando - tikras stebuklas, kai jis ši- 
taip subliovė. 

Ir tą valandėlę užgriuvo audra, kurios mes jau ilgokai 
laukėme. Sutemo lyg naktį. Vėjo šuoras užtrenkė langus. 
Pratrūko žaibai ir griausmai, lietus ėmė telžti stogą taip, 
kad pamaniau, jog atūžė antrasis tvanas. 

Zoltanas fon Borozis paleido kamanas ir staiga atsuko 
man nugarą. O kai audra aprimo, vėl atsisuko ir lyg niekur 
nieko ėmė drožti savo pamokslą. 

- Privalu įsivaizduoti, - griausmingu balsu dėstė jis lyg 
kurčnebylei, - kad arkliui ant nugaros sėdi raitelis, kuris jį 
valdo. Kaip turi susikaupti gyvulys, kad galop suprastų žmo- 
gaus norus? Jis turi pagalvoti: kur man eiti - dešinėn ar 
kairėn? Juk jis ne mokslinčius. Jis tik stengiasi iš paskuti- 
niųjų! O žmonės jį kankina ir bado paslėpsnis pentinais, 
tuo tarpu viskas turi vykti savaime. Nebenoriu niekuome! 
to daugiau matyti! Nekenčiu prievartos! — Jis skvarbiai nu- 
žvelgė mane. Be žodžių atlaikiau jo žvilgsnį. - Šiandien ga- 
na. Nulipkit. - Jis man nepadėjo. Prišoko Gaboras, nukėlė 
mane žemėn ir slapčiom paspaudė ranką. - Pastovėkit da- 
bar ir gerai paklausykit: tiktai arkliui žmonija turi dėkoti už 
kultūrą. Mes juk pernelyg pasipūtę, juokingi bejėgiai nykš- 

tukai. Kas tąsė sunkius nešulius? Plytas statyti namams? Po- 
lius tiltams? Akmenis bažnyčioms? Anglis iš kasyklų? Kas 
mažne mirtinai galavosi kruvinais snukiais? Spėkit vieną 
kartą! Be arklių, romaus jų būdo, jėgos ir kantrybės netu- 
rėtume Enso. Ir miesto bokšto. Ir grįstų gatvių. Ir naujojo 
Žiedo Vienoje, Operos teatro, dvaro rūmų. Švento Stepono 
katedros. Šenbruno. Be arklių nebūtų civilizacijos. Supra- 
tot? Žmonija už viską turi dėkoti arkliams. Ir tą reikia prisi- 
minti, užuot kankinus vargšą arklelį! 

Jau seniai buvau ranka apglėbusi Ados kaklą. 

— Prašau man atleisti. - Pabučiavau jai į aksominį snukį, 
padaviau cukraus ir tvirtai apsikabinau: —- Daugiau tai nie- 
kada nepasikartos! Niekada niekada. Tu pati gražiausia, 
klusniausia, geriausia... - Ir kasiau jai už ausų ir tapšnojau, 
kol įsikišo generolas. 

— Gana. Galas garbstymams. Viskas turi būti daroma su 
saiku ir tikslu. 

- Ir vėl baratės? - paklausė atėjusi manęs Hermina. — 
Kas gi šįkart blogai? 

— Vis tas pats, - irzliai atrėžė Zoltanas fon Borozis, - mo- 
terys sušika arklius. 

— Moterys ... kaaip?! - pasibaisėjusi sušuko Hermina. 

— Jos dėl visko kaltos. O paskui pernelyg įsismagina ir 
kanda, 1r spardosi, kai balnodamas verži paspręstę. 

— Kas kanda ir spardosi? 

— Moterys, - sustaugė generolas, - ar jūs kurčia? - Jis 
nužvelgė Herminą totoriškomis akimis: — Ką jūs veikėt? At- 
rodot... lyg ką tik ištraukta iš Enso? 

— Mane užklupo audra. 

— Kokia audra? - sugriaudėjo generolas. 

— Ką tik. Liūtis. 

— Liūtis. Kokia dar liūtis? Paklausykit. Esu nusivylęs iki 
širdies gelmių... šiai panelei trūksta raitelio dvasios. 

— Dėl Dievo... 

— Ne Dievo. Dvasios! - subliuvo generolas. 

— Dvasios? Kokios dvasios? 

— Raitelio dvasios! Jai trūksta! 

— Suprantu. Trūksta raitelio dvasios, - nuramino jį Her- 
mina, - tačiau ką reiškia... 

— Nevarykit manęs į pasiutimą! - pašėlo Zoltanas fon Bo- 
rozis. - Išaugusi įgulos mieste, ir nežino, kas yra raitelio 
dvasia. 

— Aišku, žinau... 

— Sulentium! 

— Bet aš juk žinau... 

— Gaborai, čionai! Pamokyk ponias teorijos. - Jis susidė- 
jo rankas už nugaros ir ėmė niršiai žingsniuoti iš vieno galo 
į kitą. 

Gaboras atsistojo prie mūsų ir atsiprašomai nusišypsojo. 

— Ką gi, prašyčiau paklausyti: tiktai vyras, kurio ištikima 
siela ir narsi širdis, kuris pasitiki savim ir savo arkliu, rū- 
pestingai prižiūrimu, turi raitelio dvasią. 

— Klausykit, klausykit, - sugriaudėjo generolas, sustoda- 
mas šalia Ados, - rūpestingai pražiūrimu. 

— "Toks vyras nežino, kas yra sunkumai, - kalbėjo toliau 
Gaboras, reikšmingai žiūrėdamas į mane, - netgi atsitrau- 
kimas jam yra priemonė palankiai susiklosčius aplinkybėms 
vėl pereiti į puolimą. 

— Taip! Nedelsiant į naują puolimą! - sugriaudėjo gene- 
rolas. - Tą liudija visi jojimo mokyklos užmojai. Niekuo- 
met nepasiduoti! Tokia teorija, ponios. Tačiau ar jūs žinot, 
kas 1 fiesų yra vadinama raitelio dvasia? Mylėti savo arklį 
labiau už save. Štai kaip yra. O pentinus verčiau smeigti 

sau į sėdynę nei į mieliausiąjį keturkojį bičiulį. Šiai dienai 
viskas. Likit sveika. - Jis nusilenkė Herminai. - Rytoj, sek- 
madienį, tiksliai tuo pačiu laiku. Bučiuoju rankutes. Mano 
pagarba. Linkiu laimės, sudie. 

Paskui pasimojo Gaborą ir, lydimas sūnaus ir šauniosios 
kumelės, išskubėjo pro duris. 

Mus apgaubė kapų tyla. 

Pašnairavau į Herminą. Buvo išraudusi kaip vėžys, jos 
krūtinė kilo ir leidosi, lyg trūkstant oro. 

— Tu įsmeigei Adai pentinus? - paklausė ji pagaliau. 

— Ak, prašau, ne. Tačiau ketinau. 

— Tik ketinai? Ir jis klykia lyg skerdžiamas? 

— Jei tai susiję su jojimu, jis sugeba skaityti minus. 

Mažoji mano guvernantė giliai atsiduso. 

— Tai štai kaip būna, kai manęs nėra, - tarė įsitikinusi. — 
Mielas vaikeli, prašau man atleisti. Kai tu papasakojai viską 
po pirmosios pamokos... atvirai prisipažinsiu, maniau, per- 
dedi, leidi įsisiūbuoti lakiai savo vaizduotei. Tačiau keiks- 
mai tik ir pilasi kaip iš kiauro maišo! Tiktai viską mesti... 
dabar... jau per vėlu. Turi prisiversti, — ji parodė į mano 
ausį, - kad pro vieną ausį įeitų, o pro kitą iškart išeitų! Pa- 
mirši, kad ir ką išgirstum... tučtuojau man pažadėk. 

— Pažadu, - pasakiau ir tik dabar pastebėjau, kokia per- 
šlapusi vargšė mano guvernantė. Didelė raudono šilko pe- 
teliškė lyg nuvytusi aguona nusvirusi žemyn per skrybėlai- 
tes kraštą. Juodos, ant pakaušio sukeltos garbanos 
išsidraikiusios, o vasarinė suknia mėlynais ir baltais dryžiais 
tokia šlapia, kad matyti nedidelio krinolino lankeliai. 

- Jūs atėjot pėsčia? - šūktelėjau išsigandusi. 

— Kur tau. Mane atvežė burmistras. Ištikimas bičiulis. 
Tačiau vienkinkis vežimaitis buvo atviras, taigi mus iškart 
permerkė. Dabar jis grįžo į miestą ir netrukus atvažiuos 

mūsų sausu ekipažu. Tačiau pasakyk man: kaip klostosi rei- 
kalai? Ar rugpjūčio 18-ąją laimėsit? 

— Nežinau. 

— Vis dar nežinai? — nusivylusi sušuko Hermina. 

— Jis nieko neminėjo. O ką sako jums, kai manęs nėra? 

— Nieko. O jei kas jį paklausia, viešbutyje... - Hermina 
keliskart nusičiaudėjo. - O, pardon, man darosi trupučiu- 
ką šalta... Jei kas nors jį paklausia, tik išsiviepia kaip šėto- 
nas, ir niekas nežino, ką manyti. 

Šito aš ir bijojau. 

"Tylomis su sužvarbusia Hermina išėjau pro duris laukti 
burmistro. Ir važiuodama namo nepratariau nė žodžio. Kiū- 
tojau šalia Herminos patogiam mažam dengtam nuo lie- 
taus ekipaže, laikiau ją už rankos šildydama ir kamavausi iš 
gėdos. 

Vienintelis pagyrimas per vienuolika dienų reiškė tik vie- 
ną dalyką: manim nusivylė. Visa tebuvo vaidyba. Todel tas 
šiurkštumas, prasta nuotaika. Lažybos pralaimėtos. Tą ži- 
nojo generolas. Ir Gaboras žinojo. 

O Dieve, kiek daug triukšmo dėl nieko. 

Dar neminėjau, tačiau dabar visą mano gyvenimą varžė 
ir tvarkė generolas. Ištisa savaitė viskas buvo pasikeitę, aš 
buvau uždaryta kaip nelaiminga pagonė mergelė prieš di- 
džiąją aukojimo šventę. 

Uždrausta viskas. Be anglų kalbos mokymosi, daugiau 
nieko nebegalėjau daryti: nei piešti, nei skambinti; rašyti 
laiškų; iškylauti; eiti į svečius. Nebuvo leista atlikti jokio vaid- 
mens puikioje naujoje pjesėje pagal Žiulį Verną „Aplink 
pasaulį per aštuoniasdešimt dienų“. Uždrausta lankyti baž- 
nytinio choro repeticijas, dalyvauti vyrų choro koncerte. Pa- 
sileisti garbanas, jos kasdien būdavo supinamos į storą kasą 

pagal moto: viskas turi būti tvarkinga, netgi šukuosena. Už- 
drausta važiuoti į Šteirą. Pono burmistro kvietimu išbandy- 
ti jo naujintelaičio daugiaviečio ekipažo minkštomis odinė- 
mis sėdynėmis. Važiavo visos merginos. Ir Gaboras, ir 
generolas. Buvau atskirta nuo pasaulio ir galėjau tiktai: 

Skaityti istorijas apie arklius, kasdien siunčiamas man į 
kambarį, ir šlamšti valgį kaip besotė - kasdien priešpiečius, 
vengriškus, kad įgaučiau jėgų, kuo daugiau ilsėtis ir kas- 
dien sėdėti Adai ant nugaros su šypsena, lyg tai man būtų 
didžiulis malonumas. 

Na, aš uoliai klausiau, kad tik būčiau šalia Gaboro. Ir 
kad norėjau laimėti dėl jo. Tačiau sulig kiekviena diena be 
Jokio pagyrimo manyje pabudo naujas jausmas: pasiprieši- 
nimas. 

O antradienį, liepos 27-ąją, man viskas galutinai įsipy- 
ko. Dvi savaites elgiausi klusniai kaip vergė, dabar nuspren- 
džiau bent sykį patenkinti savo įgeidžius. 

Jau rytą žinojau: bus įžymi diena. Pirmiausia - vėl nu- 
švito saulė, po dviejų parų lietaus. Oras buvo švelnus ir šil- 
tas, man nieko nebeskaudėjo. Įvyko stebuklas. Pečiai, ran- 
kos, kojos, nugara ir tai; kieno pavadinimo nedera ištarti, 
nebeskaudėjo. Galėjau sėdėti, vaikščioti, gulėti, stovėti, nie- 
kur nei dūrė, nei maudė. Pirmąkart nuo jojimo pamokų 
pradžios vėl pasijutau žmogumi, ir mane užplūdo maištin- 
gos mintys. 

Prisimenu tiksliai. Sėdėjau prie rašomojo stalo, pasidė- 
jusi savo slaptą dienoraštį, kur pasakojau viską, nors ranka 
nekilo užrašinėti generolo žarstomų nešvankybių. Ir staiga 
man toptelėjo mintis: kodėl? Kodėl turiu daryti tik tai, ko iš 
manęs nori Zoltanas fon Borozis? 

Tiesa, aš taip išauklėta. 

Jaunystė yra naivi, kvaila ir raji, niekas jos negerbia. Be 
suaugusiųjų mirčiau badu, atsidurčiau gatvėje visiškai bejė- 
gė Tačiau juk ir suaugusieji anaiptoool ne šventieji. Šlykš- 
tus mano tėvas iššvaistė mano kraitį. Generolas šlykščiais 
keiksmais pranoko bet kokį vežiką. Jis pavadino mane bes- 
tija. Visi turėjo nuo manęs paslapčių, teta, dėdė Luji, apie 
savo giminaitę melavo net Hermina. Ką gi, šiurkštūs įpro- 
čiai limpa. 

Boroziai, tėvas ir sūnus, šiandien pietauja Enzego pily- 
je. Kaip ir Hermina su princese Valerija. Didžiulė puota, 
kur man neleista būti. Tačiau aš žinojau: prieš trečią niekas 
negrįš. Taip man pasakė teta. 

Pirmąkart po tiek laiko buvau viešbutyje visiškai viena, 
ir kai teta Juliana atsigulė pokaičio miegučio, kaip ir visuo- 
met prieš pietus, kai nutilo bruzdesys apačioje, virtuvėje ir 
restorane, sidabrinių stalo įrankių skambesys į porceliani- 
nius indus, o maloni tyla apgaubė didžiulį namą, aš nu- 
sprendžiau bent sykį pasielgti įžūliai. Pasipriešinu! Nepa- 
klusti! Pabūti bloga! Ir susirasti ledi Margitos miniatiūrą! 
Iškrėsiu nedovanotiną kiaulystę: pasirausiu svetimame kam- 
baryje. Ir aš pašokau, pasiklausiau koridoriuje, pirštų ga- 
lais nutipenau į gretimą kambarį ir užsisklendžiau. 

Be ketvirčio trys. Turėjau penkiolika minučių laiko. Kur 
papuošalų dėžutė? Gerai ją žinojau. Meniškas dirbinys iš 
baltos ožkenos, pagražintas auksu, išmuštas žibučių mėly- 
numo aksomu. Atidarius iš dėžutės slaptingai pasklisdavo 
salsvais pietietiškais sakais, išvysdavai daug stalčiukų, visus 
su dangteliais, 0 jų rankenėlės buvo žvilgančios, apvalios ir 
raudonos: nugludinti čekiški granatai. Atrodė dieviškai. 

"Tačiau kur ji? Ne savo vietoje. Ar Hermina ją paslėpė? 
Verta pamąstyti. 

Atidariau drabužių spintą. Nieko. Paieškojau komodoje. 
Stiklinėje lentynoje už knygų. Žalvariu išmuštam stovimam 
laikrody. Baltoje koklių krosnyje. Pelenuose. Lovoje po ašu- 
tiniu čiužiniu. Už medinės praustuvės. Ir galop radau - po 
sekreteru, giliai ant parketo, prie pat sienos. 

Kvapstydamasi atsisėdau. 

Atvožiau dangtelį. Štai ji. Miniatiūra. Pačiame viršuje, 
lyg ką tik kažkieno laikyta rankoje. Ir dabar išsigandau aš. 
Portrete išvydau... save pačią. Tiesa, ledi Margita buvo pa- 
naši į 1mperatorienę, tačiau labiausiai į mane. Mano vei- 
das. Mano akys, nosis, lūpos, aukšti žandikauliai, mano kak- 
ta, smakras. Tik antakiai ne tokie. Tačiau jeigu juos 
išsipešiočiau, būčiau jos atvaizdas. 

Valandėlę maniau sapnuojanti. Tačiau paskui išgirdau 
tiksint laikrodį, prie stiklo zirziančią musę... ne. Aš nesap- 
nuoju. Tačiau koks atradimas! Dabar supratau kitus. Kodėl 
į mane spoksojo kaip į vaiduoklį tada, per vengriškąjį vaka- 
rėlį. Kodėl ponai vadino mane Margita. 

Ilgai tyrinėjau dailius bruožus. Gėlių vainiką ant kak- 
tos — violetinių ir baltų. Šukuosena tokia, kokią man buvo 
liepusi padaryti teta Juliana, taip, staigmena jai pavyko. Ia- 
čiau kas ji? Mylimoji... kieno? Generolo? Mylimoji draugu- 
žė? Mylimoji kaimynė? Vaikystės žaidimų draugė? Medžiok- 
lės palydovė? Kad ir kaip ten būtų, labai garbinama, nes mano 
panašumas turėjo atverti man kelią į jo širdį ir piniginę. 

Tačiau kodėl Ense visi ją pažinojo? Ir kaip ji atsidūrė 
Bengalijoje? O kaip buvo su tigru? Ją sudraskė tigras? Ji ne 
iš tokių. Šitaip nesišypso aukojamas ėrytis... Gal tai irgi tik- 
tai man pasakojama istorija, neįmenama kaip mįslė... gal ji 
dar gyva ir kur nors linksminasi iki pašėlimo... 

Džiugi laikiau ovalų portretą rankose. Kuklūs raudono- 
jo aukso rėmeliai, o nutapytas taip puikiai, kad, regis, al- 

suoja. Skubiai apverčiau. Jokio vardo. Tada visaip pavarta- 
liojau. Ir jokio parašo. Tačiau tapyta talentingo dailininko. 
Ar veikiau dailininkės, nes Hermina mane mokė, kad gra- 
žiausias miniatiūras nutapė ponios. O ponios nepasirašinė- 
ja. Moteriai nedera išdidžiai ištrimituoti savo vardą plačia- 
jam pasauliui. Tai ponų teisė. 

Dieve, kaip bėga laikas. Jau beveik trys. Skubiai padėjau 
portretą atgal ant žibučių mėlynumo aksomo. Paskui paslė- 
piau dėžutę ten, kur buvau radusi, ir tylutėliai sugrįžau į 
savo kambarį. 

Įtarimas, kilęs man laukiant vengriškojo vakarėlio, virto 
žinojimu. Ką gi, mano padėtis aiški. Tikrai įžymi diena. 

Be to - teatro salėje manęs laukė staigmena. Vakar, po 
jojimo pamokos, man tai pašnibždėjo Gaboras. Pats metas. 
Jau ištisą savaitę nekantriai laukiau jo žinutės, nes nebega- 
lėjau skambinti ir vaikščioti į apačią prie fortepijono. 

Na, nebuvau tokia visų pamiršta. Dukart anksti rytą ra- 
dau po durimis pakištą laišką. Vieną tikrai meilės. O kitą, 
kuriame jis rašė, kad netrukus pasišnekėsim vieni. Visiškai 
vieni. Be Herminos, be jo tėtės. Tik jis ir aš. Tačiau kur? Ir 
kaip? O svarbiausia... kada? 

Laikas bėgo. Iš trisdešimt šešių atėmus keturiolika... dar 
lieka dvidešimt dvi. Tiktai dvidešimt du kartai. O paskui? 
Paskui Gaboras ir generolas išvažiuos į Prancūziją. Į Sasto 
le Mokondiuji pas mūsų imperatorienę. Ir aš niekuomet 
nebepamatysiu Gaboro. 

Bjauri mintis. 

"Tačiau Gaboras turėjo planą, mudu pasikalbėsim. Vie- 
ni. Mon Dieu. Kokia jaudinanti akimirka. Sujaukiau pata- 
lus, dabar atrodė, kad klusniai numigau pokaičio, nusime- 
čiau rožinį apsiaustą, įsmukau į baltą mokyklinę suknelę — 
ištisą dieną praleidau be korseto, koks malonumas, ir ap- 

žiūrėjau save veidrodyje. Aha! Akys švyti. Iš anksto džiau- 
giuosi laišku. Ir balta suknelė man tinka. Ir ilga juoda kasa 
iki pat... taip, nieko sau. Tiesa, nebeatrodžiau kaip beautė, 
atrodžiau kaip... kaip... kaip kas? Neprisiminiau. Tiek to, 
daili išvaizda. 

Tačiau staiga neapsakomai išsigandau. 

Kas čia dabar? Staiga mane išpylė siaubingas karštus, su- 
spengė ausyse, ir vėl grįžo anas, anas raudonas jausmas, 
perėmęs mane prieš „Jaunąją gelbėtoją . Ir staiga supra- 
tau, kad nutiks kažkas svarbaus. Didingo. Naujo. Dar šian- 
dien. Rytoj tuo pačiu metu aš nebebūsiu tokia pat. 

Čiupau storą žydrą natų aplanką. Ir besidaužančia šir- 
džia nubėgau prie durų. 


DVYLIKTAS SKYRIUS 


Laiške, kurį radau po palmėmis saulėtoje tuščioje teatro 
salėje, buvo trumpai drūtai parašyta: 

DAR ŠIANDIEN PASIMATYSIM PRIE KETURIŲ 
AKIŲ. OMNIA VINCIT AMOR. 

Jis, šitas laiškas, taip mane sujaudino, kad susmukau 
ant kėdutės prie fortepijono ir kaip pašėlusi ėmiau skam- 
binti gamas, didžiuliu greičiu, nuo pradžios ir nuo galo, o 
kai išsidūkau, pabandžiau lėtesnę melodiją: Johano Štrau- 
so „Fata morgana“ Kaip gražu. Tačiau ne visai mano nuo- 
taikos. 

Užgrojau šampano dainą iš „Šikšnosparnio“, kuri visuo- 
met skambėjo man ausyse, tokia nuostabi buvo melodija: 
„Nuo vynuogių ugnies gyvenimas žydės...', ir kaipmat per- 
ėjau į trankią vengrišką polką. Tai bent smagumėlis. 

Tačiau dar nepabaigusi skambinti išgirdau dunkstelėji- 
mą ir pamačiau, kad didelės baltos salės durys atlapotos. 
Nepastebėjau, kaip vidun įėjo Hermina, tačiau ji taip dro- 
viai nutipeno į pirmąją eilę, kad nustebusi lioviausi skam- 
binti per vidurį takto. 

Hermina atrodė visiškai kitokia nei šįryt. Putnūs jos 
skruostai iš susijaudinimo raudoni. Tamsios akys blizga. Ap- 
sirengusi arbatos spalvos puošnia suknia, padabinta roži- 
niais kaspinais palei rankoves ir apačią, su stirnos rudumo 
skrybelaite ant juodų plaukų, prie kurios prisegta didžiulė 
peteliškė, iš šilko, ciklamenų spalvos, ir taip susivarsčiusi 

korsetą lyg per Kalėdas, jai pačią elegantiškiausią šventę. 
Ir apsimovusi gražiausią savo žiedą, stambia apvalia rubino 
akimi su briliantų apsodu, brolio Frico dovaną gimimo die- 
nos proga. Jis pūpsojo ant dešinės rankos bevardžio piršto, 
virš baltos nėrinių pirštinaitės, ir žėrėjo saulėje. 

Hermina man nusišypsojo. Pasidėjo skėtį ant tuščios kė- 
dės ir priėjo prie rampos taip arti, kiek tik jai leido pūstas 
sijonas. 

— Atsiprašau, - pasakiau iškart, - aš jau tiek seniai ne- 
skambinau... 

Hermina numojo ranka. 

— Neatsiprašinėk, aš taip ir maniau, kad rasiu tave čia. 
Ką gi, Minka. Ar tu gerai sėdi? 

Iš jos balso supratau, kad nutiko kažkas nepaprasta. 

— Puikiai, — atsakiau ir susidėjau į skreitą rankas. 

— Tau šito reikės. Antraip išsyk nugriūsi nuo kėdutės. Ar 
žinai, ką sakė mūsų generolas? Pilyje? Po vaišių? Kai gėrėm 
Juodą kavą? Atspėk! 

Atsidusau. 

- Atspėk! 

— Kad aš nemoku joti. 

- Klysti. 

— Kad be reikalo gaišo su manim laiką. 

— Klysti. Visiems žmonėms gardint jis pasakė dar nema- 
tęs moters, kuri taip elegantiškai sėdėtų ant žirgo kaip tu - 
nekalbant apie mūsų imperatorienę. 

- Ne. 

— Taip!!! 

- Jis taip pasakė? 

- Žodis žodin. 

— Lotyniškai? 

— Ką tu. Buvo blaivutėlis, jeigu turi galvoje šitai. 

— Nieko nesuprantu. 

— Taip, nuo ko čia pradėti. - Hermina išskleidė vėduok- 
lę. - Generolas tarytum pakerėtas. Be galo tavim susižavė- 
jęs. Tujoji kaip tikra vengrė. Supranti apie žirgus, esi narsi 
lyg dragūnas, turi kraujyje paprikos ir šiaip dar visko, ne- 
kartosiu, nes tu užriesi nosį, tai buvo gryniausios pagyros... 
tačiau dabar kalbėsiu rimtai. Matai, - ji vėl suskliaudė vė- 
duoklę, - giedodamas tau garbstymo himną jis išvarė iš gal- 
vos visą pilį, savo meilikavimais taip susuko galvas mums 
visiems, kad, prisipažinsiu tau, tik per plauką neužstačiau 
visų savo brangenybių. 

— Tikiuosi, kad ne. 

— Aš tai ne, bet kiti. 

— Kokie kiti? 

— Kiti svečiai. Už tave statė papuošalus ir auksą. Negir- 
dėtos lažybos. Mūsų pilies šeimininko giminaitis užstatė sa- 
vo Ragūzos dvarus... 

— Kaip??? 

— Du vynuogynus ir namą uoste. 

— Tačiau tas ponas manęs nė nematęs. Jis manęs ne- 
pažįsta. 

— Tavęs ne, bet žino tavo kilmę... pažįsta tavo mokytojus. 

— Vadinasi, rugpjūčio 18-ąją mes laimėsim? 

— Panašu. 

- Bet jeigu aš nelaimėsiu, ponas neteks savo dvarų, o aš 
būsiu kalta. 

— Ne. Tuomet jam nepasiseks. Ir jis viską atgaus per ki- 
tas lažybas. Nesirūpink, tokie įgulos miesto papročiai. Kad 
ir kaip ten būtų, tu esi favoritė... | 

— Prašau atleisti, ką reiškia favoritė? 

— Dauguma stato už tave. 

— O kiti? 

— Už tavo varžovę. 

— Už kokią varžovę? Nesu nė žodžio girdėjusi apie var- 
ŽOVę. 

- Taip? - Hermina įsistebeilijo į mane. — Tu varžysies su 
pono architekto našle Holter. Ar jo prakilnybė tau nesakė? 

— Nė žodelio. 

- Žinoma, - pasipiktinusi sušuko Hermina, - po miestą 
sklando neįtikimiausi gandai, kareivinėse tai pagrindinė te- 
ma, o herojė nieko negirdėjusi. 

— Be to, tai negarbinga. Ponia architekto našlė jodinėja 
nuo Sekminių, o aš tik dvi savaites. Kodėl su manim taip 
elgiamasi? 

— Tai ir svarbiausia. - Hermina pabarbeno pirštais į ram- 
pą: - Niekaip neįsivaizduoju, ko jis iš to tikisi, tas mūsų pa- 
dūkėlis husaras. 

- Senasis mano ponas šitaip trokšta suteikti daugiau pa- 
prikos lažyboms. - Gaboro balsas. Man kaipmat nudiegė 
skrandį, o širdis ėmė daužytis krūtinėje. Atsigręžiau. Man 
už nugaros visa didybe stovėjo Gaboras. Matyt, pateko ant 
scenos pro kulisų duris. O aš sėdžiu su šia vaikiška suknia, 
be korseto... 

—- Dovanokit už netikėtumą, mieliausioji teta. Mano pa- 
garba. Laba diena, gerbiamoji panele. - Nusišypsojo man 
kaip visuomet, sklidinas susižavėjimo. —- Mano tėtė trokšta 
tempo! Tempo! Amžiaus lenktynių. Daugiau susidomėjimo 
dviem raitelėmis. Jis prisiekinėja, kad dėl to lažinamasi iš 
didžiausių sumų. 

- Jis teisingai sugalvojo. Sumos jau dabar nepadoriai di- 
delės. 

Hermina atsitraukė nuo rampos ir atsisėdo šalia balto 
savo skėčio. 

Gaboras žengė kelis žingsnelius artyn ir dabar stovėjo 
prie pat kėdutės, ant kurios sėdėjau aš. 

— Tačiau jam dar nepakankamai didelės. 

— Bet kodėl? 

— Lošėjo azartas. - Gaboras nusijuokė, praėjo pro ma- 
ne, vos prisiliesdamas baltos suknelės, ir nušoko nuo sce- 
nos. - Visas miestas užsikrėtęs. Pagrindinės aikštės tabako 
kioske kaip tik įrengiama lažybų kontora. Ir mano tėtė taip 
įerzino mano dėdę... jo kandidatė jodinėja pusantro mė- 
nesio ilgiau nei mūsiškė... jis padidino lažybų sumą dešim- 
čia tūkstančių guldenų. - Gaboras reikšmingai pasižiūrėjo 
į mane. — Toks privalumas, kai yra dv: raitelės. 

— Kaip? - nepatikliai šūktelėjo Hermina. - Dešimt kar- 
tų po tūkstantį guldenų? Juk tai didžiulis turtas. 

Sulaikiau kvapą. Trečdalis pasogos. 

— Atila Nadis pastatė už mus. 

- Jis juk niekuomet neturi pinigų. 

- Lažinosi iš savo atlyginimo... iki 1885 metų. 

— Mon Dieu. Dešimties metų atlyginimas. O jeigu prakiš? 

Gaboras nusijuokė: 

— Apstulbčiau. Jis tikras laimės kūdikis, visąlaik laimi, 
argi nepastebėjot? Jis jau seniai valgo viešbutyje prie raite- 
lių stalo 7 moka grynais! 

Hermina pakraipė galvą, išsiėmė iš rankovės mezginiuo- 
tą nosinaitę ir nusišluostė kelis prakaito lašelius nuo kaktos. 

— Mano nuomone, Atila pamišėlis. 

— Tuomet turiu iškloti jums visą istoriją. Gal leistumėt 
prisėsti? —- Gaboras atsisėdo šalia Herminos: - Ar domitės 
užkulisių teatru? 

— Ir dar kaip! 

— Žinoma, tik tarp mūsų kalbant. 

— Savaime suprantama. 

— Tuomet prašom paklausyti. Iš tiesų viskas susiję su tuo 
Kosaniku. Praturtėjusiu kvailiu, kuris čia, Ense, nuodija orą... 

— Kosaniku? - sušuko Hermina. - Kuris visuomet krenta 
nuo arklio, kai vykdo komandą: „Šuoliais pirmyn! Valio!“ 

— Tuo pačiu. 

— Jį mes pažįstam. Ką jis dar moka? 

— Kruvinai bado žirgus pentinais, O jie vis jam nepaklūs- 
ta. Jau nuvarė du žirgus. Žiauriai elgiasi su šauniais savo 
vyrais, jį reikėtų oficialiai prigirdyti... deja, neįmanoma. 

— Vargu bau, - pritarė Hermina. 

- Šiaip ar taip, mes pasitarėm, Atila, aš ir dar keli drau- 
gai, kaip juo atsikratyti, to arklių ir žmonių skriaudiko, o 
Atila juk mokė joti ponią architekto našlę Holter. 

— Taip. 

— Pripūtėm jam arabų, tam Kosanikui, kad jis prisidėtų 
prie lažybų ir duotų jojimo pamokas vietoj Atilos, ir jis 1š- 
kart griebėsi. Vaikšto aplinkui pasipūtęs kaip gaidys ant 
skiedryno. Tikras pagyrų puodas. O visi nuoširdžiai tikisi, 
kad Holter taip sudirbs jį rugpjūčio aštuonioliktąją, kad jis 
iššoks pro langą ar nusišaus, mums bet kas tiktų. Svarbiau- 
sia, kad jis dingtų iš kavalerijos. 

— Suprantu, - nusikikeno Hermina, išskleisdama ir su- 
skliausdama vėduoklę, - suokalbis. 

— Atspėjot. 

— O kaip toks stuobrys pateko į dragūnus? 

— Per pažintis. 

— Turtinga giminė? 

— Piniguočius tėtė. Didžiuliai dešrų fabrikai, kur jis nuo- 
stabiai derėtų. Ensas jam kur kas mažiau tinka. 

— Tačiau aš girdėjau, kad ponia Holter jau visai šauni 
Jojikė, - kiek pagalvojusi pasakė Hermina. 

— Buvo. Kol ją mokė Atila. Tačiau vakar aš buvau apačio- 
je, Enghagene, prie pratybų aikštės, kur tas Kosanikas su ja 
prakaituoja, ir viskas, ką jis sakė, buvo visiškai ne taip. Kai 

jis baigs, geltonplaukė Venera - ak, pardon! - ponia archi- 
tekto žmona bus grakšti kaip mulė. Ir jeigu ji imperato- 
riaus gimimo dieną nesuklysdama peršoks per bent vieną 
kliūų... vakar praleidau tenai tik pusvalandį, ir ji keturis 
kartus nukrito! 

— Vargšelė! - užjausdama sušuko Hermina. - Suprantu, 
kodėl jūs taip elgiatės su Kosaniku. Tačiau kad dėl to turi 
būti paaukota ponia Holter... ji gali sunkiai susižeisti, jei 
taip dažnai... 

— Tačiau ji nekrinta labai žemai, mieliausioji teta, — iš- 
kart sušuko Gaboras, - tenai aplink ir šalia jos laksto dau- 
gybė gerbėjų ir gaudo ją stipriomis rankomis... 

— Taaaip? 

— Taip. Ji nepaprastai garbinama. Vakar mačiau netgi 
mūsų šeimininką... 

— Ne! - Vėduokle Hermina sudavė sau į kairį delną. - 
Mieląjį mūsų Luji? O tas kaip ten atsidūrė? 

— Raitas. Juk kasdien jodinėja. Iškart pasakė keletą taik- 
lių pastabų. Jis joja visiškai neblogai. Kaip civilis, iš tikrųjų 
puikiai. Tačiau Kosanikas tuoj užsispyrė lyg ožys. Jis esąs 
mokytojas. Niekam nevalia ištarti nė žodžio. Jo kvailumas 
apgailėtinas. Ar jau minėjau? Trumpai drūtai: atmetė vis- 
ką, visus gerus patarimus... prašau, gerbiamoji panele? Ką 
norėtumėt pasakyti? 

— Tiktai paklausti: koks yra ponios architekto žmonos 
žirgas? 

— Puikus! Išdidus! Nuostabus bėras ašvienis. Išpuoselė- 
tas negrynakraujis arklys iš Babolnos. Tai garsus Vengrijos 
žirgynas. Aukštas arklys eržilo siela. Didžiulio šoklumo. Jį 
parinko tikras žinovas. 

— Kiek jis prilygsta mūsų Adai? 

Gaboras išdidžiai nusišypsojo. 

- Joks žirgas neprilygsta mūsų Adai. Mat ji protinga. 'Ia- 
čiau ką aš noriu pasakyti: leidau sau sutrukdyti jus štai dėl 
ko... senasis mano ponas visą rytojaus dieną praleis Velse. 
"Tai Keturių Dragūnų jojimas per kliūtis. Jis pakviestas tei- 
sėjauti. Išvažiuos jau šiandien ir pernakvos Lichtenego pi- 
lyje. Jis dar nežino, kada grįš... Taigi per kitas dienas po- 
nios turės pasitenkinti mano draugija. Ar sutinkat? 

— Kvailas klausimas. Tai juk žavo lažybos. 

— Tad jei man bus leista iškart pateikti pasiūlymą, mielo- 
Ji panele, šiandien padirbėsime dvigubai. Iš pradžių pajo- 
dinėsime, o paskui griebsimės šuolių. Tegu mano tėvas nu- 
stemba, kiek jūs išmokot, kai grįš iš Velso. 

- Šuolių? Po pasijodinėjimo? - sušuko Hermina. — Šito 
pernelyg daug. Be to, visiškai pamiršau, Minka, šiandien 
tu matuosiesi suknelę. Cyrmiler ateljė ketvirtą valandą. 

— Tada mes josim penktą, — skubiai tarė Gaboras. 

- Ką tai reiškia, mes Josim, - piktai sušuko Hermina, -— 
dviese jūs niekur nejosit. 

— Tada gal pakviesiu ir Nadį. 

Herminai pritrūko oro. 

— Nadis? Ir tu? Ir mano Minka visai viena? O geras jos 
vardas? 

— Aš pajuokavau, - šūktelėjo Gaboras, paėmė Herminos 
rankutę ir pabučiavo: - Mieliausioji teta, jūs mane pažįstat. 
Tai tik gryniausias pokštas. Paprašysiu mus lydėti princesę 
Valeriją. Ar sutinkat? 

— Taip. Tačiau jeigu ji negalės, tai nieko nebus, ir Minka 
gaus mokytis anglų kalbos. O kol pono tėtės nebus, aš ste- 
bėsiu jojimo pamokas manieže. 

- Tai man didžiausias malonumas. Širdingai kviečiu. 

Hermina maloningai linktelėjo galvą, atsistojo ir ištiesė 
ranką. 

— Padėk man užlipti ant scenos... ačiū. Minka, dar va- 
landėlę mudvi pagrosime keturiomis rankomis. Gaborai, 
tau metas. Ir pranešk mums iškart, kaip ten bus su pasijo- 
dinėjimu. 

Gaboras klausiamai pašnairavo į mane. Jo žvilgsnis reiš- 
kė: ar gavai žinutę? 

Nepastebimai linktelėjau galvą. Jo veidas nušvito. 

— Eik pagaliau, - nekantriai paliepė Hermina ir atsisė- 
do šalia manęs prie fortepijono. - Na, tai ką grosim? Ren- 
kiesi tu. Ofenbachą? Smetaną? Supė? 

— Gal Ofenbachą? 

— Nuostabu. Atversk natas, tebūnie Ofenbachas. - Tada 
atsigręžė, pamatė, kad Gaboro nebėra, o kulisų durys už- 
darytos, ir prisidėjo smilių prie lūpų. 

— Dar nepasakiau tau, - sušnibždėjo, - kad mes sulauk- 
sim svečių. Generolas ketina pristatyti tave aukštuomenei. 
Iš Vengrijos pasikvietė giminių ir kaimynę. 

— Bet juk ne tą... žirgyno savininkę? 

— Kaip tik ją. Baronienę Piri. Piri Fogoši. Jau pasakojau 
tau apie ją. 

— Taip, - pralemenau. 

— Ji atvažiuoja su savo dukterimi Elvyra. 

— Kada"? 

— Po kelių dienų. - Hermina pasižiūrėjo į mane, aš nu- 
delbiau akis. - Sakyk, gal tau vis dar vaidenasi Gaboras? 
Privalai įve:kt: meilę. Na, nevalia, kad ji apskritai įs2žiebių. 
Štai koks triukas. 

— Aš nežinojau. 

— Mano kaltė, turėjau tave iš anksto įspėti. Tačiau, Min- 
ka. Gerai įsidėk į galvą ateičiai. Meilė yra pavojinga liga. Ji 
įsismelkia į protą, ir tuomet tu nebežinai, ką darai. Meile 
įsikuria, o protas išsikrausto! Esu stebėjusi galybę kartų. 

Pamąstyk apie Jozefą. Ji neteko galvos dėl vedybų aferisto. 
Sukišo visas savo santaupas... 

— Kada tai nutiko? 

— Nelabai seniai. O juk ji gudruolė. "Tačiau kai įsimyli, 
vyras gali raityti tave it šiltą vilną. Kaip matyti, netgi tarnai- 
tės nukenčia. O dabar susiimk. Tvardykis, Minka. Būk drą- 
si. Gaboras praktiškai susižadėjęs... - Ji pašoko, vėl atsisė- 
do, pasitaisė sijonus, nusimovė žiedą su rubinu ir 
pirštinaites: - Tu skambinsi melodiją. Aš tik akompanuo- 
siu. Taigi: viens du trys keturi. Viens. Du. Trys... Pradek! 
Kas yra? Ar tu nesidžiaugi? 

- Taip, labai džiaugiuosi. 

— Tai dar kartą iš pradžių. Tavo eilė. 

Pradėjom skambinti. Jau antrame takte suklydau. 

- Blogai! - nusivylusi sušuko Hermina. - Susikaupk, vai- 
keli. Mes turim nedaug laiko. Dar turėsi persirengti, tavo 
plaukai nesušukuoti, o kur dar korsetas... — Aš ir vėl sukly- 
dau. Dukart paskambinau ne taip. Ne, tris. 

— Fe! - suriko Hermina. - Klaikiai skamba. Jau verčiau 
liaukimės. - Ji užvertė natas, vėl apsimovė žiedą su rubinu, 
čiupo pirštinaites ir atsistojo. Aš irgi. Atvažiuoja Gaboro su- 
žadėtinė. Čia tai bent. Bet kodėl Gaboras toks linksmas? 
Stovėjau kaip nebylė, nuleidusi galvą. 

Hermina atidžiai stebėjo mane. 

- Atvirai prisipažinsiu... nežinau. Jodinėti šiandien... be 
generolo... nekokia mintis. 

Kaipmat pražvalėjau. 

— Būtina treniruotis kasdien, antraip neteksi įgūdžių. 

- Šit kaip? Gerai. Eime... be to, jeigu kartu jos Valerija, 
tai ištrinks galvą Gaborui, je;gu pernelyg įsismagins. Tiesa, 
Valerija prikrėtė gerokai eibių, būdama jauna, gal papasa- 
kosiu tau, kai suaugsi... Ir jojamoji suknelė su voleliu, čia ji 

irgi prašovė... tačiau ji princesė, auklėjimas jos kraujyje. Ja 
galima pasitikėti kaip kompanione. Kaip tu manai? 

— Jūs visuomet teisi. - Paėmiau iš Herminos natas ir įdė- 
jau į mėlynąjį aplanką. 

Po dviejų valandų Gaboras pirmąkart mane pabučiavo 
iš tikrųjų. 


"Tačiau geriau papasakosiu smulkiai. 


TRYLIKTAS SKYRIUS 


Pirmąkart iš tikrųjų Gaboras pabučiavo mane ant plokš- 
čio, saulės įšildyto akmens kaip tik priešais Tilisburgą. Vi- 
siškai kitokiu bučiniu nei trumpas šiurkštus generolo buči- 
nys, taigi net nesupratau, kodėl dviem tokiems skirtingiems 
dalykams nusakyti vartojamas tas pats žodis. 

Gaboro bučinys buvo švelnus. Sklidinas nuolankumo. Su- 
čiauptomis lūpomis. Tačiau jos buvo minkštos ir glotnios. 
Ir jeigu generolo bučinys mane išgąsdino, tai šis būtų galė- 
Jęs tęstis kur kas ilgiau. 

Be to, kad ir koks nekaltas ir vaikiškas buvo šis bučinys, 
jis paveikė smarkiau nei pašėliškiausias, aistringiausias svai- 
gulys, nes per visą mano vaikystę niekuomet prie manęs 
nebuvo prisilietęs vyras. 

Tėvas nė kartelio nepriglaudė manęs prie krūtinės, nie- 
kuomet nepadavė rankos, nepaglostė galvos kaip kiti tėvai. 
Prie manęs neprileido ir brolio, mažylio netgi negalėdavau 
pasisodinti ant kelių ir aš išvažiavau iš Vienos nė vienintelio 
karto jo nepalietusi. O tada pasirodė vengrai: spaudė ran- 
komis man liemenį, mokė šokti čardašą, mėtė aukštyn ir 
vėl pagaudavo, sodino ant arklio, padėjo nusėsti žemėn, 
bučiavo ranką, rijo akimis, žarstė pagyras, teikė dovanas, o 
po pirmojo netikėto bučinio į lūpas patyriau kitą, tikrą bai- 
ser damour, lydimą... tačiau aš pernelyg skubu. 

Kaip galima atspėti, pasijodinėjimas įvyko. 

Princesė atsisakė bridžo partijos ir atšuoliavo juodu sa- 
vo eržilu Mozūru, apsirengusi rėksmingu cinoberio spal- 
vos drabužiu, su ryškiai geltona skrybėlaite. Atrodė lyg lieps- 
nos pliūpsnis. O kai ji pasiūlė: „Į Tilisburgą?“, Gaboras 
entuziastingai pritarė. Tačiau turėjome joti per Eichbergą. 
Tai buvo trumpiausias kelias, ir nuotykis prasidėjo. 

Eichbergas yra tankus, romantiškas, augalotų medžių 
miškas, kiek prastos šlovės. 

Jame mylisi čigonai, taigi, jokia padori moteris viena ne- 
gali ten ir kojos įkelti. Tačiau mes tik jojome per jį. Atvirai 
prisipažinsiu, - kai sutankėjo medžių, kai aplinkui aptemo 
ir atvėso oras, aš galvojau ne apie bučinį, o apie tą prakeik- 
tą keliaraištį, kurį norėjau atgauti iki to laiko, kol atvažiuos 
bjaurybė Elvyra. 

Dar neminėjau, tačiau Hermina buvo prikibusi lyg er- 
kė. Tardė mane kone kasdien, o vakar prieš pietus galuti- 
nai neteko kantrybės. 

- Minka. Žinai, kad jaunai mergaitei nevalia turėti pa- 
slapčių. Paslaptys yra nuodėmė, visai kaip melas. Pasižiūrėk 
man į akis. Tu iš tiesų net nenutuoki, kur tavo keliaraištis? 

— Deja, ne. 

— Prisieki? 

— Jei reikalaujat. Tačiau argi ne nuodėmė prisiekinėti 
dėl tokios smulkmenos? 

— Smulkmenos? Netekėjusios panelės keliaraištis ne 
smulkmena. Atsidūręs blogose rankose jis bus gero tavo var- 
do karsto vinis. 

Aš tylėjau. 

— Sakau tau šimtąjį kartą: kažkas čia ne taip. Viešbutyje 
niekuomet nėra nieko dingę, jis negalėjo pakliūti į krosnį, 
nes tarnai degindami patikrina visas šiukšles... Norėčiau 
žinoti, kas čia vėl darosi... 

"Tuoj po vakarėlio Hermina apklausė visas tarnaites. Ieš- 
kota visur, Raudonoji svetainė keliskart apversta aukštyn 
kojom, ir Eichberge aš pasiryžau: Gaboras turės man jį gra- 
žinti, kad pagaliau vėl stotų ramybė. 

Arkliai nebijojo miško. Tačiau kai jį perjojom, labai ap- 
sidžiaugė, sužvengė iš palengvėjimo ir linksmais šuoliais 
nuskriejo žemyn į lygumą. Saulė švietė, kelio kairėje ir de- 
šinėje žydėjo liepos, oras buvo sklidinas saldaus jų aroma- 
to. O paskui pamatėme Tilisburgą, stiprias šios pilies sie- 
nas ir bokštus - lyg paveikslą iš pasakų knygos. 

Uždusę nusėdom nuo žirgų ant upelio kranto, paleidom 
gyvulius ganytis, ir kaip tik tada, kai svarsčiau, kaipgi mu- 
du, o Viešpatie, pasišnekėsim vieni, viskas įvyko pašėlusiu 
greičiu. 

Princesė pasigręžė į mus: 

— Judu turit daug ką vienas kitam išsakyti. Einu pasi- 
vaikščioti penketui minučių. Elkitės padoriai. Aš jumis pa- 
sitikiu. 

Ir tada mes susėdom ant plokščio akmens prieš senus 
gluosnius, Gaboras mandagiai man padėjo, o paskui nu- 
metė šmaikštį ant žolės ir čiupo dešinę mano ranką. 

— Iškart prabilsiu apie reikalą, - prakalbo jis labai švel- 
niu balsu. - Prašau nesibaiminti. Bet aš manau... Jūs tikrai 
nugirdot... kad laukiu svečių. Ar jums buvo pranešta? 

— Taip, buvo. - Stebeilijau baltą akmenį. 

— Maldauju, pažvelkit į mane. Ar jums pasakė, kad tai 
mano sužadėtinė? 

— Taip. Pasakė ir tą. 

— Visiškas melas, - skubiai sušuko Gaboras. - Meldžiu, 
netikėkit nė žodžiu. Leiskit man paaiškinti. Fogoši yra ma- 
no kaimynė. Mūsų tėvai bendrauja. Mudu dažnai matėmės 

augdami. Tėvai kviečia vieni kitus į svečius, susitinka pava- 
sarį ir rudenį. Bet pirmiausia: mudu dar nesusižadėję. O 
antra — geriausia naujiena: aš nenoriu Elvyros, o Elvyra ne- 
nori manęs. Niekada jos nevesiu. Ir ji nenori už manęs te- 
kėti. - Gaboras spūstelėjo mano ranką: - Ką pasakysit? 

Nieko nepasakiau. Tačiau staiga labai pralinksmėjau, žiū: 
mano drovumo kaip nebūta. 

—Turit manim patikėti, - įtaigiai sušuko Gaboras, - o gal 
manot, kad aš meluoju? 

— Žinoma, ne. Kokia ji? 

— Kas? 

— Fogoši. 

— Ak, Fogoši. Taip, kokia ji... Nesu apie tai galvojęs, ji... 
visiškai normali. 

— Ar ji graži? 

— Ar graži? Senasis mano ponas pasakytų, kad ji per sto- 
ra 47 per plona, tačiau šitaip jis kalba apie kiekvieną. Ar 
žinot, mudu pažįstami nuo pat vaikystės, Elvyra paprasčiau- 
siai visuomet buvo, aš žiūrėjau į ją nematydamas, priešin- 
gai negu į jus. Kai užsimerkiu, jūs iškylat man prieš akis. 
Aiškių aiškiausiai. Galėčiau nupasakoti apie jus dailininkui. 
Ir jis nutapytų tikslų jūsų portretą. Aš tebeprisimenu, kaip 
jūs atrodėt pirmąjį kartą, buvot apsivilkusi žavia melsva suk- 
nute... vasario mėnesį... tačiau tada dar buvot vaikas... 

— Mat kaip. 

— Dabar jau nebe, - skubiai šūktelėjo Gaboras. - Jūs su- 
augusi. 

— Dėl muštro jojimo salėje. 

— O Dieve, taip, - pasigirdo kupinas kaltės atsakymas. — 
Mūsų, vengrų, kalba šiurkšti, raitelių žargonas anaiptol ne 
poezija, o mano tėtė išpažįsta griežtą mokyklą... 

— Nebuvo malonu. 

- Ir man ne. Kentėjau kartu su jumis. Man virė kraujas. 
"Tačiau jūs buvot nuostabi. Aš jumis didžiuojuosi. Ir viskas 
ne veltui. Ar žinot, ką pasakė mano tėvas? Kai sugalvojo 
muštruoti jus kaip kareivį? Jis pasakė: „Išbandysim ją. Ir 
jeigu atlaikys bandymą, mažylė taps viena iš mūsiškių . 

— Ką tai reiškia? 

— Tai tegali reikšti... tai pažadas. Kad palaimins mus... 
jeigu mes... norėsim susituokti. Žinot, aš girdėjau, jūsų te- 
ta man pasakė, - nemalonus dalykas, jūs neturit pasogos. 
Aš irgi neturtingas, deja, štai kur dilema. Tačiau paskui, — 
jis nusišypsojo man gražiomis mėlynomis akimis, - man ki- 
lo mintis pasitelkti antrą jojikę. 

— Jums? 

— Taip. Galvojau, tur: kas nors nutikti. Ir tariausi su Ati- 
la. Tada jis papasakojo apie Kosaniką, vieną siaubo istoriją 
po kitos, ir dabar mes vienu šūviu paklojam du zuikius, o 
tėtė iškart susižavėjo, padidino lažybų sumą, ir tik dėl vie- 
nos priežasties... - jis pakėlė mano ranką prie lūpų ir pa- 
garbiai išbučiavo pirštų galiukus, vieną po kito, neatplėš- 
damas nuo manęs akių, - tik...dėl... vienos prasmės: 
pasogos. 

— Bet kaip... 

— Jeigu ir toliau taip seksis, susikaups šiokia tokia suma. 

— O kas nutiks tada? 

- Kada? 

— Jei mes laimėsim, 0 jūsų tėtė laimės pasogą. 

— Kas nutiks tada? Mieloji mano Minka, - Gaboras links- 
mai nusijuokė, - tuomet mudu gausim tėvišką palaimini- 
mą, paprašysim imperatoriaus leidimo ir oficialiai susiža- 
dėsim. Jūs atsisakysit pensiono, liksit Ense ir lauksit manęs. 

Na... — Jis padelsė: - Jau seniai noriu jūsų paklausti... Ar 
aš jums patinku? 

— Labai. 

Gaboras papurtė galvą. 

— Kvailas klausimas. Žinoma, aš jums patinku. Tačiau 
prisipažinkit man, visai atvirai: ar aš esu jums ypaiingas? 

— Taip, - atsakiau skubiai. 

— Iš pat pradžių nutuokiau, - sušuko laimingas Gabo- 
ras. - Dosni jūsų dovana per vengriškąjį vakarėlį, tokią ne 
kiekvienas gauna. Ir jos jūs nepametėt. Tai mano talisma- 
nas. Kasnakt guli po mano pagalve. 

— O jei kas nors ją ras dieną? - sušukau pasibaisėjusi. 

— Niekaip neįmanoma, - smagiai sušuko Gaboras. 

— Kodėl? 

— Spėkit. 

— Aš nežinau. 

Jis pasilenkė prie manęs. 

— Dieną aš ją nešiojuosi. 

— Kur? - paklausiau sulaikiusi kvapą. 

— Kur ir dera. Prie širdies... ir dabar ten. 

- O! 

— Man klaikiai pavydi. 

— Dėl Dievo. Juk nerodėt jo visiems? 

— Nebijokit. Nerodžiau. 

— Tai kas jums pavydi? 

— Kitas aistringas jūsų gerbėjas. Atila Nadis. Tačiau jis 
laikys liežuvį už dantų. 

— Aš baisingai atsiprašau, — tariau susigėdusi, — tačiau iš 
tikrųjų aš nenumečiau jo tyčiomis. Man niekuomet nebūtų 
atėjusi tokia mintis. 

— Niekuomet? - sušuko nusivylęs Gaboras. 

- Žinoma, ne. Kuo jūs mane laikot? Juk aš ne...ne... 
ir jau seniausiai ketinau jūsų maldauti... ar man jį grą- 
žinsit? 

— Ne, - atsakė Gaboras ir nusijuokė. 

— Pardon? 

— Mieloji mano Minka, aš negrąžinsiu. Tačiau jeigu bū- 
tinai reikalaujat - prašyčiau. Leidžiu jums pasiimt2. — Ir jis 
užsidėjo dešinę mano ranką sau ant širdies. 

Kaip? Dienos aky? Aš, puikiai išauklėta panelė, turėjau 
atsagstyti jaunam ponui uniformą? O jeigu kas nors pama- 
tys? Geras pokštas. Turėjau nusikvatoti. Gaboras irgi nusi- 
juokė. 

— Juk žinot, kad tai neįmanoma. 

— O kodėl ne? 

— Sadistas. 

— Pasiūlymas galioja dar dešimt sekundžių. Viena... 
dvi...trys... jeigu iki dešimties nesiimsit darbo, suprasiu, 
kad jums jo nereikia... ne, mieloji Minka, iš rimtųjų. Aš 
nieko neturiu iš jūsų, netgi laiško. Ar jams manęs negaila? 
Kietaširdė būtybė. 

- Šantažistas. 

- Turiu jums pasiūlymą. Pasiliksiu jūsų ne laisva valia įteik- 
tą man dovaną, o jūs priimsit manąją, įteiktą laisva valia. 

— Negaliu priimti dovanų. 

— Luktelkit, kol pamatysit. 

— Ne! Noriu savo... tučtuojau. 

Gaboras nusijuokė. 

— Ką gi, gerai... tik greit žvilgtelėkit, ką būčiau jums pa- 
dovanojęs — ir aš sviesiu tai į upelį. 

Jis nusimovė pirštinę nuo dešinės rankos, o paskui - žie- 
dą nuo mažojo piršto. Atkišo man: 

— Leidžiu užmesti akį, ponia, paskui nusviesiu jį Žu- 
vims...po teisybei, gaila. Nešiojau jį dieną ir naktį pasta- 
ruoju metu. 

— Ir jojimo salėje? 

— Visuomet. Ir vis vaizdavausi, kaip puikiai jis atrodys 
ant jūsų rankutės. Štai. Greitai pasimatuokit. Duokit man 
savo letenėlę... - Gaboras numovė man dešinę pirštinaitę, 
ne vieną, O visas tris, nes aš mūvėjau tris poras pirštinių 
kaip gražioji mūsų imperatorienė, ir užmovė žiedą ant be- 
vardžio piršto. - Tinka!!! - sušuko, skubiai pabučiavo man 
nykštį ir pasakė: — Taip, tikrai labai miela. O dabar grąžin- 
kit jį man, ir tegu prasmenga. 

— Neskubėkit. Dar atidžiai neapžiūrėjau. 

— Nėra reikalo. 

— Yra. - Nusisukau ir ėmiau tyrinėti žiedą. Koks gražu- 
mėlis! Vertas šimto keliaraiščių. Ant auksinio žiedelio trys 
vynuogių kekės. Viena raudona iš mažyčių rubinų. Balta iš 
žvilgančių perliukų, o žalia iš apvalių smaragdukų. Tarp jų 
dailaus darbo vynuogienojų lapai ir ūgliai. 

— Viduje yra išraižytas užrašas, — tarstelėjo Gaboras, — 
tik trys žodžiai. Didžiosiomis raidėmis: OMNIA VINCIT 
AMOR. Bet manau, kad jums ir tai neįdomu. 

— Nė trupučio. —- Pakėliau ranką, kad ją apšviestų saulė. 

— Gal jau turit tūkstantį tokių žiedų, kuriuos padovanojo 
nelaimingi gerbėjai, ir nežinot, kur juos kišti... 

— Milijonus! 

— Ką aš sakiau! Jūs niokojat vyrų širdis... 

— Visiškai nusiaubiu! Su laukine aistra, neturiu kitokio 
užsiėmimo. - Ir nusišypsojau jam iš šalies. 

— Gana, - staiga rimtai tarė Gaboras ir nusimovė kairę 
pirštinę. 

— Ko gana? 

— Mieloji Minka, nežiūrėkit šitaip į mane savo vyšninių 
akučių žvilgsniu, kuriam neįmanoma atsispirti. 

— Antraip? 

- Antraip! - pasakė Gaboras, prisikišo artyn, suėmė del- 
nais mano veidą ir pabučiavo. 

Pabučiavo į lūpas sučiaupta burna, ilgai ir švelniai. Vos 
girdimai dejuodamas. Ir staiga mudu apsikabinome, lėtai 
linguodami. 

Ir vėl nutiko keistas dalykas. 

— Jūs didžioji mano meilė, - sukuždėjo Gaboras, ir vos 
išgirdau šiuos žodžius, iš mano ausų jie perėjo į galvą ir 
kaip baltų kibirkščių šuoras pečiais ir rankomis persismel- 
kė iki liemens, o pilve pažiro į šalis, staiga man saldžiai 
apsunko visas kūnas, ir aš susmukau Gaboro glėby, nepa- 
Jėgdama net krustelėti. 

Kas man yra? Ištiko paralyžius? 

Nesąmonė! Tai meilė. 

Gaboras ir aš. Skruostu jaučiau lygų jo uniforminio švarko 
audinį. Girdėjau, kaip plaka širdis, pašėlišku greičiu. Jis kvė- 
pavo trūksmingai, mudu ilgai ilgai buvom apsikabinę. 

— Minka! - ir jis vėl įniko mane bučiuoti švelniomis lū- 
pomis į kaktą, smilkinius. - Šito jau amžinai troškau. Ar 
žinot ką? Mes pasielgsim labai drąsiai... mes...kai būsim 
vieni, sakysim vienas kitam TU. - Pabučiavo man į ausį. - 
Sakysim vienas kitam TU. Tai taip intymu. Ar norėtum? 

— Taip. - sušnibždėjau mažne nesąmoningai. 

— Atskleisiu tau paslaptį. Princesė Valerija ir jos vyras — 
kai juodu vieni ir niekas negirdi, sako vienas kitam TU. Ir 
jos pusbroliai Vienoje, jų didenybės, taip elgiasi, kai būna 
vieni. O dabar aš laiškeliuose irgi tujinsiu tave. Ar sutinki? 

Linktelėjau galvą. 

— Manoji Minka. Pasakyk ką nors. 

— Ką turėčiau jums... - Užsikirtau. Pernelyg drąsu. Nė 
vieno namiškio netujindavau, o dabar staiga... 

— Ką turėčiau /au, - pataisė Gaboras, - pakartok. Jei ma- 
ne myli! Prašau! Pasakyk! 

Sukaupiau jėgas. 

— Ką ... turėčiau tau pasakyti? 

Gaboras nusijuokė. 

— Matai? Visiškai lengva. Dabar tai mūsų paslaptis. Jos 
niekam neišduosiu. Netgi Atilai. Žinosim tiktai mes abu. O 
ką turėtum man pasakyti... turėtum pažadėti, kad nešiosi 
mano žiedą. 

— Aš nešiosiu tavo žiedą. Nebegrąžinsiu jo. 

— Tu rimtai kalbi? 

— Labai rimtai. 

— Tuomet mudu esam slaptai susižadėję, - iškilmingai 
pareiškė Gaboras. - Žinau, tai uždrausta. Bet nenoriu rizi- 
kuoti. Jei kas nors paklaus, ar nori tapti jo žmona, tu jį 
išvarysi. Atmesi visus pasiūlymus tuoktis. 

— Kas gali man pasiūlyt? 

— Niekada nežinai. Čia tik ir knibžda gudrių vilkų. Per 
paskutinį namų koncertą, pas princą Hoenloję, ar prisime- 
ni? Tave rijo žvilgsniais. 

— Net nepastebėjau. 

— O per „Jaunąją gelbėtoją“, kai tu pakilai ant scenos, 
palaidais plaukais, su violetine pūsta suknele, kad tu bū- 
tum girdėjusi aplinkinių šnekas... 

— Aš tikrai nekoketavau, - išsigyniau. 

Gaboras išdidžiai nusijuokė. 

— Aš žinau. Tačiau tu esi ypatinga. Trauki meilę lyg mag- 
netas. Taip pasakė senasis mano ponas. O juk jis visiškai 
nepoetiškas. 

Jis stipriai priglaudė mane prie krūtinės. Užsimerkė. Ta- 
čiau ne visiškai. Po vešliomis juodomis blakstienomis balta- 
vo siauručiukas ruoželis. Ir šis ruoželis taip neapsakomai 
mane sujaudino - būčiau galėjusi jį išbučiuoti. Nedelsda- 
ma taip ir padariau. 

Gaboras šito nesitikėjo. 

— Minka! Tu mane myli! - Jis karštai prispaudė mane 
prie širdies, ėmė sunkiai alsuoti, jo lūpos nuslydo man per 
kaklą... 

— Ką čia darai? - išsigandau. 

— Bučiuoju savo sužadėtinę. 

Išsivadavau iš jo glėbio. 

— Slapbtą sužadėtinę, - pasakiau. 

- Slaptą, tačiau nebeilgai. - Gaboras paėmė man už ran- 
kų: — Kai tik viskas bus baigta, rugpjūčio 18-osios vakare, 
per pokylį imperatoriaus garbei, aš paprašysiu tavo rankos. 

- One. 

— Pardon? - nustebęs sušuko Gaboras. - Aš turiu papra- 
šyti, jeigu tu nori būti mano žmona. 

— Tačiau pirmiausia mudu ilgai liksim susižadėję. 

— Kodėl? - nesusigaudydamas šūktelėjo Gaboras. 

— Kadangi tai puiku. 

Gaboras pakėlė mano rankas prie lūpų. 

— Susižadėję mudu liksim tik tiek, kiek būtinai reikes, — 
tarė ryžtingai. - Nė akimirkos ilgiau. Mes turim susituokti. 
Antraip negalėsim pabūti dviese. 

Aš tylėjau. 

— Kas tau yra? Ar aš tave išgąsdinau? Pasakyk, Minka. 
Kas atsitiko? 

Atsidusau. Beje, jau senų seniausiai svarsčiau, kaip Ga- 
boras pasižiūrės į žodžius „Juozapo santuoka“. Tik šie žo- 

džiai strigo man gerklėje. Ne. Netinkamas momentas. Ver- 
čiau atidėsiu pokalbį vėlesniam laikui. 

Gaboras paėmė dešinę mano ranką, pasigrožėjo savo žie- 
du ant bevardžio mano piršto ir tada atsiduso. 

— Turiu dar kai ką tau pasakyti. 

— Ką gi? 

— Jeigu jokios gudrybės nepadės... tarkim, mano tėvas 
užsispirs, kad vesčiau Fogoši, o taviškiai mane atstums, nors 
tai neįtikimas daiktas, tačiau jeigu taip nutiktų... tuomet 
siūlau, kad nė vienas nekurtume šeimos ir saugotume išti- 
kimybę visą gyvenimą. 

— Sutinku, taip ir padarysime. 

— Žinai, - Gaboras rimtai pasižiūrėjo į mane, - aš nesu 
toks kaip visi. Man malonu būti karininku, tačiau ne viskas 
patinka. Nenoriu iš tuščio išdidumo daužyti širdžių. Kad 
draugai tave girtų. Ar supranti? Įstumti moters į nelaimę. 
Apdumti akis pažadais ir, kad visi matytų, nešioti apyran- 
kę, nupintą iš jos plaukų. O kišenėje - jau kitos miniatiū- 
rą... Aš trokštu didelės meilės. Visam laikui. Tavęs. Pama- 
čiau tave, Hinterbriūlyje, ir jau žinojau: čia ji. Vienintelė 
visame pasaulyje... 

Jis nutilo ir vėl apkabino mane. Ką galiu pasakyti, die- 
viškas jausmas. Stiprus jo kūnas, kurio glėbyje buvau kaip 
namie, jo veidas taip arti... Dar neminėjau, tačiau Gaboras 
buvo su ūsais, kaip ir visi ponai. Tik tarnai skusdavosi vei- 
dus. O tie ūsai buvo tamsūs, švelnūs, lygūs ir taip pakirpu, 
kad nedengė lūpų. Ir tos lūpos staiga man pasirodė neže- 
miško gražumo, net nežinau, iš kur pasisėmiau drąsos, tik 
staiga liežuviu apvedžiau šių putnių raudonų lūpų apy- 
braižas. 


Gaboras visas suvirpėjo. 

Sudejavo, paskui suėmė mano galvą delnais... 1r pamėg- 
džiojo mane, palengva, švelniai, ir staiga, nežinau kaip, mū- 
sų liežuvių galiukai susidūrė - menkutę akimirką, — tačiau 
mane tarytum nutvilkė liepsna! 

Iš baimės pristigau oro, širdis, regėjos, iššoks iš krūti- 
nės, orą gaudė ir Gaboras - paskui abu iš nuovargio susmu- 
kom, stipriai susiglaudę. 

Kas gi čia vėl? Nuo mano lūpų liepsna pliūptelėjo tiesiai 
į pilvą. Niekuomet nebuvau patyrusi tokio stipraus jausmo. 

Tvirtai apsikabinę sėdėjom ant plokščio akmens, senų 
gluosnių šešėly. Dūzgė bitės, kvepėjo pieva, du citrinukai 
sukdamiesi kilo vis aukštyn ir aukštyn, švęsdami tuoktuves, 
sverdinėdami iš laimės. Argi drugeliai gali šitaip aukštai pa- 
kilti... lydėjau juos akimis, kol dangaus skliaute liko tik du 
šviesūs taškeliai. 

"Tačiau staiga aš išsigandau: 

— Jeigu mus pamatys princesė. 

— Ji žino, - meiliai tarė Gaboras, - mes dar turim laiko. 

Ir tikrai, ji paliko mus dviese pusvalandį. O grįždama 
kosėjo, taip garsiai įspėdama, kad Gaboras pašoko ir pasiti- 
ko ją stačiomis. 

— Pašnibždėjau gerbiamajai panelei į ausį, ką šiandien 
apie ją kalbėjo Enzego pilyje, - tarė jis nekaltu balsu ir vėl 
apsimovė pirštines. — Juk ir jūs girdėjot, tiesa? Kad mano 
tėtė neabejoja, jog rugpjūčio 18-ąją laimėsim. 

- Girdėjau, girdėjau! - sušuko Valerija žemu balsu. - Ry- 
toj už judu pastatysiu penkiasdešimt guldenų. 

— Turėtumėt pastatyti tūkstantį, - pakiliai sušuko Gaboras. 

Valerija nusijuokė. 

— Ar išsikalbėjot? Tikiuosi, nesusižadėjot slapčiomis. Ar 
buvot protingi? 

- Žinoma, mieliausioji princese, - Gaboras padėjo man 
atsistoti, — nėra ko rūpintis. Mudu tik trupučiuką pasišne- 
kėjom. 

"Tuo momentu plokščia ruda mano skrybėlaitė nusirito 
ant žolės. Matyt, atsipalaidavo bučiuojantis, o aš nė nepa- 
stebėjau. Gaboras žaibiškai pasilenkė jos pakelti. Paskui su- 
mišęs laikė ją rankoje. 

— Labai jau audringas pašnekesys. - Valerija sutramdė 
šypseną: - Mieloji mano Minka, ar turi kitą smeigtuką? Ne? 

Jokio smeigtuko? Protinga panelė visuomet nešiojasi vieną. 
Įsidėmėk ateičiai... pala. Vieną gausi iš manęs. Taip, duok- 
šen tą rudą blyną... vozld! - Ji vikriai prismeigė man skry- 
bėlaitę: - Dabar mamzelė vėl padoriai atrodo. 

"Tuo tarpu Gaboras surado žolėje savo šmaikštį ir mano 
pirštinaites. Tada atsistojo prie mūsų. 

— Jei man bus leista - išimtinai, - turėčiau dar vieną di- 
delį prašymą. 

— Leista. 

— Aš padovanojau gerbiamajai panelei žiedą. Tačiau kad 
ji galėtų jį mūvėti, ar jūs nemalonėtumėt... manau... norė- 
čiau paklausti, - ėmė jis mikčioti. - Ar jūs negalėtumėt pa- 
sakyti, kad žiedas nuo jūsų? 

— Prasiskolinai juvelyrui? Koks tu neprotingas. Tai man 
nepatinka. 

— Tai Borozių giminės žiedas. 

- Čia jau kita kalba, - nurimo Valerija. - Parodykit! 

Atkišau savo dešinę ranką, ji palankiai nužvelgė žiedą. 

- Žavingas. Šeimos žiedas. Visai kaip maniškis. Tu- 
riu lygiai tokį pat. Nuostabaus darbo. Visuomet taip 
sakiau. 

Gaboras pasisuko į mane: 

— Mano senelis užsakė tokius žiedus kaip dovanas mie- 
liems draugams ir giminaičiams. Toks paprotys Vengrijoje. 
Jos įteikiamos atminimui. 

— Kilnūs ponai, tie mūsų madjarai, — pritarė Valerija. — 
Minka, aš tau kai ką parodysiu, - ji nusimovė pirštinaitę 
nuo kairės rankos, - tai Hunijadžių žiedas. Man padovano- 
Jo per paskutinę viešnagę. Viduryje rubinas, o šalia, iš deši- 
nės ir kairės, varno galva su žiedu snape. Varnas - jų herbo 
paukštis. Tačiau jūsiškis herbas, Gaborai, su vynuogėmis ir- 
gi tikrai dailus. Minka, ar tu moki vengriškai? 

— Deja, ne. 

— Turi išmokti. Mano pusseserė Vienoje vengriškai kal- 
ba taip pat gerai, kaip ir vokiškai. Netgi labiau mėgsta 
kalbėti vengriškai. Ar žinai, kaip vadinasi „vynas“? Veng- 
riškai? 

— Deja, irgi ne, nežinau. 

- Bor. 

- Bor... tai vynas? 

— Taip, vaikeli. Ir ponas Borozis yra ponas fon Vynas. 
Gaborai, tavo noras patenkintas: mieloji Minka, tu pasiliksi 
žiedą. Gavai jį iš manęs, kaip talismaną, kad ištvertum iki 
pergalės. Tegu jis atneša tau daug laimės. O dabar jokim 
namo, jau gana daug laiko paaukojau jums. Namie manęs 
laukia. 

Visą kelią atgal iki kareivinių būčiau galėjusi klykti iš 
laimės. Jokios Fogoši. Pavojus išnyko. Gaboras nenorėjo 
Elvyros, ir atvirkščiai. Jo žiedą ant piršto mūvėjau aš. Jis 
norėjo vesti mane. Mes sakėm vienas kitam „tu“, ir jis su- 
kėlė ant kojų visą Ensą, norėdamas surinkti man pasogą. 
Jis ne tik kalbėjo, jis ir elgėsi kaip vyras... ir jis palytėjo 
mane plikais pirštais! Pajaučiau jo odos šilumą, be jokios 

abejonės, didžiausias nepadorumas. Juo labiau bučiniai. 
O paskui tas... liežuvio galiuku...šaltas drebulys nukrėtė 
man nugarą. 

Niekuomet nebuvau išgyvenusi tokio jaudulio. Kur kas 
maloniau negu gerti kavą. Nuostabiau negu plojimai ant 
scenos po „Jaunosios gelbėtojos“. Meilė yra nuostabiausias 
dalykas pasaulyje. Tačiau Hermina neklydo: toli gražu ne 
nepavojingas! 

Aš taip įsigilinau į savo mintis, kad visai pamiršau, jog 
joju Ada. Staiga ji sustojo, pačiam miško vidury, pauodė 
aplinkui, garsiai nusičiaudėjo, nusiskynė ąžuolo lapą, ir į 
tikrovę mane grąžino tik įspėjamas princesės šūksnis. 

"Tačiau paskui viskas ėjo lyg sviestu patepta. Lengva ran- 
ka valdžiau šauniąją kumelę, ir mes visi kuo darniausiai at- 
jojom į salę, kur vešlaus kaštono šešėlyje jau nekantrauda- 
ma mūsų laukė Hermina. 

Kad ir kaip keista, ji nesuabejojo dėl žiedo. Tačiau kai 
princesė atsisveikino, griežtai apžiūrėjo mane nuo galvos 
iki kojų. 

— Taip... o kas gi čia? - staiga lyg netikėdama savo aki- 
mis sušuko ji. —- Princesės Valerijos skrybėlaitės smeigtukas? 
Kaip jis čia atsidūrė? O kur tavo gražieji smeigtukai su rau- 
donais stiklo karoliukais? Kas atsitiko? 

— Mano skrybėlaitė užkliuvo už šakos. - skubiai pamela- 
vau, - miške. Tik per plauką neišsidūriau akies... 

— Kaip? Mon Dieu! Niekuomet daugiau nebejosi per 
Eichbergo mišką. Gaborai, ar tu girdi? Kad šito daugiau 
mekuomet nebpasitaikytų! Ir nieko nebus su šuoliais. Minka 
gavo laišką. Turi tučtuojau atrašyti ir padėkoti. Gali palydė- 
ti mus į viešbutį, jei nori pasivaikščioti. Tik tiek. Šiandien 
mudvi vakarieniausim tėte-d-tėte, Minka ir aš. 

Gaboras linksmai parlydėjo mus namo. O prie „Juodojo 
erelio" pabučiavo Herminai ir man ranką. Kai paėmė ma- 
nąją, staiga nutirpau visa, nuo pirštų galų iki galvos. Kaip 
puiku, tas rankos bučiavimas... galima ligūstai jo trokšu. 

Vakarieniaudama nekalbėjau. Buvau neišalkusi ir per- 
nelyg susijaudinusi. Taip, tik skraidžiau padebesiais, kad 
Hermina atskaitė pamokslą. Tačiau kai ji parodė laišką, at- 
siųstą Man, šiaip taip atsikvošėjau. Laiškas buvo iš Vienos. 

Iš Jozefštato mergaičių pensiono. Atmintinė visoms nau- 
joms auklėtinėms, sukurta pensiono mamos (šitaip buvo va- 
dinama direktorė), ir knyga „Pasakojimai prieš miegą an- 
gelams“, kurią ji nuoširdžiausiai rekomendavo mums 
perskaityti. Hermina iškart paskaitė man kelis puslapius. 

"Tai buvo pasakojimai apie nuodėmingąjį pasaulį. Apie 
blogus vyrus ir netikras drauges, vedančias jaunas mergai- 
tes į nuopuolį. Apie sąvadautojas ir pagedusias moteris, ku- 
rias daugybė šunkelių atveda į nuodėmės priebėgas, pilnas 
gašlumo smukles - nesupratau nė vieno žodžio. 

— O kas daroma smuklėje? - išdrįsau paklausti. 

— Atsiduodama gašlumui. — Striukas atsakymas. 

— Prašom pasakyti, kas tai yra? Gašlumas? 

— Garbingumo ir doros priešingybė. 

— Taip, bet kas tai yra? 

— Didžioji nuodėmė. - Hermina užvertė knygą. 

— Tačiau kaip atsiduodama tam...tam...ė... kaip viskas 
vyksta? Prašau paaiškinti, aš nesuprantu. 

— Tau ir nereikia suprasti, mieloji mano Minka, tu dar 
pernelyg jauna. Tačiau įsidėmėk: padori mergaitė nieko ne- 
žino. Apsišvietusios tik pagedusios ypatos, kalbu apie begė- 
des moteris. Paprasčiausiai tu išklausysi šiuos pasakojimus. 
To gana. 

— Vis dėlto labai norėčiau žinoti... 

— O man būtų malonu, jei nedavinėtum tokių klausi- 
mų, - irzliai sušuko Hermina. - tau privalu tiktai įsidėmėti: 
to, kas laužo šeštąjį įsakymą, pečius nuodėmė prislegia me- 
pakeliamu svoriu. Bet kokį nusidėjimą dorybei tučtuojau 
atseka bausmė.O dabar apgalvok, ką parašys: dėkodama. 
Mums reikia mielo laiško... 

Daugiau nieko nebegirdėjau. 

Mat mane visą išpylė karštis. 

Šiandien popiet visą laiką tik ir laužiau šeštąjį įsakymą. 
Nepaleistuvauk. O jeigu numirsi, neišpažinęs savo paleis- 
tuvystės, be jokios abejonės, nugarmėsi į pragarą. Kaip tik 
taip ir atsitiko. 

Staiga man smarkiai nudiegė pilvą ir viduje kažkas susi- 
traukė — niekad anksčiau nebuvau nieko panašaus patyru- 
si. Aš įkvėpiau — ir viskas atlėgo. Tačiau netrukus vėl su- 
ėmė. Ir vėl. Ir vėl. Ir tada pajutau drėgmę. Mane užplūdo 
mirties baimė. 

Atsistojau. 

— Prašau atleisti. Turiu trumpam išeiti. 

Hermina maloningai linktelėjo galvą, aš nuskubėjau 1!- 
gu koridorium į tualetą, tiksliau - į klozetą su nuleidžiamuų 
vandeniu (kiekviename aukšte tokių buvo du), ir vos užsi- 
sklendžiau duris, bejėgiškai susmukau ant medinio suolo 
šalia apskrito dangčio. Dangtį uždariau, nes dažniausiai iš 
ten sklisdavo klaiki smarvė. 

Pasikišau ranką po sijonais. Šlapia!!! O kai paskui apžiū- 
rėjau savo pirštus, vos neparkritau apalpusi. Pirštai buvo 
tamsiai rudi - rudai raudoni. KRAUJAS!!! PADEKIT!!! Aš 
nukraujuosiu. Tai bausmė. Į mane ištiesęs savo čiuptuvus 
pragaras! 

Iš siaubo tarytum suakmenėjau. Jis paralyžiavo mane nuo 
pilvo aukštyn. Priglaudžiau galvą prie vėsios sienos. Man 

ūžė ausyse. Dabar viskas baigta. Štai kas laukia nusidėjėlės. 
"Tačiau kad turėsiu mirti tokia jauna - niekuomet nebūčiau 
pamaniusi. 

Iš paskutiniųjų atsistojau, nuslinkau atgal pas Herminą, 
jutau, jog esu balta kaip drobė. 

— Minka!!! - Mažoji guvernantė įsistebeilijo į mane kaip 
į šmėklą: — Kaip tu dabar atrodai??? 

— Aš mirsiu, - sukuždėjau kimiai ir susmukau šalia jos 
ant kėdės. 

— Ne, kol aš gyva, - atkirto Hermina ir tvirtai mane ap- 
kabino. — Kas gi tave šitaip išgąsdino? 

- Aš kraujuoju, — pralemenau, - matyt, jodinėdama su- 
sižeidžiau viduje... 

— Ar pilvą skauda? 

— Labai. Nuoširdžiai gailiuosi, jei jus įskaudinau, ir pra- 
šau man atleisti. 

— Tave ir mėšlungis tąso? 

— Taip. 

Hermina paleido mane ir pabučiavo į kaktą. 

—- Nemirsi, - ištarė paskui ryžtingai. — Tai normalu. Mė- 
nesinės. Jos būna, kai suaugi. 

— Tikrai? 

— Nėra ko rūpintis, brangioji. 

Su palengvėjimu atsikvėpiau. Po pirmojo bučinio tau pra- 
sideda mėnesinės. Įdomu. "Tada prisiminiau Gaborą. Varg- 
šelis. Ar ir jis pergyveno tą patį? 

— Ar ponai irgi jomis serga? - paklausiau, kupina užuo- 
Jautos. 

— Ponai ne, kvailute. 

— O kodėl ne? 

— Nes jie privalo būti stiprūs. Kovoti. Ir gintis. Jie negali 
sau to leisti... o dabar mudvi lipsim į viršų. Iškart pasakysiu 
Cilei. Tu nebijok. Aš jau laukiau, kada tu susirgsi... 

— O kodėl sergama mėnesinėmis? 

— Taip jau yra, — tyliai pasakė Hermina, nežiūrėdama į 
mane. 

— Kiek laiko? 

— Tris, keturias dienas. 

— Keturias dienas??? Kas menesį? — sušukau pasibai- 
sėjusi. 

Hermina nusijuokė. 

— Nieko čia baisaus. Prie jų pripranti. 

Mano kambaryje Hermina iškart atvarstė man korsetą. 
Paskui atskubėjo Cilė, iš uolumo paraudusiais skruostais, ir 
pasveikino mane, kad suaugau. Rankoje ji laikė platų balto 
audinio diržą su sagutėmis, kuriuo mane apjuosė per lie- 
menį. O prie šio diržo pritvirtino storą, minkštą gniutulą, 
panašų į sluoksniuotą pyragą, iš daugybės baltos, kone per- 
matomos medžiagos sluoksnių, Šis daiktas atsidūrė tarp ma- 
no - pardon - kojų. O virš jo - „kad nieko neprasisunktų — 
megzta raudona vilnonė skepeta. Ją irgi prisegė prie diržo. 
"Tada mane apmovė juodomis kelnaitėmis, aprengė nakti- 
niais marškiniais ir paguldė į lovą. Hermina baigė skaityti 
pasakojimą apie melagių, nusidėjėlių ir gašlūnų pasaulį, jį 
aš iškart pamiršau, itin švelniai pabučiavo mane ir pasakė: 

— Labanakt, didute mano Minka, nesigėdyk, jeigu ko nors 
prireiks. Pabelsk į sieną, ir aš ateisiu. 

Ji užrakino mano duris, ir aš girdėjau, kaip nuėjo į savo 
kambarį. Pagaliau viena! Gurkštelėjau gėrimo, kurį man at- 
nešė Cilė, - pasaldinto raudonojo vyno su cinamonu, - ta- 
čiau užmigti negalėjau. Man skaudėjo pilvą, aš varčiausi 
lovoje — ir pykau. 

Tikrai smūgis po smūgio. Po nepatogaus korseto, skan- 
dalingo gimimo, "TO santuokinio žvėriškumo, mirimo gim- 
dant, dar keturios kraujavimo dienos kiekvieną menesį! Jei- 


240 


gu būčiau žinojusi, niekuomet nebūčiau šitaip troškusi su- 
augti! Ir visuomet atsakoma: pripranti. O jeigu ne? O kas 
dar daugiau nutiks?7? 

Užtat šiandien gavau pirmąjį savo bučinį. Ir mūvėjau 
Gaboro žiedą. Švelniai palaižiau liežuvio galiuku tris vynuo- 
gių kekes, tokias vėsias ir glotnias - man nereikės mirti. Tai 
pats puikiausias dalykas. Na ir dienelė. Mano sužadėtuvių, 
1875 metų antradienis, liepos 27-oji. Niekuomet jos nepa- 
miršiu. 

O kaip viskas klostysis toliau? Ką pasakys Hermina, kai 
sužinos? Ir mano teta? Ta tai tikrai šokinės iš laimės. Tačiau 
rugpjūčio 18-ąją aš privalėjau laimėti. O rytoj, kaip aš tre- 
niruosiuos, sirgdama mėnesinėmis? Man nevalia praleisti 
nė dienos...ką aš čia dabar! Gaboras mane pabučiavo. Kas 
bus, pamatysim rytoj anksti. 


KETURIOLIKTAS SKYRIUS 


Buvo kur kas blogiau, nei manyta. Keturias dienas be 
korseto pratysojau lovoje ir negalėjau jodinėti. Katastrofa. 
Keturios dienos be Gaboro. Tačiau sekmadienį, rugpjūčio 
pirmąją, viskas praėjo, ir vėl prasidėjo treniruotė. 

Man pasisekė, nors ir pergyvenau nelaimę: sekmadienį 
generolas vis dar nebuvo grįžęs. Ir mudu vėl jojome su prin- 
cese Valerija, tik šįkart į Šv. Florijono augustinų kanaunin- 
kų prieglaudą, prašmatnumu galinčią prilygti bet kokiai pi- 
liai. Ir vėl princesė pasigailėjo mūsų ir trumpam paliko 
vienus, tik šįkart aš nepamečiau skrybėlės smeigtuko. "Ta- 
čiau mudu pasibučiavome tik vieną kartą, o kai atsiprašiau 
už keturias praleistas dienas (nenurodydama priežasties) ir 
Gaboras nuramino, kad juokais už jas atsigriebsime, be nuo- 
tykių grįžome į Ensą —- ir prasidėjo nauja mano gyvenimo 
atkarpa. 

Paskutinis iš mano treniravimųsi. Šuoliai per kliūus. Koks 
jaudinamas pavadinimas. Taigi iš pradžių išklausiau teori- 
nę šuolių dalį ir mokiausi griūti. 

Pirmąkart Herminai buvo leista žiūrėti, ir nors ji atsi- 
nešė siuvinį, jo net nepalietė, o sekė kiekvieną mano ju- 
desį, kiekvieną žvilgsnį Argo akimi, ir kad ir kaip sten- 
giausi abejingai elgtis su Gaboru, nebuvau tikra, ar 
sugebėjau. 

Gaboras irgi stengėsi kaip įmanydamas. 

— Gerbiamoji panele, - kalbėjo jis rimtu balsu, - šokant 
per kliūtis lengviau iškristi iš balno. Taigi kad jums nieko 
nenutiktų - jei kad kokios griūsit, nors tai visiškai nepma- 
noma, prašom pasižiūrėti, parodysiu jums, kaip griūvama, 
kad nesusižeistum. Taigi... - Jis griuvo ant smėlio ir vėl leng- 
vai pašoko. - Ar įsidėmėjot? Palengva pritūpiama, o paskui 
švelniai virstama ant šono ir pasiritama tolyn. Nevirstama 
ant šono kaip koks rąstas, o dailiai pasiritama. Šitaip imi 
nebebijoti žemės. Ar pabandysit dabar su manim kartu? 

Abu susmukome ant smėlio. 

— Puiku! - šūktelėjo Gaboras, atsiklaupė prieš mane, apė- 
mė liemenį delnais ir padėjo atsistoti. - Geriau neįmano- 
ma. O dabar paprašysiu dar sykį pamėginti vienai. Nebijo- 
kit, visiškai atsipalaiduokit, tuomet nieko nenutiks. 

Kaip galima atsipalaiduoti - jei esi suspausta korseto? 
Žinoma, man žvėriškai sudurdavo strėnas, vos prisilietus 
žemės, tačiau Gaboras šlovino mane skambiausiais žodžiais, 
ir vien todėl buvo malonu. 

Keletas aštrių dūrių, palyginti su liepsningais žvilgsniais, 
iš pasididžiavimo švytinčiomis mėlynomis akimis - geri mai- 
nai. Deja, vien paprasto griuvimo neužteko. 

— O dabar atsistokit ant šito laiptelio, - paliepė Gaboras 
po valandėlės, - ir dar sykelį viską pakartokit. Kuo labiau 
pritūpkit - nebijokit... aš jus pagausiu. O vėliau pasilypė- 
kit ant šitos dėžės ir vėl viską pakartokit. Nepamirškit - kristi 
ant šono ir pasiristi tolyn. 

Laikas slinko. Vyras su raitelio dvasia nejaučia skausmo. 
Vėl sukaupiau naują rinkinį mėlynių, korsetas pradėjo klai- 
kiai durti, tačiau nė garselis neišsiveržė iš mano švelniai 
pabučiuotų lūpų. Sklidina vilčių plodavausi ant žemės, nes 
Gaboras su džiaugsmu mane vėl pastatydavo, ryte rydamas 
akimis. Jeigu jis būtų pareikalavęs, būčiau nušokusi net nuo 
stogo. 

Po trečiojo griuvimo nuo dėžės jis ypač ilgai mane laikė, 
rankomis suspaudęs liemenį ir norėdamas paslapčiom kažką 
kuštelėti, tačiau vos pravėrė lūpas, Hermina atsistojo ir sku- 
biais žingsneliais pritipeno prie mūsų. 

— Pakaks! - sušuko išgąstingai. - Gaborai, visur reikia sai- 
ko. Nepersistenkit. Jau po septynių. 

— Ką, jau taip vėlai? - nusistebėjo Gaboras. 

— Aš mirštu iš bado, o mano Minka - ne cirko akrobatė. 
Ar negalėtum jos pasaugoti? Pasižiūrėk. Visa dulkėta kaip 
valkata. Jai pats metas namo. Minka, tu atrodai sukaitusi... 
tikiuosi, nebūsi pervargusi. Ne! Šitaip negalima... - Ir ji nu- 
purtė dulkes man nuo sijonų, nuvalė smėlį nuo rankovių, 
pataisė nusmukusią skrybėlaitę. 

— Prašau atleisti, - kaltai pasakė Gaboras. - Kartais ne- 
besuvaldau garbėtroškos. 

Hermina praskleidė raudoną savo krepšelį ir išėmė kaž- 
ką blizgaus lyg sidabras. 

— Minka, aš atnešiau tau. 

— Prašyčiau pasakyti, kas tai? 

- Orinis pyragaitis. Iš smulkaus balto cukraus. Iškart pa- 
tenka į kraują. Nėra geresnio vaisto nuo nuovargio. Gabo- 
rai, gal ir tu norėtum? - Ji išvyniojo foliją ir atkišo mums. 

— Mielai. Labai ačiū. 

— Ar gardu? 

— Ačiū, nepaprastai, - atsakiau. O tada pasipylė ne- 
sėkmės. 

— Dabar štai kas, - tarė Hermina Gaborui. - Ar šiandien 
vakarieniausi su mumis? 

Keistas klausimas, pamaniau, žinoma, vakarieniaus. "Ta- 
čiau Gaboras staiga kaltai įsispitrėjo į žemę. 

— Jei galėčiau, vakarieniaučiau su didžiausiu malonu- 
mu, - tarė, vengdamas mano žvilgsnio. - Tik... į Ensą at- 

važiavo iš Rusijos Borisas - ir jis rengia ponų vakarėlį kazi- 
no... dar užvakar sutikau. 

— Mat kaip. Ponų vakarėlį? - Herminos balse nebuvo gir- 
dėti pritarimo. — Su rusu! O juk visi žino, kad gerdamas su 
rusais bet koks vengras atsiduria po stalu. Tikiuosi, kad tai 
nebus siaubingos gertynės. Nepadaryk mums gėdos. Ar gir- 
di? Prisimink tėtę ir elkis comme 1! faut. 

— Savaime suprantama, mieliausioji teta. - Gaboras pa- 
bučiavo Herminai rankutę: - Ar galėsiu parlydėti jus namo? 

— Ne. Mus parveš burmistras. 

— Tai gal leisit su jumis palaukti, kol jis atvažiuos? 

— Tau leista. 

Gaboras išlydėjo mus laukan, tenai, prie durų, keliskart 
pamėgino kalbinti mane, tačiau aš tylėjau. Viskas manyje 
virte virė. Buvau įsižeidusi, nusiminusi, supykusi, tačiau svar- 
biausia - įniršusi. Gaboras nematė manęs keturias dienas - 
ir iškeitė į girtuoklį rusą! Be to, tai paskutinis vakaras be 
generolo, ir jį įsivaizdavau kitaip: linksmai leidžiamą su Ga- 
boru. 

Būtų galėjęs mus pasikviesti į „Aukso veršio“ viešbutį. 
"Tenai šiandien rengiama sodo žibintų šventė ir joje bus daug 
pažįstamų. 

Būtų galėjęs nusivesti mus į pilies parką. Tenai raitelių 
vakarėlis, į kurį vėliau ateis ir princesė su kapitonu Šileriu. 

Būtų galėjęs palydėti mus ir į „Saulės“ viešbutį Sandėlių 
skersgatvyje. Šiandien ten posėdžiavo poetų draugija, kad 
išrinktų eilėrašų, kuris bus deklamuojamas imperatoriaus 
gimimo dienos proga, man tai labai rūpėjo. 

Bent jau būtų galėjęs pavaišinti mus taure midaus. Ir 
migdolų tortu pas Galos tėvą, puikioje cukrainėje Vienos 
gatvėje, cukrainininką Pumbą. 

O kas bus dabar? 

Vakarienė vienoms, be Gaboro viešbutyje. Aš jam nė mo- 
tais, jis manęs nepasiilgo, verčiau pasirinko nepažįstamus 
ponus, summa summarum: jis manęs nemyli. Tik kalbėjo 
gražius žodžius, tačiau nė piršto nepakrutino, viskas tuš- 
čios svajos... 

Vežimaityje tylėjau kaip žemė. Ir kai pagaliau privažia- 
vome viešbutį ir Hermina pasakė: „Ką gi, brangute, lygiai 
aštuntą prie šeimos stalo - ir atsinešk anglų kalbos vadovė- 
ly“, tiktai tūptelėjau ir nusisukau. 

- Tik jau nerodyk nusiminimo. Minka! Atsitiesk! Lyg pra- 
rijusi mietą, - sušuko Hermina pavymui, lyg būtų galėjusi 
perskaityti mintis, - nesikūprink. Pirmyn kaip vyras! 

Vyras! Koks pokštas. 

Buvau drąsi kaip vyras, uoli kaip vyras, tačiau tik tada, 
kai to reikėdavo suaugusiems. Vos baigdavau treniruotes su 
Ada, vėl priklausydavau silpnesniajai lyčiai, turėdavau klus- 
niai skubėti namo, tuo tarpu Gaboras nerdavo į linksmybių 
sūkurį. Ir kur tik jis nebuvo paskutiniu laiku, kol jo tėtė irgi 
kuo linksmiausiai ieškojo nuotakos. Triukšmingose šventė- 
se, surengtose apylinkių pilyse. Taiklumo varžybose Šaulių 
namuose, karnavale Šteire. Vengriškam pokyly. Gimtadie- 
nio šventėje Velse. Ponų vakarėliuose Lince, Urfare ir Sen 
Valentine. Ar užsiėmęs kokiu nors „vyrų reikalu. Neklaus- 
kit kokiu, ponios, to nedera girdėti švelnioms moterų au- 
sims. Trumpai drūtai: vakaras po vakaro Gaboro pasaulyje, 
kuriame man nebuvo vietos, vyko įdomiausi dalykai. Bū- 
čiau galėjusi klykti iš pykčio. 

Siusdama užkopiau laiptais. Kuriam galui mokiausi jo- 
ti? Kad sėdėčiau namie ir kamuočiausi? Būčiau atidavusi 
vienerius savo gyvenimo metus, kad man būtų leista bent 
kartą patekti į tą viliojanti, žėrintį vyrų pasaulį. 

Tačiau visų blogiausia štai kas: po šešių dienų Gaboro 
gimtadienis. Šeštadienį, rugpjūčio septintąją, jam sukaks 
dvidešimt metų. Kol kas jis nė žodžiu nepaminėjo, kad norė- 
tų mus pakviesti, Herminą ir mane. Sklido kalbos, kad ren- 
giama didžiulė šventė šauniam patrakėlių vengrų būriui. 
"Tačiau patrakę ar nepatrakę tie vengrai: jis jak mano suža- 
dėtinis! Ir aš norėjau būti ten, kur buvo jis. Mūvėjau jo žie- 
dą. Ir jeigu rytoj jis nieko nepasakys, aš nusprendžiau su- 
sirgti. Iš rimtųjų susirgti. Ne moteriška liga. Tuomet sudie 
Ragūzos dvarams, dešimčiai tūkstančių guldenų, sudie pa- 
sogai, pametėkit ją man įkandin! 

Jei rytoj nebūsiu pakviesta, NEBESIMOKYSIU JOTI 
PER KLIUTIS! Tegu iš jo šaiposi visas miestas. 

Man skaudėjo visas kūnas, kai kabarojausi aukštyn laip- 
tais. Tą valandėlę žemyn skubėjo Lizi, gundanti ir žvali kaip 
visuomet, su švytinčia iš baltumo prijuoste — ir, didžiausiai 
mano nuostabai, ji sustojo priešais ir prakalbo. Tiesa, mud- 
vi matydavomės kasdien, maloniai sveikindavomės, tačiau 
dar niekuomet nebuvom pasišnekėjusios. Aš buvau gerbia- 
moji panelė. Lizi priklausė tarnams. Taigi jokių asmeninių 
ryšių. 

— Gerbiamoji panele, - tarė Lizi, - turiu skubiai kai ko 
jus paklausti. Aš pastačiau už jus visas savo santaupas per 
lažybas imperatoriaus gimimo dienos proga. Nuoširdžiau- 
siai tikiuosi, kad manęs neapvilsit? 

Ir ji pasižiūrėjo turkio mėlynumo akimis taip, tarytum 
nuo manęs priklausytų jos gyvybė. 

— Ne, ne. Nebijok, - tučtuojau nuraminau ją. - Stengiuosi 
iš paskutiniųjų, o dabar... dar labiau pasistengsiu... — Ta- 
čiau tą valandėlę korsetas ėmė taip aštriai durti, kad su- 
smukau ant laiptelio gaudydama orą. 

Lizi kaipmat prišoko prie manęs, čiupo už dešinės pa- 
rankės ir pagelbėjo atsistoti. 

— Ar jau geriau“? — sušuko susirūpinusi. - Palaukit. Aš jus 
palydėsiu į kambarį. Nevalia rizikuoti, kad dabar, kai jau 
didžioji diena čia pat, nenutiktų nelaimė. 

— Ačiū, Lizi. - Įsikibau turėklų. - Negaišk laiko...man 
jau geriau... 

— Ne, ne. Aš turiu sočiai laiko. - Paskui ji apsidairė, ar 
kas nors nemato, ir sušnibždėjo: - Gerbiamoji panele. No- 
riu paklausti. Kaip manot, ar ir aš galėčiau jodinėti? Kaip 
manot, ar jaunasis prakilnybė fon Borozis man irgi duotų 
pamokas? Jeigu paprašyčiau? Labai meiliai? - Išpylė viską 
labai įtaigiai, lyg tai jai būtų neapsakomai svarbu. 

Įsispoksojau į ją. Keista užgaida. Tortų kepėjos. Ar ji kal- 
bėjo rimtai? 

— Juk supratot mane? - sušnibždėjo Lizi. - O gal aš kvai- 
liausiai nusišnekėjau? Tuomet atsiprašau. 

— Ne, ne, įdomus klausimas. Viską galima išmokti. "Ta- 
čiau jodinėti yra kančia. Negalėčiau tau patarti. Man viskas 
skauda. Kūnas vienų mėlynių. 

— Mėlynių? - pakartojo Lizi balsu, lyg niekuomet nebū- 
tų klaususi apie jojimo pamokas. - Tada prašyčiau eiti drau- 
ge į mano kambarį. Turiu jums gero tepalo. 

— Kvieti mane į savo kambarį? - sušukau nustebusi. - Tik- 
rai? Taip, ką gi... mielai užsuksiu. 

Mat Lizi nieko neleisdavo į savo kambarį. Niekas ten 
nebuvo nė kojos įkėlęs, netgi mano teta. Vienintelė viešbu- 
tyje Lizi visuomet rakindavo kambario duris. Ten nebuvo 
leista užeiti jokiai kambarinei, ji pati viską susitvarkydavo, 
ir dėdė Luji neprieštaravo. 

- Tai asmens laisvė, - pasakė jis. - Savo kambaryje kiek- 
vienas gali daryt, ką tik nori. 

— Gal truputėlį pasilaikykit7 Kad vėl nepargriūtumėt? — 
paslaugiai atkišo man savo ranką Lizi. Tačiau šito nebe- 

reikėjo. Viltis, kad galų gale išvysiu šį liežuviais nuplaktą 
kambarį, suteikė man sparnus! Pakiliai nusekiau jai iš pas- 
kos į palėpę, kur nė sykio nebuvau buvusi, ilgu medžiu 
išmuštu koridorium, vedančiu į kiemo pusę. Čia buvo ke- 
lių tarnaičių kambariai. Sustojom prieš tvirtas 4žuolines 
duris. 

— Gal malonėtumėt užeiti; - draugiškai pakvietė Lizi, 
atrakinusi duris, be menkiausio triukšmo - ir praleido ma- 
ne pirmą į savo šventovę. Ir iškart vėl užrakino, įsidėjo rak- 
tą į prijuostės kišenę ir nuskubėjo uždaryti lango. "Tuo tar- 
pu aš apsižvalgiau. Ir kas būtų pamanęs. 

Taip negyvena tarnaitė. Tačiau ir jokia ponia. Taip gyve- 
na, na, kas? Nežinojau, kaip pavadinti. Tačiau mane iki šir- 
dies gelmių pakerėjo tai, ką išvydau. 

Lizi turėjo netgi kilimą. Kaip ir aš. Tik ne žalią, o rudą 
tartum šokoladas. Rožiniais pakraščiais. O ant jo gulėjo vie- 
nietiška pagalvėlė kojoms, siuvinėta brangiais smulkučiu- 
kais raštais, kokias paprastai pamatysi tik kilmingųjų mie- 
gamuosiuose. 

Kambarys nedidelis. Užtat jaukus ir šviesus, su plačiu 
langu į kiemą. O pats keisčiausias dalykas: ir elegantiškas, 
ir vulgarus kartu. Nieko panašaus nebuvau mačiusi. 

Ant spintos surikiuoti spalvingi šventųjų paveikslai šalia 
pigių suvenyrų iš kurortų ir įžymių vietų. Tarnaitės skonis. 
"Tačiau viską gožė prašmatni stručio plunksnų, Makarto rau- 
donio vėduoklė, pritvirtinta prie sienos už to šlamšto. Nie- 
kaip negalėjau atsistebėti. Tokių vėduoklių pamatysi tik di- 
džiūnų svetainėse. Net gražioji mano teta neturėjo Makarto 
vėduoklės. Užtat turėjo princesė Valerija, tačiau ypatingai 
Ją saugojo. 

Kaip visi žino, Hansas Makartas buvo garsiausias impe- 
rijos dailininkas. Jis atvažiavo į Vieną prieš šešerius metus, 

ir viskas, ką paliesdavo jo ranka - portretai, rinkiniai, eski- 
zai — sodrios jo spalvos, maniera apstatyti kambarį, papuošti 
lubas, pakabinti užuolaidas - viskas viskas žaibiškai ateida- 
vo į madą ir paplisdavo po visą imperiją - kad ir mūsų vieš- 
bučio Raudonoji svetainė. Tačiau kaip Liza įsigijo šią pačią 
prašmatniausią iš vėduoklių?! 

Kambario baldai brangūs. Tamsaus medžio, išraižyti. 
Viešbučio nuosavybė. Tačiau ant didelio stalo viduryje - 
puošnus rusiškas sidabrinis virdulys šalia geltonos kaip sau- 
lė molinės vazos. O vazoje Makarto puokštė iš egzotiškų 
žalumynų, įvairiaspalvių plunksnų, šilkinių gėlių, nuosta- 
biai spinduliuojančių išpūstų stiklo rutulių. Vėlgi Lizos nuo- 
savybė. 

Kaip ir be galo graži ikona virš jos lovos: juodoji Čensto- 
chovos madona. Lizi pastebėjo mano žvilgsnį. 

— Graži, argi ne? - paklausė išdidžiai. - Lenkijos kara- 
lienė. Mano tėvynę valdo Dievo Motina. Pas mus gerbia- 
miausia. Karalius antroje vietoje. Ar jūs nežinojot, panele 
Minka“ Taip“ Tada štai ką jums pasakysiu: kadangi mado- 
na yra mūsų karalienė, lenkai ponai itin gerbia kiekvieną 
moterį. Su mumis kur kas geriau elgiasi, nei sutuoktiniai su 
savo žmonomis čia, Austrijoje. Ir ko čionykštės ponios tik 
neiškenčia - bet kokia lenkė plyštų juokais... Gal jau eisim? 
Aš jums kai ko duosiu. 

Nusekiau paskui Lizą prie lango. Tenai stovėjo dide- 
lis veidrodinis stalas, ant jo - daugybė puodelių, buteliu- 
kų, stiklinių, kolbų, dubenėlių, ąsotėlių ir porcelianinė 
grūstuvė. 

Viršum jo, ant virvelių, perrištos įvairiaspalviais žvilgan- 
čiais kaspinais, kabojo didelės džiovintų augalų puokštės. 
Ir nuo šių augalų sklido svaigus, saldus gėlių ir tropinių 

medžių kvapas, lyg debesim apsiausdamas visą kambarį — 
Jį užuodžiau iškart, vos įžengusi pro duris. 

Tačiau ant veidrodinio stalo gulėjo ir tualetinis rinkinys: 
du šepečiai, dvejos šukos, veidrodėlis su rankena, papuošta 
brangiais raižiniais, kokį paprastai pamatysi tik turčių na- 
muose. O šalia, ant raudono brokatinio patiesalėlio - kas gi 
čia? Balta dėžutė. Ir nors stengiausi smalsiai nespoksoti, 
dangtelyje perskaičiau auksinėmis raidėmis parašytus žo- 
džius VOLFARTAS ir LINCAS. 

Matyt, viduje briliantinis kryžius. 

Skubiai nusisukau. Ir žvilgsniu kliudžiau knygą. Knyga! 
Virėjos kambaryje. Nematytas daiktas. Mano teta buvo tei- 
si. Lizi iš tikrųjų mokėjo skaityti, o gal ir rašyti! 

"Tačiau kas čia per knyga? Vadovėlis! Prancūzų kalbos 
pradžiamokslis. 

Nebegalėjau susitvardyti. 

— Lizi! Tu mokaisi prancūzų kalbos? 

— Taip, - droviai atsakė Lizi ir persibraukė per baltą kaip 
sniegas prijuostę, - mokausi. Bet dar nedaug išmokau. 

— Tuojau pamatysim. - Ir aš pasakiau žodžius, nuo kurių 
pradeda mokytis vaikai. Lizi sklandžiai bėrė atsakymus. 

— Bet, Lizi, juk tu tarytum užsukta! 

Tada Lizi užsiėmė nosį. 

— Nė...ne...nio...niou... deja, mano tarimas prastas. Ne- 
išmokstu nozalinių garsų... 

— Nosinių, - pataisiau. 

— Nosinių, - pakartojo Lizi, - neištariu, kaip dera. 

- Ilgainiui ištarsi. Tik būk kantri. Bet kodėl tu vargsti7 
Kodėl mokaisi prancūzų kalbos? Tačiau nesakyk, jeigu tai 
paslaptis. 

Lizi paraudo. 

— Jokia paslaptis, - pasakė tada, - tačiau negali žinoti, 
ko prireiks. Žinau tik vieną dalyką, gerbiamoji panele, 
mokslas pečių nelaužo. O dabar prašom pasižiūrėti, ar ži- 
not, kas čia? - Ji paėmė fajansinį puodelį nuo veidrodinio 
stalo, atsargiai nurišo skepetėlę ir atkišo man: - Pauosty- 
kit. Ar gardu? 

— Mmm. Kaip kvepia. Kas čia? 

Aš apžiūrėjau geltoną tepalą. 

— Medetkos. Tepalas. 

— Kur gavai? 

— Pati pasigaminau. - Lizi nusijuokė: - Aš viską moku, 
gerbiamoji panele, ne tik tortus kepti. Mano motina tar- 
nauja pirtininke pas grafienę lenkę. Daug receptų sužino- 
jau išjos. Galiu pagaminti tualetinio vandens ir grožio kre- 
mo. O jeigu saulė nudegino veidą, turiu švelnaus tepalo, 
nuo kurio oda vėl pabąla ir sušvelnėja. Gaminu visokių gro- 
žio priemonių jūsų poniai tetai, gerbiamajai poniai Tancer. 
Moku pagaminti aliejų voniai ir raudonų dažų lūpoms. Ir 
tepalo, suminkštinančio ir sušvelninančio šiurkščią rankų 
odą. Prašau pasižiūrėti, - ji atkišo man savo dailias mažas 
rankas, - juk aš kepėja. Daug dirbu rankomis. Tačiau neat- 
spėtum! 

Tikrai! Lizi rankos buvo švelnios ir išpuoselėtos kaip kil- 
mingos ponios. Ir nagai neaplūžinėję. Apskritai nubrūžuo- 
ti, nublizginti, rožiniai ir dailūs. 

Lizi atsuko man delnus. 

— Dar matyti nuospaudos, - tarė apgailestaudama, - mat 
reikia labai daug plakti. Ne visuomet turiu pagalbininkių, 
o kad tortas būtų geras, reikia tris ketvirčius valandos plak- 
ti ar net dvigubai ilgiau, reikia daug jėgų. Tačiau, gerbia- 
moji panele, dabar aš visuomet miegu su pirštinėmis. Kas- 

nakt. Išsitepu rankas, ir oda rytą minkštučiukė. O po dvie- 
jų laisvų dienų mano rankos kaip princesės. Apskritai ne- 
matyti skirtumo. 

— Kiek tu žinai... 

— Kaip moki, taip ir šoki, - kukliai atsakė Lizi, - O čia, 
panele Minka, dovana. - Ji įspraudė man į delną fajansinį 
puodelį, šaltą ir sunkų. - Viską gydo. Išsitrinkit visur, kur 
skauda, ir šiąnakt nekentėsit. 

— Merci. Lizi. Aš atsilyginsiu. 

- Jums reikia laimėti lenktynes. Daugiau nieko. Šian- 
dien atrodėt tokia liūdna. Visas mielas veidelis apniukęs. 
Todėl išdrįsau jus užkalbinti. Anksčiau, ant laiptų. 

- Šiandien aš įskaudinta, - pasakiau graudžiai, - valan- 
dų valandas kamavausi manieže. Turėjau voliotis po smėlį, 
žinai, turėjau griūti nuo aukštos dėžės, maniau, kad mir- 
siu. O ką veikia ponas fon Borozis? Kai baigiam pamoką? 
Nors jo tėvas Velse ir jis pats sau ponas? 

— Ką? - paklausė Lizi, ir jos turkio spalvos akys prisipil- 
dė užuojautos. 

- Ar jis mane guodžia? Ne. Ar mus pakviečia pas Pumbą 
gabalėliui torto ar šiaip kur nors? Ar bent pavakarieniauja 
su mumis? Kur tau! Jam ponų vakarėlis karininkų kazino. 
Su rusų caraičiu ir gauja šaunuolių vengrų, o man telieka 
dangintis po paraliais... ne! Dangintis velniop! 

Lizi persižegnojo. 

— Ak, pardon! Atsiprašau. Man išsprūdo... 

— Ponaitis lenkas būtų likęs su jumis, - neabejodama pa- 
sakė Lizi. 

— Bet jis ne lenkas. 

- Čekas irgi nebūtų palikęs jūsų vienos. 

Atsidusau ir klestelėjau ant minkštasuolio prie veidrodi- 
nio stalo. Lizi padelsė, o paskui atsisėdo šalia manęs. 

— Taip, vengrai, — tarė paskui ir suraukė savo dailią no- 
sytę, — labai, /abai charmant. Tačiau jie galvoja tik apie vie- 
ną dalyką: pasismaginimą. 

— Prašyčiau man pasakyti... ar tu žinai, ką jie verkia, kai 
lieka vieni, tie ponai? Naktis po nakties ir taip toliau? Juk 
jų niekuomet nebūna namie. 

— Galiu įsivaizduoti, - meiliai pasakė Lizi. 

— Ir žinai, kas labiausiai mane skaudina? Šeštadienį Jis 
švenčia dvidešimtąjį savo jubiliejų. Rengia mulatag. Ir kol 
kas manęs nepakvietė. Mano guvernantės taip pat. 

- Ojūs norėtumėt eiti? Šeštadienį. Į mulatsūg? 

— Būtinai! 

— Tačiau tai nekoks sumanymas, - nepritardama Lizi pa- 
kraipė galvą, - mulatsag skirtas tik ponams vengrams. Pa- 
nelei fon Frišenbach pernelyg triukšmingas. Tačiau, jei no- 
rit, aš jums parengsiu planą. Manau, kad mulatsdg įvyks 
„Aukso veršio“ viešbutyje. Sudarykim slaptą sąjungą, mes 
dvi, ir išsmukim paslapčiom, į juodą naktį, kai guvernantė 
miegos, pasveikinkim su gimtadieniu, išgerkim po taurę 
tokajaus su ponu fon Boroziu bei jo svečiais ir vėl pardum- 
kim namo. 

— Lizi, - pasibaisėjau aš, - nieku gyvu! Ne! Jokia panelė 
niekur nevaikšto viena. 

— O aš vaikštau! 

— Kaip?! 

— Aš vaikštau! Tiktai prašau niekam daugiau nesakyti. 
Niekas nežino. 

— Tu vaikštai? Viena? 

— Vaikštau. Jeigu norėtumėt, išsivesčiau ir jus. 

— Lizi! Mes abi, visai vienos, nekviestos, vien ponų šven- 
tėje — jei kas nors pastebėtų, mano vardas būtų suteptas, o 
ateitis žlugusi. 

— O kas gi pastebėtų? - paklausė Lizi iš aukšto. 

— Visi. Bet kas, kas mus matytų. 

— Nė vienas nieko nepastebėtų! Gerai manęs paklausy- 
kit: vyrai tokie avigalviai... nešulinis kuinas, palyginti su 
jais, filosofas! Mūsų nepastebėtų netgi ponas fon Borozis. 
Mudvi persirengtume, gerbiamoji panele, pasidarytume 
puikius kostiumus ir paslapčiomis alptume juokais! 

Apstulbusi žiūrėjau į ją. Kas čia per bedieviškos šnekos? 

— Jūs bijot netekti gero vardo? Taip? Štai ką jums pasa- 
kysiu: jūs klausėt anksčiau, ką veikia kilmingi ponai? Nak- 
tis po nakties ir taip toliau? Ar jūs bent nutuokiat, ko tik 
nedaroma slapčiomis. Moterys austrės labai naivios. Sutin- 
ka, kad būtų uždrausta viskas. Bet koks koketavimas yra 
didžiausia nuodėmė. Trumpučiukas pasimatymas Eichber- 
ge, nekaltas pasivaikščiojimas su kavalierium po lanką, ir 
sudie geram vardui. O ponai? Suvedžioja moteris iš kairės 
ir iš dešinės, o paskui meta be jokių sąžinės priekaištų. Ir 
girtuokliauja. Ir lošia. Ir rizikuoja visu savo turtu per kvai- 
las lažybas. Ir badosi durtuvais dėl menkiausio įžeidimo, 
šaudosi kaip patrakę per pavojingas dvikovas, ir nė vienas 
nesijaudina. Geram vardui nieko negresia. Vyrams viskas 
leidžiama. Didžiausias sukčius lieka džentelmenu, kol im- 
peratorius nieko nežino ir kol jis sumoka lošimo skolas! 

— Tikrai? - paklausiau nekvėpuodama. 

— Tikrų tikriausiai! 

— Tačiau ne ponaitis fon Borozis. 

Lizi gūžtelėjo pečiais. 

O Dieve! 

Kokios čia vėl atsivėrė prarajos! Nežinojau, ką turėčiau 
atsakyti, taigi vos linktelėjau galvą, tvirtai suspaudžiau savo 
puodelį su tepalu, o kadangi Lizi tylėjo, lėtai atsistojau ir 
pasigręžiau eiti. 

Ir tada man į akis krito mėlyna skrynia. Anksčiau nebu- 
vau jos pastebėjusi. Stovėjo nišoje, šalia durų, valstietiškai 
išdažyta rožėmis, lapais, karūna ir širdimi, su plokščiu dang- 
čiu, ir ant to dangčio gulėjo - būrimo kortų malka. 

Lizi buria kortomis! 

Palaimingas virpulys perėjo man per nugarą. Dabar ži- 
nojau, kodėl ji užsirakina duris. Ne tik dėl savo turtų. Būri- 
mas kortomis buvo laikoma pagonišku prietaru. Daugelyje 
namų tarnai dėl šios priežasties netgi būdavo išvaromi. Tie- 
sa, dėdė Luji nebuvo tokių griežtų pažiūrų, tačiau Lizi išba- 
lo 1r greitai išbėrė: 

— Juk neišduosit manęs? Mieloji, gerbiamoji panele? 

— Žinoma, ne. Bet iš kur tu gavai kortas? 

— Padovanojo senoji Pini, už menką paslaugą. Tikrai jau 
esat ją mačiusi, žilaplaukę moterėlę, kiek persikreipusią. Ji 
išgelbėjo gyvybę jūsų dėdei Luji per karą su italais... 

— Jau žinau. Kitados buvusi markitantė. 

— Taip, toji. O po Solferino skerdynių savo vežimu par- 
vežė gerbiamąjį poną, taip pat ir sužeistą burmistrą, taip 
juodu liko gyvi. Ji kartais ateina valgyti į viešbutį. Su ja vi- 
suomet elgiamasi kaip su karaliene. O kortos iš Marselio. 
Nepaprastai brangios. Labai jūsų prašau, niekam neprasi- 
tarkit nė žodeliu. 

— Nebijok, Lizi. Tu esi suaugusi. Gali elgtis, kaip tinka- 
ma. Kas man darbo. 

Lizi su palengvėjimu atsiduso. 

— Na, ir? - pasmalsavau tada. - Ar tavo būrimas išsi- 
pildo? 

Lizi pritildė balsą. 

— Visuomet, - pasakė paslaptingai. - Išdėliojau keltišką- 
jį kryžių. Ir gavau teisingą atsakymą. 

— Ar sunku? Burti kortomis? 

— Ne. Visai lengva. Tačiau nevalia burti per dažnai. Tik 
tada, kai svarbus reikalas. Antraip kortos supyksta ir nieko 
nebeparodo. 

— Ar gali paburti ir man? Kortomis? 

— Jeigu svarbus reikalas, taip. 

— Tuomet labai prašau išburti, ar aš laimėsiu rugpjūčio 
18-ąją. Jei turiu pralaimėti, viską iškart mesiu. Dabar. Tuč- 
tuojau. Aš kalbu rimtai. 

Lizi nusijuokė. 

— Jau seniausiai išbūriau. 

— Na, ir? Ką jos parodė? 

— Nieko bloga, - lėtai ištarė Lizi. 

— Bet ir nieko gera? 

— Yra nedidelė nesėkmė... 

— Kokia nesėkmė? - riktelėjau suglumusi. 

— Labai nedidelė, mažut mažutė kaip aguonos grūde- 
lis, - skubiai šūktelėjo Lizi, - jūs įveiksit, lengvai... 

— O daugiau kortos nieko neparodė? — sušukau nusi- 
vylusi. 

— Parodė. Tačiau viską jums pasakysiu rytoj arba poryt. 
Dabar dar turiu aplieti glajum tortus. Ir išplakti grietinėlę. 
Ir sumaišyti įdarą plikytos tešlos paplotėliams, turiu lėkti 
kaip akis išdegusi. Tačiau šiandien jūs gausit mėgstamiau- 
sių gardumynų: žalio migdolų kremo marcipanų širdutėje. 

— Ačiū, Lizi! Merc:! Tačiau dar kai ką pasakyk apie kor- 
tas. Antraip šiąnakt neužmigsiu. 

Lizi persibraukė baltą prijuostę ir keistai nusišypsojo. 

— Turiu dar ką nors pasakyti, taip? 

— Prašau, Lizi. 

— Rugpjūčio 18-3ją jums duos svarbų klausimą. 

— Kokį klausimą? 

— Svarbų klausimą, kuris gali pakeisti visą gyvenimą. 

— Kas duos tą klausimą? Ar kortos parodė? 

— Ne. Bet aš numanau kas. 

— Kas? Kas? Lizi! "Tu bloga! 

Lizi pratrūko savo garsiuoju skardžiu juoku, kuris nuskam- 
bėjo taip užkrečiamai, kad ir aš negalėjau nenusijuokti. 

— Pasakyčiau jums, jeigu taip neskubėčiau. O dėl mulai- 
sag šeštadienį, tai susigalvosim linksmą staigmeną! Dabar 
sekmadienis, taigi dar ištisos šešios dienos laiko. Jau žinau, 
kaip mudvi galėtume atšvęsti, abi, ir kad jokia gyva būtybė 
daugiau nesužinotų... 

— Ypač mano guvernantė... Lizi, tikrai. Būtų katastrofa! 

- Jau supratau. Štai geras pasiūlymas: ryt vėl susitinkam 
čia, mano kambary. Lauksiu jūsų po vakarienės. Sugalvo- 
sim mūšio planą, puikų strategiškai, ir pasismaginsim, kaip 
smaginasi kilmingi ponai... 

— Lizi, tu iš tikrųjų nori? 

— Taip! 

- Ir nebijai? 

— Mažumėlę! 

— Tai kodėl taip elgiesi? 

— Bandau drąsą! - išdidžiai pareiškė Lizi. - Be to, tegu 
niekas nemano, kad mes, moteriškės, kvaišos. Gyvenime 
irgi reikia pasijuokti. Ne tik dirbti. Taip, o dabar eime, - ji 
atrakino duris, praleido mane į koridorių ir vėl be garso 
pasuko raktą spynoje, - nepamirškit įspėti Cilę, kad ji kaip 
reikiant išdulkintų jūsų jojamąją suknelę. Mačiau, kad ji vi- 
sa smėlėta ir dulkėta. "Tegu pakeičia įsiuvus pažastyse ir ge- 
rai išvalo šepečiu skrybėlaitę... ir, gerbiamoji panele. Ne- 
beliūdėkit. Nebūkim kaip kitos moterys, kurios visuomet 

nuolankios ir vis laukia ir laukia, ir laukia, kol gyvenimas 
praeina! Pačios jį tvarkykim, kaip vyrai. Retkarčiais būtina 
likimui mažumėlę įspirti. Supratau tą dar vaikystėje. Tuo- 
met viskas būna gerai ir sulauki šio to gražaus. Mažumėlę 
įspiri — ir lekia lyg sviestu patepta! 

Ji akinamai nusišypsojo, linktelėjo man ir nuskubėjo sa- 
vais keliais. 


PENKIOLIKTAS SKYRIUS 


Lizi sakė tiesą. 

Naktį miegojau be jokių skausmų. O Gaborui aš dar pa- 
rodysiu. Taip, mane gundė viltis patirti tikrą nuotykį. Tad, 
žinoma, priėmiau jos pasiūlymą ir vėl slapčiomis apsilan- 
kiau jos kambaryje. 

Gal kyla klausimas: kur dingo geras mano išauklėjimas? 
Draudžiami bučiniai, tujinimasis, slaptos sužadėtuvės, o pats 
blogiausias dalykas — suokalbis su virėja? Kas liko iš pen- 
kiolika metų trukusio muštro? 

Ką gi, aš ir pati apie tai galvojau - bet nieko nesugalvo- 
jau. Tikra tiesa: negalėjau atsispirti Lizi. 

Niekuomet nepažinojau tokio žmogaus kaip ji. Visuo- 
met linksma, nė kruopelės nuolankumo, tačiau labiausiai 
mane žavėjo štai kas: Lizi buvo paslaptinga. Dažnai mane 
apimdavo jausmas, kad ji princesė, pramogaudama pasi- 
vertusi į kepėją, ir kad vėl bus atkerėta į savo pavidalą. 

Be to, tai, ką Hermina nutylėjo man per visus penkioli- 
ka metų, išpešiau iš Lizi per vieną savaitę. O svarbiausias 
nutikimas įvyko trečiadienį, 1875 metų rugpjūčio 4-ąją. Tą 
dieną pirmąkart nukritau nuo arklio. 

Taip, šokti per kliūtis nebuvo lengva. 

— Arkliai nemėgsta šokti, - paaiškino man Gaboras, - tik 
žmogus juos priverčia. Gamta to nepanorėjo. Jeigu įmano- 
ma, arklys visuomet apeina kliūtį. Tad reikia visą laiką tu- 
rėti galvoje, jog jis nenorės šokti. Mums pasisekė su Ada, 

Jai šokimas nė motais. Tačiau jūs turit duoti jai ženklą, kada 
šokti. Jei paliepsit per anksti ar per vėlai, ji gali susižeisti ir 
pargriūti. Tada ims jumis nebepasitikėti. O taip neturi nu- 
tikti NIEKUOMET Įsidėmėkit. 

Šuoliai per kliūtis man panėšėjo į laukų matavimą. Vis- 
kas turėjo būti itin tikslu, reikėjo susikaupus skaičiuoti. Iš 
pradžių šokinėjom tik per kartis, gulinčias ant žemės arba 
išdėliotas viena nuo kitos per vieną, du, tris šuolius. Tačiau 
vėliau kartis pakėlė aukštyn per keturiasdešimt centimet- 
rų. Vėliau — per šešiasdešimt. Ir septyniasdešimt. 

Ką gi, Ada buvo šauniausia kumelė. 

Ji norėjo mane pradžiuginti, tačiau šokdavo tik tada, kai 
žinodavo, jog aš esu visiškai pasiryžusi. Jei abejodavau kad 
ir sekundės dalelytę, ji staiga nebešokdavo ir sustodavo prieš 
pat kliūtį. 

Kaip jau sakyta, tai atsitiko trečiadienį. Buvo labai karš- 
ta, oras manieže tvankus, kartis pakelta į septyniasdešim- 
ties centimetrų aukštį, ir staiga ji man pasirodė aukštai lyg 
namas. Aš išsigandau. Per ilgai galvojau. Pasekmė: Ada at- 
sistojo piestu. Išskridau iš balno ir išsitiesiau ant smėlio. 

Tai bent smūgis! 

Dabar supratau, kodėl daugelis žmonių po vieno vie- 
nintelio griuvimo prie jojimo nebekiša nagų. Ačiū Dievui, 
buvau išmokusi griūti. Ir vis dėlto pragariškai skaudėjo. O 
kai vėl atmerkiau akis - kaip man regėjosi, po ištisos amži- 
nybės, - pirmiausia išvydau aksomines Ados šnerves, švel- 
niai mane uostinėjančias, paskui Gaboro ir generolo batus, 
skubiai artėjančius prie manęs. 

Pakėliau galvą. Abu ponai buvo baltut baltutėliais vei- 
dais. Tokių dar nebuvau mačiusi. Švelniai padėjo man atsi- 
stoti ir tvirtai laikė. Gaboras atrodė lyg šmėkla. Generolas 
santūriai dejavo, iš įkypų jo akių aiškiai sklido baimė: 

— Dėl Dievo, Minka! Kad daugiau tai niekuomet nepasi- 
kartotų. Kas čia jums šovė į galvą, šitaip mus gąsdinti... 

— Ar tu... Ar jūs susižeidėt? - sušuko Gaboras išgąstingu 
balsu. - Uostomąjį buteliuką! Greičiau! 

Be žodžių papurčiau galvą, kalbėti nepajėgiau. Stovė- 
jau Nei gyva, nei mirusi, prilaikoma abiejų ponų. Keliai 
drebėjo. 

— Ar galit kvėpuoti? - sušuko Zoltanas fon Borozis. 

— Merci... taip... jau galiu, - sukuždėjau vos girdimai. 

— Kur nors duria? - paklausė jis po valandėlės. 

— Ne, niekur, - atsakiau narsiai, nors korsetas dar nie- 
kuomet manęs taip nekamavo ir nė neabejojau, tik per plau- 
ką išvengusi mirties. 

— Jei jums pasidarys bloga, pykins - prastas ženklas, — 
tarė generolas, - jei užsimanysit vemti, tada bus lūžęs kau- 
las... kaip jūs jaučiatės? 

— Nežinau... 

Generolas atsegė juodą vėduoklę nuo mano riešo, iš- 
skleidė ir jaudinamais mostais ėmė mane vėduoti. 

— Ar geriau? — paklausė paskui. - Galit paeiti? 

Jis atsargiai žengė. Pasekiau jo pavyzdžiu, įsikibusi jam 
ir Gaborui už parankių. Be žodžių valandėlę žingsniavome 
pirmyn ir atgal. 

— Pavojus išnyko, — pareiškiau, kai keliai liovėsi drebė- 
ję. - Ir manęs nepykina, tik išsigandau. 

Generolas grąžino man vėduoklę. 

— Pasiduodam? — paklausė jis stebėtinai švelniai. 

— Vyras su raitelio dvasia nepasiduoda, - kaipmat at- 
kirtau. 

— Norit pakartoti šuolį? - netikėdamas sušuko Gaboras. 

— Puiku! Bravo! Žinoma, nori, Gaborai. Ar tu kurčias? 
Mano taktika pasiteisino, širdulė įsidėmėjo, kas jai sakoma. 

Ji dar bus kaip imperatorienė. Toji irgi skrieja per visas 
kliūtis kaip drugelis. Ką gi, Minka, - jis atsiklaupė priešais 
mane, paėmė mano koją į delną ir be jokių pastangų užso- 
dino ant arklio, - vėl pradėkim iš naujo. Septyniasdešimt 
centimetrų - nedidelis aukštis. Sukaupkit visas jėgas. Paro- 
dykit Adai, kad jūs esat valdovė. Šauniai per kliūtį, o paskui 
iškart duokit cukraus. Ir būkit meili klusniajai kumelei, ji 
nenorėjo nieko pikta. NiA:! fit sine cause. Niekas nevyksta 
be priežasties. 

Šįkart šuolis pasisekė nuostabiai. 

—- Magna cum laude! - sugriaudėjo generolas ir pasiun- 
tė man ranka bučinį. 

O Gaboras, kuris bėgo šalia manęs, čiupo Adą už kama- 
nų ir pamylavo, lyg būtų laikęs glėbyje mane. 

— Jeigu leisit, tėte, - sušuko paskui balsu, - kai pagalvo- 
ju, kaip ponia architekto našlė per šventę imperatoriaus 
garbei šoks per penkiasdešimties centimetrų aukščio kliū- 
tį, o paskui atskries mūsų panelė ir šuoliais įveiks šimto dvi- 
dešimties centimetrų aukštį... tai bus Kosaniko galas. Jis 
sprogs iš įniršio. 

Išsigandau. Vieno metro dvidešimties centimetrų aukš- 
tį? Man niekas šitokio aukščio nė žodžiu neminėjo. Be to, - 
menkutis sužeidimas, ir sudie, pasoga, Ragūzos dvarai, Ati- 
los atlyginimas iki 1885 metų... 

- Ir vėl išsigandot? - sugriaudėjo generolas, lyg sugebė- 
damas skaityti mintis. - Draudžiu. Geriausias vaistas po griu- 
vimo yra keletas gerų šuolių. Siūlau pabandyti aštuoniasde- 
šimt centimetrų. Drąsos. Sutarta? 

Sutarta. 

Dukart šaunioji Ada perskriejo su manim per aukščiau 
pakeltą kliūtį, tiksliai kaip laikrodžio mechanizmas, ir pir- 
mąkart aš pajutau, kad dabar mudvi esam vienas kūnas. 

Žirgas ir raitelis, vienas kūnas ir kraujas. Generolas nesi- 
tvėrė savo kailyje iš laimės. 

— Sveikinu, panele! Tai tikra vengriška raitelio dvasia! 
Blogiausi dalykai jau praeity! Aš jumis didžiuojuosi! 

Taip jis pasakė ir Herminai, kuri atėjo manęs, o tada 
griežtai įsakė gulėti lovoje ir ko nors lengvai užkąsti kam- 
baryje, kad kuo geriausiai pailsėčiau po griuvimo. 

Gulėti lovoje? Nuostabu! 

Vos buvau meilingai primaitinta daržovių paštetu ir sū- 
rio suflė, vos susivyniojau į lengvą apklotą ir Hermina pa- 
suko spynoje raktą, aš tylutėliai atsikėliau, apsigobiau roži- 
niu apsiaustu, užsimoviau gaubšlę, atsidariau duris su kitu 
raktu, kurį man buvo davusi Lizi, užpakaliniais laiptais už- 
bėgau į palėpę ir tyliu koridorium nusėlinau prie anų du- 
rų. Pabeldžiau į jas keturiskart trumpai - slaptas mūsų žen- 
klas, - ir man buvo atidaryta. 

Lizi jau manęs laukė. Jai buvo laisvas vakaras, ir ji buvo 
be kyko, be prijuostės, ne, ji mane priėmė pasipuošusi pli- 
suota, šafrano geltonumo suknia, vešlius plaukus susipynu- 
si į kasas ir kaip vainiką susisukusi ant galvos. Ji švytėjo 
kaip saulė, tokia graži, kad sustojau prie slenksčio. 

— Tu išeini, Lizi? 

— Ne, - atsakė Lizi ir pakvietė mane į kambarį, - tačiau 
šiandien dar turiu pasimatymuką. 

— Kaip??7 Kur? Ir su kuo? 

Lizi išdidžiai nusišypsojo. 

— Negaliu pasakyti. Didelė paslaptis. Tačiau yra žmogus, 
dėl manęs pametęs galvą. - Ji įsisprendė rankomis į suspaustą 
juosmenį ir ėmė taip judinti klubus, kad plaikstėsi sijonai. 

Pradėjau kikenti, Lizi prapliupo kvatotis, ir mudvi kaip 
dvi neišauklėtos mergytės juokdamosi susėdome prie di- 
delio stalo su ypatingąja Makarto puokšte. Lizi buvo išviru- 

si man arbatos ir padėjusi sidabrinę lėkštę su marcipaninė- 
mis širdelėmis: dviem žaliomis, dviem raudonomis, dviem 
žydromis, o žydrosios buvo papuoštos valgomomis žibutė- 
mis iš cukraus. Paragavau žydros širdelės - mmm, kaip gar- 
du! Smailiais piršteliais Lizi pasiėmė raudonąją ir gardžiuo- 
damasi ėmė ją graužti baltais smulkiais dantimis. Stebėjau 
ją kaip pakerėta. 

— Tavo pasimatymas draudžiamas, tiesa? 

— Mažumėlę taip, - svajingai tarė Lizi. 

— Ar tai nuodėmė? Na, tai toks pasimatymas, kurį reikia 
išpažinti kunigui? 

— Galbūt. - Lizi suvalgė širdelę ir nurijo gurkšneliuką 
arbatos: — Tačiau nekalbėkim apie mane, gerbiamoji panė- 
le, dabar pasikalbėkim apie jus. Ar šiandien gerai sekėsi? 
Jojimas? Generolas vėl bjauriai elgėsi? Šlykščiai keikėsi? 

Ji atsilošė susidomėjusi. 

— Ne, šiandien ne. Bet įsivaizduok, aš vos vos nenusisu- 
kau sprando. Ar žinai, kas šiandien nutiko? 

— Ne, - nekvėpuodama atsakė Lizi. 

— Nukritau nuo arklio! 

— O Viešpatie! Kur skauda? 

— Visur. Dešinį petį ir visą dešinę ranką. Štai. - Prasklei- 
džiau rožinį apsiaustą. Lizi pasilenkė prie manęs ir pakrai- 
pė galvą. 

— Taip, - tarė paskui, - bijau, kad bus didoka mėlynė. 
Tačiau nesibaiminkit. Aš moku padėti. Kiek įmanoma, su- 
mažinsim blogybę. 

- Ir kairės kojos padas, - aš nusiavau baltą šlepetę, - ir 
visas nykštys. Pasižiūrėk. Raudonas raudonas. Žinai, koja 
aš duodu Adai ženklą. O jojimo batai man per siauri. 

Lizi atsistojo, linktelėjo man raminamai, nuėjo prie veid- 
rodinio stalo, pripylė aliejaus į stiklinėlę, iš trijų skirtingų 
buteliukų įlašino į ją po du lašus ir vėl sugrįžo pas mane. 

— Tuojau, gerbiamoji panele, - tarė ji drąsinamu balsu. — 
Jūs tikrai narsi. Netrukus palengvės. - Ji rūpestingai įtrynė 
mišiniu man petį ir ranką. Gardžiai pakvipo, ir skausmas iš 
tikrųjų atlėgo. 

— Lizi, tai palaima. Sakyk: kuo čia taip skaniai kvepia? 

Buvau pratusi, kad vaistai šlykščiai dvokia, kaip žuvies 
taukai, yra kartūs ar aštrūs, ypač tie, kuriuos reikia gerti. 
„Nieko nepadeda, jeigu nebjauru!“ Girdėjau dar lopšyje. 
Tačiau tai buvo akivaizdi netiesa. 

— Gardžiai kvepia todėl, kad tai labai brangūs natūralūs 
levandų, rozmarinų ir pušų eteriniai aliejai. Likuų įpilsiu 
jums į buteliuką, dar išsitrinkit prieš guldamasi. Ir vargšei 
kojytei šio to turiu. - Ji švelniai paglostė mano nykštį: - Vi- 
sas karštas. Taip ir maniau. 

- Bijau, kad rytoj negalėsiu joti. Neįtilpsiu į jokius batus. 

— O ne. Bus viskas gerai iki rytojaus vakaro. — Lizi vėl 
nuėjo prie savo veidrodinio stalo ir grįžo, nešina žaliu bu- 
teliuku. Tada pasikaišė sijonus, atsisėdo ant siuvinėto pa- 
galvėlio, įlašino dešimt lašų į delną ir atsargiai įtrynė man 
kairę koją —- niekuomet nebuvo buvę taip gera! Gardžiai pa- 
kvipo mėtomis, ir karšta mano oda tučtuojau taip atvėso, 
lyg būčiau ją įmerkusi į ledinio vandens indą. 

— Kas čia vėl, Lizi: O Dieve, kaip skaniai kvepia. 

— Mentha piperata, - išdidžiai paaiškino Lizi. - Tačiau 
nevalia piktnaudžiauti ir niekuomet nepilti į vonią mau- 
dantis, nes gali numirti. Atšaldo visą kūną, paverčia į led- 
kalnį. Tačiau stebuklingas vaistas karštoms kojoms. Ir po- 
kyliui. Įsitrini mėtomis, tada visą naktį galima šokti 
lengvai kaip plunksnelė, be pūslių, ir kojos neprakaituo- 
Ja, o jeigu kavalierius užsimano išgerti šampano iš ger- 
biamosios panelės batelio, nuostabu! Nereikia gėdytis, 
visas batelis kvepia... 

- Ką Tu pasakei? Šampano iš bato? 

Lizi nusijuokė. 

- Taip! Šitaip daroma Vengrijoje ir Čekijoje, ir pas mus, 
Lenkijoje. Jei kilmingas ponas neteko širdies. Geria netgi 
mylimos būtybės vonios vandenį... 

Dabar ir aš nusijuokiau. 

— Lizi, tu svaičioji. 

— Ne! Nesvaičioju. 

— Jis geria vonios vandenį? 

— Vonios vandenį, - pabrėždama patvirtino Lizi. 

— O kaipg jis gauna to vandens? 

— Paperka kambarinę dovanėlėmis, ta prisemia jam bu- 
teliuką, o paskui išpila vonią. Vieni niekai. 

— Lizi, aš netikiu. 

— Bet tai tiesa. Elza Hopf kas vasarą puikiai pasipelno 
salyklinėje. Ir man nusimaudžius pirko vandenį. Nesu kil- 
minga panelė, tačiau irgi turiu gerbėjų... 

— Tačiau tas vanduo turi muilo skonį. Fe. 

— Jei esi įsimylėjęs, jo skonis kaip likerio. 

Lizi sukikeno. 

— Ar tavo pasimatymas, na, tas ponas, su kuriuo eini į 
pasimatymą... Jis irgi geria? 

— Ne, jis negeria. 

— Jis negeria? —- sušukau priblokšta. - Tai kas dar dau- 
giau tave įsimylėjęs? 

— Ak, ištisas būrys, - abejingai atsakė Lizi. - Ense spie- 
čiai vienišų dragūnų... 

— Lizi, ar tu kada nors buvai įsimylėjusi? 

Lizi vikriai papurtė galvą. 

— Kodėl ne? Juk tau galima. 

— Nesu kvaila, - įsikarščiavusi sušuko Lizi. - Juk visuo- 
met įsimyli ne tuos... Ak, šiandien tikrai karšta. — Ji nusi- 

šluostė kaktą, apavė man šlepetę ir atsistojo: - Dabar turim 
pasirūpinti savo paslaptim, persirengimu mulatsdg šven- 
tei. - Ji pasiėmė kėdę ir pastatė šalia manosios. - Žinokit. 
Viskas turi būti parengta nepriekaištingai! Šiandien turim 
vėl susegti plaukus, vakar nelabai kaip išėjo. Paskui slapčio- 
mis dar pasipraktikuokit prieš veidrodį, kad perukas gerai 
užsimautų. Jei perukas bus apmautas blogai, atrodysit kaip 
apgailėtina komediantė. Net ir didžiausias bukaprotis su- 
pras, kad kažkas ne taip. O jūsų plaukai nuostabūs, visai 
kaip imperatorienės... - Tada ji įspraudė man į rankas sa- 
vo filigrano technika pagražintą veidrodį ir išpynė mano 
storą kasą. - Dabar atidžiai stebėkit, - pasakė ir rūpestin- 
gai juodais segtukais prismeigė sruogą po sruogos, - ge- 
riausiai —- kiekvieną judesį. Vozld, štai kaip turi būti. Kvai- 
liausias dragūnas jau nebematys skirtumo. 

Apsižiūrėjau iš visų pusių. 

— Ačiū, Lizi. Tikrai puiku. Tačiau sakyk, noriu tavęs kai 
ko paklausti. Tu iš tų... iš tų madingųjų vyrų priešininkių 
ar kaip ten jos vadinasi? 

— Aš? — Lizi išpūtė savo mėlynas akis. - Aš karštai myliu 
vyrus. Mėgstu taip pat kaip šokoladą. Kodėl klausiat? 

- Tu vis kartoji, kad jie kvailiai. 

— Jie tokie ir yra, - trumpai atkirto Lizi ir keliais smeigtu- 
kais dar prismeigė plaukus už dešinės mano ausies: — Visi 
žmonės baisūs kvailiai, aš atsiprašau, ir ponai - ne išimtis. 

— Bet laivai. Ir geležinkelis. Ir namai. Viską sukūrė vyrai. 

— Teisybė! Kadangi, jog sukurtum laivus, namus ir gele- 
žinkelį, reikia studijuoti, gerbiamoji panele. O jokiai mote- 
riai neleidžiama mokytis universitete. 

— Bet, Lizi! Mes negalim stoti į universitetą. Reikia mo- 
kėti lotyniškai. O tu juk žinai, kaip sakoma: lotynų kalba 
kenkia moterų protui! 

Lizi keistai pasižiūrėjo į mane. 

— O prancūzų nekenkia? 

— Taip. 

— Anglų irgi ne? 

— Nieko panašaus negirdėjau. 

— Tai tipiški kvaili paistalai! - Lizi paėmė iš manęs veid- 
rodį: — O tas, kas tiki, pats kvailys! 

— Tačiau mano tėvas prisiekinėja... 

— Ką gi! - Lizi mostelėjo į stalą su daugybe buteliukų. — 
Aš žinau visų savo augalų ir žiedų aliejų pavadinimus loty- 
niškai. Štai čia citrus limonum. Ir santalum album. Ir ver- 
bena officinalis. Ir unona odorantissima! Na, kaip? Ar ma- 
no protas pakenktas? 

— Ne, visai ne, - patikinau ją. 

— Teisybė! Mano protas kuo blaiviausias. 

— Niekuomet tuo nesuabejojau... 

— O Vengrijos aukštuomenė. Visi kalba lotyniškai. Ponų, 
ponių ir panelių smegenys nė kiek nesuskystėjusios. Jie visi 
gudruoliai. O didžioji 1mperatorė Marija Teresė. Ji juk su- 
sirašinėjo su visomis pavaldžiomis žemėmis lotyniškai, o bu- 
vo išmintingesnė už savo vyrą ir visus sūnus kartu. Man tai 
skaudus įžeidimas, panele Minka. Man tai... man tai...to- 
kios nesąmonės dar niekuomet nebuvau girdėjusi! 

Klausiausi lyg pakerėta. 

Ense pasaulis tikrai išvirkščias! 

Vos sugebėjau mąstyti, tėtė kalė man į galvą apie ponų 
pranašumą. Ponai turi protą, ponios — tiktai nuojautą. Vy- 
rai galvoja apie didžius dalykus, moterys tiktai apie smul- 
kmenas. Dėmesio vertas tik vyriškas protas. O pats svariau- 
sias argumentas: vyrų galva didesnė, taigi jie ir protingesni 
už moteris! 

— Vyrų galva didesnė, - pasakiau balsiai. 

— Arklio galva kur kas didesnė, - pasipiktinusi sušuko 
Lizi, - bet jis vis dėlto kvailesnis už patį kvailiausią žmogų. 
Štai ką jums pasakysiu. Šitaip galvoja patys didžiausi gū- 
džiausių užkampių avigalviai... 

— Ne! Taip galvojama visame pasaulyje. Moteris, norinti 
studijuoti, yra tokia pat juokinga kaip ant dviejų kojų sto- 
vintis šuo! 

— Kaip! 

— Va taip! 

— Kur, prašom pasakyti, kur jūs ta: išgirdot? 

— Taip parašyta mano angliškoje knygoje! 

Lizi ėmė iš visos širdies kvatotis ir net atsilošė. 

— Kas dar daugiau parašyta šioje didžiai išmintingoje kny- 
goje? 

— Apie vyrus ir moteris? 

— Prašyčiau pasakyti! 

— Na, vakar mes vertėme štai ką: gamta suteikė moteriai 
tiek daug pranašumų, kad įstatymais būtina juos suni i- 
kinti! 

— Taip ir parašyta? — sutrikusi šūktelėjo Lizi. 

— Juodomis raidėmis ant balto. 

— Pašėlusiai įdomu. — Lizi pradėjo judinti kojas. 

— Lizi, nesakyk „pašėlusiai“, tai madinga kvailystė... 

— O kas, prašyčiau pasakytu, išgalvojo šią ypatingą nesą- 
monę? 

— Vienas anglas. 

— Kas gi daugiau. Prancūzas niekada nebūtų šitaip para- 
šęs. Kuo jis vardu? 

— Daktaras Samuelis Džonsonas. Esi girdėjusi? 

Liza sumostagavo dešine ranka. 

- Dieve apsaugok. Tikrai nieko nesuprantu. Šitaip kal- 
bama Anglijoje. Kur gyvena didžioji karalienė Viktorija, iš- 

plėtusi anglų galią visame žemės rutulyje. Visas pasaulis klū- 
po prieš ją iš pagarbos. O šitas Samuelis įžūliai atsiliepia 
apie moteris... 

— Pala, Lizi. Kai jis gyveno, karalienė Viktorija dar nebu- 
vo karalienė... 

— Tai kada jis gyveno? 

— Šimtmečiu anksčiau. 

— Aha! Šimtmečiu anksčiau. Tačiau tikrai išsilavinęs žmo- 
gus turi žinoti, kad buvo didžioji karalienė Elžbieta, krau- 
gerio karaliaus Henriko Aštuntojo duktė. Protingesnės val- 
dovės Anglija niekuomet neturėjo. Ji įkūrė laivyną. Jos laivai 
plaukė į Indiją... 

Iš nuostabos prasižiojau. 

— Lizi! Iš kur tu šitiek žinai apie Angliją? 

— Aš skaitau knygas, - išdidžiai pareiškė Lizi. - Noriu 
išmokti visko kaip kilminga ponia. O dabar atskleisiu jums 
paslaptį. - Ji pritildė balsą: - Prisiekiat, kad niekam nepra- 
sitarsit nė žodeliu? Prašau laikyti liežuvį už dantų. 

Pakėliau dešinę ranką, ištiesusi smilių 1r didįjį pirštą: 

— Prisiekiu! 

Lizi prisikišo artyn. 

— Aš ne visą savo gyvenimą liksiu virėja! Turiu didelį pla- 
ną. Ir man padės Lenkijos madona. 

— Kokį planą? - sušnibždėjau susijaudinusi. 

— Negaliu pasakyti. Ar norėtumėt man pagelbėti? 

— Tuojau pat. Tačiau kaip? 

— Gal trupučiuką mane pataisytumėt? Jei klysčiau kal- 
bėdama prancūziškai? 

— O kaip dar daugiau, Lizi? Padėsiu tau, kuo galėdama. 

— Ačiū! Taip man parodė ir kortos iš Marselio. Gerbia- 
mąja panele galima pasitikėti. Ji narsi! Niekuomet neišduo- 


da draugų! 

— Tai todėl tu šitiek daug mokaisi istorijos? — sušnibždė- 
Jau. — Dėl savo didžiojo plano? 

— Taip, ir dėl to. "Tačiau dabar galim vėl kalbėt garsiau... 
Apie Angliją man viską papasakojo ledi Margita. 

- O! 

— Buvo ištekėjusi už Anglijos lordo. Gyveno visame pla- 
čiame pasaulyje, o kai tapo našlė, atvažiavo pas mus į Ensą. 
Buvo žavi dama. Labai išsilavinusi. Ir graži. Visuomet ne- 
šiojo ant kaktos juostą. Labai ją mylėjom. 

- Ir ji mirė? —- paklausiau užgniaužusi kvapą. 

— Taip. Visi ją apraudojom. 

— Ar ji mirė Ense? 

— Ne. Dar sykį išvažiavo į kelionę aplink pasaulį su prin- 
cese Valerija. Ją lydėjo. Ir nebesugrįžo... 

— Ar parvežė ją karste? 

— Ne. Joks žmogus nematė karsto. Ar lavono. - Lizi ati- 
džiai nužvelgė mane: - Sako, kad Bengalijoje ją suėdė tig- 
ras. Džiunglėse. Tačiau dar sakoma, kad ji liko pas mahara- 
džą. Gražuolį! Ji ten... - Lizi prisidengė delnu burną ir 
sukuždėjo man į ausį: — ...jo meilužė! 

— Jo kas?! - sušnibždėjau ir aš. 

— Meilužė, - tyliai pakartojo Lizi, - ar žinot, ką tai reiš- 
kia? Netikra žmona. 

— Mon Dieu! - sušukau pasibaisėjusi. - Netikra žmona? 
Skurdžiam bute? 

- Skurdžiam bute? - apstulbusi pakartojo Lizi. - Kodėl 
jums atėjo į galvą šitokia mintis? 

— Juk... netikra žmona gyvena skurdžiai, argi ne? 

— Tik ne ledi Margita. Ji gyvena prašmatniausiuose mar- 
muro rūmuose. Dėvi aksomus ir šilkus, dienų dienas guli 
ant auksinės sofos, smaguriauja nuga, girsnoja arbatą, 0 jos 
pirštai apmaustyti brangiais žiedais, įsivaizduokit, net ir 
kiekvienas kojos pirštelis!!! 

— Kiekvienas kojos pirštelis su žiedu? Tai kaip ji vaikšto? 

— Jai nereikia vaikščioti. Ją supa šimtas tarnaičių. Jei kils- 
teli ranką, ištepama kvapniais aliejais. Kilsteli koją, auksi- 
niais neštuvais išnešama į orchidėjų gėlyną. 

— Nors ir netikra žmona??? 

Nieko nesupratau. Visiška priešingybė Herminos pamo- 
kymams.. 

— Lizi! Iš kur tu viską žinai? 

— Man sakė Stani. Princesės Valerijos kambarinė. Nety- 
čia nugirdo princesės ir jos kilmingosios mamos pokalbį, 
kai toji lankėsi paskutinį kartą. 

— Na, ir? 

— Princesė gavo laišką. Iš Indijos. Viskas tenai buvo pa- 
rašyta. Skaitė garsiai, o Stani netyčiom už durų girdėjo kiek- 
vieną žodį, apie žiedus ant kojų pirštų. Tačiau ji dar rašo, 
kad jai viskas nusibodo ir kad ketina mažajame rūmų kie- 
melyje atidaryti mergaičių mokyklą. O laiškas atėjo ne paš- 
tu. Jį asmeniškai atnešė Indijos pasiuntinys. Ir laiške buvo 
brangi dovana princesei. Auksinė plaukų segė su dideliu 
smaragdu ir puikiais briliantais... 

— O kas parašė tą laišką? 

— Ledi Margita. Tai jos rašysena! 

— Vadinasi, ji dar gyva. 

— Kaip jūs ir aš. Pernelyg protinga, kad leistųsi sušlamš- 
čiama laukinio žvėries! Aš baisingai džiūgavau. Tačiau vie- 
šai žinoti nieko nevalia. Visiems ji mirusi, dėl padorumo ir 
gero vardo. 

— Kokia nesąmonė! 

— Ne! Ji juk bavariečių giminaitė. 

— Kas? 

— Ledi Margita. 

— Kokių bavariečių? 

— Imperatoriškųjų. Ji yra tolima princesės Valerijos gi- 
minaitė. 

Išsitiesiau lyg prarijusi mietą. 

— Tai ledi Margita ir princesė giminės? 

Lizi linktelėjo galvą, paėmė sidabrinę lėkštelę ir pasiūlė 
man dar vieną marcipaninę širdelę. Šįkart pasirinkau rau- 
doną. 

— O kadangi turėjo mylimą giminaitę, su kuria visuomet 
draugavo, - kalbėjo toliau Lizi, atsikąsdama žalios širdelės, — 
kadangi buvo laisva, nepriklausoma ir mėgo nuotykius, iš- 
važiavo į tolimą kelionę su princese Valerija. Visi klaikiai jos 
1lgėjomės. Ji buvo tikra linksmuolė. Ense turėjo krūvas ger- 
bėjų, atsisakė daugybės pasiūlymų tekėti. „Lizi, - paaiški- 
no man, - aš jau pernelyg ilgai gyvenau ištekėjusi. Šiame 
pasaulyje yra puikesnių dalykų. Aš turtinga, taigi nebesi- 
duosiu uždaroma į narvą. Trokštu pasilinksminti, dabar. Ir 
darysiu tik tai, kas mane džiugina“. 

Lizi padėjo sidabrinę lėkštę ant stalo, šalia žėrinčios įvai- 
riomis spalvomis Makarto puokštės. 

— Iš kur taip gerai ją pažinojai, kad ji tau išsipasakojo? — 
paklausiau smalsiai. 

— Dažnai gamindavau jai kremus. Ir aliejus voniai. Ir vi- 
suomet dabindavau pokyliams arba teatrui. Išgražindavau 
ją kaip paveikslėlį. Jos oda buvo alebastro baltumo. Nė 
raukšlelės, prieš kiekvieną vakarėlį visuomet kviesdavosi ma- 
ne. Ir tada mielai pasakodavo apie garsias istorijos moteris 
ir ką moterys nuveikusios visais laikais. Pašėlusiai įdomu! 

— Ar ji buvo labai išsilavinusi? 

— Labai. 

— O ką dar pasakojo? 

— Daug. 

— Ir tu viską užsirašydavai? 

— Ne. Įsimindavau. Jai būtų pilvas plyšęs iš juoko, išgir- 
dus tas nesąmones iš jūsų angliškos knygos. Būtų įspėjusi: 
„Lizi, tu be reikalo nesikuklink. Visą techniką sukūrė vyrai. 
"Tačiau prašyčiau pasakyti, kas sukūrė vyrus? Moterys sukū- 
rė vyrus. Moterys juos pagimdė! Todėl jie gali ramiausiai 
statyti namus, tiesti kelius, meistrauti gražius baldus, kad 
žemėje būtų jauku gyventi motinoms, močiutėms ir žmo- 
noms, atsidėkodami už suteiktą gyvybę. "Tokia jų pareiga ir 
priedermė. Tegu trupučiuką paprakaituoja. Turi būti tei- 
singumas...“ — Ji nutilo, nes pasižiūrėjo man į veidą. Sėdė- 
jau lyg sustingusi. 

- Lizi, - paklausiau, - o kaip moterys pagimdė vyrus? 

Lizi sudavė sau per lūpas. 

— Ak, pardon! Vėl nesuvaldžiau liežuvio. Atsiprašau, ger- 
biamoji panele, neketinau jūsų jaudinti. Prašau iškart viską 
pamiršti. Ir daugiau apie tai nebegalvoti. 

"Tačiau šitaip ji manęs nenuramino. 

— Bet aš nenoriu pamiršti. Ir jeigu turiu padėti tau įgy- 
vendinti didįjį planą, tai dabar tiesiai išklosi man lyg suau- 
gusiai, kaip moterys pagimdė vyrus. 

Lizi pasitaisė geltonus savo sijonus ir atsiduso. 

- Na, kaip? Kaip? Ir nuo kada? - prikibau aš. 

- Taip visuomet buvo. 

— Bet kaip? Lizi? Kaip??! 

Lizi trumpam priglaudė savo smilių man prie lūpų: 

- Jeigu viską jums atskleisiu... tai ir liks tarp mūsų? 

— Kiekvienas žodis. Prisiekiu! 

— Taip, tada... turiu pasakyti jums svarbiausią dalyką: 
vaikus atneša ne gandras. 

— Tačiau aš jau seniai tą žinau. 

- Šit kaip? Neteisvbė ir tai, kad berniukai užauga kopūs- 
tų darže, o mergytės rožyne, kaip tikriausiai parašyta jūsų 
puikiojoje angliškoje knygoje. 

— Lizi! Panelė fon Frišenbach išauklėjo mane naujųjų lai- 
kų dvasia. Pasakė, kad visa tai pasakos. Vaikus atneša pribu- 
vėja. Dideliam krepšy. 

— One, - dusliu lyg iš kapo duobės balsu pareiškė Lizi, — 
pribuvėja jų neatneša. 

— Taip? Tačiau... tai kas juos tada atneša? 

— Niekas. Vaikutis užauga mamos pilve. 

Iš baimės paleidau marcipaninę širdelę. Lizi ją pakėlė, 
nupūtė ir vėl padavė man. 

— Prašau pakartoti dar sykį. 

— Vaikutis užauga mamos pilve. 

— O kaip vaikas įlenda į pilvą? 

— Neįlenda. Jis paprasčiausiai tenai užauga. 

— Be niekur nieko? - sušukau nepatikliai. 

— Ne be niekur nieko. Reikia šį tą padaryti, kad užaugtų. 

— Ką, Lizi? Ką? 

Lizi energingai pakratė galvą. 

— Negaliu pasakyti. Jūs dar per jauna. 

Staiga mane persmelkė baisi mintis. 

— Jei leidiesi pabučiuojama... jis tada ima augti? 

— O ne, reikia padaryti ką kita. 

— Lizi, prašau! 

Lizi atsiduso. 

— Mažylis ima augti po santuokinės pareigos. 

Aha! TAI. Ir vėl atsidūrėme prie prakeiktojo TO. 

— O kas yra TAI? Atsiprašau, santuokinė pareiga? 

Lizi gūžtelėjo pečiais. 

— Maldauju! Pasakyk man! 

— Ne! - staiga sušuko Lizi. — Aš tylėsiu kaip žemė. Neno- 
riu, kad mane nudobtų jūsų guvernantė. Pasakysiu tik tiek: 
vaikas ima augti mamos pilve, auga ir auga. O kai pakanka- 
mai užauga, maždaug po trijų ketvirtadalių metų, išlenda 
laukan. 

— Pro kur?! 

— Išlenda laukan, - pakartojo sumišusi Lizi. 

— Bet pro kur, Lizi? Pro bambą? 

— Žemiau apačioje. 

- Žemiau apačioje pro kur??? 

Lizi vengė mano akių. 

— Pro slaptas dureles, panele Minka. Jos jums dar užau- 
gusios. Esat per jauna. 

— Ir tos durys padidėja tiek, kad išlįstų visas kūdikis? 
Nepūsk man miglos. Tu viską išsigalvojai, kad mane įbau- 
gintum. 

— Neišgalvojau. 

— Taip! 

— Įrodyk! 

— Tai įrodo, - garsiai ir aiškiai ištarė Lizi, - daugelis per 
gimdymą mirusių moterų. 

Tiesa! Labiau susiglobiau rožinį savo apsiaustą. Taigi 
mirštama ne iš džiaugsmo, kad atnešė vaiką, kaip spėjau, o 
kad neatsidarė tos prakeiktos durys, kad ir kur jos būtų! 

— "Tai iš viso didžiausia paslapus, - įtaigiai kalbėjo Lizi. — 
Gimdant galima nukraujuoti. Arba įstringa vaikas. Kartais 
viskas užsitęsia ištisą dieną, gali nutikti klaikiausių dalykų, 
kartais vaiką traukia didžiulėmis replėmis, visąlaik siaubin- 
gai skauda. Todėl jūsų aplinkoje nevalia nieko pasakoti prieš 
vedybas, nė žodžiu neužsiminti jaunai panelei, antraip nė 
viena netekės. 

— Ir suaugusieji viską žino? 

Lizi linktelėjo galvą. 

— Kurgi ne. 

— O tarnai? 

— Tarnai irgi. 

— Ir mano teta Juliana? 

— Gerbiamoji ponia Tancer? Dar ir kaip žino! 

Nutlau. Jaučiau didžiausią pagarbą savo tetai. 

— Ar ledi Margita turi vaikų? —- paklausiau vėliau. 

— Ne, neturi, - išpylė Lizi. 

— Ar su lordu anglu ji gyveno Juozapo santuokoje? 

Lizi keistai pažvelgė į mane: 

— Iš kur žinot tokius žodžius? 

— Jau seniai žinau. 

— Ne. Santuoka buvo normali. Tačiau ji nenorėjo dide- 
lės šeimos, o lordui trūko karštumo. Buvo trupučiuką iš- 
krypęs... 

— O maharadža? 

— Taip! Maharadža tikrai neduoda jai ramybės. Tačiau 
laiške nebuvo rašoma apie vaiką indą. Tikriausiai jai pasi- 
sekė. 

Šit kaip, pamaniau, dar gali ir pasisekti. Neiškart kūdi- 
kis pradeda augti. 

Ir dabar pagaliau supratau, kodėl kai kurios moterys — 
dažnai pačios neturtingiausios — turi dešimt, dvylika, netgi 
šešiolika vaikų. Vis sukdavau galvą, kam jos užsiprašo šitiek 
prieauglio? Mat pačios nieko negali padaryti. Man lyg valktis 
nukrito nuo akių. 

Tikiuosi, kad tai paskutinė nelemta staigmena, kopiant 
stačiu taku nuo vaiko iki moters. Juk ar gali būti kas nors 
dar baisiau, kaip leisti, kad tau iš kūno plėštų užaugus; kū- 
dikį didelėmis replėmas? Tik dar TAI. Taip. Matyt, TAI bai- 
sybėms apsakyti trūksta žodžių, antraip Lizi būtų man vis- 
ką išklojusi. 

Man dar kirbėjo viltis, jog viskas tik paistalai. 

— Lizi, jeigu vaikas iš tikrųjų auga motinos pilve... juk 
turėtų matytis. 

— Ir matosi, gerbiamoji panele. 

— Netiesa, - sušukau pergalingai, - kai į pasaulį atėjo ma- 
no brolis... 

— Pardon, pertrauksiu jus, tai tiesa! 

— Ne! Tavęs juk tenai nebuvo! 

— Pas jūsų mamą nebuvau. Tačiau esu mačiusi šimtus 
kartų. Kai pilvas ima storėti, nes bamblys auga, sijono juos- 
muo keliamas vis aukštyn ir aukštyn, kad nieko nebūtų ma- 
tyti. O dabar rimtai pagalvokit, kaip atrodė jūsų mama prieš 
pat broliuko gimimą? 

Nuleidau akis. 

Lizi kalbėjo tiesą. Prieš pat broliuko gimimą motinos 
juosmuo praktiškai pasislinko po krūtine. Tai man krito į 
akis, tačiau aš nieko nepagalvojau. Juo labiau kad niekas 
apie tai nė žodžiu neprasitarė. 

- Ar dabar tikit, kad kalbu tiesą? Juk aš nemelavau, taip? 

— Taip. Pardon, Lizi. Aš atsiprašau. 

— Nieko tokio. - Lizi mostelėjo į marcipaninę širdelę, 
kurią visą tą laiką spaudžiau rankoje. - Gal suvalgytumėt? 
Raudoną širdukę? Tikrai gardi. 

— Neabejoju, - atsakiau, nors man buvo dingęs apeti- 
tas. - Prašau paaiškinti dar vieną klausimą. Ir tada duosiu 
tau ramybę. 

Lizi išgėrė arbatos puoduką ir atsilošė. 

- Jeigu ištisus mėnesius tampai kūdikį pilve ir gal gim- 
dydama mirštu — ar tai pranašumas? 

— Ne. Kodėl klausiat? 

— Na...mano angliškoje knygoje, daktaro Džonsono, juk 
prisimeni: gamta suteikė moteriai tiek daug pranašumų, 
kad įstatymais būtina juos sumenkinti! Ar supranti, ką jis 
turi galvoje? 

— Puikiai suprantu, linksmai atsakė Lizi, nutaisiusi gud- 
rų veidą. — Po moterų sijonais rojus. Štai ką jis turi galvoje. 

— Kaip??! 

— Rojus. Po sijonais. 

— Bet, Lizi, - sušukau pasibaisėjusi, - po damų sijonais 
nera nieko. Daugių daugiausia oras. 

— O ne, - džiugiai šūktelėjo Lizi, - tik balsu to nesako- 
ma. Turėtumėt išgirsti, ką tauškia vyrai, kai būna vieni, tar- 
nų valgomajame: reikia meilintis kiekvienai moteriškei, nes 
jai tarp — dabar leptelėsiu baisingai šiurkščiai - kojų Paža- 
dėtoji Žemė... - Lizi užsidengė rankomis burną ir kikenda- 
ma ėmė lingačiuoti. 

O aš tamsiai išraudonijau. Tenai apačioje? Pažadėtoji Že- 
mė? Tenai juk kūno dalis, kurios pavadinimą nepadoru net 
ištarti, tokia ji bloga. Ir vyrams tai Pažadėtoji Žemė? 

— Nė žodžio nesuprantu, - pasakiau balsu. 

— Jums ir nereikia suprasti, - atkirto Lizi, vėl susitvar- 
džiusi. - Jūs dar nieko panašaus neturit. 

— Ar visi taip mano? O gal tik tarnai vyrai? 

— Kilmingi ponai savo pilyje, arklininkai tvarte, visi turi 
laukinių potraukių... 

— Laukinių ko? 

— Potraukių. 

— Kas tas potraukis, Lizi? Kur juos traukia? 

— Prie moterų, - sukikeno Lizi, - palūkėkit šeštadie- 
nio. Viską suprasit po gimtadienio vakarėlio. Ar petį dar 
skauda? 

— Ne, kur kas geriau. Ačiū. 

— O kojytei irgi? 

— Irgi, — atsakiau išsiblaškiusi. 

— Gal dar sykelį susegsime plaukus? Ne? - Lizi atsisto- 
jo: - Tuomet prašau manęs nebarti, jei skubiai pasakysiu 
jums sudie. 

"Tučtuojau pašokau. 

— Man dar reikia mažumėlę pasiruošti pasimatymui. - Ji 
žaismingai užmovė man rožinio apsausto gaubšlę. Staiga, 
priešingai negu man, jai itin pasitaisė nuotaika. - Nežiūrė- 
kit taip niūriai, gerbiamoji panele, ir neraukykit kaktos. Ant- 
raip susiraukšlės. Palaukit, kaip mes pasilinksminsim, po 
kelių dienelių „Aukso veršyje . 

— O jei manęs ieškos guvernantė? Naktį? 

— Kodėl? 

— Nežinau. Gal kur nors kils gaisras... 

— Gaisras? Pas mus nėra buvę gaisro. Tai kodėl bus kaip 
tik dabar? - Lizi padrąsinamai nusišypsojo man: - Neverta 
jaudintis dėl guvernantės. Ji mums nesukliudys. 

— Kas taip sako? Tu taip gerai jos nepažįsti kaip aš. 

— Kortos iš Marselio parodė. Guvernantė ne kliūtis, be- 
je, nutiks dar mažesnių stebuklų, gal jau rytoj. O jei kortos 
ką nors pažada, panele Minka, galėčiau galvą guldyti, ir 
ištesi. 

Sulig šiais žodžiais ji įsikibo man į parankę, kaip elgiasi 
tik geros draugės, ir palydėjo prie durų. 

O prie durų aš daviau jai svarbiausią iš visų klausimų, 
kurie gulėjo man ant širdies nuo pat atvykimo į Ensą. Ne 
apie vaikus, o apie save ir visas mįsles. 

Lizi ilgai į mane žiūrėjo. 

Ir paskui atsakė. 


ŠEŠIOLIKTAS SKYRIUS 


Pustrečios dienos svarsčiau Lizi pasiūlymą, ir juo dau- 
giau svarsčiau, juo labiau jaudinausi, o šeštadienį, rugpjū- 
čio septintąją, mane buvo perėmęs toks jaudulys, kad jeigu 
neklydau, maniau, jog mano tėvas nėra mano tėvas, mano 
motina - ne mano motina, aš esu susigiminiavusi su pusse- 
sere Vienoje. Valerijos pussesere. Prašom. Net Gaborą ir jo 
gimtadienį per visa tai trumpam pamiršau. 

Lizi aš buvau davusi paprastą klausimą: 

— Ar tu tikrai žinai ledi Margitos šeimos santykius? 

- Žinau, - atsakė Lizi ir reikšmingai pasižiūrėjo į ma- 
ne, - kuo seniausiai laukiau šito klausimo. "Taigi, ji yra my- 
limiausia generolo pusseserė, pardon, buvo, šiaip ar taip, 
iki dingimo. Ir grafo Šandoro įseserė, tačiau jaunesnė tris- 
dešimt ketveriais metais. Dabar jis... pala, dabar jam aštuo- 
niasdešimt devyneri. Jie visi giminės, Margita, bavariečiai, 
guvernantė, princesė Valerija, Boroziai ir pulko vadas, lai- 
kosi vienas kito kaip sukibę... argi nežinojot? 

— Ne. O tuiš kur žinai? 

Lizi vėl sukikeno. 

— Seniai žinau, gerbiamoji panele. Nuo tarnų neįmano- 
ma nieko nuslėpti. Atsitiktinai nugirsta pro uždaras duris 
ar atdarus langus. Padavėjas nugirsta, ką ponai kalba prie 
stalo. Kamerdineris netyčiom randa slaptus laiškus ir per- 
skaito, ir kiekvienas iškart paskleidžia toliau, mums never- 
ta nieko sakyti. Mes visuomet puikiausiai viską žinom. 

Žinojau ir aš. 

Ledi Margita grafo Šandoro įseserė? O aš panaši į ją 
kaip du vandens lašai? Tik dėl vienintelės priežasties: turė- 
jau būti jos giminaitė. Argi to nenutuokiau? Iš pat pradžių? 
Viena ir fesų fabrikas man ne namai. Aš priklausiau Her- 
minai ir Boroziams. Aš netgi nepanaši į vieniečius, bet koks 
vengras labiau panašus į mane. 

Ką gi, tai mano giminės. Tiktai kaip? 

Iš pradžių maniau, kad generolas mano tėvas. Susipaži- 
no su mano motina Vengrijoje ir taip toliau, ir taip toliau. 
"Tačiau tada vargu ar būtų manęs nekentęs, vos pirmąkart 
išvydęs Ense. Ne, ne, ne... 

Ar ledi Margita mano mama? Irgi neįmanomas daiktas, 
Ji neturi vaikų... bet staiga man pasidarė aišku kaip dieną, 
kad mano motina yra Hermina. 

Ji visąlaik vadino mane tik „mano vaikeli“. Kiek prisi- 
menu, visada manim meilingai rūpinosi, mane lepino, po- 
pstė, gynė kaip liūtė, auklėjo, lavino kaip kilmingą panelę, 
visaip dėl manęs stengėsi. Ir jos plaukai juodi, akys tam- 
sios, visai kaip mano. Ir mane pakrikštijo Hermina, kaip ir 
ją. Tiktai vadino Minka, karštai jos mylimos krikštamotės 
čekės garbei. Visą mano gyvenimą Hermina stovėjo už nu- 
garos kaip bangų mūšos skalaujama uola. 

Hermina - mano mama. 

Nelengva priprasti prie tokios minties, nes tuomet išdi- 
džioji panelė fon Frišenbach, dorybingoji panelė, yra puo- 
lusi moteris... įsimylėjo kaip tarnaitė, pasakė „taip“ žvėriš- 
kajam TAM... Kokio vyro čia darbas??? Greičiausiai šėtono 
gundytojo Žmogaus pavidalu. 

Tik jau ne mesjė Hiubšo iš Vienos. Veikiau įsivaizdavau 
kilmingą aukštaūgį, elegantišką kaip dėdė Luji vyrą... Dė- 
dė Luji! Mon Dieu. 

Bet... o kodėl ne? 

Dėdės Luji plaukai juodi, o akys tamsios, kaip ir mano. 
Ir jis iškart pasikvietė mane į Ensą, kai Vienoje nebebuvo 
įmanoma tverti. Niekuomet nebūtų taip pasielgęs su sveti- 
ma mergaite. O savo tėvą fesų fabrikantą... visada jį atstum- 
davau. Jis mane irgi. O dėdė Luji ir aš - mudu susidrauga- 
vome iš pirmo žvilgsnio. 

Dėdė Luji mano tėtė. Taip, galbūt. Žinojo ir teta Julia- 
na, tačiau tai jai nerūpėjo. Ji pareikalavo Juozapo santuo- 
kos. Atsisakė duoti jam TAI, taigi jis susirado kitą, ir vargše- 
lei nepasisekė, aš pradėjau augti jos pilve, tuomet viskas 
buvo šitaip ir sutvarkyta. 

Kažkas skyrė geltonplaukei mano mamai didžiulį kraitį, 
auksu, kad ji išauklėtų mane kaip santuokinį vaiką, o Her- 
mina galėtų likti su manim, nekeldama jokio įtarimo! Ta- 
čiau kas? 

Frišenbachų giminė? Dėdė Luji? O gal Frišenbachai ir 
Luji? Pasidalino išlaidas perpus? 

Pala! Aš klystu! Turto davė grafas Šandoras. Bet kodėl? 
Nes buvau panaši į netikrą jo seserį. Na, panaši dabar. O 
kaip naujagimis kūdikis? Ne. Kadangi Hermina mylimiau- 
sia jo giminaitė, taigi mylėdamas ją, myli ir jos dukterį. Jis 
mano netikras dėdė... ar kaip ten kitaip? Šiaip ar taip, aš 
buvau brangiai kainuojąs bandymas. Juk jis nežinojo, kas iš 
manęs išeis, kai augau pas svetimus žmones fesų fabrike. 
Aš toji priežastis, dėl kurios niekuomet nekalbama apie Her- 
minos praeitį. Didžiausia paslaptis jos ankstesnis gyveni- 
mas. Man nebuvo valia apie jį klausinėti. 

Dabar žinojau kodėl. Taip, taip, mįslės įmenamos, viena 
po kitos. Štai kodėl Hermina tokia galinga mano tėvų na- 
muose. Metai po metų apie tai mąsčiau - dabar man paaiš- 

kėjo, kodėl geltonplaukis mano tėvas šliaužiojo prieš ją ke- 
liais. Buvo dėkingas jai už tą aukso lietų, po kurio suklestė- 
jo jo fesų fabrikas. Ji buvo pilkoji namų kardinolė. 

Todėl jis vadino mane „kilmingąja panele“: „Manot esan- 
ti geresnė?!“ Jau anuomet turėjau susiprotėti! Juk aš viena 
tebuvau auklėjama kaip kilminga panelė. Mano brolis Alb- 
rechtas - ne. Jis turėjo žindyvę, auklę, vėliau lankė mokyk- 
lą, niekas nesamdė jam namų mokytojo. 

Tačiau man nieko negailėjo. Geriausi dažai piešimui. 
Brangiausias popierius. Nuosavas fortepijonas! Ir kad ir kiek 
galvočiau, neprisimenu nei žindyvės, nei auklės. Matyt, vi- 
są laiką su manim buvo Hermina. 

Nuo pat pirmosios dienos. Nuo gimimo. Dabar jau ži- 
nojau, kas tai yra. Ji manęs nepaprašė. Pagimdė mane kan- 
kinama skausmų. Rizikuodama savo gyvybe dėl manęs, šau- 
nioji, narsioji Hermina. 

Tiktai vieno dalyko nesupratau. 

Kad ji tokia puiki melagė. Kaip džiūgavo, kad yra pane- 
lė. Panelė visam gyvenimui. Kad nepatyrė TO. Ir vėl mane 
apniko abejonės... o kad taip puikiai kalbėjo angliškai, bu- 
vo ne jos naudai. 

"Tuo tarpu jau žinojau, kaip šie dalykai sutvarkomi aukš- 
tuomenėje! Lizi papasakojo. Vargšė dukra išsiunčiama į An- 
gliją, kol dar ne metas jai aukščiau kelti sijonus. Ir jeigu 
lieka gyva, parplaukia atgal kanalu, apsišarvavusi en an- 
glais žiniomis. Buvo iškeliavusi užjūrin mokytis kalbos. O 
Hermina kalbėjo Oksfordo anglų šnekta be jokio akcento. 
"Tai kur, prašom pasakyti, ji išmoko? 

Tačiau ir ledi Margita buvo Anglijoje. Antraip nebūtų 
susipažinusi su savuoju lordu. Ne, viskas anaiptol ne taip 
paprasta. 

Be to... jeigu Hermina mano motina, tai Gaboras ir aš 
esam brolio ir sesers vaikai... tam nepritariama. Nors pasi- 
taiko. Aukštuomenėje. Mat mūsų imperatorius ir jo Sisi taip 
pat pusbrolis ir pusseserė. Pirmosios eilės, taip, jų motinos 
seserys... be to, aš nesu jau taip laba: panaši į Herminą. Jos 
veidas apvalus. Mano širdiškas kaip geltonplaukės mamos. 
Ir mano rankos kaip jos, grakštūs piršteliai, mažos kaip jos 
kojytės. Ir dailios jos ausys. Ir jos balsas, tas pats aukštas 
skambus sopranas. Ir mano liemuo vapsvos, kaip tetos Ju- 
lianos. Nei Hermina, nei princesė Valerija tokio neturi. Be 
to, aš myliu geltonplaukę savo mamą. Ji man labai artima. 
Ji negali būti svetima. 

Vis dėlto Boroziai man giminės, kokio laipsnio, paaiškės 
vėliau. Aš priklausau Boroziams, taigi priklausau ir gražuo- 
lei mūsų imperatorienei. Taip! Nors niekas ir nežino, nors 
tai griežtai saugoma paslaptis: esu jų giminaitė. Už tai da- 
bar ir geriu. 

Dar nepaminėjau, tačiau priešpiet - šeštadienį, rugpjū- 
čio 7-ąją, per Gaboro jubiliejų — sėdėjau apačioje, šeimos 
svetainėje, ant kampinio suolo prie didžiojo stalo, o man 
buvo patiekti priešpiečiai, vengriški, kad atgaučiau jėgas. 
Minca, generolo virėjas, pats juos atnešė: tris pukšinčius 
kiaušinius su lašiniais ir raudonais ankštpipiriais. Svieste 
skrudintos baltos duonos. Saliamio, raugintų agurkų ir taurę 
vyno, geltono kaip auksas ir saldaus, iš Tokajaus. Buvo jau 
po vienuolikos, ir aš valgiau su apetitu, na, jau buvau paval- 
giusi. Lėkštės tuščios, tik dar vyno taurė sklidina, dabar ją 
pakėliau prieš šviesą ir patraukiau didelį gurkšnį už mūsų 
didenybę, ir dar vieną už tą narsią moterį, kuri paleido ma- 
ne į šį pasaulį. Kad ir kas ji būtų, mylėsiu ją ir gerbsiu, ir 
geriu į jos sveikatą... 

Tą valandėlę nutiko stebuklas, kurį išpranašavo Marse- 
lio kortos. 

Atsidarė durys, ir įšlamėjo Hermina, apsivilkusi savo tam- 
siai mėlyna kelionine suknia, su kelionine skrybėlaite, sto- 
ru šydu (nuo dulkių), apsiavusi kelioniniais batais... Kur ji 
išsiruošė? Taip apsirengusi? Tokiu laiku? 

— Mielas mano vaikeli, - sušuko ji nustebusi, - už ką tu 
čia geri? 

— Už mūsų 1mperatorienę. 

— Kodėl? - išsigando Hermina. 

- Šiaip sau. 

— Dar niekuomet nesi gėrusi į jos sveikatą. 

- Taip. 

— Koks čia atsakymas „taip“. - Hermina klestelėjo šalia 
manęs ant kampinio suolo: - Išauklėtas žmogus kalba pil- 
nais sakiniais. Nesuprantu tavęs, tris dienas buvai man to- 
kia meili, aš net ėmiau baimintis, o dabar staiga viskas ap- 
virto aukštyn kojom, tu pasidarei stačiokė. 

Kaipmat čiupau jos ranką ir pabučiavau. 

— Ne, niekuomet to nebus. Jūs man pati mylimiausia vi- 
same pasaulyje. 

— Ačiū. Klausyk. Didelė naujiena. Palieku tave dienai ki- 
tai ir išvažiuoju pas savo brolį Fricą. - Tada paėmė abi ma- 
no rankas ir iškilmingai pareiškė: - Važiuoju del tavęs. Da- 
bar pasakysiu tau kaip suaugusiai. Ar prisimeni? Tavo teta 
parašė laišką tavo tėvui, gal jis tau duotų bent nedidelį kraitį. 
Vakar gavom atsakymą, kad negausi nei kreicerio, visiškai 
nieko! Ir juo daugiau aš mąstau... apie nuomojamą namą 
Leopoldštate, manau, tavo teta teisi. Taigi pasiryžau šio to 
griebtis. Dar ir dėl kitų dalykų... Tas daugelis tavo klausimų 
apie Margitą ir paslaptingumas, tu nieko nežinai, ir niekas 
tau nepasako, metai po metų, šitaip nėra lengva gyventi... 

— Manau, jog aš kai ką atspėjau. 

„ — Juo geriau. Pasilaikyk sau. Kai grįšiu, gal papasakosiu 
tau labai svarbią naujieną - jei Dievas panorės. - Ji paleido 
mano rankas ir pasirausė savo juodam kelioniniam krepše- 
ly: - Vakar nusiunčiau telegramą savo broliui, o šįryt gavau 
atsakymą. Skaitau: REIKIA, KAD TU SKUBIAI 
ATVAŽIUOTUM! LAUKIU DAR ŠIĄNAKT. APMOKĖSIU 
VISAS IŠLAIDAS! BUČIUOJU RANKUTĘ! Et cetera. Et 
cetera. Kaip manai, Minka? Ar be manęs susitvarkysi? 

— Savaime suprantama. Bet mudvi dar niekuomet ne- 
sam išsiskyrusios. 

— Taip, dar niekuomet. Bus keista! - Ji pakėlė mano vy- 
no taurę: - Ar leisi? O! Tikrai geras. Jokio rūgštumo! Aš 
išgersiu. — Taip ir padarė. Paskui rūpestingai sulankstė ir 
vėl įsidėjo telegramą. - Pažadėk, kad viską darysi kaip pa- 
prastai. Ilsėsies, mokysies anglų kalbos ir nepamiršk: ran- 
kas, kojas, alkūnes, kelius! Nakčiai gerai išsitepk kremu. /r 
rytą! Kad kai grįšiu namo, tavo oda nebūtų suskerdėjusi! 
Ponios lygios alkūnės ir lygūs keliai. O dabar pats svarbiau- 
sias dalykas, Minka: pamiršk tas lažybas! Nerizikuok. Vos 
pavargsi, viską mesk. Visi Ragūzos dvarai ne tokie brangūs 
kaip tavo gyvybė. Nepervark treniruodamasi. Ar pažadi? 

- Taip! 

— Geras vaikas. O dabar įsivaizduok, aš važiuosiu kaip 
dvarininkė. Mūsų burmistras davė man savo geriausią ve- 
žėją Poltą. Ir prancūzišką dvivietę karietą, naujut naujutė- 
laitę, tu tik įsivaizduok, blizgančią ir žydrą! Ir du gražuo- 
lius juodžius! Brolį ir seserį. Poltas sako, kad jie sutaria kaip 
du varpeliai. Fricas išpūs akis, išvydęs, kad atbildu šitaip 
elegantiškai... tačiau dabar, brangute, man jau metas! Ar 
palydėsi? Pasakysi sudie? 

- Iš visos širdies dėkoju jums, kad taip manim rūpi- 
natės. 

— Tai mano pareiga, - atsakė Hermina ir pabučiavo ma- 
ne į kaktą. Tada mudvi atsistojom ir petys petin nuėjome 
prie vartų. Ir širdis man daužėsi krūtinėje, kai mojau ir ly- 
dėjau ją akimis, kai nubildėjo tolyn žydroje karietoje - su 
dviem lagaminais ir drabužių bei skrybėlaičių dėžėmis - į 
savo brolio pilį Žemutinėje Austrijoje! 

Mano guvernantę pakeitė teta Juliana. Tačiau ji nelindo 
į akis. 

— Matai, kaip paveikė? - paklausė ji džiugiai. - Aš ją pjo- 
viau... pjoviau iki kraujų, jai viskas pagaliau įgriso, todėl 
šio to ėmėsi. 

Paskui ji atmetė princesės pasiūlymą miegoti kartu naktį. 

— Bijau, kad nesusirgčiau gripu, - atsiprašė ji prie pietų 
stalo, - todėl nerizikuosiu. Tada apkrėsiu ir Minką, ji nega- 
lės treniruotis ir pralaimės rugpjūčio 18-ąją. Be to, kas jau 
čia gali nutikti? Naktį užrakinsiu jos kambarį kaip papras- 
tai, o dieną pasaugosiu, kad nieko nenutiktų. 

Vėliau ji palydėjo mane į maniežą, atidžiai stebėjo š0- 
kančią per kliūtis, nešykštėjo pagyrų, o paskui vėl grįžome 
namo. 

— Tik vieno dalyko nesuprantu, - nusistebėjo ji, kai įžen- 
geme į viešbutį. - Tu apskritai net nepažiūrėjai Gaborui į 
veidą. Ar judu susiginčijot? 

- Šiek tiek. 

— Kodėl? Juk jūs taip gerai sutariat... ką gi, neturi sakvu, 
Jeigu nenori... persirenk, brangute. Pasimatysim vėliau... 

Mano teta neklydo. Buvau įsižeidusi. 

Mat iki paskutinės akimirkos tikėjausi, kad Gaboras at- 
eis ir pasakys, jog viskas tik didelis nesusipratimas. Kad se- 

niai atsakė kvietimus savo vengrams ir gimtadienį atšvęs su 
manim. 

Bet jis šito nepasakė. 

Vargu ar ir būtų galėjęs generolo akivaizdoje. Tačiau jis 
nieko ir neparašė. Po sužadėtuvių po palmėmis manęs vėl 
laukė laiškai —- nė žodžio apie gimtadienį! Ir pirmąkart gy- 
venime aš kentėjau dėl meilės. 

Susipažinau su ja. Išvirkščiąja šios ligos puse. Štai kaip 
būna: jei viskas gerai, lyg su sparnais skrajoji dieną ir naktį. 
Jei nesiseka net 1r smulkmena, netenki jėgų, spoksai tiesiai 
prieš save lyg papaikusi, mintyse be paliovos įnirtingai gin- 
čijiesi, šlykšti savijauta - lyg būtum išsikrausčiusi iš proto. 

Tačiau ir aš buvau išdidi. Amžinai aš nekentėsiu. Juk esu 
imperatorienės giminaitė. 

Be to, jeigu šiandien, per mulaisūg, Gaboras pasiduos 
laukiniam potraukiui, bus po viskam, galas! Tada jis atgaus 
savo žiedą, o aš vėl būsiu laisva. Laisva kam? Pensionui? Ne 
kažin koks linksmumas. 

Apnikta prieštaringų minčių, aš nulipau į virtuvę, pa- 
prašiau stiklinės limonado, o kai ėjau atsigėrusi, hole suti- 
kau pasiuntinuką Karlą. Jis nešė tokį glėbį žalių šakų, kad 
vos galėjau matyti jo veidą. 

— Laba diena, gerbiamoji panele, - suriko jis ir linksmai 
nutrepsėjo kambario Nr. 3 pusėn. 

— Sveikas, Karlai, ką tu čia tempi? - paklausiau smalsiai. 

— Ąžuolo šakas, jų reikės papuošti mulatsag šiai nakčiai. 

— Kokiam mulatsdg? — sušukau nustebusi. 

Karlas sustojo ir nuleido šakas žemyn. 

— Ponaičio fon Borozio. Šiandien jam sukaks dvidešimt 
metų. 

— Aš žinau... jau pasveikinom jį manieže. Tačiau... argi 
mulatsag rengiamas ne „Aukso veršyje' ? 

— Ne, - plačiai išsiviepė Karlas, - šeimininkas uždrau- 
dė. Paskutinįikart jam tenai pernelyg daug ką sulaužė. Bus 
pas mus, galinėje mansardoje... aprobos, gerbiamoji pane- 
le? Ar Žinot paskutinį anekdotą apie mulaitsūg? 

— Ne! Drožk! 

— Nors sprok iš juoko! Grafas surengė savo pilyje mulai- 
sg husarams. Kitą dieną jis skundžiasi draugui: „Nesvar- 
bu, kad jie nusiaubė mano vyno rūsį, juk buvo mulatsdg. 
Nesvarbu, kad šaudė į veidrodžius ir langus, juk buvo »2mu- 
latsag. Tačiau kad nusuko galvą mano kanarėlei ir padėjo 
raštelį: “Čia katės darbas!, tai jau tikra kiaulystė!“ 

Karlas net žvygavo iš juoko. O man anekdotas pasirodė 
siaubingas, tačiau nespėjau nieko atsakyti, nes mums su- 
trukdė viešbučio šeimininkas. 

Dėdė Luji kaip tik lipo iš ledainės aukštyn. 

— Karlai, - paliepė jis, - kad nepamirščiau, šiandien dirb- 
si visą naktį. Su ponaičiu Boroziu sutarta: jokių sudaužytų 
taurių, jokių šūvių į langus ar lubas, jokių peštynių - o ypač: 
Jokių ponių! Kas neklausys, bus išmestas laukan. Karlai, šią- 
nakt tu gerbiamas asmuo. Nusirengsi šiuos drabužius ir gausi 
durininko uniformą. Ir bent kartą padoriai nusiskusi. Po- 
nus aptarnaus Aloyzas, jei kuris nors išsitrauks pistoletą, tu 
jam pagelbėsi! Ar moki elgtis su kilmingais ponais, kuriuos 
reikia išgarbinti laukan? 

— Taip, žinoma! - sušuko laimingas Karlas. 

— Mandagiai, tačiau ryžungai! Įsidėmėjai? 

— Taip, gerbiamas pone. Įsidėmėjau. 

— Norėčiau išgirsti. Kaip elgiamasi? 

— Mandagiai, bet ryžtingai! - balsu suriko Karlas. 

— Gerai! Visus ginčininkus tu ir Aloyzas išvarysite lauk, 
tačiau su švelnia prievarta! Supratai? Be to, mums baigiasi 
ledas. Rytoj eisi nupirku, į alaus daryklą! 

— Taip, gerbiamas pone! - Karlo veidas vėl dingo už ąžuo- 
lo šakų. - Sudie, gerbiamoji panele. - Ir jis išdidžiai nukul- 
niavo savais keliais. 

Stovėjau lyg perkūno trenkta. 

Sapnas baigtas. 

Jokio mulatsag. Jokio nuotykio. Jokio žvilgsnio į paslap- 
tingąjį vyrų pasaulį. 

Tačiau, kad jis, tas pasaulis, toks pašėlęs - niekuomet 
nebūčiau pamaniusi. Ir tai patinka Gaborui? Šiaip ar taip, 
regis - ponai yra dvilypiai. Vieną, gražiąją pusę, jie rodo 
panelėms. O kita, pašėliškoji, atsiskleidžia tik tada, kai jie 
lieka vieni. Ir šios pusės aš niekuomet nepamatysiu. 

Kur dingo Lizi? Tokiu metu ji dažniausiai dar būdavo 
virtuvėje. Tačiau tenai jos neradau. Dieve, kokia nesėkmė. 
Hermina išvažiavusi ir štai... 

Paieškojusi radau Lizi prieskonių podėlyje, mažoje vi- 
liojančioje kamaraitėje, nuo viršaus iki apačios pilnoje len- 
tynų, nukrautų dėželėmis, skrynutėmis, stiklinėmis, skar- 
dinėmis ir porcelianiniais indais. Nuostabiai kvepėjo vanile, 
cinamonu, gvazdikėliais, apelsinų esencija, migdolų alyva, 
ir čia stovėjo Lizi su ilga balta prijuoste, pasikišusi plaukus 
po baltu kyku ir rausdamasi raudonoje dėžutėje. Buvo at- 
sukusi nugarą į duris ir manęs negirdėjo. 

— Lizi! 

Ji krūptelėjo ir atsigręžė. 

— Kaip mane išgąsdinot! - Ji prisidėjo pirštą prie lūpų: — 
Na, ką pasakysit apie mano kortas? Išpranašavo stebuklą, 
ir — vienas, du, trys - guvernantė išvažiavo. 

— Lizi. Viskas baigta. 

— Ššš. Ne taip garsiai. Kas baigta? 

— Mulatsdg bus viešbutyje. 

Lizi be žodžių linktelėjo galvą. 

— Sakyk gi ką nors. Juk čia, kur mus visi pažįsta, negalim 
vaikščioti persirengusios. 

— Tiesa. 

— Be to, griežtai uždrausta kviestis ponias. Pasiuntinu- 
kas Karlas saugos visą naktį. Net jei mūsų ir nepažintų, vi- 
dun nepateksime! 

— Ir dėl to nukorėt galvelę kaip balzaminas? 

— Balzaminas? 

— „Neliesk manęs“. Graži gėlė, puikiai tinka tepalui nuo 
žaizdų. Tačiau aš jau seniai žinau, kad draudžiama kviestis 
ponias. Pasakysiu jums naujieną. Jei draudžiama kviestis 
ponias, šventė truks iki pusės dvyliktos. Tada mūsų dragū- 
nai išgarmės lauk. Žinau ir kur. Visai netoli. Ir jeigu turėsit 
drąsos, nuseksime paskui juos tenai ir savo akimis pamaty- 
sime, ką veikia kilmingi ponai, likę vieni. 

— O kur jie išgarmės? - paklausiau nepatikliai. 

Lizi pasitampė baltą kykutį, gaubiantį auksinius plaukus. 

— Į Bastiono gatvelę, - ištarė reikšmingai ir atidžiai pasi- 
žiūrėjo į mane. - Prireiks daug drąsos. Tačiau jūs tikrai esat 
drąsi kaip vyras ir nebijot. 

Giliai atsidusau ir atsišliejau į lentyną. 

Bastiono gatvelė! 

Vien pavadinimas jau išmušė mane iš vėžių. Gaboras su 
bičiuliais lankosi Bastiono gatvelėje. NIEKUOMET nebū- 
čiau patikėjusi. 

Kaip tik tenai jis ir buvo. Nuodėmingasis pasaulis, kurio 
saugotis taip primygtinai liepė pensiono mama knygoje „Pa- 
sakojimai prieš miegą angelams“. Tenai buvo akomodaci- 
jos namai. Prikimšti lankstaus dorumo ponių. Nuodėmės 
buveinė. Pilna gašlumo landynė. Trumpai drūtai: Bastiono 
gatvelėje buvo viešnamis. 

Nežinojau, kas tenai iš tikrųjų veikiama. Tačiau žinojau — 
iš tenai veda tiesus kelias į pragarą. Tai buvo Enso gėdos 
dėmė. Ir mano Gaboras ketino tenai eiti! 

Lizi atsišliejo į durų staktą ir tylėjo kaip žemė. 

— Reikia labai gerai apgalvoti, - pagaliau ištarė, - palik- 
siu jums spręsti, ar eisim. 

Pakėliau galvą. 

— Lizi, jeigu eitume... tai būtų didžioji nuodėmė. 

— O ne, - pasipiktinusi sušuko Lizi, - nebūtų! Ar žinot 
Dešimt Dievo įsakymų“ Tenai nieko neparašyta apie vieš- 
namį. 

— Tačiau ir neparašyta, kad galima eiti į... į... na, tu juk 
žinai! 

— Valandėlę, gerbiamoji panele. Jei esi protinga, Bibliją 
reikia skaityti kitaip. Leidžiama viskas, kas nėra primygti- 
nai uždrausta! 

Mus apgaubė tyla. 

— Lizi, Bastiono gatvelė juk skirta tik kareiviams, ar- 
gi ne? 

— Tiesa. Jei sugaus karininką, areštuos. 

— Bet Gaboras... juk visi jo draugai karininkai. "Tu tikra, 
kad jie tenai eis? 

— Visiškai! 

— Kodėl? 

— Nes aš žinau. 

— Tačiau iš kur tu taip tiksliai žinai? 

— Nes, - labai lėtai nutęsė Lizi, - jie jau tenai buvę! 

Mon Dieu! Mano Gaboras jau lankęsis viešnamyje! Ne! 
Aš ne taip nugirdau. 

— Pakartok dar sykį! 

— Jau buvę viešnamyje, - kantriai pakartojo Lizi. 

— Kada? 

— Turiu paskaičiuoti, gerbiamoji panele... šiaip ar taip, 
jiems labai patiko, kontrolės nebuvo, niekas nesugavo... jau 
žinau kada. Paskutinį sekmadienį, kol tėtė dar nebuvo grį- 
žęs iš Velso. Iš jojimo per kliūus lenktynių. Žinoma, aš kal- 
bu apie gerbiamąjį poną. Jo prakilnybę generolą. Baroną 
Zoltaną fon Borozį. 

Prikandau lūpą. 

— Tada pirmąkart dieną apsilankėt mano kambaryje. 

Teisybė. Pirmoji diena po mėnesinių, kai caraitis nusi- 
tempė Gaborą į vyrų vakarėlį kazino su gauja padūkėlių 
madjarų. 

Ir staiga vėl prisiminiau, kaip atrodė Gboras jojimo sa- 
lėje po sekmadienio, pirmadienį. Lyg ką tik grįžęs po karo 
žygio. Lyg sumaitotas. Taip užkimęs, tarsi visą naktį plyšo- 
jęs komandas. Gražios akys sumažėjusios ir paraudusios. 

"Tačiau keisčiausia buvo pailga raudona dėmė jo kakle, 
virš stačios uniforminio švarko apykaklės, po kaire ausimi. 

Stengiausi smalsiai nespoksoti. Tačiau iš pirmo žvilgs- 
nio nustačiau: atrodė kaip įkandimas. Aš išsigandau - įkan- 
dimas??? Nuo kada jie kandžiojasi? Karininkai? Per vaka- 
rėlius? Kazino? 

- Ir vėl manot, kad aš meluoju? - švelniai paklausė Lizi. 

— Ne. Tu sakai tiesą. 

— Nevalia šitaip smerkti, - nuramino mane Lizi, - tai juk 
kilmingi ponai, gerai išauklėti ir visuomet būną aukštuo- 
menėje, kur dažniausiai yra baisingai nyku. Nori mažumė- 
lę pasismaginti. Dėl to pasaulis nepražus. 

Šit kaip? O maniškis pražus. Po pietų jis bučiuoja mane 
Sen Floriane, o paskui smunka į viešnamį, kad jam įkąstų 
laisvo elgesio moteriškė. Ir šiandien vėl ketina daryti tą patį! 

Turėjau sukliudyti. 

— Lizi, - sušukau, - mudvi eisim. 

— Tikrai taip manot? 

— Tikrai. 

— Kodėl šitaip staiga pasiryžot? 

— Jeigu ponas fon Borozis gali eiti į viešnamį, galim 
ir mes. 

— Bravo. Aš netveriu iš smalsumo pamatyti, ką gi veikia 
mielasis Gaboras, kai būna tik su pašėlusių draugų gauja... 

— Ir aš. 

— Šiąnakt daug ko išmoksim. Kelionė į kitą pasaulį. Ir 
geriausia proga dabar, kai dorybės angelas guvernantė iš- 
važiavusi. Gal daugiau niekuomet negausim tokio čanso. 

— Kaip? 

— Čanso. 

— Šanso, Lizi. Šanso. 

- Šianso. 

— Tiktai... - aš padelsiau, - kaip mudvi pateksime į tą 
vieš... viešnamį? 

— Aš pažįstu savininkę, - linksmai atsakė Lizi, - maloni 
lenkė. Gyvena čia jau dvidešimt metų, vokiškai kalba be 
menkiausio akcento... 

- Ir tu tikra, kad mūsų niekas nepažins, net ir gatvėje? 

- Žinoma, ne. Mums vėl labai pasisekė. Šiandien „Alaus 
šaltinio“ viešbutyje karnavalas. Pirmiausia eisim į viešbutį, 
o paskui greitai dukart pasuksim dešinėn, ir jau tamsi Bas- 
tiono gatvelė. Jei kas nors pamatys, mes juk būsim su kau- 
kėmis, pamanys, kad skubam į karnavalą. 

— Kad tavo žodžiai Dievui į ausį. 

— Taip ir bus. O dabar pasakysiu sudie. Man reikia bėgti 
atgal prie tortų. Labai susivėlinau. 

— Vis dar nepasipasakosi man, koks tavo kostiumas? 

— Ne, tegu bus staigmena. Duodu galvą nukirsti, jūs ma- 
nęs nepažinsit. Aš lekiu pirma, panele Minka, kad niekas 
nepamatytų mūsų kartu. Palaukit keletą minučių ir tada 
eikit. O šiandien, per vakarienę, neišsiduokit. Sočiai pa- 
valgykit, kad dėdė ir teta nieko nepastebėtų, o lygiai pusę 
vienuoliktos ateikit į mano kambarį, kad pernelyg nepavė- 
luotume į linksmybės namus. Noriu susirasti saugią užuog- 
laudą, kol pasirodys ponai ir prasidės šėlsmas. 

Per vakarienę buvau tokia susijaudinusi, kad maudė 
skrandį. Vos galėjau nuryti kąsnį, tačiau niekas net nepa- 
stebėjo, nes valgiau viena. Tiesa, teta Juliana trumpam pri- 
sėdo šalimais, tačiau tik norėdama pasakyti, kad, regis, ją 
ima į nagą gripas. Dėdė Luji, kaip visuomet, buvo iki kaklo 
apsivertęs darbais; kad ir kaip ten būtų, devintą vakare aš 
Jau sėdėjau savo kambaryje. Mane palydėjo Jozefa. Ir jau 
ant laiptų aš pastebėjau, kad mulatsdg prasidėjo. 

Išgirdau stebuklingą čigonų muziką, lėkščių barškėjimą, 
vyriškus balsus, bildesį, kvatojimąsi, tačiau nei dūžtančių 
taurių skambesio, nei jokio, nors ir vienintelio, šūvio nebuvo. 
Pasiuntinukas Karlas, apsirengęs elegantiška durininko uni- 
forma, stovėjo rūsčiu veidu, susikryžiavęs rankas ant krūtinės, 
prie puotautojų kambario ir balsiai linkėjo labos nakties. 

O paskui viskas vyko pagal planą. Prieš pat pusę vie- 
nuoliktos, susisupusi į rožinį savo apsiaustą, susikėlusi aukš- 
tyn plaukus ir susisegusi, šmurkštelėjau palėpėn pas Lizi, 
keturis kartus pabeldžiau į duris - ir laukdama žengtelė- 
jau atgal. 

Valandėlę viešpatavo tyla. O paskui durys be garso pra- 
sivėrė. Įtipenau ant pirštų galų, skubiai užvėriau duris — ta- 
čiau kas čia? Ir ko tik nebuvau vaizdavusis, tačiau šito išvysti 
nesitikėjau. Kambarys buvo vos apšviestas, degė žibalinė 

lempa ir penkios žvakės ant veidrodinio stalo. Langas už- 
darytas, sandariai užtrauktos žalios užuolaidos. O priešais 
mane stovėjo juodaplaukė svetimšalė, ispanė, susiveržusi 
korsetu, apsirengusi švytinčia raudona raukta suknia su di- 
deliu krinolinu ir juodais apvadais. 

Jos galvą ir pečius dengė prašmatni juoda mezginių man- 
tilija. Ši ponia buvo gerokai aukštesnė už Lizi, laibesnė, o 
veidas uždengtas, taigi jo neįžiūrėjau. Ant kaklo žiburiavo 
puikus briliantinis kryžius, rankoje ji laikė raudoną Ma- 
karto vėduoklę ir atrodė turtinga ir kilminga. Čia Lizi? Ar 
ne Lizi? 

Stovėjau be žado ir spoksojau į ją. Paskui išgirdau pažįs- 
tamą kikenimą - svetimšalė atmetė šydą, ir aš pažvelgiau į 
nepažįstamą veidą! 

— Argi nesakiau? Jūs manęs nepažįstat? — Linksmas Lizi 
balsas: - Moku persirengtu kaip tikra Vienos rūmų teatro 
artistė. — Ir tyliai juokdamasi ji ėmė suktis priešais mane 
kaip šokėja. 

— Bet, Lizi, kaip tu čia staiga išaugai? 

Svetimšalė kilstelėjo aukštyn raudonos savo suknios apa- 
čią, ir aš pamačiau juodus suvarstomus aulinukus. 

— Turiu aulinukus, kokie paprastai siuvami operos dai- 
nininkėms, jei jos pernelyg mažos. Prikalami dvigubi pus- 
padžiai, tada ant scenos atrodo aukštos, kaip turi būti. O aš 
užsisakiau su trigubais puspadžiais. Matot? Ir vis dėlto jie 
lengvučiukai. Aš netgi galiu šokti. 

- Šokti? Atrodo... lyg tu stovėtum ant platformos! 

— Tačiau avėti galima! O mano plaukai. Susisegiau kaip 
vainiką ir apsimoviau peruką juodais ilgais plaukais. Man- 
tilija prismeigta aukštomis šukomis. Jei aukštomis šukomis 
prismeigiu aukštai sukeltą peruką, dar tarytum paūgėju. O 

iš apačios mane aukština aulinukai. Esu visa galva didesnė 
už mažylę Lizi, kurią kiekvienas pažįsta. Dabar ir už jus 
aukštesnė. 

— Tu stebukladareė. 

— Kaip moki, taip ir šoki, - kukliai atsakė Lizi, - štai ką 
Jums pasakysiu, kai dienos aky einu per Enso Pagrindinę 
aikštę, visi atsisuka, tačiau nė vienas nežino, kas aš tokia. 
Net ir gerbiamoji ponia Tancer. Aš jau pabandžiau, juo- 
kais, — ir Lizi išskleidė savo prašmatniąją vėduoklę, įsispren- 
dė kaire ranka į liemenį ir ėmė vaikščioti po kambarį, judė- 
dama visiškai kitaip, nei buvau ją mačiusi - ji iš tikrųjų atrodė 
kaip grynakraujė ispanė, - tokio tobulo persikūnijimo aš 
niekuomet nebuvau regėjusi! 

Lizi nusijuokė. 

— Neblogai, ar ne? 

— Prašau... kur tu šito išmokai? 

— Ak, visko galima išmokti per trumpą gyvenimėlį, jei 
esi protinga. 

— Kas tau padėjo susivarstyti korsetą? 

— Niekas. Aš moku pati. 

— Tačiau kaip? 

— Paslaptis. Tačiau aš pasisiuvau korsetą, kurio raišteliai 
priekyje. Pati sugalvojau. Ir labai didžiuojuosi. 

— Tai tu ir siūti moki? 

— Privalau mokėti, panele Minka. Neturiu pinigų bran- 
gioms siuvimo ateljė. 

— O kodėl tavo veidas visiškai kitoniškas? 

Pamaloninta Lizi nusijuokė. 

— Turiu teatro grimo, kaip tikra komediantė. Palei nosį 
iš kairės ir dešinės nusipiešiau šešėlius, o burną pasididi- 
nau raudonu pieštuku. Juodai nusidažiau savo geltonus ant- 

akius, prisiklijavau prie skruosto grožio apgamėlį. O juo- 
dus peruko plaukus užleidau ant ausų, matot, dabar mano 
veidas gerokai pailgėjo? Ir dabar esu visai kitokio gymio. 
Tikra kilminga ispanė - olė. 

Ji iškėlė rankas virš galvos ir ėmė spragsėti pirštais kaip 
flamenko šokėja. Buvo visiškai pasikeitusi, lyg virtusi kitu 
žmogum. 

— Taip, - tarė tada ir nusimovė juodas mezginių piršti- 
naites, - dabar prašyčiau eiti su manim. Viską paruošiau. 
Jūsų drabužiai guli ant mano lovos. Dabar iš gerbiamosios 
panelės padarysime šaunų kareivį, grakštų jefreiterį, visos 
Bastiono gatvelės moteriškos puls jums ant kaklo. Užtem- 
dysit kilminguosius ponus iš mulatsag. Tai bent bus erzely- 
nė! Ak, kaip džiaugiuosi šia naktimi... 

Ir ji mikliai padėjo man persirengti. O aš pirmąkart sa- 
vo gyvenime džiaugiausi, kad dar nesu išsivysčiusi. Be kor- 
seto mano figūra buvo tiesi ir liekna, tiko pirmoji unifor- 
ma, kurią pasimatavau iš teatro drabužių, slapčiomis naktį, 
tik batai buvo per dideli. Tačiau Lizi prikišo juos puskoji- 
nių, taigi galėjau paeiti. Tai buvo ulono uniforma. Platoka 
per pečius, tačiau gulėjo neblogai. Tik mano plaukai buvo 
per vešlūs, ir, nors Lizi paliepta buvau juos susisegusi, ma- 
no galva, apmauta geltonplaukiu vyrišku peruku, atrodė itin 
didelė. Lizi susimąsčiusi apsuko mane ratu. 

— Taaaip... - nutęsė tada, - jaunučiukas jefreiteris su gal- 
vos smegenų vandene. Nieko baisaus. Kiek pakreipsim ant 
šalies kepurę ir prilipinsim mažesnius ūselius... dabar ge- 
riau. Taip! Jau beveik galima išeiti į žmones su ponaičiu! 

Atsisėdau prie veidrodinio Lizi stalo ir atidžiai apžiūrė- 
jau save žvakių šviesoje. Su uniforma, peruku ir geltonais 
ūseliais iš tikrųjų atrodžiau kaip jaunas vyras. Pabrėžtinai 

jaunas. Pernelyg jaunas. Geltonsnapis. Kaip vyras, atrodžiau 
kur kas jaunesnis nei kaip mergina. Ar mums pavyks? 

Lizi nepatenkinta papurtė galvą. 

— Tikras žinduklis, - pasakė. - Turim tučtuojau ko nors 
griebtis. 

Ji čiupo anglies pieštuką ir nupiešė juodus ratilus ma- 
no paakiuose, paskui švelniai nuvalė juos nykščiu taip, 
kad liktų tik patamsėjimai. Panašūs šešėliai uždengė ir 
mano skruostus. Tikrai! Dabar aš atrodžiau brandesnio 
amžiaus. 

— Geriau neįmanoma, - tarė Lizi, kritiškai mane apžiū- 
rėjusi, - galėčiau dar ant smakro ar kaktos nupiešti randą 
ar dūrį prie lūpų, tačiau jums netiks. Jūs širduliukas. Tik- 
ras gardumynas, jaunutis išdidžios ispanės mylimasis. Mudvi 
esam įdomi pora. - Ji užpūtė žvakes, o prieš įsukdama ži- 
balinės lempos dagtį, staiga čiupo mano ranką ir pabučia- 
vo: - Iki paskutinės akimirkos maniau, kad šiąnakt gerbia- 
moji panelė neateisit. Kad jums išgaruos drąsa. Tačiau jūs 
narsi kaip vyras. Gyvenime daug pasieksit. Taip išpranaša- 
vo ir Marselio kortos. - Tada raudona vėduokle palytėjo 
mano skruostą: - Eime, dailusis mano kavalieriau. Metas, 
senjore. 

Tylutėliai nusėlinome žemyn tamsiais užpakaliniais laip- 
tais, nepastebėtos perbėgome per kiemą, pro arklides ir 
išėjome iš viešbučio per užpakalinius vartus. Visą tą laiką 
man trūko oro, bet ne iš baimės - mane graužė sąžinė. Aš 
žuvusi. Vos Hermina paliko vieną, išvažiavo pasirūpinti ma- 
no ateitimi, aš nužingsniavau su virėja į viešnamį, sekdama 
slapto sužadėtinio pėdomis! 

— Šventoji Lenkijos madona, globok mus, - sukuždėjo 
Lizi gatvėje, peržegnojo mane ir persižegnojo pati. 

O tada aš padariau taip, kaip buvau mokiusis priešais 
veidrodį. Atmečiau galvą. Ištiesiau nugarą. Atstačiau krūti- 
nę, įtraukiau pilvą. Ak, kaip gera atsitiesti, kai nesi suvars- 
tyta! 

"Trupučiuką nusilenkusi atkišau Lizi parankę. Ji tūptelė- 
jo ir įsikibo. 

Paskui nusišypsojom viena kitai drąsindamos ir energin- 
gais žingsniais nukaukšėjome į šiltą nepamirštamą vasaros 
naktį. 


SEPTYNIOLIKTAS SKYRIUS 


Nors buvo vėlus metas, miestas dar nemiegojo. Šurmu- 
liavo ne tik karnavalas „Alaus šaltinio“ viešbutyje. „Aukso 
veršyje“ buvo vasaros pokylis. Didžiules vestuves valstiečiai 
kėlė „Žaliajame medyje“, o „Saulės“ viešbutyje posėdžiavo 
viengungių draugija. 

Prieš mus, „Laive“, dar irgi plieskė šviesos, o „Linco“ 
ir „Trijų maurų“ terasos buvo pilnos lankytojų. Iš Antono 
Jenerio viešbučio šalia „Juodojo erelio“ sklido linksma 
muzika. 

Bastėsi naktinėtojai, traukė iš užeigos į užeigą, pavėlavę 
svečiai važiavo karietomis, ir niekieno nepažintos, mudvi 
nusigavome į Bastiono gatvelę ir staiga sustojome prie tam- 
siai raudonai dažytų vartų. Virš jų kabojo lazda, prie kurios 
plevėsavo daugybė įvairiaspalvių šilko kaspinų. O šiaip na- 
mas atrodė kaip visi kiti. 

— O dabar kad man nė šnipšt, - sušnibždėjo Lizi, - nė 
žodeliuko. O jei jau bus būtina kalbėti, maldauju, pakeiskit 
balsą. Kalbėkit storesniu. Nepamirškit, jūs jaunas ponas! 

Ji atmetė atgal šydą, patraukė už geležinės rankenos. 
kyšančios iš sienos, ir viduje išgirdome skambant varpelį. 
Netrukus atkaukšėjo žingsniai. Atsivėrė akutė, mus ilgai ap- 
žiūrinėjo, paskui durys prasidarė, ir mudvi tylutėliai šmurkš- 
telėjome vidun. 

Mus pasitiko kūninga juodaplaukė moteris su tamsiai 
raudona puošnia suknia dideliu krinolinu. Žvitriomis tam- 

siomis plėšrūnės akutėmis ir juodais gyvaplaukiais panosė- 
je. Labai gilia iškirpte, net matyti viena stamantri balta krū- 
tis. Nuo jos dvelkė muskusu. Dar niekuomet nebuvau ma- 
čiusi šios moters Ense. 

— O, viešnia iš Ispanijos, - sušuko ji linksmai ir prikišo 
prie mūsų žibintą, kuriame degė žvakė. - Seniai nebeturė- 
jau garbės. - Ji nuleido žemyn akis į briliantinį Lizi kryžių, 
kuris kibirkščiuote kibirkščiavo. - Girdėjau, nusičiupot stam- 
bų grobį. Kilmingi ponai jūsų nepasidalija. Sveikinu, Ma- 
nuela, /ėlicitation. 

— Kaip vijurkas sukiesi, - pasikuklino Lizi. 

— Man irgi neblogai sekasi. - Moteris užstūmė skląstį 
mums už nugarų. — Svečiai vis kilmingesni. Taip, mieloji, 
jūs dar nežinot. Dabar pas mus programa kaip tikrame ka- 
barete. Gerai, kad atėjot. Šiąnakt ypač ilgai neužsidarysi- 
me. Beje, dar laukiam ypatingų svečių, po pusės dvyliktos. 
Labai taurių. Kaip tik jūsų aplinkos. 

Lizi padėjo ranką man ant peties: 

— Apgailestauju, tačiau šiandien aš čia asmeniškai. Su 
mielu savo draugu Moricu. Jis norėtų susipažinti su gar- 
siaisiais jūsų namais. Tačiau labai pageidaučiau dengto sta- 
liako, pačiam nišos gale, meldžiu, jeigu įmanoma. 

Dabar moteriškė apšvietė žibintu ir mane. Ji išsigando. 

— Ponedie, Manuela. Kiekgi jam metų? 

— Dvidešimt vieneri, - išpylė Lizi. 

— Nelaikyk manęs kvaiša. Jam daugių daugiausia ketu- 
riolika. Sakyčiau, tebelanko kadetų mokyklą. Uniforma sko- 
linta. Negali būti nė kalbos. Manuela, leidžiu jums pasilik- 
ti, tačiau jaunuolėlis tegu išeina. 

— Tačiau čia, tamsoje, jo niekas nematys. 

— Negali žinoti. Nenoriu nemalonumų su valdžia... kaip 
tik šiandien gaišti laiką su vaiku... 

— Valandžiukę, - Lizi įkišo ranką į savo raudoną mezgi- 
nių krepšelį ir išėmė monetą, - prašyčiau paimti. Šiandien 
aš moku. - Paskui sekė greitakalbė lenkiškai, o kai Lizi nu- 
tilo, moteris gnybtelėjo man į smakrą ir sušuko: - Oda kaip 
mergikės. Gerai žiūrėk savęs, Moricai. —- O Lizai tarė: - De- 
šinė niša, antrasis numeris. Užsitraukit užuolaidą, jei už- 
grius kontrolė, pasirūpinsiu jumis. 

Ji apsigręžė, ir pro kitas duris nusekėme paskui ją tam- 
siu koridoriumi; staiga išgirdom vyrų balsus, moterų juoką, 
spygavimą, dainavimą - aha, pamaniau, linksmybių namai 
yra namai, kur linksminamasi, - ir netrukus atsidūrėme tam- 
sioje, gana perpildytoje patalpoje kryžminiu skliautu, iš- 
muštoje raudonu audeklu. Net ir lubos buvo raudonos. Ir 
staltiesės. Ir baras. Žibalinių lempų gaubtai geltoni, kad švie- 
sa atrodytų kaip žvakių, o oras nors kirvį kabink. Beveik 
galėjai sakyti, kad smirda. Atsidavė muskusu, muilu, levan- 
domis, prakaitu, sumišusiu su alaus ir pypkės dūmų dvoku. 

Dūmai!!! Negalėjau suvokti. Kambaryje, kur yra damų. 
Niekuomet nerūkoma prie moterų. Hermina man net pa- 
sakojo, kad karalienė Viktorija visose Anglijos pilyse už rū- 
kymą baudžia. O kurgi čia dingo mandagumas? 

Be to, aš tikėjausi išvysti linksmą draugiją. O ką pama- 
čiau, kai akys priprato prie tamsos? Daugybę kareivių spal- 
vingomis uniformomis... pusę besivaduojančių mirtimi. Kai 
kurie buvo sudribę ant kėdžių. Kiti užsigulę ant stalų, susi- 
rietę prie sienos — klaikus vaizdas, nes niekuomet per savo 
gyvenimą nebuvau mačiusi uniformuotų kareivių, kurie sto- 
vėjo, sėdėjo ar žygiavo ne tiesiai, lyg būtų prariję mietą. 

— Lizi, - sušnibždėjau, - kas atsitiko? Ar čia paplitusi 
kokia nors užkrečiama liga? -— Lizi vėl užsidengė veidą šy- 
du ir murmtelėjo kažką, ko nesupratau. - Ar jie visi para- 
lyžiuoti? 

— Sunkiai paralyžiuoti, - garsėliau atsakė Lizi, - paraly- 
žiuotos jų smegenys. 

— "Tai luošiai? | 

— Lavonai per degtinę, gerbiamoji panele. 

— Kaip!!! Jie visi negyvi?! 

Lizi sukikeno. 

— Išmirkyti spirite. Aliai vieno girti kaip žemelė. 

Nurijau seilę. Štai kaip atrodo neblaivūs žmonės. Įdo- 
mu. Pirmąkart mačiau girtus vyrus. Dabar supratau, kodėl 
Enso blaivybės draugija griežtai prilygino alų, vyną ir deg- 
tinę nuodams. 

Tik keistas dalykas: generolas ištuštino devynias taure- 
les degtinės per vengriškąjį vakarėlį, na, kol lioviausi skai- 
čiavusi. Ir vis dėlto jo uniforma gulėjo kaip nulieta, pats 
elgėsi nepriekaištingai, žiūrėjo skvarbiu žvilgsniu, tik kal- 
bėjo kiek lėčiau ir vartojo itin daug lotyniškų žodžių, ant- 
raip nebūtum pastebėjęs jokio skirtumo. 

O tas alkoholio bandymas, kurį privalu išlaikyti kiekvie- 
nam naujam karininkui pirmąją dieną Ense. Jis lankosi pas 
savo tarnybos draugus. Ir visi vaišina taurele degtinės. Ir 
nors tokią priešpietę susidaro itin nemažai taurelių, paskui 
kiekvienas, nesvirduliuodamas ir tiesus kaip žvakė, nužy- 
giuoja į kazino arba į „Juodąjį erelį. Jis ne vyras, jei neiš- 
laiko bandymo. 

Dėl Dievo, tai kiek šie vyrai susivertė sau į gerkles? 

— Nesustokit. Eime toliau! - Lizi čiupo mane už rankos: — 
Tiesiai tiesiai, o paskui į dešinę. Arba prašau palaukti, bus 
geriau, jeigu pirma eisiu aš. 

"Tiesiai prieš mus buvo ilgas baras. Prie jo, išsirikiavusios 
kaip žąsys ir taip pat linksmai girgsėdamos, stypsojo kvai- 
los Bastiono gatvelės paleistuvės, kaip jas pavadino Lizi, 
palaido elgesio ponios, o kai mudvi prisiartinome, jos lio- 
vėsi čiauškėjusios, nuleido vėduokles ir įsispoksojo į mus. 

Atrėmiau jų žvilgsnius. 

Niekuomet gyvenime dar nebuvau mačiusi šitaip išsi- 
pusčiusių moterų. Atrodė margaspalvės kaip papūgos iš tro- 
pikų Amerikos. Skruostai, lūpos, akys ryškiai išdažytos, plau- 
kai susukti į didžiulius kuodus, kurie prikaišioti plunksnų, 
gyvų gėlių, peteliškių, blizgančių plokščių širdžių ir stiklo 
šukų, apklijuotų strazais. 

Visos taip susiveržusios, kad, regėjos, uždus. Puošnios jų 
suknios buvo su dideliais krinolinais, seniai nebemadingais, 
rėksmingų spalvų: raudonais ir geltonais dryžiais ar mėly- 
nais ir žaliais langučiais. 

Pirštinių jos nemūvėjo. Rankos iki pečių nuogos. Nuogi 
ir pečiai, nepridengti jokia skarele, ir jeigu žvilgsniu būtų 
buvę galima užmušti, Lizi iškart būtų negyva parkritusi ant 
grindų. 

Tačiau Lizi nieko neėmė į galvą. 

Ji išskleidė raudoną Makarto vėduoklę, sušnibždėjo: „Da- 
bar paskubėkim“, ir išdidžiai niro į ponių būrį, kuris kaip- 
mat prasiskyrė, be vienos apskritutės geltonplaukės, kuriai, 
rodos, aš kritau į akį. 

— Olia lia! Vaikiuk! - sušuko ji spigiu balsu ir griebė man 
už rankos. - Aš esu gražioji Zora. Jau seniai troškau tokio 
kaip tu! Sustok! Aš tau kai ką parodysiu! 

Ji buvo apsirengusi puošnia žydra suknia ryškiai gelto- 
nais taškučiais, o vėduoklė žalia. Plaukai prikaišioti raudo- 
nų plunksnų. Lūpos irgi skaisčiai raudonos, burna plati kaip 
daržinės durys. Ar ši burna storomis lūpomis įkando ma- 
nąjį Gaborą? 

— Paleisk mano jaunuolį, - paliepė Lizi pakeitusi balsą ir 
nusimovė pirštinę nuo dešinės rankos, - dar per anksti. Jau- 
nuolis dar nenori. 

— Bet aš noriu. - Zora tempė mane už rankovės prie ba- 
ro: - Mudu dabar išgersim. 

Lizi manė kitaip. 

Ji žaibiškai atsivėdėjo ir plika ranka taip tėškė gelton- 
plaukei per žandą, kad net supliaukšėjo. Zora suriko, pasi- 
kėlė sijonus ir spyrė Lizi, tačiau nepataikė, nes Lizi kaip 
gazelė šastelėjo į šalį. Zora griuvo aukštielninka, ant rankų 
kolegei. 

Lizi pasityčiojamai nusijuokė. 

— Taip elgiamasi su kvailomis paleistuvėmis, - pamokė 
Ji mane, - antraip jos neduos mums ramybės. Pažįstu to- 
kias storžieves. 

Petys petin mudvi nužingsniavome prie savo nišos, ta- 
čiau į vidų negalėjome patekti, nes priešais ją stovėjo milži- 
nė. Ne tikra milžinė, o moteris, tokio ūgio kaip dėdė Luji, 
tamsiaodė, tai buvo laikoma siaubingu bjaurumu. Stambų 
kūną ji buvo apsitempusi žalia suknia, ant galvos užsidėjusi 
baltų rožių vainiką, o - vos tikėjau savo akimis - jai iš bur- 
nos karojo pypkė. 

Moteriškė su pypke!!! Pasaulis šito dar neregėjo. 

— Pardon, atsiprašau, - tarė Lizi, - gal pasitrauktumėt į 
šalį? Mums reikia į vidų. 

Milžinė geraširdiškai pamerkė man ir išsiviepė: 

— Gražus vaikiukas. Sveikinu. 

Ir sunkiai kaip kuinas nutapsėjo tolyn. Lizi palaikė pa- 
kėlusi užuolaidą. Aš įėjau ir apsidairiau. 

Niša buvo tamsi, ilgumo maždaug su lova. Beveik visą ją 
užėmė du aksominiai minkštasuoliai, o tarp jų stovėjo siau- 
ras stalelis. Aksomas raudonas, kaip ir grindis siekianti užuo- 
laida. O lubos - vien iš didelio veidrodžio. Brangus veidro- 
dis ant lubų“ Kur niekas nemato? 

— Prašau sėstis, — Lizi klestelėjo priešais mane ant minkš- 
tasuolio, - tikrai turiu pasakyti, kad aplinka čia labai primi- 
tyvi. Mergina dūmija pypkę kaip sena čigonė. Įsivaizduo- 

kit, kad jūs esat kareivis. Brangiai sumokat. Norit trupučiu- 
ką pasismaginti su moteriškaite. Pasisodinat ją ant kelių, o 
ji smirda kaip arklininkas. Non, merci, - ji vėl suskliaudė 
vėduoklę, - paleistuvė niekuomet negaus malonaus kava- 
lieriaus. 

Staiga užuolaida prasivėrė. Padavėjas mums nusišypso- 
jo ir pastatė ant stalo žibintėlį, kurio šviesa lūžinėjo ant veid- 
rodinių lubų. 

— Norėčiau tik paklausti, ko gerti pageidautų ponai? 

— Selterio iš „Bohemijos miško“, - paprašė Lizi pakeitu- 
si balsą, — fajanso ąsotyje. Prašau, kad būtų gerai atšaldytas 
ir antspauduotas. Atidaryto nenorim. 

Po valandėlės balta vyriška ranka padėjo ant stalo pa- 
geidaujamą gėrimą. Tada užuolaida vėl nusileido. Lizi pa- 
čiupinėjo ąsotį. Jis buvo šaltas kaip ledas. Lizi nulaužė ant- 
spaudą, pripylė du puodelius iš cino ir gurkštelėjo į mano 
sveikatą. 

— Turiu labai jus pagirti, — tarė susijaudinusi, - esat pui- 
ki artistė. Niekas nepastebėjo, kad nesat vyras. Išgerkim už 
mūsų brangųjį Gaborą. Jis netrukus ateis. Mažumėlę pra- 
skleiskim užuolaidą, taip mūsų niekas nepamatys. O pačios 
apžvelgsim visą salę lyg iš auksinės imperatoriaus ložės Vie- 
nos rūmų teatre. Dabar palauksim programos. 

Dar neminėjau, tačiau prie sienos, šalia durų, pro kurias 
mudvi įėjome, buvo nedidelė scena. Ir dabar ant šitos sce- 
nos užlipo moteris, kuri mus įleido, malonioji lenkė su juo- 
dais gyvaplaukiais ant viršutinės lūpos. 

Ji išsuko žibalinės lempos dagčius ir nukreipė didelius 
veidrodžius prie lempų taip, kad jų atšvaitas kristų žemyn. 

Pusgyviai kareiviai staiga atgijo. Atsisėdo, pasitaisė uni- 
formas, balsiai pareikalavo alaus ir degtinės, o kol padavė- 
jai skubėjo prie baro, į lempų apšviestą sceną užlipo ruda- 


309 


garbanė, droviai šypsanti moteriškutė, nešina sidabrine ar- 
monika. Kaipmat pratrūko džiaugsmingi šūksniai. O! Ją čia 
pažįsta. 

O gal jai plojo už drąsumą? Mat, o Viešpatie, moteriškė 
buvo mažne nuoga. Ant scenos ją išgrūdo vienais baltiniais. 

O kur jos suknelė? Paieškojau akimis kambarinės, kuri 
būtų atlėkusi jai iš paskos ir pridengusi, tačiau niekur nieko 
nepamačiau. Kas čia atsitiko? Matyt, ji susijaudino. Kam- 
barinė susirgo, o moteriškutė per susijaudinimą pamiršo 
apsivilkti suknelę, dabar pusnuogė stovėjo ant scenos, net 
pati to nepastebėdama! 

— Lizi! Ar tu matai tą patį, ką ir aš? - sušnibždėjau suglu- 
musi. 

Lizi linktelėjo galvą. 

— Esu mačiusi ir gražesnių dalykų. 

— Nukabinkim užuolaidą ir ją pridenkim. Greičiau! Nu- 
nešk jai. 

— Kam: - sutrikusi paklausė Lizi. 

— Ji pamiršo apsirengti!!! 

Lizi sukrizeno. 

— Pamiršo? Nieko ji nepamiršo. Tai jos sceninis kos- 
tiumas. 

Sceninis kostiumas??? Moteris buvo tiktai su korsetu ir 
krinolinu, tokiu trumpu, kad vos siekė kelius. Ir pirmąkart 
gyvenime aš pamačiau... na taip... kitos moters kojas. Kol 
kas buvau mačiusi tik savo! 

Ir kokias kojas! 

Storas, baltas, apvalias kaip nupenėto paršo kumpiai. O 
jau moteriškės riebumas! Atrodė lyg kvadratinė. Iš korseto 
viršuje ir apačioje virto lašiniai, o juodą aksominę juostelę 
ant kaklo beveik dengė trigubas pagurklis. Bet labiausiai 
krito į akis šukuosena. 

Plaukai susukti į plonas, stangrias, kamščiatraukio pavi- 
dalo garbanas, kurios nuo paties viršugalvio krito ant ausų, 
skruostų, kaktos ir mėsingo sprando. Tokia šukuosena trum- 
pai buvo madinga mano vaikystėje. Man priminė mopsą. 
"Tačiau keistas daiktas. Moteriškutė anaiptol nebuvo anti- 
patiška. Nuo jos sklido gudriai naivi drąsa, kuri žadino ge- 
rą nuotaiką. Ji nusišypsojo žiūrovams, atsisėdo ant pusaukš- 
tės klasikinės kolonos, kuri vieniša stovėjo scenoje, ištempė 
savo sidabrinę armoniką ir pakiliai sugrojo keletą akordų, į 
kuriuos žiūrovai atsiliepė šaižiu švilpimu. 

— „Prie subinės tamsu“, - užplėšė ji paskui neišlavintu, 
tačiau stipriu iš prigimties balsu. Ir kareiviai, žiną dainą, 
choru užbliovė priedainį: „O taip, ko-dėl neturi būt... prie 
subinės tam-sų77! 

— Kvaila dainuška, - sukikeno Lizi, ir mes išklausėme 
bent penkiolika posmų, kurių žodžių iš dalies nesupratau. 
O ką mes išvydome, kai baigėsi daina? Prie durų kilo sąmy- 
šis - įžengė ponų draugija! 

Elegantiški, kilmingi vyrai, apskritai čia netinką, puikiai 
pasiūtomis, lyg nulietomis uniformomis. Ilgi kardai, baltos 
pirštinės, išdidūs žvilgsniai. Gaboras ir jo svečiai, dvylika 
vyrų, visi puikiai nusiteikę, ir savininkė asmeniškai nuly- 
dėjo juos prie stalų, kuriuos jiems buvo palikusi prie pat 
scenos. 

Mažiau girti kareiviai ėmė skubiai sagstytis uniforminius 
švarkus. Tačiau karininkai draugiškai pamojo ranka: nebi- 
jokit. Nieko nematom, nieko negirdim. Čia mūsų nėra. 

Visą mane perėmė pasibjaurėjimas, nes sušurmuliavo 
ryškiai išsidažiusios moterys prie baro. Kuri iš šitų hienų 
puls prie maniškio Gaboro? Į jį jau rodė Zora, kuždėjosi su 
pypkę dūmijančia milžine, o paskui praplyšo skardžiai kva- 
totis. O ką man daryti, jei jis vėl leisis kandžiojamas? Sėdė- 

siu it nebylė ir spoksosiu? Tai jau me. Bet juk negalėjau pa- 
šokti ir vožti per ausį kaip Lizi... o gal? Šiaip ar taip, jei 
Gaboras bent smarkiai nesigins, niekuomet daugiau nebe- 
pratarsiu jam nė žodžio! Niekuomet daugiau nė kojos ne- 
kelsiu į maniežą. Tada jis bus man miręs! 

Iš susijaudinimo man ėmė skaudėti skrandį. Suklydau 
čia atėjusi! Tačiau jau per vėlu graužts. 

Ponai susėdo. Užsisakė gėrimų. Užsidegė cigarus!!! Ta- 
čiau jokio ženklo nedavė baro pusėn, kad trokštą draugi- 
jos. Jie vis dar buvo vieni. Lizi žvilgtelėjo į salę ir skubiai 
pasigręžė į mane. 

— Matau mažąjį erchercogą Leo, - sušnibždėjo, - sėdi prie 
vidurinio stalo. Jis pravardžiuojamas Cypsiu, nes kalba 
skambiu lyg mergaitės balsu. Baisingai meilus vaikinukas. 
Sėdi šalia Atilos Nadžio. Ar matot, grakštus berniukas? La- 
bai lygiu veidu. Skutasi barzdą kaip tarnai. O jo skruostai 
lyg panelės. Kaip tik nusisegė kardą. 

Erchercogas! Ko neišsinarinau kaklo, norėdama geriau 
matyti erchercogą. Iš tiesų. Ten sėdėjo jis. Artimas mūsų 
didenybės giminaitis - o gal ir mano? Šioje skylėje. 

— Labai taurus ponas - kalbėjo toliau Lizi, - dar nė vie- 
nai iš šitų kvailų paleistuvių nepasisekė jo sugundyti. Vi- 
suomet atsisako. Tačiau nešykšti arbatpinigių. Prašmatnus 
kavalierius. 

— Ar erchercogas ir anksčiau čia lankėsi? - paklausiau 
netikėdama. 

— Taip, girdėjau. — Lizi atsistojo ir pasistiebė: - Gerbia- 
moji panele. Kaip įdomu. Čia yra ir rusų caraitis. Jis gyve- 
na ne Ense. Ir nelabai mėgstamas. Sakoma, kad yra išdidė- 
lis ir pamaiva. Tas rudaplaukis prakaulėlis, Cypsiui iš kairės. 
Kaip tik maunasi pirštines. 

— Tas su balta uniforma? 

Lizi linktelėjo galvą. 

— Bet jis labai elegantiškas. 

— Taip, tačiau sakoma, kad didelis nenaudėlis. Suvedžioja 
moteris iš kairės ir dešinės ir savo draugų seseris. Tėvynėje 
nebegali rodytis. Todėl išsiųstas į tolimą kelionę, kad nebe- 
krėstų šunybių. 

— Lizi. Caraitis! 

— Taip. Caraitis. Tačiau visur pasitaiko baltų varnų. 

Nežinau kodėl, tačiau staiga mano sąžinė nurimo. Taigi 
ši skylė pakankamai gera erchercogams ir caraičiams? Pa- 
dorumo ir dorovingumo pavyzdžiams? Sektiniausisiems ša- 
lies simboliams? Nejučiom sukikenau. Argi Hermina ne- 
kartodavo, kad reikia mėgdžioti aukščiausių sluoksnių 
atstovus? Ką gi, aš taip ir padariau. Jei jau ši landynė pa- 
kankamai gera jiems, tai gera ir man. 

Be to, mane pralinksmino tai, kad nevykėliai princai 
siunčiami į kelionę aplink pasaulį, kaip kad neklaužados 
vaikai uždaromi į rūsį. Nevykėliai princai! Būna ir tokių. 
Vadinasi: Hermina suklydo! Ji ne visuomet teisi. Ne neklys- 
tanti... Tačiau kas vyksta tenai, rampų šviesoje? 

Riebiosios dainininkės nebebuvo. 

Didžiaūsis muzikantas raudonu koncertiniu fraku atsi- 
sėdo prie seno rudo rojalio kairėje scenos pusėje. Tačiau 
prie kokio rojalio! Pirmąkart savo gyvenime regėjau rojalį, 
neuždengtą iki pat grindų. Taigi: buvo matytu, ant ko jis 
stovi!!! Nurijau seiles. Nebuvau mačiusi tokio vulgaraus ro- 
Jalio. Tačiau jis kuo puikiausiai tiko prie visos programos. 
Mat tai, kas vyko toliau, šimteriopai pranoko anksčiau ma- 
tytą reginį. 

— Mano ponnnai... - Malonioji lenkė plėšriomis akimis 
išskėtė rankas ir žemai nusilenkė Gaboro draugijai: - Šįva- 
kar turiu jums amžiaus staigmeną. Man pasisekė, aš pa- 

samdžiau menininkę, garsią dainininkę. Neapsakomą gra- 
žuolę. Bavarijos dievaitę. Karštai mylimą Prūsijoje. Niekas, 
Ją išvydęs, nebegali pamiršti. Mano ponai, štai ir ji: nepa- 
kartojama, nuostabi, nepamirštama Lori Nakedėj. Miun- 
cheno Lorelėja... 

Muzikantas, panašus į cirko direktorių, trenkė kurtina- 
mą tušą — ir į apšviestą sceną įstriksėjo keista būtybė. Ir čia 
dainininkė? Niekuomet nebūčiau pamaniusi. 

— Anaiptol ne gražuolė, - pareiškė Lizi, - o bjaurusis an- 
čiukas, kuris pamiršo virsti į gulbę. 

— Ji pamiršo apsirengti, - sušnibždėjau, jausdama, kad 
po peruku mane ima pilti prakaitas. 

— Jai nevalia apsirengti, kai tokia pavardė* - itin logiš- 
kai sumurmėjo Lizi. - Be to, ne tokia jau ji ir nuoga. 

Kaip??? Ar Lizi akla? 

Gerai. Dainininkė rankoje laikė samtį. O šiaip buvo pa- 
sirišusi tiktai baltą prijuostę su antkrūtiniu ir po ja nuogu- 
tėlaitė, kaip Dievulio sukurta! 

Nei batelių, nei kojinių, nei krinolino, nei suknios. Ir 
jokio korseto. Šitokiai rodytis viešai! Suaugusiai nesusiver- 
žusiai moteriai. Iš baimės visa sustingau. Ir... ji juk be kel- 
naičių!!! Ne, artėja pasaulio pabaiga. Juk visi žino, kad nuo- 
gumas — šlykščiausia nuodėmė. Nuogai vaikščioti nevalia, 
netgi būnant vienai namie, prausiamasi su marškiniais, mau- 
domasi su marškiniais, o štai ši moteriška... džiūgaudama 
rodo savo blauzdas. Alkūnes! Kelius! Rankas, pečius, kaklą 
ir kojų pirštus. Ji neslepia nė vienos vietelės. 

Kur jau! Juokėsi lyg burkuodama, lankstėsi iki pat že- 
mės, kad maniškis Gaboras galėtų pažvelgti į stambias krū- 
tis. Ir jis iš tikrųjų žiūrėjo! Nenusisuko!!! 


* Nuogalė (vok.). 

— Lizi. Ar ši paleistuvė nebijo pragaro? 

— Kodėl turėtų bijoti? 

— Juk čia didžioji nuodėmė. Ant scenos. Nuoga! 

- Čia ne. Čia linksma. 

Ponams iš tiesų atrodė linksma. Jie pritariamai linkčio- 
Josi galvomis. Tačiau kareiviai pašėlo. Stūgavo, plojo ir švil- 
pė, trypė sunkiais batais taip, kad net dzingsėjo taurės. Ir 
tai, įsitikinusi savo pergale, pastebėjo Lorelėja. Ji sumosa- 
vo samčiu lyg dirigentas lazdele ir strikinėdama uždainavo 
aukštu karksinčiu vaikišku balseliu. Pianistas, išsišiepęs ligi 
ausų, akompanavo jai pakiliais akordais: 


Ak, mielučiai, pažiūrėkit 
ir manim basigrožėkit! 

Ar aš ne šauni mergele, 
apvalaina lyg baršelis? 
Kaip kultuvės mano kojos, 
na, 0 strėnos, kokios storos ? 


Ir juokingais žingsneliukais ji apšokavo sceną, iškėlusi 
riebias rankas virš galvos, o ką tuomet pamačiau? Geltonus 
plaukus pažastyse. Plaukus! Pažastyse! Man ten buvo plika 
oda. Išsigimėlė, ir net pati šito nežino! Matyt, kvaiša per 
visą pilvą! Ji pradėjo suktis kaip vilkutis ir tada - mon Dieu! 
Prijuostė užpakalyje prasiskleidė — subolavo aptaki nuoga 
kūno dalis, kurios pavadinimo nevalia ištarti! 

Nepajėgdama net krustelėti spoksojau į apvalų, mėsin- 
gą su dviem duobutėm ir padalytą pusiau... pirmąjį, kurį 
išvydau per visą savo gyvenimą. Kol kas nebuvau mačiusi 
net savojo. 

Tai štai koks žmogus yra iš nugaros. Pasibjaurėtinas. 

Ir aš taip pat atrodau. Ouelle catastrobhe! Bet koks ar- 
klys gražesnis, nes tą plyšį dengia ilga uodega. 

Lorelėja sustojo. Prijuostė vėl viską uždengė. 

O ką ji dabar daro? Na, čiumpa sau už galvos, mikliai 
atsisega segę —- ir per nuogą jos nugarą žemyn pasileido 
rudų garbanų krioklys - žavus reginys. Dabar ji iš tiesų at- 
rodė kaip legendinė Reino mergelė - tiktai samtis netiko. 

"Tačiau jis niekam nekliuvo. 

Kareiviai pašoko nuo kėdžių, susikišo į burną smilių ir 
didįjį pirštą ir pratrūko kurtinamai švilpti. Lizi niekinamai 
pakraipė galvą ir kažką man sušuko, tačiau neišgirdau, nes 
viską užgožė šurmulys. 

— Garsiau, Lizi. Aš tavęs negirdžiu. 

Lizi pasilenkė į priekį. 

— Viskas dirbtina, - suriko man į ausį, - plaukai dažyti 
rudai...prisisegusi uždėtinių garbanų... be jokio talento... 
ne dainuoja, o rėkauja... ar dabar matot, kokie avigalviai 
vyrai? Jiems tai patinka. 

Penkiais ilgais posmais kankino mane toji moteriška ant 
scenos. Dukart samčiu ji rodė į mano Gaborą, triskart pa- 
siuntė jam ranka bučinį. Keli karininkai, kurių nepažinau, 
pašokę plojo į taktą. 

Kareiviai, kurie nebegalėjo matyti, nes ponai jiems už- 
stojo sceną, pasilipo ant kėdžių ir mosavo kepurėmis, tau- 
rėmis. Buteliai ritosi per grindis, stalai svyravo, o kai begė- 
dė paleistuvė pagaliau, pagaliau baigė dainą, prasidėjo 
spigus, niekaip nesibaigiantis švilpimo koncertas. Šurmu- 
lys vis garsėjo po kiekvieno posmo. "Iačiau dabar jis virto 
pragarišku. 

O mano Gaboras? Garbė Viešpačiui. Jis nepašoko kaip 
kiti. Sėdėjo tiesus lyg žvakė ant kėdės šalia Atilos ir ercher- 
cogo, kurie irgi liko sėdėti. Jis netgi neplojo. 

Pianistas užlipo ant scenos prie Lorelėjos, ir abu ėmė 
lankstytis į visas puses. Paskui ta moteriška sviedė toli tarp 

žiūrovų savo samtį kaip nuotaka vestuvinę puokštę. Jis nu- 
krito prie baro, ir iškart tenai kilo įnirtingos peštynės. 

— Bučiukas tam, kuris jį man parneš, - sukrykė daini- 
ninkė salei, pasistiebė ir linksmai stebėjo savo sukurstytas 
muštynes. 

Caraitis atsistojo ir pasitaisė baltą uniforminį švarką. 

— Bravo, panele, - sušuko jis dainininkei. - Ar jūs neiš- 
troškot? Gal leistumėt jus pakviesti? Prie mūsų stalo? 

— Labai ačiū. 

Lorelėja pamaloninta nusilenkė, nusiropštė nuo scenos, 
tūptelėjo priešais princą - ir tada klestelėjo ant kelių... Ati- 
lai. Nuogomis rankomis apsivijo jam kaklą ir kaip erkė įsi- 
siurbė į lūpas, tuo tarpu Rusijos Borisas apstulbęs stovėjo 
šalia. 

Stebėjau viską užgniaužusi kvapą. Ir pajutau: net virpu 
iš pavydo. Atila mano gerbėjas! Anot Gaboro, karštas! Ir 
nenuspiria jos šalin? Leidžiasi bučiuojamas, glėbesčiuoja- 
mas ir pats tvirtai spaudžia šią mergšę glėbyje? Lizi links- 
mai pakraipė galvą. 

- Iškart pamačiau. - pareiškė patenkinta, - Lorelėja skys- 
taprotė, smegenų kaip vištos. Kairėje sėdi tikras ercherco- 
gas. Dešinėje stovi ir dar ją kviečia tikras caraitis. O ko jai 
reikia? Vargšo leitenanto, pliko kaip tilvikas, be skatiko ki- 
šenėje, nebent ką nors išlošia... 
dygo šalia dainininkės ir atkišo jai samtį. Moteris paėmė 
samtį, skambiai pabučiavo berną ir vėl pasigręžė į Atilą. 

— Ir ji dar bučiuoja netašytą jefreiterį, - sutrikusi riktelė- 
jo Lizi, - kur kas kvailesnė, negu aš maniau. Ne kiek pa- 
sieks gyvenime, vargšė paleistuvė pridedamais plaukais. Pa- 
žįstu tokias. 

Rusijos Borisas vėl atsisėdo. Perkreipė plonas lūpas, pa- 
kėlė dešinę ranką ir pirštais spragtelėjo baro pusėn. Iškart 

pripuolė keturios išsidažiusios moteriškės, žemai tūptelėjo, 
kudakuodamos kaip vištos, o pati pirmoji buvo storuliukė 
Zora; staliuką taip apstojo, kad nieko nebeįstengiau matyti. 

"Tuo tarpu kareiviai nulipo nuo kėdžių. Muzikantas, at- 
rodąs kaip cirko direktorius, vėl atsisėdo prie rojalio. Pada- 
vėjas atnešė jam taurę vyno, kiti du padavėjai ėmė šluoti iš 
po stalų šukes. 

Prasidėjo nauja programos dalis. Graudžiai atsidusau. 
Kas dabar manęs laukė? 

Pianistas pagrojo keletą triukšmingų pasažų ir staiga įni- 
ko ritmingai daužyti klavišus, nežiūrėdamas nei kairėn, nei 
dešinėn. Ant scenos išbėgo keturios čigonės, bjauria tamsia 
veido oda, užtat žėrinčiomis, juodomis kaip anglys akimis. 
Puikiai pasidabinusios, raudonomis sukniomis su baltais rau- 
kiniais 1r kukliomis iki pat riešų rankovėmis. Stipriai susi- 
spaudusios korsetais, apsimovusiomis kojinėmis ir bateliais 
bei — tuo labiausiai apsidžiaugiau — ilgomis baltomis kelnai- 
tėmis, paprastai nešiojamomis tik padorių moterų. 

Jos turėjo man kliūti, nes balti mezginiai kyšojo iš po 
raudonų sijonų. 

Patenkinta atsilošiau atgal. Nė plotelio plikos odos. 

Užtat Lizi staiga labai susijaudino. 

— O lia lia! - sušuko ji. - Tikiuosi, neužgrius kontrolė. 

— Kodėl? - Nieko nesupratau: - Juk jos padoriai apsi- 
rengusios, palyginti su Lorelėja... 

— Luktelėkit! - sušuko Lizi ir pripylė mūsų puodelius 
selterio. 

Nuotaika pasikeitė. Salė staiga prisipildė pašėliško 
linksmumo. Pianistas skambino kaip ištiktas transo. Trum- 
pi, kapoti taktai, pramaišiui su trumpais, kapotais pasažais, 
pažinau tą ugningą muziką. Juk tai Ofenbachas, Ofenba- 
chas viešnamyje? 

Kareiviai vis smarkiau šėlo, plojo pagal taktą, ir staiga 
nutiko tai, ko visi laukė: šokėjos žaibiškai pasikėlė sijonus ir 
išmetė vieną koją aukštyn, vėl koją aukštyn, vis greičiau ir 
greičiau, ir nepaisant kuklių baltų apatinių kelnaičių... Kai 
šokama štai taip, kaip tos ant scenos, viduryje atsiveria pra- 
skiepas ir matyti, anot Lizi, Pažadėtoji Žemė. Kaip tik tai ir 
vyko visų akyse, aišku, ir mano Gaboro: iš pažiūros šventuo- 
lės, paleistuvės bateliais spardė orą, jų apatinės kelnaitės 
prasižiodavo - ir atsiverdavo Pažadėtoji Žemė. 

Iš siaubo nusiritau po minkštasuoliu. Tiesa, pamačiau 
ne tiek jau daug - kelis kuokštelius tamsių plaukų. Plau- 
kų??? Tai šit kaip atrodai suaugusi? Plaukuota lyg beždžio- 
nė? Visą gyvenimą? Vėl užsiropščiau ant suolo. Dieve dan- 
guje. Ir Hermina šitaip atrodo. Ir geltonplaukė mano 
motina. Ir teta Juliana, ir Lizi. Kada nors ir aš taip atrody- 
siu. Ne! Aš me! Šituos plaukus aš nusiskusiu. Jei jie man iš 
tiesų žels, nors tuo abejojau. Antra vertus - juk ir aš susir- 
gau mėnesinėmis. O Dieve! Viena bjauri staigmena po ki- 
tos, niekaip nesibaigia ir nesibaigia. Korsetas, TAI, mirtis 
gimdant, klaikus gimdymas, keturios dienos pilvo skausmų 
kas mėnesį, o didžiausias baisumas — pažastyse ir tarp ... 
na, jau aišku kur — pasišlykštėtinas kailis! 

Hermina kalbėjo tiesą. Nuogas žmogus turi gėdytis! Fe! 
Dabar supratau, kodėl neapsižiūrinėji savęs nuogos veidro- 
dyje. Kodėl suaugusios moterys ima gėdytis, kodėl dangs- 
tosi kūną, kodėl varstosi korsetu, kad atrodytų bent truputį 
tauriau, išgelbėtų tai, kas dar įmanoma, nes ilgainiui jos 
pavirsta į tikrą gyvulį. 

O vyrams šis šlykštumas patinka! 

Jie tikri avigalviai. Nuoga Lorelėja. Balta jos kūno dalis 
netariamu pavadinimu - vyrai ko nepaklaiko iš malonumo. 
O dabar jie vėl nesitvėrė savo kailyje. Staugė iš susižavėji- 

mo, kumščiais daužė stalus, vartė akis, džiūgavo, batais try- 
pė grindis, raitėsi, apimti ekstazės, būbavo iš laimės, po 
moterų sijonais slypėjo jų rojus... bet kodėl? Dabar čigonės 
pasisuko šonu. Pasilenkė į priekį. Suėmė viena kitai už lai- 
bo liemens ir žąsele nustriksėjo aplink sceną, įžūliai atsta- 
čiusios tas netariamais pavadinimais dalis ir šitaip vėl su- 
keldamos naują švilpimų koncertą. 

Deja, paskui jos vėl prisiartino prie pat rampos ir pa- 
kartojo savo prakeiktąjį šokio žingsnelį, kiek tik pajėgia spir- 
damos aukštyn, būčiau galėjusi nudobti tas padraikas. Kaip 
tik tada, kai maniau nė akimirkos daugiau nebetversianti ir 
niekuomet nebegalėsianti pasižiūrėti į akis savo Gaborui, 
nuskardėjo šaižus švilpimas. 

Čigonės kaipmat nuleido žemyn savo raudonus sijo- 
nus ir ėmė poromis šokti valsą. Pianistas žaibiškai pakeitė 
taktą, suskambėjo džiugi ir pakili melodija „Vynas, mote- 
rys ir dainos . 

Lizi užsidengė šydu: 

— O lia lia! Kokia nesėkmė. Patikrinimas. 

Karininkai pašoko, čiupo kardus ir spėriai šmukštelėjo 
už baro. Gaboras su Atila įlėkė į nišą Nr. 3, o prieš mus 
staiga išniro geltonplaukis erchercogas. 

— Nuolankiausiai meldžiu dovanotu, - šnibžtelėjo jis 
man, - persekiojamasis prašo užuoglaudos. 

— Greičiau, - griuvo ant stalo Lizi, - sprauskitės čionai, 
jūsų didenybe... 

Ir ji vėl mikliai užtraukė užuolaidą, tuo tarpu ercherco- 
gas vikriai kaip beždžionė pralindo pro Lizi ir prisispaudė 
prie sienos suolo gale. Lizi užpūtė žibintą. 

Kas gi čia dabar? 

Staiga padvelkė kvepalais. Jazmino žiedais. Jazminas? 
Keisti kvepalai ponui. Tačiau tučtuojau viską pamiršau. 

— Lizi, - sukuždėjau baimingai, - o ką daryti man? Gal 
lįsti po stalu? 

"Tačiau pavėlavau. 

Du uniformuoti vyrai, lydimi žandaro, įžengė pro duris 
ir ieškodami apsidairė. 

— Nauji svečiai! - sušuko išsigašinusios paleistuvės prie 
baro, džiaugsmingai nusikvatojo ir puolė prie jų. Pianistas 
liovėsi skambinęs. Zora įsikibo į parankę žandarui. Milži- 
nė išsiėmė iš burnos pypkę: „Gal šiandien ilgėliau pas mus 
užtruksit? - paklausė nekaltai. - Vis bėgat, lyg akis išde- 
gę“. Kitos apsupo anuos du ratu, taip trukdydamos ap- 
žvelgti salę. 

Kaip pakerėta pro užuolaidų tarpą stebėjau vyksmą. Nu- 
sii1mkit skrybėles. Puikus darbas! 

Lizi sukikeno. 

— O, aš juos pažįstu. Mieli vyrukai. Manau, kad nieko 
neatsitiks. 

Ir ji neklydo. Tikrintojai metė akį į kareivių uniformas 
ir paklausė: „Ar nėra karininkų?“ Pas mus net neužsuko. 
Apžiūrėjo šokėjas, kurios nuolankiai lūkuriavo ant scenos, 
pagyrė: „Dailūs kostiumai“ ir iškart atsisveikino. 

Pianistas užgrojo linksmą maršą „Džiaugsmingą maršą 
Prano Juozapo išsigelbėjimui paminėti . 

Pasirodė savininkė, malonioji lenkė: „Kelias laisvas, po- 
nai“, - sušuko ir suplojo delnais. 

Linksmai žvengdami iš slėptuvių išlindo karininkai. 

— Dėkoju už išgelbėjimą, - sušuko erchercogas, o kai 
užuolaida prasiskyrė ir šviesa krito man ant veido, pridū- 
rė: - Labai džiaugiuosi. Vėliau dar pasimatysim. — Tūpte- 
lėjau, tačiau man nieko neišėjo, kliudė suolas... tačiau pa- 
la! Aš juk ne moteris. Aš kareivis. Ačiū Dievui, jo didenybė 
nieko nepastebėjo, jau buvo išdulkėjęs. 

Pasidarė labai jauku. 

Lizi atmetė šydą. 

— Ak, —ji maloniai pasirąžė, - pianistui priklauso butelis 
vyno. Gudruolis kaipmat prisiderino. 

— O ką gi jis padarė? 

— Užgrojo valsą. "Tai bent triukšmo dabar būtų, jei būtų 
skambinęs kankaną. Štai ką jums pasakysiu, ne toks jau pa- 
prastas tas kankanas... reikia būti labai lanksčiai. Lyg gu- 
minei. Aš pamėginau šokti. Man pernelyg sunku. 

— O kodėl dabar būtų triukšmo? 

— Šokti kankaną uždrausta. 

— Kankanas uždraustas, o viešnamis leistas? 

— Kankanas kenkia dorovingumui. O viešnamis įgulos 
mieste yra būtinybė. 

Kas čia per būtinybė, mano protas nesugebėjo aprėpti. 
"Tačiau daugiau nebeklausinėjau. 

Karininkai sugrįžo prie savo stalų, užsisakė degtinės ir 
vyno, tačiau kareiviai staiga sujudo sukruto. Būreliais trau- 
kė prie baro, kur pasišnekėdavo su moteriške, paskui įsi- 
kibdavo jai į parankę, petys petin pražingsniuodavo pro 
staliukus bei nišas ir galop pranykdavo už raudonos užuo- 
laidos, dengiančios visą galinę salės sieną. 

Už tos užuolaidos greičiausiai buvo slaptos durys. TIa- 
čiau keisčiausias dalykas: kai kuriuos kareivius pro tas duris 
išstumdavo. Dvi energingos kvailos paleistuvės suėmė iš kai- 
rės ir dešinės jefreiterį, pagavusį samtį. Ir nors jis priešino- 
si, viens, du, trys - jiems už nugarų jau nusileido užuolaida. 
Rūkalė milžinė lyg gniaužtais suspaudė visiškai nusitašiusį 
uloną. "Tas paikai vypsojo - štai jo jau nebėra. 

— Lizi! Kur jie visi eina? 

— Į kam... į klozetą. Pardon, norėjau pasakyti, savo rei- 
kalu. 

— Tačiau labai jau dažnai vaikšto. 

- Ir geria pakankamai. 

— Argi jiems ne gėda? 

— Kodėl? - paklausė Lizi, nenuleisdama akių nuo ercher- 
cogo. 

— Eiti savo reikalu! Lydimiems! 

"Tai baisiausias nepadorumas. Nėra pasaulyje didesnės 
blogybės, kaip eiti savo reikalu. Niekuomet neprisipažįsta- 
ma, jog retkarčiais tai... būtina. Visuomet stengiamasi tylu- 
tėliai pasišalinti ir tikimasi, kad niekas nepastebėjo. O čia 
ėjo netgi po du? Kaip??? O iš kur tos kvailos paleistuvės 
žino, kada vyrui reikia pabūti vienam? 

"Tą valandėlę pro šalį praėjo Atila su Lorelėja ir išny- 
ko... Atila!!! Jis pasisakė, kad... NIEKUOMET daugiau ne- 
bepratarsiu jam nė žodžio. Aš jau visa suprakaitavau. Ir 
stora uniforma buvo pernelyg karšta, taigi jei kuri nors 
moteriškė prikibs prie mano Gaboro - čiupsiu fajansinį ąsotį 
ir sudaužysiu jai į galvą. Tačiau karininkai buvo užsiėmę 
kuo kitu. 

Čigonės buvo pragaišusios, pianistas skambino valsą, pol- 
ką, galopą, dabar svečiai šoko. Visi - be Gaboro, kuris sėdė- 
jo šalia erchercogo, - linksminosi scenoje su išsipusčiusio- 
mis moterimis glėbyje, tampė jas į visas puses, suko aplink, 
ką gi, atvirai prisipažinsiu, šokti jie mokėjo. Tiesūs kaip žva- 
kė... tačiau pernelyg anksti apsidžiaugiau. Gaboro staliu- 
kui iškilo didžiulis pavojus! 

Prie jo priartėjo smarkiai išsidažiusi rudaplaukė paleis- 
tuvė ir žemai pritūpė priešais abu ponus. Apsirengusi melsva 
kaip žibutės puošnia suknele su pačia didžiausia iškirpte 
visame name; ji dar žemiau pritūpė, kviesdama erchercogą 
šokti! Nieko toji nesigėdina! Tik jai nepasisekė. Kilminga- 
sis ponas taip pasižiūrėjo į ją, lyg būtų buvusi iš stiklo. O kai 


323 


ypata vėl pritūpė, viskas jam įkyrėjo. Jis atsistojo, žengė prie 
padavėjo, kuris atnešė mums selterio, paėmė jam iš rankų 
padėklą - ir pradėjo šokti su juo. Ir dar valsą! Tikrai! Kaip 
gyva, šoko su vyru. Kokia čia prasmė? 

Na, gal jis turėjo geriausius šokių mokytojus - kaip jo 
didenybės giminaitis. Jam jau seniai niežėjo kojos, o kad 
nesusigundytų apsisukti su kvaila paleistuve, nes jam neva- 
lia apsijuokti... ir vis dėlto apsijuokti galėjo. Labai jau glau- 
dėsi prie to vaikinuko - žiūrėjau suglumusi... bent jau ne- 
pakliuvo į nagus jokiai moteriškei, kuri būtų nusitempusi jį 
už raudonosios užuolaidos ir privertusi atlikti savo reikalą, 
nors jam gal nė nereikėtų... 

— Dabar suprantu, - pasakė man Lizi, - Būčiau galėjusi 
anksčiau atspėti. 

— Ką, Lizi: Ką? 

— Jam nepatinka moterys. 

— O kodėl nepatinka? 

Niekuomet nebuvau girdėjusi. 

— Labiau patinka vyrai. 

— Kam? 

— Na... šokiams. Tačiau apie tai nevalia net prasižioti. 
Antraip kils didžiulis skandalas. Jūs nematėt, kad jis šoka 
su vyru, aš irgi nemačiau. Niekam tai nerūpi. O, ateina sa- 
vininkė. Manau, kad grūs visus laukan. 

Ir tikrai moteris su raudona puošnia suknele atsistojo 
rampos šviesoje. 

— Užsidarome, ponai! - sušuko ji salei. Paskui atsisuko ir 
mostelėjo karininkams, kad jie gali pasilikti. O kai netru- 
kus išsinešdino paskutinis kareivis, šventė kaip reikiant įsi- 
siūbavo. Liko saviškiai, ir santūrumas ištirpo. Šokiai nutrū- 
ko. Užsisakė degtinės. Gėrė į gimtuvininko Gaboro sveikatą 
ir daužė į sieną taures. O rudaplaukė su žibučių spalvos 

suknele atsiklaupė priešais jį ir taip pat pasveikino: įsikišo 
rankas į savo iškirptę, išsiėmė nuogas krūtis ir nusišypso- 
jo jam. 

Ko nepaspringau vandeniu. Ar moteris pamišusi? Be jo- 
kios abejonės. Taip elgiasi tik beprotės. Bet kodėl ji ne pa- 
mišėlių namuose? Kodėl vaikšto laisva, 0 aš turiu dėl jos 
gėdytis? 

Ir Gaboras su ja šnekasi! Nevaro šalin! 

"Tik kai sugrįžo Nadis, be Lorelėjos, ir pasakė: „Mergel, 
tau nieko neišeis, jis įsimylėjęs“, paleistuvė pasidavė, atsi- 
stojo ir prašapo. 

Su palengvėjimu atsilošiau. Išgėriau puodelį vandens. 
"Tačiau vos atsigavau nuo vienos baimės, kaipmat patyriau 
kitą. Staiga visi prašneko apie mane. Taip, apie mane! Ma- 
no vardas. Viešnamyje! 

Čia buvo tik Gaboras ir jo ponai, be to, vietinės damos, 
iš viso dvidešimt. Apsėdusios karininkus, susitaršiusios, dė- 
mėtais drabužiais, nuvarvėjusiais dažais, nuvytusiomis gė- 
lėmis plaukuose, tačiau labai linksmos, jos kikeno ir maivė- 
si, kiekviena galvodama: „Dabar susigausiu kilmingą poną. 
Ir neregys būtų pamatęs. 

Kaip jau minėjau, pianistas ilsėjosi prie baro. Oras nors 
kirvį kabink. Dūmai temdė akis. Užtat supratau kiekvieną 
žodį. Ir apie ką gi jie kalbėjo? Apie Gaborą ir mane. 

— Tu įsimylėjęs? - Rusijos Borisas pasisuko į Gabo- 
rą: - Ką? 

— Savo jojimo mokinę, - atsakė Atila, - Minką Hiubš. 

Vos nuskambėjo mano pavardė, visi karininkai sukluso. 
Mostu nutildė kudakuojančias vištas. 

— Puiki jojikė, - pasakė Atila Borisui. 

— Na, na. - Caraitis į jį net nežvilgtelėjo. Nekreipė dė- 
mesio į jį po Lorelėjos akibrokšto. Kruopščiai nupūtė pele- 

nus nuo baltos savo rankovės. Beje, jis sėdėjo šalia milži- 
nės, ta buvo iškaulijusi iš jo cigarą ir dūmijo kaip kami- 
nas. — Visi tik apie tai ir kalba, tik nieko nematyti. 

— "Tiesą sakai, Borisai, - sušuko mažaūgis kresnas rau- 
donveidis karininkas, kone kasdien pietaująs „Juodajame 
erelyje“. - Jūs su ta Hiubš užsidarę lyg tvirtovėje. Nė šuo 
nesuloja, ką ten rezgat. Geltonplaukę Venerą mato visi. Va- 
kar ji peršoko metrą dešimt. Be klaidelės. 

— Aš netikiu, Tiborai, - su panieka pasakė Gaboras. — 
Anot gandų, ji vis griūva. 

— Taip ir yra. Vos peršokusi kliūų, nusirito per priekį 
žemyn... Kosanikui į glėbį. 

Griausmingas kvatojimasis. 

— Tačiau šoko puikiai. 

— Hiubš meili balandėlė, - pasakė Geza. Jis dažnai pie- 
taudavo prie kavaleristų stalo ir visuomet į mane žvilgčio- 
davo. - Tačiau ji dar ne visai apsiplunksnavusi. Jei tau įdo- 
mu, dar nesubrendusi. 

— Man pakankamai subrendusi, mielasis. 

Gaboras kilstelėjo į jį taurę. Geza susidaužė, abu išgėrė 
ir šveitė taurės į sieną. Kiek buvo išgėręs Gaboras? Tiek 
pat, kiek ir kiti. Juk turėjo, kaip gimtuvininkas. "Tačiau iš 
šalies nieko nebuvo matyti. Kaip ir iš jo draugų. Tiktai visi 
pasidarė dar tiesesni. Sėdėjo ant kėdžių tiesut tiesutėliai — 
kaip mietą prariję, - tačiau žodžius tarė sklandžiai ir aiš- 
kiai, gal kiek lėčiau. 

— Trupučiuką per smulki, - pasakė Atila, - tačiau liemuo 
kaip imperatorienės. 

— Didmiesčio mergužėlė, - tarė Geza Borisui, - žinia. 
Nuo menkiausio pūstelėjimo suglemba. Duosiu patarimą: 
neprasidėkit su ja. Be to, ir ištvermės neturi. Keturias die- 
nas buvo išėjusi iš rikiuotės. Sako, jai džiova. 

— Lizi! Koks išdavikas, - sušnibždėjau, — viešbutyje jis į 
mane spokso, o dabar... 

— Ššš, - sudraudė mane Lizi, - Geza apsimeta. Jis visiš- 
kai mūsų pusėje. Tačiau trūksta priešininkų... 

— Ko trūksta? 

-— "Tų, kurie lažintųsi prieš. Prieš jus. Ir už jūsų varžovę. 
Jis turi kaitinti aistras geltonplaukei Venerai. 

— Keturias dienas? Pavojinga! - vėl prašneko "Tiboras. — 
Be to, Gaborai, tave suvystė... 

— Jis irgi mūsiškis, - sušnibždėjo Lizi. 

— ...tu nepraloši, jei nekaltasis vaikelis drėbsis, šokdama 
per kliūtis, tu subinėj net ir tada, jei ji nepasirodys. Lažybos 
šauniai sugalvotos. Tereikia išvesti ją iš rikiuotės, tą mažylę, 
1r viskas mūsų. 

— Nusipirksiu kitą žirgą, - tarė Geza, - už išloštus pini- 
gus. Sakau jums, geltonplaukė Venera puikiausios formos. 

Gaboras vėl užsakė degtinės. 

— Mano draugai stato už mane. - Visi vėl ištuštino taures 
ir sviedė į sieną. —- Kas mane palaikys? 

— Aš, - kaipmat sušuko Atila. 

— Vėl lošei kortomis? — pasišaipė caraitis. 

— Laukiu palikimo. Netikėto. 

— Kieno gi? - nusiviepė Borisas. - Turtingos našlės, ku- 
rią paguodei? 

— Visos mano našlės dar gyvos, - atkirto Atila. 

— O... atlyginimas už meilę! Nenuostabu, kai toks klasi- 
kinis profilis. Nė viena negali jam atsispirti, nei daininin- 
kė, nei prin... 

- Atila, iš kur tu gausi pinigų? - paskubėjo sušukti Ga- 
boras. 

— Iš dėdės Merane. Jis merdėja. 

— Kiek" 

— Neverta net kalbėti, tris tūkstančius guldenų. Rytoj po 
ankstyvųjų mišių eisiu į lažybų kontorą, pastatysiu už tave... 

— Kam tau eiti į kontorą, — sušuko caraitis 1r pirmąkart 
vėl pažvelgė Atilai į veidą, - sutvarkykim reikalus čia. Aš 
statau tris tūkstančius guldenų už geltonplaukę Venerą ir 
Kosaniką. 

— Kodėl? 

— Keliaudamas visuomet pristingu pinigų. Gal šitaip ma- 
no biudžetas vėl prisipildytų. 

— Kaip nori. Sutinku! 

— Sutinki? 

— Ar visi čia esą paliudys? Trys tūkstančiai prieš tris tūks- 
tančius. Mokėti?.. Borisai, kaip tu mokėsi? Guldenais? Mo- 
kėti guldenais. Po lenktynių. Rugpjūčio 18-ąją, 1mperato- 
riaus gimimo dieną. Sumokėti per dvidešimt keturias 
valandas. Dar visiems degtinės. Mano sąskaita, ponai. - Atila 
patenkintas apsidairė. 

— Kam tau prireikė šitiek pinigų? - paklausė Tiboras ca- 
raitį. —- Nauja aistra? 

Deja, atsakymo nesupratau, nes vėl pažiro šukės, be to, 
mane užkalbino Lizi. 

— Matot, kaip veikia? - paklausė ji linksmai. - Borisas 
pasiskelbė esąs už Holter, o kadangi taip padarė jis, tai ry- 
toj kiti puls jo mėgdžioti, iš pagarbos. Dabar galima statyti 
dar daugiau pinigų už jus, gerbiamoji panele. Viskas kaip 
sviestu patepta. Puikus sandėris. 

— Ir viskas šitaip greitai? 

- Taip. O, grįžo Cypsis. Netrukus bus smagumėlis. 

Iš tiesų vėl pasirodė aukštakilmis mano giminaitis — ta- 
čiau be švarko. Tik su žydromis kelnėmis, kitur apsinuogi- 
nęs. Ne, netrukus pasaulio pabaiga. Pusnuogis erchercogas 
viešnamyje. Ir koks liaunas. Kokia balta jo oda. 

Jis atsisėdo šalia Gaboro, atsisakė degtinės ir šūktelėjo 
savininkę. 

Toji atgužėjo susijaudinusi, abiem rankom pasikėlė pra- 
bangią raudoną suknią ir taip žemai pritūpė, lyg būtų pra- 
tinusis savaičių savaites. 

— Žinau, kas dabar bus, - tarė Lizi, - esu girdėjusi. 

— Kas? Lizi? Kas? 

— Tuoj pamatysit. 

— Jūsų imperatoriškoji didenybe? - sušuko malonioji len- 
kė. - Kuo galėčiau pasitarnauti? 

— Prašyčiau duoti smuiką, - supiepsėjo erchercogas vai- 
kišku balsu. 

Lenkė vėl atsitiesė, nesuvokiančiu žvilgsniu. 

— Ar didenybė paprašėt smuiko? O gal klukšnio? 

— Griežynės. Groti. Muzikai. 

— Taip, tada prašau dovanoti. Mes čia turim tik rojalį... 
ar paliepti Maksui skambinti? 

— Jo didenybė pageidauja smuiko, - įsiterpė caraitis Bo- 
risas ir užsidegė kitą cigarą. - Gal žinot, kur jį būtų galima 
gauti? 

"Tuomet lenkė įsisprendė į šonus. 

— Mielasis didenybe, - pasakė ji griežtai, - mes čia ne 
filharmonija. Pas mus ne čirpinamasi, o dulkinamasi... 

- O aš su malonumu pagriežčiau, - viltingai pareiškė 
erchercogas, - Makselis pritartų man rojaliu, jei nebūtų per- 
nelyg sunku. 

— Taip, ką gi... - Savininkė nusigręžė ir suplojo delnais: 
Franci, Zepai. Eikšekit. Greičiau. - O kai abu padavėjai sto- 
vėjo prieš ją, mostelėjo mažesniajam: - Franceli, nusimaz- 
gok rankas ir veidą ir mauk pas poną vyresnįjį mokytoją 
Mėjerį į namus ir kaip reikiant padaužyk - pasakysi: jo di- 
denybės paliepimu, mums reikia smuiko. 

— O jeigu jis apsimes, kad miega? —- pasigirdo drovus 
prieštaravimas. 

— Nesvarbu... Tegu jis nieko nebijo, rytoj vėl gaus savo 
smuiką. Jis bus geriausiose rankose... O natų? - Ji atsigrę- 
žė į erchercogą: - Ar imperatoriškoji didenybė pageidau- 
tumėt ir natų? 

— Hendelio. - Cypsis ryžtingai palinksėjo galvą. 

- Ir paprašysi Handlio natų, kad man sulakstytum per 
dešimt minučių. 

— Dabar jis pažadins poną vyresnįjį mokytoją? - sukuž- 
dėjau nesusigaudydama. 

Lizi linktelėjo galvą. 

— Anas pratęs. 

Ir tikrai vaikinukas per rekordinį laiką grįžo su smuiku, 
buvo pašauktas pianistas, Cypsiui pastatytas pultas natoms, 
kvailos paleistuvės susėdo pusračiu apie rojalį, ir pusnuo- 
gis erchercogas pagriežė visą Hendelio sonatą - netgi ne- 
blogai. 

Per kiekvieną pauzę prapliupdavo audringi plojimai, ir, 
įkvėptas pasisekimo, erchercogas ėmė griežti kitą kūrinį. 

- Lizi, jei taip bus ir toliau, mudvi šiandien negrįšim 
namo. 

— Aš irgi to bijau, gerbiamoji panele. 

— Ką darysim, jei jis smuikuos iki aštuonių ryto? 

— Turėsim ką nors sugalvoti. 

Tą akimirką erchercogas nuleido smuiką, pasilenkė prie 
savo palydovo ir, rodydamas stryku į mūsų nišą, kažką su- 
šnibždėjo jam į ausį. 

Vyras su raudonu fraku atsistojo. 

— Nuoširdžiausiai kviečiame visus svečius, - sušuko jis 
mūsų pusėn. — Prašau visus svečius prieiti prie rojalio, kon- 
certuoja jo imperatoriškoji didenybė. 

Aš pasižiūrėjau į Lizi, O ji į mane. 

— O, pasmilko padai, - sušnibždėjo ji ir nuleido savo juodą 
šydą, — tik nebijokit. Aš jus apginsiu. 

— Nuolankiausiai prašom visus svečius, vyrukus ir mote- 
riškutes, prisidėti prie mūsų. 

Kuo skubiau nulindome į nišos galą ir prisispaudėme 
prie sienos. Stojo kurti tyla. Tada erchercogas vėl užgrojo. 
Pagaliau, pavojus praėjo. 

Tą akimirką prasiskyrė raudona aksominė užuolaida — 
prieš mus atsistojo Gaboras. 

— Prašyčiau atleisti, - pasakė jis į tamsą, - gal malonėtu- 
mėt išeiti ant scenos? Imperatoriaus paveldėtojo prašymas 
prilygsta įsakymui. 

— Tik ne man, - sučiauškėjo Lizi pakeitusi balsą, - aš esu 
Iš užsienio, O Čia atėjau asmeniškais reikalais. 

Ji skubiai čiupo žibintą, tačiau Gaboras jau laikė jį ran- 
koje ir degė žvakę. Viskas įvyko taip pašėlusiai greitai, kad 
net nespėjau nusukti galvos. Sustingusi iš baimės, sėdėjau 
ant minkštasuolio ir išplėstomis akimis spoksojau jam į vei- 
dą - jis irgi žiūrėjo, bet tik akimirką. 

— Ar jūs leisit? - tarė paskui, paėmė man už smakro ir 
kilstelėjo galvą. Tada pakėlė dešinę mano ranką, pasižiūrė- 
Joį žiedą... 

— Minka!!! Ką tu čia veiki... turiu galvoje, panele Hiubš, 
ką dėl Dievo... nuolankiausias klausimas... kaip patekot į 
šią skylę? 

— Kaip ir gerbiamasis ponas, - maloniai paaiškino Li- 
Zi, - pro duris. 

— Lizi! - sušuko pasibaisėjęs Gaboras, nes ji šnekėjo nor- 
maliu balsu. - Niekuomet nebūčiau tavęs pažinęs. Puikus 
maskaradas. - Ir jis atsisėdo šalia manęs ant suolo. 

— Kaip moki, taip šoki, - kukliai atsakė Lizi ir išskleidė 
raudoną savo vėduoklę. 

— Tu išsikraustei iš proto! Kodėl atsitempei čia gerbia- 
mąją panelę? 

Lizi vėl suskliaudė vėduoklę ir pakėlė juodai dažytus ant- 
akius. 

— Tai drąsos išbandymas. — tarė paprastai. 

— Mano tėvui tai visiškai nepatiktų. Prieš pat lenktynes... 
be to... jūsų geras vardas... 

— Labai tikiuosi, kad nieko jam nepasakysit, kilminga- 
jam generolui. 

- Žinoma, ne. Nebijokit. 

— Aš ir nebijau. Mat manyčiau, jog nemačiau pono fon 
Borozio prastai pagarsėjusiuose linksmybės namuose, kur 
draudžiama kelti koją karininkams. O gerbiamasis ponas 
nepastebėjo gražuolės ispanės su jaunučiu ulonu... 

Gaboras linktelėjo galvą. 

— Be jokios abejonės, tai tik tarp mūsų, O dabar išeik, 
Lizi, būk gera, palik mus vienus. Turiu pasišnekėti su pa- 
nele... 

— Aš išeisiu tik trumpam, - griežtai įspėjo Lizi, - netru- 
kus grįšiu. 

— Ką jūs čia dabar sugalvojot? - paklause Gaboras, vos 
likom vieni. - Ačiū Dievui, kad sėdi patamsyje. Iš pirmo 
žvilgsnio matyti, kad kažkas ne taip. - Jis prikišo žibintą 
man prie veido, pačiupinėjo geltonus ūselius, pradėjo juok- 
gyk. Nėra ko stebėtis, kad kritai Cypsiui į akį. O kaip paki- 
šai po peruku savo gražius ilgus plaukus? 

— Su didžiausiu vargu. 

— O kodėl, velniai rautų, - ak, pardon - tu čia atėjai? 

— Na... tu nepakvietei manęs į gimtadienį. 

— Kaip? - Gaboras sužagsėjo. Nieko nuostabaus, kai pri- 
siplempęs tiek degtinės. - Bet juk tai...Minka! Iš tikrųjų. 

Karininkai visuomet švenčia su draugais. Tas, kieno gimi- 
mo diena, kviečia visus. Argi tu nežinai? 

— Taip. - Įsiviešptavo tyla. Paskui Gaboras pakraipė gal- 
vą ir lėtai pasakė: - Ji iš tiesų sėdi viešnamyje. Ir kaip tu 
išdrįsai... donne moi un baiser, ma chėrae, ir vėl būk gerutė. 

Nė nekrustelėjau. 

— Minka... trumpučiuką bučinį... ne? Vis dar pyksti? 

— Taip. 

— Kodėl? 

Tylėjau ir galvojau apie Lorelėją su balta prijuoste ir jos 
nuogą, riebų... Ir apie kiauliškąjį kankaną. Ir rudaplaukę 
paleistuvę su krūva malkų priešais pirkią, atsiklaupusią prie 
Gaboro, o jis ten spoksojo... Nebuvau nusiteikusi bučiniui. 
O ši stora uniforma. Buvau visa apsipylusi prakaitu. Vilno- 
nė medžiaga man buvo pernelyg karšta, niežtėjo visą kūną, 
būčiau galėjusi kasytis be paliovos kaip beždžionė... 

— Pyksti, kad aš čia, - pats sau atsakė Gaboras. - Bet juk 
ne malonumų ieškodamas. Garbės žodis! Pareikalavo er- 
chercogas ir Borisas, o valdovų pageidavimas - įsakymas. 

— Tu čia ne pirmąkart. 

— Esu priverstas. 

— O kas tau įkando sekmadienį? 

— Nežinau. Šiandien jos nemačiau. Nė nenoriu žinoti, 
kuo ji vardu. "Tu tikriausiai pastebėjai, ne paslaptis, Atila ją 
paskelbė, kad esu įsimylėjęs — tik tave... tačiau... tu pavydi. 
Kokia /aime. Vadinasi, myli mane... - Jis išskėtė rankas. Tą 
valandėlę sujudėjo užuolaida. Grįžo Lizi. 

— Aš vėl čia, — tarė ji, - susimokėjau, galim eiti. Papra- 
šiau savininkės, kad išleistų mus tamsiuoju koridorium. Jau 
atrakino kiemo duris... Gerbiamasis pone, - tarė ji Gabo- 
rui, - dar kartą nuoširdžiausiai sveikinam su gimimo die- 
na, nepamirštamai šauni šventė. 

— Ar pagelbėti jums einant namo? 

— Ne, ne, merci. Atėjom vienos, tai ir parsirasim vienos. 
Tiktai nukreipkit to nuogaliaus erchercogo dėmesį. 

"Tuo momentu nutilo muzika. 

— Gaborai! - atsklido nuo rojalio vaikiškas balsas. - Mes 
laukiam! 

— Jau einu. - Gaboras išėjo stamantriais žingsniais. 

— O kur mažylis geltonplaukis? - nusivylęs sušuko er- 
chercogas. 

— Nebeapverčia liežuvio. Net nebepastovi. 

— Gaila. 

— Nieko neveiksi. Tačiau, Borisai. Atila, stokis. Eikšen... 

— Taip, o dabar sprukim, - sukuždėjo Lizi. Pasilenkiau 
kepurės, kuri buvo nukritusi ant grindų, ir nusekiau paskui 
ją. Tyliai išlindome iš nišos, slaptos durys buvo tik už kelių 
žingsnių. Niekas nepastebėjo, kaip dingome už užuolaidos. 

Jau švito, kai stovėjome Bastiono gatvelėje. Pagrindinė 
aikštė plytėjo kaip iššluota. O Dieve! Beveik ketvirta ryto! 
Pirmąkart gyvenime taip ilgai nebuvau atsigulusi. Pama- 
čiau, kad esu visiškai nusigalavusi. Triukšmas, tvankus oras, 
susijaudinimas... nepastebėtos pasiekėme viešbutį, įsmu- 
kome pro užpakalinius vartus, paskui greitutėliai prabėgo- 
me pro arklidę ir tyliai tyliai užlipome užpakaliniais laip- 
tais aukštyn. Nė garselio niekur, tik trūkčiojamas mūsų 
vežėjo Likso knarkimas, o paskui - pagaliau - buvom Lizos 
kambaryje ir saugios. 

Laiminga susmukau ant lovos. Atsisagsčiau uniforminį 
švarką, nusimoviau peruką - pasileidau plaukus, nuspyriau 
batus. Nusiplėšiau ūselius nuo viršutinės lūpos, kuri buvo 
visa paraudonijusi ir niežtėjo. Nuotykis pavyko. Ištvėriau jį 
sėkmingai. 

Tik kokia man iš to nauda? Vos pagalvojau apie Gaborą, 
prieš akis iškilo viešnamis. Na, o kas bus toliau? Kaip aš 

nesprogsiu iš pavydo? Ar visi ponų vakarėliai baigiasi lan- 
dynėje? Be to, Lince yra viešnamis karininkams! Ar dažnai 
pastaruoju metu Gaboras lankėsi Lince??? 

— Nereikia tiek daug galvoti, - pasakė Lizi ir padavė man 
rožinį apsiaustą. - Nesvarbu, kad ponaitis Gaboras mus ma- 
tė. Aš pažįstu kilminguosius. Nusišvilpt jiems ant gero el- 
gesio. Jiems patinka viskas, kas draudžiama ir ypatinga. Da- 
bar Gaborą nepaprastai pribloškė jūsų drąsa. Jis įklimpo 
iki ausų... 

— Lizi... tai labai slapta. 

— Kas? Kad jis įsimylėjęs? Leiskit nusijuokti, gerbiamoji 
panele. Žinau nuo tada, kai atvažiavot į Ensą. Aš manau, 
kad tai jis duos jums svarbų klausimą per imperatoriaus 
gimtadienį, prisimenat? Klausimą, kuris gali pakeisti visą 
gyvenimą - kaip išpranašavo kortos iš Marselio... - Ji paė- 
mė indelį su kokoso aliejum ir nuvalė man juodus šašėlius. — 
"Tačiau greitai išsipildys ir mano didysis planas, - tarė bai- 
gusi, - o dabar kai ką jums parodysiu. 

Lizi išsitiesė, nusimetė mantiliją, nusiėmė šydą, peru- 
ką - ir paleido savo plaukus. 

— Voila, - pareiškė išdidžiai, kai auksinis krioklys pasi- 
liejo jai per pečius iki pat kulkšnelių, - aš esu tzkra Lorelė- 
ja. Man nereikia uždėtinių plaukų, - ji įspraudė man į del- 
ną garbaną, - meldžiu, patempkit. Auga man ant galvos... 
bet kokį vyrą išvaryčiau iš proto, jei tik užsimanyčiau... - Ir 
ji eme suktis ratu taip, kad raudona suknia išsipūtė lyg bu- 
rė, o plaukai pakilo, lyg šiaušiami vėjo. 

— Lizi, tu nežemiškai graži. 

— Kaip moki, taip šoki, - atsakė ji linksmai, - o dabar 
greit greit į lovytę. Jau vėlu. Man nedaug laiko liko miegoti, 
netrukus turėsiu keltis. Bet nesvarbu. Aš stipri. 

— Lizi, prisiek. Tu tylėsi kaip žemė. Niekam nė žodelio 
apie šią naktį. 

— Tylėsiu kaip užrišta burna. Dabar visi turim didelę pa- 
slaptį, mes trys, gerbiamoji panelė, aš ir Gaboras Borozis. 
Visi pučiam į tą pačią dūdą, nors jūs aukštakilmiai, o aš tik 
menka kepėja... - Ji palydėjo mane prie durų: - Dabar iš- 
kart viską pamirškit. Mes niekuomet nebuvome Bastiono 
gatvelėje. Jūs niekuomet nematėt juodaplaukės ispanės, o 
aš - mažylio Morico. Labanakt. 

— Labanakt, Lizi. Labai tau ačiū. 

Nepastebimai nulipau į savo kambarį, tučtuojau palin- 
dau po patalais, užsimerkiau. 

Dabar pažinojau vyrų pasaulį. Nedorą, šlykštų, vaikišką 
ir kvailą. Nieko daugiau nebenorėjau apie jį girdėti. 

O dabar turiu užmigti. Rytoj gerai pasitreniruosiu. Ry- 
toj? Šiandien! Po kelių valandų. Devintą sekmadienio mi- 
šios. Tikiuosi, niekas nenužiūrės, kokia aš pavargusi. Ar dar 
galėsiu pažvelgti į akis Gaborui? 

Ar pajėgsiu šokti per kliūtis? 

Privalau laimėti rugpjūčio aštuonioliktąją!!! Tačiau da- 
bar: gana sukti galvą. Visuomet reikia daryti tik tai, kas svar- 
bu. O dabar svarbu užmigti. Visa kita - jei Dievas pano- 
rės - susitvarkys savaime. 


AŠTUONIOLIKTAS SKYRIUS 


"Tik padaužų išdaigoms turiu padėkoti, kad niekas ne- 
pastebėjo, kokia išbalusi buvau sekmadienio rytą. Mat nak- 
tį tie pramuštgalviai sukeitė Enso parduotuvių iškabas, ir 
šis nutikimas patraukė visų dėmesį. 

Kai ėjom į bažnvčią - teta Juliana, ačiū Dievui, nesusir- 
go, - prie Šnelendorfo kepyklos durų kabojo užrašas „Ta- 
bako parduotuvė“. Prie Lili Cyrmiler madų ateljė - „Šluo- 
tos“, prie pono Pumbo cukrainės - „Miesto ligoninė“, o virš 
Konrado Kropfo mėsinės durų - „Pribuvėja Micė Pranger'. 

Ir kai uolioji Micė Pranger (kaip vėliau sužinojom) apy- 
aušriais išskubėjo iš namų su didžiuliu krepšiu, prie savo 
durų išvydo iškabą „Švieži rūkyti mėsos gaminiai ir dešros“. 
Ji ne tik kad nenusijuokė, o nužygiavo į žandarmeriją ir 
pasiskundė vyriausiajam inspektoriui Vėberiui. 

Tas ilgai nesvarstė. Kalti buvo jaunieji patrakėliai iš ka- 
reivinių. Gaboro draugai. Beje, taip nutiko nebe pirmąkart. 
Sukeisti iškabas buvo mėgstamas pokštas po gimtadienio 
šventės. Tačiau kadangi reikėjo tausoti Gaborą - teliko vos 
dešimt dienų iki imperatoriaus šventės, - bausmė buvo švel- 
ni. Jį apreėkė ir liepė atsiprašyti burmistro, Gaboras taip ir 
padarė. O pastarasis, pasižiūrėjęs į jį per monoklį, pareika- 
lavo kiekvienam nukentėjusiam atsilyginti buteliu konjako. 

Brangus malonumas. Tačiau generolas sumokėjo net ne- 
mirksėdamas. Nei riksmo, nei ginčo. Ramybė ir sutarimas 
prieš lenktynes — svarbiausias priesakas. 

Ir jojimo salėje nepasigirdo jokio pikto žodžio, nors jo- 
jau apverktinai. Negalėjau pažvelgti Gaborui į akis, man 
nedavė ramybės vaizdai iš viešnamio, nuogos moteriškės, 
kankanas, be to: kad įkąstum tenai, kur buvo įkąstas Gabo- 
ras, turėjai sėdėti jam ant kelių! O ką gi aš mačiau širdyje 
klūpančią jam ant kelių? Įkūniąją Zorą. Beje, įkandimas bu- 
vo tokio pat ilgumo kaip didžiulė jos burna su ryškiai rau- 
donomis, paputusiomis lūpomis — iš pykčio mane mušė karš- 
tis. Susikaupimo kaip nebūta. Ką gi: išsitiesiau ant smėlio. 

Tą popietę nugriuvau dukart, be didesnės žalos, Dieu 
merc1, tačiau ponai pirmąkart susirūpino, kaip ir teta Julia- 
na, tik ji dėl visai kitos priežasties. 

Nuo pat ankstaus ryto aš buvau užkimusi, o kai po joji- 
mo pamokos man vis dar nepagerėjo, teta pasiuntė dakta- 
ro Kneiferio, kuris iškart apžiūrėjo mano gerklę. 

— Labai pažeisti kvėpavimo takai, — nustatė jis, - jei vie- 
toj panelės būtų ponaitis, sakyčiau, kad jis pernelyg prisi- 
rūkęs. 

— Prisirūkęs? — pasibaisėjusi sušuko mano teta. - Minka 
apskritai nežino, kas tai per daiktas. 

Daktaras Kneiferis prikišo nosį prie mano plaukų: 

— Cigarai. Taip. 

- Cigarai? Jie rūkomi pas mus, rūkomajame... bet mūsų 
vaikas per visą savo gyvenimą ten ir kojos nekėlęs. 

Daktaras Kneiteris tylėjo. Išrašė man nuo kosulio pušų 
sirupo su apelsinų žievelių aliejaum. Be to, paliepė masa- 
žuoti kaklą ir krūtinę eukalipto esencija. Jau kitą rytą atga- 
vau balsą. 

Užtat tą rytą užgriuvo kitokio pobūdžio nelaimė: Gabo- 
ro lovoje rado rožinį mano keliaraištį. Nauja kambarinė, 
vardu Hilda, ir, užuot atidavusi Cilei ar Jozefai, slapčiom 

aprodė visam namui, o paskui džiūgaudama nunešė mano 
tetai, juk mano vardas buvo išsiuvinėtas mažais stikliniais 
karoliukais ir gerai įskaitomas. 

Kaip dažnai nutinka per nelaimes - aš nieko nenutuo- 
kiau. Ramiai sėdėjau prie stalo, laukiau priešpiečių, šįsyk 
netgi išalkusi — treniravomės visą rytą, - kai pasirodė mano 
teta, apsirengusi geltona vasarine suknia, su baltomis sau- 
lutėmis plaukuose, ir ji taip skubėjo, kad siūbavo sijonai. 

Jai iš paskos žengė princesė Valerija, pasidabinusi roži- 
niais šilkais, pasikišusi rudas garbanas po juoda skrybėlai- 
te. Jiedvi be žodžių susėdo priešais mane ant kėdžių. 

— Mieloji Minka, tu tik nesijaudink, - prašneko mano 
teta ir įbedė akis į ragus man virš galvos, — tau reikia visų 
jėgų rugpjūčio aštuonioliktajai, tačiau turiu atsargiai kai ko 
tavęs paklausti... ne. Paklausiu verčiau tiesiai: sklinda ne- 
įuikimiausi gandai... Gaboras ir tu... jūs esat slapčiom susi- 
žadėję. Skalbykloje netgi pliurpiama, kad gyvenat kaip su- 
situokę. Viskas nutiko Eichberge, o jūs, mieloji princese, 
leidot. Paskui Gaboras padovanojo jai žiedą, o tu, Minka, 
turi antrą savo kambario raktą ir naktį slankioji po namus. 
Kartoju tai, kas kalbama. Aš netikiu nė žodžiu, žmonių vaiz- 
duotė beribė... ir vis dėlto pageidaučiau išgirsti, — ji išsi- 
traukė iš rankovės rožinį mano keliaraištį, - Gaboras. Iš kur 
Ji gavo" 

— Na, Minka, kalbek, - sumurmėjo princesė. - Mes ta- 
vęs nekaltinam, tačiau... gal tu jam padovanojai? 

— Ne, tikrai ne. Matyt, pats jį pasiėmė. 

— Pavogė? Iš tavo komodos? - susijaudinusi šūktelėjo ma- 
no teta. 

- Pakėlė nuo parketo. Raudonojoje svetainėje. Per veng- 
riškąjį vakarėlį, - ir kaip sugebėdama, papasakojau viską. 

Abi ponios pasikeitė pralinksmėjusiais žvilgsniais. 

— Tikiu tavim, - pasakė Valerija. 

— Aš irgi. Tik kaip viską išklosime Herminai? 

— Atsargiai. Jei norit, aš pasiaukosiu. 

— O ką aš pasakysiu tarnams? 

— Teisybę. Vengriškas temperamentas, čardašas, kaip 
pasakojo Minka. Kitų plepalų nepaisysim. Esam iš kitokio 
luomo. 

— Ačiū Dievui, kad jūs tokia išmintinga, - džiugiai sušu- 
ko mano teta ir grąžino man keliaraištį. - Taip ir išdėstysiu 
šeimynykščiams, kad liautųsi spėlionės. 

— Skandalo nebus, - tarė Valerija. - Mačiau apačioje ge- 
nerolą, tas tik nusijuokė. Vaikiškumas, taip jis pasakė, atsi- 
prašąs už savo sūnaus paikystes, o paskui dar liepė man 
perduoti: viskas išeis į gera. 

— Į gera? —- sušuko mano teta. - Ką jis turėjo galvoje? 

— Taip, įdomu, - nusišypsojo Valerija. - Kad pritars Ga- 
boro ir Minkos sąjungai, taip aš spėju. 

— Kaip? - išpūtė akis mano teta. 

— Mieloji mano Juliana, jūs dar nežinot: ponios Fogoši 
neatvažiuoja. 

— Ne! 

— Nukrito nuo žirgo. Į griovį, per medžioklę su varovais. 

— Ir generolas nenusivylė? 

— Nė kruopelytės. Be paliovos laido užuominas, kad me- 
tas Minkai įsilieti į šeimą. 

— "Tačiau mes neturim pasogos. Tiesa, dabar purtom 
Hiubšą, tačiau tai gali tęstis metų metus. 

— Pasogos nereikia. Tegu tik Minka laimi lenktynes, to 
pakaks. Mūsų Zoltano ranka auksinė. Neabejoju, kad lai- 
mėtą sumą paklos jums po kojų. 

— Tačiau Elvyra ir Gaboras, juk viskas sutarta. Kad su- 
jungs žemes, vienintelis didžiulis žirgų veislynas... nieko 
nesuprantu. Iš kur staiga šitas dosnumas? 

— Galima spėti triskart, - nusijuokė Valerija. - O didžiau- 
sia staigmena: mūsų Zoltanas turi nuotaką. 

— O ne! - Mano teta ėmė mojuotis vėduokle. - Nuo ka- 
da, nuo kada? 

— Kai grįžo iš Velso. 

— Velsietę? 

— Jis nepasakė. Tik įsimylėjęs kaip geltonsnapis, nėra 
net laiko sužadėtuvėms, nes jį taip prispyrė, jog nori vesti 
kuo greičiau. 

- Žinojau, - pergalingai pareiškė mano teta. — Vis delto 
pas mus, Aukštutinėje Austrijoje, yra moteris, kuri suminkš- 
tino totorišką žvilgsnį. 

— Manot, tokia, kuriai lipa... 

— Vapsvos liemeniu. 

— Viršuje ir apačioje išsipūtusi kaip burė... 

- Tikrai žavinga. 

— Kvailas anatominis stebuklas, - sumurmėjo Valerija 

— Palaukime staigmenos... 

— Iš madingos lėlės smėlio laikrodžio figūra? Ne jai mus 
nustebinti. Ją varžė korsetu jau nuo dvylikos metų, o jos 
akiratis tokios pat menkos apimties, kaip ir liemuo. 

— Tačiau jai reikia dėkoti už netikėtą malonę. 

- O taip... taip, taip... Žinoma, svetingai ją sutiksime, ji 
padarė gerą darbą. Tačiau ar tiks į šeimą... 

— Kas žino, - linksmai sušuko mano teta. — Ką gi, Minka, 
dabar tu liksi pas mus Ense. Tai pati puikiausia dovana iš 
visų. Taip šito troškau, galėčiau šokti, dainuoti ir strykčio- 
ti... Pati nebūčiau sugebėjusi geriau sutvarkyti. - Ir pašo- 
kusi ji pabučiavo mane. 

Princesė irgi pabučiavo. 

— Tačiau tai dar ne vieša, - įspėjo ji. - Prašau nieko ne- 
pasakoti. Jei kas nors klaus, aš nė žodžio nesakiau. 

— Garbės žodis, — pritarė teta, - didžiausia paslaptis. Ar 
jo prakilnybė jau žino, kur šoks vestuves? Ar ką nors sakė? 

— Nesakė. 

— Tikiuosi, pas mus, „Juodajame erelyje“. Surengsiu di- 
džiulę puotą. Atšvęsim vestuves ir vaikų sužadėtuves, bus 
koncertas, pokylis, vaišės ir fejerverkas nuo miesto bokšto, 
bus nepamirštamas įvykis. Minka, širdele, ar tu džiaugiesi? 
Tiktai nepamiršk: didelė paslapus! Būk lyg vandens į bur- 
ną prisisėmusi. O juo labiau aš. Galiu tylėti kaip kapas, jei 
būtina. 

"Tačiau po pietų grįžo Hermina ir iškart viską jau žinojo. 
Buvo apsikrovusi savo brolio Frico dovanomis, o aš vos me- 
tusi akį supratau: jai vertėjo važiuoti. 

— Kokios čia naujienos? - sušuko ji, vos pabučiavau ran- 
ką, 0 ji mane stipriai apkabino. - Nė vienos Fogoši, ir jokių 
sužadėtuvių imperatoriaus gimimo dienos proga? Vos išva- 
žiuoju, čia pasipila įdomybių. Kaip tau be manęs sekėsi, 
brangute? 

— Blogai. Labai jūsų ilgėjausi. 

— Aš tavęs irgi. Žiūrėk, ką tau parvežiau. 

Ji atkišo man dailų aplanką. "Tai... tai juk... 

— „Šikšnosparnis“! - riktelėjau entuziastingai. - Ačiū! La- 
bai džiaugiuosi, — ir žemai pritūpiau. 

- Ištraukos pianinui. O čia, chėrie, Libretas. Po impera- 
toriaus gimtadienio pradėsim repetuoti. Dainuosi Adelės 
partiją. Aš - Rozalindos. "Tavo dėdė bus daktaras Falkė, o 
vaidinti poną fon Eizenšteiną pasikviesim burmistrą. Ho- 
zenrolę galėtų dainuoti Cilė, jos gražus ir aukštas altas. 

Žinai, šis tekstas, geresnio nesu skaičiusi. Labai natūra- 
lus. Nė kiek neišpūstas. Įsivaizduok, pasitaiko tokių žo- 
džių kaip „žliumbimas“ ir „meilutė“. Opereteje! Dukart 
perskaičiau ir ko nesprogau iš juoko. Ir nėra nedorovin- 
gas. Tik atrodo toks. 

Palydėjau Herminą į jos kambarį. Pasiuntinukas Karlas 
atbogino bagažą. 

— Turiu tau daug ką papasakoti. Tai nustebsi. Gal tu ište- 
kėsi už Gaboro. Aš pasiryžau: lošim atviromis kortomis. Tu 
jau suaugusi. "Turi viską žinoti, taip sako ir mano brolis. Tik 
palūkėk: aš trupučiuką atsigaivinsiu. Lauke nuostabus oras, 
mes smagiai nužingsniuosim į pilies parką ir susirasim ra- 
mią viečiukę, kur galima netrukdomoms pasikalbėti. 

— Pėsčios? — apstulbau. - Mes pasivaikščiosim? 

— Atspėjai. 

— Argi jūs nepavargusi po ilgos kelionės? 

— Aš visą laiką sėdėjau. Paprašysime ledų iš virtuvės. Man 
citrininių su žibuoklėmis. O kokių nori tu? Vanilinių? Pas- 
kui pasivaikščiosim. 

Beveik po valandos mudvi jau sėdėjome Enzego pilies 
parke, suprojektuotame pagal anglišką pavyzdį, kuriam ga- 
lėjo prilygti vienintelis varžovas pasaulyje: garsusis Vienos 
Augartenas. Tiesa, čia nebuvo tvenkinių, šulinių ir fonta- 
nų, nes trūko vandens. Užtat augo patys gražiausi medžiai, 
giraitės ir alėjos, buvo paviljonų, šventyklėlė, pavėsinių, gė- 
lynų ir žalitvorių, o rožės kvaitino kvapais ir žiedais. 

Parkas buvo tikras rojus peteliškėms ir paukščiams. O 
pilies valdovai leido jame lankytis miestelėnams, kurie su- 
gebėjo tai vertinti. Per visus tuos metus nebuvo nuskinta nė 
viena gėlė, nulaužta medžio šakelė ar nuplėštas lapas. Ta- 
čiau juk čia Ensas. Čia mokama elgtis. Ir tuo didžiuojamasi. 

— Gerai, kad šiandien jodinėjote prieš pietus, - pradėjo 
kalbą Hermina. Mudvi sėdėjome puikaus kaštono, mėgsta- 
miausio mano medžio, šešėlyje. - Dabar turėsime sočiai lai- 
ko ir aš negaišuodama viską išklosiu. Taip, štai kas labai 
svarbu: mudvi kalbėsimės kaip suaugusios. Galėsi manęs 
klausti, net ir... delikačių dalykų. Jeigu nesuprasi. Paaiš- 
kinsiu, kaip sugebėdama. 

Kad štai ateis tokia diena - niekuomet nebūčiau pama- 
niusi. Duoti Herminai delikačius klausimus! Tačiau man 
pavyko. Ir po dviejų valandų aš žinojau viską, atsakymus į 
visas mįsles, kurios kankino mane nuo pat vaikystės. 

Mažoji guvernantė tylėjo penkiolika metų. Dabar jai vis- 
kas prasiveržė. Sensacija po sensacijos. Nepalioviau stebėtis. 

Hermina nebuvo mano motina. 

Ir dėdė Luji jos nesuvedžiojo. 

"Tačiau ponas Hiubšas iš Vienos nebuvo mano tėtė — tei- 
singai atspėjau. Ir aš tikrai buvau imperatorienės giminaitė. 

"Tačiau paskui viskas pasidarė itin sudėtinga. 

"Tiesa, mane pagimdė geltonplaukė mano mama - aiš- 
ku kaip dieną. Užtat turėjau du tėvus. Mieląjį senąjį grafą 
Šandorą!!! 

Ir Bavarijos hercogą Liudvigą, vyriausiąjį mūsų dideny- 
bės brolį. Na, tėvas galėjo būti tik vienas iš jų, tačiau niekas 
nežinojo katras. 

— Ko labiausiai nenorėčiau, tai kad tu blogai manytum 
apie savo motiną, - pasakė Hermina, kai valandėlę be žado 
pasėdėjau šalia jos. - Ji čia niekuo dėta, kalti ponai. O kad 
geriau suprastum, dabar papasakosiu, kaip viskas buvo, Šan- 
dorui ir jai. Kaip manai, kur juodu pirmąkart susitiko? Čia, 
brangute. Ne parke, kur mudvi sėdime, o tenai, pilyje. Kaip 
žinai, čia gyvena jo giminės, ir mūsų Šandoras kasmet atva- 

žiuoja pasisvečiuoti, o kaip tik prieš dvejus metus iki tau 
gimstant tavo motina pilyje mokėsi virti. 

"Tavo teta buvo gražiausia moteris Ense, o tavo motina — 
antroji pagal gražumą. Kur tik jos abidvi pasirodydavo, vis 
kas nors nutikdavo. Anuomet mes buvom neapsakomai 
linksma draugija. Daug jaunimo, o tavo teta ir motina daly- 
vaudavo visur. Iš visų mūsų vyriausias buvo burmistras. Jis 
įkūrė pasilinksminimo draugiją. Mes rengdavom iškylas ir 
dainų šventes, į kurias suplūsdavo visi, net patys kilmin- 
giausi. Tavo motina turėjo nuostabų balsą - tu jį paveldė- 
jai - ir dar vaikas būdama giedodavo bažnyčios chore bei 
dainuodavo solo. Jei tik Ense kam nors prireikdavo gra- 
žaus skambaus soprano, kviesdavosi tavo motiną. 

Pala, apie ką čia aš... apie Šandorą. 

Pirmąkart jis išvydo tavo motiną pilyje, virtuvėje. Buvo 
tik viena iš daugelio, tačiau krito jam į akį, nepaisant baltos 
prijuostės ir balto kyko. Juk ji traukia visų dėmesį išdidžia 
laikysena ir grakštumu. 

Tačiau kai pirmąkart išgirdo ją dainuojančią, jam tarsi 
perkūnas trenkė. Beje, tavo motiną dažnai kviesdavosi ir į 
pilį, į saloną koncertuoti, ji viską mokėjo atmintinai ir iš 
viso nė trupučio nesijaudindavo. Stovėdavo tenai be natų, 
dainuodavo įsijautusi, ir negalėdavai atplėšti akių: tokie veš- 
lūs geltoni plaukai ir nuostabi figūra. Šandoras iškart pa- 
siūlė jai darbą savo pilyje Vengrijoje. 

"Toliau buvo štai kaip: tavo motina visiškai nenorėjo iš- 
važiuoti taip toli, į Vengriją. Tačiau kai ji pasimokė, štai kas 
nutiko. Visi iš Enso norėjo ją vesti, o pats turtingiausias bu- 
vo Konradas Kropfas. Jis ketino atidaryti viešbutį šalia mė- 
sinės, jai skubiai reikėjo virėjos. Na, poną Kropfą tu pažįsti. 
Tikras storžievis. Žinai, kas darosi jo namuose. Jis baigia 

nugaluoti vargšę savo žmoną. Kad ir kaip ten būtų, tavo 
motina jo nenorėjo, bijojo ir pasakė „ne“. 

"Tačiau jį palaikė visas Ensas, ir jis taip ją persekiojo, kad 
tavo motina pabėgo. 

Aš pasiunčiau telegramą į Vengriją, kad ji atvažiuoja, o 
paskui slapčiomis pasprukome, aš ir ji, nes buvom vienme- 
tės ir draugavom, o Šandoras nesitvėrė iš laimės... Norė- 
tum ko nors paklausti, Minka? 

— Ne. Prašyčiau pasakoti toliau. 

- Kai tavo motina atvažiavo į Vengriją, Šaniui, kalbu apie 
grafą Šandorą, buvo septyniasdešimt treji metai. Vedęs pus- 
seserę, devintas vanduo nuo kisieliaus, tipiškos vedybos pa- 
gal išskaičiavimą. Juodu neblogai sutarė. Gyveno kartu, daug 
keliavo, kad nesipainiotų vienas kitam po kojų. Vaikų nesu- 
silaukė, kaip sakoma, namie viešpatavo ramybė ir darna, 
tik dėl meilės nesikankino. 

Tačiau kai įplasnojo tavo motina kaip margaspalvis dru- 
gelis į virtuvę, grafienė staiga pasiuto iš pavydo. Nuo pir- 
mosios akimirkos ėmė jos nekęsti, nes Šandoras įsimylėjo 
kaip beprotis, sukosi apie tavo mamą ir meilinosi jai. Įspė- 
jau ją, tačiau veltui. 

Juk tu pažįsti grafą Šandorą. Jis atrodo esąs kur kas jau- 
nesnis ir yra tikras didikas. O tavo motina ilgėjosi namų, iš 
tarnų niekas jai nepatiko - kam reikia vežėjo, jei gali turėti 
patį pilies valdovą... 17 paskui ji pasidavė, leidosi jo guo- 
džiama ir tapo netikra žmona. 

— Varganam bute. 

— Ne. Pilyje. Trečiajame aukšte. Gyveno keliuose gra- 
žiuose kambariuose... Žinai, Minka, dauguma patiria var- 
gą, tačiau pasitaiko ir išimčių. O dabar, vaikeli, aš tave nu- 
stebinsiu. 

Hermina patylėjo, giliai atsiduso, palaukė, gal ką pasa- 
kysiu, tačiau aš jau numaniau, kas seks toliau, ir tylėjau. 

— Tu klausei mane, kodėl sergama mėnesinėmis? Aš at- 
sakiau: taip jau yra. Tačiau tiesa tokia: mėnesinėmis serga- 
ma todėl, kad galėtum gimdyti vaikus. O vaikai, tik prašau 
neišsigąsti, ima augti motinos pilve po santuokinės parei- 
gos. Niekas neprašo jų iš pribuvėjos, šitaip pasakojama tik 
todėl, kad nebijotumėt vestuvių ir motinystės. 

"Tačiau kai be vestuvių atliekama... santuokinė pareiga, 
vaikai ia: pat ima augti, tada kyla didžiulė painiava, kaip 
tik tai ir nutiko. 

"Tavo motina pastojo, ir užvirė pragaras. Reikėjo viską 
slėpti nuo grafienės, o tavo mamai kuo skubiau surasti vy- 
rą, tada ir buvo pasiūlytas Hiubšas. Pilies valdytojo brolė- 
nas. Taip, ne per didžiausias gražuolis ir ne proto galiūnas, 
tačiau padorus ir viengungis, be to, paveldėjęs fesų fabri- 
kėlį, kurio reikalai nebuvo labai geri. 

Hiubšas nebuvo tavo mamos idealas. Tačiau šimtąkart 
Jai mielesnis negu Kropfas, ir ji sutiko. O Hiubšas, jis jau 
buvo sutaręs su siuvėjo dukterim, ta labai troško už jo ište- 
kėti. Tačiau tavo motina buvo puiki partija. Hiubšas tiksliai 
žinojo, kad geresnės galimybės jam nepasitaikys. 

Liepos pabaigoje buvo iškeltos vestuvės. O kai tu gimei, 
visiems pasakėme, kad gimei tik septynių mėnesių. Ir Hiub- 
šas iš pradžių neieškojo kliaučių. Pasidarė nepakenčiamas 
tik gimus Albrechtui. Štai dar kas, Minka, ko tu nežinai. Jei 
kilmingas ponas... su netikra žmona... jei jis šią moterį myli, 
tai jam brangus ir jos kūdikis. Jis nori, kad vaikas būtų auk- 
lėjamas šeimoje, mokomas guvernantės, kuriai jis duoda 
pinigų, - todėl Šandoras išpuošė tavo motiną kaip prince- 
sę ir leido Hiubšui investuoti pinigus į fabriką, kol tu už- 

augsi, jei augins tave kaip santuokinį vaiką, tačiau šią istori- 
jos dalį tu jau žinai. 

— O kokio dydžio buvo kraitis? 

— Labai didelis. Keturiasdešimt du tūkstančiai guldenų. 

— Keturiasdešimt du tūkstančiai? 

— Grynais! Hiubšas iškart pasipūtė kaip kalakutas, ir per 
metus jo fabrikėlis tapo fabriku, padvigubėjo ir pasidarė 
pelningas. Tačiau aš iškart supratau, kad tau pas jį nebus 
lengva. Man buvo gaila ir tavo motinos, ir Šanio, na, Šan- 
doras ieškojo tau guvernantės, tada aš ir pasiryžau važiuoti 
į Vieną. 

Anksčiau aš ilgai gyvenau Anglijoje ir Paryžiuje, o tuo- 
met kaip tik neturėjau ko veikti, tekėti nenorėjau, burmist- 
rą buvau atstūmusi jau dešimtą kartą. Šandorui mano min- 
tis labai patiko, o aš tave išauklėjau kaip kilmingą panelę ir, 
kadangi tu esi mielo būdo, talentinga ir turtinga, tikėjausi 
vėl grąžinti tave į savo šeimą. Tu atrodai kaip mūsiškė, be- 
veik nepanaši į savo motiną. Tarp giminaičių dairiausi tau 
geros partijos. Man tiko Gaboras, tačiau jis buvo jau paža- 
dėtas... beveik nesuvokiama, kad dabar viskas šitaip greitai 
pasikeitė. Taip, klausk, vaikeli. 

— Kodėl generolas iš pradžių taip pyko ant manęs? Kai 
mudvi ką tik atvažiavome į Ensą? 

Hermina nusijuokė: 

- O kaip tu manai? Dėl pinigų ir dvaro. Štai kaip buvo: 
kai Šandoras mirs, visą jo turtą paveldės generolas. Jis net 
pamelo iš įniršio, kad tavo motina buvo taip gausiai apdo- 
vanota. Jie abu netgi nebesikalbėjo. Tikras šeimyninis ki- 
virčas. Generolas samdė advokatus, skundėsi, tačiau veltui. 

— Man labai nesmagu. 

— Taip, nors sprok iš juoko, nes dabar jis iki ausų įsimy- 
lėjo nesantaikos priežastį, taigi tave, ir trokšta tavęs kaip 

marčios, iš tiesų nuostabu. Jam tu visuomet buvai tik „bran- 
giai kaštuojantis bandymas“, nes Šandoras tvirtino, kad ver- 
tina ne tik kraują, bet ir auklėjimą. Kad iš tavęs gali kas 
nors išeiti, nesvarbu, jog tavo motina ir nėra kilminga aris- 
tokratė. Ir jis neklydo. Vargu ar galėtum būti dar šaunesnė, 
protingesnė ir mielesnė... 

— Ar grafas Šandoras iš tikrųjų mylėjo mano motiną? 

— Ne tik mylėjo. Kraustėsi dėl jos iš galvos. 

— Bet niekuomet nebūtų vedes. 

— Būtų. Bet jis nebebuvo laisvas. O kai jo žmona mirė 
nuo vandenės, tavo motina jau buvo ponia Hiubš. Klausyk, 
Minka, dabar pasakysiu tau, kaip yra: kai žymus ponas ve- 
da pirmąkart, tai dažniausiai iš pareigos, ką nors iš savo 
luomo, kad tiktų šeimai, su gerais protėviais ir ryšiais, pa- 
dėsiančiais jo vaikams lengviau gyventi šiame pasaulyje. O 
vėliau, kai jau sulaukia palikuonių ir, būdamas septynias- 
dešimt trejų, veda dar kartą iš meilės, tai jau nebe katastro- 
fa. Tokioms vedyboms niekas nepritaria, sakoma, kad jis 
pakvaišo, tačiau tuo viskas ir baigiasi, jam duoda ramybę. 
Jei aplinkybės būtų susiklosčiusios kitaip, Šandoras būtų ve- 
dęs tavo motiną. Neabejoju. 

Aš tylėjau. 

Vos per plauką nuo laimės. Jei grafienė būtų mirusi anks- 
tėliau, aš būčiau grafaitė, užaugusi gražioje Vengrijos pily- 
je, nebūčiau susidūrusi su Hiubšu... kaip nepasisekė. Ką 
gi, aš niekam nelinkiu mirties, nors ji jau ir taip mirusi. 

Hermina atsistojo. 

— Turiu pramankštinti kojas. Truputėlį pasivaikščiosim 
aplinkui, o paskui tau papasakosiu apie Bavariečius. 

— Su malonumu. 

Pasiėmiau skėtį nuo saulės ir taip pat atsistojau. 

— Sveikinu tave, chėrie. Po viso to, ką papasakojau, šau- 
niai laikaisi. Išklausei viską kaip vyras. 

Lėtai, petys petin, nuėjom iki kaštonų giraitės galo ro- 
žėm apsodintu takeliu pilies link. Po didžiule liepa vėl sto- 
vėjo suoliukas, padirbdintas taip, kad apjuostų kamieną. 
Apskritas suoliukas. Apėjom ratu, ieškodamos gražiausio 
vaizdo. Radusios susėdom. 

— Taigi Bavariečiai, - prašneko Hermina ir taip pasisu- 
ko, kad galėtų matyti mano veidą, - dabar bus sudėtinga. 

"Tačiau kad geriau suprastum: Bavariečiai ir Boroziai — 
sena aistra. Kartų kartos tai tęsiasi, vis kas nors įsimyli, ir 
šitos aistros niekaip neįmanoma išguiti. 

Visi žino: mūsų imperatorienė myli vengrus, 0 vengrai 
dėl jos šoktų į ugnį ir vandenį. Jei pusseserei Vienoje pri- 
reiktų, paguldytų galvas. Ji turi kelis aistringus garbintojus 
medžiotojus - Zoltanas irgi tarp jų. Nesvarbu, kokie tie san- 
tykiai. Šiaip ar taip, mes visi dešimčia sykių susigiminiavę, 
neoficialiai, štai kodėl Margita panaši į imperatorienę. 

Beje, ji yra jaunutė Šandoro sesuo, netikra sesuo, jeigu tiks- 
liau, ir ji ne mirusi. Vėliau paaiškinsiu tau viską dar smulkiau. 

Mūsų Šandoro dvaras visai šalia Giodiolo, imperatoriš- 
kosios medžioklės pilies, kur rudenį visi susirenka, vengrai 
didikai, jų didenybės, mūsų Šandoras, bien-sūr. O Šando- 
ras jau daug metų surengia visiems bent vieną didelę šven- 
tę, 0 tos šventės plačiai pagarsėjusios. 

Hercogas Luji, vyriausias imperatorienės brolis, dažnai 
pas jį viešėdavo. Kartais ir kitu metu, kaip ir gegužės mė- 
nesį iki tavo gimimo, kada dar buvo nevedęs. O kad Luji 
myli moteris — visi žino. Pamato tavo motiną, ima jai mei- 
lintis, niekaip neatstoja ir sumaišo jai protą - dabar nepa- 
sakosiu smulkmenų, suma summarum, juodu suartėjo. Nė 

vienas pilyje to nepastebėjo - be manęs, o kad ir kaip aš 
gražbyliavau, nieko nepadėjo. 

Kaip jau sakiau, nenoriu, kad smerktum savo motiną. 
Aš pateisinu ją todėl, kad Bavariečiai labai skiriasi nuo kitų 
žmonių. Jie nepaprastai išsilavinę ir genialių gabumų. Daž- 
niausiai dar ir gražūs. Vyrai yra aukštaūgiai, gerai sudėti, o 
moterų plaukai dieviški. Plaukai kaip Bavarijos princesės, 
toks palyginimas. 

Ir visi jie ūmaus būdo. Karšto kraujo. Tai menininkų gi- 
minė. Jie groja, rašo eiles ir turi nepriekaištingą skonį. Pri- 
simink Liudviką Antrąjį. Sakau tau, jo pastatai įeis į istoriją. 
Juk jis dar toks jaunas. Dvidešimt trejų, o valdo jau vienuo- 
lika metų. 

Pasakoju tau viską tik todėl, kad suprastum savo mamą. 
Atsibeldžia štai toks gražus, nevedęs, mitrus imperatorie- 
nės brolis ir prisiekinėja trokštąs tik tavęs. Gal jis net mela- 
vo ir žadėjo vesti. Šiaip ar taip, jis toks žavingas, kad ji ne- 
gali jam atsispirti. 

Prisipažinsiu, man tai buvo įtempta gegužė. Tas laksty- 
mas po trečiąjį aukštą, naktį ir popiet, mirtina baimė, kad 
sužinos Šandoras, - sakau, niekuomet šito nepamiršiu. Ta- 
čiau man pavyko. Jokio skandalo nekilo. O juk Luji liko 
ilgiau visą savaitę, ir aš kai kada net pagalvodavau, jog jis 
trokšta, kad Šandoras viską sužinotų. 

— Kodėl? 

— Iš smagumo. Jau tokie tie vyrai. 

— Bet jis nieko nepastebėjo. 

— Taip. Paskui Luji išvažiavo. O aš turėjau jam prisiekti, 
beje, kaip ir tavo motina, jog viskas liks paslaptis, kad joks 
šešėlis nekristų ant jo ir imperatorienės. Taip mudvi ir pa- 
darėme, visai be reikalo. 

Beje, jis vedė dar tais pačiais metais —- ne kunigaikštytę 
ar princesę su šešiolika kilmingų protėvių, o ne, menką ar- 
tisčiukę. Kilo skandalas. Tačiau būtų buvę dar blogiau, jei 
būtų pasklidę gandai, kad tuo pačiu metu Vengrijoje daili 
geltonplaukė Šandoro meilužė taip pat pagimdė jo vaiką. 

"Taigi, kaip jau sakyta, Luji — tavo tėvas - o gal ne: Tavo 
motina nežino. Šandoras niekuomet nesusilaukė vaiko, nei 
nuo žmonos, nei nuo meilužių. Luji turi santuokinę dukte- 
rį, ir visur pilna nesantuokinių gabių jo vaikų, tokių kaip 
tu. Tačiau Luji yra geltonplaukis. O plaukus dažosi juodai. 
Tavo akys kaip Šandoro, beje, jis nė kiek neabejoja, kad tu 
Jo duktė, nes esi labai panaši į Margitą... ar žinai, kas mane 
stebina“ Kad tu nieko neklausinėji. 

— Aš kai ką atspėjau. 

— Nuostabu. Beje, kai buvo perduodamas kraitis, mes 
prisiekėme neprasitarti nė žodeliu, kol būsime gyvi. Už vis- 
ką buvo sumokėta pinigais, ir baigtas kriukis, tačiau jeigu 
tu kai ką atspėjai, tai aš tik užpildžiau spragas... nesulaužy- 
dama priesaikos... Ką norėtum pasakyti? Klausk. 

— Ar dabar tai jau vieša? 

— Dėl Dievo, ne! Tu fabrikanto duktė, santuokinė... per 
amžių amžius. Tai, ką tau papasakojau, griežtai en famille, 
tik tarp mūsų. O Hiubšas, mielas mano vaikeli, - tenai kažkas 
rezgama. Iš tiesų Leopoldštate Hiubšas statosi namą. Tačiau 
ne Riudigeris, o Nikolausas. Dabar bus tiriama, kas juodu sie- 
ja. Labai paslapčiom, kad jam nepakenktų, jeigu nekaltas... 
O Dieve, kaip gardžiai kvepia rožės. Ar ir tu užuodi? 

— Nuostabiai. 

— Giliai įkvėpk, Minka. Tai sveikas kvapas. 

Valandėlę sėdėjome be žodžių ir grožėjomės puikiu 
parku. 

— Nepasiėmiau laikrodžio. Gal tu žinai, kelinta dabar va- 
landa? 

— Jau tikrai pusė šešių. 

— Tada mums metas. O šįvakar pramogausime. „Alaus 
šaltinyje“ bus teatro vakaras. „Sutrikusi našlė“. Sako, kad 
labai linksma pjesė. O rytoj aš rengiu priėmimą viešbutyje, 
didžiajame restorane, jau pranešiau tavo tetai, atsilyginda- 
ma už vengriškąjį vakarėlį. 

— Puiku. Aš džiaugiuosi. 

- Taip mes išpešime iš generolo, kaip ten yra su tomis 
jūsų sužadėtuvėmis. O Dieve, Minka, gal tu ištekėsi iš mei- 
lės. Ar žinai, kokia retenybė tokios santuokos? O dėl šian- 
dienykščio mano pasakojimo - negalvok blogai. Viskas ge- 
rai, kas gerai baigiasi, nes dabar tu esi ir esu aš... - Ji patylėjo 
ir man nusišypsojo: - Juk ir aš pavainikė. Bavariečių. Ta- 
čiau papasakosiu tau apie tai vėliau. 


DEVYNIOLIKTAS SKYRIUS 


Herminos istoriją aš sužinojau po spektaklio. Buvom 
linksmos, gerai nusiteikusios, ir jeigu anksčiau ji man ne- 
būtų išklojusi manosios istorijos, niekuomet nebūčiau pati- 
kėjusi jos. 

Dabar suprantu, kodėl ji taip puikiai kalba angliškai. Ji 
gimė Anglijoje. Saryje. 

"Taip pat suprantu, kodėl taip griežtai mane auklėjo. Ne 
tik dėl mano motinos, bet ir dėl savo. Jos motina irgi buvo 
laikoma nepaprasta gražuole, tai ją ir pražudė. Ji buvo ba- 
ronienė Borozi, ir Bavarijos valdovas liepė ją nutapyti savo 
garsiajai gražuolių galerijai Miuncheno rezidencijoje. 

Po to, kai jis pernelyg ilgą laiką, pernelyg dažnai ir giliai 
žvelgė jai į liepsningas, tamsias akis, ji išvažiavo į Angliją, 
dar net nepasikėlusi sijonų juosmens aukščiau — ir kad jai 
nereikėtų parsiduoti maloniam našliui iš Cipso. 

Ji paliko auklėti vaiką už pinigus, iš meilės ištekėjo už 
Frišenbacho, o vėliau įsivaikino Herminą. Anglijoje Her- 
mina turėjo guvernantę. Ką gi? Ledi Margitą. "Taip užsida- 
ro ratas. 

— Tačiau mūsu santykiai buvo ne tokie kaip tavo ir ma- 
no, - aiškino man Hermina. Buvo truputis po vidurnakčio, 
ir mudvi sėdėjome ant geltonos sofos Herminos kambaryje 
su vyšnių likerio taurelėmis rankoje. - Mudvi niekada ne- 
mylėjome viena kitos. Margita pernelyg didelė vėjavaikė. 
Ji itin išsilavinusi, žvitraus proto, ponai sukasi apie ją kaip 

musės apie medų, ji neapskomai žavinga. "Tačiau jai įdomu 
tik vienas dalykas: jos pačios įgeidžiai. Jei jau ką įsikala į 
galvą, tai ir daro, nepaisydama jokių pasekmių. 

Man buvo keturiolika, kai ji įsimylėjo. Anglą lordą, kuris 
ketino išvažiuoti į Indiją, ir tai ją viliojo. Ar žinai, ką ji pada- 
rė? Padovanojo man savo miniatiūrą ir netrukus įgrūdo ma- 
ne į pensioną Paryžiuje. Aš pasipiktinau. Na, vėliau man 
tenai, Paryžiuje, labai patiko, net nebenorėjau išvažiuoti. 
Įsigijau draugių, gyvenau linksmai, o kas nutiko tada? Lor- 
das žuvo per tigrų medžioklę, sako, kad tigras sudraskė jį, 
tuo tarpu Margita grįžo kaip našlė, vėl mane išsivežė, ir 
tada mudvi atkeliavome į Ensą. 

— Maniau, kad Paryžius jums nepatinka... 

— Tuomet juo žavėjausi. Tai buvo Napoleono Trečiojo 
valdymo laikai. Prašmatnūs laikai. Paryžiuje gyveno Ofen- 
bachas, operos, koncertai, pobūviai, teatrai... tiesa, Napo- 
leonas mirtinas mūsų priešas, vis rėmęs mūsų nedraugus. 
Dėl jo netekome Italijos, jo sąžinę slegia Maksimiliano, 1m- 
peratoriaus brolio, kurį nušovė Meksikoje, mirtis, tačiau gy- 
venti Paryžiuje buvo tikrai malonu. - Hermina išgėrė savo 
taurelę: — Ar dar norėtum lašelio? Ne? - Ji vėl įsipylė. - Jei- 
gu aš kaip nors peikiu prancūzus, tai tik todėl, kad mane 
erzina Valerija, - kalbėjo Hermina toliau, - tačiau apskritai 
jie man pati mieliausia tauta. Sena kultūra. Poetiška kalba. 
Lyg muzika. Prancūzai turi taurumo, humoro, moka džiaug- 
tis grožiu, o tai praranda kitos tautos. Štai Napoleonas su- 
randa architektą, pavarde Hausmanas, tas nutiesia jam gar- 
siuosius bulvarus, o jiems iš dešinės ir kairės pastato 
gražiausius namus pasaulyje. Jų stogai ne raudoni ir smaili, 
o apskriti ir sidabro pilkumo. Visi langai iki pat žemės, kad 
būtų daugiau šviesos, o priešais tuos langus, kad neįvirs- 
tum vidun, įtaisytos pusaukštės kaltinės geležies grotelės. 

"Tokių gražių dalykų pas mus apskritai nėra... - Ji gurkšte- 
lėjo iš taurelės. - Beje, kaip tik šie bulvarai įkvėpė mūsų 
imperatorių nutiesti Žiedo gatvę Vienoje. Todėl jis liepė 
nušlifuoti miesto sienas, didingus bastionus, kad parodytų 
Napoleonui, jog jis irgi ne iš kelmo spirtas... Tačiau aš jau 
nuklydau į lankas. 

— Ar ledi Margita... Ar ji nebuvo princesės Valerijos kom- 
panionė? 

— Buvo. Lydėjo ją, keliaujančią po pasaulį. Žinai, vos at- 
sidūrėme Ense, ji iškart užsimanė išvažiuoti. Ir ji prikimšo 
Valerijai į galvą visokių niekų. Kad reikia maištauti, jos min- 
tis. Tačiau ketinau tau papasakoti ką kita. Apie Bavarijos 
valdovą, mano tėtę. 

— Ar dažnai jį matėte? 

— Beveik nemačiau. Vaikais jis nesidomėjo. Jis buvo ne- 
paprastai talentingas, kalbų mokovas, tačiau baisingai ne- 
mandagus. Atsiprašau. Dabar aš pasakiau „baisingai“. 
Galop apkurto. Bet kam tėkšdavo į veidą bjauriausias kiau- 
lystes. Garsėjo tuo. Ne tik pas mus, bet ir Prancūzijoje. Vi- 
sas Paryžius juokėsi iš jo sąmojų. Beje, jis lankėsi pasaulinė- 
je parodoje 1867 metais kartu su mūsų imperatorium, tačiau 
tegu tau papasakoja Paulina Meternich, jos vyras tada buvo 
pasiuntiniu Paryžiuje, ji mate Bavarietį pačiame gražume. 
Kitais metais jis mirė. 

— Gal galėčiau paklausti tikrai delikataus dalyko? 

— Klausk. - Hermina pasitaisė volelį ant nugaros ir da- 
bar sėdėjo tiesi kaip žvakė. 

— Ar anuomet nekilo baisaus skandalo? 

— Turi galvoje Miuncheną? Taip. Buvau šešerių metų, 
kai mano tėvas įsižiūrėjo šokėją. Ji buvo škotė, išsiskyrusi, 
tačiau visur skelbėsi esanti ispanė. Buvo aukštos klasės ne- 
naudėlė, visus vyrus varė iš proto, dėl jos buvo surengta 

daugybė dvikovų. Mano tėvą ji visiškai pavergė. Jis šliaužio- 
jo jai po kojų ir, įsivaizduok, leido kištis į politiką. Tuomet 
1r kilo skandalas, o jis neteko sosto. 

— O kuo ji vardu pavarde? Ta šokėja? 

— Lola Montes. Jis suteikė jai titulą, padarė grafienė 
Landsfeld. Tačiau vėliau tą titulą iš jos atėmė. "Tačiau aš pa- 
sakoju ne apie ją, o apie save. Kad tu suprastum, kodėl aš 
netekėjau. Žinau, kaip atrodo tenai, užkulisiuose. Ką turi 
kęsti ištekėjusi. O laisva meile niekuomet netikėjau, juk net 
karaliai dėl jos netenka sosto... Tiesa, kol dar neiname gul- 
ti, pasakyk man, tai kaip tik į temą: ar tu žinai, kas yra mū- 
sų generolo nuotaka? 

— Deja, ne. 

— Tavo teta irgi nežino, užtat žino Valerija. Tačiau aš kai 
ką įtariu. 

— Tikrai? O ką? 

Hermina pasisiekė grafinėlį su vyšnių likeriu. 

- Išgersim dar po taurelę. Ką gi, klausyk. Teatre, per 
pertrauką, prikibau prie Zoltano, kada gi jis pagaliau pri- 
statys mums laimingą nuotaką. O jis nusijuokė ir pareiškė: 
„Per imperatoriaus gimimo dieną. Per pobūvį imperatoriaus 
garbei. Ir nė kiek ne anksčiau“. Kadangi vis nesilioviau klau- 
sinėjusi, jis nusijuokė dar linksmiau, o paskui sušnibždėjo 
man į ausį, kad tai bus didžiulė staigmena, kad mes ją pa- 
žįstam, kad jis iš anksto džiaugiasi, kokie bus mūsų veidai, 
kai paskelbs... 

— Mon Dieu, ponia Holter. 

— Klysti. Neaiškiai nujaučiu — jis pasirinks Lizi. 

— Lizi?! 

- Taip. Tuoj išgirsi kodėl. Ar prisimeni vengriškąjį vaka- 
rėlį? Kaip ji elgėsi? Burkavo su juo ir staipėsi. O briliantinis 
kryžius? Šiandien teatre ji segėjo briliantinę apyrankę. Kaip 

tik tokią, kokią Šandoras padovanojo tavo motinai, kai jų 
santykiai pasidarė rimti. 

— Tačiau jos ne tokia figūra, kokios reikia jam. 

- Ji visai dailiai papilnėjo nuo tada, kai mes atvažiavome 
į Ensą. Jau lipa iš korseto. Tiesa, liemuo, be abejonės, gero- 
kai per storas. Tačiau kas jau šiame pasaulyje tobula? Pir- 
ma - aš visuomet įtariau Lizi. Antra - įtariau ne be pagrin- 
do: praėjusią savaitę sykį negalėjau užmigti, išgirdau 
triukšmą koridoriuje, išėjau, pažvelgiau per turėklus ir pa- 
mačiau, kaip Lizi išėjo iš generolo kambarių. 

— Jūs tikra? 

— Beveik. Tiesa, rankoje ji nešėsi tik naktinę lempą, o 
buvo gana tamsu, buvo apsivilkusi geltona suknia, dar nie- 
kuomet nematyta. Tačiau aš bijau, kad Zoltanui suminkštės 
protas ir Lizi taps ketvirtąja baroniene Borozi. 

— Ir mano anyta. 

— Keista padėtus. 

Čiupau savo taurelę ir išlenkiau iki dugno. 

Tai didysis Lizi planas. Tai todel! prancūzų kalbos vado- 
vėlis, klausimas apie jojimo pamokas. Ir aš žinojau geltoną- 
ją suknelę. Buvo apsivilkusi ja tą laisvą vakarą, eidama į 
slaptą pasimatymą su vyru, negeriančiu jos vonios vandens. 
Tą dieną, kai pirmąkart nugriuvau nuo Ados! 

— Kuriam galui kepėjai reikia mokytis skaityti ir rašyti? — 
svarstė toliau Hermina. — Tik dėl vienos priežasties. Ji trokš- 
ta iškilti... Ak, pardon, - ji nuslopino žiovulį, - atsiliepia 
ilga kelionė, aš pavargau. - Ji atsistojo, paėmė tuščią mano 
taurelę ir pasižiūrėjo į sidabrinį kišeninį savo laikrodį: - Min- 
ka. Pusė dviejų! Kuo greičiau į lovą. Rytoj tau treniruotė. 
Reikia išsimiegoti. Ir nesuk galvos dėl Lizi. Greičiausiai aš 
klystu. Labanakt, ma chėrie, labanakt. 

Tik aštuonios dienos iki imperatoriaus šventės. 

Koks jaudinantis ir naujas pasaulis. Jos didenybė mano 
teta, Hermina - valdovo duktė. O vengrai nesitvėrė iš lai- 
mės. Caraitis pareiškė palaikąs ponią Holter, visi padlaižiai 
pasekė jo pavyzdžiu, per vieną naktį geltonplaukė Venera 
tapo visų numylėtine, o generolas žiūrėjo į tai klastingai 
džiūgaudamas. 

Jam pavyko pastatyti už mane keturiasdešimt du tūks- 
tančius guldenų, o prieš mane buvo pastatyta keturiasde- 
šimt du tūkstančiai. Mano mamos kraitis. Nereikia nė saky- 
ti, kad stengiausi iš paskutiniųjų. 

Nebebijojau metro dvidešimties centimetrų. Visą pas- 
kutinę savaitę kasdien šokinėjau per metro trisdešimties cen- 
timetrų aukščio kliūtis, „kad per imperatoriaus gimimo die- 
ną atrodytų žemai“. Reginių iš Bastiono gatvelės šiaip taip 
kračiausi, jau vėl galėjau pažvelgti Gaborui į akis. 

Aišku, ne viskas ėjo kaip per sviestą. Griuvau, ištraukiau 
kojas iš kilpų, sykį netgi man išslydo balnas, - tačiau aš pa- 
sitikėjau savimi, O ponai irgi. 

Na, pamažėliais toji karštligė, užgniaužusi miestui kva- 
pą, apniko ir mane, nes jau seniai buvo rengiamasi rugpjū- 
čio 18-ajai. Visi buvo iki kaklo apsivertę darbais: virėjai, vieš- 
bučių šeimininkai, kepėjai, draugijos, teatrų trupės, vyrų 
chorai, mokytojai, mokiniai. Kiekvienas troško iššokti aukš- 
čiau bambos, toji diena turėjo būti nepamirštama. 

Ne vien rugpjūčio 18-oji. Šventės buvo rengiamos visai 
savaitei. Penktadienį netgi atšauktas pasninkas, o šeštadie- 
nį, rugpjūčio 21-ąją, sosto įpėdinio Rudolfo gimimo dieną, 
dragūnai kvietė į šokius kareivinėse. O jeigu jau puotą kel- 
davo dragūnai, linkdavo žemė, skambėdavo dangus. Ma- 
niežas paverčiamas šokių sale 17 palmių sodu, o smėlis iš- 
klojamas — pats svarbiausias dalykas - 4žuoliniu parketu iš 
Vienos operos teatro. Taip, nepaisoma jokių išlaidų. Didžiu- 

lės lentų dėžės laivu atgabenamos į Ensą - neregėta velt- 
kleidystė. Tačiau būtinai reikėjo operos teatro parketo, nes 
ant jo taip malonu šokti valsą. 

Visas „Juodasis erelis“ buvo išnuomotas. Restoranas pri- 
sikimšęs dieną ir naktį, nes imperatorius buvo Aukštutinė- 
jė Austrijoje, antrojoje savo gimtinėje Išlyje, nelabai toli nuo 
mūsų, ir dalis didžiulės jo giminės, važiuodama pro šalį, 
apsigyvendavo pas mus kartu su palyda. Nebeliko laisvo nė 
vieno tarnų kambario, visur matyti gražiausių livrėjų, ap- 
linkui ūžė lyg bičių avilyje. 

Virš didžiųjų vartų kabojo užrašas: MŪSŲ ŠIRDIS 
PLAKA IMPERATORIUI. O prie rotušės durų: TEGY- 
VUOJA PRANAS JUOZAPAS PIRMASIS. Argi ne per im- 
peratoriaus malonę Ensas klestėjo ir garsėjo? Argi ne visi, 
bent šiuo tuo žinomi imperijoje, atliko čia karinę tarnybą? 
Ir ar už savo gyvybę imperatorius neturėjo būti dėkingas 
numylėtai Aukštutinei Austrijai? Na - Išlio druskos vonioms, 
kurias rūmų gydytojas skyrė jo tėvams nuo nevaisingumo? 
"Taip! Pranas Juozapas - tų druskų princas. Ir Išlyje jis švęs- 
davo savo gimimo dieną, ne Vienoje, ilsėdavosi nuo valsty- 
bės valdymo, medžiodavo, jam buvo tik keturiasdešimt pen- 
keri metai, o soste jau sėdėjo dvidešimt septynerius metus, 
kaip ištisos kartos tėvas. 

Be to, mūsų imperatorius buvo kuklus, nesigviešė pra- 
bangos, miegojo žygio lovelėje kaip kareivis ir, nors jam 
nesisekė kariauti, ūkį tvarkė pasigėrėtinai. Jo sūnus Rudol- 
fas buvo laikomas geriausiu jaunikiu visoje žemėje. Viso pa- 
saulio tekintinos princesės kalbėdamos vakaro maldą lenk- 
davosi Vienos pusėn, nes Vienoje po Prancūzijos imperijos 
žlugimo buvo pirmasis krikščioniškos šalies sostas su pa- 
vyzdingiausiais rūmais pasaulyje ir kiekviena troško būti kita 
imperatoriene. 

Puikiai tą supratau. Hermina išauklėjo mane patriote, o 
dabar, kai turėjau rūmuose tetą, aš dar labiau džiaugiausi 
Austrijos-Vengrijos spindesiu. 

O paskui atėjo ji, ta didžioji diena. Trečiadienis, rugpjū- 
čio 18-0ji. 

Kaip visuomet, oras buvo imperatoriškas, dar niekuo- 
met nebuvau pergyvenusi lietingos rugpjūčio 18-osios. Švie- 
tė saulė, žydras dangus gaubė miestą, iki pat horizonto nė 
debesėlio. Lygiai penktą valandą ryto mane pažadino nu- 
griaudėjęs dvidešimt vienas patrankos šūvis, o kai pro lan- 
gą pažvelgiau į Pagrindinę aikštę, visi langai buvo nukrauti 
gėlėmis, išpuošti vėliavomis ir storomis ąžuolo lapų pynė- 
mis. Jau pusę septynių grūstis buvo neapsakoma, nes iš mies- 
to bokšto buvo aukojamos mišios ir iš visur tenai plūdo šven- 
tadieniškais drabužiais pasidabinę žmonės, iš Ensdortfo ir 
Asteno, Enghageno ir Krišteino, dalyvauti šventėje ir pasi- 
žiūrėti iškilmingos eisenos: dragūnų, įvairių draugijų, ve- 
teranų, imperatoriškųjų šaulių, šaulių sąjungos, daininin- 
kų, baltai apsirengusių mergaičių, mergelių sąjungos, 
pasiklausyti muzikos. 

"Tvyrojo džiugi nuotaika. Nieko panašaus dar nebuvau 
mačiusi. Žinojau, niekas imperijoje nedirba. Vargšams nu- 
krauti valgiais stalai. Visuose karo ir prekybos laivuose ren- 
giamos pašėlusios šventės. Nuo "Transilvanijos iki Bodeno 
ežero, nuo Rusijos iki Adrijos jūros plevėsuoja juodos ir gel- 
tonos spalvos vėliavos, tačiau pati gražiausia šventė vyksta 
Ense - jeigu neminėsiu katastrofos, dėl kurios neužmigau 
praėjusią naktį, - Lili Cyrmiler nebaigė siūti mano jojamo- 
sios suknelės. 

Visa kita jau seniai laukė manęs kambaryje: žvilgantys 
nauji batai, nauji apatiniai, naujas juodas krepšelis, vėduok- 
lė, megztos pirštinaitės, o apskritoje dėžutėje iš paauksuo- 

to kartono - elegantiškas žalias cilindras, - buvo viskas, trūko 
svarbiausio drabužio! 

Ir anaiptol ne dėl ponios Cyrmiler kaltės. Dėl transpor- 
to. Prieš dešimt dienų įvyko Pietų geležinkelio katastrofa. 
Nuo bėgių nuvažiavo prekinis traukinys, ir vienas vagonas 
atsidūrė ant atsarginių bėgių. Taigi negauta raudono pa- 
mušalinio šilko ir niekur neįmanoma rasti tokio atspalvio, 
nei Šteire, nei Velse, nei Lince. Kai vis dėlto jo atsiuntė, 
vakar vakare su paskutiniu paštu, mes „Juodajame erelyje“ 
lipom ant sienų. 

Lili Cyrmiler prakaitavo ištisą naktį. Tačiau mišios jau 
baigėsi, iškilminga eisena taip pat. Suknelės nė padujų. O 
lenktynės įvyks penktą valandą. 

Kad išsiblaškyčiau, su dėde Luji apėjau viešbutį. 

Viskas buvo puikiai sutvarkyta. 

"Taurės žaižaravo, imperatoriaus portretai apipinti ąžuolų 
vainikais. Restorane blizgėjo sidabriniai stalo įrankiai, nė 
dėmelės ant baltutėlaičių staltiesių ir damasto servetėlių, vi- 
sur pilna vazų su imperatoriaus spalvų gėlėmis, juodomis ir 
geltonomis: geltonomis rožėmis ir juodomis žibuoklėmis, spe- 
cialiai Habsburgų rūmams išvestos tamsios žibuoklių rūšies. 

Apžiūrą baigėme. Pusė pirmos. 

Suknelės nė padujų. 

— Ramybės! Ivardykitės! Kur raitelio dvasia? - griaudė- 
jo generolas. - Ką jūs manot, ir ko tik nebūna karo žygyje? 
Juk nenukabinsit nosies dėl sukneles? Ją atneš. Geroji Lili 
neapvils mūsų. 

Pro vartus jau žengė pirmieji svečiai, elegantiškai išsi- 
pustę, supoškėjo šampano kamščiai, ir, sveikindamiesi į vi- 
sas puses, su generolu patraukėme prie stalo 

Pietavome itin siaurame rate: ponas baronas, Hermina 
ir aš. Gaboras su draugais sėdėjo prie kavaleristų stalo ir 

retkarčiais drąsinamai linksėjo man. Patiekė šventinius pie- 
tus iš vienuolikos patiekalų, su tortais ir ledais, styginis kvar- 
tetas griežė Haidną ir Rosinį, muzikantai buvo apsivilkę rau- 
donais koncertiniais frakais ir atrodė labai elegantiškai. 

O aš virpėjau kaip epušės lapas dėl suknelės. Dėl tų di- 
džiulių sumų, pastatytų už mane, ir man gniaužė gerklę. 

— O dabar prisiverskit valgyti, - įsakė generolas, — šian- 
dien jums prireiks daug jėgų. Tačiau jokios kavos, ji sukelia 
drebulį. Pirmasis įsakas šiandien popiet: linksma ramybė, 
antraip išgąsdinsit Adą. Kad ir ką darytumėt: festina lente. 
Skubėk lėtai. Antraip išeis šnipštas. 

Prisiverčiau valgyti, ir atsitiko stebuklas. Staiga pajutau 
alkį. Tačiau ir mūsų vyriausiasis virėjas pranoko pats save, 
buvo nepaprastai gardu. Be to, buvau beveik nesusispau- 
dusi, apsirengusi žalia vasarine suknele, kurią buvau atsive- 
žusi iš Vienos, ir kai kilome nuo stalo, prieš pat pusę ketu- 
rių, buvau kuo puikiausiai nusiteikusi, nerimo nė ženklo. 

O hole - kas gi mūsų laukė? Ponios Cyrmiler mokinė 
Frici, ant dešinės rankos pasisvėrusi ilgą pilką ir laukiamą 
drabužių maišą. 

— Labai labai atsiprašau už pavėlavimą, — pasakė ji tūp- 
telėjusi, atrodė pavargusi, o jos akys paraudusios, — tačiau 
nuraminsiu ponus. Aš atnešiau meno kūrinį. - Ji vėl tūpte- 
lėjo. O paskui iškilmingai praskėtė pilką drobinį maišą. 

O lia lia, vertėjo laukti. Sudie, senasis rudas teatro kos- 
tiume, sudie, plokščiasis blyne ant galvos, atėjo geresni 
laikai. 

— Labai daili. - pritariamai linktelėjo galvą Hermina. 

— Nepaprastai puiki, - sušuko generolas ir padavė Frici 
monetą. O aš įsimylėjusiomis akimis rijau nuostabų žalią 
aksomą. Elegantišką kirpimą, platų sijoną. Kaip smagu bus 
joti su šia suknele. Aš iš anksto džiaugiausi. 

- Frici, tu juk žinai, kur gerbiamosios ponios Tancer kam- 
barys, - maloniai tarė Hermina. - Būk gerutė ir nunešk suk- 
nelę tenai. - O generolui pasakė: - Dėkui už puikius pie- 
tus. Kelintą valandą susitiksime? 

— Lygiai pusę penkių. Lauksiu jūsų prie durininko. 

Į princesę jojikę aš pavirtau tetos Julianos kambaryje. 
Cilė ir Jozefa buvo viską parengusios, ir stojo iškilmingas 
momentas, kai aš žengiau prie didelio veidrodžio, apsiren- 
gusi baltutėlaičiais apatiniais, stipriai suspaustu liemeniu, 
ir mano teta įskriejo pro duris, kiek pavargusi, nes šian- 
dien pasitikusi ir išlydėjusi jau daugybę svečių. 

— Mano Minka. Pagaliau turiu laiko ir tau. Jau nuo pietų 
džiaugiuosi šia akimirka. - Ji nusisegė nuo rankos riešo vė- 
duoklę ir nusivalė truputį išprakaitavusią kaktą. - Ilgai ne- 
pasiliksiu, ketvirtą vėl koncertas ir kava, šiandien darbas 
darbą veja, ir taip bus iki ankstaus ryto, nė vienos ramios 
minutės. Tai kur suknelė? O, /aba: graži. Puikiai padirbė- 
Jo, ta mūsų Lili. Eikš, brangute, aš tau padėsiu. Dabar men- 
ki juokai. Dabar tave aprengsime. 

Man padėjo apsirengti trise. 

- Žiūrėkit rankovių, - įspėjo Hermina. - Neskubėk, Ju- 
liana, kad neįplyštų pamušalas. 

— Aš saugau. — Teta pataisė pečius, patampė stačią apy- 
kaklę - tada kambarį užplūdo grėsminga tyla, visos sustin- 
go iš baimės. 

Teta Juliana ketino užsagstyti suknelę priekyje. Tačiau 
suknelė nesuėjo. Ant pilvo žiojėjo platus plyšys. Kad ir kaip 
tampomas, jis nė kiek nesiaurėjo. Teta išsiėmė uostomąjį 
buteliuką. 

— Zefi! Kiek suvarstei panelę? 

— Kiek tik pajėgiau. 

— Keturiasdešimt penkis centimetrus? 

— Taip, gerbiamoji ponia. 

— Tada kažkas negerai suknelei. Malonėk pamatuoti. 

Jozefa tūptelėjo ir pasiėmė centimetrą. Kone paralyžiuo- 
ta baimės stebėjau ją. 

— Keturiasdešimt trys centimetrai, - išmatavusi dusliu lyg 
iš kapo duobės balsu paskelbė Jozefa. 

— Kaip??? Suknelė...Lili pasiuvo per siaurą. Niekuomet 
nera šitaip atsitikę. Zefi! Kuo skubiau pamatuok panelę. Ji 
man atrodo storesnė negu paprastai. 

Zefi be žodžių pakluso. 

— Na? - nekantriai šūktelėjo mano teta. - Kiek? Sakyk! 

— Penkiasdešimt centimetrų, - išpylė Jozefa. 

— Nesąmonė! - Storulė Cilė išplėšė Jozefai iš rankų cen- 
timetrą. - Net negali teisingai...išmatuoti... Šventoji Mari- 
ja! Teisingai. Penkiasdešimt centimetrų. Kaip čia dabar? 

— Per daug valgiau, restorane, - ištariau tyliai. 

— Taip, yra tik viena išeitis, - mano teta išsiėmė laikro- 
dį, - labiau suspaust, ir kuo mikliau. 

Nurijau seiles. 

— Atsiprašau... bet daug suspausti negalima. Aš jau da- 
bar sunkiai alsuoju. 

— Bet, Minka. Juk keturiasdešimt penki centimetrai yra 
normali tavo liemens apimtis, o du centimetrai daugiau ar 
mažiau... 

— Keturiasdešimt penki centimetrai buvo jos apimtis, — 
kandžiai pareiškė Hermina, - kol generolas neįniko jos pe- 
nėti kaip Kalėdų žąsies. Vengriški pusryčiai, lašiniai, kiau- 
šiniai, duona su česnakais ir vynas... bet kas supras, kad 
nuo tokio valgio nesuplonėsi. 

— Kas teisybė, tai ne melas... 

— Tu irgi galėjai pagalvoti, Juliana. Kada paskutinįkart 
matavotės? Ar prisimeni? 

— Prieš išvažiuojant tau pas brolį Fricą. Tada suknelę pa- 
siuvo ant lėlės. — Teta vėl nusišluostė kaktą išpylusius pra- 
kaito lašelius. - Minka, dabar turėsi būti narsi. Septyni cen- 
timetrai — ne pasaulio galas... 

- Mieloji Juliana, Minka juk pasakė, kad negali kvėpuo- 
ti. Nori, kad ji uždustų? Ant žirgo? Viso miesto akyse? 

— Niekas nenori, kad ji uždustų. Perdedi kaip štabo kari- 
ninkas, kuris tvirtina neturįs skolų. 

— Perdedi fu. Labiau spausti yra žmogžudystė. 

— Nekalbėk apie mane kaip apie budelį, - pasipiktinusi 
sušuko mano teta, - dar nė viena neužduso nuo korseto. 

— Tačiau ne viena mirė! Ar neskaitei? Vakar? „Linzer Ta- 
gespost'? Korsetas dvidešimčia metų sutrumpina moters 
gyvenimą. Taip rašo garsus Vienos anatomas. 

— Prašau nekišti man to Vienos anatomo, Minka turi būti 
šiandien pati gražiausia Ense. 

— Kuo čia dėtas grožis. Šiandien svarbu, kad ji parodytų, 
ką moka. 

— Svarbu 77 viena, ir kita. 

— Ne! Mano Minka ne guminė. Atvarstykit ją! Ji apsi- 
rengs senąja ruda jojimo suknele. 

Pakraupusi pakėliau galvą. Rudąja suknele? Tik per ma- 
no lavoną. Valandėlę pasvarsčiau, ir man šovė į galvą mintis. 

— Atsiprašau. Aš greitai - ar galėčiau pasišalinti? Trum- 
pam? 

— Taip. Tačiau paskubėk. Pavėluosim. 

Gera vietelė buvo laisva. Ir nors man buvo siaubingai 
šlykštu, pakėliau apskritą dangtį, sulaikiau kvėpavimą ir įsi- 
grūdau smilių į gerklę. Hermina man pasakojo apie seno- 
vės romėnus, kurie per puotas šlemšdavo kaip kiaulės, o 
kai nebepajėgdavo nė kąsnio nuryti, plunksna pasikuten- 
davo gerklę. Plunksnos po ranka nebuvo - pravertė ir pirš- 

tas. Keturis, penkis kartus nusivėmiau — mano skrandis iš- 
sivalė. 

Užtat man linko keliai. Burna nuo rūgščių degė kaip 
ugnyje. Gerklė skaudėjo lyg žaizdota. Vandens! 

Ašarotomis akimis nusvyravau į kambarį. Man paaiškė- 
jo: kliūtis! Marselio kortos išpranašavo per ankštą suknelę. 
"Tačiau išpranašavo ir tai, kad aš įveiksiu šią kliūtį. Ramiai 
žengiau pro duris. 

— Prašau stiklinę vandens. Ačiū. Mieloji Jozefa, dabar 
jau galima. Prašau mane dar kartą suveržti. 

Ir tikrai mums pavyko. Tačiau kai Jozefa baigė, man diegė 
visą kūną. Šitaip suspausta aš buvau tik per vengriškąjį va- 
karėlį. Jaučiausi lyg tarp gniaužtų. Užuot kvėpavusi, žiop- 
čiojau. Keliai tirtėjo. Cilė mane prilaikė. Dėkinga įsikibau 
jos, antraip būčiau pargriuvusi. Jozefa linksmai subambėjo 
ir apjuosė mane centimetru. 

— Keturiasdešimt trys!!! - Jos skruostai nukaito iš susiža- 
vėjimo. Teta mane pabučiavo. 

— Bravo, Minka. Aš tavim didžiuojuosi. 

— Ką tu veikei... vietelėje? — tyliai paklausė Hermina. 

— Aš... pardon... išsivėmiau, - sukuždėjau. 

— Kaip??? "Tu nieko nebeturi skrandyje? Va tai tau! Tu 
pralaimėsi. Aš nevažiuosiu į maniežą. Liksiu čia. 

Beveik jos negirdėjau. Teta vėl padėjo man apsivilkti suk- 
nelę. Sagos užsisegė. Suknelė gulėjo puikiai, nė kiek never- 
žė, atrodžiau stebuklingai. Pasigrožėjau savim veidrodyje. 
Paskui nusisukau. 

— O kokia ponios architekto žmonos... suknelė? - pa- 
klausiau, gaudydama kvapą. - Tokia pat graži...kaip...ma- 
niškė? 

— Net nenutuokiu. Sako, labai ekscentriška. Siuvo Sen 
Valentine. Na, Minka, per daug nekalbėk. Taupyk jėgas, 

štai sėskis ant sofos. O dabar skrybėlaitė. Prašmatnumėlis. 
Pati mielai nešiočiau. Cile, tvirtai prismeik, kad šokant per 
kliūtis nenukristų. Zefi, apauk mūsų Minką. Nepamirškit 
pirštinaičių. Pasižiūrėk, širdele, štai tau naujas krepšelis. Aš 
liepiau pripilti tau buteliuką, tokį pat kaip manasis. Jis vi- 
duje. Jei bijosi, kad gali apalpti, atsikimšk, giliai įkvėpk - ir 
kaipmat atsigausi. O į kareivines važiuodama gausi mano 
skėtį ir raudonąją vėduoklę. Tos pačios spalvos kaip tavo 
suknelės pamušalas. Ir, Minka, kartok sau: jojimas ilgai ne- 
truks. Tik keletą minučių. Tada mes iškart tave atvarstysim. 
Atrodai nuostabiai. Kaip fėja iš pasakų knygos. Skelbiu — 
šiandien tave įsimylės visa įgula. 

Lipant laiptais man svaigo galva. Regėjos, kad linguoja 
žemė po mano kojomis. Laiptais nulipau ramstoma Cilkės 
17 Jozefos. Tačiau per holą žengiau tiesut tiesutėlė ir viena. 

Generolas laukė prie durininko, be Gaboro, jo niekur 
nebuvo matyti. Vos mus pastebėjęs, generolas žengė pasi- 
tikti, lėtai ir didingai, apsirengęs prašmatnia, raudona, auk- 
su dabinta šventine uniforma, trumpai nužvelgė mane nuo 
galvos iki kojų, ir jo akys nušvito. 

— Žavinga, nepaprastai žavinga, - tarė balsu ir padavė 
man ranką. Tada išėjome į lauką, prie žalios karietos, kuri 
turėjo nuvežti mus į kareivines. Generolas išsinuomojo ją iš 
burmistro, traukė keturi risti širmiai. Pliaukštelėjimas bo- 
tagu, ir pajudėjome. 

Į maniežą važiavome aplinkkeliu, nes Vienos gatve ne- 
galėjome. Prie miesto bokšto koncertavo ugniagesių orkest- 
ras, tenai knibždėte knibždėjo vaikščiotojų ir klausytojų, mes 
būtume įstrigę spūstyje. Sėdėjau šalia generolo, tiesi kaip 
žvakė, lyg prarijusi mietą, ir galvojau: „Kad tik neapalp- 
čiau, viskas netrukus baigsis. Teta Juliana ir Hermina sė- 
dėjo priešais. 

Kelionė buvo tikra kankynė. Staiga man pasidarė siau- 
bingai bloga. Iš kur semtis jėgų ir valdyti Adą? Težino mie- 
lasis Dievulis. 

"Tada prisiminiau uostomąjį buteliuką. Itin lėtai išsiėmiau 
Ji, ištraukiau stiklinį kamštelį ir giliai įkvėpiau kamparo. Iš 
tiesų atsigavau! Nebūčiau patikėjusi. 

— Jaudinatės? - sududeno generolas ir patekšnojo man 
per ranką. - Be pagrindo. Jūs šauniai treniravotės. Fortes 
fortuna adiuvat. Drąsiems ir laimė padeda. Hermine, ne- 
žiūrėk taip niūriai. Tai įžymi diena. Mes parodysime pa- 
sauliui, ko išmoko meilutė, o paskui, - jis reikšmingai paty- 
lėjo, - Borozių šeima pradės naują gyvenimą. 


DVIDEŠIMTAS SKYRIUS 


Trenkiant Johano Štrauso „Iškilmingam maršui“ įriedė- 
jome į kareivinių kiemą. 

Mus sveikino išsirikiavęs garsusis Linco gvardijos pulko 
orkestras, griausmingai pūsdamas trombonus, trimitus ir 
traliuodamas fleitomis. Instrumentai blizgėjo saulėje - šiaip 
būčiau susižavėjusi. Tačiau nors ir visąlaik vėdavausi, taip 
dusau, kad kartu su kitais netgi nesušukau „bravo“, kai or- 
kestras baigė kūrinį. 

Užtat iškart pastebėjau savo varžovę, geltonplaukę po- 
nią architekto žmoną su sūnum. Po balto kilto stoginėm 
buvo pristatyta suolų ir baltai apdengtų stalų, ir ji sėdėjo 
pavėsyje prie pirmojo, apsupta gerbėjų ir, kaip paprastai 
elgiasi Enso gražuolės, juos valdydama. 

"Tačiau didžiausias gražumas: ji buvo apsirengusi abri- 
kosų spalvos suknele su arbatos rudumo apsiuvais, be kri- 
nolino, užtat su voleliu!!! Ir kavos rudumo cilindras, bet ji 
atrodė anaiptol ne juokingai, ne, ji buvo putni ir linksma, 
skaisti ir žaisminga, lyg būtų lošiama ne tūkstančiai gulde- 
nų, O tik smagiai pramogaujama. 

Ji buvo beveik nesusivarsčiusi - mane graužė pavydas, — 
o jai už nugaros stovėjo leitenantas Kosanikas. Štai koks 
jis. Mažas, susikūprinęs, juodu ežiuku, tačiau vaikiškai įžū- 
liu veidu, lyg bylotų: „Taip, žinau, aš jums nepatinku. 'Tu- 
rėčiau dingti. Tačiau tokio malonumo jums, ponai, nesu- 
teiksiu . 

Pasisveikinom ypač draugiškai. Paskui susėdom prie gre- 
timo stalo, mano teta, guvernantė, generolas ir aš. 

— Kurgi Gaboras? - Hermina apsižvalgė. 

— Ten, kur jam ir dera būti: su Ada. - Generolas atsisto- 
jo: - Jei leisit, gerbiamiausioji, ir aš jus paliksiu... žvilgtelė- 
siu, ar viskas gerai. 

Ponia Holter nusekė jį akimis. Paskui linktelėjo man. 
Per paskutines dienas ji jodinėjo manieže - prieš mane ar- 
ba po manęs, - kad jos žirgas priprastų prie aplinkos. Ga- 
boras keliskart slapčiomis stebėjo ir suglumęs papasakojo: 
nėra ko nė kalbėti apie nevalą. Ponia architekto žmona Ia- 
bai pažengusi į priekį. 

- Ji visiškai neklauso Kosaniko, - paaiškino jis. - Šoka 
per kliūtis tikrai šauniai. Matyt, turi kitą mokytoją. Ir aš jau 
žinau, kas jis. 

Vos susėdom, mums atnešė gėrimų. Man - limonado, 
ponioms - šampano. Toliau, irgi po naujo balto kilto stogi- 
ne, buvo įrengtas didžiulis bufetas. Pulko vadas rengė šven- 
tę savo karininkų šeimoms. Mūsų lenktynės tebuvo tik tos 
šventės dalis. 

Pavalgius turėjo vykti šaudymo varžybos garsiojoje Enso 
šaulių sąjungoje, ir ką tik buvo baigtos tribūnos tėvams, bro- 
liams ir seserims, giminėms ir pažįstamiems, nes anksčiau 
čia buvo surengtos ponių lenktynės, kur pasižymėjo vaikai, 
vėliau per kliūtis šoko jaunieji kadetai, na ir savo dresūros 
sugebėjimus rodė dragūnai, galop maloniai pabaigai bu- 
vau palikta aš ir ponia Holter. Toliau programoje sekė už- 
kandžiai, dar vėliau - šventė be valgio, nieko panašaus ne- 
vykdavo visoje Austrijos ir Vengrijos imperijoje. Paskui 
nugalėtojų pagerbimas, pobūvis karininkų kazino, vidur- 
naktį fejerverkas ir pokylis, šokiai iki pat ryto - viliojanti 
programa. 

Kol ir toliau įnirtingai vėdavausi ir nuolat kaliau sau: 
„Aš neapalpsiu, viskas netrukus baigsis“, kreiva akimi ste- 
bėjau, kaip vienas po kito į bufetą buvo nešami ir kraunami 
gardumynai, vadovaujant dviem prancūzams virėjams, ku- 
rie pabėgo į Ensą prieš penkerius metus, po Paryžiaus ko- 
munos žiaurybių. Jie i dabar dar nemokėjo vokiškai, ir iki 
mūsų atsklido graudūs šūksniai: „Non! Non! Non! Plus haut. 
Plus bas. Non. Non“. 

Mačiau milžiniškus kepsnius, paštetus, padažus, mišrai- 
nes, kumpius, majonezus, o jau kepinių kepinių: tortų ir 
pyragaičių, marcipaninių žirgų, cukrinių karietų - nusukau 
akis. Vien nuo šių gėrybių reginio man trūko oro. Kad nie- 
kas nepastebėtų, nugręžiau į šalį galvą ir meiliai šypsojau, 
prisidengusi vėduokle. 

Staiga lyg iš po žemių išdygo Gaboro draugai, apsupo 
mus, linkėdami man laimės. Atila, Tiboras, Geza ir visi ka- 
rininkai, kasdien pietaują „Juodajame erelyje“. 

O prie gretimo stalo, apgulę mano varžovę, sėdėjo Ru- 
sijos Borisas, erchercogas Cypsis ir kiti man pažįstami iš 
Bastiono gatvelės veidai. Jei tik jie numanytų, ką aš apie 
juos žinau. 

Man ir šiandien mįslė, kaip aš ištvėriau tą laukimą. Pir- 
moji buvo ponia Holter. „Geros kloties! Tfiu, tfiu, tfiu! — 
palydėjom ją šūksniais. Karininkai nusekė paskui ją į ma- 
niežą, mes likome vienos. Po dešimties minučių atbėgo Ga- 
boras, nebuvau jo mačiusi nuo pat pietų. 

— Puiki žinia, - sušuko jis mums, - geltonplaukė Venera, 
kalbu apie ponią architekto našlę, neįveikė dviejų kliūčių. 
Žirgas nepakluso. Vieną apibėgo, o prie kitos atsistojo pies- 
tu. Tačiau jai labai ploja, tiktai Holter lygai suduotas stip- 
rus smūgis. Mano dėdė šnopuoja lyg po saulės smūgio, ma- 
no senasis ponas ir kiti mūsiškiai nesitveria iš laimės... jei 

neištiks kokia nors nesėkmė, mes jau laimėjom. - Jis nutilo 
ir įsistebeilijo į mane: - Atrodot fantastiškai, mieliausioji 
Minka, ar jums jau kas nors sakė? 

— Sakė, - stebėtinai griežtai atkirto mano teta. - Prašau 
nenusitarti, iškart pabelskit į medį, - ir ji padaužė stalą. 
"Tačiau tada Puka atvedė Adą. Ir prasidėjo. 

Kumelaitės kamanos ir balnas buvo raudonos, baltos ir 
žalios spalvos, vengrų papročiu. Tik dabar matei, kokia ji 
graži. Nors ir susijaudinusi, neįtikėtinai rami, tik didelės 
akys labiau blizgėjo. 

Patapšnojau ją, pabučiavau į snukį, trumpam priglau- 
džiau prie krūtinės mielą galvutę. Paskui Gaboras padėjo 
man užsėsti. 

— Puiku, - pasakė ir didžiuodamasis nužvelgė mane. - 
laikysena kaip imperatorienės. - Tada pataisė mano suk- 
nios klostes, ir lėtai, žingine pasukome į maniežą. 

Mano teta ir Hermina turseno šalimais. Aš tylėjau. Šno- 
pavau, nes pirmiausia - nebegalėjau vėduotis, o antra - min- 
tyse kartojau vienintelį sakinį: „Aš neapalpsiu, netrukus vis- 
kas baigsis“. Tačiau kai įjojau pro duris, kai išvydau minią 
tribūnose, pirmąkart klaikiai išsigandau. Nors buvo tuščias, 
ėmė maištauti skrandis. Greičiau. Uostomąjį buteliuką... 
Ak, padėjo. Zoltanas fon Borozis pasitiko mus ir staiga su- 
stojo. 

— Kas yra? 

— Man silpna. 

Garsusis vyras sutrūkčiojo. 

— Silpna jums bus paskui. O dabar /aimekit. Visas mies- 
tas susirinko čia ir žiūri į jus. Šypsokitės! Net jei ir žūlumėt. 
Per aspera ad astra. Per kančias į žvaigždes. Įsidėmėkit. 

Ada ėmė trypčioti. Generolas ramindamas patekšnojo 


jai per kaklą. 

Dar dvi minutės. Viena. Metas!!! 

— Tfiu, tfiu, tfiu! 

— Laimingai! 

Salėje mus pasitiko plojimų audra. Beveik nieko negir- 
dėjau. Man ūžė ausyse, galvoje sukosi mintis: Kad tik ne- 
apalpčiau. Kad tik nenukrisčiau nuo balno“. Kad ir kaip 
keista, aš išsilaikiau. 

Iki šuolių per kliūtis viskas sekėsi netgi neblogai. Juk 
taip uoliai buvom treniravęsi, viskas ėjo lyg per sviestą. Ada 
bėgo pastačiusi ausis, tiksliai lyg laikrodis, žaibiškai pereida- 
vo iš risčios į šuolius, niekur nesuklysdama, plojimai ir šūks- 
niai visų, kurie statė už mus pinigus, jos nė kiek netrikdė. 

"Tačiau paskui turėjome šokti per kliūtis. Ir iš pat pra- 
džių aš pamaniau: „Dabar baigta“. Staiga visiškai pamir- 
šau, nuo kurios vietos šokti. Pavėlavau duoti ženklą. Nie- 
kuomet man nebuvo šitaip nutikę, tačiau kas gi čia dabar? 
Užuot aplenkusi kliūtį kaip bet koks kitas arklys, šaunioji 
kumelė rovė aukštyn lyg stodamasi piestu. Nė nesusigau- 
džiau, kas nutiko, mudvi jau pakilome virš kliūties ir sau- 
giai nusileidome kitapus, ant kietos žemės. 

Ir aš daviau jai laisvę. Nuostabioji kumelaitė suvokė, kad 
nera ko iš manęs tikėtis, ir viską darė savo nuožiūra. Neap- 
sakomai tiksliai skriejo per kliūtis, be jokių klaidų atliko 
programą, taip, kaip man vėliau pasakė, aš netgi šypsojau- 
si. Iš šalies atrodė, kad mudvi karališkai linksminamės, visi 
šlovino, suglumę, kad šokant per kliūtis nepastebėjo nė vie- 
no mano ženklo, kad viskas buvo lengva ir smagu, kad to- 
bulai sutarėm, kaip ir dera raiteliui ir žirgui. 

Po teisybei, aš gaudžiau orą, skaičiavau sekundes, ko! 
pagaliau baigsis kankynė. 

Daugelis svečių tribūnose, visi kiti, kurie sugebėjo kaip 
nors prasisprausti į salę, kekės žiūrovų, prilipusių prie lan- 

gų - Gaboras, Hermina, teta Juliana, princesė, generolas, 
grafas Šandoras, burmistras, pilies valdovai - niekam ne- 
valia pastebėti, kaip man bloga. 

O kai galų gale pasipylė audringi plojimai, sugriaudėjo 
susižavėjimo šūksniai, kurie vis garsėjo, jojant garbės ratą, 
akimirką pasidžiaugiau ir vėl kaipmat pagalvojau: oro. Oro. 
Oro. 

Pagaliau išjojau į lauką, pašėlusiai sveikinama visų ma- 
no mielų žmonių, švytinčių iš pasididžiavimo. Gaboras pa- 
dėjo man nusėsti. Adą bučiavo ir lepino cukrumi, aš kelia- 
vau iš vieno glėbio į kitą, o kai generolas prispaudė mane 
prie krūtinės ir pagalvojau: „Uždusiu“, nežmoniškomis pa- 
stangomis pabandžiau atsikvėpti —- staiga mano nugaroje 
kažkas dusliai sprogo... 

Aš susprogdinau korsetą!!! 

O paskui... nieko nebemačiau. 

Kai vėl atmerkiau akis, gulėjau ant kietos lovos šviesia- 
me plikame svetimame kambaryje. Langai be užuolaidų, 
sienos baltos. Mat kaip. Aš numiriau. Numiriau ir guliu pa- 
šarvota. Kampe atremti neštuvai, du metaliniai stalai maz- 
gojimui, baltai lakuoti šalia baltų durų... Ne, aš ne mirusi, 
aš galiu alsuotu. Ak, balsu suaimanavau, o mano krūtinė pri- 
sipildė gero tyro oro, kokia laimė! Aš gyva. Ir aš laimėjau. 
Pasirėmusi alkūne apsidairiau. 

Gulėjau žygio lovelėje. Per metrą toliau, ant kitos love- 
lės, gulėjo teta Juliana, pasidėjusi ant pilvo mano cilindrą. 
Tarp mūsų, ant baltos kėdės, sėdėjo Hermina, žaidė mano 
rimbu ir atrodė labai patenkinta. 

— Prašau... kur... kas... ką aš iškrėčiau? 

— Apalpai, - atsakė teta. 

— O kur mes... 

— Medicinos punkte. Gulkis, širdele, — ir ji nusižiovavo, 
lyg pati būtų sunkiai jojusi. - Tu jojai nuostabiai. Niekuo- 

met nebūčiau pamaniusi, kad tu sugebėsi. Atrodei žavingai. 
Aš tavim pašėlusiai didžiuojuosi. 

— Prašyčiau, Juliana, „pašėlusiai“ - nuvalkiotas žodis. 

— Tačiau šiuo atveju jis labai tinka. 

Pabeldė į duris. 

— Prašom! - sušuko Hermina. 

Įėjo Valerija. 

- Minka, - sušuko ji laiminga, - tu buvai nepaprasta! Bal- 
ne sedėjai kaip mano pusseserė Vienoje. Gaborą visi sveiki- 
na kaip geriausią jojimo mokytoją imperijoje, o generolas 
maudosi aukse. Kiek mes gausim vargšams, Hermina? Ar 
jis tau sakė? 

— Du tūkstančius guldenų. 

— Neblogai... — Ji prisėdo šalia manęs ant lovos. - Metas 
tau pamažiukais keltis. Jau atidarytas bufetas. Šeštą laimė- 
tojų pagerbimas, žmonės jau tavęs reikalauja. 

— Daugiau nesivilksiu jojamosios suknelės, - pasakiau ryž- 
tingai. 

— Žinoma, apsivilksi. Dar niekuomet neatrodei tokia mei- 
lutė kaip ja vilkėdama. 

— Tačiau aš negaliu. 

— Taip, o kodėl? 

— Ji per siaura, - ir aš papasakojau visą istoriją apie ne- 
atitinkančius matus, veržimą korsetu, dusinimą ir kankynę 
manieže. 

— Aš nieko nepastebėjau. Bravo! Tai geroji mūsų Zolta- 
no mokykla. Tas, kas pereina per jo rankas, išmokomas 
drausmės visam gyvenimui. 

Mano teta atsisėdo: 

— Jau pasiunčiau į viešbutį. Netrukus ateis Cilė. Atneš 
smaragdo žalumo suknią, išsiuvinėtą karoliukais. Taip pat 
ir naują korsetą, ir tavo baltąją skrybėlaitę, ir lakuotus bate- 

lius su sagtimis. Sušukuosim tave kitaip, šalin tą kuodą, plau- 
kus sukelsim aukštyn, ir tada tu švęsi, esi šito nusipelniusi. 

— Koks suknelės juosmens plotis? 

— Penkiasdešimt centimetrų. Juk galėsi apsirengti, ar ne? 

— Jeigu reikia. 

— Argi rodysies žmonėms vienais baltiniais. 

Nepaminėjau, tačiau kažkas buvo nuvilkęs man jojimo 
suknelę ir apklojęs pilka gūnia. Būčiau ir toliau taip gulėju- 
si, taip patogiai. 

Vėl pasibeldė. Cilė, visa uždususi, o paskui ją atskubėjo 
Jozefa su šukų, šepečių ir žnyplių prikrauta pintine rankoje. 

— Ėjau kartu, nes irgi noriu pasveikinti gerbiamąją pa- 
nelę, - sušuko laiminga Jozefa. - Aš laimėjau du šimtus pen- 
kiasdešimt guldenų. Lizi - penkis šimtus. O Cilė - kiek tu 
laimėjai? Sakyk kuo greičiau! 

— Tris šimtus. 

— Tris šimtus, - pakartojo Jozefa ir nusišypsojo man. — 
Jau visas viešbutis žino. Mes visi statėme už jus. Jus laimina 
ir geria į jūsų sveikatą. Tik gerbiamasis ponas surūgęs. Jis 
statė už ponią architekto žmoną. 

— Kaip??? — suglumusi sušuko Juliana. - Kodėl jis taip 
pasielgė? Nieko nesuprantu... na, aš tai dar išsiaiškinsiu. 
Minka, ar jau gali atsikelti? Eikš. Mes tave aprengsim. 

Labai nepatenkinta, tačiau leidausi dar kartą suveržia- 
ma. Tačiau žalioji suknelė man puikiai tiko. Ji buvo leng- 
vesnė už storą aksomą, kai toks karštis. Keista - ši diena 
man žalioji. Nuo pat ankstyvo ryto vilkėjau žaliais drabu- 
žiais. 

Vos prisėdau ant baltos kėdės ir Jozefa pradėjo šukuoti, 
vėl pabeldė. Į vidų įėjo Gaboras. 

— Lauk! - paliepė Hermina. - Minka dar nepasiruošusi 
priimti lankytojų. 

— Pardon, - atsiprašė Gaboras, o aš pastebėjau, kad jis 
atrodo visiškai suglumęs. — Tai... labai svarbu... širdies rei- 
kalai. 

— Tam bus laiko paskui, — maloniai pasakė Hermina. — 
Mielas mano Gaborai, tu dar spėsi. O dabar dink. 

— Deja, ne, sakau, kad negaliu. Senasis mano ponas lau- 
kia už durų. Jis perduoda, kad deda jums po kojų keturias- 
dešimt tūkstančių guldenų ir prašo jūsų rankos. 

Hermina tamsiai išraudonijo. 

— Jis prašo mano rankos? 

— Dovanokit. Mūsų... mūsų panelės Minkos rankos. Ne 
taip pasakiau. 

— Kaip??: - Hermina įsispoksojo į Gaborą, o paskui į 
mane. - Juk sako, tu ir Minka... dabar jis nori... J2s nori 
vesti mano Minką? Juk jie apskritai netinka vienas kitam. 

— Kas taip sako? - sušuko mano teta ir susijaudinusi ėmė 
vėduotis. 

— Gaborai, tu klysti. Ve? Ne? Tuomet generolas išsikraus- 
tė iš galvos. 

— Bet, Hermina, kokia garbė. - Teta žengė prie manęs. 
Zefi nuleido žnyples, visi stebeilijo mane. - Minka, širdele, 
pagalvok rimtai... na, ką tu manai? 

Man kaipmat vėl pritrūko oro. Generolas ir aš: Turėjau 
būti Gaboro pamotė? Pamaniau, kad dabar labiausiai norė- 
čiau apalpti. Ir žiū, man pasisekė. 

Antrą ir paskutinį kartą savo gyvenime apalpau. Netru- 
kus atsipeikėjau. Girdėjau balsus, tačiau akių neatmerkiau. 

— Ar ji apsimeta? — sugriaudėjo generolas - visiškai arti. 

— Nene. - Valerija. - Vis dėlto mes reikalaujam, kad Min- 
kos būtų paklausta dar kartą. 

- Žinoma, bus paklausta, - sušuko puikiai nusiteikęs ge- 
nerolas, - ar manot, kad esu nežmogus? Tik, mano ponios, 

sakau ranką prie širdies prisidėjęs, kaip penkiolikmetis pu- 
puliukas gali žinoti, kas jai gerai ir kas blogai? Siūlau iš- 
klausyti, ką ji pasakys, o paskui įtikinti priešingai. 

— Tačiau mano Minka plonytė kaip nendrė, - sušuko Her- 
mina. 

— Per liemenį ji tikra tobulybė! 

"Tada aš atsimerkiau. 

— Valio, - sušuko teta, - Minka atsigavo. Duokit jai taurę 
šampano. Greitai. 

Šampano? Aš apsidairiau. Vis dar sėdėjau ant baltos kė- 
dės, apsirengusi žalio šilko suknele. Šalia manęs pastatytas 
stalelis, kurio anksčiau nebuvo. Ant jo - sidabrinis kibirėlis 
su buteliu. Aplinkui - taurės. Gaboro nematyti. Man iš kai- 
rės, ant žygio lovelės, įsitaisęs generolas. Iš dešinės, ant ki- 
tos, Hermina, mano teta ir Valerija. Kaip sakė mama? „Vi- 
suomet daryti tai, kas svarbu“. O kas svarbu? Laimėti laiko. 
Jokio skandalo. 

Cilė tūptelėjo priešais mane ir įspraudė į delną sklidiną 
taurę. Patraukiau didoką gurkšnį. 

— Sveikinu su pergale! Fėlicitation! — sugriaudėjo gene- 
rolas, jo veidas, regėjos, plyš iš raudonumo, nukarę juodi 
ūsai drebėjo. - Jozefa, Cile, prisipilkit taures, išgersit su mu- 
mis: į didžiai gerbiamos panelės sveikatą! Bravo! Magna 
cum laude. Už jūsų laimę. 

Kai išgėrėme, jis atsistojo. Įkypos akys iš aukšto palan- 
kiai nužvelgė mane. 

— Dabar rėšiu kalbą. Su manim gyventi nelengva. Aš įsa- 
kinėju, manęs klauso, taip esu pratęs. Ir ieškau ne tokios 
moters, kuri per pirmąją audrą žliumbia ir traukia liūlį. 'Ia- 
čiau ir ne indų Budos akmeniniu veidu. Vengrui tokios nie- 
ko nereiškia. Joms trūksta paprikos. Man reikia prašmat- 
nios moters, karštakraujės, visuomet linksmos, ir aš gerai 

įsižiūrėjau į meilų mūsų pupuliuką. Aš pervedžiau ją per 
pragarą. Muštravau kaip kvailą rekrūtą. Vadinau bestija — ji 
net nemirktelėjo. Laikėsi šauniai, kaip ir dera mielam jos 
būdui. Žodžiu: šis vaikas yra mano formato! - Teta Juliana 
susižavėjusi linktelėjo galvą. Visi vėl išgėrė į mano sveika- 
tą. - Mieloji Minka, - kalbėjo toliau generolas, - dabar jūs 
pažįstat mane ir iš gerosios pusės. Ir iš pačios blogiausios. 
"Tačiau dar nepažįstat ir iš pačios geriausios, kaip vyro ir 
gynėjo. — Jis pasisuko į Herminą: - Brangiausioji pussese- 
re, aš širdingiausiai kviečiu ir jus kartu, nenoriu, kad išsi- 
skirtumėt su savo numylėtine. Žinoma, jūs gyvensit su mu- 
mis. Ponios, aš ne vargšas. Aš turiu valdžios. Nebesu jaunas, 
tačiau esu stiprus. Tas, ką imuosi globoti, gali nebebijoti 
nieko. Juo bus rūpinamasi visą gyvenimą. Čia, mano ger- 
biamiausiosios ponios, buvo oficialioji dalis. 

— Jūs nuostabiai kalbėjot, - sušuko mano teta ir nusi- 
šluostė ašarėlę. - Cile, įpilk. Sklidinas taures. 

— Į naujosios mano baronienės sveikatą, - sugriaudėjo 
Zoltanas fon Borozis, dauždamasis taurėmis. - Už gyveni- 
mą. Už džiaugsmą. Mes rengsim šventes, josim į medžiok- 
les, važiuosim į Vieną Užgavėnių, o namie turim pilį, vyno 
rūsį, puštą ir žirgus, Gaboras ves Elvyrą, ir mūsų vaikai augs 
kartu. 

Vadinasi, ne Juozapo santuoka? Mat kaip. Buvau į tuščią 
skrandį susivertusi jau dvi taures šampano. Kaip mane visą 
persmelkė, kaip aš atsigavau! Liūdesys išnyko, viskas atro- 
dė kaip sapne. 

Zoltanas fon Borozis paėmė mano ranką ir pabučiavo. 
Nusišypsojau jam. 

— Ponios, svarbiausia jau pasakiau. 

— Prašom duoti mums laiko, kad pagalvotume. - Her- 
mina nusišluostė nuo kaktos prakaitą. 

— Kiek, gerbiamiausioji? 

— Vieną savaitę. 

— Duodu tris dienas. Iki sekmadienio laukiu jūsų atsaky- 
mo... O dabar iš pupuliuko padarykit beautė. Paskui ženg- 
te marš tarp žmonių švęsti pergalės. Bučiuoju visoms ran- 
kutes. Laukiu jūsų lauke. Likit sveikos. Sudie. 

— O aš maniau, kad jis ves Lizi, - sumikčiojo Hermina. - 
Kaip galima būti tokiai aklai? 

Mano teta pratrūko linksmai kvatotis. Hermina įsiste- 
beilijo į ją. 

— Tu žinojai, - sušuko ji priekaištingai. - Za: buvo tavo 
planas, nuo pat pradžių. Tai todel tas barbariškas spaudi- 
mas korsetu... apimti delnais kaip imperatorienę... Mon 
Dieu. Ir suknelės, ir šukuosena... 

— Puiki sėkmė, mieloji. Gali mane pasveikinti. Per tokį 
trumpą laiką... 

— Tačiau Gaboras jai kur kas labiau tinka. 

— Kam reikia obuolio, jeigu galima turėti visą obelį, - 
paniekinamai pareiškė teta Juliana. - Privalu galvoti ir apie 
ateitį. Cile! Zefi! Dabar visos išgersim už laimę šauniosios 
mūsų panelės, kuri, jeigu panorės, netrukus galės tapti ba- 
roniene. 

— Mano taurė tuščia, - paprieštaravau. 

— Jau nebeilgai tokia bus, brangute. 

— Kelinta čia taurė? - tuoj pat paklausė Hermina. 

— Numeris trečias, - sukikenau ir kilstelėjau į ją taurę. 

— Bet, Minka! Tu juk kaušas, - pasibaisėjusi sušuko Her- 
mina. 

— Duok jai ramybę. Tai didžioji diena. Ką gi, Minka, už 
tavo laimę. Netrukus tu būsi didiko žmona. Prie stalo tau 
nebereikės sėdėti su kvailais geltonsnapiais. Ta vieta bus 
stalo gale, šalia kilmingų ponų, ir visi bučiuos tau ranką... 
Hermina, prašau! Kas tau yra? Juk mes ne laidotuvėse. 

— Pasiunčia Gaborą pirštis, - sumurmėjo Valerija, - o juk 
puikiai žino... ką gi, nelabai elegantiška. 

— Tipiškas generolas. - pritarė Hermina, - nemoka atsi- 
žvelgti į kitus. 

Princesė linktelėjo galvą: 

— Užtat jau trečią kartą našlauja. Moterys su juo neilgai 
tveria. 

— Mano ketvirtos eilės pusseserė, - balsu pamąstė Her- 
mina, — Kati, ji irgi ištekėjo už generolo, daug vyresnio. Ir 
taip jo bijojo, kad susirgo nervais. 

— O mano dukterėčia, Tinti, - antrino jai princesė, - jai 
buvo septyniolika, jam - šešiasdešimt devyneri, tolimas dė- 
dė... drebejo prieš jį. Pagimdė jam du įpėdinius, vieną kur- 
čią, o kitas mirė penkerių. Dabar jai depresija... 

— Šito neturit pasakoti Minkai, - sušuko nesivaldydama: 
mano teta, - bet kam pasidarytų bloga. Jozefa, gana, šu- 
kuosena puiki, uždėk skrybėlaitę. Minka, žvelk kiek links- 
miau, už durų tavęs laukia tūkstančiai, keletas iš jų šiandien 
per tave praturtėjo. - Ji priėjo prie manęs ir pabučiavo į 
kaktą: — Pralinksmėk. Šypsokis. Deja, man reikia grįžti na- 
mo, į viešbutį, laikas spaudžia. 

— Mane irgi, - prisiminė Hermina, - turiu skubėti į En- 
zegą ir viską parengti loterijai. Dešimtą pokylis 1mperato- 
riaus garbei, penki šimtai svečių. Kaip manai, kas ten bus? 

— O laimėtojai nevalia nė kojos įkelti į pilį, nors ji išlošė 
du tūkstančius guldenų vargšams? 

— Taip. Tai aukštuomenės pokylis. 

— O jūs, mieloji princese? O jo prakilnybė? Gaboras? O 
grafas Šandoras? 

— Žinoma, mes visi ten būsim. 

"Teta dar sykį man nusilenkė. 

— Neliūdėk, Minka, kitais metais tu būsi baronienė, užsi- 
dėsi tą garsiąją diademą su rubinais ir būsi laukiama vieš- 

nia pilyje. O šįvakar tu padėsi rengti mūsiškę loteriją. Mū- 
siškį pokylį imperatoriaus garbei. Galėsi būti, kiek tik no- 
rėsi. O po pirmos vis tiek visi sugrius pas mus iš kitų poky- 
lių, nes pas mus linksmiausia. Jozefa, Cile, mes išeinam. 

— Aš dar pabūsiu su Minka, - sušuko Valerija. - kai ji 
atsigaus, eisim kartu guosti Gaboro. 

— Tiktai pabandykit, - pagrasino mano teta. 

Princesė nusijuokė. 

— Nebijok, jis nepagrobs jos. Gaboras - klusnus sūnus, 
neturi maniškio Edžio nutrūktgalviškumo... 

— Bet, Valerija! - apstulbusi sušuko Hermina. 

Princesė atsistojo. 

— Juokauju, mieloji. O dabar prašyčiau išeiti. Prieš lai- 
mėtojos pagerbimą dar norėčiau šį tą aptarti su mūsų vai- 
keliu. 

— Tiktai paskui kad parlydėtum ją namo, - nuo durų su- 
riko Hermina. — Valerija, aš tavim pasikliaunu. 

-— Taip, taip. Nebijokit... Taip! — tarė ji paskui, kai mudvi 
likom vienos. - Dabar sėdėk labai ramiai. Dar luktelėsiu, o 
tada eisiu atvesti Gaboro. Galėsit abu pasikalbėti prieš di- 
dįjį atsisveikinimą, kuris bus netrukus. Generolas nebeleis 
jums daug laiko leisti kartu. - Ji atkišo man ranką, ir aš ją 
pabučiavau. —- Tačiau būk apdairi, Minka. Gal Gaboras dė- 
sis herojum, žadės tave pagrobti, tačiau įsidėmėk: nė vie- 
nas giminaitis jūsų nepriglaus - tai kur jis tave išsiveš? 

— Į varganą butą, - šūktelėjau įkaušusi. 

- Taigi. O tavo vieta ne ten. Pakartosiu tau tai, ką tu jau 
žinai: Gaboras visiškai priklauso nuo savo tėtės. Jis neturi 
turto. Nieko ir nepaveldės. Tavim rūpintis jis negali. "Taip 
pat jis dar nepilnametis. Jeigu jis tave pagrobs, tai padarys 
nusikaltimą, bus patupdytas į cypę. Tu nebegalėsi mokytis 
pensione. O jis nebegalės būti leitenantu. O Gaboras myli 

kavaleriją. Jis apsigimęs karininkas. Visą gyvenimą būda- 
mas civilis, jis klaikiai kentės. Per tavo kaltę. 

— Ką man daryti? 

— Vilkinti laiką. Perduosi mūsų Zoltanui, kad jautiesi pa- 
gerbta, nori už jo tekėti, tačiau esi per jauna ir pageidauji 
keletą metų palaukti. O Gaborą nuraminsi, pasakysi, kad 
viskas kaip nors susitvarkys... — Staiga ji meiliai nusišypso- 
jo man: - Gyvenime būna tokių momentų. Reikia narsiai 
juos ištverti. Be to, tu per jauna. Aš ištekėjau dvidešimt pen- 
kerių, o dabar jau žinau, kad irgi pernelyg skubėjau. De- 
šimt minučių pasikalbėk su Gaboru, o tada mudvi šturmuo- 
sim bufetą. Vargšelė, tavo skrandis tuštutėlis. 

Ir' ji iššlamėjo pro duris, palikdama mane vieną. 

Po akimirkos įėjo Gaboras. Matyt, laukė už durų. Visas 
išbalęs iš įtūžio 1r vos valdydamasis. Skubiai žengė artyn, 
atsiklaupė priešais, pabučiavo mano ranką, o paskui be žo- 
džių padėjo galvą man ant kelių. 

— Aš jį nušausiu, - sumurmėjo po kiek laiko. 

— Gaborai! 

— Labiausiai to norėčiau. Nekenčiu jo. Nebenoriu dau- 
giau jo matyti. Jis išdavikas. 

— Jis tavo tėvas. 

— Pabaisa! - Jis pašoko: — Siūlau bėgti iš Enso. 

— Kur? 

— Į Vengriją. Turiu dvarelį, paliktą man motinos. Pušto- 
je. Ten gyvena valdytojas. Pasakysiu tau iškart, namas ma- 
žutis, varganas, be jokių patogumų. Tikrai skurdus prie- 
globstis. Tačiau tenai galėtume būti kartu. 

— Kiek laiko? 

— Kol mus ras. 

— O paskui? 

— Pabėgsime kur nors kitur. 

— Kur? 

— Ką nors sugalvosiu, kai reiks. Gal pas Atilos tėvus. Im- 
perija didžiulė, kur nors pasislėpsime. 

- Ar tu esi galvojęs... aš...ė... norėčiau Juozapo santuo- 
kos. Ar tu sutinki? 

Giliai atsidusau. Štai ir pasakiau. Nebūtų buvę taip leng- 
va, jei nebūčiau išgėrusi šampano. 

— Juozapo santuokos??? - pakartojo Gaboras, ir jo aky- 
se atsispindėjo neslepiamas siaubas. - Juk tu juokaujs/ 

— O ne. Žinoma, ne. Kaip mano teta. Juk ji taip gyve- 
na. - Išgėriau šampaną. - Prašau man dar įpilti - ir prašau 
taip pat pasiimti taurę. Tai ramina. 

— Aš nenoriu šampano, noriu tavęs! - Gaboras pasiėmė 
kėdę ir pasistatė visai prie pat manosios. - Padėk taurę, Min- 
ka, ir paklausyk. — Jis paėmė abi mano rankas. - Juozapo 
santuoka... tu pati jos nenorėtum. Juk dėl to ir tuokiamasi, 
kad pagaliau būtų galima likti vieniems. Visiškai vieni. Tik 
tu ir aš. Minka, tu nežinai, ko reikalauji. Nėra didesnės kan- 
čios. Nemanau, kad galėčiau ją ištverti. 

— Ar tu žinai, kaip atsiranda vaikai? Na, kaip jie gimsta, 
turiu galvoje. 

- Žinoma... taip. Maždaug. Vyrai niekuomet nemato. 
Griežta paslaptis, tik moterų reikalas. Tačiau teoriškai ži- 
nau, kaip viskas vyksta. 

— Aš irgi. Todėl ir bijau. 

- Bet, Minka! - Jis pakėlė mane nuo kėdės ir pasisodino 
ant kelių. - Apsikabink mano kaklą. Va šitaip, Minka... - 
Jis pabučiavo mane į lūpas. - Tau nėra ko bijoti. Dažniau- 
siai viskas baigiasi gerai. Pasakyčiau, beveik visada... Be to... 
vaikas... tai tolima ateitis. Tačiau tu ir aš... visai vieni, 1154 
naktį, vyrui nieko puikesnio negali būti. O jeigu tu gulėsi 
šalia manęs ir man nebus galima tavęs net paliesti — aš išsi- 
kraustysiu iš proto. Nieko baisiau nebūna. 

— Tai tu nenori. 

— Taip. Tu irgi ne. Tu tik nežinai, ko netenki. 

— Jokios Juozapo santuokos? 

— Nieku gyvu! Klausyk. Turiu penkis tūkstančius gulde- 
nų. Ką tik išlošiau, nes tu taip nuostabiai jojai. Kiek laiko 
mudu išsiversime su tiek. Aš nebijau. Ir jeigu manim pasiti- 
kėtum, rytoj viską parengsiu, jeigu tik nori. Pasipasakosi 
Lizi, ji laikys liežuvį už dantų. Jei ji man pasakytų iki ryto- 
jaus vidurnakčio, išjotume dar prieš aušrą. 

— Naktį. 

— Taip. 

— O kokiais arkliais? 

— Ada ir Dzeusu. Pasiimk apyrankę, kurią gavai iš ma- 
no... per vengriškąjį vakarėlį - ir visus kitus papuošalus. O 
jeigu manim nepasitiki, jeigu iki rytojaus vidurnakčio ne- 
gausiu iš tavęs jokios žinios, tuomet abu liksim nevedę ir 
vienas kitam ištikimi visą gyvenimą. 

"Tuo momentu sugrįžo Valerija. 

— Greičiau, — sušuko ji jau nuo durų, - skirkitės! Gaborai, 
senasis tavo ponas pabaigė kantrybę, jis pakeliui į čia... Min- 
ka, einam jo pasitikti. Gaborai, lįsk į kampą už neštuvų... 

— Nenoriu slėptis. 

— Tu paklausysi! Tučiuojau. Aš nenoriu skandalo. 

— Aš stovėsiu čia! 

Valerija pakeitė balsą: 

— Dėl manęs. Būk galantiškas. Užtat pažadu, kad galėsit 
susirašinėti per mane. Ar tai guodžia? 

Ji paėmė mane už rankos. Ir generolui neperžengus 
slenksčio, mes išėjome pro duris ir patekome į patį šventės 
sūkurį. 

— O dabar pasilinksminsim, - sugriaudėjo Zoltanas fon 
Borozis ir atkišo man parankę. - Mes nusipelnėme. Pirmiau- 
sia pavalgysim, o paskui širduliukas užlips ant pakylos... 

Nebeklausiau, ką jis kalba. 

Galvojau apie Gaboro ultimatumą; rytoj vidurnaktį. Ta- 
čiau pirmiausia turėjau įminti pačią sunkiausią mįslę ir ati- 
dengti baisųjį TAI. Teisybę pasakyti turėjo gailestinga siela. 
Tačiau kas? Mon Dieu. Ir vel kliūtis. Didesnė negu pati 
aukščiausia šiandien manieže. Ir mažai laiko! 

Išskleidžiau vėduoklę. Pirmyn kaip vyras. 

Man pavyks! 

Jau žinojau, ką daryti. 


DVIDEŠIMT PIRMAS SKYRIUS 


Kitą dieną po pietų, prieš šešias, slapčiom nusėlinau į 
virtuvę. Buvau išbalusi, neišsimiegojusi, be paliovos žiova- 
vau, nes puotavome iki devintos valandos ryto. 

Ir kas gi buvo visų dėmesio centre? Aš! 

Antrąkart tapau Enso heroje, visi mane sveikino, šaukė 
ir plojo man. Visi karininkai sukosi aplinkui. Šokau čardašą 
su Gabonu ir generolu, taip pat ir su Tiboru, Geza, penkis- 
kart su Atila ir netgi su grafu Šandoru, pirmuoju savo tėte. 

"Tuo tarpu teta Juliana laiminga skrajojo po viešbutį ir 
kiekvienam, kas tik norėjo išgirsti pasakojo: „Mano seserė- 
čia, būsimoji baronienė Borozi...“ 

Kad ir kaip ten būtų, aš atsiguliau tik pusę dešimtos. O 
dvyliktą vėl turėjau keltis, nes pirmą valandą buvo sureng- 
tas pokylis miesto galvoms ir generolui, tačiau be Gaboro, 
mane pristatė Enzego pilies valdovams ir Ragūzos dvarų 
savininkui, kurio turtai po mano pergalės padvigubėjo. 

Nuo stalo pakilome tiktai pusę penktos, buvo vaišinama 
dvylika patiekalų — dabar aš oficialiai priguliau pokaičio — 
teta ir Hermina taip pat, - laimė, Lizi dar dirbo ir kaip tik 
miklia ranka liejo glajum tris punšo tortus. 

Vienos Lizi nebuvau mačiusi nuo pat mūsų žygio į Bas- 
tiono gatvelę. 

Ir nutiko keistų dalykų. 

Dusyk nusėlinau prie jos durų, keturiskart pasibeldžiau — 
slaptu mūsų signalu, - tačiau ji manęs neįsileido. 

Ir dabar, pamačiusi mane, neatrodė apsidžiaugusi. Tik- 
tai linktelėjo galvą ir toliau triūsė, lyg manęs visai nė nebū- 
tų šalia. 

Viskas jau buvo paruošta vakarienei: tortai ant aukš- 
tų padėklų, pyragai ir pyragaičiai, su kremu ir floren- 
tietiški, migdoliniai ir sluoksniuoti, sausainiai, juodi ir 
spalvoti, kompotai ir cukruoti vaisiai, ir, nors buvau so- 
ti iki kaklo, gerte gėriau citrinų, punšo ir romo aroma- 
tą, sklindantį nuo Lizi - tiksliau, nuo jos dubens su ro- 
žiniu glajum. 

Lizi stovėjo prie ilgo stalo, pasirišusi krakmolytą baltą 
prijuostę, plaukus pasikišusi po baltu kyku. 

Ji irgi atrodė pavargusi ir išbalusi, tačiau dėl kitos prie- 
žasties. Ištisą savaitę ji neturėjo nė laisvos valandėlės, kaip 
ir kiti tarnai, dirbo nesudėdama rankų - ir nenorėjau jos 
trukdyti. Tačiau privalėjau. 

— Lizi, - prašnekau nedrąsiai, - gal turėtum valandėlę 
laiko? 

— Jeigu reikia. 

Ji nežiūrėjo į mane. 

— Lizi, kalbėsiu tiesiai ir atvirai, - skubiai atsistojau šalia 
jos, - turi man padėti, meldžiu. Generolas nori mane vesti, 
Gaboras pagrobti, o aš vis dar nežinau: kas yra santuokinė 
pareiga? 

— Pardon?! - sušuko Lizi, lyg būčiau mirtinai ją įžeidusi. 

— Santuokinė pareiga! Lizi. Prašau neapsimetinėti. Štai 
ką tau pasakysiu. Išeisiu tik tada, kai žinosiu. Net jei turėsiu 
kankinti tave iki kraujo. 

— Kodėl nepaklausiat guvernantės? 

— Klausiau. Ji nežino. 

— O tetos? 

- Iškart pakeičia temą. 

Lizi rūpestingai tepė rožiniu glajum ką tik iškeptą tešlą, o 
kai baigė antrąjį tortą, žvilgtelėjo pro atvirą langą ir parodė: 

— Prašau. Jaunikis ir jaunoji. Matot tuos du? Tai santuo- 
kinė pareiga. 

Pasilenkiau, tačiau pamačiau tik du balandžius. 

- Atidžiai įsižiūrėkit, - pasakė Lizi, - tuoj bus. 

Melsvomis blizgančiomis plunksnomis balandis buvo taip 
pasipūtęs, kad dvigubai padidėjo. Burkuodamas jis suko ratą 
apie baltą balandėlę, kuri grakščiais žingsneliukais tipeno 
Pagrindinės aikštės pusėn. Balandis koketiškai pakėlė gal- 
vą, nuleido ją, ėmė suktis aplinkui, vis greičiau ir greičiau, 
staiga šoko ant nugaros balandei, o ta sustojo. Paskui jis 
keliskart įnirtingai suplakė sparnais ir vėl nušoko žemėn. 
Viskas truko pora sekundžių, ne daugiau. Balandė nusipur- 
tė, snapu persibraukė per nugaros plunksnas, pasivalė spar- 
+ nus. Abu paukščiai nusilenkė vienas kitam ir nutipeno kiek- 
vienas savo keliu, lyg nieko nebūtų atsitikę. 

— Kaip tik šitaip būna ir žmonėms, - pasakė Lizi, - tik 
ne gatvėje, o vedybinėje lovoje. 

Spoksojau į rožinį tortą. Toks yra TAI? Niekuomet ne- 
būčiau pamaniusi... Staiga man prieš akis iškilo Zoltanas 
fon Borozis su raudona uniforma, kuris sukosi kaip vilkutis, 
išskėtęs rankas, ir burkuodamas nusilenkė man, strikinė- 
damas kaip balandis, paskui pakreipė galvą, pašnairavo įsi- 
mylėjusiomis akimis ir pasirengė smarkiam šuoliui man ant 
nugaros į vedybinę lovą - viskas. Toliau man pritrūko vaiz- 
duotės. 

— Dar ko nors klausit? - Lizi maišė glajų. 

— Vis dar nesuprantu. 

— Nesuprantat? 

—- Ne. 

Lizi liovėsi maišiusi. 

— Ką gi, aš jums paaiškinsiu. Tiktai pažadėkit paskui ant 
manęs nepykti. 

— Pažadu. 

- Ar prisimenat, kur yra Pažadėtoji Žemė? Apačioje, kur 
slaptos durelės... 

— Kurios neatsidaro? Kai gimdai vaiką? 

— Taip. O kol esi mergina, jos tvirtai uždarytos, užaugu- 
sios plona odele. Vestuvių naktį vyras turi užlipti ant mo- 
ters ir pradurti tą odelę... 

— Tai yra santuokinė pareiga? — Aš sustingau iš baimės. 

- Taip. 

— O su kuojis praduria tą odelę? Peiliu? 

Lizi papurtė galvą. 

— Ar esat mačiusi, kaip mažas berniukas siusioja? 

Buvau. Atsitiktinai, be Herminos žinios, sykį mačiau, kaip 
vystomas mano broliukas. 

— Ar pastebėjot mielą mažyų skirtumą? 

Linktelėjau. Taip, pastebėjau. 

— Kai berniukas užauga, tas daikčiukas dailiai padidė- 
ja. O vestuvių naktį pailgėja kaip agurkas ir smarkiai su- 
kietėja. 

Kaip!!! Su tuo... tuo... ponai bado ponių kūnus: Ar Lizi 
kliedi? 

— Prašau nežiūrėti į tai, lyg būtų duriamas veršis. Pažįstu 
tik vieną, kuri nusižudė. Tačiau visuomet patiriama nesėk- 
mė. Princesė Gizela naktį grįžo pas tėvus, o grafaitė Mari 
iššoko iš lovos, išbėgo į apsnigtą parką ir pasislėpė oranže- 
rijoje. Kone sušalo. Tik kitą dieną ją rado daržininkas. Bu- 
vo visiškai sužvarbusi ir užsiverkusi, santuokinė pareiga pir- 
mąkart siaubingai žeidžia... 

Lizi vėl nusigręžė į stalą. Čiupo glajaus dubenį, apliejo 
paskutinį tortą, mentele susėmė rožinius lašus, žaibiškai ap- 

tepė jais šonus — darbas baigtas, tortas blizgėjo lyg nula- 
kuotas. 

- Lizi, prisiek, kad tai tiesa. 

— Prisiekiu savo gyvybe. 

Vadinasi, toks yra TAI. Stovėjau, lyg nutrenkta perkūno. 
Nėra ko stebėtis, kad tai griežčiausiai saugoma paslaptis 
pasaulyje. Hermina neklydo. Labiausiai tinka žodis „žvė- 
riškumas'. Vargšės moterys! Ir kaip jos ištveria? Valerija, 
ledi Margita, mūsų imperatorienė, visos, kurios turi vaikų, — 
o mano motina tą darė su trim skirtingais ponais!!! Nurijau 
seilę. O juk atrodo žvalutėlė. Ir Valerija šauniai laikosi. 

Gal prie to priprantama? Kaip pavasarį prie uodų kan- 
džiojimosi? 

- Ar jis iš tiesų padidėja sulig agurku? - paklausiau, vėl 
atgavusi žadą. 

— Sulig mažu. 

— Tokiu kaip marinuotas agurkėlis? - paklausiau viltingai. 

— Daug didesniu, - griežtai pasakė Lizi, - kiekvieno vy- 
ro kitoks. Tačiau pakankamai didelis, kad išsigąstum. 

— Lizi, o iš kur tu žinai? 

— Man pasakė motina. 

— Tavo motina: - Man niekaip netilpo į galvą. - Apie 
tokius dalykus jūsų gimtinėje kalbama su motina? 

- Taip. 

— O argi ji nemiršta iš gėdos? 

— Nemiršta. 

— Bet, Lizi, kodėl ji tau... kaip... 

— Todėl, - pabrėždama pasakė Lizi, - kad Lenkijoje žmo- 
nės ne tokie kvaili kaip čia. 

- Šit kaip. 

— Ji norėjo, kad atsikratyčiau didžiausios baimės moters 
gyvenime. Ją irgi paguldė į vestuvių guolį kaip nekaltą avi- 

nėlį ant skerdyklos suolo. Nieko neišmanė. Ko nenumirė iš 
siaubo... 

— O ta odelė vėl suauga? - paklausiau po akimirkos. 

— Ne. Lieka skylė. Ir antrąkart skauda mažiau. Trečią- 
kart dar mažiau, ketvirtąkart vėl dar mažiau, tačiau nieka- 
da nebūna malonu. 

Pamąsčiau. 

— Gal pasakytum man, kodėl ponai tą daro? Juk jų niekas 
neverčia. — Lizi nusijuokė. - Prašau, Lizi. Aš nesuprantu. 

— Daro, nes jiems neskauda. Todėl ir pavadinta Pažadė- 
tąja Žeme, kad vyrui tenai, viduje, baisingai malonu. O po 
vestuvių vyras nuolatos trokšta ten įkišti... 

— Nuolatos? — sušukau pasibaisėjusi. 

— Naktį lovoje, dieną ant sofos, miške po medžiu, lankos 
krūmokšniuose, arklidės šiauduose, daržinėje ant šieno, nie- 
kur neduoda ramybės... kol ima augti vaikas... Ar genero- 
las sakė, kad nori vaikų? 

— Sakė. 

— Nemanau, kad jums patiks būti ištekėjusiai. 

— Taigi, taigi, be to, aš jo bijau. 

— Generolo? — Lizi sukikeno. - Neverta bijoti. Jei teisin- 
gai paimi, jis švelnus kaip balandėlis. 

Staiga Lizi sušneko visiškai kitokiu balsu, jis suskambo 
koketiškai. 

— Teisingai paimi? - pakartojau priblokšta. 

— Teisingai elgiesi. 

— O tu žinai, kaip reikia elgtis? 

— Net miegodama. Dar pagalvokit apie vedybas, Zolta- 
nas Borozis nera ištikimas vyras. 

Lizi pastūmė tortus prie sienos džiūti, pasiėmė lentą, 
ant kurios gulėjo marcipano, pradėjo pjaustyti taisyklingus 
kampukus ir minkyti rutuliukus. Žiūrėjau išpūtusi akis. 

— Ar suprantat, ką noriu pasakyti? - paklausė ji ir pa- 
kėlė akis. 

— Tu esi netikra jo žmona. 

- Taip, - sutiko Lizi nesigėdydama, - žinau, kad jam sma- 
gu į mane žiūrėti, aš jam patinku... 

— O ko jam iš tavęs reikia? 

Lizi gūžtelėjo pečiais. 

— Kvailas klausimas. Žinoma, TO. 

— Ir...Lizi... ar tu jau mėginai? Taip? Kaip tau buvo? 

— Garsiai šnopuoja ir pernelyg mane spaudžia. Man vi- 
suomet lieka mėlynės, tačiau viskas trunka neilgai, greitai 
baigiasi. O aš vaidinu, kartoju: „Daugiau, daugiau! Dar, dar!“ 
Gyvenime yra baisesnių dalykų. Pripranti. 

— Tai dabar tu susilauksi vaiko? 

— Dar nesu praradusi proto. Ne. Vaiko nesusilauksiu. 

— Kodėl? 

— Man sekasi. Ir dar turiu kempinėlę su medum. Prieš 
pasimatymą įsikišu. Nors vis dėlto rizikuoju. Tačiau kol kas 
ji mane apsaugojo. 

Lizi vėl pasisuko į marcipano rutuliukus. Baigusi pamer- 
kė į romą razinų, atsinešė cukruotų vyšnių stiklainį, dubenį 
plikytų migdolų ir ėmė rinkti gražiausius. 

— Puošiu punšo tortus. Generolas užsakė, o aš mėgstu 
Jam įtikti. 

— Bet, Lizi. Tu netekėjusi... Kodėl... taip darai? Ar tu 
įsimylėjusi? 

— Truputų. Taip, aš įsimylėjusi. Ir... 

— Ir kas? 

Lizi atsiduso ir padėjo aštrų peiliuką, su kuriuo pjaustė 
perpus vyšnias. 

- Esi globojama stiprios rankos. Viską sužinai apie aukš- 
tuomenės pasaulį. Generolas mėgsta plepėti lovoje, baisin- 

gai smagu, aš ko nemirštu iš linksmumo. Dabar beveik vi- 
sus kilminguosius pažįstu kaip nuluptus... 

- Jūs kalbates lovoje? O kaip? Vadini jį prakilnybe? 

Lizi nusikvatojo. 

— Ne. Visai kitaip. Aš sakau: stiprusis raudonasis husare, 
eikšen. Laukinis puštos eržile! Karštakraujis hune! Paro- 
dyk mažajai Lizi, ką pajėgi. 

- Ir jis tau /eidžia? 

- Žinoma. Juk visuomet būna aukštuomenėje, kur turi 
paisyti manierų, jis didikas, tačiau su manim vaikėzas. Juo- 
kiasi ir dainuoja, kartais, kai įkaušta, būna grasus ir šiurkš- 
tus. Tačiau aš visuomet žiūriu, kad prisigertų kaip maišas, 
o kai jau kalba lotyniškai, pavojaus kaip nebūta. Daro viską, 
ko tik trokštu, burkuoja ir gerinasi kaip įsimylėjęs balandė- 
lis, o jei aš pasakau, jog iškrėtė kokią kiaulystę, ką nors ne- 
gražaus, po kelių dienų įteikia man gražią dovaną. Arba 
kišenėje randu raudono šilko piniginę su aukso moneta, 
nereikia nieko sakyti, pats supranta. 

— Briliantinis kryžius irgi iš jo? 

- Taip. O praėjusią savaitę padovanojo apyrankę. Štai 
dar ką pasakysiu, gerbiamoji panele, yra jūsų pasaulis ir 
yra mano. Niekuomet negalėčiau iš savo atlyginimo nusi- 
pirkti raudonos vėduoklės. Ar šepečių rinkinio iš sidabro, 
ar tikrų brangenybių. Tačiau jeigu pažįsti kilmingus ponus 
ir Žinai jų įgeidžius, galima kai ko pasiekti. Net ir mano 
pasaulyje. 

Supratau. Nesimurkdai skurde, būdama netikra žmo- 
na - galima ir praturtėti. 

— Mane, kad jis tave ves. 

— Taip. Toks buvo didysis planas. Tačiau pasakė, kad ne- 
gali, nes nesu kilminga ponia. 

— Aš irgi ne, Lizi. 

— Beveik kilminga. Jūs išsilavinusi, turit guvernantę. O 
duonos kąsnį aš pelnausi savo rankomis. Mano tėvas ne aris- 
tokratas, kaip jūsų, jis lenkų grafo liokajaus padėjėjas. Ma- 
niau, jeigu išmoksiu jodinėti ir prancūziškai, tačiau viskas 
perniek. Negalėtų apvesdinti kaip dera savo sūnaus, jei pa- 
motė būtų kepėja. Tačiau jis nenori manęs netekti, panele 
Minka. Sakė, kad turiu važiuoti po vestuvių su juo į pilį 
Vengrijoje. Todėl ir padovanojo apyrankę. 

— Kaip? Jis nori mūsų abiejų?! Tavęs 7 manęs? 

Lizi linktelėjo galvą. Čia tai bent! Antra vertus: o ką jam 
daryti? Idealios moters su smėlio laikrodžio figūra nėra. 
"Todėl ir išdalina ją dviem. Viena lipa iš korseto, kitos lieme- 
nį galima apimti delnais - ir kaip man tai anksčiau neatėjo 
į galvą. 

— O ką tu darysi. Lizi: Važiuosi? 

— Nežinau. Tačiau mane vilioja. 

— Ar nebijai pragaro? 

— Nebijau. - Ji pradėjo pjaustyti migdolus siauromis juos- 
telėmis. — Biblijoje parašyta, kad atgailaująs nusidėjėlis kur 
kas vertesnis negu devyniasdešimt devyni teisuoliai. Taigi 
aš dabar gyvensiu nuodėmingai, paskui atgailausiu ir su- 
teiksiu Viešpačiui didžiulio džiaugsmo, mudu abu laimė- 
sim, dangaus Tėvas ir aš. 

— O jeigu mirsi anksčiau? 

— Viešpats neleis, juk taip? Kai šitaip džiaugiasi atgailau- 
tojais. 

Staiga durys atsidarė. 

- Štai kur tu... - sušuko neapsakomai susijaudinusi ma- 
no teta. — Visur tavęs ieškojom. Hermina, eikšen! Ji čia. O 
ko tau reikėjo? 

— Gerbiamoji panelė užsimanė paragauti šviežio marci- 
pano. Daviau jai gabalėlį. 

— Gerai, Lizi. Ar tortai jau gatavi? 

— Turi trupučiuką apdžiūti. 

Mano teta apžiūrėjo Lizi darbą. 

— Kokie gražūs. Žinai ką? Tu ištisą savaitę neturėjai lais- 
vos popietės. Lipk į savo kambarį pailsėti. Pakviesim, jei 
tavęs prireiks. 

Lizi tūptelėjo, nusirišo baltą prijuostę ir išėjo. Teta ženg- 
telėjo prie manęs. 

- Minka. Štai kas pasikeitė. Atvyko Vestpremo vyskupas. 
Bus čia iki pirmadienio. Generolas paklausė, ar jis nesu- 
tuoktų jūsų sekmadienį. Vyskupas iškart sutiko, labai apsi- 
džiaugė, pasveikino generolą ir paklausė, kokia jo nuotaka, 
ir jo prakilnybė taip tave išgyrė, kokia esi miela, išsilavinusi 
ir kaip fantastiškai muzikali - ar supranti, ką tai reiškia? 

— Ne, prašau paaiškinti. 

— Tai reiškia, kad dabar nebevalia jo atstumti! 

Graudžiai pasižiūrėjau į Herminą. Ji nuleido akis. 

— Vadinasi... turiu už jo tekėti? Sekmadienį? Bet aš bijau. 

— Ko tu bijai? 

— Santuokinės pareigos, — išpyliau tiesiai. 

Mano teta, labai nepatenkinta, pasigręžė į Herminą. 

— Iš kur ji žino tokius žodžius? 

— Iš manęs, - trumpai atsakė Hermina. 

— Šventoji Marija! Mane tučtuojau ištiks smūgis. Juk nė 
viena nebetekės, jei jai iš anksto bus atskleidžiama visa tiesa. 

— Nieko jai neatskleidžiau, tik įspėjau, kad vedybinis gy- 
venimas turi dalykų, kurie itin bjaurūs padoriai moteriai. 
Daugiau nieko. 

— Galėjai ir patylėti. Štai ko dabar sulaukėme. 

Ji pasiėmė marcipano rutuliuką ir įsidėjo į burną. 

— Minka, atidžiai manęs paklausyk. Tam bus daugybe 
laiko. Nesuk dabar galvos. Kai prireikia, protinga moteris 

viską susitvarko. Ar žinai kaip? Vengsi to, kiek įmanoma 
ilgiau. O paskui pasistengsi, kad viskas baigtųsi kuo grei- 
čiau. O paskui mėgausies laiku. Patariau tau kaip ištekėjusi 
moteris. Bet kodėl mes tavęs ieškojom: generolas pakvietė 
mus į savo kambarius, tuoj pat. Turi pasimatuoti diademą. 
Valerija atsiuntė mums Stani, ji moka prisegti diademą prie 
plaukų, o Cilė ir Zefi ne. Kad tiktų sekmadienį, ir dar išger- 
sim šampano. 

— Kas dar ateis? 

— Pas generolą? Tik mes trys ir Stani. O kas dar turėtų 
ateiti? Kalbėk! 

— Ji nori sužinoti, ar Gaboras ateis, - sumurmėjo Her- 
mina. 

Teta atsiduso. 

— Gaboras neateis. Jo prakilnybė išsiuntė jį asmeniniu 
traukiniu į Vengriją atsivežti ponių Fogoši. Jos jau sveikos. 

— Ir jis... paprasčiausiai išvažiavo? 

Nieko nesupratau. Be žodžio, be laiško, neatsisveikinęs, 
nepasiaiškinęs. "Taigi pagrobimo nebus... vis tiek jau nebe- 
norėjau. 

— Gaboras yra geras sūnus, — švelniai tarė Hermina, - jis 
niekuomet nepasielgs taip, kad supykdytų savo tėtę. 

Nuleidau akis ir pasižiūrėjau į dešinę ranką. Žiedas. Kur 
jį dėti? Grąžinti? Niekuomet. Pasiliksiu kaip suvenyrą. 

— Vaikai, nestoviniuokit čia, - nekantriai sušuko mano 
teta, - mūsų laukia. Minka, jo prakilnybė parsisiųsdino iš 
Budapešto tavo mėgstamo šokolado. Ir vaisių su marcipa- 
nu. Ir keksiukų. Ir saldainių, svetainė atrodo lyg cukrainė. 
O tau užsakė didžiausią brangenybę: orchidėjų! Kad kam- 
baryje turėtum nuo jo gėlių. Gavom šį rytą. Aš jau mačiau. 
Nepatikėsi, kokia grožybė. Tačiau Stebuklas jas nučiupo ir 

visiškai sudraskė, taigi neužsimink apie jokią puokštę. Gausi 
kitą. Vėliau. 

— Aš neturiu vestuvinės suknelės. 

— O toji rožinė su kreminiais nėriniais, kurią tau užsa- 
kiau. Ja dar nebuvai apsivilkusi, niekas Ense nematė, o spal- 
va nuostabi. Kaip manai, argi ji ne puikiai derės su rubi- 
nais? Matyt, esu aiškiaregė. Argi iš pat pradžių nesakiau, 
kad diadema geriausiai tinka juodaplaukei nuotakai? Min- 
ka, dabar apsivilk tą suknelę, atsiųsiu tau Cilę, kad suvars- 
tytų korsetą, ir mes susitiksime viršuje. Dar turiu skubiai 
surasti spjaudyklę Persijos ministrui kunigaikščių aparta- 
mentuose. 

— Ką prisieki, kai išteki? - paklausiau Herminą, vos liko- 
me vienos. 

— Prisieki jo klausyti. Jis prisiekia būti tau ištikimas, o 
abu prisiekiat, kad mylėsit vienas kitą amžinai, kad ir kas 
jums nutiktų - laimė ar nelaimė, sveiki ir sirgdami ir taip 
toliau. 

Mat kaip! Generolas pasiryžęs prisiekti ištikimybę sek- 
madienį prie altoriaus, girdint Vestpremo vyskupui ir vi- 
sam miestui, o Lizi dovanoja briliantinę apyrankę, kad va- 
žiuotų su juo į pilį Vengrijoje - kur abu darys TAI trečiajame 
aukšte! Labai tinka prie vaizdo, kurį apie vyrus susidariau 
Bastiono gatvelėje rugpjūčio 7-ąją. 

— Mums būtina lipti į viršų? 

— Kelio aplinkui nėra, ma chėne. 

— Gerai, aš lipsiu kartu. Tačiau už jo netekėsiu. 

— O ką veiksi? 

— Noriu važiuoti į Vieną. Į Jozefštatą. Į pensioną. 

— Generolas nesutiks. 

— Juk puikiai jį pažįstat. Ar negalėtumėt perkalbėti? 

Hermina ilgai mąstė. 

— "Tu pasiryžai? Netekėsi? 

— Galutinai pasiryžau. O į viršų lipsiu su mokykline suk- 
nele. Niekuomet daugiau nebesispausiu korsetu. 

— Puiku, ma chėrie... apskritai niekuomet daugiau? 

— Taip. Juk jūs džiaugiatės, argi ne? 

Hermina ūmai mane apkabino. 

— Bien-sūr. O dėl vestuvių - kaip mes išsisuksim be di- 
džiulio skandalo, man galva neišneša. 

— Tuomet aš pati ką nors sugalvosiu, - pareiškiau nar- 
siai. Taip ir padariau. 

Naktį vėl nusėlinau pas Lizi, pasibeldžiau, ir ji kaipmat 
atidarė. Jau buvo su naktiniais marškiniais, tačiau iškart pra- 
siblaivė ir mane išklausė. 

— Lizi, aš apsisprendžiau. Niekas manęs nebepagrobs. 
O tekėti nenoriu. Tačiau man reikia svarios priežasties. Ne- 
valia nieko žinoti tetai. Guvernantė nesugalvoja. Man rei- 
kia ko nors ypatinga, kas tučtuojau paveiktų - jau rytoj anks- 
ti! Ir kad jo prakilnybė nejįsižeistų. 

— "Taip, - pagalvojusi pasakė Lizi, - tada yra tik viena 
išeitis. 

— Kokia, Lizi? Kokia? 

— Limpama liga. 

— O kur mes ją gausim? Kai taip skubu? 

— Tymai arba raupai. 

— "Tačiau, Lizi, kai apsikreti, veidą išberia tik po kelių 
dienų. O dabar nė vienas žmogus Ense neserga tymais. O 
raupai — nesu juk pamišusi ir nesižalosiu veido. 

— Netikri raupai, —- tuojau nuramino mane Lizi, - dirbti- 
niai raupai. 

Su palengvėjimu atsikvėpiau. 

— Tu man nupieši ant veido spuogus? 


400 


Lizi paniekinamai papurtė geltonplaukę galvą. 

- Aš nesu mėgėja. Jeigu jau ko imuosi, tai iš pagrindų. 

— Bet kaip tu tai padarysi, Lizi? Paskubėk, mes neturim 
laiko. 

— Taip, ką aš padarysiu... nė nežinau, kaip jums pasaky- 
ti. Reikia didžiulės drąsos, tačiau aš garantuoju sėkmę. 

— Kaip? Kaip? Kaip? Man visai tas pats. 

- Išdeginsiu jums pūsleles. 

— Ant veido? — sušukau pasibaisėjusi. 

— Mažučiukes. Įkaitinsiu virš žvakės plonučiukę adatėlę 
ir prispausiu prie odos... daugiau nieko nereikia. Visai ne- 
skaudės, o mes turėsim kuo puikiausius raupus. 

— Ir pilną randų veidą. 

Lizi parodė savo baltą putnų kaklą. 

- Galit durti man čia aštriu peiliu, jei liks bent randelis. 
Juk aš ne idiotė. Jau esu pabandžiusi. Ar bent kur nors ma- 
tyti randas? 

Ji atkišo man dešinį skruostą. Oda buvo nepriekaištinga. 

— Ne, niekur nematyti. Tačiau kodėl? 

— Nes tepiausi tikru levandų aliejum. Per kelias dienas 
išgydo nudegimą, o oda lieka kaip nauja. 

— Lizi, iš kur tu žinai? 

— Sužinojau netyčia, gerbiamoji panele. Sykį krosnyje nu- 
sideginau tris pirštus ir pasitepiau levandų aliejum, skaus- 
mas iškart atlėgo, puikiai užgijo, ir neliko niekur jokios žy- 
mės. - Ji atkišo man rankas. — Aš įsidėmėjau. O jei dabar 
nusideginu, ne bėda. Pasitepu levandų aliejum, ir viskas 
kuo puikiausiai sugyja. 

Svarsčiau tik valandėlę. Imperatorienės giminaitė nieko 
nebijo. 

— Gerai, Lizi. Raupai tai raupai! O kada? 

— Dabar. Guvernantė jau guli. Eikit pirma. Netrukus aš 
atseksiu. 

Po pusvalandžio viskas buvo baigta. Aš užsimerkiau, Li- 
zi įkaitino adatą, ir mano veidas degė taip, lyg būčiau įkišu- 
si jį į skruzdėlyną, tačiau vos pasitepiau levandų aliejum, 
skausmas, lyg pamojus burtų lazdele, išnyko. 

Kai kitą rytą pabudau, man ant veido buvo dvidešimt 
septyni raudoni spuogai, dydžio lyg smeigtuko galvutės, o 
pačiam jų vidury, kiek iškilęs, šviesrudis šašas. Atrodžiau — 
kaip baidyklė. 

Išvydusi mane, Cilė išmetė padėklą su pusryčiais ir klyk- 
dama išbėgo iš kambario. Paskui atskubėjo daktaras Knei- 
feris, trumpai pasižiūrėjo į mane ir išsiėmė iš krepšio lupą. 

— Prašyčiau, ne, - pasipriešinau silpnai. 

— Aš greitai. - Jis prikišo lupą prie mano skruosto, pasi- 
žiūrėjo, linktelėjo galvą ir tiriamai nužvelgė mane. 

— Nudegimo pūslės, - pasakė, - gerbiamoji panelė ne- 
norit tekėti. 

"Tą valandėlę pro duris įšlamėjo mano teta, siaubingai 
susijaudinusi. Abiem rankom laikėsi už širdies. 

— Kas mūsų vargšelei? - sušuko, gaudydama kvapą. — 
Mielas pone daktare, ar tai pavojinga? 

— O... galima sakyti... iš ukrųjų labai, gerbiamoji ponia. 

"Teta Juliana išbalo ir atsišliejo į sieną. 

— Reta vėjaraupių forma. 

— Vėjaraupių? — sušuko teta. - Ar ji liks subjaurota? 

— Ne, gerbiamoji ponia. "Tai reta forma, neužkrečiama, 
visai nepavojinga. Neliks nė randelio, jeigu... - jis drama- 
tiškai patylėjo, - jei bus gydomasi ir ilsimasi. 

— Kiek laiko? 

— Dvi, tris savaites. 

— Kaip ilgai! Minka, vargšele tu! Pone daktare, ar leistu- 
mėt man? 

- Žinoma. Prašom prieiti. 

Pirštų galiukais teta Juliana pritipeno artyn - pasižiūrė- 
jo man į veidą ir atšoko: 

- Šventoji Marija! Kaip tu atrodai! - Išsiėmė uostomąjį 
buteliuką ir be galo ilgai uodė. - Tik nežiūrėk į veidrodį, 
Minka, dar ištiks smūgis. Iškišk liežuvį. 

Iškišau. Teta įdėmiai jį apžiūrėjo. 

— Keista, — nusistebėjo paskui, - be jokių apnašų. 

— Liežuviui nieko netrūksta, - paslaugiai įsiterpė dakta- 
ras, - nes sergant šia liga karštis nekyla. Todėl ji 17 neužkre- 
čiama. 

"Teta Juliana paėmė mano ranką. 

— Visai nekaršta, - pasakė ir paglostė mano pirštus. — 
Nelaikykit manęs kvaiša, kažkas čia negerai. Neatsigulsi va- 
kare sveika kaip ridikas, o rytą neatsikelsi štai tokia, tačiau 
be karščio ir rožiniu liežuviu. Ką tu iškrėtei, brangute? Pri- 
sipažink! 

- Ši liga gali užklupti iš baimės. 

— Kokios dar baimės? 

— Gal panelė seserėčia dar nepasiruošusi tekėti... 

— Taip, o kodėl ne? 

— Per jauna. 

— Per jauna? Tokiai puikiai partijai? Ji negali būti per 
jauna. 

— Gali, gerbiamoji ponia. Neleisčiau savo dukrai tekėti 
iki dvidešimt penkerių metų. 

Teta Juliana atsiduso. 

— Minka, pasižiūrėk į mane. Tu nenori tapti baroniene? 

— Ne, nieku gyvu. 

— Ar gerai apgalvojai? 

— Galvojau visą naktį, mieliausioji teta. 

— Ką gi... Sutinku, keisim mūšio planą. Minka, niekuo 
nesirūpink, sveik, negalvok apie vyskupą ir generolą ir apie 
tai, ką žmonės pasakys. Aš viską sutvarkysiu. 

— Kaip elegantiška, - pasakė daktaras Kneiferis ir žavė- 
damasis pasižiūrėjo jai į akis, - puikiai pasakėt. Gėriuosi 
jumis, esat išmintinga moteris. 

— O kas man daugiau lieka? Vaikas paveldėjo mūsų kie- 
takaktiškumą. 

"Tada ji man pasiuntė ranka bučinį, ėmė stipriai mosuoti 
vėduokle ir kartu su gydytoju išskubėjo pro duris. 


EPILOGAS 


Kas buvo toliau, mieloji Anerle, - Tu mažne žinai. Ta- 
čiau jeigu tada būčiau ištekėjusi ar leidusis pagrobiama, bū- 
dama penkiolikos metų, kiek jaudinamų ir gražių įspūdžių 
nebūčiau patyrusi. 

Jo prakilnybę numaldėme. Jis išvažiavo į Normandiją. 
Laukė manęs ištisus metus - veltui. O Gaboro nebemačiau 
ištisą amžinybę. Beje, tėtė jam sutrukdė atlikti tarnybą En- 
se! O kas, kaip manai, dabar jo žmona? Elvyra. Tarp kita 
ko, generolas padarė ketvirtąja baroniene netikrą jos seserį 
Zarą. Dabar mes visi geri draugai — tiksliau, mieli giminai- 
čiai. Dažnai matomės Vengrijoje arba Vienoje. Tačiau anuo- 
met ne taip lengva buvo skirtis. Fogošiai niekada nebeatva- 
žiavo į Ensą, Gaboras visiškai pradingo, niekada taip ir 
neparašė, lyg būtų miręs. 

Tiesa, aš jau nebe taip stipriai ir mylėjau po tos nakties 
viešnamyje, nebesijaučiau, kad skrieju, būdama šalia jo. Vis 
dėlto smūgis buvo stiprus. Nudegimo žymės greitai užgijo. 
Dvi savaites tepiau jas levandų aliejum, neliko nė randelio. 
Lizi sakė tiesą. Tačiau aš buvau vieniša ir pamesta, tuoj su- 
sirgau gripu, paskui buvau labai išbalusi ir silpna, visiškai 
niekuo nebesidžiaugiau. Visi labai apie mane šokinėjo. Ir 
kaip Tu manai, kas mane išgelbėjo? Princesė Valerija. 

— Vaikas važiuos su mumis į Bavariją, - pareiškė ji, — te- 
nai mes ją pastatysim ant kojų. 

Kaip žinai, princesė mėgsta naujoves. O man tai patiko. 
Taigi išvažiavome į Verishofeną, Hermina ir aš, ir atsidavė- 
me į pono pastoriaus Kneipo rankas. Jis buvo atradęs ste- 
buklingą gydymo metodą, labai rizikingą, ir mudvi puolė- 
me juo sekti galvotrūkčiais. 

Dešimt dienų ant manęs pylė šaltą vandenį, ir įsivaiz- 
duok, užuot sušalusi, valanda po valandos vis žvalėjau, da- 
riausi linksmesnė ir stipresnė. Greitai man nieko nebeskau- 
dėjo, pasitaisė net dešinys kulkšnelis, taip kamavęs mane 
po griuvimo nuo Ados. 

Lyg atgimusi grįžau į Ensą. Sėkmė nebeapleido manęs. 
Kulkšnelis nebeskaudėjo, širdis užgijo, mano skruostai pa- 
raudo, netrukus vėl galėjau juoktis kaip anksčiau. 

Ensas neteko žado, kad taip puikiai pasitaisiau per tokį 
trumpą laiką, ypač stebėjosi mano teta. Valandų valandas 
manęs klausinėjo, norėdama sužinoti visas smulkmenas. 

- Žinai ką? - tarė ji pagaliau. - Aš irgi pasigydysiu. Kai 
baigsis vasara ir sumažės darbo, važiuosiu pas pastorių 
Kneipą. 

Ir ji iškart pasiuntė telegramą, užsisakė vietą nuo rugsė- 
Jo 30-o0si0s ir iš tiesų nuvažiavo. 

Nuo šalto vandens aš pasveikau, o nuo šalto vandens ir 
Sebastijano Kneipo genialumo atsiradai Tu, mieloji Anerle. 

Jau seniai atspėjai. Teta Juliana - Tavo mama. O gydy- 
masis (ir varžovė ponia architekto našlė Holter) suteikė jai 
tokio ryžto, tiek sveikatos, stiprybės ir malonumo - ji atsi- 
sakė Juozapo santuokos, herojiškai nugalėjo pati save ir su- 
grįžo į Tavo tėtės miegamąjį. Po penkerių metų "Tu atsira- 
dai šiame pasaulyje. 

Buvo visokių ženklų, nutiko stebuklų. 

"Tavo motina gydėsi kasmet. Ji pasikeitė iš pagrindų, ak- 
lai pasikliovė Kneipu. Netgi nebesivaržė korsetu! 

O kai laukėsi kūdikio... Stulbino visą Ensą: ji, kilminga 
ponia, begi0jo po 7asą lankose!!! 

Basa lakstė tenai anksti rytą po šlapią žolę, grįždavo na- 
mo į miestą pėstute, bet normaliu žingsniu, o ne lėtai kaip 
sraigė! 

Ir virtuvėje paskui paprašydavo šviežio pieno ir žalių 
vaisių! Ne virinto pieno ir kompoto. Skandalas! Juk Tu ži- 
nai: žmogui kenkia nevirtas maistas. Tuo jis skiriasi nuo 
gyvulio. Tokia nuomonė aiškiai klaidinga. 

"Tavo motina ne tik kad nepasiligojo, o darėsi vis svei- 
kesnė ir niekuomet nebuvo tokia stipri, kaip laukdamasi 
"Tavęs. Paskutinį pusmetį atsisakė mėsos, valgė tik lengvą 
maistą. 

O kai Tu pareiškei norą ateiti į pasaulį, atskubėjo Micė 
Pranger, daktaras Kneiferis ir profesorius iš Vienos Gum- 
pendorfo homeopatinės ligoninės, ir Tu gimei per pusan- 
tros valandos — rekordas! Visai neverkei, kiek suknirkei 1a- 
bai aukštu balsu. 

— Kada nors bus dainininkė, - pasakė profesorius. 

"Tavo motina pakilo iš patalo po šešių dienų, ne po šešių 
savaičių, O jai jau buvo mažne penkiasdešimt metų. Pasižiū- 
rėk į ją: ji jauna, nors pagimdė "Tave. 

Tada, spalio mėnesį, aš nuvažiavau į pensioną Vienoje. 
Mokiausi tenai ketverius metus. Ketveri metai mokslo, auk- 
lėjimo ir drausmės. Vienintelė nedėvėjau korseto, už tai ma- 
ne gyrė. Ir davė daugiau laisvių, nes mergina, kuri pati at- 
sisako rengtis madingai, nekelia jokio įtarimo. 

Pensiono mamos rinkiminis šūkis buvo: Net 17 lašas al- 
koholio ardo smegenis. Mes maitinomės gardžiai, tačiau nie- 
kuomet negerdavome nei šampano, nei vyno ar likerio! 

Tačiau ir mokėmės įveikti save. Per mėnesines ne dryb- 
soti lovoje, o atlikti savo pareigas. Ir 1879 metų vasarą, bū- 

damos išsilavinusios muzikės, istorijos, geografijos, Euro- 
pos kultūros žinovės, mokėdamos vokiečių, anglų ir pran- 
cūzų kalbas, išėjome iš pensiono džiuginti ir auklėti pa- 
saulio. 

Vieneri metai prieš Tavo gimimą. Didžiulės iškilmingos 
Makarto dvasia surengtos eisenos mūsų imperatoriškųjų di- 
denybių sidabrinių vestuvių proga metai. Aš visa tai ma- 
čiau. Per visą Žiedo ilgį fantastiški kostiumai, papuošti eki- 
pažai, o Hansas Makartas ant prašmatnaus širmio, apkloto 
auksu. Jis buvo su ilga barzda ir juodo aksomo kostiumu. 

Mano tetai jis sukūrė baltą plunksnų skrybėlaitę. Labai 
ją Išgražino. Aš ja didžiavausi. Ji atrodė kaip paveiksliukas. 

Kai sugrįžau į Ensą, Lizi nebebuvo. Išvažiavo Į Vengriją 
su generolu, tačiau paskui jį pametė. Jis elgėsi su ja perne- 
lyg šiurkščiai. Lizi visuomet buvo darbštuolė, todėl dabar 
turi didelį kosmetikos fabriką Budapešte, tapo turtinga po- 
nia, kuriai puikiai sekasi. 

"Tu domėjaisi, kodėl aš nepasilikau Ense. Pirmoji prie- 
žastis: nebuvo laisvos vietos. Dvejus metus mokiau daina- 
vimo princesės Valerijos namuose. Tenai buvo daug muzi- 
kuojama, ir aš po truputį pradėjau koncertuoti. Kaip ir 
tada, kai skambinau „Jaunąją gelbėtoją“, iškart susilaukiau 
sėkmės. 

Be to, troškau įspūdžių. Pamatyti svetimus kraštus, pa- 
klausyti negirdėtų dainų, paragauti kitokių valgių, susipa- 
žinti su svetimais žmonėmis — troškau pakeliauti. Ir pasiel- 
giau labai drąsiai; ėmiau groti moterų orkestre. Ir su juo 
patraukiau į platųjį pasaulį. 

Dar ir šiais laikais moterų orkestras yra retenybė. Tačiau 
tada — žinai, dėl bilietų į mūsų koncertus mušėsi. Galėčiau 
parašyti dešimt knygų, pasakodama mūsų nuotykius. Tai 
buvo įtemptas, bet linksmas metas. 

O paskui važinėjau viena, kaip pianistė virtuozė, nes mo- 
terų orkestre griežiau smuiku. Išmokau pūsti ir trimitą. Ta- 
čiau aistringiausiai mėgau skambinti viena pianinu. Būda- 
ma solistė, esi laisva. Ir darai, ką nori. 

Ir uždirbau daug pinigų. Per vienerius metus tiek, kiek 
mokytoja per visą savo gyvenimą. 

Dukart skambinau net imperatorienei, bet ji nežinojo, 
kas aš tokia. Buvo labai smagu. Ir man to pakako. Ar žinai, 
iš pradžių ją garbinau. Šukavausi kaip ji. Rinkau jos nuo- 
traukas ir iškarpas iš laikraščių. Intymias istorijas, kurias 
man papasakojo Valerija, paskalas iš Giodiolo, Airijos, An- 
glijos ir Vienos rūmų užsirašiau „Imperatorienės dienoraš- 
tyje“, kurį tam tikslui ir įsigijau. Įsivaizdavau, kur mudvi 
galėtume susitikti, Bavarijoje ar Vienoje, ir ar prašyti Vale- 
riją, kad mane pristatytų. 

"Tačiau po Majerlingo tragedijos, sosto paveldėtojo Ru- 
dolfo mirties ir ten atlikto Mari Lariš vaidmens lioviausi. 
Pamaniau, kad imperatoriaus rūmams gana morganatinių 
giminaičių. Ir aš pasielgiau teisingai. 

Ir nebejodinėjau daugiau. Mat - kas tas jodinėjimas? 
Priešinga mano prigimčiai valdyti geraširdį gyvulį. Me- 
džioklė irgi manęs nedžiugina. Pernelyg kankinami žvė- 
rys, labiau mėgstu juos gyvus ir džiaugiuosi jų grožiu. Be 
to, bijau, kad galiu nukristi, susižaloti rankas taip, kad ne- 
begalėčiau groti. 

Žinai, Anerle, sėkmės man sočiai. Ir nereikia šlietis prie 
įtakingų giminaičių. Aš viską pasiekiau savo jėgomis. To nie- 
kas iš manęs neatims, ir aš didžiuojuosi. 

Taip, laimėjau bylą prieš mesjė Hiubšą. Žinoma, jis ma- 
ne apvogė. Truko daug metų, tačiau jis buvo sugautas. Ži- 
noma, jis nenusišovė. Niekada nebuvo garbingas žmogus. 
Mano motina jį pametė, ojo geras vardas liko suteptas. Moti- 

na neblogai verčiasi iš nuomojamo namo. Dabar ji laisva, 
gali keliauti... Pažįsti ją, dažnai lankosi Ense. 

Tikrai juokeisi iš to sąmyšio Lili Cyrmiler madų ateljė, 
kai man rinko jojamąją suknelę. Valerija neklydo, dabar vi- 
sos nešioja volelius ant strėnų. Krinolinai išnyko, tas pats 
bus ir korsetams. Mudvi tai dar pamatysime. 

Aš niekuomet daugiau nebesispaudžiau korsetu. Ir ko 
tik neišvengiau: slankiojančių inkstų, susiraukšlėjusių ke- 
penų, blužnies ir skrandžio ligų, galvos svaigimo, alpulio, 
kvėpavimo sutrikimų, nuovargio, randų nuo varstymosi, su- 
gadintos krūtinės. Galiu valgyti, ką noriu, viską, o po kiek- 
vieno kąsnio manęs nepykina. Galiu šokti kiaurą naktį, vaikš- 
čioti, esu atspari ligoms, kol kas neatšaukiau nė vieno 
koncerto, aš niekada nesergu. 

Nenešioju korseto, tačiau mano figūra gera. Kai ėmiau 
bręsti, pasisiuvau iš šilko kišenėles krūtims su petnešėlė- 
mis, kad pakelčiau krūtis. Pasiuvau tokias ir Tavo motinai, 
kai ėmė lauktis kūdikio. Jei tau jų reikia, Anerle, galiu pa- 
siūlyti. Pamiršk korsetą! Mesk jį į židinį. Sudegink! Nepri- 
valu luošintis, kad patiktum ponams. Be to, šitaip tu nebūsi 
atsilikusi nuo mados. Įsivaizduok, panelė Reinhold, žino- 
ma artistė, jau prieš dvejus metus Vienos rūmų teatro sce- 
noje dėvėjo kostiumėlį. Imperatoriui matant. Be korseto! 
"Tai pergalė! 

"Taip, laikas žengia į priekį. Kaip manai, ką galėtų sau 
leisti moterys, jei nebevaikščiotų suveržtos kaip ryšuliai? Ne- 
būtų jokio skirtumo tarp dirbančių vyrų ir moterų. Be to, 
štai ką "Tau pasakysiu: jeigu per šimtmečius ponai būtų ši- 
taip barbariškai varžomi - jie būtų silpnesnioji lytis! 

Mieloji Anerle, klausei manęs, kodėl nebėra „Juodojo 
erelio. Tai liūdna istorija, klausyk, aš ją Tau papasakosiu. 

"Tavo motina vėl ėmė lauktis kūdikio, ir džiaugdamasis 
būsimuoju sūnum Tavo tėvas leidosi spekuliuoti ir pripirko 
medienos sandėlių Enso pakrantėse. O kadangi visur kaip 
išprotėjus imta statyti namus, jis pradėjo prekiauti medie- 
na. Tačiau kalnuose buvo iškirsta pernelyg daug miškų, to- 
dėl staiga kilo neregėtas potvynis. Vanduo paplūdo kaip 
per tvaną, ir vieną naktį viskas dingo, sandėliai sugriuvo, 
brangius rąstus nunešė vanduo. Iš baimės tavo motina ne- 
teko kūdikio. Tavo tėtė negalėjo laikytis sutarčių ir prisi- 
darė skolų. Todėl turėjo viską parduoti prieš penkerius 
metus bankui, naujai įstaigai. Nuo to laiko jis vadovauja 
karininkų kazino, kurį, kaip Tu žinai, pavertė geriausiu 
Enso restoranu. 

Tačiau didžiulių turtų nebėra, todėl mama nori Tave iš- 
tekinti už tos „geros partijos“, kurio tu bijai, ir pagrįstai. 
Žinai, visuomet mylėjau Tavo motiną, tačiau ji serga ta ma- 
nija - būtinai turi supiršti. Anuomet, prieš dvidešimt me- 
tų, toks likimas grėsė man, dabar Tavo eilė. 

Tačiau, Anerle, jai vėl nieko neišeis. Dabar pati didžiau- 
sia staigmena. 

Tau aš padėjau dėžutę banke, kuris įsikūręs „Juodajame 
erelyje“. Joje deimantinis papuošalas, kurį Tau rodžiau, man 
Jį dovanojo caras Sankt Peterburge. 

Man jį įvertino Kechertas, Vienos rūmų juvelyras. Tą 
papuošalą galima parduoti už devynis tūkstančius gulde- 
nų. Kad ir kiek už jį gaučiau, viską dovanosiu Tau. Pasitark 
su Hermina fon Frišenbach. Ji laiko tabako krautuvėlę Pa- 
grindinėje aikštėje, nes jai tai labai malonu. Ji žino viską, 
bet kokias paskalas, ji Enso dėmesio centras. O viską žino- 
dama, ji patars Tau ir pagelbės. 

Sakei, kad norėtum dainuoti, Anerle, mudvi esam mu- 
zikavusios. Tavo toks pat sidabrinis sopranas kaip mano 

motinos ir mano. Tačiau Tau pasisekė labiau, Tavo balsas 
stipresnis. Galėtum dainuoti operoje. Taip, brangioji, tada 
išsipildytų svajonės. 

Tavo balsą galėtų lavinti geriausi mokytojai. "Tuomet pa- 
saulis Tau būtų atviras. Juk toks puikus menininkės gyveni- 
mas. Vis: šliaužioja prieš Tave keliais. O jei įsimylėsi - juo 
vėliau, juo geriau. Visuomet galėsi ištekėti ir pagimdyti vai- 
kų. O juo vėliau, juo ilgiau liksi jauna su vaikais. 

Jei tada būčiau ištekėjusi penkiolikmetė, dabar jau bū- 
čiau močiutė, ori ir susitupėjusi, kaip Emsė Kropf ir Gala 
Pumb, juk pažįsti jas, mano bendraamžes. Tačiau jos atro- 
do kaip mano tetos, veržiasi korsetu, alpsta, visos susiraukš- 
lėjusios ir be jokio jaunatviškumo. 

Taip, Anerle, tik vėliau išmoksti mylėti. 

Dabar, žvelgdama į praeitį, žinau, kad Gaboras buvo tik 
svajonė. O tikroji aistra kitas. Ar galėtum atspėti? Daug apie 
Ji pasakojau: tamsios akys, juodi kaip varno sparnas lygūs 
plaukai, romėniška nosis, klasikinis profilis, dieviška laiky- 
sena, o šypsena - kartais - kaip išbadėjusio vilko. Dabar jau 
žinai. Atila Nadis! 

Tai jis anuomet, per vengriškąjį vakarėlį, po stalu apčiu- 
pinėjo mano koją, tuo tarpu jau prisipažino. O kai išvažia- 
vau iš Enso - nebuvo ko nė kalbėti, kad mudu suartėtume, 
ne, net ir pernai to dar nenutiko. 

Beje, jis vedė, 1875-aisiais, geltonplaukę Venerą, turtin- 
gąją architekto našlę Holter. Jis daug jaunesnis, tačiau juo- 
du elegantiška pora. Iš pradžių gyveno puikiai, išlaidauda- 
mi ir vaišindami visus. Paskui jis ėmė palikti ją vieną, žinai, 
pernelyg daug pratybų. Žmona nematė jo savaičių savaites. 
O kai sykį grįžo namo, nelauktas ir pernelyg anksti, jo lo- 
voje gulėjo piešimo mokytojo Špico sūnus. 

Karininkui nevalia susitaikyti su tokia padėtim. Juodu 
išsiskyrė, Atila išvažiavo iš miesto — štai kodėl jo nepažįsti. 

Niekuomet daugiau apie jį nebegirdėjau. Tačiau birže- 
lio mėnesį aš grojau Monake. O po koncerto mano drabu- 
žinė buvo pilna rožių, lelijų ir gvazdikų, ant veidrodinio 
stalelio gulėjo kortelė: AISTRINGAS GERBĖJAS IŠ SENŲ 
LAIKŲ LAUKIA UŽ DURŲ. 

Ir ten stovėjo jis, Atila, nė kiek nesumišęs, vis dar laibas 
ir elegantiškas — tikrai karštakraujis. Jis išbučiavo mano ran- 
kas ir nebepaleido, ko neuždusino manęs meilikavimais. O 
paskui žengė žingsnį atgal ir apžiūrėjo, ne kaip didikas gar- 
binamą pianistę, ne, kaip temperamentingas vengras die- 
vinamą moterį. 

Paskui išskėtė rankas. Anerle, be jokio žodelio, ir aš pri- 
siglaudžiau jam prie krūtinės. Jis visas virpėjo iš susijaudi- 
nimo. Niekuomet vyras nebuvo taip virpėjęs. Aš karštai jį 
pamilau, ir jis myli mane iki paklaikimo. Išėjo atostogų ir 
lydi mane per keliones. Net ir be vestuvių esu jo žmona, 
nėra jokios abejonės. 

Jau seniai atleidau jam už nuotykius viešnamyje. Ponai 
prikrečia kur kas blogesnių eibių, tai buvo jaunystės paikys- 
tė, tik tiek. 

Aš esu už laisvą meilę. Sakoma, tai didžioji nuodėmė. 
Garbės žodis, netikiu. Protas byloja, kad dviejų suaugusių 
žmonių meilė negali būti baisiau už žmogžudystę ir plėši- 
kavimą. Jei manęs klaustum, atsakyčiau, jog varu tekinti 
penkiolikmetį vaiką yra didžioji nuodėmė. 

Žinoma, galėčiau elgtis taip kaip Lizi. Dabar nusidėti, o 
vėliau išpažinti savo nuodėmes ir atgailauti. Tačiau aš nie- 
kuomet neatgailausiu už mūsų naktis Prancūzijoje, Anerle. 
Prisimenu jas kaip pačias nuostabiausias, niekuomet nebu- 
vau patyrusi nieko puikesnio. 


413 


Brangioji, TAI daryti su nemylimu vyru siaubinga. Ta- 
čiau jeigu myli, visai kas kita, tada užplūsta pašėliškas die- 
viškas svaigulys — tačiau gana, antraip atrodys, kad stumiu 
tave nusidėti. 

Maniškis Atila gal išeis į atsargą. Jis vis dar puikus lošė- 
jas, laimėjo visur kazino. 

Jis svajoja apie tokią sumą, kad praturtėtų, staiga, per 
vieną dieną. Tada bus šalia manęs ir keliaus kartu. Ką gi, 
pamatysim. 

Pakankamai pripasakojau "Tau apie save. Spęsk pati. Ge- 
rai pagalvok. O jeigu nežinai ką daryti, daryk tai, kas 
SVARBU. Įsidėmėk, Anerle, tuomet tau gyvenime nenu- 
tiks nieko bloga. 

Adieu, ma chėrie. Greitai man parašyk. Aplankysiu jus, 
kai tik grįšiu į Austrijos ir Vengrijos imperiją. Stropiai mo- 
kykis dainuoti 77 skambinti pianinu. Per asbera ad astra. 
Tai tinka ne tik man. 


PABAIGOS ŽODIS 


Kompozicijų, sonatų, pratimų pianinui, dainų - šios kny- 
gos autorė nieko mums nepaliko. Tačiau paliko ką kita, ir 
mes puikiai pažįstam jos išradimą: kišenaites krūtims. Jos 
užkariavo pasaulį ir vadinasi liemenėlė. Jau amžių sandū- 
roje ji buvo pergalingai dėvima po revoliucingiausiu dra- 
bužiu - kostiumėliu! 

"Tačiau laurus nuskynė kitas. 1912 metais prancūzas siu- 
vėjas Polis Puarė užpatentavo biusthalterį, nors šis drabu- 
žėlis jau seniai buvo nešiojamas Austrijos — Vengrijos impe- 
rijoje. 

"Tačiau tai nesvarbu. Svarbu būtų vienas dalykas: kai mes, 
šiuolaikinės moterys, gražinamės vakarui, eidamos į operą, 
teatrą, koncertą, pasimatymą, ištiesiame ranką, savaime su- 
prantama, pasiimti plonytėlaičio nėrinių drabužėlio, su ku- 
riuo mums lengva kvėpuoti, kuris nepalieka odoje ruožų, 
nespaudžia, trumpai padelskime, nes: grožiui kenkia sku- 
bėjimas. Ir prisiminkime šauniąją Minką, gyvenusią anais 
laikais, Belle Ebogue, Aukštutinėje Austrijoje Enso mieste. 

"Tiktai trumpą akimirką. 

Magna cum laude! 

Ji šito verta. 

kinės moterys, gražinamės vakarui, eidamos 

mums bus lengva kvėpuoti, kuris nepaliks 
odoje ruoželių, nespaus, trumpai padelski- 
me, nes grožiui kenkia skubėjimas. Ir prisi- 
minkime šauniąją Minką, gyvenusią anais 
laikais, Belle Epogue, Aukštutinėje Austrijoje 


Enso mieste. 

